
Darslik tuproqshunoslik va agrokimyoning ob’ekti, predmeti, rivojlanish tarixi, tabiiy fanlar bilan bog‘liqligi, tuproq paydo bo‘lish jarayoni va omillar, tuproqning tarkibi, xossalari, klassifikatsiyasi, tiplari, O‘zbekiston tuproqlari, o‘simliklarning kimyoviy tarkibi va oziqlanishi, tuproqlarning o‘simliklar oziqlanishi va o‘g‘it qo‘llash bilan bog‘liq xossalari, asosiy oziq elementlari va ularning o‘simliklar hayotidagi roli, o‘g‘itlar, ularning klassifikatsiyasi, tuproqlarni muhofaza qilish, tuproqshunoslik va agrokimyoning zamonaviy muammolari, shuningdek tuproqshunoslikdan amaliy, agrokimyodan laboratoriya mashg‘ulotlari bo‘yicha ma’lumotlar berilgan.
Darslik oliy ta’limning  Agronomiya (ekin turlari bo‘yicha) mutaxassislik bo‘yicha tahsil olayotgan talabalariga, doktorant va yosh olimlarga hamda sohaning ilmiy xodim va mutaxassislariga mo‘ljallangan.

Вучебном пособии представлени предмет, история развития почвоведенияи агрохимии, взаимосвязи их естественними науками, процесси и фактори и почвообразования, состав, свойстваи классификация почв, почвы Узбекистана, химический состави питание растений, свойства почв в связи с питанием растении внесением удобрений, основние питательные элементи и в жизни растений, удобрения, их классификация, зашитапочви, современние проблеми почвоведение и агрохимии, атакже практические занятия по почвоведению, лабораторние занятия в агрохимий.
Учебное пособие предназначенодля студентов среднего спетсиалного профессионалного образования поспетсиалности «Агрономия (повидам растений)», докторантов и молодих учених, атакже исследовательейи спетсиалистов  вданной области.

The textbook presents the subject, the history of the development of soil science and agrochemistry, their relationship with the natural sciences, the process and factors of soil formation, the composition, properties and classification of soils, soils of Uzbekistan, the chemical composition and nutrition of plants, soil properties in connection with plant nutrition and fertilization, the main nutrients and their role in plant life, fertilizers, their classification, soil protection, modern problems of soil science and agrochemistry, as well as practical classes in soil science, laboratory studies in agrochemistry.
The manual is intended for students of secondary specialized vocational education in the specialty "Agronomy (by plant species)", doctoral students and young scientists, as well as researchers and specialists in this field.ы

Kirish
О‘zbekiston mustaqillikga erishgach, yurtimiz ijtimoiy va siyosiy hayotida juda yuksak muvaffaqiyatlarga erishildi, qishloq xо‘jaligi mahsulotlarini ishlab chiqarishda muhim ijobiy о‘zgarishlar rо‘y berdi. Davlatimiz tomonidan qishloq xо‘jalik ishlab chiqarishida tuproqshunoslik va agrokimyo xizmati kо‘rsatishni takomillashtirish chora-tadbirlari tо‘g‘risida bir qator qarorlar qabul qilingan. 
Millatimizning «oltin» boyligi hisoblangan sug‘oriladigan va lalmikor yerlardan foydalanishning yangi shakllari vujudga keldi, dehqonchilikka oid zamonaviy texnologiyalar har xil tuproq va iqlim sharoitlarida sinab kо‘rilmoqda va qо‘llanilmoqda. Kо‘pdan-kо‘p xorijiy davlatlar investitsiyalari ishlab chiqarishning asosiy va yordamchi tarmoqlariga yо‘naltirilmoqda.
Respublikamizda agrarsanoat  juda rivojlangan bо‘lib, tabiiy sharoitlar, iqlim, tuproq va suv manbalari qishloq xо‘jalik ekinlari paxtachilik, bog‘dorchilik va poliz sabzovot mahsulotlaridan yuqori hosil olish imkoniyaiga egadir. Respublikamizda haydalma yerlar 4 mln 900 ming gektarni, bundan sug‘oriladigan yerlar 4 mln 
300 ming gektarni tashkil  qiladi. Qishloq xо‘jaligining muhim vazifalaridan biri tuproqlar unumdorligini saqlash, oshirish, muhofaza qilish, madaniy о‘simliklardan mо‘l va sifatli mahsulotlar yetishtirish hisoblanadi.
Hozirgi kunda sir emaski, jadal rivojlangan dehqonchilik sharoitida kо‘p yillar mobaynida talab darajasidagi agrotexnik tadbirlarga e’tibor berilmagani oqibatida yerlarimizning 60-70 foizi shо‘rlanishga,  eroziya ta’sirida yuvilishga uchragan, tabiiy va antropogen ta’sir natijasida buzilgan, turli kimyoviy mineral moddalarning surunkasiga ishlatilishi tuproqlarning ekologik holatini yomonlashtirgan. 
Qishloq xо‘jaligida ishlab chiqarishning bozor munosabatlariga monandligi tuproq unumdorligi, mazkur yerlarda yetishtirilayotgan ekinlar hosildorligi, о‘g‘itlardan ilmiy asoslangan holda foydalanish, ya’ni dehqonchilik madaniyatiga bog‘liqdir. Qishloq xо‘jaligida muhim yо‘nalishlaridan yana biri-о‘g‘itlar qо‘llash ekologiyasidir. О‘g‘itlar notо‘g‘ri qо‘llansa atrof-muhitni ifloslantiradi va ekologik muammolarni keltirib chiqaradi. О‘g‘it qо‘llaganda ekologiya muvozanatini buzmaslik asoslarini ham о‘quvchilar yaxshi bilishlari lozim.
 Mustaqil respublikamizda malakali mutaxassislarni tayyorlash uchun dunyoviy talablarga javob beradigan Osiyo,  Ovrupa, Amerika tuproqshunoslari tomonidan ishlab chiqilgan g‘oyalarga asoslangan umumiy ta’lim berishga tо‘g‘ri keladi. Mamlakatimizda Kadrlar tayyorlash milliy dasturiga asosan Milliy istiqlol g‘oyasiga sodiq, yetarli intelektual salohiyatga ega, ilm-fanning zamonaviy yutuqlari asosida mustaqil fikr va mushohada yurita oladigan shaxslarni tarbiyalash hamda raqobatbardosh, yuqori malakali kadrlarni tayyorlash masalasi о‘quv adabiyotlarning yangi avlodini yaratishni talab qilmoqda. Shu bois о‘quv adabiyotlarining yangi avlodini yaratish va ularni tayyorlash ta’limdagi dolzarb vazifalardan biri hisoblanadi.
Shularni nazarda tutgan holda ushbu о‘quv qо‘llanmada qishloq xо‘jaligi uchun tuproqshunos va agrokimyogar mutaxassislar tayyorlash bo’yicha о‘rta maxsus professional ta’limning Agronomiya (ekin turlari bо‘yicha) mutaxassisligi о‘quv rejasida ajratilgan soat hajmida va qо‘yiladigan talab doirasida tuproqshunoslik va agrokimyo nuqtai nazaridan tuproqlar, ularning paydo bо‘lishi, tarqalishi, tiplari, xossalari, muhofazasi, о‘simliklarning oziqlanishi, о‘g‘itlar va о‘g‘it qо‘llashga oid nazariy va amaliy tushunchalar bayon qilingan.







1-QISM. TUPROQSHUNOSLIK
1-bob. Tuproqshunoslik fanining ob’ekti, predmeti, o‘rganish uslublari, rivojlanish tarixi, tarkibiy qismlarga bo‘linishi va tabiiy fanlar bilan bog‘liqligi
[bookmark: _GoBack]Tuproqshunoslik qadimgi davrdan beri rivojlanib kelayotgan tabiiy fanlardan biri bo`lib, insoniyat tarixiy taraqqiyoti bilan chambarchas bog`langandir. Tuproq qoplami yer yuzidagi biogen qobiqdan tashkil topgan alohida mahsulot bo`lib, u quruqlik va suv havzalarini o`rab olgan. Tog` jinslarining (litosferaning) yer yuzasidagi qismi tirik jonivorlar, atmosfera va gidrosfera omillari ta'sirida o`zgarib, tuproq qoplamini hosil qiladi. Tuproq qoplami o`simlikning o`sishi va rivojlanishi, tirik jonivorlarning yashashi biomahsulotning shakllanishi hamda planetadagi geofizik va biogeokimyoviy jarayonda faol ishtirok etadi. Akademik V.I.Vernadskiy  tuproqni,, yer kurrasining foydali va unumdor zontidir”, deb ataydi. Tuproq qoplami yuqorida aytib o`tilganidek yer qobig`ining tarkibiy qismidagi, litosferadagi, geofizik o`zgarishlar, atmosfera, gidrosfera va biosferaning o`zaro munosabatidan vujudga kelgan mahsulotdir.
Tuproq qoplami yer ustki nurash qobig`ining, ya'ni litosferani tashkil qilgan magmatik, metamorfik va cho`kindi tog` jinslarining mexanik, fizik, kimyoviy va biologik jarayonlarining ta'siri natijasida nurashidan iqlimiy sharoit, rel'yef, o`simlik va tirik jonivorlar, vaqt, ona jins hamda inson faoliyatining ta'siri natijasida hosil bo`lgan tabiiy tanadir. U g`ovakligi, donadorligi, ozuqa moddalar bilan ta'minlanganligi, ya'ni unumdorligi bilan ajralib turadi. Tuproq unumdorlik darajasi bilan tog` jinslari va ularning qayta ishlangan mahsulotidan tamomila farq qiladi. Tuproq qoplamining shakllanishi, genetik kelib chiqishi, fizik – mexanik xususiyatlari, kimyoviy, mineralogik va biologik tarkibi, planetamizda jug`rofiy tarqalishi, unumdorligi va uni tabiiy ofatlardan himoya qilish masalalari bilan shug`ullanadigan predmet – tuproqshunoslik fanidir. Demak, tuproqshunoslik fanining predmeti va ob'ekti planetamizda tarqalgan tuproq qoplamini qishloq xo`jaligida ishlab chiqarish vositasi va biosferaning tarkibiy qismi sifatida har taraflama o`rganishdan iboratdir. 
Tuproq qoplamini o`rganish uslublari. Tuproqshunoslikda ham barcha tabiat fanlaridagidek tuproq qoplami, uning jug`rofiy tarqalishi, xossa va xususiyatlari, mineralogik, kimyoviy va biologik tarkibi dala, kuzatuv, laboratoriya sharoitida har taraflama o`rganiladi. Ilmiy tadqiqot ishlarini amalga oshirishda hozirgi zamon kosmik, elektronika, kompyuter kabi jihozlardan bevosita samarali foydalaniladi. Hozirgi davrda tuproq qoplamini kompleks ravishda o`rganish uchun barcha ilmiy – tadqiqot institutlari, tuproqshunoslik va agrokimyo kafedralari mavjud bo`lgan universitet va institutlarda ilmiy va amaliy ishlarni bajarish uchun zamonaviy asbob – uskunalar bilan jihozlangan va ta'minlangan. Tuproq qoplamini dala, kuzatuv va laboratoriya sharoitida o`rganish uslublari hozirgi paytda mukammal ishlab chiqilgan. Tabiatda tuproq qoplamini yuza qismidan to uni hosil qiluvchi yotqiziq yoki tog` jinslarigacha (ona jinsi) V.V.Dokuchayev ishlab chiqqan profil usuli bilan, genetik kelib chiqishi, morfologik tuzilishi, tuproq hosil bo`lishi jarayoni chuqurligigacha o`rganiladi. 
Morfologik usul, ya'ni V.V.Dokuchayev ishlab chiqqan tuproq profil tuzilishi, dala va laboratoriya sharoitida diagnostika tavsilotlari makro, mezo va mikromorfologik usul bilan oddiy ko`z, binokulyar lupalar va elektron mikroskop yordamida o`rganiladi. 
Solishtirma jug`rofiy usul, turli geografik sharoitda hosil bo`lgan tuproqlarning genezisi, tuzilishi, xossa va xususiyatlari, tarqalishi va foydalanishi to`g`risidagi ma'lumotlar tahlilidan iboratdir. 
Solishtirma-tarixiy usullar. Tuproq qoplamining o`tmishdagi ahvoli, hozirgi paytdagi o`zgarishlari – paleotuproqshunoslik fanining asosini tashkil qiladi. Tuproq xossalari, tarkibi, unumdorligi va jamiyatda foydalanishligi tahlil qilinadi. 
Tuproq qoplamining genetik-geografik tahlili asosida kichik maydondan yerlarning umumiy xususiyatlariga binoan kalit usuli bilan asosiy yer maydonlarini kam sarmoya va resurs tejamkorlik usullari bilan aniqlash imkoniyatini yaratib beradi.
Monolit usuli. Tuproq qoplamining genetik qatlamlar tuzilishini saqlagan holda monolitlar olinib laboratoriya sharoitida, tuproq fizik jarayonlarni modellashtirish asosida suv va tuzlar harakati, ionlar almashinuvi aniqlanadi. 
 Lizimetrlar usuli. Tuproq qoplami dala va laboratoriya sharoitida, tuproq qoplami orqali tik yo`nalishda singib o`tadigan suv, tuzlar va oziqa moddalar miqdori mavsumiy ravishda aniqlanadi. 
Tuproq rejim kuzatuvlari, kinetik jarayonlarni namlik, harorat, tuzlar va ozuqa miqdorini mavsumiy, oylar, fasl, yillar va o`simlik vegetatsiyasi davridagi o`zgarish parametrlari aniqlanadi. 
Balans usuli. Tuproq hosil bo`lishi jarayonlarining kinetikasi ma'lum bir vaqt o`tganda issiqlik, suv, tuz, azot va boshqa moddalarning hajmiy ko`rsatkichlarini kelish va ketish kattaligini aniqlash masalalarini qayd etishdan iboratdir.
Tuproq tarkibidagi harakatchan oziqa moddalarning miqdorini suv, kislota va ishqorlarning kuchsiz eritmalari yordamida ajratilib aniqlash usullari. 
Aerokosmik usullari bilan tuproq qoplamining yer yuzida joylanish namligi, zichligi, tuzlar, va gumus miqdori turli balandlikda suratga olish uslublari yordamida o`rganish.
Radioizotop usuli bilan tuproq, o`simlik va boshqa ekotizimlarda kimyoviy elementlarning miqdori va harakati aniqlanadi. Izotop usuli bilan tuproq nisbiy va absolyutyoshi ham aniqlanadi.
Tuproqshunoslik fanining rivojlanish tarixi.Tuproqshunoslik fani XVII asrning boshlanish davrida shakllana boshlagan bo`lib, ammo inson tomonidan tuproqqa ishlov berish undan qishloq ho`jaligida foydalanish tarixi bir necha ming yillarni o`z ichiga oladi.
Yevropa asosan O`rta yerdengizi atrofidagi mamlakatlarda Yunoniston, Rum, Suriya, Iroq, Assuriya, Mesopotamiyada dehqonchilik madaniyatining rivojlanish tarixi to`g`risidagi ma'lumotlar antik davr faylasuflari va donishmandlari Aristotel, Teofrast, Lukretsiy, Vergiliy, Varron, Kolupella, Pliniy va Katon asarlarida tavsif etilgan, bizning hozirgi davrgacha yetib kelgan.
Tuproqshunoslik fanining rivojlanishi insoniyat va qishloq xo`jaligi tarixi bilan chambarchas bog`liqdir. Sug`oriladigan dehqonchilik miloddan oldingi V asrda Meksika, Xitoy, Misr, Mesopotamiya, Eron, Mavorounnahr, Sirdaryo va Amudaryo oralig`idagi mamlakatlarda rivojlangan.
O`rta Osiyoda yer haydaydigan omoch qadimgi davrlardan to yigirmanchi asrlargacha ishlatib kelingan. Qadimgi dunyo tarixidan ma'lumki, Misrning Nil daryosi havzasidagi dehqonchilikda suv yordamida keltiriladigan loyqalar hisobiga tuproq unumdorligi oshirilar edi. Xitoyda esa, miloddan avvalgi IVasrdan buyon tuproq tavsifi yozilib, shimolda qora, dasht va  cho`llarda oq, sharqdagi botqoq ko`k-zangori, subtropik va tropik o`lkalarda sariq, qizil, jigarrang, O`rta Osiyo soz yoki sozsimon yotqiziqlarda sariq tuproqlar ajratilgan edi.
Aristotelning shog`irdi Teofrast eramizdan oldin 372-287 yillarda yashab “O`simliklar haqida tadqiqotlar” asarida tuproq xossalarini o`simlik talabi asosida o`rganish g`oyalarini oldinga suradi. Tuproq unumdorligiga binoan o`simlik turini yoki navini tanlash va yerga ishlov berish usullarini qo`llash kabi ko`plab ilg`or fikrlar aytilgan. Yunoniston tuproqlari va ularning qishloq xo`jaligida foydalanish to`g`risidagi ma'lumotlar tarixi Ksenofontning (eramizning 430-355 yillarida yashagan) “Uy-ro`zg`or xo`jaligi haqida”gi asarida yoritilgan. Tuproq haqidagi ko`proq ma'lumotlar Gerodot (eramizdan 485-425) va Eratofen (eramizgacha 276-194) bir qator tadqiqotlarida keltirilgan. 
Tuproqshunoslik fanining rivojlanish tarixi to`g`risida ma'lumotlar rus va o`zbek tilida yozilgan darsliklar N.M.Sibirtsev (1900), K.D.Glinka (1908), V.R.Vilyams (1928), B.G.Rozanov (1982), M.R.Pankov (1963), I.Boboxo`jayev, P.Uzoqov (1995) tomonidan qisqacha tavsif etilgan bo`lib, birinchi marotaba tarixiy masalalar I.A.Krupenikov (1981) tomonidan to`laroq bayon etilgan. U tuproqshunoslik fanining rivojlanish tarixini o`n qismga bo`lib, batafsil tavsiflab bergan. Ular quyidagi boqichlarlan iborat. 
1)Ibtidoiy jamoa neolit,  bronza davrida tuproq unumdorligi, xossalari, ishlov berish usullari to`g`risidagi ma'lumotlar. 
2) Misr, Mesopotamiya, Hindiston, Xitoy va Amerika qit'asida tuproq qoplami sug`orma dehqonchilikda, sho`rlanishga qarshi kurash oddiy yer kadastrini tuzishdagi ma'lumotlar. Shu davrda “Palerma toshi”, ,,Bruklin papirusi’’,’’ Hammurapi kodeksi’’ kabi suv va tuproq masalalarini o`z ichiga oladi.
3) Tuproq to`g`risidagi ma'lumotlarni tartibga solish, tasnifini ishlab chiqishga harakat, o`g`itlar to`g`risida ta'limot, geografik tarqalishi, diniy va filosofik yondoshish masalalari Teofrast, Katon, Pliniy, Kolumella, Varron, Gerodot, Straton, Lukretsiy Karr tomonidan milodimizdan to`rt asr oldin va to`rtinchi asrlarni o`z ichiga oladi. Ular tomonidan qishloq xo`jaligi entsiklopediyasi yoziladi. 
4)Yerdan feodalizm davrida mulkchilik asoslarini ishlab chiqish. Xitoy yer kadastri, Vizantiyani “Geoponika”, Olmoniya, Angliya, Fransiya mamlakatlarida yerni baholash, Rossiya, Litva, Belorussiyada yozma daftarlarni tuzish masalalari. 
5) Uyg`onish davrida tuproq to`g`risida bilimlar, Albert Velikiy, Pyotr Kresentsiy tuproqni o`simlik ta'sirida o`zgarishi, Abu Ali Ibn Sino, Leonardo da Vinchi tuzlarni o`simlik oziqlanishidagi ahamiyati, Bernar Palissi XV – XVII asrlarda yashagan olimlar tomonidan bayon etilishi. 
6) Vallerius va Lomonosov tomonidan tuproq unumdorligi va tog` jinslari bilan bog`liqligi, F.Bekon tomonidan tuproq qoplami o`simlik o`sadigan, uni suv va tuzlar bilan ta'minlaydigan manba agronomik ta'limotida tuproqning o`rni va olingan ma'lumotlar iqtisodiy yo`nalishda foydalanish (Xon va Livanov) masalalari.
 7)Tuproq qoplamini chuqurroq va kengroq o`rganish, Kyulbel, Teyer, Komov, Pavlov tomonidan o`simlikni gumus bilan oziqlanishi, Libix tomonidan tuproq tuzlarini o`simliklar foydalanishligi, qora tuproqlarni kelib chiqishi to`g`risidagi munozaralar, birinchiharitalar (Stashik, Grossul, Tolstoy, Veselovskiy), agrogeologik (Lorents) va geologik tuproqshunoslik Germaniya va boshqa mamlakatlarda (Fallu, Berendt, Severgin), unumdorlik to`g`risida K.Marks va F.Engelsning ta'limotlari 18 va 19 asrlar. 
8) Nazariy tuproqshunoslikni shakllantirish, uning asosiy kontseptsiyasi; tuproq tabiatning alohida tanasi, profil tuzilishga egaligi, unumdorlik – uning asosiy sifat ko`rsatgichi, tuproq tiplari to`g`risidagi ta'limot, tuproq genezisi va tasnifi, tuproq va landshaft, mintaqaviy qonuniyatlar (Dokuchayev, Sibirtsev, Kostichev, Vilyams, Gilgard, Ramani, Trentts, Murgochi va boshqalar) tuproq mikrobiologiyasining boshlanish davrini (Beyering, Vinogradskiy, Olitsinskiy) o`z ichiga qamrab oladi.
9) Dokuchayev ta'limotining dunyo bo`yichakeng tarqalishi, tuproq tasnifining turli mamlakatlarda rivojlanishi, tuproqshunoslik bo`yicha turli yo`nalishlar bunyodga kelishi (tuproq geografiyasi, fizikasi, kimyosi va boshqalar), birinchi dunyo tuproq haritalari (Glinka, Prasolov), Lotin Amerikasi, Osiyo va Afrika mamlakatlarida tuproqshunoslikning rivojlanishi, tuproq singdirishi to`g`risidagi ta'limot (Gedroyts, Mattson, Vigner, Daykuhara) agronomik tuproqshunoslikning yangi nazariy asosda qayta tiklanishi (Rassel, Mitcherlix, Sokolovskiy) masalalari.
10) Hozirgi davrda zamonaviy konstruktiv tuproqshunoslikning shakllanishi va rivojlanishi: matematik, fizik, kimyoviy usullarni keng qo`llash, tuproq jarayonlarni modellashtirish, tuproq melioratsiyasi va himoyasini kengaytirish, dunyo tuproqlari zahiralari, tasnifi, oziq-ovqat mahsulotlarini yetishtirish muammolari. Butun dunyo FAO va YUNESKO tomonidan tuproq haritalarining tuzilishi.
Akademik V.N.Vernadskiyning iborasi bilan aytganda planetamizda dehqonchilik bilan 600 yaqin inson avlodi shug`ullanib kelgan. Ibtidoiy jamoa davrida kishilar qurilish, ovchilikdan so`ng dehqonchilik masalalari bilan shug`ullana boshlagan.
Dehqonchilik madaniyati tog` va tog` oldi hududlarida insonlar zich yashaydigan yog`in serob bo`lgan va sel oqimlari bilan sug`oriladigan tog` oldi tekisliklarida rivojlanib, so`ngra esa daryo sohillarida avj olgan. Bunga misol bo`lib Nil, Tibr va Yevfrat daryo vodiylaridagi qadimgi dehqonchilik madaniyati arxeologlarning qazilmalarida topilgan daliliy ashyolar bilan isbotlanadi. Dehqonchilikda sug`orish usullari, yerni belkurak, yog`och omochlar bilan haydash, ariqlar va kanallar yordamida suvni dalalarga olib kelish, yer unumdorligini yaxshilash maqsadida tuproqqa go`ng, devor kesaklari, ariq va uning yoqalaridan loylarni solish o`sha davrlardan boshlanadi. Misr, Shumer, Ossuriya, Vavilon davlatlari paydo bo`lib, yerlarni sug`orish uchun kanallar, ariqlar va boshqa suv shohobchalari qurila boshlandi. Urartu va O`rta Osiyo mamlakatlarida sug`orma dehqonchilik milodimizdan II ming yil avval rivojlanganligi qadimshunoslar V.V.Bartold (1914), S.P.Tolstov (1948), Y.G`.G`ulomov (1957) tomonidan isbot etilgan. Tuproq to`g`risida fanning rivojlanishi Kichik Osiyo, Bolqon va O`rta yerdengizi atrofida joylashgan Yunonistonda ellinizm madaniyatining taraqqiyoti bilan bevosita bog`liqdir. Gretsiyada tuproq turlari, ularga ishlov berish masalalari, ya'ni yerni quruq haydash va agronomik tadbirlarni qo`llash usullari ma'lum bo`lib Gesiod, Ksenofan, Platon, Aristotel va Teofrastning filosofik asarlarida qayd etilgan o`simlikning rivojlanishida tuproq, iqlim, yorug`lik, namlik va issiqlikning ahamiyatini birinchi bo`lib ta'riflagan allomalardan hisoblanadi. Gerodot o`z asarlarida Misr, Liviya, Italiya, Efiopiya, Arabiston, Yunoniston tuproqlarining tarqalishi, profil tuzilishi, unumdorligi, o`zgaruvchanligi, o`simliklar o`stirilishi va agrotexnikasi kabi bir qator ma'lumotlarni kelitirib o`tadi.
Tuproq unumdorligini oshirish, turli organik o`g`itlarni, go`ng, gumus, o`simlik qoldiqlari kompostlardan foydalanish masalasi rum faylasuflari va yozuvchilari M.P.Katon (eramizdan oldingi 234-149 yillar) va M.T.Varron (milodimizdan oldingi 116-27 yillar) asarlarida batafsil keltirilgan. Tuproq unumdorligi va inson hayotidagi mavqei to`g`risidagi ko`rgazmalar Vergiliyning (eramizdan oldingi 70-19 yillar) “Georgiki” poemasida kuylangan. Albatta bu asarda tuproq qoplamining sho`rlanishi ularga qarshi kurash choralariga ham e’tibor berilgan.
Shu davrda Italiyada dehqonchilikka katta e'tibor bergan tabiatshunos Kollumelladir, u tuproqlarni turli fizik holatga ega ekanligi, granulometrik tarkib va unumdorlikni inson boshqarib turishi mumkinligi, bir necha xillardan iborat ekanligi, hamda yerni bog`dorchilikda 60 sm chuqurlikgacha temir og`ir plug bilan haydashni tavsiya qiladi.
O`rta Yer dengizi atrofidagi mamlakatlar ya'ni Italiya, Gretsiya, Ispaniya, Misr, Liviya, Kavkaz tog`lari hududidagi tuproqlar to`g`risidagi ma'lumotlar Strobonning “Geografiya” degan asarida deyarli mukammal keltirilgan. 
Feodal davrida Xitoy, Hindiston va Yaponiya kabi mamlakatlarda milodimizning birinchi asrlaridan boshlanadi.Bu mamlakatlarda yer davlat ixtiyorida bo`lib, asosiy e'tibor yer kadastrini tuzish va hisobini olib borish, xalqdan soliq yig`ish uchun eng muhim tadbirlardan hisoblangan. Yer zahiralari Xitoy va Yaponiyada juda ham qattiq davlat nazorati ostida bo`lib, sug`orish, ishlov berish, o`g`itlash, ekinlarni joylashtirish masalasi mavsumiy ravishda amalga oshirilgan. Yer haydaydigan temir pluglar, baronalar va boshqa jihozlar mukammallashtirilgan bo`lib, balandlik tog` yonbag`irlarida pillapoyalar qilinib sug`orma dehqonchilik rivojlangan. Yaponiyada dehqonchilik besh hududda markaz, shimol, sharq, g`arb va janubiy viloyatlariga bo`linib foydalanilgan. O`sha davrda Yaponiyada 1,5 million gektar yer qishloq ho`jaligida foydalanilgan, uning miqdori o`n yettinchi asrlarga kelib 3,0 million gektardan oshib ketgan, yarimida esa sholi yetishtirilgan.
Hindistonda sug`orma dehqonchilik Boburiylar avlodi Akbarshox davrida juda rivojlanib bir qator kanallar, suv omborlari va ariqlar qazilib, yer maydoni hisoblanib kadastri ishlab chiqilgan.
Feodal davrida qishloq ho`jaligi, ya'ni yerdan unumli foydalanish Vizantiya imperiyasi rivojlanib davlat iqtisodiy mavqeida asosiy o`rinni egalladi. Bu mamlakatda “Dehqonchilik qonuni qabul qilindi”, “Geoponika” ya'ni qishloq ho`jaligini o`z ichiga oladigan ensiklopedik asar yaratildi. 
Feodal davrida Arab mamlakatlarida tuproqlar ko`rinishi va unumdorligiga binoan uch qismga daxna – tekislikdagi qizil qumli yerlar, nerud – tepaliklardagi qumli tuproqlar unumsiz va harra – toshli temirsimon tuproqlar. Vaqtincha soylar oqadigan joylarda – vadilar ajratilgan.
Eron mamlakatlarida keng tarqalgan “Qobusnoma”da yer unumdorligiga qarab baholash masalalari qayd etilgan. Muqaddas “Avesto”da “Zardushtiylikda ekin yerlarini ko`paytirish, shudgor qilish, asrab-avaylash, uni muqaddas hisoblab sajda qilish ilohiy nizom tusini olgan, yerga yaxshi urug` sepish, unga yaxshi ishlov berish kerak... degan jumlalar keltirilgan.
Abu Ali Ibn Sino tuproq, uning mexanik tarkibi, unumdorligi to`g`risida juda ravshan fikrlarni «Donishnoma» asarida keltiriladi. «Yerning o`zi, xususan sovuq, katta nam jamg`armasiga ega», «Yersharining o`rta qismida yerning oddiy faoliyatini to`la qamrab olgan toza yer (tuproq) bo`lishi kerak. Buning uchun tuproq va suvning o`rtasida mutanosiblik bo`lishi kerak. Bunday tuproq o`simliklar va tirik organizmlarning hayot faoliyati uchun asos bo`la oladi», degan ilg`or fikrlarni bildirgan (Donishnoma, 1957). 
Abu Rayhon Beruniy o`zining «Mineralogiya» nomli asarida tuproqning mineralogik tarkibiga alohida e'tibor berib, har xil minerallarning qattiqligi, solishtirma og`irliklarini aniqlash uslublari to`g`risida chuqur mulohazalarni bildiradi. Nurash jarayoni natijasida katta hajmdagi tog` jinslardan har xil o`lchamdagi va shakldagi bo`lakchalar vujudga keladi. U XI asrdayoq bu bo`lakchalarning tasnifini berib, ularni 5 ta guruh: 1-harsang toshlar; 2-shag`al; 3-qum, 4-to`zon; 5-loyqaga ajratadi.
Tuproq to`g`risidagi ma'lumotlar keyinchalik Mahmud Qoshg`ariyning “Devon” (1074-1077 y) nomli asarida har xil tuproqlarga tavsif bergan. Jumladan, chalang yer-o`simliksiz, sho`rlangan, qora tuproq. Sag`izli yer-eng yaxshi, sog`lom yer (tuproq), Sag`iz tuproq-sog`lom, toza tuproq. Toz yer- o`simliklar kam unumsiz yer. Kayir yer-juda yumshoq, tekis, qumli yer. Qazg`an yer-yuzasi tekis bo`lmagan, botqoqli yerlar. 
Feodal davrida tuproqshunoslik to`g`risida fan unchalik rivojlanmasdan, balki B.Pallion (1563), F.Bekon, Van-Gelmont, Glauber kabi olimlar o`simlik oziqlanishi va boshqa qishloq xo`jalik masalalariga e'tibor berdilar. 
Kapitalizm davrida tuproqshunoslik to`g`risidagi ancha ma'lumotlar to`plana boshlandi. M.V.Lomonosov (1753, 1763), A.N.Radihev (1965), A.T.Bolotov (1833), M.I.Afonin (1771) qilgan ishlari shular qatoriga kiradi. 
Shu davrda Yevropa mamlakatlarida tuproq gumusi, ya'ni organik moddalarning hosil bo`lishi, uning tuproq xossalari va unumdorlikka ta'sirini K.Shprengel (1861-1862), Y.Bertselius (1839), Mulder (1840, 1862), German (1836, 1845), Grando (1872), P.A.Kostichev (1889), Myuller, Ramann (1888), Sven-Oden (1912, 1919), S.Vaksman (1926, 1937), A.Shmuk (1924, 1930), A.F.Tyulin (1926,1948), V.R.Vilyams (1897,1902, 1914), A.G.Trusov (1914, 1916) tomonidan ilmiy tekshirish ishlari bajarildi.
Rossiyada tuproqshunoslik fani xalqdan yer hosilini va maydonini hisoblash, soliq undirish maqsadida K.S.Veselovskiy va V.I.Chaslavskiy tomonidan 1875- yili tuproq xaritasi tuzilib, Parijda geografik kongressda bayon etildi.
Rossiyada 1725- yili Fanlar Akademiyasi tashkil etilib, yer osti boyliklari va tuproq qoplamini o`rganish uchun ekspeditsiyalar tashkil qilindi. Tuproq to`g`risidagi ta'limotga rus qomusiy olim M.V.Lomonosov (1711-1765 y) o`zining barakali hissasini qo`shdi. M.V.Lomonosov 1757-1763 yili “Yer qatlamlari” to`g`risida birinchi kitob yozib, tuproq geobiologik tana bo`lib, tog` jinslarining tirik organizmlar ta'sirida yemirilib hosil bo`lgan mahsulot deb hisoblaydi. Tuproq tarkibida organik moddalarning hosil bo`lishi o`simlik va hayvonot dunyosining chirishiga bog`liqdir.               
Qora tuproqlarning kelib chiqishi, paydo bo`lishi va shakllanishi, cho`l o`simliklarining rivojlanishi va tarqalishi bilan bog`liqligini tushuntirib beradi. Tuproq qoplamini tundra, o`rmon va cho`l mintaqasida tarqalish qonuniyatlarini birinchi bo`lib ko`rsatib o`tadi va birinchi tasnifini yaratadi. M.V.Lomonosov tuproq qoplamida tuzlarning to`planishi va ularning tuproq sho`rlanishiga ta'sirini ochib bergan olimlardan hisoblanadi. 
[image: Олимлар]Tuproqshunoslik fanining asoschisi bo`lib V.V.Dokuchayev hisoblanadi, u birinchi marta Novoaleksandriyskiy qishloq xo`jaligi instituti qoshida tuproqshunoslik kafedrasini tashkil qilib, V.I.Vernadskiy, N.M.Sibirtsev, K.D.Glinka, S.A.Zaharov, N.A.Dimo kabi tuproqshunos shog`irdlarni tayyorladi.
V.V.Dokuchayev (1846-1903) tuproq to`g`risidagi fanga asos solgan, genetik tuproqshunoslik fanini rivojlanishiga o`z hissasini qo`shgan geolog olimdir. V.V.Dokuchayev birinchi bo`lib, har taraflama qora tuproqlarni profil bo`yicha o`rganib, o`t o`simliklar ta'sirida hosil bo`lib morfologik tuzilishni to`la tavsiflab, geografik tarqalishi va tuproq paydo qilish jarayonlari iqlim, rel'yef, ona jins va vaqt, o`simlik, tirik jonivorlar faoliyati ta'sirida shakllangan tabiiy tarixiy tana deb aniqlaydi. Poltava va Nijegorod guberniya tuproqlarini o`rganish uchun tashkil etilgan ekspeditsiyada faol qatnashib o`rmon va chimli podzol tuproqlarini solishtirma jug`rofiy usulni qo`llab, bu tuproqlarning ekologik hususiyatlari va tasnifini ishlab chiqdi. V.V.Dokuchayev (1892) qora tuproqlar tarqalgan yerlarda qurg`oqchilikning rivojlanishi va unga qarshi kurash choralarini, jumladan suv rejimini ishlab chiqdi. 
V.V.Dokuchayevning eng iste'dodli shog`irdlaridan biri N.M.Sibirtsev (1860-1900) edi. U birinchi bo`lib, “Tuproqshunoslik” darsligini yozdi, ustozining tuproq to`g`risidagi ta'limotini tartibga solib kengaytirdi. Tuproq to`g`risida aniq tushuncha kiritib, uni hosil bo`lishda o`simlik, tog` jinslari turli, iqlim va rel'yef sharoitida rolini birinchi o`ringa qo`yib, biologik va abiotik holatiga ta'sirini aniq ko`rsatib berdi.
N.M.Sibirtsev tuproq tavnifiga yangilik kiritib ular yer kurrasi bo`yicha mintaqal, intromintaqal va amintaqal qonuniyatlari asosida tarqalishini, tuproq oilasi tushunchasiga aniqlik kiritib, qurg`oqchilikka qarshi kurash chorasida ustozi boshlagan ishni davom ettirdi. 
Tuproq qoplamini Rossiyada V.V.Dokuchayev va uning shog`irdlar tomonidan har tomonlama o`rganilayotgan davrda P.A.Kostichev (1845-1895) katta ko`lamdagi ilmiy – tadqiqot ishlarini bajardi. U tuproqshunoslikda agronomiya ta'limotini rivojlantirib, dehqonchilik bilan tuproqshunoslikning nazariy asoslarini ishlab chiqqan yuksak olimlardan hisoblanadi. Tuproq hosil bo`lishini o`simlikning rivojlanishi bilan uzviy bog`lab, o`simlik ildizlarining yetib borgan chuqurligi tuproq qoplami deb hisoblaydi. Rossiya qora tuproqlarini tekshirib, tuproq hosil bo`lishi, unumdorlikni oshishi, donadorlikni rivojlanishi va gumusning hosil bo`lishida mikro organizmlarning roliga katta ahamiyat berdi. Tuproq hosil bo`lish sharoitiga binoan uning unumdorligini saqlash va oshirish masalalariga ilmiy asoslanib, amalga oshirishni ko`rsatib berdi. Shu davrda V.V.Dokuchayev. P.A.Kostichev va N.M.Sibirtsev kabi olimlarning Rossiyadagi tuproq qoplamini o`rganish borasidagi olingan ma'lumotlar va ular tomonidan ilgari surilgan ta'limot genetik tuproqshunoslikning asosini tashkil qildi va rivojlanish tarixida Dokuchayev bosqichiga zamin qo`yildi. 
XX asr boshlarida Rossiyada kapitalizmning rivojlanishi uning atrofidagi yerlarni va sharqi – shimoliy guberniyalarni dehqonchilikda o`zlashitirish masalalari qo`yilib ekspeditsiyalar tashkil qilindi. Bu ishlarni amalga oshirishda K.D.Glinka, L.I.Prasolov, S.S.Neustruev, B.B.Polinov, N.A.Dimo va boshqa tabiatshunoslar faol ishtirok etdilar.
Rossiya, Osiyo va O`rta Osiyo mamlakatlarida tuproq qoplamining jug`rofiy tarqalishi, tasnifi, nomenklaturasi, kimyoviy tarkibi, fizik-kimyoviy, suv hususiyatlari chuqur aniqla boshlanadi.  
Shu davrda, davlat tomonidan qo`yilgan tuproq to`g`risidagi tadqiqotlarda K.D.Glinka (1867-1927) faol ishtirok etadi. V.V.Dokuchayev tuzgan tuproq komitetida yetakchi tuproqshunos sifatida ishlab Rossiyaning turli guberniyalarida tuproq ekspeditsiyalarida ishtirok etib, tog` jinslarining nurashi, genezisi, jug`rofiy tarqalishi va tasnifi bo`yicha ancha ishlarni amalga oshirdi. K.D.Glinka N.M.Sibirtsevdan keyin “Tuproqshunoslik” (1908) fundamental darslikni yozgan olimdir. Novo – Aleksandriyskiy (Varshava universiteti). Voronej va Leningrad qishloq xo`jalik institutlarida tuproqshunoslik kafedrasining mudiri bo`lib ishladi. U V.V.Dokuchayev nomidagi tuproq instituti va sobiq ittifoqda tashkil etilgan akademiyada tuproqshunoslik bo`yicha birinchi akademik bo`lib saylandi. K.D.Glinka Dokuchayev ta'limotini keng targ`ibot qilgan olimlardan biridir. 
Tuproqshunoslikda V.V.Dokuchayev va A.P.Kostichevning geologik, agronomik va biologik yo`nalishlarni yanada rivojlantirishga katta hissa qo`shgan mashhur olimlardan biri V.R.Vilyamsdir (1863-1936). U tuproq profili, jumladan gumusli akkumulyativ qatlamning kelib chiqishi va shakllanishida o`tsimon o`simliklarning roli haqidagi V.V.Dokuchayev va A.P.Kostichevning g`oyalarini davom etirdi.  
V.R.Vilyams chimli tuproqlar – hosil bo`lish nazariyasini ishlab chiqdi. O`zining ilmiy faoliyatida tuproqda gumus va gumus moddalarining hosil bo`lishi, uning kimyoviy tarkibini mavsumiy ravishda o`zgarishini lizimetrlarda aniqladi. Dehqonchilikda organik moddalarining tuproq donadorligi, fizik xossalarini yaxshilashda va unumdorlik darajasini oshirishdagi rolini aniqlashda katta ahamiyat baxsh etgan olimlardandir.
Tuproq hosil bo`lish jarayonida va genetik qatlamlar shakllanishida o`simlik va mikroorganizmlarning faolligi katta ahamiyatga ega ekanligini ko`rsatib berdi. Tuproq qoplamining shakllanishi va unumdorligini oshirishda biofil moddalarning kichik biologik doirada aylanishining ahamiyatini belgilab berdi. Har bir geologik davrda o`ziga xos bir necha marta tuproq hosil bo`lishida biologik jarayonlar takrorlanib turishini isbotlab berdi.
Gumusning tarkibiy qismini o`rganib, spetsifik o`ziga xos organik moddalar hosil bo`lishi va ularni tuproq paydo bo`lish jarayonidagi ahamiyatini ko`rsatib berdi. Chimli, podzol va botqoq tuproqlarning hosil bo`lishi jarayonlarini nazariy jihatdan isbotladi. Tuproq unumdorligini oshirishda dukkakli o`simliklar va o`tlarning rolini va o`t-dalani almashlab ekishni tavsiya etdi. V.R.Vilyams o`tloqchilik fanining rivojlanishida o`z hissasini qo`shgan olimlardan hisoblanadi. 
Akademik V.R.Vilyamsning asosiy g`oyalari va ta'limoti 1928- yili nashr etilgan “Tuproqshunoslik”, “Tuproqshunoslik asoslari va dehqonchilik” asarlarida bayon etilgan. U Frantsiya, Germaniya, Shimoliy Amerikaning Yevropa qismi, Sibir va Kavkazda bo`lib, turli tuproqlar genezisi haqida ko`plab yangiliklar yaratdi. 
O`rta Osiyo tuproqlarining genezisi, geografiyasi va evolyutsiyasi sohasida rus tuproqshunoslari S.S.Nustruev, I.P.Gerasimov, V.A.Kovda, N.A.Dimo, A.N.Rozanov va boshqa olimlar o`z hissalarini qo`shdilar.
O`rta Osiyo tuproqlarini har taraflama birinchi bor o`rgangan olim N.A.Dimodir (1873-1959). U shu mintaqada joylashgan respublikalarning turli masshtabdagi tuproq haritalarini tuzib, 1929- yilgi Vashingtongda bo`lib o`tgan birinchi xalqaro tuproqshunoslik kongressida namoyish etdi. N.A.Dimo sobiq ittifoqning Yevropa qismi, O`rta Osiyo, Kavkaz va Moldova tuproqlari geografiyasi, sho`rlanishi, biologiyasi, fizikasi va melioratsiyasiga ta'lluqli ishlarni amalga oshirgan. N.A.Dimo 1968 yildan boshlab O`rta Osiyo, ayniqsa Sirdaryo va Amudaryo havzalari tuproqlarini batafsil tekshirishga kirishib, Mirzacho`l yerlarining meliorativ holatining o`rganib, shu hudud tuproqlarining sho`rlanish haritasini tuzib chiqdi.
U birinchi marta Mirzacho`l tuproqlarida ko`p sonli yomg`ir chuvalchanglari, chumolilar va mayda umurtqali jonivorlarning tuproq hosil bo`lishida, donadorlikni va unumdorligini oshirishdagi ahamiyatini o`rgangan olimdir. N.A.Dimo tuproqshunoslik va geobotanika ilmiy – tadqiqot institutini tashkilotchisi va Turkiston universitetining birinchi rektori bo`lib ishlagan. Sobiq ittifoq davrida V.V.Dokuchayev nomidagi tuproqshunoslik instituti (1927 yil) va respublikalarda tuproqshunoslik ilmiy – tadqiqot institutlari, Turkiston universiteti, Toshkent va Samarqand qishloq ho`jaligi institutlari qoshida tuproqshunoslik va agrokimyo kafedralari ochildi.
Keyinchalik sobiq ittifoq davrida O`rta Osiyoda yirik tuproqshunoslar I.P.Gerasimov, V.A.Kovda, A.A.Rode, V.V.Yegorov va boshqalar tuproq geografiyasi, fizikasi va melioratsiyasi borasida asosiy ishlarni amalga oshirdilar. Paxtachilik hududlari tuproqlarini o`rganishda M.A.Orlov, I.N.Antipov-Karatayev, S.N.Rijov, A.M.Pankov, N.V.Kimberg, B.V.Gorbunov, A.Z.Genusov, M.U.Umarov, M.B.Bahodirov, A.M.Rasulov, A.A.Sadriddinov va boshqalarning xizmatlari kattadir.
Hozirgi paytda Markaziy Osiyo tuproqlari – jug`rofiy tarqalishi, genezisi, evolyutsiyasi va ularning unumdorligini oshirish hamda muhofaza choralari ishlab chiqilgan. Sug`oriladigan tuproqlarning 1:10000, 1:25000 haritalari jamoa, davlat, fermer xo`jaliklari miqyosida tuzilib chiqilgan. Respublikamiz mustaqillik davrida Yer kadastri qo`mitasi tuzilib sug`oriladigan yerlardan unumli foydalanish va ularni himoya qilish uchun dehqonchilik va fermer xo`jaliklariga uzoq muddatda foylananish uchun davlat tomonidan ijaraga berilgan.
Tuproqshunoslik fanining ijtimoiy – iqtisodiy va boshqa tabiiy fanlar bilan bog`iqligi.Tuproqshunoslik o`zining tarixiy taraqqiyotida bir necha qismga bo`linib, ilmiy yo`nalishlarni o`z ichiga qamrab olgan tabiiy fandir. Ular 1-rasmda tasvirlangan.

		1-rasm. Tuproqshunoslikning asosiy ilmiy yo`nalishlari va tarkibiy qismlari
Tuproqshunoslik fundamental yoki umumiy tuproqshunoslikdan tarkib topgan bo`lib, lotincha pedalogiya deyiladi. U tuproq qoplamini tabiiy tarixiy tana sifatida har taraflama o`rganadigan fandir. 
Amaliy va xususiy tuproqshunoslik – tuproq qoplamini inson tomonidan foydalanishligini aniqlaydigan va o`rganadigan ilmiy yo`nalishdir. Fundamental tuproqshunoslikda dunyoqarash va uslubiyatga binoan bir necha ilmiy yo`nalishlar mavjud. Birinchi yo`nalish tuproq diagnostikasi yoki pedodiagnostika deyiladi, uning maqsadi tuproq tuzilishi, xossalari va tarkibini o`rganishdan iboratdir. Bu yo`nalishda tuproqshunoslikning bir necha qismlari, ya'ni tuproq morfologiyasi, kimyosi, fizikasi, mineralogiyasi va biologiyasidan tarkib topgan. Tuproq qoplami tabaqalanib, ya'ni genetik qatlam, individi, profil asosida o`rganiladi. 
Tuproqshunoslikning ikkinchi yo`nalishi tuproq jug`rofiyasi yoki pedografiya sifatida, tuproqning fazodagi o`rni, tarqalishi, turli toifaligi, tabiatning jug`rofiy kengligi bilan bog`liqligini o`rganadi. Bu yo`nalish tuproqshunoslikda tuproq jug`rofiyasi, kartog`rafiyasi, tizimtikasi, ekologiyasi, baholash va informatika kabi qismlardan iboratdir. 
Tuproqshunoslikning uchinchi yo`nalishi bo`lib, uning rivojlanish tarixi bo`lib, tuproq genezisi, evolyutsiyasining sayyoramiz relefining o`zgarishi bilan bog`liqligini o`rganadi. Bu muammolar yechimi tuproq genetikasi va qadim tuproqshunosligi orqali amalga oshiriladi.
Dinamik tuproqshunoslik tuproq hosil bo`lish jarayonlari va hozirgi paytdagi issiqlik, suv, oziqa, tuz va havo rejimlarini kuzatish kabi izlanishlarni o`z ichiga oladi. Yuqorida aytib o`tilgan barcha tuproqshunoslikdagi yo`nalishlar faol ishtirok etadi. 
Dinamik tuproqshunoslikda tuproq hosil bo`lish jarayoni moddalarning biologik va geologik doirada aylanishi, tuproqning suv, havo va issiqlik rejimi, tog` jinslari mineralogik tarkibini o`zgarishi, tuproqda yangi moddalar paydo bo`lishi, gumus hosil bo`lishi va parchalanishi, oksidlanish – qaytarilish jarayonlari, biofil oziqa moddalarning haraqati har taraflama o`rganiladi. Bu kuzatuvlar natijasida tuproq unumdorligini boshqarish imkoniyati yaratiladi.
Mintaqaviy tuproqshunoslik tuproq qoplamini regionlar (tuman, viloyat, o`lka, davlat) miqyosida himoya qilish usullarini ishlab chiqish va xalq xo`jaligida foydalanish imkoniyatini o`rganadigan yo`nalishdir. Oxirgi yo`nalish tuproqshunoslik fanining taraqqiyoti, insoniyat faoliyatida ishlab chiqaruvchi kuchga aylanishi va uni boshqarish uslublarini o`z ichiga oladi. Tuproqshunoslik qishloq xo`jaligi va dehqonchilik bilan chambarchas bog`liqdir, bu soha qishloq xo`jaligi yoki agrotuproqshunoslik deyiladi. Tuproq qoplamidan ratsional foydalanish, o`simliklarni moslashtirish, almashlab ekishni joriy etish, unumdorlikni oshirish choralari, muhofaza qilish, agrotexnik va meliorativ tadbirlarni qo`llash, tuproq jarayonlari va rejimlarni optimal ravishda saqlash kabi masalalar bu fan doirasiga kiradi. 
Meliorativ tuproqshunoslik tuproq izlanishni injener – texnik kimyoviy, biologik va agrotexnik usullar bilan yaxshilash choralarini qo`llashdan iboratdir. 
O`rmonchilik tuproqshunosligi, o`rmonlar mahsuldorligini oshirish, kengaytirish, ixota mintaqalarini yaratish uchun daraxtlarni tanlab o`tkazish, agromelioratsiya yordamida o`rmonlar joylashgan yerlarni yaxshilash masalalarini hal qiladi. 
Sanitariya tuproqshunosligi tuproqdagi zararli radioaktiv elementlar, sanoat va maishiy chiqindilar tarkibidagi og`ir metallar hamda qishloq xo`jaligida ishlatiladigan pestitsidlardan tozalash masalalari bilan shug`ullanadi. 
Tuproq tarkibida zararli mikroorgaizmlar, aktinomitsetlar va boshqa parazitlar yashaydi, ular faoliyatini zararsizlantirish masalasi ham sanitariya tuproqshunosligining ob'yekti hisoblanadi.
Muhandislik tuproqshunoslik  (injenerlik geologiya, gruntovedeniye) tuproq qoplamini gidrotexnik, sanoat, turar joy binolarini va boshqa kommunikatsiyalarni qurishda fundament yoki qurilish materiallari sifatida foydalaniladi. Tuproqshunoslik harbiy va kriminalistik sohasidagi masalalarni hal qilishda ishtirok etadi.
Tuproqshunoslikning tabiiy fanlar bilan bog`liqligi. Sayyoramiz tuproq qoplamini, uning xossa va xususiyati tarkibini aniqlashda tabiiy fanlar bilan bog`liqlik va uslubiyatini foydalanish katta ahamiyatga egadir. Tuproq qoplamining paydo bo`lishi, ya'ni genezisi, yerning geologik va geomorfologik tuzilishi, texgonik va seysmik jarayonlar bilan bog`liqdir. 
Petrografiya, mineralogiya va kristallografiyadagi foydalanilayotgan uslubiyat va o`zgarishlar tuproq tarkibidagi minerallar ularni hosil bo`lishi va transformatsiyasini o`rganishda va aniqlashda foydalaniladi.
Gidrogeologiya esa tuproq tarkibidagi suvning shakllanishi va rejimini o`rganishda yordam beradi. Tuproqshunoslikda makro, mezo va mikrorelefni hosil bo`lishi va tuzilishini geomorfologiya fanining qonuniyatlari va uslubiyatidan samarali foydalanish imkoniyatini yaratib beradi. Tuproq haritasini tuzishda geodeziya va kartog`rafiya uslubiyatidan keng foydalaniladi. Tuproqshunoslik geokimyo, biogeokimyo, gidrokimyo fanlari bilan chambarchas bog`liqdir. Tuproqdagi jarayonlar, moddalar harakati va ularning o`zgarishi, shu fanlardagi qonuniyat va uslubiyat orqali aniqlanadi. Tuproq to`g`risidagi fan iqlimshunoslik va meteorologiya bilan bog`liq bo`lib, undagi havo, suv, issiqlik rejimi va jug`rofiy tarqalishi yuqorida aytib o`tilgan predmetlarga bog`liqdir. Tuproqshunoslik fanining rivojlanish I landshaftshunoslik, biogeokimyo, o`rmonchilik, agroo`rmonchilik, landshaftgeokimyosi, geobotanika, biotsenologiya kabi yo`nalishlar taraqqiyotiga asoschi bo`ldi. (2-rasm). 

2-rasm. Tuproqshunoslikning tabiiy fanlar bilan bog`liqligi
Tuproqdagi o`simliklar va tirik jonivorlarning yashash sharoiti, o`sishi, rivojlanishi, ko`payishi, oziqlanishi va unumdorligi biologiyaning botanika, zoologiya, fiziologiya, biokimyo, mikrobiologiya kabi fanlar bilan bog`liqdir. Tuproqshunoslik fizika va kimyo fanlari bilan bog`liq bo`lib, tuproqning fizik xossalari va kimyoviy tarkibi, ulardan olinadigan natijalar matematika usullari bilan aniqlanadi. 
Sinov savollari
1. Tuproq deb nimaga aytiladi?
2. Tuproqshunoslik fanining ob'yekti, predmeti, o`rganish uslublari qanday?
3. Tuproqshunoslik fanining maqsadi va vazifalarini tushuntiring?
4. Tuproqshunoslik fanining ibtidoiy, feodalizm va kapitalizm davrida Osiyo, Yevropa, Amerikada rivojlanish tarixi haqida so`zlab bering?
5. Tuproqshunoslik fanining O`rta Osiyo va O`zbekistonda rivojlanish tarixi qanday?
6. Tuproqshunoslik fanining tarkibiy qismlariga nimalar kiradi?
7. Tuproqshunoslik fanining tabiiy va ijtimoiy fanlar bilan bog`liqligi qanday?
8. Tuproqning biosferadagi va ishlab chiqarish vositasi sifatidagi ahamiyatini tushuntiring?
2-bob. Tuproq paydo bo`lishida turli jarayonlar va omillarning ta'siri
	
	Tuproq hosil bo`lishida mexanik, fizik, kimyoviy va biologik jarayonlarning ahamiyati. Tuproq paydo bo`lishida iqlim, relef, o`simlik va tirik jonivorlar, ona jins, vaqt va inson faoliyatining roli.
Tuproq hosil bo`lishi  deganda - tog` jinslarini (magmatik, metamorfik, cho`kindi) mexanik, fizik, kimyoviy va biologik jarayonlar ta'sirida yemirilib, iqlim, suv va gravitatsion kuchlar ta'sirida elyuviy, delyuviy, prolyuviy, allyuviy va eol yotqiziqlar ustida tabiiy sharoitda tuproq paydo bo`lishi hamda inson faoliyati ta'sirida uning tadrijiy rivojlanishi va evolyutsiyasini tushunamiz.
Tuproq fizikaviy holatiga binoan uch fazali tizim: qattiq, suyuq, gazsimon keyinroq A.A.Rode to`rtinchi biologik fazani ham hisoblanishi tavsiya etadi. Ma'lumki tuproq paydo bo`lishining birinchi bosqichi tog` jinslarining nurash davriga to`g`ri keladi. Bu jarayon va davr ichida tuproq paydo bo`lishi litosferaning yemirilish qobig`i bilan birgalikda rivojlanadi. Magmatik, metamorfik va cho`kindi tog` jinslari litosferaning asosini tashkil qiladi. Magmatik tog` jinslari yuqori haroratda erigan magmaning chuqur qatlamlarida katta bosim ta'sirida qotib qolishi natijasida paydo bo`ladigan intruziv (granitlar) siyenitlar, dioritlar) jinslarga hamda yer yuziga oqib chiqqan magmaning odatdagi atmosfera bosimi sharoitida qotishi natijasida hosil bo`lgan effuziv (bazaltlar, porfiritlar, tuflar) va boshqa jinslarga bo`linadi. Litosferaning 95 % magmatik (otqindi) tog` jinslardan tashkil topganligi aniqlangan. Intruziv tog` jinslari 1000 C0 yuqori harorat, bi rnecha ming atmosferadan yuqori bosim sharoitda hosil bo`lib, kristallanadi va zichlashadi. Effuziv tog` jinslari magmaning yer yuzasiga litosferaning yoriqlari orqali ko`tarilib past harorat va bosim sharoitida beqaror bo`lib yemiriladi va o`z shaklini o`zgartirib yer ustki qatlamlarining termodinamik sharoitiga chidamli yangi tog` jinslarini ham hosil qiladi.
Cho`kindi (klastik) mahsulotlar magmatik tog` jinslarining yog`inlar va mexanik kuchlar (haroratning o`zgarishi, oqar suv, muz, shamol) ta'siri ostida hosil bo`ladi. Lyosslar, qumlar, konglomerat, qumtosh, slanetslar shu guruhga kiradi, cho`kindi tog` jinslari kimyoviy, organogen va boshqa qismlarga bo`linadi. Oxaktosh, bo`r, toshko`mir, neft va boshqalar ham shular qatoriga kiritilgan. Cho`kindi jinslar quruqlikning 75 % maydonini egallaydi. Ular dengizlar hosil qilgan ohaktosh, soz, slanets, qumtosh va kontinental quruqlikda hosil bo`lgan muzlik, daryo, ko`l, shamol cho`kindilar va yig`ilmalaridan iboratdir.
Yerning chuqur qismida yuqori bosim va harorat sharoitida magmatik va cho`kindi jinslari hosil bo`ladi. Bu tog` jinslari tuzilishi va o`z xossalariga ko`ra zich va qattiq holatda bo`lib, yer yuzida keng tarqalgandir. Litosferaning yer yuzasiga yaqin joylashgan qatlamidan tog` jinslari, ularni tashkil qiluvchi minerallar, iqlimiy omillar, mexanik kuchlar, suv va uning tarkibidagi erigan moddalar, havo, tirik organizmlar ta'siriga uchrab yemiriladi. Tog` jinslari va ularning tarkibidagi minerallarni atmosfera agentlari, turli jarayonlar ta'sirida yemirilishi, o`z shakli va tuzilishini o`zgartirish holatlari yig`indisi - nurash jarayoni deyiladi.
Sayyoramizning quruqlik maydonlarida tabiiy sharoitda paydo bo`lib, suv, shamol, muzlik va tektonik jarayonlar ta'sirida hosil bo`lgan yemirilish mahsulotlarining to`planishi natijasida hosil bo`lgan mahsulot nurash qobig`i debyuritiladi.
Tog` jinslari va ularning nurash mahsulotlari fizik va mexanik kuchlar ta'sirida, mineralogik va kimyoviy tarkibining deyarlik o`zgarmagan holatda, katta-kichik bo`lakchalarga bo`linib ketish jarayonini, fizik-mexanik nurash deyiladi. Sutka mobaynida havo haroratining o`zgarishida tog` jinslari isiydi yoki soviydi, natijada kengayish yoki torayish jarayonlari rivojlanib, qattiq holatdagi jinslar vertikal va gorizontal yo`nalishida darz ketadi hamda turli o`lchamdagi yoriqlarni hosil qiladi.
Turli termik nurash jarayonlarida hosil bo`lgan yoriqlarga suv kira boshlaydi va uning muzlashi natijasida bosim ko`payib, fizik-mexanik yemirilish jarayonlari avj oladi, bu holatni sovuq nurash deyiladi. Tog` jinsi va ularni tashkil qilgan minerallar o`zining kristallografik tuzilishiga binoan issiqlik, sovuqlik va namlikni turli darajada o`tkazib yemiriladi. Termik nurash tezligi tog` jinslarining tarkibidagi minerallarning turli-tumanligiga bog`liq, ya'ni ularning tuzilishi va tarkibiga binoan issiqlik va sovuqlikni o`tkazuvchanlik qobiliyati har xil bo`ladi(3-rasm).
[image: 180420101425][image: C:\IHLOSBEK_UZ\РАСМЛАР\Нодир кушчи PIC\Шовозсой\Шовозсой 232.jpg]
3-rasm. Turli tog` jinslarining yemirilishi

Daryo yoki muzliklarning siljishi natijasida ham fizik nurash sodir bo`ladi. Shamol uchirib ketgan zarrachalar ye ryuzasida g`adir-budur joylarga tekkanda ham bu tog` jinslarning fizik yemirilish avj oladi. Bu hodisa cho`llarda keng tarqalgan bo`lib, korroziya deb aytiladi. Qattiq holatdagi tog` jinslarining maydalanishi, siyqalanish va yoyilishi natijasida turli o`lchamdagi katta-kichik zarrachalardan iborat tosh, shag`al, chang, soz, loy, hattoki mayda kolloid keltirmalari paydo bo`ladi. 
Demak, fizik nurash natijasida yaxlit tog` jinslarining yemirilishidan turli o`lchamdagi qovushmali va g`ovakli mahsulotlar hosil bo`lib, ular havo, suvni yaxshi o`tkazadi va suvni saqlaydigan bo`ladi.
Fizik nurash natijasida hosil bo`lgan mineral mahsulot o`lchamlari maydalashgan sari ularning yuza sathining hajmi geometrik progressiya darajasida oshib, adsorbtsiya va absorbtsiya (tashqi yutilish) jarayonining kuchayishiga olib keladi. Minerallar kristallik tuzilishiga ega bo`lganligi uchun, ya'ni atomlar turlimasofada joylashgan bo`lib, panjarani hosil qiladi. Bu panjaralar qirralari manfiy va musbat zaryadli ionlardan tashkil topgan bo`ladi. Minerallar panjarasidagi anion va kationlar o`zaro elektrostatik kuchlar bilan bog`langan bo`ladi. Mineral panjarasi sirtidagi ionlar bog`liqligi pasayib, ular bo`shab qoladi, shuning uchun manfiy yoki musbat zaryadlanganligi tufayli tashqi muhitdan qarama-qarshi zaryadlangan ionlarni elektrostatik kuch bilan o`ziga tortib oladi. Tog` jinslarning fizik yemirilishidan so`ng kimyoviy nurash uchun sharoit yaratib beriladi. Kimyoviy nurash shunday yemirilishki, bunda yer ustki qatlamlarining dastlabki kimyoviy tarkibi o`zgaradi va ko`pincha strukturasi oddiy hamda yangi termodinamik sharoitlarga chidamli yangi birikmalar vujudga keladi. Suv miqdori va oksidlanish-qaytarilish reaktsiyalarining o`zgarishi, adsorbtsiya jarayonlari, kimyoviy nurash vositalaridir. Tog` jinslaridagi birlamchi minerallar parchalanib va ikkilamchi minerallar hosil qilishi kimyoviy nurashga kiradi. Suv tog` jinslari tarkibidagi tuzlar, oksidlar, organik va mineral moddalarni turli darajada eritadi. Suv bilan moddalar o`rtasida absorbtsiya va adsorbtsiya, gidratatsiya kabi kimyoviy jarayonlar ro`y berishi mumkin.
CaSO4 + 2H2O       CaSO4 . 2H2O
2Fe2O3 + 3 H2O = 2Fe2O3.3H2O
	Harorat oshishi va eritmaning tarkibida CO2 ko`payishi, tog` jinslari tarkibidagi minerallarning qattiq zarrachalari bilan reaktsiyaga kirishishiga olib keladi. Uni gidroliz jarayoni deyiladi. 
H2O + CO2 = H+ + HCO3
H2O + Na+  = NaOH + H+
NaOH        Na+ + OH-
Minerallar, ya'ni silikatlar suv ta'sirida erish qobiliyatiga binoan nuraydi.
(Ca, Mg )SiO4 + H2O + 2CO2 = CaCO3 + MgCO3 + SiO2h H2O
K2Al2Si6. O16 + 2H2O = H2Al2Si6O16 + 2KOH
	Suv tarkibidagi vodorod kaliyni siqib chiqaradi.
H2Al2Si6O16 + n H2O = H2Al2Si2O8· n H2O
	CO2ishtirokidaKONkarbonat shakliga aylanadi.
2KOH + CO2 = K2CO3 + H2O
Keyinchalik kaolinit, kremniy va alyuminiy oksidlariga parchalanishi mumkin.
Tog` jinslari tarkibida slyudalar ham yemirilib gidroslyudalar (illitlar), keyinchalik ular temir gidrooksidi, magniy karbonat, kaolinit va kremniy oksidlariga aylanadi. Ular tarkibidagi muskovit va biotitlar parchalanib serpentinlar, kaolinit va kremniy moddalarini hosil qiladi.
Magmatik va cho`kindi yotqiziqlar tarkibidagi kvarts nurashga anchachidamli bo`lib, ular faqat mexanik ravishda maydalanadi. Chang, loy va kolloid zarrachalari esa ishqoriy muhit sharoitida, ishqoriy tuzlarining harakatchan shakli, ya'ni silikat kislotalariga aylanadi.
Magmatik tog` jinslari suv va kislorod ta'sirida sulfat kislotasi va tuzlarga aylanadi. Masalan, pirit limonitga aylanadi.
2FeS2 + 5H2O + 9O2  = Fe2O3.3H2O +2H2SO4
	Hosil bo`lgan sulfat kislota asoslar bilan reaktsiyaga kirishib gips CaSO4.2H2O va mirabilit Na2SO4.10H2O hosil qiladi. Tarkibida xlor ioni bo`lgan minerallar nurash natijasida xloridlar NaCl, CaCl2, MgCl2hosil qiladi.
	Tog` jinslarining yirik jonivorlar (mikroblar, bakteriyalar, aktinomitsetlar, zambrug`lar) va o`simliklar (mox, lishayniklar, bir va ko`p yillik o`tlar) ta'sirida yemirilishi biologik nurash deyiladi.
	Tog` jinslarining yorilib darz ketgan joylarida namlik oshgan sari mox va lishaynik kabi o`simlik ildizlari va kuchsiz kislotalar ta'sirida yemirilish jarayoni avj oladi. Mikroorganizmlar tarkibida ham kislotalar (nitrat, sulfat bakteriyalar) bo`lib, ular ta'sirida nitrat va sulfat tuzlari hosil bo`ladi.
Tuproq hosil qiluvchi omillar.	Tuproqning vujudga kelishi, yerning quruqlik qismidagi tabiiy sharoit va tashqi omillar ta'siri bilan bevosita bog`liqdir. Tuproq V.I.Vernadskiy ta'biri bilan aytganda, tabiatning “biokos” jismidir. Tuproq atmosfera, litosfera va gidrosferani o`zaro ta'siri hamda sayyora qobig`ida hosil bo`lib, yeryuzini qoplab oladi. Tuproqning tog` jinslaridan ajralib turadigan xususiyati uning unumdorlik qobiliyatidir.
	V.V.Dokuchayev tuproq, iqlim, tog` jinslari, o`simlik va hayvonot dunyosi, joyning relefi va balandligi, hududning geologik yoshi kabi doimo o`zgarib turadigan omillar funktsiyasini ko`rsatib berdi. Tabiiy omillar ta'sirida yer yuziga chiqib turgan tog` jinslari kuchli va chuqur jarayonlar tasirida o`zgarib, tuproq qoplamini hosil qiladi.
	Tuproq hosil bo`lishida V.V.Dokuchayevbeshta omil ta'sirini ko`rsatib o`tdi va uni quyidagi formula orqali ifodalanadi. 
T = f(IJ·TJ·R)V
	T –tuproq,I – iqlim, J – jonivorlar, o`simliklar, TJ – tog` jinslari, R – relef, V – vaqt, f – funktsiY.
	Tuproq, yer yuzasida o`zining kelib chiqishi bilan ajralib turadigan organik va mineral moddalar hamda ona jins, o`simlik va tirik jonivorlar, iqlim, yurt umri va relefning ta'siridan hosil bo`lgan mahsulotlardir.
	V.V.Dokuchayev vaqtdan bo`lak, iqlim, relef, ona jins, o`simlik va hayvonat dunyosi ta'sirini tashqi ta'sirlar, deb belgilaydi. Tuproq hosil bo`lishida beshta omil bir butunligini tashkil qilib, ularni bir-biridan ajratish yoki ma'lum bir omilning ustunligini oldinga qo`yish mumkin emas, deydi rus olimi.
	K.D.Glinka 1931 yili “Tuproqshunoslik” darsligini yozib, unda tuproq hosil bo`lishi jarayonida iqlim va o`simlik qoplamining rolini birinchi o`ringa qo`yadi.
	S.A.Zaharov, 1927 yili, barcha tuproq hosil qiluvchi omillari faol va nofaol, ya'ni biosfera, atmosfera, gidrosferani faol, tuproq hosil qiluvchi tog` jinslarini nofaol qismlarga bo`ldi.
	A.A.Rode, 1947 yili tuproq hosil qiluvchi omillar ahamiyatini kamsitmagan holda, majmui ta'sir va shular bilan birga yerning tortish kuchi, yer osti va usti suvlari faoliyatini ham tuproq hosil qiluvchi omillar qatoriga qo`shishni taklif etdi.
	Biologik omillarning tuproq hosil bo`lishi roliga doir to`liq ta'limot V.R.Vilyams tomonidan ishlab chiqildi. Tuproq hosil qiluvchi omil ta'siriga oid ishlarni V.V. Dokuchayevning shog`irdlari davom ettirdilar (K.D.Glinka, S.A.Zaharov, A.M.Pankov, A.A.Rode, I.P.Gerasimov, V.A.Kovda, V.R.Volobuev).
Amerika olimi G.Yenni birinchi bo`lib V.V.Dokuchayev tavsiya etgan tuproq hosil bo`lishi omillari formulasini miqdoriy jihatdan har taraflama ishlab chiqdi. 
Inson faoliyati ta'sirida Zarafshon vodiysining sug`oriladigan madaniy tuproqlari misolida ularning hosil bo`lishini Abu Ali Ibn Sino va Universitetning tuproqshunoslik kafedrasiga ilk mudirlik qilgan prof. M.A.Orlov o`rgangan.
Iqlim - tuproq hosil qiluvchi omil.Biz iqlim tuproq hosil qiluvchi omil deganimizda, joyning iqlim rejimi atmosferadan kelayotgan issiqlik va yog`ingarchilik miqdori, havo haroratining sutka, oy, fasl, yillar mobaynida o`zgarishi nazarda tutiladi. Tuproq hosil bo`lishi energetikasi iqlim bilan bog`liqdir. Iqlim tuproqlarning Yer kurrasida qonuniyatli tarqalishiga bevosita sababchidir. Shuning uchun ayrim olimlar iqlimni tuproq hosil bo`lishida asosiy omil deb hisoblaydidir.
	S.V.Kalesnikning ta'rificha Yer iqlimi bir necha omilning o`zaro ta'siri natijasida ro`yobga chiqadi, ularning asosiylari quyidagilar:
	1. Quyosh nuri energiyasining kelishi va sarflanishi;
	2. Issiqlik va namlikni qayta taqsimlovchi atmosfera sirkulyatsiyasi;
	3. Atmosfera sirkulyatsiyasidan ajralmaydigan nam almashinuvi.
	Bu omillar joylarning jug`rofik holati, kengligi, balandligi, pastxamligi va ko`rsatkichlarga bog`liqdir.
	Bu atrofdagi iqlimning asosiy ko`rsatkichi quyosh radiatsiyasi hisoblanib, uning miqdori ma'lum hududning jug`rofik joylanishi bilan bog`liq darajada farqlanadi.
	Yer yuzasiga kelib tushadigan umumiy issiqlik miqdori R – radiatsiya balansi bilan o`lchanib, KDJ (sm yil) bilan ifodalanadi. 
R = (Q + q) · (1- A) – E
	Q –to`g`ri radiatsiya, q –sochilgan radiatsiya, A –albedo,YE – yuzaning samarali nurlanishi. Radiatsiya balansi, yer yuzasiga yutilgan radiatsiya va samarali nurlanish orasidagi farqdan iboratdir. Radiatsiya balansi yer tuzilishi, balandligi, pastligi, joyning kengligi, namligi va o`simlik qoplami bilan bog`liqdir. Quyosh energiyasi biologik va tuproq jarayonlari uchun bosh energiya manbaidir. Yer kurrasining yuzasiga mos ravishda sayyoramizning issiqlik mintaqalari shakllanadi (1- jadval).
1-jadval
Issiqlik poyaslari

	Mintaqa
	O`rtacha yillik harorat
	Radiatsiya balansi
KDJ (sm2yil)
	Yillik faol harorat yig`indisi °С

	Sovuq (polyar)
	-23-15
	21-42
	400-500

	Sovuq-mo’tadil (Boreal)
	-4+4
	42-84
	2400

	Mo’tadil (Subtropik)
	+10
	84-210
	4000

	Iliq (Subtropik)
	+15
	210-252
	6000-8000

	Issiq (Tropik)
	+32
	252-336
	8000-10000


	
	Atmosferadan keladigan yog`in-sochin tuproqdagi namlik manbaidir. Suv tabiatdagi barcha jarayonlarda qatnashib hayot manbai hisoblanadi. Dunyoda yillik aylanma harakatda 577 ming km3 atrofida suv qatnashadi. Shundan 505 ming km3 okeanlar yuzasidan va 72 ming km3 quruqlik yuzasidan bo`g`lanadi. Yuqorida keltirilgan umumiy suvdan yiliga 119 ming km3suv yog`in-sochin sifatida yer yuzasiga qaytib tushadi. Yog`in miqdorining yog`ishi turlicha bo`lib, ekvator tomonga qarab oshib boradi. O`rta Osiyo, jumladan O`zbekiston iqlim xususiyatlari jihatdan quruq subtropiklarga o`xshashdir. Atmosfera yog`ini O`zbekistonda turlicha bo`lib, cho`l mintaqasida 100 mm dan kam, tog`likka sayin 1000 mm gacha oshib boradi. O`rta Osiyodagi eng yuqori yog`in miqdori - 428 mm bo`lib, Xoji Obigarm hududida yog`adi.
	Namlik va quyosh radiatsiyasi tuproqqa ta'sir qilib, ularning gidrotermik rejimini vujudga keltiradi. Tuproq suv rejimining omili iqlim tavsifi ekanligini G.I.Visotskiy tomonidan tuproqshunoslik amaliyotida ishlab chiqildi. U hududlarning namlanish koefisenti (K) miqdori ma'lum bir davr ichidagi yog`in yig`indisining (Q mm) bo`g`lanishga (V mm) bo`lgan nisbatidir  (K = Q/V).
Namlanish koefisenti o`rmon mintaqasida 1,38, o`rmon-dasht – 1,0, dasht – 0,67, quruq dasht – 0,33, cho`l – 0,1-0,2 ga keng Yer yuzasidagi quruqlikning suv bilan ta'minlanishi va tuproq paydo bo`lishi xususiyatlari bo`yicha yer kurrasini bir qator hududlarga ajratish mumkin .
2-jadval
Yer yuzasidagi quruqlikning suv bilan ta'minlanishi va tuproq paydo bo`lishi xususiyatlari 
	Iqlim hududlari
	Yillik o`rtacha yog`in miqdori, mm
	Namlanish koeffitsiyenti (NK)

	O`rta quruq (superarid)
	10-20
	0,1-0,2

	Quruq (arid)
	50-150
	0,3-0,5

	Mo`ta'dil quruq (semiarid)
	200-400
	0,5-0,7

	Namli (gumid)
	500-800
	1,0

	Ortiqcha namli
	1500-2000
	1,2-1,5

	Xususan namli (supergumid)
	3000-5000
	1,5-2,0-3,0


	
Bundan tashqari, atmosfera iqlimidan tashqari, tuproq va o`simlik qoplamining rivojlanishida faol ishtirok etadigan 2 m balandlikkacha bo`lgan mikroiqlimning o`zgarishi katta ahamiyatga ega. O`zbekistonda paxta dalasining mikroiqlimi yaxshi o`rganilgan.
Tuproqning 20 sm chuqurligigacha va atmosferaning 2 m balandligigacha harorat va namlikning faol mavsum va o`rtacha yillik miqdori qishloq xo`jaligida batafsil o`rganiladi.
Tuproq paydo bo`lishida biologik omilning roli.Tuproq hosil bo`lishida asosiy rol o`ynaydigan omil tirik jonivorlar hisoblanadi. Tuproq paydo bo`lishining boshlanishi mineral substratga mikroorganizmlarning qo`nishi bilan bog`liqdir. Mayda jonivorlar, lishayniklar, suv o`tlari tog` jinslarini yemirib oliy o`simliklarning rivojlanishi va o`sishi uchun sharoit yaratib beradi. Dunyo bo`yicha yirik jonivorlarning taxminiy miqdori 1012 tonna (Vernadskiy, 1960), V.A.Kovdaning hisobiga ko`ra (1983) quruqlikdagi hamma jonivorlar hisobiga ko`ra hosil bo`ladigan biomassa taxminan 3 ·1012-17·1012tonnaga teng bo`lib, jumladan o`rmon – 11·1011 – 11·1012, o`tlar- 11·1011, hayvonlar11·109 KD ga tengdir.
O`simlik qoplami mintaqalar bo`yicha turli miqdorda tarqalgan bo`lib, bir necha guruhlarga yoki fitotsenozlarga bo`linadi. Har bir o`simlik guruhiga mos ma'lum turdagi mikroorganizmlar bo`ladi. O`simlik formatsiyasi daraxtlar, dasht va cho`l o`simliklariga bo`linadi. Hali madaniy o`simliklar formatsiyasi ajratilmagan. O`simlik formatsiyalari biomassasi, kimyoviy tarkibi, tuproq massasiga ta'siri ham turlichadir. Tuproq organik miqdori gumus hosil bo`lishi va to`planishi o`simlik hazonining turiga va tarkibiga bog`liq. O`simlik tarkibi N, C, O, H dan tashqari 70 dan ortiq makro- va mikroelementlar, kislotalar, yog`lar, smolalar, oshlovchi moddalardan tashkil topgandir. O`simlikning vegetativ organlarida yuqoridagi qayd qilingan moddalar turli darajada tarqalgan. O`simlikning yog`och qismida sellyuloza 60 % dan ko`proqdir.
Daraxt bargida va o`tlar tarkibida bu moddaning miqdori kam bo`ladi. Shuning uchun o`simlik formatsiyalari ostida turli toifadagi tuproqlar hosil bo`ladi. Masalan, o`rmon o`simliklari formatsiyasi ostida podzol, dasht o`simliklari tagida esa qora tuproqlar hosil bo`ladi. Bu tuproqlar kimyoviy tarkibi, xossa va xususiyatlari bilan bir-biridan keskin farq qiladi  (4-rasm).

4-rasm. Turli formatsiyaga oid o`simlik ildizlarining tuproq profilida tarqalishi

	O`rmon qiyining hosil bo`lishi, tarkibi nina va keng bargli o`rmonlarda turlicha bo`ladi. Gumus hosil bo`lish jarayoni nina bargli o`rmonlarda sekin rivojlanadi. O`rmon qiyidan gumus hosil bo`lishida zambrug`lar faol ishtirok etadi. O`rmon ostida yuviladigan suv rejimida podzol tipdagi tuproqlar paydo bo`ladi. Gumus hosil bo`lishi fulvat tipiga mansub bo`lib, podzol tuproqlar kam gumusli hisoblanadi. Keng bargli o`rmonlar ostida gumus hosil bo`lishida daraxt yaproqlari, o`t-o`simliklarning tanalari qatnashib, gumus fulvat tipiga mansub bo`ladi. O`t-o`simliklar rivojlangan dashtlarda hosil bo`lgan chimning yil sayin chirishi natijasida gumusga boy qora tuproqlar hosil bo`ladi. Bo`z tuproqlar mintaqasida ham chim hosil bo`lib, tuproqning yuza qatlamida gumus to`planadi va asosan gumat tipiga mansub bo`ladi. Biroq uning miqdori qora tuproqlardan bir necha marta kam bo`ladi.
	Cho`l mintaqalarida o`simlik qoplami kam miqdorda bo`lganligi tufayli gumus 1 % kam to`planadi. Tuproq hosil bo`lish jarayonida o`simliklardan tashqari ko`p miqdorda umurtqali va umurtqasiz hayvonlar faol ishtirok etadi (5-rasm). Ular o`lchamiga binoan 4 guruhga bo`linadi: 
a)mikrofauna – o`lchamlari 0,2 mm dan kichik bo`lgan organizmlar;
	b)mezofauna – o`lchamlari 0,2-4 mm gacha bo`lgan organizmlar;
	v)makrofauna – o`lchamlari 4-80 mm gacha bo`lgan organizmlar;
	g)megafauna – o`lchami 80 mm dan katta bo`lgan organizmlar.
Yuqorida ko`rsatilgan organizmlar tuproqdagi organik moddalarni parchalashda tuproqning yumshashi va uning suvi, hajmini yaxshilovchi kovakchalar hosil bo`lishida ishtirok etadi.

5-rasm. Tuproq tirik biotasining tarkibi va ulushi
	
Hayvonot qoldiqlari chirib, tuproq gumusi tarkibiga qo`shiladi. Tuproqda yashovli jonivorlar ichida umurtqasizlar ko`pchilikni tashkil qiladi. Ularning biomassasi umurtqaliklar biomassasiga nisbatan ming martagacha ko`proqdir .
	Yomg`ir chuvalchanlarining miqdori har gektariga 1,2 mln. donagacha bo`lishi mumkin. Tuproq tarkibidagi organik va mineral moddalarni yomg`ir chuvalchanglari o`z oshqozonidan o`tkazib, uning donachalarga aylantiradi (Darvin, 1882 yil).  
N.A.Dimo mamlakatimiz tuproqlarida chuvalchang, termitlar va boshqa organizmlar faoliyatini chuqur o`rganib, 1 gektar yerdan chuvalchanglar o`z ichagidan 500-600 tonna tuproqni o`tkazib, 60-70 yil davomida 1 metr qalinlikdagi tuproqni qayta ishlashi mumkin. Har bir gektar tuproqda chuvalchang kaproliti 25 tonnani 1 yilda ishlab chiqarishi aniqlangan (6-rasm). Tuproq mahsulotlarini qayta ishlashda chumolilarning roli katta bo`lib, ular o`simlik ildizlari, tanalari va tuproqni aralashtirib g`ovakchalar hosil qiladi.
Tuproq va uni hosil qiluvchi yotqiziqlar mahsulotini qayta ishlab aralashtirishda yer qazuvchi hayvonlarning roli kattadir. Mikroorganizmlar ham tuproqdagi mineral va organik moddalarning parchalab, o`z tanalari gumussi plazma, oksid aminokislotalar bilan boyitadi. Mikroorganizmlar miqdori 1 gektar yerda 5 tonnagacha yetishi mumkin.
Tuproq paydo bo`lishida relefning roli. Relefning tuproq paydo bo`lishidagi rolini N.M.Sibirtsev, P.S.Kossovich, S.A.Zaharov, S.S.Neustruev ishlarida relefning roliga ko`p ahamiyatberdilar. Tuproqning vujudga kelishida S.S.Neustruevrelefning bevosita ta'sirini tuproqning eroziya jarayonlarida namoyon bo`ladi, bilvosita ta'siri esa tuproqning mintaqa bo`ylab tarqalish qonuniyatlarida yagona vertikal mintaqalarga bo`linadi.
	Ilmiy tadqiqot ishlarda tuproq relefi 3 ga bo`linadi, ya'ni 1) makrorelef, 2) mezorelef, 3) mikrorelef.
	Makrorelef katta hududlar qiyofasini belgilaydigan tekislik, plato tog` tizmalari, tektonik jarayonlar natijasida vujudga kelgan rel`ef ko`zda tutiladi.                                                                                      
                                                                                                                       7-rasm

7-rasm. Shovvozsoy darasidagi relef ko`rinishi

Rel`ef issiqlik, sovuqlik va namlikning tarqalishida nurash mahsulotlarining joylanishida va o`simlik qoplamining taqsimlanishida asosiy o`rinni egallaydi. Tuproq namlanish darajasiga qarab avtomorf, yarim gidromorf va gidromorf kabi guruhlarga bo`linadi.
Sug`oriladigan joylarda relefning ahamiyati juda katta bo`lib, sug`orish tizimi me'yorlari va o`ziga xos agrotexnikani qo`llashni talab qiladi. 
Tuproqning yoshi. Tuproqning rivojlanishi, ya'ni evolyutsiyasi uning yoshi bilan bog`liqdir. V.V.Dokuchayev tuproq yoshini absolyut va nisbiy yosh turkumlariga ajratadi. Absolyutyosh deganda tuproqning paydo bo`lishidan to hozirgi kungacha bo`lgan vaqtni, nisbiy esa yosh tuproqning hosil bo`lishi jarayoni va ularni boshqa bosqich bilan almashinuv davrini nazarda tutiladi. Tuproq yoshi radioaktiv yoki paleobotanik usullar bilan aniqlanadi.
Tuproq hosil qiluvchi ona jinslar. Tuproqshunoslik fanidan ma'lumki, tuproq tarkibi ona jinsning kimyoviy tarkibi va xossalari bilan chambarchas bog`liqdir. Tog` jinslarining nurashi natijasida hosil bo`lgan moddalarning tarkibi tuproqning granulometrik, kimyoviy va mineralogik tarkibiga, ularning fizikaviy va fizik-mexanik xossalariga, suv, havo, issiqlik va oziqa rejimiga bevosita ta'sir qiladi. Ayniqsa, bu genetik bog`liqlik tuproq hosil bo`lishi jarayonining boshlang`ich davrida elyuviyda yoki delyuviyda oddiy (primetiv) hali kesma (profil) tabaqalanmagan paytida yaqqol nomoyon bo`lib, natijada ona jins xossalari tuproqda aks ettiriladi. Vaqt o`tish bilan tuproqda ona jins xususiyatlari borgan sari kamayib ketadi. Faqatgina chuqur o`zgarishlarga uchramagan minerallargina saqlanadi.
	Tuproq kesmasining qalinligi, xossalari va tarkibi tuproq hosil qiluvchi ona jins tabiati bilan chambarchas bog`liqdir. Masalan, nordon magmatik tog` jinslari va qumtoshlar elyuviyida paydo bo`lgan tuproqlar unumdorligi past bo`ladi. Neytral muhit asoslariga boy tog` jinslarining nurash qobig`i ustida hosil bo`lgan tuproqlar gumus, oziqa moddalariga boy hamda granulometrik tarkibi yengil qumoq va unumdor bo`ladi.
	Bo`z tuproqlar tarqalgan soz (lyoss) yotqiziqlar serunum va fizik-kimyoviy xususiyatlari yaxshidir. Nemis olimi G.Yenni (1948) V.V.Dokuchayev taklif etgan tuproq hosil qiluvchi omillarni tan olib, uni matematik nuqtai nazardan qayta ishlab chiqdi. Uning ta'rificha landshaftda birgina tuproq jinsining o`zgarishi, ammo boshqa barcha tuproq hosil qiluvchi omillar o`zgarmay qolganda ham, o`z xossa va xususiyatlari bilan farq qiladigan tuproqlar rivojlanadi. Bunga misol qilib, o`zimizning cho`l mintaqasida paydo bo`lgan sur tusli, qo`ng`ir, taqir va qumli tuproqlarni ko`rsatish mumkin. Sur tusli qo`ng`ir tuproqlar neogen va poleogen davrida elyuviyda va prolyuvial loy hamda qattiq jinslardan iborat yotqiziqlar ustida hosil bo`ladi. Taqirlar eski daryo allyuviylari, qumli tuproqlar esa qum uyumlari ustida shakllangan.
	Demak, boshqa mintaqalarda ona jins tuproq turkumi va turini belgilasa, cho`l mintaqasida esa uning tipini ifodalaydi.
	Ona jinsning xossa-xususiyatlari, tarkibi sug`oriladigan tuproqlarda sho`rlanish, sho`rtoblanish va ishqorsizlanish kabi jarayonlarning rivojlanishiga sababchi bo`ladi. Agar tuproq hosil qiluvchiyotqiziq va tuproqning mexanik tarkibi og`ir bo`lsa, uning suv o`tkazuvchanlik qobiliyati og`irlashib, pastqam joylarda sizot suvining ko`tarilishi natijasida botqoqlanish rivojlanadi va tuproq qatlamida gleylanish jarayoni yuzberadi. Tuproq hosil qiluvchi ona jinslar relefning holatiga va o`simlik qoplamining rivojlanishiga bevosita ta'sir ko`rsatadi.
Inson faoliyatining tuproq paydo bo`lishidagi roli. Insoniyat paydo bo`lgan davrdan boshlab tuproq hosil bo`lish jarayonida faol qatnashadi. Inson tuproq qoplamini ilk davrdan boshlab ishlab chiqarish mahsuloti sifatida undan foydalanadi. Yer osti boyliklarini qazib oladi, o`rmonlardagi daratlarni yoqilg`i yoki qurilish mahsulotlari sifatida kesadi, tabiiy o`tlarni pichan sifatida o`rib oladi, mol boqadi, yerga ishlov beradi, haydaydi, sug`oradi, o`g`it soladi. Natijada salbiy yoki ijobiy jarayonlarning rivojlanishida sababchi bo`ladi. Tuproq sho`rlanishi, eroziyaga uchrashi, pestitsidlar va og`ir metallar bilan ifloslanishi salbiy tomoni bo`lsa, inson faoliyatining ijobiy yo`nalishi tuproq unumdorligini oshirishga qaratilgandir. Inson ta'siri natijasida tuproq hosil bo`lishi Misr, Suriya, Xitoy, Xindiston, O`rta Osiyo mamlakatlarida sug`orish jarayonining rivojlanishi bilan bevosita bog`liqdir. Sug`orish jarayonining tuproqqa nihoyatda kuchli ta'sir etishini N.A.Dimo, M.A.Orlov, A.N.Rozanov, S.N.Rijov kabi olimlarning ilmiy ishlarida yoritilgan.
	Hozirgi vaqtda dunyo aholisi 6 milliarddan oshib ketdi, ularni oziq-ovqat va kiyim kechak bilan ta'minlash uchun sug`orilib ekiladigan yerlarning hosildorligini oshirish katta ahamiyatga egadir. Ma'lumki, madaniy o`simliklar oziqa moddalar va suvga talabchanligi nihoyatda yuqori bo`lib, issiqlik, namlik, tuproqning yumshoqligi bo`lgan ehtiyoji inson tomonidan boshqarib boriladi.
	Sug`orish natijasida suvda erigan, loyqa holatda makro- va mikroelementlar madaniy ekin dalalariga tarqaladi. Yil sayin yerni haydash, o`g`itlash, sug`orish natijasida surunkasiga qalinlashib boradigan agroirrigatsion qatlam hosil bo`ladi. Masalan, Zarafshon daryosi yil mobaynida 4,5 mln. tonna yer mahsulotini bir joydan ikkinchi joyga ko`chiradi. Buning hisobiga 359 gektar yerdan bir metrli qatlam hosil bo`lish mumkin. Daryo suvlari tarkibidagi erigan moddalar 828 tonna bo`lib, shundan 250 ming t kaltsiy, 33 t magniy, 25 t kaliy, 21 t natriy, suvda eridigan chirindi – 33 t, azot -1,5 va fosfor -1,25 tonnani tashkil qiladi (Molodtsov, 1958). Natijada 2-3 metr qalinlikdagi suv keltirmalaridan iborat agroirrigatsion tuproq qoplami hosil bo`ladi.

Sinov savollari:
1. Tuproq hosil bo`lishi jarayonlari deganda nimani tushunasiz?
2. Tuproq paydo qiluvchi omillar?
3. Tuproq hosil qiluvchi omillarni ishlab chiqqan olimlar?
4. Inson faoliyatining tuproq hosil bo`lishdagi roli?

3-bob.Tuproq polidisperstizim, uning qattiq, suyuq, gaz va biologik fazalari

Tuproq fazalarining hosil bo`lishi, ularning fizik-kimyoviy va biologik jarayonlarning rivojlanishi va tuproq unumdorligini oshirishdagi ahamiyati. 
Tuproq qoplami polidispers tizim bo`lib, magmatik, metamorfik va cho`kindi tog` jinslarining mexanik, fizik, kimyoviy va biologik jarayonlar, tabiiy omillar iqlim, relef, ona jins, o`simlik va tirik jonivorlar, vaqt va inson faoliyati ta'sirida paydo bo`lgan tabiiy-tarixiy tanadir. Tuproq qoplami uzoq muddatlar sharoitida shakllanib, o`zining g`ovakligi, yumshoqligi, namligi, donadorligi, organik va mineral moddalarning to`planishi, o`simlik va tirik jonzotlarning yashash makoni, tabiiy va madaniy o`simliklarni oziqa, suv, havo hamda boshqa moddalar bilan ta'minlaydigan manba hisoblanadi.
Tuproq qoplami o`zining ichki tuzilishi bilan boshqa tabiiy yotqiziqlardan farq qilib, ulardan unumdorlik hususiyatlari bilan ajralib turadi. Tuproq murakkab ko`p fazali tabiiy tarixiy tana bo`lib, uning tarkibi qattiq, suyuq, gaz va biologik dunyodan iborat.
Tuproqning qattiq fazasi, uning asosini tashkil qilib, ona jins, ya'ni tog` jinslarining nurashidan elyuvial, delyuvial, prolyuvial, allyuvial, eol yotqiziqlarini hosil qiladi hamda ular ustida tuproq qoplami paydo bo`ladi, shakllangan jarayonlar mahsulotidagi xossa va xususiyatlar, kimyoviy va mineral tarkib ulardan meros qilib olingan bo`ladi. Bu ko`p komponentli va polidispers organo-mineral moddalar zahirasi tuproq qattiq fazasining asosini tashkil qiladi (8-rasm). Tuproqning qattiq fazasi uni hosil qilgan magmatik, metamorfik va cho`kindi tog` jinslari, suv oqimlari va shamol hosil qilgan yotqiziqlar zarrachalari, qoldiq holatdagi turg`un o`zgarmas yoki o`zgaruvchan minerallarning tuproq hosil bo`lish jarayonidagi ikkilamchi mahsulotlari, gumus, minerallar, oddiy tuzlar, oksidlardan iboratdir.8-расм. Tuproq qattiq fazasining ko’rinishi .


Yuqorida keltirib o`tilgan mahsulotlar tog` jinslarining nurashi natijasida ozod etilgan yoki geokimyoviy jarayonlar ta'sirida tuproq hosil bo`lishida meros qilib olingan moddalar majmuasini tashkil qiladi.
Tuproq qattiq fazasining tabiati, iqlim, relef va inson faoliyatining ta'sirida o`zgarib turadi, u granulometrik, mineralogik va kimyoviy tarkibi, tuzilishi, donadorligi va g`ovakligi bilan ajralib turadi. Tuproqning qattiq fazasi organik va mineral moddalar yig`indisidan iborat bo`lib, tuproq eritmasi, suvi, havosi va yashaydigan jonivorlar faoliyati bilan chambarchas bog`liq bo`ladi.
Tuproqning suyuq fazasi suv va turli eritmalaridan iborat bo`lib, tarkibi va hajmi jihatdan o`zgarib turadigan dinamik (harakatchan) qismi hisoblanadi. Tuproqning suyuq fazasi manbai bo`lib atmosfera yog`inlari, yer usti va ostidagi suvlar, organik va mineral moddalar tarkibidagi suv bo`lib tuproq eritmasining asosiy qismini tashkil qiladi (9-rasm). Tuproq eritmasida har xil turkum suvlardan tashqari, organik moddalar, o`simlik qoldiqlari va tirik jonivorlar tarkibidagi uglevodlar, fermentlar, amino-kislotalar, yog`lar, oqsillar, tuzlar, organik va noorganik sirka, chumoli kislotalari hamda spirtlar ishtirok etadi. 9-rasm. Tuproq suyuq  fazasidagi oziq moddalar harakati 


Tuproqning gaz fazasi uning makro, mezo va mikro g`ovvaklaridagi bo`shalgan suv yoki eritmalar, organo-mineral moddalar o`rnini egallab, tuproq qoplamida vertikal va gorizontal yo`nalishda bosim o`zgarishi munosabati bilan harakat qiladi. Tuproq gaz fazasi bo`g`langan suv CO2 , N, O2 , N, SO2 , CN4 va boshqa inert moddalardan iborat bo`ladi(10-rasm).Atmosferadagi barcha mavjud gazlar tuproqda ham uchraydi, ammo uning sifati va mavsumiy miqdori jihatdan farq qilishi mumkin. Avtomorf ya'ni quruq tuproqlarda havo ko`proq, sernam gidromorf tuproqlarda kam bo`lib, bir-biri bilan qarama-qarshi holatda bo`ladi. Havoning miqdori tuproq g`ovakligi va zichligiga bog`liqbo`ladi.
Tuproq tarkibidagi mikroorganizmlar havo tarkibidagi kislorod, azot, oltingugurt va boshqa birikmalarning o`zgarishiga ta'sir qiladi. Tuproq tarkibidagi mikroorganizmslar faoliyatidan aerob va anaerob jarayonlar misol bo`la oladi. Tuproqdagi biologik qism uch guruh jonivorlarga bo`linishi mumkin, ya'ni yashil o`simliklar, mikroorganizmlar va hayvonot dunyosidan tashkil topgandir. Yashil o`simliklar, daraxt, bir va ko`p yillik o`t o`simliklar qoldiqlarini mikroorganizmlar tomonidan aerob va anaerob jarayonida parchalab biologik fazani tashkil qilib, ulardagi biofil moddalar tuproq unumdorligini oshirishda ishtirok etadi.10-расм. Tuproqda uchraydigan gaz

Olimlarning ta'kidlashicha dunyo bo`yicha tuproq yuzasida 5.3.1010 t biomassa rivojlanib, atmosferadan quyosh energiyasi, CO2, suv va mineral moddalarni tuproqdan oladi. Keng va ignabargli o`rmonlar yeryuzida 1011-1012 t biomassani tashkil qiladi. O`t o`simliklari bu borada 1010-1011 t tashkil qilib, tuproq qoplamini azot va kul elementlari bilan boyitadi. Tuproq biologik fazasida mikrojonzotlar: bakteriyalar, aktinomitsetlar, zambrug`lar, suv o`tlari va lishayniklar ishtirok etib, ularning miqdori bir gramm tuproqda milliondan milliardgacha bo`lishi mumkin.
Tuproqning biologik fazasida tirik jonivorlar oddiy tuzilishidagi, umurtqasiz va umurtqali hayvonlar ishtirok etadi. Oddiy tuzilishidagi jonivorlar ipsimon, ildizoyoqlar va infuzoriya guruhidagi jonzotlardan tashkil topgan (11-rasm). Umurtqasiz hayvonlar esa yomg`ir chuvalchangi, kanalar, qirqoyoq, mingoyoq, suvaraklardan iboratdir. Tuproqda yana qo`ng`izlar, chumolilar va kemiruvchi hayvonlar yumronqoziq, sichqon, kalamush va boshqalar uchrab biologik fazani shakllanishida ishtirok etadilar. 11-rasm. Tuproq kesmasida biologik faza

Mikroorganizmlar tuproq paydo bo`lishi, unumdorligi shakllanishida katta rol o`ynaydi. Tuproqda juda ko`p miqdorda xilma-xil mikroorganizm-lar: bakteriyalar, aktinomitsetlar, zamburug`lar, suv o`tlari, lishayniklar  va boshqalar yashaydi. Ularning miqdori nihoyatida o`zgaruvchan bo`lib, 1 g tuproqdagi soni million yoki milliardgacha boradi.
Tuproq tarkibning biologik fazasi organik va biofil moddalarning hosil bo`lishi, tuproq donadorligini ta'minlashda elim, o`simliklar uchun oziqa manbai, tuproq unumdorligini oshirishda va uni belgilashda asosiy omildir.

Sinov savollari:
1. Tuproq nechta fazadan iborat?
2. Fazalar holati va hajmining tuproq suv-fizik va kimyoviy tarkibi bilan bog`liqmi?
3. Tuproq fazalari kimyoviy va biologik jarayonlarning rivojlanishi va unumdorlikni oshirishda ishtirok etadimi?

4-bob. Tuproqning morfologik tuzilishi

Tuproqning morfologik tuzilishi deganda, biz uning rangi, donadorligi, zichligi, yumshoqligi, ichki tuzilishi, kelib chiqishi va rivojlanishini (evolyutsiyasini) nazarda tutamiz.
	Tuproqshunoslar tomonidan tuproqni dala sharoitida kesmalar qazib, qatlamlar morfologik tuzilishining tavsifi yoziladi. Shu ko`rsatkichlar tahlili asosida tuproq tipi, hosil bo`lishi, fizik xossalari, kimyoviy tarkibi hamda unumdorligi haqida fikr yuritish imkoniyati yaratiladi. Tuproq morfologik belgilari qazilgan kesmada qatlamlarning rangi, donadorligi, hayvonot olami faoliyati, o`simlik ildizlari va qoldiqlari, namlik darajasi, mexanik tarkibi, yaralmalari va qo`shilmalarida namoyon bo`ladi. Tuproq gumusini belgilaydigan ko`rsatkichlar qora, qizil (sariq) va oq ranglardir.
	Amerika va Yaponiya tuproqshunoslari tuproq rangini o`rganib, ularni vujudga keltiradigan uchta omil: rang (spektr rangi, qizil, sariq, yashil, ko`k, binafsha) rangning yorug`lik darajasi, tozaligi, kuchiga bog`liq deb hisoblaydilar. Tuproqning rangi gumus miqdori 8-10 % bo`lganda tim qora, 4-5 % gumus bo`lganda esa qo`ng`ir tusni keltirib chiqaradi. Tuproqning qormatir rangini MnO2, FeS, H2O, Fe2O4 kabi birikmalar ham berishi mumkin. Namlik darajasi ham tuproqning qoramtirligini oshiradi. Qizil va sariq ranglar tuproqdagi temirning oksidlari bilan bog`liqdir. Kaltsiy, karbonatlar, gips, kaolinit, kremniy, alyuminiy birikmalari va suvda eriydigan tuzlar tuproqni oq tusga kiritadi. Tuproq rangini aniqlash uchun hozirgi paytda har xil tuslarga boy universal Manselshkalasidan foydalaniladi. Bu uslubdan butun jahon mamlakatlarining tuproqshunos olimlari foydalanishadi.
	Tuproq namligi undagi suv tarkibiga, kapilyar tuzilishi, donadorligi, mexanik tarkibi, sizot suvlarining chuqurligi va minerallashuv darajasi bilan chambarchas bog`liqdir.
	Tuproqning mexanik tarkibi shag`alli, qumli, changli, loyli va kolloid zarrachalar miqdoriga va  o`lchamiga bog`liqdir. Dala sharoitida tuproqning mexanik tarkibi qo`l kafti va barmoqlari bilan ishqalanib aniqlanadi.
	Tog` jinslarining nurashi va tuproq hosil bo`lish jarayonida organik va mineral moddalardan iborat yangi yaralmalar hosil bo`lishi mumkin. Ular asosan, gips, osh tuzi, karbonatlar, temir, alyuminiy, marganets hosil qilgan dog`lar va krisstallar bo`lishi mumkin.
	Tuproq tarkibidagi qo`shilmalar tog` jinslarining bo`laklari, mollyuskalar chig`anog`i, o`simlik ildizlari, poyasi, chuvalchang, qumursqa, arilar va qo`ng`iz uyalari, yoki insoniyat tomonidan yaratilib tuproq tarkibida uchraydigan suyaklar, chinni va sopol idishlarining siniqlari, tangalar, qurol-aslaha bo`laklari uchrab turishi mumkin.
	Tuproq kesmasining morfologik tuzilishiga binoan genetik A, B, C, D qatlamlar va uning ichida chim, qatqaloq, tuz, o`rmon tushami, gumus va haydalma qatlamlar ajratilishi mumkin.
	Tuproq qoplamining morfologik tuzilishini ilk bor o`rgangan tuproqshunoslar V.V.Dokuchayev va uning shogirdlaridir. Sobiq Ittifoq davrida tuproq morfologiyasi fanidan takomillashgan o`quv darsligini Moskva universitetining professori B.G.Rozanov (1983, 1988) yozgan.
	Tuproq qoplami murakkab tizim bo`lib, ularning morfologik tuzilishi har xil pog`onalardan iborat, ya'ni tabiiy tananing ichki tuzilishiyoki atrofdan qo`shilgan qo`shilmalar, bir-biridan morfologik shakli bilan farq qiladigan mahsulotdir. Tuproq qoplami bir-biridan morfologik elementlari va belgilari bilan ajralib turadigan ona jins va genetik qatlamlardan iboratdir. Ularning majmuasi kesma profilini tashkil etadi. Tuproq profili morfologik tuzilishida birinchi navbatda tabiiy tana sifatida shakllanishi, uning (gorizontlari) kesmalarining tabaqalanishi ikkinchi o`rinni egallaydi. Har bir profil morfologik tuzilishi bilan farqlanadi. Ular morfonlardan, ya'ni organo-mineral moddalardan iborat bo`lgan qo`shilmalar sifatida yoki boshqa genetik qatlamlardan o`tgan mahsulotlardir. Keyingi morfologik bosqich genetik qatlamlarda turli o`lchamdagi organo-mineral va alohida minerallardan iborat agregatlardir. Ulardan kichik bo`lgan qismi polyarizatsion mikroskoplar yordamida mikromorfologik usul orqali o`rganiladi.
	Tuproq qoplamini tabiiy tana sifatida inobatga olgan holda tuproq tuzilishi, holati, donadorlik darajasi, agregatligi va tarkibini aniqlash maqsadga muvofiqdir.
	Har bir tuproq tipiga xos kesma profili shakllangan bo`lib, tuproq qoplami, uni hosil qiluvchi ona jinsining vertikal o`zgarishiga binoan, ya'ni tuproq hosil bo`lishi jarayoniga bog`langan holda, qonuniyat asosida granulometrik, mineralogik, kimyoviy va biologik xossalarining o`zgarishi kuzatiladi. Kesmada genetik qatlamlarning tabaqalanishi, moddalarning va energiyaning vertikal holatda mavsumiy yillik, ko`p yillik davrda shakllanishi bilan bog`liqdir.
	V.V.Dokuchayev tuproqshunoslik fanining paydo bo`lishi davrida tuproq profilini A-gumus akkumulyativ yuza qism, B-ona jins tomon o`tuvchi, C-tog` jinsi yoki tuproq hosil qiluvchiyotqiziq kabi genetik gorizontlarga ajratdi.
	Tuproqning yuqori qatlami ham tabaqalanib organik, noorganik, ishlov berish mobaynida hosil bo`lgan qatlamchalar simvolik harflar bilan beliganadi. Masalan, T-torf qatlami, O- o`rmon yoki cho`l to`shami, Al-suv o`tlari  qobig`i, Ad-chim qatlami, A-gumus qatlami, Ah-haydalma qatlami va x.k. iboratdir.
	O`tuvchiB-illyuvial qatlam, ya'ni Bt-loy illyuvial, Bf-temirli-illyuvial, B-gumusli-illyuvial, Bna-sho`rtob, VCa- karbonatli, BCa-tuzli, Bg-gipsli qatlamlarga ajratilishi mumkin. Bu qatlam o`zining hosil bo`lishi, shakllanishi va tuzilishiga binoan metamorfik, siollit metamorfik, ferrallit-metamorfik illyuvial qismlarga tabaqalanishi mumkin. O`ta namlik rivojlangan gleyli qatlamlar bo`linib, g harfi bilan belgilanadi. Tuproq hosil qiluvchi tog` jinslari yoki yotqiziqlar C, D, P harflari orqali ifodalanadi.
	Tuproq profili o`zining kelib chiqishi, shakllanishi va tuzilishiga qarab bir necha qismga bo`linadi: 
	1)oddiy primetiv; 2)rivojlanmagan; 3)normal; 4)kuchsiz tabaqalangan; 5)eroziyaga uchragan holatdagi.
	Shuningdek genetik holatga nisbatan:
	1)akkumulyativ; 2) elyuvial; 3) sizot akkumulyativ; 4) elyuvial-illyuvial; 5) tabaqalangan profillarga ajratilishi mumkin.
	B.B.Polinov tuproq morfologik tuzilishini uch guruhga ajratgan: 1) har bir genetik qatlamga joiz va ularni aniqlashtiruvchi xususiyatlar; 2) butun profil bo`yicha tarqalgan holatlar; 3) profilning ma'lum qismiga monand, ammo genetik gorizontlar chegaralamaydigan shakllar. Masalan, tuproq rangi, yoriqlik, gumus-akkumulyativ, karbonat-akkumulyativ jarayonlar misol bo`la oladi (12-rasm).

12-rasm. Tuproq profilining morfologik tuzilishi
	
Tuproq profilining tuzilishi, shakllanishi va boshqa ko`rsatkichlarga qarab ular tabaqalanmagan oddiy (primitiv), izogumusli, metamorfik, ellyuvial-illyuvial tabaqalangan, gidrogen tabaqalangan, kriogen va antropogen tabaqalangan kabi ko`rinishlardan iborat.
Genetik qatlamlar chegarasi aniq yoki bir-biriga o`tuvchi holatlar bilan belgilanadi va ular quyidagi shaklda bo`lishi mumkin: tekis, to`lqinsimon, cho`ntaksimon, tilsimon, oqimli, yuvilgan, changli va past ayvonli. Qatlamlarga chegaralash keskin, aniq, ko`rinarli yoki asta-sekin holatlar. Eng asosiy tuproq morfogenetik xususiyatlari uning rangi, strukturasi (donadorligi) va g`ovaklik xususiyatlari bilan bog`liq bo`ladi.
	Hozirgi paytda tuproqshunoslikda tuproqning morfologik tuzilishini takomillashgan zamonaviy polyarizatsion va elektron mikroskop hamda rentgen spektral jihozlar asosidagi mikromorfologik usullar yordamida genetik, evolyutsion, ekologik muammolarni hal qilish rivojlandi. Mikromorfologiya fanining asoschisi bo`lib Avstriya tuproqshunosi V.Kubiyena hisoblanadi. Mikromorfologiya fanining rivojlanishida I.I.Feofarova, YE.I.Parfyonova, YE.A.Yarilova, N.G.Minashina, G.Artemyuller, A.I.Romashkevich, R.Broer, A.Yongersus, V.V.Dobrovolskiy, G.V.Dobrovolskiy, S.A.Shoba, K.N.Fyodorov, M.I.Gerasimova kabi tuproqshunos olimlar o`z hissalarini qo`shdilar.O`zbekistonda tuproq mikromorfologiya yo`nalishi bo`yicha H.X.Tursunov va P.A.Morozova ilmiy tadqiqot ishlarini bajarishgan.
	Tuproq namunalari dala sharoitida profil va genetik qatlamlar bo`yicha tabiiy buzilmagan holatda, monolit sifatida olinib, yupqa shliflar tayyorlanib, polyarizatsion, elektron va skanerli elektron mikroskoplar yordamida tuproqning mineral, organik plazmasi, g`ovakligi, mikroagregatlik holati o`rganiladi, ularni 100-10000 marta kattalikda fotosuratga tushiriladi. Tuproq mikromorfologiyasini o`rganishda, uning asosini tashkil qilgan matritsa, plazma, skeletining shakli, holati, mineral tarkibiga katta e'tibor beriladi.
	O`zbekiston tabiiy tuproqlarini tog` jigarrang, bo`z, bo`z-o`tloqi, sur tusli qo`ng`ir cho`l, taqir, qumli va ularni antropogen omillar sug`orish, agrotexnik, meliorativ tadbirlar natijasida mikromorfologik tuzilishning o`zgarishi va genetik masalalarni hal qilishda H.X.Tursunovning olib borgan ilmiy tadqiqotlari katta ahamiyatga egadir. Olim magmatik, metamorfik, cho`kindi tog` jinslarining nurashi, surilmalar va erozion jarayonlarning rivojlanishida tuproq mikromorfologik tuzilishining o`zgarishi va shakllanishiga ta'siri to`g`risidagi masalalarni ham hal qilishda o`z hissasini qo`shgan.

Sinov savollari:
1. Tuproqning morfologik tuzilishi deganda nimani tushunasiz?
2. Tuproqning morfologik tuzilishi dala va laboratoriya sharoitida qanday usullar yordamida o`rganiladi?
3. Tuproq profili morfologik tuzilishiga binoan genetik qatlamlarga qanday tabaqalanadi?
4. Tuproqning morfologik tavsifiga nimalar kiradi?

5-bob. Tuproqning tarkibi

Tuproqning kimyoviy tarkibi. Tuproq litosferaning yemirilgan ustki qobig`ida hosil bo`lganligi uchun uning kimyoviy tarkibini meros qilib oladi. Shuning uchun litosfera bilan tuproqning kimyoviy tarkibi deyarlik o`xshash va bir xil bo`ladi. Biroq, tuproq tarkibida o`simlik va hayvonot dunyosining ta'sirida biofil elementlar litosferaga nisbatan ko`proq to`planadi. Litosfera bilan tuproqda kislorod deyarlik 50 %, kremniy esa 25 %, alyuminiy bilan temir 10 %, qolgani esaCa, Mg, Na, Khamda boshqa elementlar 1 % ni tashkil qiladi. 
Litosfera va tuproqning kimyoviy tarkibini va uning miqdorini hisoblab chiqish sohasida V.I.Vernadskiy, A.YE.Fersman, A.P.Vinogradov va boshqa olimlarning hissalari kattadir  (3-jadval).
3-jadval
Litosfera va tuproq tarkibidagi kimyoviy elementlarning o`rtacha miqdori, massaga nisbatan % hisobida (A.P.Vinogradav)

	Elementlar
	Litosfera
	Tuproq
	Elementlar
	Litosfera
	Tuproq

	O
	47,20
	49,00
	C
	0,10
	2,00

	Si
	27,60
	33,0
	S
	0,09
	0,085

	Al
	8,80
	7,13
	Mn
	0,09
	0,085

	Fe
	5,10
	3,80
	P
	0,08
	0,08

	Ca
	3,60
	1,37
	N
	0,01
	0,10

	Na
	2,64
	0,63
	Cu
	0,01
	0,002

	K
	2,60
	1,36
	Zn
	0,005
	0,005

	Mg
	2,10
	0,60
	Co
	0,003
	0,0008

	Ti
	0,60
	0,46
	B
	0,0003
	0,001

	H
	0,15
	5,40
	Mo
	0,0003
	0,0003



Bundan tashqari, tuproqning tirik qismida organik moddalar, suv va gazlar mavjud. Uglerod tuproqda, litosferaga nisbatan 20 marta, azot esa 10 marta ko`proq. Tuproqda suvning asosini tashkil qiladigan N vaO2miqdori, Al, Fe, K, Ca va Mg ga nisbatan ko`p. Tuproq mineral qismining asosini kislorod va kremniy elementlari tashkil qiladi. Tuproqning umumiy kimyoviy tarkibini asosanO2, Si, Al, Fe, Tn, Ca, Mg, K, Na, qolgan  qismini esa mikroelementlar tashkil etadi. Kimyoviy moddalar mexanik zarrachalar o`lchamiga binoan har xil tarqalgan. Masalan,SiO2, 0,25 mm dan katta zarrachalarda to`plangan, mayda dispers zarrachalarda esa dala shpati, temir va alyuminiydan tashkil topganligi uchun mayda zarrachalar tarkibida SiO2kamayib, aksincha Al2O3, Fe2O3miqdori ko`payib ketadi.
Tuproq kesmasida kimyoviy elementlar tarkibining o`zgarishi, harakati, to`planishi va kamayishi natijasida, qatlamlar (genetik gorizontlar) tabaqalanishi mumkin. Masalan, podzollanish, Fe2O3 ning kesma o`rta qatlamiga yuvilishi, mayda il va loy zarrachalarining kesmadagi harakati shular jumlasidandir.
Tuproqdagi kimyoviy elementlar yalpi va harakatchan shaklda bo`lib, harakatchan turlari o`simlik ildizlari orqali iste'mol qilinadi.
Tuproq tarkibidagi kremniy miqdori kvarts, birlamchi va ikkilamchi minerallar, alyumosilikatlar miqdoriga bog`liq. Opal va xoltsedon minerallari ham o`simlik va tuproq shakllanishida hosil bo`ladi. Kremniy tuproqda 40-70 %, ba'zan esa subtropik mintaqa tuproqlarida 90-98 % dan ham ko`p bo`lishi mumkin.
Alyuminiy,dala shpati, loy minerallari, slyuda, epidot, granat, korund tarkibida uchraydi. Diaspor, bemit, gidrargillit birikmalari sifatida tuproqda to`planadi. Yalpi alyuminiy tuproqda 15-20 % bo`lishi mumkin, tropik tuproqlarida esa 40 % va undan ham oshishi mumkin.
Temir tuproqda birlamchi va ikkilamchi minerallar, magnetit, gematit, glaukonit, rogovaya obmanka, piroksen, biotit, xlorit, loyli minerallar tarkibiga kiradi. Temir oksidlari tuproqda kristall va amorf holatda (getit, gidrogetit) sifatida ham uchraydi. Temir elementi (Fe2O3) kvartsga boy qumli tuproqlarda 0,5-1,0 %, lyoss yotqiziqlardagi tuproqlarda 8-10 %, ferrallit va laterit, ferromagnezial tropik va subtropik tuproqlarda 20-50 % tashkil qilishi mumkin. Tuproq tarkibida temir S.V.Zonn bo`yicha ikki xil silikatli va nosilikat holatida bo`ladi. Silikatli temir birlamchi va ikkilamchi minerallar kristallik panjarasida bevosita ishtirok etadi. Nosilikatli temir yoki erkin holatdagisi, ya'ni a) kristallik holatdagi oksidlar va gidrooksidlar, b) amorf temir yoki gumus-temir birikmalar va harakatchan almashinuvchi yoki suvda eriydigan temir birikmalari.
Kaltsiy. Tuproq tarkibida kaltsiy karbonatlar sifatida, tog` jinslarining kimyoviy yemirilishidan hosil bo`lib, ularning miqdori 1-3 %, cho`l va sahro tuproqlarida esa 10-15 % bo`lishi mumkin. Tuproqning yuza qismida biogen jarayonlar natijasida to`planadi. U tuproqning singdirish sig`imida almashinuvchi kation, kaltsit, gips, plagioklaz minerallari sifatida uchraydi.
Magniy.Tuproq tarkibida magniy deyarlik kadmiy elementi bilan barovar miqdorda bo`lib, u smektit, vermikulit, xlorit, dolomit, olivin, piroksen minerallari va sho`rlangan yerlarda xlorid va sulfat birikmalari sifatida uchraydi. Magniy tuproqning singdirish sig`imida kaltsiydan keyingi o`rinni egallaydi. Tuproq tarkibida magniy tuzlarining ko`payishisho`rtoblanish jarayon bilan bog`liqdir.
Kaliy. Umumiy K2O miqdori tuproqda 2-3 % tashkil qiladi. Kaliy loyli mineral gidroslyudalarda (illitlar) va yirik zarrachalar tarkibidagi biotit, muskovit va kaliyli dala shpatlarda uchraydi. Kaliy o`simlik tanasi va boshqa organlarning shakllanishida ishtirok etadi. 
Kaliy fotosintez jarayonida vitaminlar sintezida, fermentlar faolligini oshirishda qatnashadi. Tuproq tarkibida kaliy yalpi, harakatchan, almashinuvchi va almashmaydigan, suvda eriydigan holatda bo`lishi mumkin.
Natriy.Tuproq tarkibida Na2O 2-3% tashkil qilib, natriyli dala shpatlari tarkibiga kiradi, yirik zarrachalarda 5-6%, loy zarrachalarida esa 0,5-1,0% gacha tushib ketadi. Natriy sahro va cho`l tuproqlarining singdirish sig`imida xloridlar va sulfat birikmalari sifatida sho`rxok va sho`rtob tuproqlarida to`planib sho`rlantiradi.
Uglerod tuproqning gumusida, organik moddalar va karbonatlar tarkibini tashkil qiladi. Uglerod tuproq tarkibida 2 %, qora tuproqlarda 10 %, torfli tuproqlarda bundan ham ko`p bo`ladi. Uglerod muhim biogen element bo`lib, yerdagi hayotning asosini tashkil etadi. O`simlik quruq, qismining 45 % ini uglerod tashkil etib, atmosfera va tuproq havosidan, barglar va ildiz orqali CO2 sifatida olib uglevodlar, uglevodorodlar, organik kislotalar (yog`lar, efirlar, spirtlar), aminokislotalar, gumus kislotalar tarkibida ishtirok etadi. Tuproq tarkibida gumusning kamayib ketishi bilan uglerod ham ozayib ketadi. Shuning uchun tuproq tarkibida uglerodni ko`paytirish uchun yerga organik o`g`itlar solish va almashlab ekishni joriy etish lozimdir.
Azot. Tuproq tarkibida azot gumusda, ammoniyli– (NH4+) va nitrat (NO3-) tuzlarida, oksidlardagi organik azot va ularning parchalanishidagi mahsulotlarida aminokislotalar, pentidlar, amidlar va aminlar holida bo`ladi. Tuproqdagi azotning asosiy qismi organik moddalar tarkibida saqlanishida, uning miqdori gumus (gumus) zahirasi bilan bog`liqdir. Tuproqda azot gumusning1/40 va1/20 qismini tashkil qiladi. Azot atmosferadan mikroorganizmlar yordamida tuproqda to`planishi mumkin. Azot tuproqda 0,1-0,4 % gacha miqdorda bo`ladi. O`simlik talabiga binoan tuproqqa ma'lum darajada mineral o`g`it solinadi. Masalan, bir gektar yerdan 30 s/ga g`o`za hosilini olish uchun  250-300 kg/ga azot o`g`itlar tuproqqa solish tavsiya etiladi. Azot o`simliklar rivojlanishida oqsil, xlorofil, nuklein va fosfotidlar organik moddalar tarkibiga kiradi. Ammoniy va nitrat ionlari sifatida tuproq eritmasidan o`simlik ildizlari orqali sintez qilinadi.
Fosfor.Tuproqda fosfor juda kam bo`lib, P2O5yalpi miqdori 0,1-0,2% dan oshmaydi. O`simlik tarkibida fosfor 1 % dan oshmaydi. Tuproqda fosfor organik va mineral holatda bo`ladi. Organik fosfor fitin, nuklein kislotasi, nukleproteidlar, fosfatidlar va fosfatlar shaklida bo`ladi. Gumus tarkibida organik fosfor barcha tuproq fosforining 14-44 % ni tashkil etadi.
Mineral fosfor ortofosfat kislotasining Ca, Mg, Fe va Al tuzlaridan iborat. Tuproqdagi mineral fosfor apatit, fosforit, vivianit minerallari tarkibiga kiradi. Yer po`stlog`i tarkibida fosfor magmatik tog` jinsi apatitda saqlangan bo`ladi. Fosfor muhim biologik element sifatida protoplazma, fermentlar va vitaminlar tarkibiga kiradi. O`simlik tomonidan tuproqdan fosforning singdirilishi muhit (pH) bilan bog`liq. Tuproq eritmasida erish darajasiga muvofiq fosfatlar gidrooksil apatit (Ca10(OH)2(PO4)6 eng barqaror va kam eriydigan shakli hisoblanadi. So`ngra erish darajasiga ko`ra uch kaltsiyli fosfat (Ca4(PO4)2, ortokaltsiy fosfat (Ca8H2(PO4)6·5 H2O), monetit(CaHPO4), brushit(CaHPO4·5 H2O)turadi.
Oltingugurt oqsil moddalar va efir moylari tarkibiga kiradi. Tuproqda oltingugurt 0,1 % dan oshmaydi, asosan biologik yo`l bilan to`planib yuza qatlamlarda 3% dan oshib borishi kuzatiladi. Oltingugurt tuproqda  fosfatlar, sulfidlar va organik moddalar tarkibida bo`ladi. Ular parchalanib kaliy, natriy, kaltsiy, magniy sulfitlarni tashkil qilib, quruq iqlimli tuproqlarda to`planib ularni turli darajada sho`rlantirishi mumkin. Sanoat chiqindilari bilan ifloslangan tuproqlarda harakatchan oltingugurt miqdori oshib ketadi.
Tuproqdagi o`simliklar va hayvon organizmi uchun nihoyatda oz miqdorda zarur bo`lgan kimyoviy elementlar, mikroelementlar deyiladi. Ularga bor (B), marganets (Mn), molibden (Mo), mis (Cu), rux (Zn), kobalt (Co), iod (J), ftor (F) singarilar kiradi.
Mikroelementlar o`simlik, hayvon va odam organizmi faoliyatida fiziologik va biokimyoviy jarayonlarda ishtirok etadi. Ular fermentlar, gormonlar va vitaminlar tarkibiga kiradi. Mikroelementlar tuproq tarkibida yalpi va harakatchan holatda bo`ladi.
Mikroelementlar tuproq tarkibiga uni hosil qiluvchi jinslar birlamchi va ikkilamchi minerallar yoki organik moddalardan meros qilib olinadi. Tuproq tarkibida mikroelementlarning yetishmasligi yoki me'yoridan ko`pligi tufayli o`simlik, jonivorlar va inson organizmida turli kasalliklarni keltirib chiqaradi. Tuproq tarkibida mis yetishmasa o`simliklarda oqsil sintezi pasayadi va hosil kamayb ketadi.
Rux o`simliklarning nafas olish va fermentativ faolligini kuchaytiradi. Rux tanqisligi natijasida o`simliklarda oqsil tez parchalanadi.
Bor elementi o`simliklardagi uglevodlar almashinuvida va gulning changlanishida katta rol o`ynaydi.
Molibden o`simliklarning azot almashinuvida va fermentlar faolligini oshirishda ishtirok etadi. Marganets o`simliklarning fotosintez jarayonida ishtirok etib fermentlar tarkibiga kiradi. Kobalt o`simliklarda fotosintez jarayonini yaxshilaydi va oqsil almashinuvini tezlashtiradi.
Yod ham o`simlik va hayvonot dunyosining rivojlanishida faol ishtirok etadi, uning miqdori organizmda yetishmasa buqoq kasalliklarini keltirib chiqaradi. Inson va jonivorlar hayotida ftor yetishmasa suyak tarkibidagi emal qoplami yemirilib, tishlar tushib ketadi.
Mikroelementlar, ya'ni atom og`irligi 40 dan oshib ketadigan kimyoviy elementlar, og`ir metallar guruhiga kiritilgan, uning miqdori atmosfera, tuproq, suv, o`simlik va tirik organizmlar tarkibida me'yoridan ko`payib ketsa turli kasalliklarni paydo bo`lishiga sababchi bo`ladi.
Demak, tuproq tarkibidagi mikroelementlar miqdorini o`rganib, ularning o`simlik va hayvonot dunyosiga ijobiy va salbiy tarafini aniqlash katta ahamiyatga egadir.
Tuproq, o`simlik, tirik organizmlar tarkibida mikroelementlar V.I.Vernadskiy, A.P.Vinogradov, Y.V.Peyve, V.V.Kovalskiy, V.A.Kovda, V.V.Dobrovolskiy, YE.K.Kruglova, M.A.Rish, A.M.Yoqubov va ularning shog`irdlari tomonidan hartaraflama o`rganilgan.
Tuproqning organik tarkibi. Tuproqdagi organik moddalar tirik organizmlar, mikroorganizmlar, o`simlik qoldiqlarining chirishidan hosil bo`lgan spetsifik moddalar yig`indisidan iboratdir.
Tuproqdagi organik moddalar, o`simlik va hayvonot qoldiqlarining chirishidan hosil bo`ladi. Birinchi o`rinda o`simlik mahsulotlari, ildizlar va qolgan qismini esa tirik jonivorlar qoldiqlari massasi tashkil etadi. Hayvon va mikroorganizmlar qoldiqlari tuproqni oqsil va uning tarkibidagi azot bilan boyitadi. O`simlik fitomassaning miqdori tundra mintaqasida 150 dan 2500 g/m2, o`simlik ildizlari esa undan 3-4 marta ko`p. Mikroorganizmlar biomassasi 10-15 g/m2, umurtqasiz hayvonlar qoldig`i 1-3, yer usti umurtqali hayvonlar qoldig`i esa 0,01 g/m2 ni tashkil qiladi.
O`rmon mintaqalarida fitomassa 25-40 ming g/m2, ildizlar esa yer usti fitomassasadan 3-5 marta kamroq bo`ladi.
Cho`l mintaqalarida esa o`t o`simliklar fitomassasi 1200 dan 25000 g /m2, ildizlar miqdori esa yeryuzasidagi fitomassadan 3-6 marta ko`proq. Cho`l mintaqasida, mikrooorgnizmlardan sporali bakteriyalar, aktinomitsetlar miqdori oshib, zambrug`lar ham ko`payadi. Bulardan tashqari, bu mintaqa tuproqlarida chuvalchanglar 12-16 g/m2ni tashkil qiladi.
Sahro mintaqalarida esa fitomassa keskin kamayib, yeryuzi massasi bilan va ildizlar o`rtasidagi nisbat 1:8 va 1:9 doirasida o`zgaradi. Demak, turli mintaqalardagi fitomassaning miqdori tuproq tarkibidagi oqsil, uglevod, lipid va aromatik moddalar miqdorini belgilaydi.
Tuproq tarkibida gumusning hosil bo`lishi to`g`risida birqancha nazariy va amaliy tushunchalar mavjud. Rus olimi M.V.Lomonosov ...”vaqt o`tishi bilan hayvon va o`simliklar qoldig`i chirish natijasida gumus hosil bo`ladi” debyozib ketgan. I.G.Valerius gumus g`ovak, qoramtir rangda bo`lib, sernamlanganda ko`pincha bulutsimon holga, quriganda changsimon holatga o`tadi. Xullasi gumusning kelib chiqishi o`simlik qoldiqlarining chirishidan, ya'ni parchalanishidan kelib chiqqan deb tushuntiradi.
Keyinchalik P.A.Kosto`chev, S.P.Kravkov, A.G.Trusov tuproq organik qismini turli jonivorlar va mikroorganizimlar yashash sharoitining mahsuli sifatida tushuntiradi.
L.S.Mayard laboratoriya sharoitida aminokislotalar va uglevodlar aralashmasidagi gumusga o`xshash qoramtir moddalar ajratib oldi.
V.R.Vilyams gumus hosil bo`lishini oliy organizmdagi organik moddalar sintezi, ular nobud bo`lgach, mikroorganizmlar tomonidan parchalanishdagi galma-gal sodir bo`ladigan jarayonlar mahsulidir degan xulosaga keladi. Uning ta'biricha daraxtzor o`simliklar va ular bilan bog`liq bo`lgan zamburug`lar, aktinomitsetlar va anaerob bakteriyalar ta'sirida suvda eriydigan kren kislotasi (fulvokislotalar) sintezlanadi. O`tsimon o`simliklar va ular bog`liq holda yashaydigan aerob va anaerob mikroorganizmlar ta'sirida gumin kislotasi (qo`ng`ir guminlar), dasht o`tsimon o`simliklari farmatsiyasi aerob mikroorganizmlari ishtirokida gumin kislotasini hosil qiladi. 
Tuproq tarkibida gumus moddalarining hosil bo`lishi ximizmida uch xil yo`nalish mavjud. Birinchi yo`nalish o`simliklar qoldiqlari ximizmi. I.V.Tyurin, 1937; S.Vaksman, 1937; M.M.Kononova, 1951,1964; L.N.Aleksandrova, 1980; A.D.Fokin, 1981. Ikkinchisi esa o`rmon tushamining morfologik o`zgarish mexanizmidir. Bunda asosan chirish tezligi (R.YE.Myuller, 1897; YE.Ramann, 1905; G.F.Morozov, 1912; N.P.Remezov, 1958; A.F.Sokolov, 1959; A.F.Chertov, V.S.Shumakov, 1941) o`rganildi. Uchinchi yo`nalish – o`simliklarning chirishida makro-va mikroorganizmlar ta'siri (P.A.Kostichev, 1986; V.Y.Chastuxin, 1949; T.G.Mirchnik, 1976; N.A.Chernova, 1977; B.R.Striganova, 1980) har tomonlama o`rganganlar.
Tuproq tarkibidagi gumus hosil bo`lishini o`rgangan bir qator olimlar I.V.Tyurin, M.M.Kononova, S.S.Dragunov, V.V.Ponomaryova, L.N.Aleksandrova, V.Kubiyena organik moddalar tarkibiga binoan uch guruhga bo`ladi:
1.Hali chirimagan o`simlik va hayvon qoldig`idagi dastlabki moddalar (oqsillar, uglevodlar, ligninlar, yog`lar va boshqalar). V.Kubiyena bo`yicha dag`al gumus Moder.
2. Gumusga aylanayotgan oraliq mahsulotlar (aminokislota-oksikislota, fenol, monosaharid kabilar) V.Kubiyena bo`yicha Moog.
3. Gumus moddalari, gumusning o`ziga hos spetsifik asosiy qismi bo`lib, barcha gumusning 85-90 % tashkil qiladi. Gumusning o`ziga xos bo`lmagan qismi hisoblangan birinchi va ikkinchi guruh organik moddalar gumusning 10-15 % tashkil qildi, V.Kubiyena bo`yicha myul.
Organik moddalarning tuproqda o`zgarishida, ya'ni chirishida, bakteriyalarning ahamiyati juda katta. 
Bakteriyalar ekzofermentlari ta'sirida oqsil, qand, kraxmal, organik kislotalar, spirt, aldegid parchalanadi. Fermentlar tabiatiga binoan ma'lum turdagi moddalarni tezlik bilan parchalab tashlaydi. Masalan, sellyulozani Cytaphaga, Clostridium, Celvibrio kabi bakteriyalar parchalab sellyuloza va sellobioza fermentini, kraxmalni Clostridium accectobutilicana, Bacillus subtillis, Bac.mesentericus amilaza va glyukozidaza fermentlarini parchalaydi.
Organik moddalarni parchalashda aktinomitsetlar faol ishtirok etadilar. Ular uglevodlar manbai, ksilan, pektin moddalari, sellyuloza, keratin, xitin, yog` kislotalar va uglevod zanjirini uzib tashlaydilar.
Aktinomitsetlar - juda ko`p turdagi mikroorganizmlarni o`z ichiga olib bakteriya va boshqa zambrug`lar singari chidamli emas, ya'ni harorat 5-10 0C va namlik 91,5 - 99 % bo`lgandagina yaxshi rivojlanib, organik moddalarni chirishida faol ishtirok etadi.
Zamburug`lar tuproq tarkibidagi o`simlik va hayvon qoldiqlarini fermentlar yordamida, tezlik bilan parchalab tashlaydi, biroq ular tezligi jihatdan bakteriya va mikroorganizmlardan keyingi o`rinni egallaydi. Aromatik organik birikmalar-lignin va taninlarni ular mikroorganizmlarga nisbatan tezkorlik bilan yemirib yuboradi. Tuproqda yashaydigan suv o`tlari (avtotroflar) organik moddalar hosil qilishda faol qatnashib, ularning hujayrasi amyoba, infuzoriya, kana, nematodlarning oziqa manbai hisoblanadi. Tuproqdagi umurtqasiz hayvonlar kana, chuvalchang, mingoyoq, qo`ng`iz, qumursqalar esa organik moddalarni mexanik ravishda aralashtirib, o`z ichidan o`tkazib, mikroorganizmlar uchun xomashyo tayyorlab beradi.
Tuproqdagi yashaydigan umurtqali hayvonlar jamiki zoomassaning 2% tashkil qiladi, ammo ularning mahsuloti tuproq biologik jarayonlarida faol o`rinni egallaydi.
Organik moddalarning parchalanishida fermentlar faol ishtirok etadi, ularning manbai tuproqda yashaydigan tirik mavjudotlardir. Ular oqsil moddalardan iborat bo`lib, molekulyar massasi 10000 Daltondan ham qatta, biokimyoviy jarayonlarda katalitik vazifani bajaradi.
O`simlik va hayvon qoldiqlari oqsil, uglevodlar, kraxmal, sellyuloza, lipid va aromatik moddalardan iborat. Tuproqdagi barcha gumus birikmalar, spetsifik va nospetsifik moddalarga bo`linadi. Organik moddaning 10-15% nospetsifik moddalardan tashkil topgan, ular azotli birikmalar oqsil va aminokislotalardan iborat. Oqsillar tirik organizmlar komponenti bo`lib, aminokislotalardan tashkil topgan polimerlardir. Oqsilda uglerod, vodorod, kisloroddan bo`lak, azot 15-19% bor va 0,3-2,4% oltingugurt, fosfor mavjud. Tuproqda oqsillar parchalanib aminokislotalar, glitsin, alanin, serin, sistein, treonin, valin, metionin, karbokislota va aminlar hosil qiladi. Uglevodlar tuproqda yashaydigan mikroorganizmlar va umurtqasiz hayvonlarning hayot manbaidir. Uglevodlar monosaharidlar (glyukoza, fruktoza, mannoza, galaktoza, arabinoza, riboza, ksiloza), oligosaharidlar 2-4%, polisaharidlar 11% dan ko`proq bo`lib, ular monosaharid polimerlaridir. Polisaharidlarga pentozanlar va geksozanlar kiradi. Pentozanlar ksilan va arabanlardan tashkil topgan, geksozanlarga esa glyukoza monomerlari, kraxmal, izolixenin, sellyuloza, polifruktozan, poligalaktan, polimannanlar kiradi. Geteropolisaharidlarga-sopolimer saharidlar, ya'ni arabinozalaktan, gemitsellyuloza, galaktomannan, glyukomannan, arabinoksilanlar kiradi.
Lipidlarga yog`lar, efir, glitserin, steroidlar, izoprenoidlar, karatinoidlar guruhlari kiritilgan. Bulardan tashqari alifatik, siklik uglevodorodlar, ularning spirt, aldegid va oksikislotalari bilan hosil qilgan birikmalari, mo`m, kutin, suberin, sparapolining mahsulotlari ham kiradi.
Aromatik moddalarga aromatik kislotalar, vanilin, prokatexin, siren, kofe, ferula kislotalar kiritilgan. Nospetsifik organik moddalar mineralizatsiyaga uchrab CO2, H2O, NH3, N2 hosil qiluvchi va ular tuproq kesmasida harakatda bo`lib, gumus hosil qilishda ishtirok etishi mumkin. Gumus tarkibini o`rganish M.V.Lomonosov davridan boshlangan. S.P.Kravkov va A.G.Trusov tez o`zlashtiriladigan yengil organik kislotalar gumus moddalarni hosil qiladi degan g`oyani ilgari suradi. L.S.Mayard (1912, 1917) gumusga o`xshagan qoramtir eritmalar sintez qildi. V.R.Vilyams (1897, 1914, 1939) esa yuqori tabaqa o`simlik va hayvonlar tomonidan organik kislotalar hosil qilinib, mikroorganizmlar ularni yemirib, gumus moddalar hosil qiladi deb ta'kidlagan edi.
J.Fisher va G.Shreder (1921,1922); V.Fuks (1931,1936) anaerob va aerob bakteriyalar o`simlik va hayvonot dunyosini kren kislotasi, fulvo va ulmin kislotasini sintez qiladi, gumin kislotalarining asosini lignin moddalari hosil qiladi, debyozgan edi.
Akademik I.V.Tyurin boshchiligidagi bir guruh olimlar, o`simlik va hayvonot dunyosi, mikroorganizmlarninng abiotik omillar ta'sirida, spetsifik gumus moddalari hosil qilishni aniqlab berdi.
Gumus spetsifik modda shaklidagi geterogen azotli aromatik polidispers yuqori molekulyar birikmalardir. Gumus kislotasi tarkibida C-50-62%, H-2,8-6,6%, O-31-40%, N-2-6%. Gumus kislotalarinin rangi qora-qo`ng`ir bo`lib, suvda erimaydi.
Fulvokislotalar esa gumin kislotasi cho`kmaga tushgandan keyingi, qoladigan oqish rang, uglerodi kamroq, zichligi 1,43-1,61 g/sm3 birikma bo`lib, tarkibida C-41-46%, H-4-5 %, N-3-4% ni tashkil qiladi. Fulvokislotalar tuproqdagi oksidlar, kation va anionlar, fosfor birikmalari va ikkilamchi minerallar bilan birikkan bo`ladi. Gumus hosil bo`lishi va uning kimyoviy tarkibini aniqlash sohasida M.M.Kononova, L.N.Aleksandrov (1970), F.Dyushofur (1972), D.S.Orlov (1977), S.A.Aliyev (1980) ko`p ishlarni bajargan.
Gumus tuproq unumdorligi, g`ovakligi, donadorligi, namligi va havo rejimini yaxshilaydi. Gumusi ko`p (10-15%) bo`lgan qora tuproqlar eng hosildor yerlar hisoblanadi. Gumus tuproq kesmaning AB qatlamida to`planadi.
Demak, gumus murakkab kimyoviy tarkibida azot saqlovchiyuqori molekulyar moddalar majmuasi bo`lib, qoramtir rangda va tuproqqa tekis singib ketgan hamda mineral qismi bilan juda mustahkam birikkan holatdadir. Tuproqdagi organik moddalarning 85% gumus, 10% o`simlik qoldiqlari, tuproq florasi va faunasi (zambrug`lar, suv o`tlari, bakteriyalar, aktinomitsetlar, yomg`ir chuvachanglari) 5% ni tashkil qiladi.
Tuproqda to`planadigan gumus miqdori, bir qator omillar va sharoitlarga bog`liq bo`ladi, biomassa miqdori va sifati, kimyoviy tarkib, muhit, suv-havo, issiqlik rejimi hamda fizik-mexanik xususiyatlari bilan bog`liq bo`ladi. Qora tuproqlarda gumusning miqdori 10% dan oshiq bo`lib, qumli sahro tuproqlarida 0,5% dan oshmaydi.
Tuproqning gumusli holatini ko`rsatuvchibelgilar tizimi L.A.Grishina va D.S.Orlov tomonidan tavsiya etilgan. Gumus holat, tuproqdagi organik moddalar miqdori va zahirasi, uning kesmaning genetik qatlami bo`ylab tarqalishi azot bilan boyiganligi, gumus hosil bo`lish darajasi, gumus kislotalarini tiplari va ularning alohida belgilari e'tiborga ulangan.
Gumusning tuproqdagi miqdori turlicha, masalan, qora tuproqlarda 10%, podzolda 1,5-2,0%, bo`z tuproqlarda 2-3% tashkil qilib, qalinligi ham 0,5-1,5 metrgacha o`zgaradi.
Gumus miqdoriga ko`ra tuproqning quyidagi xillari ajratilgan:

	Gumussiz < 1%
Juda kam gumusli 1-2
Kam gumusli 2-4
O`rta gumusli 4-6
	Eng yuqori gumusli 6-10
Gumusli 15-30
Torfli > 30



Tuproq tarkibidagi o`simliklar uchun zarur deyarli barcha elementlarC, O2, N, P, Ca, Mg, S va Fe kabi bor. Tuproq tarkibida gumusning miqdori optimal darajada bo`lsa, uning donadorligi, g`ovakligi, nam saqlash qobiliyati va unumdorligi darajasi oshadi. Tuproqda mikrobiologik jarayoni oksidlanish qaytarilish reaktsiyasi, muhit, unumdorlikni belgilaydigan biofil elementlar hamda o`simlik uchun kerak bo`ladigan azot yaxshi o`zlashtiriladi. Tuproq tarkibidagi gumusni ko`paytirish uchun organik o`g`itlar solish, o`t dalali almashlab ekish tavsiya etiladi.

Sinov savollari:
1. Tuproq tarkibidagi mikro va makro elementlarning paydo bo`lishini tushuntiring?
2. Yalpi va harakatchan elementlar deganda nimani tushuniladi?
3. Tuproqdagi elementlarni aniqlash usullari qanday? 
4. Tuproqning organik tarkibini qanday moddalar tashkil qiladi?
5. Tuproq gumusi deganda nimani tushunasiz?
6. Tuproqda gumus qanday paydo bo`ladi?
7. Gumusning tarkibi va uning tuproq unumdorligidagi ahamiyati qanday?
8. Tuproqdagi gumusni o`rganish usullari qanday?

6-bob. Tuproqning xossalari (fizik-mexanik, suv, issiqlikvax.k.) 

Tuproqning fizik-mexanik xossalari deformatsiya, pishiqlik va geologik jarayonlar ta’siri natijasida shakllanadi.
Deformatsiya tuproqning siqilishi, chо‘kishi, zichlanishi ta’siridagi mexanik yemirilishga bardoshliligidir.
Tuproqning pishiqligi yoki mustahkamligi uni tashqi ta’sir natijasida surilishi yoki uzilishida namoyon bо‘ladi. Tuproqning geologik xossalari qovushqoqlik, ilashimlilik, plastiklik va tiksotropligi ma’lum vaqt davomidagi bosim ta’siridan hosil bo`ladi. Bundan tashqari tuproqshunoslikda tuproqning fizik-mexanik xossalariga bo`kish, cho`kish, ilashimlik, ya’ni yuqori dispers tuproq zarrachalari vujudga keltiradigan holatlar ham kiritiladi. Tuproqning fizik-mexanik holatini aniqlash qishloq xo`jaligida katta ahamiyatga ega bo`lib, optimal ishlov berish, haydash, dala ishlarini bajarishda, energiya resurslarini tejashni rejalashtirishda foydalaniladi. 
Tuproqqa oshiqcha yuk qo`yilganda siqilish jarayoni avj oladi. Siqilish tuproqqa og`ir traktorlar bilan ishlov berilganda vujudga keladi. Bu jarayonning avj olishi mexanik, mikroagregatlik va mineralogik tarkib, g`ovaklik, yoriqlar, loyzarrachalari miqdori, strukturasi, joylashishi, namlik, kolloidlar gidrofilligi bilan bog`liq bo`ladi. Tuproq siqilish jarayonining bir ko`rinishi pastqam joylar hosil bo`lib, qishloq xo`jaligida va irrigatsiyada gidrotexnik inshootlarning buzilishiga olib keladi.
Tuproq qovushqoqligi deganda unga ta’sir qilayotgan tashqi mexanik kuchlarga ko`rsatiladigan qarshiligi ko`zda tutiladi. Qovushqoqlik tuproqning mexanik va mineralogik tarkibiga bog`liq. Mexanik tarkibi og`ir bo`lsa, tuproq tarkibida silikat minerallari, kolloid va loyzarrachalari ko`p bo`lsa qovushqoqlik ham yuqori bo`ladi. Namlik ham tuproq qovushqoqligini oshiradi. Gumus qumli tuproqlar qovushqoqligini kuchaytirib, loyli tuproqlarning bog`liqligini kamaytirib turadi. 
Tuproq mustahkamligi tashqi ta’sir natijasida vujudga keladigan siqilish va ajralish jarayonlariga qarshiligi bilan belgilanadi. Tuproq mustahkamlig ishlov berish natijasida ishlov qurollariga ko`rsatilgan qarshiligi bilan aniqlanib, quyidagi formula yordamida hisoblanadi

, bu yerda
R-tortish kuchi, kg; a-haydalish chuqurligi, sm; b-plugkengligi, sm.
	Tuproqning ishlov berishga qarshiligi namlik, mexanik va mineralogik tarkibga bog`liq. 
Tashqi kuchlar ta’sirida tuproqning o`z holatini o`zgartirishi va keyinchalik esa uni saqlab qolish qobiliyati plastiklik deyiladi.
Tuproq plastikligining harakatchanligi va konsistensiyasini belgilaydi. Namlik o`zgarishi bilan tuproq o`z holatini o`zgartirishi va pirovard natijada o`rmalovchi oquvchan holatga o`tadi. Tuproq plastikligi Atterberg usulida aniqlanib, bir necha qismga bo`linadi: 1) oquvchanlik chegarasi yuqori nuqta bo`lib, sernam tuproq loyiga metall (76 g) konus 10 sm chuqurlikkacha o`z og`irligni bilan tushadi. 2) quyi plastiklik chegara, loyni kaftda yumalatganda d=3 mmshnur hosil qilibyorilmaydi. 3) yuqori va quyi plastiklik farqi. Tuproq plastikligi namlik, mexanik va mineralogik tarkibga bog`liq. 
Tuproqning ilashimligi deganda tuproqning ishlov berish mexanizmlariga yopishish xususiyati nazarda tutiladi, u ham tuproqning mexanik, mineralogik, kimyoviy tarkibi va namlik bilan bog`liq. Tuproq ilashimligining fizik yetilish meyorida qishloq xo`jalik mexanizmlari bilan yerga ishlov berish osonlashadi.
Tuproq sharoiti, tarkibi va mexanik xususiyatlariga binoan bo`kishi va cho`kishi tufayli joyning relyefi o`zgarib, past va balandliklar hosil bo`lishi natijasida yerga ishlov berishda bir qancha qiyinchiliklarni keltirib chiqaradi.
Tuproqning fizik-mexanik xususiyatlarini dehqonchilikda ishlov berishda, ko`p qavatli korxonalar va turar joylar, yo`l va aeroportlar, gidrotexnik inshootlar: kanallar, suv omborlari qurishda, irrigatsiya va boshqa meliorativ qurilishlarda hisobga olish maqsadga muvofiqdir.
[bookmark: _Hlk79494820]Suvning tuproqda ahamiyati juda katta. Birinchidan, u fiziko-kimyoviy faol tizim, ya'ni tuproqdagi moddalarni erituvchi sifatida, ikkinchidan esa geokimyoviy transport vazifasini bajaradi.
Tuproq hosil bo`lishi jarayonlarida, minerallarning yemirilishi, yangidan hosil bo`lishi, gumusning shakllanishi va kimyoviy jarayonlarining rivojlanishi, kesmada genetik qatlamlar shakllanishi, tuproqdagi dinamik jarayonlarning ketishibevosita suvga bog`liq. Suv, tuproqda termoregulyator omil sifatida, suv balansi va rejimini belgilab beradi. Bundan tashqari, issiqlik balansi va tuproq harorat rejimi ham suvga bog`liq. Tuproq unumdorligi, o`simlikning rivojlanishida eng muhim omil namlik, suv bilan bog`liq.
Tuproqdagi suvning holati, harakati o`simlikning suv iste'mol qilishi, suv-fizik xossalari va rejimi A.A.Izmailskiy (1851-1914), G.N.Vo`sotskiy (1865-1940), A.F.Lebedev (1882-1936), A.G.Doyarenko (1874-1958), S.I.Dolgov (1905-1974), N.A.Kachinskiy (1894-1976), A.A.Rode (1897-1979) tomonidan o`rganilib, tuproq gidrologiyasi va gidrofizikasi yo`nalishlariga asos solindi.
Suv tuproqda turli shaklda bo`lib, uning issiqlik sig`imi, termodinamik potentsiali, zichligi, qovushqoqligi, solishtirma sig`imi, kimyoviy tarkibi, molekulyar harakati, uning osmotik bosimiga ta'sir qiladi. Yuqoridagi xossalar suvning shakli va tuproqning qattiq, suyuq va gaz holati bilan bog`liq. Tuproqdagi bir xil holatdagi suv, uning kategoriyalari va turlari degan nom bilan yurg`izilib, ko`p olimlar tomonidan tasnifi ishlab chiqildi. A.A.Rode (1965) tomonidan beshta holati ishlab chiqildi.
Suv tuproqda muz holatda bo`lib, suyuq va bu`g` holatidagi suv, suv manbai hisoblanadi. Muz holatidagi suv tuproq haroratining  pasayib ketishidan hosil bo`lib, bunday holat qish va kuz faslida ro`y beradi. Tuproq eritmasi ma'lum kontsentratsiyasiga ega bo`lganligi uchun u 0 0C dan pastroqda muzlaydi.
Kimyoviy bog`langan suv o`z ichiga konstitutsion va kristallizatsion turdagi suvni oladi. Birinchisi, gidrooksid OH guruhlaridan iborat bo`lib, alyuminiy gidrooksid, temir, marganets, organik va organo-mineral, loyli minerallarni hosil qiladi. Ikkinchisi esa, o`z ichiga suv molekulalarini oladigan kristallogidrat tuzlar, ya'ni gipsCaSO4·2H2O, mirabilit Na2SO4·10H2O tarkibidagi suvdir. Konstitutsion va kristallizatsion suvlarni odatda gidrat yoki kristallogidrat suv deb umumlashtirish ham mumkin. Bu turdagi suvlar tuproq mineral fazasi tarkibiga kiradi, turg`un, harakatsiz va erituvchilik hususiyatidan holidir.
Tuproq g`ovaklari va havosida bu`g`simon suv uchrab, uning manbai atmosfera havosidir. Bunda suv bosimi yuqori bo`lgan muhitdan bosimi tubdan joyga ko`chib yuradi.
Fizik bog`langan yoki sorbtsiya qilingan suv dipol molekulyar holatda suyuq yoki bo`g` holatda tuproq zarrachalari tomonidan yutilishiyoki zarrachalar atrofida parda hosil qilishi mumkin. Ular ikkita qattiq va bo`sh bog`langan parda suvga aylanadi. Qattiq bog`langan suv deb bug` holatidagi suvning tuproq zarrachalari tomonidan yutilgan qismiga aytiladi. Uni gigroskopik suv deyiladi. Yuqori bosim 1-2·109Pa ostida, tuproq zarrachalariatrofidayupqaparda hosil qiladi. Busuv qattiq bo`lib, uningzichligi 1,5-1,8 g/sm3, muzlamaydi, elektrolitlarnieritmaydi, qovushqoq bo`lib, uni o`simlik o`zlashtira olmaydi.
Havo qanchalik nam bo`lsa, tuproq ham shunchalik ko`p suvni yutadi. Tuproq 94-98%da ham atmosferadan suv bo`g`larini yutish mumkin, uni maksimal gigroskopik suv deyiladi. Gigroskopik suvning miqdori tuproqning mexanik va mineralogik tarkibiga bog`liq. Tuproq zarrachalarining (MG) maksimal gigroskopik namlikdan yuqori suyuq pardali suvni ushlab turish qobiliyati g`ovaklikdagi namligi deyiladi, uning miqdori 7-15 % va loyli og`ir tuproqlarda esa, u 30-35 % gacha yetishi mumkin.
Tuproq zarrachalarining maksimal gigroskopik namlikdan yuqori namlikni so`rish qobiliyatiga pardali yoki bo`sh bog`langan suv deyiladi. Uning bog`lanish darajasi (1+10) ·105Pa. Bunday bo`sh bog`langan suv harakatchan bo`lib 7-15 %, mexanik tarkibi og`ir tuproqlarda 30-35 %, qumlarda esa 3-5 %.
Tuproq zarrachalarining tortish kuchidan holis bo`lgan suv erkinsuv deyiladi, u ikki xil: kapillyar va gravitatsion holatda bo`ladi. Kapilyar suv turoqda turli shakl va o`lchamdagi g`ovaklardagi suv bo`lib, umenisk kuchlari tufayli ushlanib turadi. Bunday suv suyuq bo`lib, tuz va boshqa moddalarni eritib, harakatchanligi tufayli tuproq yuzasida va kesma qatlamlarida suv va tuz to`plashi mumkin. Kapillyar suv tuproq tuzilishi va holatiga binoan, gravitatsion singib o`tadigan bo`lishi mumkin. Bundan tashqari, bunday suv tuproq kesmasining pastki qatlamlarida sizot suv sifatida yig`ilgan va oquvchan holatda uchraydi.
Tuproq tarkibidagi suvning holati va shakllari (kategoriyalariga) binoan adabiyotda 6 xil shakllari ajratildi:
1. Kimyoviy bog`langan suv.
2. Bug‘simon suv.
3. Gigroskopik suv.
4. Pardali suv.   
5. Kapillyar suv
6. Gravitatsion suv.
Kimyoviy birikkan suv tuproq tarkibining muhim ko`rsatkichi bo`lib, tuproq qizdirilganda (100-8000gacha) ajralib chiqadigan suv bo`lib, o`simliklar uchun o`zlashtira olmaydigan holatdadir.Sordbilan gan suv ikki xil gigroskopik va  pardali   s uvga ajratilgan, birinchisi tuproq tarkibi qattiq bog`langanligi tufayli o`simlik o`ziga ololmaydigan holatda bo`ladi. Pardali suv o`simlik ildizlari orqali qisman singib o`tishi mumkin, ammo tuproq qatlamida tez harakatlanishi va boshqa shakldagi suvga o`tish sababli, o`simliklarni bevosita suv bilan kam ta’minlaydi. Sizot suv larining satxiga binoan o`simliklar undan foydalanadi. Bug`simon suvning harakati tuproq harorati, g`ovakligi, zichligi va mexanik tarkibi bilan bog`liq bo`lib, o`simlik ildizlari yuzasida kondensatlanib foydalanishi mumkin. Qattiq suv 00 dan past haroratda hosil bo`lib muzlaydi, natijada o`simlik undan foydalana ololmaydi. Tuproq suv xossalariga suvni ushlab, saqlab turish qobiliyati, nam sig`imi, suv o`tkazuvchanligi va suv ko`taruvchanlik qobiliyati kiradi.
Suvni tuproq qatlamida oqib ketishidan va namlikni ushlab turish qobiliyati, ya’ni namlik sig`imi suvni ushlab turish qobiliyati deyiladi. Tuproqning ma’lum kuchlar ta’sirida suvni ushlab turish qobiliyati namlik sig`imi deyiladi. Ular maksimal adsorbilangan nam sig`imi, maksimal molekulyar nam sig`imi, kapillyar nam sig`imi, eng kam yoki dala nam sig`imi va to`liq maksimal nam sig`imlariga ajratilgan.
Tuproq zarrachalari yuzasida yutish kuchlari ta’sirida eng ko`p suvni ushlab turish qobiliyatiga maksimal adsorbilangan namsig`imi deyiladi. Bu namlik tuproqdagi mustahkam adsorbilangan suv miqdoriga to`g`ri keladi.
Molekulyar tortish kuchlari ta’sirida tuproq yuzasida ushlab turilishi mumkin bo`lgan bo`sh birikkan (pardali) suvning yuqori chegarasidagi miqdori maksimal molekulyar nam sig`imi deyiladi. Bu qattiq tuproq mexanik tarkibi bilan bog`liqdir, qum tuproqlarda uning miqdori 5-7 %, sozlarda esa 25-30 % dan oshmaydi. Bu o`lcham muhim tuproq-gidrologik ko`rsatkichlaridan hisoblanadi. Tuproqdagi mavjud nammiqdori va maksimal molekulyar namsig`imini taqqoslab o`simlikka o`tadigan foydani suv zahirasini aniqlash mumkin. Faktik namlik maksimal molekulyar namsig`imidan ko`p bo`lgan taqdirda foydali suv zahirasi ko`p, teng bo`lganda esa suv zahirasi deyarlik bo`lmaydi.
Suvli qatlam ustida joylashgan tuproq qatlami (kapillyar qayma) chegarasida ushlanib turishi mumkin bo`lgan eng ko`p hajmli kapillyartiralgan suv miqdori kapillyar namsig`imini tashkil etadi.
Kapillyar nam sig`im tuproq g`ovakligi, sizot suvining sathi bilan bog`liq, sizot suvlari yer yuzasiga yaqin bo`lsa, kapillyar ser namlanadi va bu toifadagi namlik yuqori bo`ladi.
Sizot suvlarining oqib ketishi natijasida tuproqda ushlanib turadigan kapillyar-muallaq namlikning eng ko`p miqdori nam sig`imini tashkil etadi. Bu kattalik og`ir mexanik tarkibli donador tuproqlarda 30-35 %, qum tuproqlarda esa 10-15 % dan oshmaydi. Eng kam sig`imli tuproqni tuzlardan yuvish, sug`orish meyorlari va muddatini ishlab chiqish uchun kerak. Bu hajm namlik tuproqda 70-80 % oralig`ida bo`lishi kerak. Shu eng past nam sig`imiga qadarli namlangan tuproq 1 mli qatlamning 1 gektaridan foydali nam zahirasi qum tuproqlarda 700-1100 m3, qumoq yengil va o`rta qumoq tuproqlarda 1200-1700 m3, og`ir qumoq, soz tuproqlarda 1500-2100 m3ni tashkil qiladi.
Tuproqning barcha g`ovakligi tomonidan ushlanib qolinadigan namlik to`liq namsig`imi deyiladi. Bu kattalik tuproqda o`rtacha 40-50 %, ammo 80 % dan oshishi va 30 % dan kamayishi mumkin.
Tuproq qoplamini yuzadan tortib to pastgacha maksimal suvni qabul qilib olish va o`tkazib yuborishi suv o`tkazuvchanlik holati deyiladi. Suv ushlab qolish va o`tkazuvchanlik qobiliyati (filtratsiya) mm/soatda o`lchanadi, u 30 mm dan to 1000 mmgacha bo`lishi mumkin.
Tuproqning suv ko`tarish qobiliyati kapillyar kuchlar ta’sirida pastdan yuqori tomon ko`tarilishi jarayonidair, qumli tuproqlarda 0,5-0,7 m, qumoqlarda 2,5-3,0 m, og`ir tuproqlarda 4-6 mni tashkil etadi.
O`simlik uchun suv moddalar almashinishida, shakllanishida va transpiratsiya uchun kerakdir. O`simlikka tuproqdan o`tadigan suvga samarali namlik deyiladi.
A.A.Rode o`simlik uchun qulay tuproqdagi suvning kategoriyalarini ko`rsatuvchi, ya’ni o`zlashtirilmaydigan zahira, o`zlashtirish juda qiyin, o`rtacha, oson bo`lgan suvlarni ajratadi. Gravitatsion va kapillyar suvlar oson o`zlashtiriladigan, gigroskopik, maksimal gigroskopik, kimyoviy bog`langan suvlar tuproqning foydasiz suvlarini tashkil qiladi. Tuproqning o`simliklar barqaror so`liy boshlaydigan namlik darajasiga so`lish namligi yoki so`lish koeffitsiyenti deyiladi. Qumli tuproqlarda so`lish namligi 1-3 %, qumlik va yengil qumlik tuproqlarda 3-5, o`rtacha va og`ir qumlik tuproqlarda 6-12 %, soz tuproqlarda 12-18 % dan 30 % gacha tashkil qiladi.
Tuproq tarkibidagi suv va namlik darajasi dala, kuzatuv va laboratoriya sharoitida aniqlanadi.
Tuproq tarkibidagi issiqlik manbai bo`lib, quyoshdan keladigan nur, Yer sharining ichki issiqligi, atmosferaradiatsiyasi, organik moddalarning parchalanishiga bog`liq biokimyoviy jarayonlar va radioaktiv yemirilish hisoblanadi. Issiqlik tuproqdagi juda muhim xususiyatdir. O`t o`simliklarning ildizi orqali oziqlanishi, o`sishi, rivojlanishi, hayvonot dunyosining yashashi, ko`payishi, mikroorganizmlar hayoti, mineral moddalarning hosil bo`lishi, issiqlik bilan bog`liq. Issiqlik harorat o`zgarishi bilan belgilanib, tuproqdagi (qattiq, suyuq va gaz) fazalari o`rtasidagi jarayonlarini boshqarib turadi. Quyosh va radiatsiyadan kelayotgan issiqlik, tuproqda asosiy o`rin egallaydi, qolganlari esa ikkinchi darajali ahamiyatga ega. Quyoshdan yer yuzaga keladigan issiqlik energiyasi 8,296 Dj (sm2/min) teng yer ichki energiyasi esa 4,19.10ˉ4Dj (sm2/min), asosiy qismi atmosferada ushlanib, rel`yef, o`simlik qoplami, yil fasli, atmosfera ahvoli va tuproq issiqlik hususiyatlari bilan bog`liqdir.
Tuproqda issiqlikning harakati, yutilishi, energiyasining harakat majmualari issiqlik xususiyatlariga kiradi. Ular tuproq tomonidan issiqlik yutilishi, qaytarilishi, o`tkazuvchanligi, hajm yutilish qobiliyatidan iboratdir.
Tuproq tomonidan issiqlik yutilishi va Quyosh nurining ma’lum qismining yer yuzasidan qaytarilishi (albedo-A) va (Q-qaytarilish) Quyoshradiatsiyasi (Q-umumiy) o`lchamlari orqali hisoblanadi.


Quyosh nurining umumiy radiatsiyasi va uning tuproq yuzasidan qaytarilishi Dj(sm2/min)larda o`lchanadi. Albedo tuproq rangi, namligi, donadorligi, organik moddalar miqdori, mexanik tarkibi va yuzaning tuzilishiga bog`liq. Yorug`lik energiyasining tuproq yuzasidan qaytarilishi (8-10-30 %) Albedo kattaligi o`simlik va qor qoplamiga ham bog`liq. 



C-issiqlik yutilish sig`imi, J (g/grad.)
Q – tuproqdagi issiqlik miqdori, J/g
T-tuproq harorati, °C
Issiqlik sig`imi solishtirma hajmiy va effektiv kabi turlarga bo`linadi.
Solishtirma issiqlik sig`imi, deb 1 gabsolyut quruq tuproqdan 10Cdan 14,5-15,50Cchiqaradigan yoki yutiladigan issiqlik miqdoriga aytiladi. Hajmiy issiqlik sig`imi esa quruq holatdagi 1 sm3 tuproqni 10 istilganda yoki sovutilganda ketadigan issiqlik bilan aniqlanadi. Yuqorida ko`rsatib o`tilgan issiqlik o`lchamlari tuproqning fizik xossasi, granulometrik va mineralogik tarkib, organik moddalar miqdori, donadorlik va tuproq tuzilishi holati bilan bog`liq. Bo`z tuproqlarning issiqlik sig`imi 0,91 Dj(g/grad.) teng. Yengil mexanik tarkibli, qumli tuproqlar issiq, loyli tuproqlari  issiqlikni sekinlik bilan olsada, sovuq hisoblanadi. Tuproqning issiqlik rejimlari A.P.Vaykov, A.F.Chudnovskiy, M.I.Budiko, A.M.Shulgin, V.N.Dimo, O`zbekistonda I.T.Turopov va uning shog`irdlari tomonidan o`rganilgan.
Respublikamizda tuproqning issiqlik holati tog`, tekislik va cho`l mintaqalarida turlicha bo`lib, madaniy o`simliklarni rivojlanishi uchun yetarlidir. Dehqonchilikda, paxtachilik va sabzavotchilikda erta bahorda tuproqdagi harorati va namlikni optimal rejimda  saqlash uchun shaffof polimerplyonkalardan foydalanib urug`lar ekiladi.
Sinov savollari:
1. Tuproqning fizik-mexanik xossalari deganda nimani tushunasiz?
2. Tuproqning fizik-mexanik xossasini qaysi uslublar orqali  o`rganiladi?
3. Tuproqdagi suv qayerdan paydobo`ladi?
4. Tuproqdagi suv shakllarini o`rganish tarixi va ularning turlari qanday?
5. Issiqlik manbalari va ularning tuproq xossalariga ta’siri qanday?
6. Tuproqning hajm, solishtirma va effektiv issiqligi deb nimaga aytiladi?
7. Tuproq issiqlikni qanday o`zlashtiradi?

7-bob. Tuproqlar klassifikatsiyasi, tiplari

Tuproq sistematikasi yer yuzasida tarqalgan tuproqlarning turlari, ularning turli guruhlari o`rtasidagi munosabat bilan uzviy bog`liqliqligi, morfologik tuzilishi, xossa va tarkibiy o`xshashligiga qarab aniqlanadi. Tuproq sistematikasining asosiy maqsadi, dunyo bo`yicha tarqalgan tuproqlar tasnifini ishlab chiqishdir. Tuproq sistematikasi tarixiy va geografik solishtirish usulidan foydaladi. Tuproqshunoslikning barcha bo`limlari tuproq evolyusiyasi qonuniyatlari hamda ko`rsatkichlaridan foydalanadi. Tuproq sistematikasiga asoslanib dunyodagi mavjud tuproqlardan oqilona va samarali foydalanish masalasi hal qilinadi.
Sistematika asoslari rus tuproqshunoslariV.V. Dokuchayev, N.M.Sibirsev, K.D.Glinka, L.I.Prasolov, YE.N.Ivanova, N.N.Rozov, V.M.Fridland kabi lartomonidan ishlab chiqilgan.
Tuproq sistematikasi asosan uchta masalani oydinlashtirishi lozim, ya’ni 1) tuproqlar orasidagi sifat va miqdoriy farqlarini aniqlash; 2) tuproqni iloji boricha, miqdoriy to`la tavsiflash; 3) barcha tuproqlarni aniqlab, ilmiy tasnifini  ishlab chiqish. Tuproq sistematikasida ishlab chiqilgan va qo`llanilayotgan nomenklatura, taksonomiya va tuproq diagnostikasi asosida dunyo tuproqlarining tasnifi ishlab chiqiladi.
Tuproq nomenklaturasi. Hozirgi paytda, jahon tuproqshunosligida tuproq nomenklaturasini ishlab chiqishda uch yo`nalish mavjud. Rossiya, AQSH va xalqaro (FAO) YUNESKO tashkilotlari tuproq diagnostikasi va tasnifi tizimini taklif etishgan hamda amalda qo`llaniladi. Tuproq nomenklaturasini ishlab chiqish usullarini rus tuproqshunosi V.V.Dokuchayev o`zining asarlarida keltirgan. Tuproq tavsifini berishda, uning joyi, sharoiti, xalq tomonidan rangiga qarab atalishiga e’tibor berilgan. Masalan, podzol, chernozem, belozem, serozem kabi tuproq nomlari. Bu atamalarda tuproqning rangi asosiy rol o`ynaydi. V.V. Dokuchayev va uning shog`irdi N.M. Sibirsev tomonidan tuproq nomenklaturasida, rangidan tashqari yana ramzi boshqa xususiyatlar qo`shilib yoziladigan bo`ldi. Masalan, tuproqning asosiy xossalari yoki tuproq hosil bo`lishi jarayonidagi o`ziga xos xususiyatlari ko`rsatib o`tildi: "Chernozemshokoladniy", "Krasnayasolonchakovaya" pochva. Keyingi davrda esa tuproqning ayrim landshaftlarda hosil bo`lishi ham e’tiborga olina boshlandi. “Serayalesnayapochva”, “bolotnayapochva” va h.k. So`ngra esa tuproqning geografik tarqalishi ham sistematikada foydalaniladigan bo`ldi. 
Tuproqshunoslik fanining keyingi paytlarda rivojlanishi natijasida tuproq tasnifi va sistematikasida, nomenklaturasida tuproqning genezisi, xossa va xususiyatlari, tarkibi, subyektiv jarayonlarni o`zi chiga oladigan masalalarni paydo bo`ldi. Shuning uchun tuproq nomenklaturasi tuproq genezisi, xossa va xususiyatlaridan kelib chiqadigan taksonomik birlik, xaritada aks ettirilgan holda berilishi kerak.
Rustuproqshunosligida foydalanilib kelinayotgan atamalari jeltozyom, podzol, krasnozyom, chernozyom kabi tuproq nomlari nemis, amerika olimlari hamda FAO/YUNESKO ishlab chiqqan tuproq tasnifida "zem" nemischa "Erde" (Braunerde Schwarzerde), inglizcha "soil" (Molligol, Arudigol, Spodogol), lotincha "sol" (Luvigol, Ferrolgol, Combigol) FAO. Demak, tuproqning nomi qisqa va aniq, uning genezisi, evolyusiyasi, xossa va xususiyatlari, morfologik tuzilishini to`la aks ettirishi lozim, masalan, serozyom, krasnozyom, chernozyom, serozem, podzolva h.k.
AQShda tuproq nomenklaturasi o`zi alohida rivojlangan bo`lib, bir qator qarama-qarshilik va kamchiliklarga ega.
Asrimiz boshlarida AQShda tuproqshunoslikning asoschisi bo`lgan geolog M.Uitni tuproq xaritalari tuzishni boshqarib, tuproq nomini mexanik tarkib yoki tarqalgan joyning nomi "Vashington qumoq tuproqlari" yoki "Chikago loylari" deb nomlagan. Hozirgi Amerikaning yirik masshtabli tuproq xaritalarida tuproq seriyalari saqlanib qolgan. Biroq, keyingi yillarda K.F.Marbut tuproq guruhlari degan atamalarni kiritib, RossiyavaYevropada qabul qilingan nomenklaturadan (podzol, chernozyom, burozyom, serozyom, rendzim) foydalandi, 50 yillarda AQShda tuproq tasnifi qaytadan ishlab chiqildi. Nomenklatura asosida grek-lotin nomlari asos qilib olindi. Masalan, Vertisol, Mollisol, tuproqni ag`darish, yumshoq degan so`zlarda nolingan.
Bu nomenklatura dunyo tuproqshunoslari tomonidan to`liq qabul qilinmadi, ammo ba’zi bir belgilari tuproq tasnifida ishlatiladi.
FAO/YUNESKO tomonidan dunyo tuproqlarining 1:5000000 mastabdagi xaritasi tuzilgan bo`lib, 1968 yili IX Butun dunyo tuproqshunoslar Kongressida Rossiyava AQSH tuproqshunoslari asos qilingan atamalardan foydalandilar. Asosiy tuproq nomiga uning ajralib turadigan bir xususiyati qo`shib yoziladi, masalan, “karbonatni yeflyuvisoli”, serniyeflyuvisoli” va h.k.
Tuproq taksonomiyasi- sistematik birlik yoki meyoriy qarashdir. Taksonomik birlik – tasnifiy yoki sistematik birlik bo`lib, sinf pog`ona yoki sistemada obyektning joyini belgilaydigan aniqlikdir. Tuproqshunoslikda esa taksonomik birlik tabiatda mavjud bo`lgan bir guruh tuproqning bir-biriga bo`ysunadigan sistematik kategoriyasidir. Hozirgi zamon tuproq taksonomiyasida Dokuchayev tomonidan yaratilgan tuproq tipi va tuproq hosil bo`lish tiplari majmualari yotadi.
Tuproq tiplariga –katta guruhdagi tuproqlar kirib, bir xil biologik, iqlimiy, gidrologik sharoitda tuproq hosil bo`lishi nazarda tutiladi. Masalan, tuproq tiplari chernozyom, serozyom, krasnozyom va podzol tuproqlar.
Tuproq tipining asosiy xususiyatlari: a) organik moddalarning bir xil sharoitda hosil bo`lib, parchalanishi va gumusga aylanishi; b) bir xil mineral massaga parchalanib, organo-mineral moddalar hosil qilishi; v) moddalarning bir xil migratsiyasi va akkumulyatsiyasi; g) tuproq profili va genetik qatlamlarning bir xil tipda tuzilishi; d) bir xil yo`nalishdagi meliorativ va unumdorlik tadbirlarini qo`llash masalalari.
Tip to`g`risidagi taksonomik birlik Rossiyada tuproq tipi, Fransiyada gruppe du soil, AQSH, Kanadada Great Soil group, Germaniyada - Bodentip, FAO/YUNESKOda - Soil Unit deb yuritiladi.
Tuproq tipchalari –tipdagi bir guruh tuproqlar bo`lib, sifat jihatdan tuproq hosil bo`lishining ma’lum bir xususiyati bilan ajralib turadi. Masalan, podzollashgan qora tuproq (chernozyomopodzolenniy), ishqorsizlangan jigarrang tuproq.
Tuproq oilasi tipcha qaramog`ida bo`lib, sifat jihatdan mahalliy bir sharoitning ta’siri bilan ajralib turadi. Masalan, och tusli sozsimon yotqiziqlar ustida hosil bo`lgan bo`z tuproqlar.
Tuproq turi oiladagi tuproqlar guruhi bo`lib, tuproq hosil bo`zlish jarayoni bilan ajralib turadi. Masalan, silno-, slabo-, sredne-  podzolistni yepochvi.
Tuproq toifalari. Ma’lum bir jarayonning tuproq turi ichida alohida rivojlanishi bilan ajralib turadi, masalan, kuchsiz, o`rtacha, kuchli sho`rlangan taqir tuproqlar.
Turli ko`rinishdagi tuproqlar yengil, o`rtacha va og`ir qumoqli bo`z-o`tloqi tuproqlar.
Tuproq razryadlari. Allyuviyda, prollyuviyda, ohaktosh, granitustida hosil bo`lgan bir guruh tuproqlar.
Tuproq razryadchalari. Yuvilish darajasi bilan farq qiladigan bir guruh tuproqlar: kuchsiz, o`rtacha, kuchli darajada yuvilgan tuproqlar.
Tuproq diagnostikasi prinsiplariga asosan tuproq tuzilishini ma’lum bir tizim va qoida bo`yicha tavsiflashdir.
V.V. Dokuchayev tomonidan tuproq diagnostikasi prinsiplarining: 1) profil, 2) har tomonlama majmuiy yondashish, 3) solishtirma geografik tahlil va 4) genetik usullari ishlab chiqilgan.
Profil usuli-tuproq qoplamini A, B, C genetic qatlamlarga bo`lib tavsiflash.
Majmuiy har taraflama tavsifga morfologik, fizik, fizik-kimyoviy, biologik, agronomik xossa va xususiyatlarga qarab ta’riflash kiradi.
Solishtirma-geografik tahlilda tuproqning geografik o`rni, tarqalishi, tuproq hosil qilish jarayonining o`xshashligi solishtirib ko`riladi.
Genetik usul tuproqning kelib chiqishi, rivojlanish tarixi va joyning geologik o`rni bilan belgilanadi.

Sinov savollari:
1. Tuproq sistematikasi va diagnostikasi to`g`risida tushuncha bering?
2. Tuproq tasnifi: tip, tipcha, oila, tur, xil, toifa va razryadlar nima?
3. Amerika, MDH, Osiyo, YUNESKO, O`zbekistonda qabul qilingan tuproq tasnifi va ularning bir-biridan farqini tushuntiring?
4. Tuproq tasnifining ilmiy va amaliy ahamiyati qanday?

8-bob. О‘zbekiston tuproqlari
O‘zbekiston Respublikasining hududi va landshaftlari
	O‘zbekiston Respublikasining hududi tog‘, tog‘ oldi yerlari va tekisliklardan iborat bo‘lib, xilma-xil landshaftlarni qamrab oladi. Bu landshaftlar orografiyasi va gidrotermik rejimiga ko‘ra asosiy tuproq-geografik qonuniyatlari aniq namoyon bo‘ladigan balandlik mintaqalari va sahro-kenglik zonalariga ajratiladi.
	Respublikaning har bir tabiiy rayoni o‘ziga xos relefshakllarining tizimlariga ega. Ustyurt platosining dengiz sathidan balandligi 300 metrgacha bo‘lib, kuchsiz to‘lqinsimon relefga, Amudaryo va Orol dengizi bo‘yiga yaqin yerlarda 150 metrgacha bo‘lgan keskin kesilmalarga ega. Quyi Amudaryo qayir-allyuvial tekisliklari tekis relefga ega bo‘lib, bu yerlarda 60-80 metr balandlikka ega bo‘lgan qoldiq relefshakllari ham uchraydi. Qizilqumda ham qoldiq tog‘ relefi bilan birga kuchli shamollar yo‘nalishiga mos ravishda to‘planma qum shakllari: tizmalar, tepaliklar, barxanlar uchraydi. Sharqda esa o‘rta va baland tog‘ relefi shakllari ustunlik qiladi. Respublikamiz hududiga G‘arbiy Tyon-Shon (Ugam, Pskom, Chotqol, Qurama) va Pomir-Oloy (Zarafshon, Hisor, Ko‘hitang, Boysun tizmalari) tizmalari oxiri va yon bag‘irlar kiradi. Nurota tog‘i tizmalarining balandligi 2169 metrgacha bo‘lib, alohida ajralib turadi. Shu bilan birga Oqtog‘, Qaroqchitog‘, Gobduntog‘, Zarafshon tizmasining g‘arbiy oxiri kabi juda baland bo‘lmagan, cho‘qqilari yassi tog‘lar ham bor. Bu hududlar baland tizimlar va tog‘ oldi adirlari bilan tavsiflanadi.
	O‘zbekiston hududini shartli ravishda 3 qismga bo‘lish mumkin: respublikaning sharq va janubiy-sharq qismida joylashgan tog‘lar; tog‘ oldi hududlari; tog‘ osti tekisliklari. Tog‘ hududlari relefning  tipik shakllaridan iborat bo‘lib, balandlikning keskin o‘zgarishi, keskin yon-bag‘irlar, chuqur daralar, o‘tkir cho‘qqilar bilan tavsiflanib, bu hududlar shiddatli eroziya va ma’lum miqdorda akkumulyasiya arenasidir. Bu shakllar tog‘ etagi tomon yassilanib boradi, bu huddudning eng pastki qismi “tog‘ osti  yassi tekisliklari”- deb nomlanadi. Tog‘ osti  yassi tekisliklarining quyi qismidan tog‘ va tekislik hududlarining chegarasi o‘tadi.
	Tekislik qismida balandlikning kam o‘zgarishi uning suv ostida hosil bo‘lganligi natijasidir. Bu yerlar qurigan dengizlarning tekis cho‘kmalari yoki o‘tmish daryo va ko‘llarining yoyilmalaridir.  Tekislik hududining katta qismida relef eroziya va akkumulyativ jarayonlar ta’sirida shakllangan. Bu yerlar qadim jinslardan tashkil topgan tog‘ qoldiq hududlari bo‘lib, ular uchlamchi va to‘rtlamchi davrlar yotqiziqlari bilan qoplangan. Bu hududlar “sahro past tog‘lari” deb ataladi. 
	Respublika hududida yog‘in-sochinlar har xil taqsimlangan. Sahro tekisliklarida yog‘in-sochinlar 1 yilda 100-200 mm ni tashkil etadi. Tog‘ oldi va tog‘ hududlarida yog‘in-sochinlar miqdori 900 mm gacha etadi.
Tog‘ tizimlari, tog‘ oldi-tog‘ osti to‘lqinsimon tekisliklari, uchlamchi platolar, allyuvial-delta va keng sahro tekisliklari turli geologik tuzilishlari, tuproq hosil qiluvchi jinslarining va gidrogeologik sharoitlarining har xilligi, turli gidrotermik rejimlari hamda o‘simlik qoplami bilan tavsiflanadi. Bu holat respublika hududida genetik jihatdan turli tuproqlarning rivojlanishiga sabab bo‘lgan.
Balandlik mintaqalari hududida yuqori yarusni subbareal va boreal o‘tloqi-dasht sharoitlarida, ko‘p hollarda buloqlar va doimiy qorliklar atrofidagi torf-botqoqli va o‘tloqi tuproqlar kompleksida shakllangan baland tog‘lik och qo‘ng‘ir-o‘tloqi dasht tuproqlari egallagan. 
Och qo‘ng‘ir-o‘tloqi dasht tuproqlardan pastda, o‘rta tog‘liklarda, ayrim hollarda past tog‘larda ham, tog‘ subareal va subtropik iqlim sharoitlarida, butazor-tog‘li o‘tlardan iborat o‘simliklar va siyrak archazor o‘rmonlar qoplami ostida tog‘ jigarrang tuproqlari shakllangan. 
Och qo‘ng‘ir-o‘tloqi dasht va tog‘ jigarrang tuproqlardan iqlim sharoitining keskinligi va yon bag‘irlarning kuchli qiyalikga egaligi tufayli asosan yaylov sifatida foydalaniladi. Bu tuproqlar asosan (kamayuvchi qatorda) Jizzax, Qashqadaryo, Namangan, Samarqand, Surxondaryo va Toshkent viloyatlari tog‘ tizimlarida keng tarqalgan.
Bu tog‘ tizimlarining tekisliklar bilan tutashgan hududlarda balandlik mintaqasiga kiruvchi bo‘z tuproqlar tarqalgan. Ular subtropik iliq va issiq tog‘ osti yarim sahro sharoitlarida shakllanadi. Bo‘z tuproqlar to‘rtlamchi davrning g‘ovak yotqiziqlarida asosan lyosslarda va lyossimon qumoqlarda, kam hollarda toshlik prolyuvial hamda delyuvial yotqiziqlarda rivojlangan. Bo‘z tuproqlar tipchalar darajasida to‘q tusli, tipik va och tusli bo‘z tuproqlarga ajratiladi. 
To‘q tusli bo‘z tuproqlar bo‘z tuproqlar mintaqasining ustki qismini egallab, relef sharoitlariga ko‘ra past tog‘larga kiritish mumkin bo‘lgan tog‘ oldi yer maydonlarida shakllanadi. Bu tuproqlar Jizzax, Qashqadaryo, Navoiy, Samarqand, Surxondaryo va Toshkent viloyatlarida keng tarqalgan. Bu yerlardagi sug‘oriladigan tuproqlarning eng katta yer maydonlari Toshkent viloyatida, lalmikor tuproqlari esa Jizzax, Qashqadaryo, Samarqand va Surxondaryo viloyatlarida uchraydi.
Tipik va och tusli bo‘z tuproqlar tog‘ oldi va tog‘ osti hududlarida, ko‘pincha lyoss va lyossimon qumoqlardan, kam hollarda mayin-skeletli prolyuvial yotqiziqlardan tashkil topgan to‘lqinsimon va nishabsimon tekisliklarda shakllanadi. Bu tuproqlar respublikaning ko‘pgina viloyatlarida tarqalgan bo‘lib, faqat Qoraqalpog‘iston Respublikasi, Buxoro va Xorazm viloyatlarida uchramaydi.
Tog‘ osti  nishabliklarida, yaqin joylashgan (1-2,5 m) bosimli yer osti grunt suvlari ta’sirida o‘tloqi saz tuproqlar shakllanadi. Bo‘z tuproqlar mintaqasida, daryolarning quyi terrasalarida va konus yoyilmalarining chegara qismida grunt suvlari chuqur joylashmagan sharoitlarda (1-2,5 m) odatda sug‘orma dehqonchilikda foydalaniladigan o‘tloqi allyuvial tuproqlar shakllanadi. Bo‘z tuproqlar mintaqasining sug‘oriladigan allyuvial va saz o‘tloqi tuproqlari respublikaning boshqa tuproqlariga nisbatan eng yaxshi agrotexnik va agronomik xossa hamda xususiyatlarga ega. Bu tuproqlar tipik va och tusli bo‘z tuproqlar mintaqalarida tarqalgan.
Kenglik sahro zonasi hududida Qoraqalpog‘iston Respublikasi, Buxoro va Xorazm viloyatlari joylashgan bo‘lib, unga Qashqadaryo viloyatining g‘arbiy qismi, Navoiy viloyatining katta qismi, Surxondaryo viloyatining janubiy qismi va Farg‘ona vodiysining markaziy qismi ham kiradi. 
Sahro zonasining uchlamchi qoldiq platolaridan, qadimiy konus yoyilmalaridan hamda Markaziy Qizilqum va boshqa past tog‘lar prolyuvial shleyflaridan iborat qadimiy yuzalarda shimoliy, tipik va kam rivojlangan sur tusli qo‘ng‘ir tuproqlar shakllangan. 
Tub jinslar elyuviyida rivojlangan sug‘oriladigan sur tusli qo‘ng‘ir, sur tusli qo‘ng‘ir-o‘tloqi va o‘tloqi tuproqlar kam unumdor bo‘lib, meliorativ jihatdan yaxshilash hamda ishlab chiqarish qobiliyatini oshirishga muhtoj. Bu tuproqlarning eng ko‘p yer maydonlari Buxoro, Navoiy, Namangan, Surxondaryo va Xorazm viloyatlarida uchraydi.
Sahro-qumli tuproqlar o‘simliklar bilan mustahkamlangan qumlarda shakllanadi. Doimiy sug‘orish va grunt suvlari sathining 2-3 metrgacha ko‘tarilishi sahro-qum tuproqlari gidrogeologik sharoitlarining o‘zgarishiga va ularning sahro-o‘tloqi tuproqlarga aylanishiga olib keladi. 
Sur tusli qo‘ng‘ir va sahro-qum tuproqlar hamda tekis tubli pastqamliklardagi qumlar orasida o‘ziga xos tuproqlar-taqirlar shakllanadi. Taqirlarning usti poligonal yorilgan, zich va o‘simliksizdir. 
Qoraqalpog‘iston Respublikasi, Buxoro va Qashqadaryo viloyatlarining allyuvial tekisliklarida, Surxondaryo viloyatining prolyuvial tekisliklarida taqirli tuproqlar shakllanadi. Sug‘oriladigan taqirli tuproqlar Buxoro, Surxondaryo va boshqa viloyatlarda uchraydi. Sug‘orish natijasida taqirli tuproqlar taqirli-o‘tloqi tuproqlarga aylanadi. 
Sahro zonasining daryo terrasalari va allyuvial-qayir tekisliklari hududida o‘tloqi allyuvial tuproqlar keng tarqalgan. 
Sahro zonasida sho‘rxoklar ham keng tarqalgan bo‘lib, ular orasida egallagan yer maydoni bo‘yicha eng ko‘p tarqalgani Orol dengizining qurigan tubida rivojlangan sho‘rxoklar hisoblanadi. 
Sahroni tashkil etuvchi qumlar genezisi turlicha. Ular neogen qumliklar, qadimiy va zamonaviy allyuvial yotqiziqlar va boshqa jinslarning parchalanishi hosilasidir. 
O‘zbekiston qishloq xo‘jaligi hozirgi kunlarda katta yuksalish davrini o‘tkazmoqda. O‘lkamizdan olinadigan qishloq xo‘jalik mahsulotlarining hosilini yanada oshirish suv, qishloq xo‘jalik texnikasi va mineral o‘g‘itlarni samarali qo‘llash bilan bir qatorda tuproq unumdorligidan to‘g‘ri va ongli foydalanish, tuproq sirlarini yaxshi bilish, uni jamiyat uchun foydali tomonga bura olish va boshqarishning yangi usullarini topishga asoslangan va ishlab chiqilgan yangi texnologiya va ilmiy tavsiyalar asosida tuproq unumdorligi tiklanib bormoqda.

Taksonomik birlik asosida tuzilgan O‘zbekistonda 
tuproqlarining umumiy ro‘yxati
Tuproqshunoslik fanida tuproqning hosil bo‘lishi va hususiyatlarining umumiyligiga qarab tuproq tiplari, tipchalari oilalari va turlariga ajratish qabul qilingan. Bularni biz taksonomik birliklar deb ataymiz.
Quyida qabul qilingan taksonomik birlik asosida tuzilgan va O‘zbekistonda uchraydigan tuproqlarning umumiy ro‘yxatini keltiramiz. Bu ro‘yxatni tuzishda har bir tuproqning paydo bo‘lish sharoiti va asosiy xususiyatlari asos qilib olingan. Masalan, tuproq tipi eng katta taksonomik birlik bo‘lib, bunda bir xil iqlimiy, biologik va gidrogeologik sharoitda rivojlanuvchi tuproqlar mujassamlantirilgan. Tuproq tipida asosiy tuproqlarning paydo bo‘lish jarayoni aks etiriladi. Bularga: 
1) organik qoldiqlarning yerda qolishi va ularning chirindiga aylanish jarayonining birligi;
2) tuproq minerallarining o‘zgarishi, ikkilamchi minerallar va organo-mineral birikmalaridan hosil bo‘lgan yangi yaralmalar paydo bo‘lishining birligi;
3) tuproqda ayrim birikmalar va moddalarning to‘planishi, ularni bir joydan ikkinchi joyga ko‘chib (migratsiya) yurishining birligi;
4) tuproq tuzilishining (morfologiyasining) bir xilligi;
5) tuproq unumdorligini oshirish uchun qo‘llaniladigan asosiy tadbirlarning bir xilligi kabi muhim belgilari kiradi.
Tuproq tipi taksonomik darajasida mujassamlashtirilgan tuproqlarga bir-biridan ayrim xususiyatlari va tuproq paydo bo‘lish jarayonining yo‘nalishi bilan farq qiluvchi tuproqlar ham kiradi. Demak, tuproq tipi o‘z navbatida bir necha tipchalardan tashkil topar ekan.
Tipchalar-tip ichidagi, tuproq paydo bo‘lish jarayonining sifati va yo‘nalishi bilan farq qiluvchi va tuproq tipi orasidagi o‘tkinchi bosqichni ko‘rsatuvchi taksonomik birlikdir.
Ayrim tipchaga kiritilgan tuproqlar ham aynan bir xil emas. Bularning orasida mahalliy sharoitniig ta’sirida (relef, sizot suvlari yoki tuproq hosil qiluvchi ona jinslarining xilma-xilligi) bir muncha o‘zgarganlari ham bo‘lishi mumkin. Tipchalar eng kichik taksonomik birlik bo‘lib, bunda tuproqlar mexanik tarkibga qarab bir-biridan ajratiladi.
Demak, har bir tuproqni to‘g‘ri va puxta o‘rganish uchun dastlab biz uni qaysi tip yoki oilaga mansub ekanligini aniqlab olishimiz shart. Yuqorida bayon etilganlarga asoslanib, qo‘yida O‘zbekiston hududida uchraydigan asosiy tuproqlarning ro‘yxati keltirilgan.
Keltirilgan tuproq ro‘yxatida O‘zbekistonda ko‘p tarqalgan bo‘z tuproqlarni qo‘yidagicha tahlil qilishi mumkin.
Bo‘z tuproq tipi o‘z navbatida och tusli, tipik va to‘q tusli bo‘z tuproq tipchalariga bo‘linadi. Bo‘z tuproqning tipchalari lyoss (soz), lyossimon, qum yoki boshqa yotqiziqlarda paydo bo‘lgan bo‘lishi mumkin.
Tuproq klassifikatsiyasining asosi V.V.Dokuchaev tomonidan yaratilgan. So‘ng ko‘plab tuproqshunos olimlarimiz uni rivojlantirdi va mukamallashtirdilar.
O‘lkamizda uchraydigan juda xilma-xil tuproqlarni tizimga solish va to‘g‘ri klassifikatsiya qilish maqsadida dastlab, biz qishloq xo‘jaligida tuproqlardan foydalanishni asos qilib qo‘yish bilan birga, tuproqqa tabiiy-tarixiy tana va ishlab chiqarish vositasi sifatida qarashimiz kerak (4-jadval).
Tuproq ro‘yxatini tuzishda (taksonomik birliklarni ajratishda) quyidagilar e’tiborga olingan:
1) tuproqning morfologik belgilari;
2) tuproqning fizik, fizik-kimyoviy va kimyoviy xossalari;
3) tuproqning suv va issiqlik tartiboti;
4) tuproq paydo bo‘lish tartiboti bilan bog‘liq bo‘lgan ba’zi bir
agronomik xossalari, ya’ni unda ekilish mumkin bo‘lgan ekinlarning turlari, ulardan olinishi mumkin bo‘lgan hosil miqdori, ekish,
yer haydash, ishlov berish muddatlari va boshqalar.
4-jadval
O‘zbekiston tuproqlarining klassifikatsiyasi
Cho‘l mintaqasidagi asosiy avtomorf tuproqlar
Tip. Sur tusli ko‘ng‘ir tuproqlar

	Tipchalari
	Oilalari

	1. Karbonatli
2. Oz karbonatli
	1. Oddiy
2. Sho‘rtoblashgan
3. Sho‘rxoklangan
4. Ostida gips qatlami bo‘lgan
5. Lyoss yotqiziqlarida paydo bo‘lgan
6. Zich tog‘ jinslarida paydo bo‘lib to‘la, takomillashmagan tipchalari

	Tip: Taqirsimontuproqlar Tipcha.  1.Tipik
	Oilalari:
1. Oddiy
2. Sho‘rhoklashgan
3. Sho‘rtoblashgan
4. Qoldiq chirindili
5. Ko‘hna partov

	Tip: Taqirlar
Tipcha.  1.Tipik taqirlar
	Oilalari:
1. Oddiy
2. Sho‘rhoklashgan
3. Sho‘rtoblashgan
4. Quyma sho‘rtoblashgan
5. Qumlangan
6. Ko‘xna partov

	2. Cho‘llashgan (lishaynikli) taqirlar

	Tip: Cho‘l zonasining sho‘rhok tuproqlari
	Oilaga bo‘linmaydi

	Tipchalar: 1. Tipik
2. Taqirlashgan
	1. Sulfatli-xlorli
2. Sulfatli-xlorli, natriyli

	Tip: Cho‘l zonasining    sug‘oriladigan tuproqlari
	

	Tipchalari: 1. Sug‘oriladigan taqirsimon tuproqlar
	Oilalari:
1. Oddiy
2. Sho‘rlangan

	2. Sug‘oriladigan sur-tusli qo‘ng‘ir tuproqlar
	1. Oddiy
2. Sho‘rlangan

	3. Qadimdan sug‘oriladigan cho‘l tuproqlari
	1. Oddiy
2. Sho‘rlangan

	Cho‘l mintaqasining yarim gidromorf tuproqlari

	Tip: O‘tloqi cho‘l tuproqlari
	

	Tipchalari: 1. O‘tloqlashgan cho‘l tuproqlari.
2. O‘tloqi cho‘l tuproqlar
	Oilalari:
1. Oddiy
2. Sho‘rxoklashgan

	Tip: Sug‘oriladigan o‘tloqi cho‘l tuproqlar.
Tipchalari: 1. Sug‘oriladigan o‘tloqi cho‘l tuproqlar.
2.Qadimdan sug‘oriladigan o‘tloqi cho‘l tuproqlari.
	Oilalari:
1. Oddiy
2. Sho‘rhoklashgan 
Oilalari:
1. Oddiy
2. Sho‘rhoklashgan

	Cho‘l zonasining gidromorf tuproqlari

	Tip: Cho‘l zonasining gidromorf  sho‘rxok tuproqlari
Tipchalari:
1. Botqoq-sho‘rxok
2. O‘tloqi- sho‘rxok
3. Tipik-gidromorf sho‘rxok
4. Ikkilamchi irrigatsion sho‘rxok
	Oilalari:
1. Sodali
2. Aralash (sodasulfatxlorli)
3. Sulfatli
4. Xlorli
5. Nitratli

	Tip: Cho‘l-o‘tloqi, to‘qay tuproqlar
Tip: Cho‘l mintaqasining o‘tloqi-botqoq tuproqlari
Tog‘ oldi cho‘l-dasht mintaqasining avtomorf tuproqlari
Tip: Bo‘z tuproqlar

	Tipchalari:
1. Och tusli bo‘z tuproq
2. Tipik bo‘z tuproq
3. To‘q tusli bo‘z tuproq
Bo‘z tuproqlari mintaqasining yarim gidromorf tuproqlari
Tip: O‘tloqi-bo‘z tuproqlar
Tipchalar: 1. O‘tloqlashgan bo‘z tuproqlar.
	Oialalari:
1. Oddiy
2. Qoldiq sho‘rxoklashgan
3. Zich tog‘ jinslari ustida paydo bo‘lib, to‘la takomillashgan.
4. Toshloq yerlarda paydo bo‘lib, to‘la takomillashgan.

	2. O‘tloqi-bo‘z tuproqlar
	Oilalari:
1. Oddiy
2. Sho‘rhoklashgan
3. Toshloq yerlarda hosil bo‘lib, to‘la takomillashgan.

	Bo‘z tuproqlar mintaqasining gidromorf tuproqlari.
Tip: Bo‘z tuproqlar mintaqasining o‘tloqi tuproqlari.
Tipchalari: 1. Oddiy o‘tloqi

	Oilalari:
1. Allyuvial
2.Toshloq yerlarda paydo bo‘lib, to‘la takomillashmagan  allyuvial tuproq
3. Allyuvial sho‘rlangan soz
4. Soz tuproq
5. Sho‘rlangan soz tuproq
6. Sho‘rtoblangan soz tuproq

	Tip: Bo‘z tuproqlar mintaqasining botqoq tuproqlari
Tipchalari: 1. Torfli botqoq tuproq
Tip: Bo‘z tuproqlar mintaqasining to‘qay tuproqlari
	Oilalari:
1. Allyuvial


	Tipchalari: 1. O‘tloqi to‘qay tuproq
2. Sernam to‘qay tuproq
3. Botqoq to‘qay tuproq
	2. Toshloq yerlarda paydo bo‘lib, to‘la takomillashmagan allyuvial tuproq
3. Allyuvial sho‘rlangan
4. Soz tuproq
5. Sho‘rlangan soz tuproq

	Tip: Bo‘z tuproqlar mintaqasining sho‘rxok tuproqlari
Tipchalari: 1. Tipik sho‘rxok tuproq
2. O‘tloqi sho‘rxok tuproq
3. Botqoq-sho‘rhok tuproq
	Oilalari:
1. Oddiy
2. Toshloq yerlarda paydo bo‘lib, to‘la takomillashmagan
3. Sho‘rlangan.

	Bo‘z tuproqlar mintaqasining sug‘oriladigan tuproqlari
	Oilalari:
1.Allyuvial
2. Soz

	Tip: Sug‘oriladigan qoldiq bo‘z tuproqlar
Tipchalari: 1. Sug‘oriladigan qoldiq och tusli bo‘z tuproqlar.
2. Sug‘oriladigan qoldiq bo‘z tuproqlar.
3. Sug‘oriladigan qoldiq to‘q tusli bo‘z tuproqlar.
4. Qadimdan sug‘oriladigan qoldiq bo‘z tuproqlar.
	Oilalari:
1. Oddiy
2. Toshloq yerlarda paydo bo‘lib, to‘la takomillashmagan.

	Tip: Sug‘oriladigan o‘tloqi bo‘z  tuproqlar
Tipchalari: 1.Sug‘oriladigan o‘tloqli-bo‘z tuproqlar.
2. Sug‘oriladigan ikkilamchi o‘tloqli (bo‘z o‘tloqli)  tuproqlar.
	Oilalari:
1. Oddiy
2. Sho‘rlangan tuproqlar

	Tip: Bo‘z tuproqlar mintaqasining sug‘oriladigan o‘tloqi  tuproqlari.
Tipchalari:1. Sug‘oriladigan o‘tloqi tuproq.
2. Sug‘oriladigan sernam o‘tloqi tuproq.
3. Qadimdan sug‘oriladigan (qoldiq o‘tloqi) tuproq
	Oilalari:
1. Allyuvial
2. Allyuvial sho‘rlangan.
3. Soz
4. Sho‘rlangan soz.
5. Toshloq yerlarda paydo bo‘lib, to‘la takomillashmagan 

	Tip: Bo‘z tuproqlar mintaqasining sug‘oriladigan botqoq tuproqlari
	Oilalari:
1. Allyuvial
2. Soz



Tog‘ mintaqasi tuproqlarining klasifikatsiyasi
Pastki tog‘, quruq dasht va yirik o‘tli yarim savanna mintaqasining tuproqlari.
Tip: Jigarrang karbonatli tuproqlar
O‘rta tog‘ mintaqaning o‘tloqi-dasht va o‘rmon tuproqlari
Tip: Jigarrang tog‘ tuproqlari
Tipchalari: 1. Jigarrang to‘yingan tog‘ tuproqlari
		         2. Jigarrang to‘yinmagan tog‘ tuproqlari.
Tip: Jigarrang tog‘-o‘rmon tuproqlari.
Tip: Qora-qo‘ng‘ir tog‘-o‘rmon tuproqlari.
Subalpik mintaqasining tog‘ o‘tloqi va o‘tloqi-dasht tuproqlari
Tip: Tog‘ o‘tloqi qora tuproqlar.
Tip: Tipik tog‘-o‘tloqi tuproqlar.
Tip: Tog‘-dasht o‘tloqlari
Alpik mintaqaning tog‘ o‘tloqi va o‘tloqi dasht tuproqlari
Tip: Tog‘ o‘tloqi torflashgan tuproqlar.
Tip: Tog‘ o‘tloqi chala (yarim) torflashgan to‘q ko‘ng‘ir tuproqlar.                Tip: Tog‘  o‘tloqi dashtchala torflashgan tuproqlar.
Tip: O‘tloqi soz torflashgan tuproqlar
Baland tog‘-dasht mintaqasining tuproqlari
Tip: Baland tog‘ quruq dashtining kashtan tuproqlari.
        Baland tog‘ tundrasi mintaqasining tuproqlari.
Tip: Baland tog‘ tundra tuproqlari.

Shunday qilib, O‘zbekiston hududida 40 ga yaqin tuproq tipi, yuzlab oila, tur va turchalari mavjud bo‘lib, bularning barchasi bir-birlaridan keskin farq qiladilar.
Barcha tuproqlarga birma-bir tavsif bermasdan ularni umumlashtirilgan holda yuqorida keltirilgan asosiy tuproq tiplarining paydo bo‘lishi, sharoiti, xossa va xususiyatlari hamda qishloq xo‘jaligida tutgan o‘rni haqida qiska tavsif berish maqsadga muvofiqdir .

Cho‘l mintaqasining avtomorf tuproqlari
Cho‘l mintaqasida paydo bo‘luvchi tuproqlarning hususiyatiga juda qattiq ta’sir kiluvchi omil uning iqlimidir.
Cho‘l mintaqasidagi yillik yog‘in miqdori 100 mm dan oz, o‘rtacha yillik harorat +15◦S, +18◦S, iyul oyining o‘rtacha harorati +26◦S, yanvar oyining o‘rtacha harorati -4◦S, -19◦S bo‘lib, maksimum yog‘in-sochin qish va bahor oylariga to‘g‘ri keladi. Cho‘llarda -10◦S dan yuqori bo‘lgan haroratning yig‘indisi 4000◦S va hattoki 4200◦Sga yetadi, vegetatsiya davri 200 kundan ziyodroqdir. Xullas, yog‘in miqdorining juda ozligi iqlimning keskin kontinentalligi, o‘rtacha yillik haroratning yuqoriligi va nihoyat vegetatsiya davrida ikki gidrotermik fazalarning (birinchidan, nisbatan nam, iliq, lekin juda qisqa bahor va ikkinchidan quruq, juda issiq davomli yoz fasllari) bo‘lishi, bundan tashqari qish oylarida ham uzoq muddatli sovuqlarning bo‘lmasligi cho‘l mintaqasi  iqlimining asosiy ko‘rsatkichlaridir.
Cho‘l mintaqasining tuproqlari asosan to‘rt xil yotqiziqlarda paydo bo‘lgandir. Bularga birinchidan, turli davrlarda paydo bo‘lib, qatlam-qatlam joylashgan qumli loy allyuvial yotqiziqlari; ikkinchidan, turli darajada o‘simliklar bilan qoplangan va shamol ta’sirida qaytadan yotqizilgan qumlar; uchinchidan, tarkibida ohak toshlarining qo‘shilmasi bo‘lgan karbonatli changsimon soz va qumsoz allyuvial yotqiziqlar va nihoyat to‘rtinchidan, ifuziv tog‘ jinslari bilan bog‘liq bo‘lgan illyuvial soz yotqiziqlari kiradi.
Cho‘l mintaqasining asosiy o‘simliklari chuqur ildizli ko‘p yillik sho‘ra butalar, ildizi unchalik chuqurga ketmaydigan yarim butalar va ildizi asosan tuproqning ustki qatlamida tarqalgan, shu bilan birga kuz va bahorgi namgarchilikka moslashgan bir yillik sho‘ra o‘tlar, efemerlar efemeroidlardan tashkil topgan. Bularning ichida ko‘chkinchi qumlarning ustini qoplash bilan birga qimmatbaho ozuqlik vazifasini o‘tovchi qiyoq o‘simliklar katta ahamiyatga ega. Bundan tashqari cho‘l mintaqasida shuvoq juda ko‘p tarqalgandir.
Cho‘l mintaqasi tuproqlarininig chirindisi juda oz (0,5-1%) singdirish sig‘imi kichik (100 gramm tuproqqa 8-10 mg/ekv) singdirish kompleksi kalsiy va magniy kationlari bilan to‘yingan bo‘lib, tuproqlari sirtidanoq yuqori karbonatlidir.
Keltirilgan hususiyatlar cho‘l mintaqasida paydo bo‘luvchi avtomorf tuproqlarning hammasiga ham umumiy bo‘lsada, lekin ifodalanishi har qaysi tuproq tipida turlichadir.
Yuqorida aytilganlarni hisobga olib, cho‘l mintaqasida to‘rt xil avtomorf tuproq tiplari ajratilgan. Bularga qisqacha to‘xtalib o‘tish joizdir.
Sur tusli qo‘ng‘ir tuproqlar. Sur tusli qo‘ng‘ir tuproqlar asosan Ustyurt platosi, Qizil qum cho‘lining janubi va cho‘l zonasi bilan tutashgan qadimgi tog‘ osti baland tekisliklarida (Farg‘ona vodiysi) keng tarqalgan bo‘lib, bu tuproqlarda asosan shuvoq, keurek, biyurgun, tetir kabi yarim buta o‘simliklar o‘sadi.
Sur tusli qo‘ng‘ir tuproqlarning tuzilishida quyidagi genetik qatlamlarni ko‘rish mumkin. Tuproq yuzasi qalinligi 1-3 sm ga teng bo‘lgan och kul rang tusli g‘ovak qatqaloq bilan qoplangan, uning ostida esa och sur tusli qo‘ng‘ir rang, mayda qatlamsimon, uvoqchali strukturaga ega bo‘lgan, sochilib turuvchi, qalinligi 10-12 sm keladigan qatlam bo‘ladi. Bu qatlamning ostida ancha zichlashgan, qizg‘ish-qo‘ng‘ir tusli 15-20 sm qalinlikdagi genetik qatlam yotadi. Nihoyat, 40-50 sm chuqurlikda sur tusli ko‘ng‘ir tuproqlarga xos bo‘lgan qalin gipsli qatlam boshlanib, uning ostida esa tuproq hosil qiluvchi ona jins-berch yotqiziq yoki toshloq yotadi.
Sur tusli qo‘ng‘ir tuproqlarda maksimum karbonatlar tuproq yuzasida joylashgan. Uzoq davom etgan biologik yo‘l bilan paydo bo‘lgan bu karbonatlar shu tuproq tipi uchun juda xosdir. Sur tusli ko‘ng‘ir tuproqlarning gips qatlami alohida e’tiborni o‘ziga jalb qiladi. Sur tusli qo‘ng‘ir tuproqlar sho‘rhoklashgan bo‘lib, u yoki bu chuqurlikda ma’lum miqdorda sulfat va xlorid tuzlarini saqlaydi. Misol uchun, sur tusli qo‘ng‘ir taqirlashgan sho‘rtob tuproqlar hamma vaqt kuchli sho‘rtoblashgan bo‘lib, 15-20 sm chuqurlikdan boshlab o‘zida 0,3-0,7% miqdorida suvda eruvchi xlorid va sulfat tuzlari saqlaydi. Bu tuproqlar ko‘p hollarda og‘ir va o‘rta qumoqli mexanik tarkibga ega bo‘lib, ularda asosan siyrak byurgun o‘sadi. Bularning qatqaloq qatlami o‘zidan namni yomon o‘tkazishi bilan haqiqiy taqir tuproqlaridan juda oz farq qiladi.
Sho‘rtoblashgan sur tusli qo‘ng‘ir tuproqlar. Ushbu tuproqlarhar xil mexanik tarkibli va sho‘rlangan qatlamining turli chuqurlikda joylashganligi bilan xilma-xil bo‘lishi mumkin. Bu farqni tuproq yuzasidan ham ilg‘ab olsa bo‘ladi. Bu tuproqlarning qatqaloq ostida qatlami yoki uning osti 1-2% suvda eruvchi sulfat va undan ko‘proq xlorid tuzlari bo‘lib, bu tuzlar yog‘in-sochinlardan so‘ng tuproq yuzasiga (atmosferaniig yuqori harorati ta’sirida) dog‘ shaklida ko‘tariladi. 
Sur tusli qo‘ng‘ir tuproqlarning chirindisi juda oz (0,5-1,0%) va chirindi qatlamining qalinligi juda kichik (15-20sm). Gumusning umumiy miqdori mexanik tarkibi engil va toshloq bo‘lgan sur tusli qo‘ng‘ir tuproqlarda gektariga 8-10, og‘ir tuproqlarda esa 15-20 tonnaga etadi. Sur tusli qo‘ng‘ir tuproqlarning gumusi azotga boy, fosfor esa bu tuproqlarda nisbatan ko‘pdir. Sur tusli qo‘ng‘ir tuproqlardan asosan, chorvachilikda va ayniqsa, qorako‘lchilikda keng foydalanamiz.
Taqirsimon tuproqlar. Bu tuproqlar cho‘l mintaqasining to‘la takomillashmagan yosh tuprog‘i hisoblanadi. Taqirsimon tuproqlar asosan daryo vodiylariga yaqin, lekin toshqin suvlarining ta’siri to‘xtagan erlarda loy, qum va qumoq yotqiziqlaridan tashkil topgan allyuvial va prolyuvial tekisliklarda paydo bo‘ladi.
Taqirsimon tuproqlarning tuzilishida faqat ularning quyi qatlamlarining uncha aniq ifodalanmagan genetik qatlamlarga bo‘linganini ko‘ramiz. Ushbu tuproqlarda 2-6 sm qalinlikdagi va uncha mustahkam bo‘lmagan g‘ovak qatqaloq qatlam, uning ostida qalinligi 5-12 sm li och tusli yoki qo‘ng‘ir rang mayda baliq tangachasimon strukturali qatlam va uning ostida esa qalinligi 20-30 sm li strukturasiz, zichlashgan qatlam bo‘lib, buning ostida tuproq paydo bo‘lish ta’sirida unchalik o‘zgarmagan ona jins yotadi.
Qoldiq chirindili taqirsimon tuproqlarda gumus miqdori 0,5-1% atrofida bo‘lib, qadimgi ko‘milib qolgan chirindi qatlamlarida esa gumus miqdori 2-2,5% gacha etadi. Bu tuproqlar ham sirtidan boshlab karbonatli bo‘lsa-da, lekin karbonat qatlamlari yo‘q. Gips ham bu tuproqlarda alohida qatlam hosil qilmay, umumiy miqdori 1% dan oshmagan holda tekis taqsimlanmagan. Taqirsimon tuproqlar aksari sho‘rlangan bo‘lib, faqat alohida qulay sharoitlardagina (tuproq ostida qum bo‘lsa) ularning sho‘rlanmagan xillari uchraydi.
Qumli va qumloq tuproqlar. Bu tuproqlar Qizilqum, Sundukliqum, Markaziy Farg‘ona va shunga o‘xshash qumli cho‘llarda keng tarqalgan.
O‘rta Osiyodagi qumli cho‘llar aksari sug‘oriladigan vohalar yaqinidagi yo‘llar va quduqlar atrofida o‘suvchi tabiiy o‘simliklarni shavqatsiz yakson qilinishi, uzluksiz shamol, mol boqish yoki yoqilg‘i sifatida ishlatilishi natijasida yeryuzasi ochilib qolib, tuproqning chang fraksiyalarini shamol uchirib ketishi natijasida paydo bo‘lgan.
Shamol ta’sirida qumlarning ko‘chib yurishiga moyilligi tuproq paydo bo‘lishi uchun turg‘un sharoit yaratmaydi. Shuning uchun ham cho‘l mintaqasining boshqa tuproqlariga qaraganda qumli tuproqlarda o‘simlik tuproq paydo bo‘lishidagi asosiy omil hisoblanadi, chunki qumlar bo‘sh va g‘ovak bo‘lganligidan yog‘in-sochin suvlari unga to‘liq shimiladi va uni o‘simliklar to‘liq o‘zlashtirish qilishi mumkin. Qish va bahor oylarida yoqqan yog‘in suvlari qumli tuproqlarning 1-1,5 m chuqurligiga qadar yerni (tuproqni) namlashi mumkin. Buning ustiga qumning g‘ovak sirti suvning behuda bug‘lanib ketishdan saqlaydi. Shu bilan bir qatorda qumlarda atmosfera bug‘ suvi tomchi suvga aylanib, namlik zahirasining ko‘payishiga ham qulay sharoit (iqlimning keskin kontenentalligi) yaratadi.
Yuqorida ko‘rsatilgan sabablarga ko‘ra qumli va qumloq tuproqlarning o‘simligi cho‘l zonasining boshqa tuproqlariga qaraganda juda boy va xilma-xildir. By tuproqlarda oq saksovul, qum akatsiyasi, kandim, chugon, evedra va shunga o‘xshash daraxtsimon buta o‘simliklar, bir yillik va ko‘p yillik o‘simliklari, hattoki unchalik mustahkam bo‘lmagan chim hosil qiluvchi o‘tlar yaxshi o‘sadi.
Bundan tashqari bu tuproqlar karbonatli, asosan sho‘rlangan va chirindisi juda oz (0,3-0,5%) atrofida. Qumli tuproqlarning nam sig‘imi ham juda kichik, o‘simliklar foydalana oladigan namlik miqdori 10-15% oshmasadanam o‘tkazuvchanligi juda yuqoridir.
Taqirlar cho‘l mintaqasining to‘rtinchi tipik tuproqlaridir. Taqirlar cho‘lning ajoyib tuproqlari bo‘lib, ular kichik-kichik maydonlar shaklida yirik qum oralig‘idagi past tekisliklar, daryo deltalari atrofidagi toshqin suvlari unda-munda yoyiladigan maydonlar, qadimgi allyuvial tekisliklarning pastqam yerlarida tarqalgandir. Taqir tuproqlarda oliy o‘simliklar o‘smaydi, beti qalin va palaxsa-palaxsa yoriqlar bilan qoplangan qatqaloqlidir. Usti juda tekis va yalang.  
Oddiy taqir tuproqlarning sirti 2-3 sm li zich, lekin juda g‘ovak qatqaloq bilan qoplangan. Qatqaloq ostida och ko‘ng‘ir rang, sochilib turuvchi, mayda baliq tangalarisimon strukturali, qatma-kat joylashgan qatlam bo‘lib, uning qalinligi 8-13 sm keladi. Bu qatlamda tuz dog‘lari va kristallari uchraydi. Bu qatlam sekin-asta qo‘ng‘ir tusli, zichlashgan va vertikal yoriqchalari bo‘lagi sertuz qatlamga, u ham o‘z navbatida juda sezilarsiz tuproq hosil qiluvchi allyuvial yotqiziqlarga o‘tadi. Taqir tuproqlarning umumiy qalinligi 25-35 sm dan oshmaydi. Taqirlarning fizik xossalari yomon, biologik faolligi sust, sho‘rhoklangan va sho‘rtoblashgan bo‘lganliklari uchun dehkonchilikda yaroqsiz hisoblanadi, lekin bu tuproqlarni ham o‘zlashtirish mumkin, masalan kolemataj usuli bilan.

Cho‘l mintaqasining introzonal tuproqlari
Cho‘llarda yuqorida bayon qilingan sur tusli qo‘ng‘ir, taqirsimon, taqir va qum tuproqlaridan tashqari boshqa zonalarda ham uchrashi mumkin bo‘lgan introzonal tuproqlar ham bor. Bularga o‘tloqi, botqoq-o‘tloqi, allyuvial o‘tloqi, allyuvial botqoqli o‘tloq va sho‘rxok tuproqlar kiradi.
Cho‘l mintaqasining o‘tloqi tuproqlari atmosfera yog‘in-sochin suvlaridai tashqari qo‘shimcha chuchuk sizot suvlari bilan namlanadigan pastki daryo deltalari, shuningdek, ba’zi tog‘ osti past tekisliklarining etaklarida paydo bo‘ladi.
Cho‘l mintaqasining o‘tloqi tuproqlari dasht va tog‘ zonalarida paydo bo‘luvchi o‘tloqi tuproqlardan gumus miqdorining ozligi, o‘ta serkarbonatligi, turg‘un kuchsiz ishqoriy muhiti bilan farq qiladi. By tuproqlarda chirindi qatlamining qalinligi 40 sm gacha etadi, gumus miqdori esa 1-2 % dir. Chirindi qatlamining rangi sur tusli bo‘lib, unchalik mustahkam bo‘lmagan donador strukturali. Chirindi osti qatlamida sernamlik alomatlari, jumladan ko‘kimtir tomir zangidan hosil bo‘lgan sarg‘ish-qizg‘ish dog‘larni, sizot suvning chuqurligiga qarab darajada gillanish kabilarni yaqqol ko‘rish mumkin.
Deyarli hamma o‘tloqi tuproqlar turli darajada sho‘rtoblashgan bo‘lib, kuchsiz sho‘rlanganlari (umumiy tuzlarning miqdori 0,3-0,5%) qatorida kuchli sho‘rlangan (1,5-2 %) tuproqlar ham uchraydi. 
Allyuvial-o‘tloqi va allyuvial-botqoqli o‘tloqi tuproqlar (to‘qay-tuproqlari) daryo pillapoyalarining vaqti-vaqtida toshqin suvlari bosadigan yerlarida paydo bo‘ladi. Toshqin suvlari bir tomondan bu yerlarning yuvilib ketishiga sabab bo‘lsa, ikkinchidan suv bilan keltirilgan loyqa va qum bu yerlarga cho‘kib, tuproq yuzasini qalinlashtiradi. Bu tuproqlar toshqin suvlari qaytganda ham sizot suvlaridan doimiy namlanib turadi.
Bulardan tashqari cho‘l mintaqasida sho‘rhoklar ham ko‘p tarqalgan bo‘lib, o‘ziga xos joylarni egallaydi. Bu tuproqlar kuchli darajada sho‘rlangan bo‘lib, tuzining eng ko‘p miqdori tuproq yuzasida to‘plangandir. Sho‘rxok tuproqlarda umumiy tuzlarning miqdori 3-4% dan 10-15% gacha etadi (yuqori qatlamlarida). Bunday sho‘rlanishda faqatgina sho‘rlikka moslashgan sho‘ra o‘tlari o‘sa olishi mumkin, ba’zida bular ham chiday olmaydi va tuproq yuzasi faqat tuz qatloqlari bilan qoplanadi.

 Tog‘ oldi cho‘l-dasht mintaqasining tuproqlari
Tog‘ oldi cho‘l-dashtlari yoki yarim cho‘llar hududini geobotaniklar efemerli-dashtlar mintaqasi deb ataydilar. Bu yerlar tog‘ zonasi tuproqlarining birinchi pog‘onasi hisoblanib, bunga cho‘l mintaqasining tevarak-atrofini turli kenglikda o‘rab olgan tog‘ oldi va tog‘ osti baland tekisliklari kiradi.
Chang fraksiyasining ko‘pligi, karbonatlik, mikrostrukturalik va bir xil joylanishga egalik bu hududlarda ko‘p tarqalgan asosiy tuproq paydo qiluvchi ona jins-lyoss va soz yotqiziqlarning asosiy belgisidir. Lyoss yotqiziqlarining qalinligi bu hududda 10-40 metr va undan ham ziyodroqdir.
Cho‘l-dasht mintaqasining tog‘ oldi balandliklari qalinligi 100 metr va undan ham ziyodroq chag‘irtoshli prolyuvial yotqiziqlari bilan qoplangan bo‘lib, bular ham katta-katta maydonlarni ishg‘ol qilgan.
Cho‘l-dashtlari dengiz sathidan 150 (200-900)-1000-1200 metrgacha balandliklarda joylashgan bo‘lib, bu erlarning tuproqlarida tog‘ mintaqalariga xos bo‘lgan o‘zgarishlarni ko‘ramiz.
Bo‘z tuproqlar cho‘l mintaqasiga tutashgan dengiz sathidan 150-200 metrdan boshlab, tog‘ qismi 900-1000 metr balandlikkacha bo‘lgan yerlarda tarqalgan ekan, demak, bu yo‘laklar ichidagi bo‘z tuproqlarni asosan uch tipchaga (O‘zbekiston uchun) bo‘lamiz. Bularga och tusli, oddiy (tipik) va to‘q tusli bo‘z tuproqlari kiradi.
Cho‘l-dasht mintaqasining ichida zonal bo‘z tuproqlardan tashqari mintaqalararo (introzonal) tuproqlar ham paydo bo‘ladi. Bularga daryo vohalarida paydo bo‘luvchi o‘tloqi, allyuvial-o‘tloqi, botqoq-o‘tloqi, gilli botqoq-o‘tloqi, torfli botqoq-o‘tloqi va hattoki maxsus sharoitlarda paydo bo‘ladigan sho‘rxok tuproqlar kiradi.
 Och tusli bo‘z tuproqlar. Bu tuproqlar cho‘l-dasht mintaqasining eng quruq va issiq qismida paydo bo‘lib, ular qadimgi allyuvial tekisliklar (Mirzacho‘l dashti ham), tog‘ osti tekisliklarining janubiy tog‘ qoyalari bo‘ylab past tog‘ oldi qiyaliklariga qadar ko‘tarilib boradi. Och tusli bo‘z tuproqlar dengiz sathidan 150 metr balandlikdan boshlanib, to 300-500 metr balandlikka qadar yerlarda paydo bo‘lib, cho‘l mintaqasidan tog‘lik hududga o‘tishdagi birinchi pog‘ona hisoblanadi. Bu tuproqlarda chim hosil qiluvchi efemer va efermeriod o‘tlari (rang, qo‘ng‘irbosh, boychechak, chuchmoma, lolaqizg‘aldoq, bug‘doyiq), qisman shuvoq va quruq sho‘ralar o‘sadi.
Och tusli bo‘z tuproqlarning oddiy va to‘q tusli bo‘z tuproqlardan asosiy farqi ham shundaki, bu tipcha mintaqasida yog‘in miqdori oz (170-180mm) bo‘lgan uchun tuproqlari yaxshiyuvilmagan va ularning 1-1,5 metr, ba’zilarida esa hattoki 20-30 sm chuqurlikdan boshlab 05-0,6% atrofida suvda eruvchi zararli tuzlar uchraydi. Shuning uchun ham bu tuproqlarda efemer o‘simliklar bilan bir qatorda shuvoq za sho‘ralar ham o‘sadi.
Och tusli bo‘z tuproqlarning chirindisi oz. Uning miqdori qo‘riqyerlarningchirindi qatlamida 1-1,5% bo‘lsa, sug‘oriladigan tuproqlarning haydalma qatlamida 1% atrofidadir.
Tuproqdagi umumiy azot 0,06-0,1%, fosfor-0,10-0,15%. Chirindi qatlamining (A+V) qalinligi 40-70sm, karbonatlarning miqdori A qatlamda 4-8% bo‘lsa, V qatlamda 8-9% va undan ham ziyoddir.
Oddiy (tipik) bo‘z tuproqlar och tusli bo‘z tuproqlardan yuqorida, dengiz sathidan 300 (500-800) metrdan balandlikkacha bo‘lgan tog‘ osti tekisliklarining yuqori qismi, adirli tog‘li baland tekisliklar va hatto pastki tog‘ maydonlarida paydo bo‘ladi. By tuproqlarda ham och tusli bo‘z tuproqlarda uchraydigan o‘simliklar qoplami o‘sadi, lekin bu yerda shuvoq o‘rniga oq quray singari qurg‘oqchilik davrida ham o‘sishi mumkin bo‘lgan kserofit ko‘p yillik o‘simliklari keng tarqalgan. Tabiiy sharoitda bu tuproqlarda pista daraxtining ayrim turlarini ham uchratish mumkin.
Oddiy bo‘z tuproqlarda gumus miqdori 1,5-2%, chirindi qatlamining qalinligi esa 60-100 sm ga etadi. Tuproqning ustki qatlamlarida SO2 karbonatning miqdori och tusli bo‘z tuproqlarga qaraganda bir oz kamroq bo‘lsa-da, lekin o‘rta va ostki qatlamlarida uning miqdori 9-12% etadi. Mexanik tarkibi bo‘yicha mayda zarrachalarning (0,001mm) miqdori ham bularda ko‘proq bo‘lgani uchun oddiy bo‘z tuproqlar, och tusli bo‘z tuproqlarga qaraganda bir oz strukturalidir.
To‘q tusli bo‘z tuproqlar. Tog‘ bag‘irlarining yana ham yuqori qismlarida dengiz sathidan 500 (800) metrdan boshlab to 1000 (1200) metgacha bo‘lgan maydonlarda bo‘z tuproqlarning bu tipchalari paydo bo‘ladi. Bu tuproqlarning ko‘pchilik maydoni adirlik, past tog‘lik va o‘nqir-cho‘nqirlardan iborat bo‘lgani uchun sug‘orib ekiladigan ekin maydonlari juda oz tarqalgan.
To‘q tusli bo‘z tuproqlar tarqalgan yerlarning iqlimi u qadar issiq bo‘lmay, yozi qisqaroq, umumiy yog‘in miqdori 400-500 mm bo‘lib, ba’zan undan ham ortiq, bahori ancha sernam, salqin va davomli, yoz esa unchalik issiq emas.
To‘q tusli bo‘z tuproqlarning tuzilishi oddiy bo‘z tuproqlar
tuzilishiga juda yaqin bo‘lsa-da, lekin gumus miqdorining ko‘pligi (3-4%), gumus qatlamining qalinligi (80-120sm), singdirish sig‘imining kattaligi (13-18 mg/ekv) va mexanik tarkibining bip oz og‘irligi bilan farq qiladi.	

Bo‘z tuproqlar mintaqasining introzonal tuproqlari
Bo‘z tuproqlar mintaqasida ham mintaqalararo (introzonal) tuproqlar uchraydi. Bularga yuqorida aytganimizdek o‘tloqi tuproqlar, allyuvial o‘tloqi tuproqlar (tuqayzorlar), botqoq-o‘tloqi tuproqlar va botqoq tuproqlar kiradi.
Bo‘z tuproqlar mintaqasining o‘tloqi tuproqlari sizot suvlarining yer betiga yaqinlashib keladigan daryo (to‘qay usti) terrasalari va buloq suvlarining siljib chiqadigan tog‘ osti baland tekisliklarida paydo bo‘ladi.
Och tusli bo‘z tuproqlar mintaqasida hosil bo‘luvchi o‘tloqi tuproqlarning hammasi turli darajada sho‘rlangan bo‘lsa, oddiy va to‘q tusli bo‘z tuproqlar mintaqasida hosil bo‘luvchi o‘tloqi tuproqlarda sho‘r bo‘lmaydi, ularning chirindisi ancha ko‘pdir.
Oddiy va to‘q tusli bo‘z tuproqlar zonasida paydo bo‘lgan bu tuproqlar ham sho‘rlanishga moyil emasdir.
Hozirgi davrda bo‘z tuproqlar mintaqasida hosil bo‘lgan o‘tloqi, botqoq-o‘tloqi tuproqlarning deyarli barchasi sug‘orilib ekiladigan dehqonchilik maydonlariga aylantirilgan va yuqori unumdorlikka ega.
Demak, siz tog‘ oldi cho‘l-dashti tuproqlari bilan qisman tanishib chiqdingiz. Shuni aytish kerakki, sug‘orib ekiladigan va lalmikor dehqonchilik mana shu mintaqada ko‘p rivojlangandir. Quyida dehkonchilikda foydalaniladigan yerlar haqida qisqacha to‘xtalib o‘tamiz.

Cho‘l va cho‘l-dasht mintaqasining sug‘oriladigan tuproqlari
Sug‘orib ekiladigan dehqonchilik yerlari asosan, suv olib chiqish mumkin bo‘lgan daryo deltalari, vodiylari va tog‘ oldi tekisliklarida tarqalgan. Hozirgi davrda texnikaning juda rivojlanganligi sababli nasoslar orqali baland tekisliklarga ham suv chiqarilib, ekin maydonlari Qashqadaryo, Mirzacho‘l, Buxoro va Surxondaryo dashtlari hisobiga kengaytirilmoqda. Shuning uchun ham sug‘orishning tuproq hosil bo‘lishiga ta’sirini o‘rganish katta ilmiy va amaliy ahamiyat kasb etadi.
Sun’iy sug‘orish yo‘li bilan tuproq namligi keskin oshiriladi. Cho‘l zonasining tuproqlari bir yilgi yog‘ingarchilikdan ko‘pi bilan 100mm nam olsa, sun’iy sug‘oriladigan yerlarning har gektarida800-1000mm vaundan ko‘p nam to‘planadi. Shu sababli qadimdan sug‘orilib kelingan vohalarning tuproqlari, sug‘oriladigan va ishlanmagan tabiiy tuproqlarga qaraganda kuchli o‘zgargan bo‘ladi.
Bulardan tashqari, yerni sug‘organ vaqtda suv bilan birga har xil miqdorda loyqa va suvda erigan turli tuzlar oqib keladi. Shu bilan bir qatorda, unumdorlikni oshirish maqsadida dehqonlarimiz bir necha ming yillar mobaynida har xil organik chiqindilarni tarkibida azot, fosfor va kaliy bo‘lgan kul, devor kesaklari, ariq loyqalari va boshqalarni aralashtirib, o‘g‘it sifatida yerga solib kelganlar. Natijada  vohalarimizda uzoq muddat olib borilgan qishloq xo‘jalik ishlari natijasida (sug‘orish, o‘g‘itlash va tuproq betini tekislash) bir yarim, ikki metr qalinlikdagi «agroirrigatsion cho‘kindi» deb ataluvchi sun’iy tuproqlar hosil bo‘lgan.
Odam qo‘li bilan vujudga keltirilgan bu qatlam tabiiy tuproq
qatlamlaridan gumusning ko‘pligi, chirindining bir tekis yoyilishi va gumus qatlamining qalinligi bilan farq qiladi. Ma’lumki, tuproqlarda gumus ko‘p bo‘lsa azot ham ko‘p bo‘ladi. Agarda tabiiy tuproqlarning bir gektarida gumus 25-30 tonna, azot 2-3 tonna bo‘lsa, sun’iy tuproqlarda esa gumus 100-130, azot esa 8-12 tonnaga, ya’ni 4-6 marotaba ko‘pdir. Avvalo sug‘orilib kelingan voha tuproqlarining hammasida ham agroirrigatsion qatlamning qalinligi bir xil bo‘lavermaydi. Buxoro, Xorazmda, qisman Farg‘ona vodiysining past tekisliklarida qalin agroirrigatsion cho‘kindi to‘plangan. Buning sababi bu yerlarning uzoq o‘tmishdan beri sug‘orilib kelinishidan tashqari yerlarning yuzasi tekis bo‘lganligidan suv bilan keltirilgan loyqa va yerga solingan mahalliy o‘g‘itlarning oqib ketishi uchun sharoitning yo‘qligidir. Boshqa vohalardagi (Toshkent, Samarqand, tog‘ oldi va tog‘ osti qiya tekisliklari) yerlar garchi uzoq vaqtlardan beri sug‘orilib kelingan bo‘lsa-da, lekin bu yerlarda agroirrigatsion cho‘kindi qatlami unchalik qalin emas. Buning sababi bu yerlarning relefi tekis emasligi, daryo suvlarining unchalik loyqa bo‘lmaganligidandir. Shu sababli bu vohalarning ba’zi yerlarida loyqa cho‘kishi uchun sharoit yo‘q, ba’zi yerlarida esa juda oz loyqa qoladi.
O‘lkamizda tuzlari ko‘p bo‘lgan va er osti suvlari yaxshi oqib ketmaydigan yerlar ham bor (Xorazm, Qoraqalpog‘iston, Buxoro. Qashqadaryo, Markaziy Farg‘ona, Mirzacho‘l va shunga kabilar).
Bunday yerlarni noto‘g‘ri sug‘orish sizot suvlarining ko‘tarilishira, tuproqlarning sho‘rlanishiga va botqoqlanishiga olib keladi. Sho‘rlangan va botqoqlashgan erlarning qishloq xo‘jaligidagi o‘rni bizlarga ma’lum. Shuning uchun yerlardan qishloq xo‘jaligida foydalangan vaqtda albatta hamma vaqt tuproqlarning sho‘rlanishi va botqoqlanishini nazarda tutgan holda ilmiy asoslangan ishlar olib borish zarur.	
Tog‘ tuproqlari
Tog‘ oldi cho‘l-dasht mintaqasining yuqori qismi sekin asta tog‘ mintaqasiga o‘tadi. Bu mintaqa ham murakkab relefga ega bo‘lib, tuproq paydo qiluvchi ona jinslari asosan, karbonatlari birmuncha yuvilgan lyossimon, shag‘alli soz, chag‘irtoshli va shag‘alli prolyuvial, delyuvial, ayrim joylarda esa allyuvial yotqiziqlardan tashkil topgandir.
O‘lkamizda tog‘ mintaqasi dengiz sathidan 900-4100 metrgacha balandlikda joylashgan bo‘lib, u pastdan yuqoriga ko‘tarilgan sari iqlimi, o‘simlik dunyosi va tuproqlar bilan bir-biridan keskin farq qilib boradi. Ularni bir necha mintaqalarga ajratish mumkin. Tog‘ mintaqasining asosiy tuproqlari, ularning joylanish balandligi, o‘simliklari hamda iqlim sharoiti bilan qisqacha tanishtirib o‘tamiz.
Pastki tog‘ mintaqasining   quruq   dasht   va   yirik  o‘tli   yarim savannalarining jigarrang tuproqlari
Bu mintaqa dengiz sathidan 900 (1000-1200) metrgacha balandlikda joylashgan. Yillik o‘rtacha havo harorati 3-10◦ gradus, yog‘in miqdori 300-600 mm o‘rtasida kuzatiladi. Eng ko‘p yog‘in-sochin, asosan kuz va bahor fasllariga to‘g‘ri keladi. Bu yerlarning tuproqlarida qalin o‘sgan baland bo‘yli o‘tlar-bug‘doyiq, yovvoyi arpa hamda butalar-do‘lana, na’matak, yovvoyi bodom va tog‘ olchalari o‘sadi.
Jigarrang tog‘ tuproqlarining morfologik tuzilishida o‘ziga xos genetik qatlamlar mavjud. By tuproqlarning turli qalinlikdagi  jigarrang chirindili qatlami (A) ostida karbonatlari birmuncha pastga yuvilgan yong‘oqsimon kesakdor strukturali qatlami (V) bo‘lib, bu qatlamning ostida esa aniq ajralib turgan serkarbonatli  illyuvial (S) qatlami bordir. Jigarrang tog‘ tuproqlarning chirindili qatlami 120-150 sm qalinlikda, gumus miqdori esa 4-5 % atrofida bo‘lib, sho‘rlanish belgilari yoki sho‘rlanishga moyilligi yo‘qdir.

O‘rta tog‘ mintaqasiniig o‘tloqli dasht va o‘rmon tuproqlari
O‘rta tog‘ mintaqasi dengiz sathidan 1200-2300 metrgacha balandlikda joylashgan  bo‘lib, bu yerlarda quyidagi tog‘ tuproq tiplari tarqalgan:
A) Jigarrang tog‘ o‘rmon tuproqlari. Bu tuproqlar birmuncha siyraklashgan o‘rmon ostida hosil bo‘lib, quyidagi morfologik tuzilishga ega bo‘lib: tuproq betida 3-4 sm qalinlikda hap yilgi to‘kilgan daraxt barglari shoh-shabbalaridan paydo bo‘lib, chala chirigan o‘rmon qiyi  (A0), uning ostida esa 15-40 sm li serchirindi qatlam (A) bo‘ladi. Chirindi qatlamining rangi qo‘ng‘ir tusli, mayda kesakdor strukturali, “V” qatlamining rangi och qo‘ng‘ir, qo‘ng‘ir-jigarrang, yirik kesakdor strukturali bo‘ladi, “V” qatlamining mexanik tarkibi ancha og‘ir bo‘lganligi uchun u bir muncha qattiq va zich “S” qatlamning rangi oqish-sarg‘ish, strukturasiz va bir muncha bo‘sh joylashgan. Bu tuproq uchun xos morfologik xususiyat  qatlamning zichligi va bu qatlamda loyqa va gil zarrachalarining ko‘pligi hisoblanadi.
V) Qora-qo‘ng‘ir tog‘ o‘rmon tuproqlari. Bu tuproqlar dengiz sathidan 1350-2400 metr balandlikda joylashgan. Bu yerlardagi yillik yog‘in-sochin miqdori 700-900 mm, o‘rtacha yillik harorat 8-12 S.  O‘rmonlar bu yerda juda yaxshi takomillashgan bo‘lib, asosan yong‘oq, olma, tog‘ olcha, butalardan na’matak, do‘lana kabilar ko‘p tarqagan.
Qora-qo‘ng‘ir tuproqlar gumusga juda boy hisoblanadi. Gumusning miqdori yuqorigi qatlamda uchun 5-15%, ayrim hollarda 20% ga etadi. Shuning uchun ham bu tuproqlarni qora-qo‘ng‘ir tuproqlar deb ham yuritiladi. Bu tuproqlar neytral reaksiyaga ega bo‘lib, singdirish sig‘imi juda katta (100 gr tuproqda 26-60 mg/ekv).
Baland tog‘ mintaqasining subalpik tog‘-o‘tloqi va
o‘tloqi-dasht tuproqlari
Bu mintaqada qora tog‘ o‘tloqi, tipik tog‘-o‘tloqi, tog‘ o‘tloqi dasht va tog‘-dasht tuproqlari tarqalgan.
A) Tog‘ o‘tloqi qora tuproqlar asosan tog‘larning sernam (shimoliy) qiyaliklarida tarqalgan bo‘lib, bularda baland bo‘yli xilma-xil o‘t o‘simliklari o‘sadi.
Bu tuproqlar (40 sm gacha) to‘q bo‘z yoki qora rangli, donador strukturali, chim qatlamining mavjudligi bilan tavsiflanadi. Pastga tomon tuproq bir oz ochroq rangga ega bo‘lib, keyinchalik shag‘alga yoki dag‘al mexanik tarkibli qatlamga o‘tadi. Karbonatlar tuproqning  butun qatlamlaridan pastga tomon deyarli yuvilib ketgan bo‘ladi. Bordi-yu, tuproq paydo qiluvchi ona jins karbonatli yotqiziqlaridan tashkil topgan bo‘lsa, u vaqtda karbonat tuzlari tuproq qatlamlarida bir oz saqlanib qolgan bo‘lishi ham mumkin.
A) Tog‘-o‘tloqi qora tuproqlarida gumus miqdori 11-14% bo‘lib, azot va fosfor tuzlari ham ko‘pdir.
B) Tipik tog‘-o‘tloqi tuproqlari esa yuqoridagi tuproqdan chirindisining bir oz kamligi hamda akkumulyativ chirindili qatlamining unchalik qalin bo‘lmasligi bilan farq qiladi.
V) Dasht o‘tloqi o‘simliklari formatsiyasi ostida tog‘-o‘tloqi dasht tuproqlari hosil bo‘ladi. By erda o‘simliklar bir muncha qalin o‘ssa-da, lekin mustahkam chim qatlam paydo bo‘lmaydi.
Agarda bu tuproqlarning morfologik tuzilishiga nazar tashlasak yuqoridagi A1 qatlami to‘q bo‘z yoki qoramtir rangli bo‘lib, donador strukturali ekanligini ko‘ramiz. A2 qatlamida tuproq pangi bir oz oqarib, kesakchali strukturaga o‘tadi. Gumusli qatlamning qalinligi 100 sm atrofida bo‘lib, 80-100 sm chuqurlikda kalsiy va magniy karbonatlar uchrashi mumkin. By tuproqlar ham chirindiga boy (5-12%) va yaxshi fizik xususiyatga ega.
G) Bu mintaqaning nisbatan quruq qoyalarida tog‘-dasht tuproqlari tarqalgan bo‘lib, o‘simliklari unchalik ko‘p emas, shuning uchun bu tuproqlarda ham mustahkam chim qatlam bo‘lmaydi gumus miqdori 4-10% atrofida.
Baland tog‘ mintaqasining alpik tog‘-o‘tloqi va o‘tloqi-dasht tuproqlari
Alp mintaqasi dengiz sathidan 2800 (3000)-3500 metr balandlikda joylashgan. By mintaqaning tuproqlari juda xilma-xil bo‘lib, tuproq hosil qiluvchi ona jinslar ustida paydo bo‘lgan. Bu yerlarda murakkab nuralish jarayonini o‘tmagan otqindi va metamorfik tog‘ jinslarining elyuvial va delyuvial yotqiziqlar bilan bir qatorda qadimgi zamon va hozirgi davr muzliklarining yotqiziqlari juda ko‘p tarqalgan.
Tuproq paydo bo‘lish jarayoni bu mintaqada past harorat hamda vegetatsiya davri juda qisqa bo‘lgan bir sharoitda o‘tadi. Aksari biologik hayot sovuqning birdan tushib qolishi natijasida to‘xtaydi. Shuning uchun bu zonaning mikroflorasi unchalik boy bo‘lmay, o‘simliklari ham past bo‘ylidir. Organik qoldiqlar yoz davomida chirib ulgurmaydi va yarim chirigan torfli qatlamlarni vujudga kelishiga sabab bo‘ladi. Lekin bu mintaqada torf hosil bo‘lishi tuproqning botqoqlanish jarayoni bilan bog‘liq emas.
Bu mintaqada paydo bo‘lgan tuproqlarning gumusi ko‘p bo‘lishiga qaramay, ular strukturasiz va engil mexanik tarkiblidir.
Alp mintaqasi ayrim tuproqlarining morfologik tuzilishini tahlil qiladigan bo‘lsak: 
A) Tog‘-o‘tloqi tuproqlar torflashgan baland tog‘ mintaqasining sernam (shimoliy) qiyaliklarida tarqalgan. O‘simliklari chim hosil qiluvchi o‘t formatsiyasidan iborat bo‘lgani uchun tuproq yuzasi mustahkam chimlangan va torflashgandir. Gumusli qatlam unchalik qalin (20-40 sm) bo‘lmay, chag‘ir toshlidir. Yuqorigi chimli-torfli qatlamining rangi qora bo‘lib, 8-14% chirindisi bor.
B) Tog‘-o‘tloqi chala torflashgan to‘q-qo‘ng‘ir tuproqlar o‘z xususiyatlari bilan yuqoridagi tuproqlarga yaqin bo‘lib, chirindi qatlami 30-45 sm, chirindi miqdori 9-13%, mexanik tarkibi yengil va o‘rta qumoqdir.
V) Tog‘-o‘tloqi dashtchala torflashgan tuproqlar alp mintaqasining yaxshi isiydigan qoyalarida tarqalgan bo‘lib, o‘simliklari juda past bo‘yli asosan,  tipchakdan  tashkil   topgan. Bu  tuproqlarning  yuzasi   yuqorida tavsiflangan tuproqlarga nisbatan kam chimlangan, chirindili qatlami esa bir oz och rangga ega.  Karbonatlar tuproqning yuqori qatlamlarida (10-60 sm) uchraydi. Chirindi miqdori ham birmuncha kam bo‘lib, 6-10 foizdan oshmaydi.
Sinov savollari:
1. O‘zbekiston tuproqlarining geografik tarqalish qonuniyatlari.
2. Tuproq klassifikatsiyasi to‘g‘risida tushuncha bering.
3. O‘zbekiston hududida tarqalgan avtomorf tuproqlar haqida tushuncha bering.
4. Gidromorf tuproqlar va ularni tarqalishi.
5. Introzonal tuproqlar va ularning hosil bo‘lishi.
6. Tog‘ oldi tuproqlari, ularni tarqalishi va xossa xususiyatlari.
7. Bo‘z tuproqlar, ularni tarqalishi va xossalari.
8. Tog‘ mintaqasining quruq dasht tuproqlari to‘g‘risida tavsif bering.
9. O‘tloqi dasht tuproqlari va ularning agrokimyoviy tuzilishi.
10. Baland tog‘li hududlarda qanday tuproqlar tarqalgan va ularning agrokimyoviy xossalari.
9-bob.Tuproqlarni  muhofaza qilish
Tuproq qatlami umum sayyora hosilasi -  pedosferadan iborat bо‘lib, ulitosfera, gidrosfera va atmosfera singari tirik mavjudodlar bilan birga sayyoraning biosferasini tashkil  etadi. Tuproq qatlami umum zamin bioenergetika va biogeokimyoviy tizim bо‘lib, о‘simliklar, hayvonot va mikroorganizmlarning yashashini hamda tirik modda biomassasi takroran ishlab chiqarilishini ta’minlaydi. Tuproq qatlamining ayni mana shu xususiyatlari biosferaning unumdorligini vujudga keltiradi. 
Yerdan oqilona foydalanish va tuproqni muhofaza qilish, tabiiy resurslarni qо‘riqlash hamda ulardan foydalanish umumiy muammosida alohida о‘rin tutadi. Olimlarimiz qayd etganidek, bunday alohida о‘rin eng avvalo shu bilan belgilanadiki, insoniyat oziq-ovqat mahsulotlarining 88 foizini tuproq qatlamiga ishlov berish natijasida oladi; chorvachilik mahsulotlarini hisobga olganda, bu raqam 98 foizga yetadi. Xolbuki, tuproqning qiymati oziq-ovqat mahsulotlari va sanoat uchun xomashyo yetishtirishdagi favqulodda muhim ahamiyati bilangina emas, balki umuman biosfera hayotida о‘ynaydigan buyuk ekologik roli bilan ham belgilanadi. (Kovda, 1978)
Tabiatshunos olimlar, ekologlar, biologlar, tuproqshunoslar, agronomlar, melioratorlar tuproq qatlamining tez ortib va ba’zida о‘rnini tо‘ldirib bо‘lmaydigan talofatlardan, shuningdek keng tarqalayotgan tuproq inqirozi holatlaridan chuqur tashvishga tushib qolishgan. Bu hol tuproqning amaldagi ehtimol tutilgan hosildorligini pasaytiradi, tez-tez sodir bо‘layotgan qurg‘oqchilik va toshqinlarning og‘ir oqibatlarini keskinlashtiradi,  hosildorlik о‘sishini va zarur oziq-ovqat zahiralarini vujudga keltirilishini mushkullashtiradi.  Bu, shuningdek, tabiatda moddalarning biokimyoviy aylanishi hamda inson yashaydigan muhit sifatida biosfera holatining buzilishiga sabab bо‘ladi.  Ekologik sohadagi zamonaviy bilimlar, sayyoramiz tabiatida biosferada, atrof- muhitda tuproq qatlamining mutlaqo almashtirib bо‘lmaslik tо‘g‘risidagi xulosaga olib keladi, hatto biosferada tuproq qatlamini almashtirib bо‘lmaslik qonuni tо‘g‘risida ham gapirish mumkin. Sayyoramizning tuproq zahiralari о‘z maydoni va sifatiga kо‘ra cheklangandir, quruqlikning 70 foizga qadari yaxshilanishni talab etadi va melioratsiyaga muhtojdir. Keyingi 75-100 yil mobaynida sayyoraning tuproq qatlami tez kamayib borganligi ham muammoni keskinlashtirmoqda. Bunga avvalari unga e’tibor berilmagan edi, chunki tuproq qatlami eng avvalo dehqonchilik va о‘rmon xо‘jaligida mahsulot yetishtirish uchun bir manba sifatida "shaxsiytalab" nuqtai nazaridan qabul qilib kelindi. Ammo kislorod, azot va uglekislotaning jahon balansida ehtimol tutilgan о‘zgarishlar, toza suv zahiralarining kamayishi, suv havzalarining evtrofikatsiyasi tufayli yuzaga kelgan tashvish tuproq qatlamining ahamiyatiga e’tibor berishga majbur qildi. Bugungi kunda tuproq qatlami yemirilmoqda, kamayib bormoqda, tobora jadallik bilan tanazzulga yuz tutmoqda. Tarixiy davr mobaynida 2 milliard gektarga yaqin yerdan mahrum bо‘lingan (shaharlar, manzilgohlar, inshootlar, yо‘llar bilan band bо‘lgan, eroziya yemirgan, shо‘r bosgan, ifloslangan va hokazo). Hozirgi vaqtda V.A.Kovda ma’lumotlariga kо‘ra butun sayyorada 1,5 milliard gektar yerga qishloq xо‘jalik ekinlari ekiladi, har yili jahonda 6-7 million gektargacha yerdan mahrum bо‘linadi. Yer kurrasi aholisining uchdan ikki qismi qashshoqlik va ochlik sharoitida yashayotganligini hisobga oladigan bо‘lsak, hozir sayyoramizning har bir aholisiga haydalgan yer 10-20 yil ilgariga nisbatan kamroq tо‘g‘ri kelishini nazarda tutsak, tuproq unumdorligini oshirish, qishloq xо‘jaligi ekinlarining hosildorligini ikki karra, uch karra kо‘paytirish dehqonchilikning asosiy vazifasi lozimligi yaqqol namoyon bо‘ladi. Yer resurslaridan har tomonlama oqilona foydalanmay, tuproq qatlamini turli yemirilish va ifloslanishlardan muhofaza qilish choralarini kuchaytirmay, qishloq xо‘jaligi bilan aloqador bо‘lmagan maqsadlar uchun yerlarni tejab-tergab ajratmay turib, bu g‘oyat mushkul vazifani hal etishning iloji yо‘q. Insonning notо‘g‘ri tashkil etgan turli xil faoliyati ta’sirida tuproq qatlami eroziyaga duchor bо‘ladi, ikkilamchi shо‘rlanadi, agroximikatlar, og‘ir metallar va boshqalar bilan ifloslanadi, kimyoviy va biologik toksikozga uchraydi va hokazolar.

Tuproq eroziyasi tarqalgan maydonlar
Tuproqni eroziyadan saqlash muammosi dunyoning arid iqlimli mintaqasida joylashgan kо‘pgina mamlakatlar uchun, shu jumladan, О‘zbekiston hududi uchun ham dolzarb muammodir. Chunonchi, respublikada eroziyaga uchragan yer maydonlari О‘zbekiston Respublikasi Yer resurslari, geodeziya, kartografiya va yer kadastri Davlat qо‘mitasi ma’lumotiga kо‘ra (2009) 2700 ming gektarni, yoki haydaladigan yerlar umumiy maydonining 81 foizini tashkil etadi. Shulardan 682 ming gektari irrigatsiya eroziyasiga, salkam 50 ming gektari jarlik eroziyasiga (A.Nig‘matov, 1989), 746 ming gektari lalmi yuza suv eroziyasiga (X.Maxsudov, 1989) va 2057 ming gektari shamol eroziyasiga duchor bо‘lgan.  
Tuproq eroziyasi ilmiy va eroziyashunoslik о‘quv fani sifatida boshqa fanlardan о‘zining juda kech rivojlanganligi bilan farq qiladi. (X.Maxsudov, 1998, Q.Mirzajanov, 2004).

Tuproqlarni sanoat eroziyasi va yerlar rekultivatsiyasi
Insonning sanoat faoliyatida buzilgan yerlar meliorativ muhofaza tadbirlarini taqozo etadi. Tuproq va landshaftlarda eng faol buzilishni foydali qazilmalarning samaradorligi yuqori bо‘lgan ochiq usulda qazishishlari keltirib chiqaradi. Ma’lumki, tog‘ sanoatida 75 % dan ortiq mahsulotlar ochiq usulda olinadi. Bunda hududning о‘simlik va tuproq qoplamlarining gidrologik va gidrokimeviy rejimlari buziladi. Og‘ir metallar va zaharli birikmalarga boy yotqiziqlar suv manbalarni ifloslantiradi va shu bilan xududning boshqa joylarini qо‘shimcha buzadi. Tog‘kon ishlab chiqarishida yer yuzasiga dam-badam о‘simliklarni о‘sishiga kam yaroqli bо‘lgan tuproqlar yoki hatto zaharli jinslar chiqarib tashlanadi. Chiqarib tashlangan jinslarga albatta yuqori nordon muhit xos bо‘ladi va ham kimyoviy, ham fizikaviy muhit xossalari  bо‘yicha sanoati rivojlanmagan xududlardan juda yuqori farqlanadi. Shuning uchun ochib tashlangan tuproq jinslarni melioratsiyasi, mineral о‘g‘itlar solish va ildiz tarqalgan qatlamlarini gomogenezatsiyalashni nazarda tutadi. Foydali qazilmalarni yerostidan qazib chiqarish landshaftning buzilishiga olib keladi, oqibatda vaqt о‘tishi bilan chо‘kish hodisalari avj oladi, hududning gidrologik rejimi va relyefi о‘zgaradi. Shaxtalarning yо‘ldoshiterrikonlar hisoblanadi, ularning yuvilishi va changlanishlari atrof-muhit tuproqlari va suvlari hossalarini yomonlashtiradi. Mineral xomashyolarni ishlab chiqaruvchi korxonalarning va elektrostansiyasining qattiq chiqindilari maydonlarni buzadi.
Tuproq qatlamlari sifatining buzilishi neft qazib olishda ham sodir bо‘ladi. Tuproqning ifloslanishi yerlarning meliorativ holatini yomonlashishi xom neft va neft suvlaridan ham sodir bо‘ladi, shuning dekifloslantiruvchi narsalar burg‘ulash eritmalari hamda neft joylari bilan bog‘liq gaz oqimlari ham bо‘lib, tuproqni uglevodorodlar, serovodorodlar, uglerodoksidlari, oltingugurt, azotlar bilan boyitib tuproq havosini о‘zgartirishlari mumkin. Chuqur qatlamlar orasidagi suvlar erigan tuzlar bilan tо‘yinib, tuproqlarni shu joylarida shо‘rlanishini sodir etadi.
Tuproqni ishlab chiqarishga bevosita aloqador bо‘lmagan yо‘qolishlari yо‘l qurilishlarida, elektr tarmoqlarini о‘tkazishda, sanoat va fuqaro qurilishlarida ham kuzatiladi.
Rekultivatsiya buzilgan landshaftlarni maqbullashtirish va tiklash tadbirlari tizimlari, tog‘-konishlarida buzilgan yerlarning rekultivatsiyasi uslubiy tarzda yaxshiroq ishlab chiqilgan. Uni uchbosqichda о‘tkazish tavsiya etiladi:
Tayyorgarlik qilish bosqichi. Bu bosqichda buzilgan yerlarda tadqiqotishlari va kuzatishlar о‘tkaziladi. Rekultivatsiyaning yо‘nalishlari aniqlanadi. Texnik-iqtisodiy asoslash hujjatlari va rekultivatsiya loyihalar tuziladi
Tog‘-texnikaviy rekultivatsiya bosqichi. Regional sharoitlardan kelib chiqib ikkinchi bosqich о‘z ichiga kimyoviy melioratsiyalashni olishi mumkin. Tog‘-texnikaviy rekultivatsiyani foydali qazilmalarni ishlab chiqarish olib boruvchi korxonalar bajaradi. Biologik Rekultivatsiya bu bosqichdagi ishlar tog‘-texnikaviy rekultivatsiya jarayonida tayyorlangan yerlarning unumdorligini tiklashga, oshirishga va ularni tо‘laqonli о‘rmon yoki qishloq xо‘jalik yerlariga aylantirishga qaratilgan.
Biologik rekultivatsiyaning yо‘nalishi va uslublari xududning geografik о‘rni, uning iqlimiy, fizikaviy va xо‘jalik-iqtisodiy alohida xossalariga bog‘liq ravishda farqlanadi. Rekultivatsiyalangan yerlarni о‘zlashtirishning eng arzon, kam harajat turi, bu shu maydonlarni daraxtzorlashtirish, о‘rmonlashtirish hisoblanadi. Chiqindi qatlamlarning yuqori qatlamlari hossalarini yaxshilash uchun ularda organic moddalar va azotni tо‘plash, daraxtlar ekilishidan oldin kо‘pyillik о‘tlar, beda ekib, keyinchalik haydab tashlash kerak. Daraxtlar kо‘chatlaridan о‘tqaziladi, chuqurcha yoki ariqchalari zaharli bо‘lmagan jinslar yoki tuproqlar bilan tо‘ldiriladi. 
Unumdor tuproqlar va zaharsiz jinslar tarqalgan hududlarda qishloq xо‘jalik re kultivatsiyasi о‘tkaziladi. U birqancha bosqichdan iborat: ohaklash, 60 sm chuqurlikkacha yumshatish, о‘g‘itlar solish, о‘t-dukkaklilarni qо‘shibekish. Shundan keyin 40-50% ni kо‘p  yillik о‘tlar tashkil  etgan  maxsus almashlab ekish kiritiladi. Bunday almashlab ekish dan sо‘ng ya’ni rekultivatsiyalashdan keyin yerlar ga mintaqal, dala yoki yem-xashaklar almashlab ekilishi mumkin.
Agrokimyo viypestitsid lar bilan iflos langan tuproqlar unumdorligini oshirish va uni saqlab qolish maqsadida qishloq xо‘jaligini jadal yuritishni о‘g‘itlarsiz tasavvur qilish qiyin. Mineral va organik о‘g‘itlardan foydalanish amaliyoti yildan yilga kengayib,  takomillashib bormoqda. 
Biroq dehqonchilikni kimyolashtirish о‘g‘itlardan tо‘g‘ri va oqilona foydalanishni taqozo etadi.  Azot  о‘g‘itlarining ortiqcha miqdori о‘simliklarning generativ organlari hisobiga vegetativ organlarini kо‘proq о‘sish va rivojlanishiga imkoniyat yaratadi. Azotning ortiqcha miqdori, ayniqsa uning nitrat formasi xavfli, chunki u tuproqda sorbsiyalanmaydi, yengil harakatlanadi va tuproq osti suvlariga yetib boradi. Azot ning ammoniyli birikmalari tuproqni va tabiiy suvlar niifloslantirish manbai bо‘lib xizmat qiladi. Ma’lumki, ammiak nitrat largacha oksidlanib, ammo niyliazot kislorod ni biriktiradi va gidrobiotalarni kislorod yetishmovchiligiga va suvlarning buzilishiga olib keladi. Tuproqda ammiakli azotning ortiqcha miqdorining manbai bо‘lib, chorvachilik, parrandachilik chiqindilari va shaharoqar suvlari xizmat qiladi. 
Fosfor о‘g‘itlari va boshqa kо‘pchilik fosfor birikmalarining kam eruvchanligiga qaramasdan, global katta aylanishda asosiy geokimyoviy yо‘nalishlar kо‘llar, daryo о‘zanlari, dengiz, okeanlarga qaratilgan. Har yili 3-4 mln. Tonna fosfatlar quruqlikdan okeanlarga borib tushadi. Fosfatlarning tuproqlardagi birikmalarining kemiruvchanligi tufayli ba’zi yerlarda tuproqlarning lokal fosforlashganligi ham kuzatiladi. Azot va fosfor bilan bir qatorda tuproqda kaliy ham tuproqning muhim oziq elementlari dan hisoblanadi, qachonki kaliy xlorid о‘g‘iti ishlatilganda   tо‘planishi kuzatiladi. U albatta hosilning sifat va miqdoriga hamda ortiqcha agroximikatlar hisobiga tuproqning ifloslanishi va shо‘rlanishiga sabab bо‘ladi.
Pestitsidlar qishloq xо‘jaligida yovvoyi о‘tlarga gerbitsidlar, о‘simliklardagi zamburug‘  kasalligiga  fungitsid,  zootsid,  insektsid  zararkunandalarga  qarshi kurashda ishlatiladi. Ular orasida pestitsidlar kо‘proq ishlatiladi. Ekinlarga ishlov berishda pestitsidlarning asosiy qismi tuproq yuzasi va о‘simliklarda tо‘planadi. Ular tuproqdagi organik moddalar va mineral kolloidlar bilan adsorbsiyalanadi. Toksikantlarning sorbsiyalari qaytarma xarakterga ega. Pestitsidlarning ortiqcha miqdori yer yuzasiga kо‘tarilmaydigan gravitatsion oqimlar bilan harakatlanadi va tuproqosti suvlariga borib qо‘shiladi. Tuproqda pestitsidlarning qoldig‘i toksikantning tabiatiga uning xossalariga bog‘liq. Pestitsidlar yerusti suvlari bilan suv yig‘uvchi hovuzlarga tushib, suvlarni zaharlaydi.
Tabiiy zaharsizlanish jarayonlari organik moddalarning parchalanish jarayonlari qayerda jadal bо‘lsa, о‘sha yerda shunchalik faolroq kechadi. Biotsidlarning tuproqda tо‘la zaharsizlanishi, ya’ni zaharsiz komponentlarga tо‘la parchalanganda tuproq meliorotiv holatining yaxshilanishi sodir bо‘ladi. Toksikantlarning tuproqda parchalanishiga oksidlanish – qaytarilish va gidroliz reaksiyalari yordam beradi. Pestitsidlarni faol parchalanishi, asosan, mikroorganizmlar ta’sirida о‘tadi. Mikroorganizmlar о‘zlarining hayot faoliyatlari uchun biotsid tarkibiga kiruvchi uglerod, azot, fosfor va kaliydan foydalanadilar.
Tuproqlarning biologik faolligini oshirish bо‘yicha tadbirlar о‘tkazish zarur. Uzoq muddat ta’sir qiluvchi donadorlashtirilgan kо‘rinishdagi yangi о‘g‘itlarni ishlab chiqish ularni tashish va saqlanish qoidalariga amal qilish, о‘g‘itlardan oqilona foydalanish, almashlab ekishni joriy etish va boshqa agrotexnik va agromeliorativ tadbirlar tuproqni agroximikatlarni ortiqcha miqdoridan saqlaydi.

Texnogen mahsulotlar bilan ifloslangan tuproqlar
Hozirgi industrial sanoat faoliyatida biosferaga mahsulotlarning chiqindilarini chiqarib turish kuzatiladi. Tuproq yuzasiga qattiq chiqindilar bilan atrof-muhitni ifloslantiruvchi, tuproqni meliorativ holatini yomonlashtiruvchi moddalar tushadi. Ular orasida eng xavflilari - simob, qо‘rg‘oshin, kadmiy, mishyak, xrom, selen, ftor va boshqalar hisoblanadi. Tuproqlarni og‘Ir metallar bilan ifloslanish manbalari har xil bо‘ladi. Ularning kо‘proq ifloslanishiga sabab – qazilma yoqilg‘ilar: kо‘mir, neft, yonuvchi slanetslar yonganda sodir bо‘ladi. Ma’lumki, hozirgi vaqtgacha о‘rtacha 130 mlrd. tonna kо‘mir va 40 mlrd. tonna neft qazib olingan va foydalanilgan, ularning chiqindi va kullari bilan tuproq yuzasiga millionlab tonna metallar kelib qо‘shilgan va aksariyat kо‘p qismi tuproqning yuqori qatlamlarida tо‘plangan. (Kovda, Rozanov, 1988). Inson faoliyati tuproqqa qо‘rg‘oshin va kadmiy tushishini kо‘paytiradi. Tuproqni qо‘rg‘oshin bilan ifloslanishining asosiy manbai avtomobillardan chiqib turadigan yongan gaz hisoblanadi. Og‘ir metallar tuproqqa о‘g‘itlar va pestitsidlar bilan ham tushadi. Ularning kо‘pgina birikmalari tuproqning yuqori gumusli qatlamlarida tо‘planadi. Og‘ir metallarning tuproq yuzasida ifloslantirish manbalarining tarqalishi umuman ifloslantiruvchi manbalarning hossalari va xarakteriga, regionning meteoreologik xususiyatlariga, jumladan shamolning tezligi va yо‘nalishiga, relyefga va landshaft holatlariga bog‘liq.
Tuproqdan metallar biologik doiraviy aylanishga jalb qilinadi. Oziqlanish zanjirlari orqali uzatilib, inson va hayvonlarda qator kasalliklar keltirib chiqaradi. Yuqori konsentratsiyada о‘simliklarga о‘ta kuchli ta’sir kо‘rsatadi. Tuproqning biologik faolligini pasaytiradi, uning unumdorligi esa mutanosib ravishda kamayadi. 
Metallarni texnogen tarqalishining bir tekis emasligi tabiiy landshaftlarda uning meliorativ holatlarining bir xil emasligi tufayli salbiy ifodasini topadi. Shularga bog‘liq ravishda texnogen mahsulotlari bilan ifloslanishi mumkin bо‘lgan hududlarni bashorat qilish uchun va yomon oqibatlarning oldini olish uchun tuproq qatlamlarini genetik xususiyatlarini turli tabiiy landshaftlar va geokimyoviy sharoitlarni hisobga olish zarur.
Texnogen mahsulotlari о‘zlarining tabiatiga, landshaft holatlariga, tuproq xossalariga bog‘liq ravishda yig‘ilgan joylarda zaharliligini yо‘qotishi mumkin. Tabiiy jarayonlarda qayta ishlanib, saqlanib qolishlari, tо‘planib tirik organizmlarga xatarli ta’sir etishlari ham mumkin. 
Avtonom landshaftlarda texnogen ifloslanishdan о‘z-о‘zidan tozalanish jarayonlari rivojlanib boradi. Chunki bu yerlarda ifloslanish mahsulotlari yer usti va tuproq suvlari bilan tarqalib ketadi. Akkumulyativ landshaftlarda texnogenez mahsulotlari konservatsiya bо‘ladilar va tо‘planadilar. Masalan, simob, qо‘rg‘oshin, kadmiy qumoq tarkibli tuproqlarning gumus – akkumulyativli gorizontlarining yuqorigi santimetrlarida yaxshi sorbsiyalanadi.
Ularning tuproq profilida harakati va tuproq profilidan tashqariga chiqishlari juda kam. Lekin, yengil mexanik tarkibli nordon va kam gumusli tuproqlarda bu elementlarning migratsiya jarayonlari kuchayadi. Og‘ir metallarning tuproqdagi tirik organizmlarga birgalikda ta’siri yanada halokatliroqdir. Turli tip tuproqlarda ularning meliorativ holatiga bog‘liq holda og‘ir metallarning zaharliligi turlicha bо‘ladi. Masalan, kadmiy meliorativ holati noqulay, madaniylashmagan tuproqlarda 5 mg/kg miqdori halokatli ta’sir  etadi. Madaniylashgan tuproqlarida esa 50 mg/kg dan halokatli ta’siri boshlanadi.
Texnogen mahsulotlaridan texnogen ifloslangan tuproqlar melioratsiyasi, eng avvalo regionlardagi tuproq qatlamlarining genetik xususiyatlariga xos ravishda ishlab chiqarishni tashkil qilish prinsiplariga va ishlab chiqarish texnologiyasini mukammallashtirishga asoslangan.
Tutash texnologik tizimlarni barpo etish, ishlab chiqarishni chiqindilarsiz tashkil etish, texnogenez mahsulotlarni tuproqqa tushishini tо‘liq qisqartiradi. Tuproqning hozirgi ifloslanganligini yо‘qotishda meliorativ tadbirlarning quyidagilarini kо‘rsatish mumkin. Tuproq og‘ir metallar va boshqa toksik komponentlar bilan atmosfera orqali ifloslanganda va bu ifloslanish katta miqdorda tuproqning eng ustki santimetrida tо‘planganda shu qatlamni yig‘ish-tirib olib, boshqa joyga kо‘mib tashlash mumkin. Hozirgi paytda og‘ir metallarning ta’sirini yо‘qotadigan yoki ularning zaharlilik ta’si-rini kamaytiradigan qator kimyoviy moddalar mavjud. Tuproqqa gips, ohak, organik о‘g‘itlar solish ham og‘ir metallarni va toksinlarni adsorbsiyalaydi. Organik о‘g‘itlarni yuqori me’yorlarda solish, yashil о‘g‘itlardan foydalanish va boshqalar ham og‘ir metallar va toksinlar ta’sirini kamaytiradi. Mineral о‘g‘itlar tarkibi va meyorini boshqa-rish qator elementlarning zaharli ta’sirini kamaytirishi mumkin.
Shunday qilib, himoya qiluvchi tadbirlar majmuasi va og‘ir metallar bilan ifloslanishni yо‘qotishga qaratilgan tadbirlar tuproqni ifloslanishdan himoyalashni ta’minlaydi, ularning biologik faolligini oshiradi, unumdorlikni mо‘tadillashtiradi, yerlarning meliorativ holatlarini yaxshilaydi.

Tuproq degumifikatsiyasi
Tuproq degumifikatsiya jarayoni tuproqning holatlariga uning gumus holatiga katta ta’sir kо‘rsatadi. Qо‘riq va bо‘z yerlar haydalganda tabiiyki, degumifikatsiya jarayoni sodir bо‘ladi. Organik moddalarning miqdori va zahiralari kamayadi. Bu jarayon gumus miqdori va zahiralarining 30-40% kamayishiga olib keladi va keyinchalik kam miqdorda 30-50 yil mobaynida tiklanadi. Gumus zahiralarining eng kо‘p kamayishi birinchi 5-10 yil ichida sodir bо‘ladi. Keyinchalik tuproqda foydalanishda gumusning yо‘qolish sur’ati tо‘xtaydi. Degumifikatsiya jarayoni eroziyaning rivojlanishi, shо‘rlanishi, zichlanishi natijasida qurib ketib chо‘llanishi holatlarida tiklanmaydi. 
Tuproqda gumusning asta-sekin ortib borishiga organik о‘g‘itlarni qо‘llash, ishqoriy tuproqlarni gipslash, almashlab ekishda kо‘p yillik о‘tlarni qо‘llash, don va ildiz mevali ekinlarning nisbatini tartibga solish, suv va havo rejimlarini mukammallashtirish va boshqarishda yordam kо‘rsatadi. Olimlarning ta’kidlashicha, organik о‘g‘itlarning nisbatini yaratish uchun tuproqqa har yili gektariga kamida о‘rtacha 8-12t organik о‘g‘itlar solish kerak bо‘ladi. Tabiiyki, bunda tuproq hossalarini va organik о‘g‘itlar sifatini hisobga olinadi. Shunday qilinganda tuproqdagi gumus miqdori va zahiralari uning tuzilmasi barqarorlashadi va tiklanadi, suv fizik xossalari yaxshilanadi.
Organik moddalarning tо‘planishiga yana har xil don va boshqa о‘simlik qoldiqlarining tuproqqa aralashtirib haydash ham ijobiy ta’sir kо‘rsatadi. Mineral va organik о‘g‘itlarni birga qо‘shib ishlatish tuproq unumdorligini, о‘simliklar hosili va sifatini oshishga qulay imkoniyat yaratadi.
Gumus holatini saqlashning muhim omili tuproqqa me’yorida ishlov berishdir. Ayrim hududlarda tuproq-iqlim sharoitlarini hisobga olgan holda ag‘darmasdan haydashdan foydalanish mumkin. Bunda gumusni tо‘plash va saqlashga imkon yaratiladi. Bularning barchasi yuqori ilmiy asoslangan dehqonchilik madaniyati, texnologik mashinalar vaznini yengillashtirish, ishlov berishning sonini kamaytirish, tuproq qatlamlarini qat’iy saqlanishi, oxir-oqibatda yerlarning meliorativ holatini yaxshilaydi, tuproq unumdorligini oshiradi. 

Tuproqning о‘ta zichlanishi
Qishloq xо‘jalik ekinlari uchun tuproqlar о‘zlashtirilgach uning unumdorligi, madaniylashtirishga qaratilgan tadbirlarining suratiga bog‘liq holda о‘zgaradi. Madaniy ekinlarni yetishtirishda tuproqqa har doim uchta asosiy omillar-tuproqni mexanik ishlash, о‘g‘itlar va madaniy о‘simliklarning о‘zlari ta’sir etadilar. Bu omillar о‘simliklarni о‘sishda va tuproqda maqbul, qulay suv – havo va oziqlanish rejimlarini vujudga keltirishlari mumkin. Shu bilan bu omillarning har biri tuproqqa salbiy ta’sir kо‘rsatishi ham mumkin. Tuproqqa mexanik ishlov berish tuproq strukturasining buzilishiga va gumusning minerallashuviga, hosil bilan tuproqdan ozuqa elementlarining chiqib ketishiga kо‘maklashadi, ortiqcha о‘g‘it berishlar esa tuproq tarkibini ifloslantiradi va boshqalar.
Strukturaning kuchli buzilishi va tuproqning о‘tazichlanishi xaddan tashqari qurib namlangan tuproqlarga ishlov berishda ham sodir bо‘ladi. Tuproqda о‘ta kuchli zichlanish qishloq xо‘jalik mashinalarining, har xil qurol-aslaha va traktorlarning ta’sir etishidan sodir bо‘ladi. Natijada ekinlar hosildorligi keskin pasayadi. (5-jadval).


5-jadval
Tuproq zichlanishiga va о‘simliklar hosiliga traktorlar о‘tish ta’siri

	Traktorlarning о‘tish soni
	Tuproq zichligi, g/sm3qatlamlar, sm.
	Suli, kо‘k massasi hosildorligi

	
	0-10
	0-20
	20-30
	s/ga
	%

	0 (nazorat)
	1,02
	1,13
	1,39
	218,2
	100

	1
	1,20
	1,25
	1,41
	179,8
	82

	3
	1,32
	1,34
	1,43
	150,3
	69

	5
	1,49
	1,50
	1,52
	117,0
	54


					
Tuproqning zichlanishi suv eroziyasining kuchayishiga  olib keladi. Tuproq zichlanishi uning fizik hossalarining о‘zgarishini keltirib chiqaradi, tuproqning hajm og‘irligi 1,4 - 1,8 g/sm3 gacha ortadi, haydalganda yirik, qiyin yо‘qotiladigan palaxsalar vujudga keladi. Almashlab ekishda kо‘p yillik о‘g‘itlarning bо‘lmasligi va gumusning yо‘qotilishi bu holatlarni yanada murakkablashtiradi. Tuproqning nafas olishi yomonlashadi. Suv о‘tkazuvchanligi (50-100 martagacha) kamayadi. Suvning tuproqqa meyyorda singishi keskin kamayadi. Suvning yer usti oqimi va tuproqning mayda zarrachali qismlarining yuvilishi kuchayadi, biologik jarayonlar sustlashadi. Bu jarayon ayniqsa joyning relyefiga bog‘liq bо‘ladi. Relyefiga  tekis "ijobiy shakllarda" yer usti suv oqimlarining ortishi, suv о‘tkazuvchanlikning u bilan ta’minlashning va suv zahiralarining yomonlashuvi oqibatida konus yoyilmalarining suv tarqatgich va kо‘tarilgan tik nishablik yerlarda tuproqning о‘tazichlanishi fiziologik foydali namning tanqisligiga, uning qurib qolishiga, о‘simliklarni sо‘lish koeffitsiyentining ortishiga kuchli ta’sir kо‘rsatadi. 
О‘ta zichlashgan tuproqlar harorati zichlashmagan ayrimlariga qaraganda sovuqroq bо‘ladi. Pastliklarda yerusti suvlarining bu yerlarga oqib kelishi tufayli ortiqcha namlik vujudga keladi, yerosti suvlarining sathi kо‘tarilishi kuzatiladi, natijada tuproq profillarida gleylanish jarayonlari kuzatiladi, vodorodsulfid (N2S), metan gazlari va boshqa zaharli moddalar hosil bо‘ladi, tuproqning mexanik tarkibi og‘irlashadi, shо‘rtoblik va shо‘rhoklanish jarayonlari yuz beradi. 
Kо‘rsatilgan holatlar: о‘tazichlanish, palaxsalar hosil bо‘lish, strukturasizlanish va bir xil uchastkalarda, suvtanqisligi, boshqa uchastkalarda о‘ta namlanish va tuproq – yerosti suvlarining yuqori kо‘tarilishi sodir bо‘lishi suvsiz yerlarning meliorativ holatini yomonlashtiradi. Shu bilan bir qatorda, eroziyaga qarshi tadbirlar kompleksi, tuproqni himoyalovchi katta maydonlardagi kо‘p yillik о‘tlarni almashlab ekish, tik qiyaliklarning yuqori qismi va suvtaqsimlagich yerlarda qor va boshqa suvlarni ushlab qoluvchi tadbirlar о‘tkazilmagan hududlarda tuproq unumdorligi keskin kamayadi. 
О‘ta zichlashgan haydalma va haydalma osti qatlamlarini davriy ravishda yumshatib turish, yaxshi samaradorlikka ega organik о‘g‘itlarni, albatta, solish juda foydali. Tuproqning meliorativ holatini yaxshilashda uning о‘rni beqiyos. Kо‘p yillik о‘tlar haydalma va haydalma osti qatlamlarining tuzilmasini yaxshilaydi va yuqori turg‘un suv о‘tkazuvchanlikni barpo etadi. Shuning uchun о‘ta zichlanishning oldini olish uchun kо‘pyillik о‘tlar bilan almashlab ekishni tо‘g‘ri yо‘lga qо‘yishni qat’iy saqlash zarur. Bir vaqtning о‘zida bir necha texnologik amaliyotlarni bajaruvchi og‘ir traktorlar, turli xil texnika va agregatlarning ekish maydonlariga kо‘p marta kirishini qisqartirish zarur. Tuproq zichlanishining uning unumdorligiga kо‘rsatadigan salbiy ta’sirini quyidagi jadvaldan kо‘rish mumkin. (6-jadval).
6-jadval
Ildiz qatlamlari har xil darajada zichlangandagi kо‘p yillik
daraxt о‘simliklari uchun tuproqning unumdorlik kо‘rsatkichlari

	Tuproq profilining tuzilishi
	Zichlik, g/sm3
	Unumdorlik darajasi (shartli birliklarda 0 dan 1 gacha)

	
	
	Mevali daraxtlar
	Uzumlar

	
	
	mag‘izli
	Danakli
	

	Juda yumshoq (bо‘sh)
	1.15
	1.00
	1.00
	1.00

	
	1.20
	1.00
	1.00
	1.00

	Yumshoq (bо‘sh)
	1.25
	1.00
	1.00
	1.00

	Kuchsiz zichlashgan
	1.30
	1.00
	1.00
	1.00

	
	1.15
	0.95
	0.92
	0.90

	
	1.40
	0.78
	0.73
	0.70

	Zichlashgan
	1.45
	0.65
	0.56
	0.50

	
	1.50
	0.48
	0.43
	0,40

	Kuchli zichlashgan
	1.55
	0.39
	0.35
	0.30

	
	1.60
	0.28
	0.21
	0.10

	
	1.65
	0.20
	0.17
	0.01

	О‘ta zichlashgan
	1.70
	0.00
	0.00
	0.00


	
Ildizlarning zichligi 1.4-1.6 g/sm3 va undan kо‘p bо‘lgan tuproq qatlamlariga о‘tishi juda qiyin, ularning rivojlanishi sust, zichlanishning yuqoriroq kо‘rsatkichlarida ildiz sistemalarining о‘sishi о‘ta qiyinlashadi (hatto mumkin emas). Agar mevali daraxtlarni tuproq zichlanganligiga turg‘unligini oladigan bо‘lsak, ular quyidagi tartibda joylashadilar: gilos>о‘rik>nok>olma, olxо‘ri>olcha. Tuproq zichlanishi hosildorlikka yer mevalarida qand tо‘planishiga salbiy ta’sir kо‘rsatadi va tuproq muhitini nordonligini oshiradi. Shuning uchun bog‘ daraxtlari о‘stirish va uzumzorlar barpo etishda tuproq chuqur haydalib meliorativ ishlov beriladi.
Shunday qilib, zichlangan tuproqlarni muhofaza qilish bir  qancha omillardan iborat: 
- mо‘tadil zichlashgan tuproqlarda kapillyar va nokapillyar g‘ovakliklarning mutanosib kelishi bois kо‘proq qulay suv – havo rejimi hukm suradi. Ular yuqori suv о‘tkazuvchanlik va suv sig‘imlari bilan ajralib turadi. Kapillyar bо‘lmagan naychalarning bо‘lishi yer yuzasidan namlikning bug‘lanishini kamayishiga kо‘maklashadi;
- о‘simliklar о‘zlashtirishi mumkin bо‘lgan suvlarning mavjudligi tuproqda yetarlicha havo bо‘lishi mikrobiologik jarayonlarning jadallashishi uchun yaxshi sharoit yaratadi, denitrifikatsiya jarayonini tо‘xtatadi, oziq moddalarning о‘zlashtirishini tezlashtiradi;
- zichlashmagan tuzilmali tuproqlarda yerusti suv oqimlarining qisqarishi tufayli tuproqning kata va kichik miqdorda yuvilishlari kamayadi, 1 mm dan kata bо‘lgan о‘lchamdagi tuzilmali agregatlar deflyatsiyaga chidaydi;
- mо‘tadil zichlik urug‘larning о‘sishini va о‘simlik ildizlarining tarqalishini osonlashtiradi;
- zichlanmagan tuproqlarda mexanik ishlov berishdagi energetik xarajatlar kamayadi, uni minimal darajaga tushirish hatto asosiy ishlov berishlarni rad etish imkoniyati tug‘iladi;
- bu tuproqlarda bioenergetik kо‘rsatkichlar yaxshilanadi va unumdorlik darajasi ortadi.
Tuproq qatqalog‘i
Tuproqni yuza tuzilmasi buzilganda uning yuza qismi tez-tez qurib, yoriqlar bilan plitalarga yoki harsanglarga bо‘lingan mustahkam qatqaloq larhosil qiladi. Tuproq qatqalog‘I о‘simliklarga salbiy ta’sir kо‘rsatadi. Urug‘ning unib chiqish chog‘ida yosh nihollar tuproq qatqalog‘idan о‘ta olmay nobud bо‘ladi, qatqaloq о‘simlik poya va ildizlarini siqib ularning о‘sishiga tо‘sqinlik qiladi. Yoriqlar hosil bо‘lishidan ildizlarning uzilishi sodir bо‘lib, о‘simliklarga zararli ta’sir kо‘rsatadi. Qatqaloq tuproqning suv va havo rejimini buzadi, suv tuproqqa yomon singadi va yaxlit о‘tgan kapillyarlar orqali juda tez bug‘lanadi. Tuproq va atmosfera о‘rtasidagi havo almashinishi qatqaloq bо‘lganda juda sekin kechadi. 
Qatqaloq paydo bо‘lish sabablari turli xil tuproqlarda turlicha bо‘ladi. Janubiy qurg‘oqchil hudud tuproqlarida qatqaloq singdiruvchi kompleksda natriy mavjudligi sababli yuzaga keladi. Suv ta’sirida kolloidlar dispers holatga о‘tadi. Tuproqlar qovushib yopishqoq bо‘lib bо‘kadi va suvni о‘tkazmaydi, qurish natijasida zarrachalar mustahkam qovushadi. Tuproq hajmi massasi kamayadi. Ular qotib yoriqlar paydo bо‘ladi. 
Qatqaloq tuproqqa ishqoriy suvlar bilan ta’sir etib ham paydo bо‘ladi. Bu holatlarni chо‘l mintaqasida tuproq yuzasi yomg‘ir suvlari, toshqin va sel oqimlari bilan qoplanganda kuzatish mumkin. Dispergen massalar quriganda tuproq yuzasida yoriqsimon qatqaloqlar hosil bо‘ladi. 
Shо‘rtob bо‘lmagan tuproqlarda qatqaloq tuproq strukturasining buzilishidan paydo bо‘ladi. Strukturasizlangan changsimon suv bilan namlangan tuproq massasi yopishqoqlanib qurigach qattiq qatqaloqqa aylanadi. Qatqaloqdagi tuproq zarrachalarining sementlashishida karbonatlar muhim rol о‘ynaydi. Misol uchun, kalsiy bikarbonat Ca(HCO3)2 tuproqning qurish jarayonida kalsiy karbonat CaCO3 shakliga о‘tadi va tuproq zarrachalarini bir-biri bilan sementlab qatqaloq hosil qiladi. Sug‘oriladigan maydonlarda qatqaloq sug‘orish suvi ta’sirida makro va mikro agregatlarning buzilishidan hosil bо‘ladi. Bu parchalanish va tuproqzarrachalarini yopishtirib turgan moddalarning suvini mexanik ta’siridan gidratatsiyalanishi va erishi natijasidan sodir bо‘ladi. 
Qatqaloqqa qarshi asosiy kurash tadbirlari: kо‘pyillik о‘tlar ekish va tuproqqa organik o‘g‘itlar solish yо‘li bilan strukturasini yaxshilash hamda sun’iy struktura hosil qiluvchi moddalar solishdan va shо‘rtob tuproqlarni gipslashdan iborat. 

Tuproqning haydalma qatlam ostidagi zich qatlami
 (plugostitovoni)
Kuchsiz tuzilmalashgan tuproqlardan uzoq muddatlarda dehqonchilikda foydalanilganda haydalma gorizont osti zich (qattiq) qatlam hosil qiladi. Bu qatlam о‘zining о‘ta zichligi va sementlashib ketganligi bilan ajralib turadi. Uning hajmining og‘irligi 1.6-1.8 g/sm3, qatlam qalinligi 15-20 sm.atrofida; qatlamning juda qattiq zichligi о‘simlik ildizlarining chuqurroq qatlamlarga о‘tishiga tо‘sqinlik qiladi, suv va ozuqa elementlari bilan ta’minlanishi buziladi, tuproqni chuqur namlanishini qiyinlashtiradi, shuning uchun ularda foydali namzahiralari chegaralangan va nam tez bug‘lanib, transpiratsiyaga sarf bо‘ladi. Sug‘oriladigan sharoitda ekinlarni tez-tez sug‘orib turish zaruriyatini taqozo etadi. Haydalma gorizont osti zich qatlamning hosil bо‘lish sabablari bir qancha: tuproqqa ishlov beruvchi qurollarning zichlashtiruvchi ta’siri, tuproqlarning sug‘orish paytida chо‘kishi, kolloidli zarrachalarining yuqorigi qatlamda yuvilishi. Ayrim holatlarda bu qatlamning о‘ta zichlanganligi sug‘orish ta’sirida dastlabki yoki sodir etilishi mumkin bо‘lgan tuproq shо‘rtobligi bilan bog‘liq.
Bu qatlamni sog‘lomlashtirishda asosan: о‘t о‘simliklarini ekish, bio organik о‘g‘itlarni chuqurroq solish bilan tuproq tuzilmasini yaxshilash, chuqur haydagichlar bilan yumshatish yoki tuproqni ag‘darmasdan haydash. Sug‘oriladigan tuproqlarda bu qatlam tuproq chuqurhaydagichlar bilan yumshatilganda yoki qatlam ag‘darmasdan haydalganda tezorada tiklanadi. Shuning uchun bu zich qatlamni yо‘qotish samaradorligi haydalma qatlam qalinligini har yilgi ishlov berishda 2-3 sm ga oshirish yо‘li bilan asta-sekin amalga oshiriladi, keyinchalik esa tuproqning organik moddalar bilan boyitish va strukturasini yaxshilash choralari kо‘riladi.
Bir marta tuproq ag‘darilib chuqur haydalganda esa qattiq – zich qatlam yer yuzasiga chiqadi. Natijada yirik palaxsali shudgor paydo bо‘ladi va sug‘orilgandan keyin erib qatqaloqqa aylanadi va salbiy natijalarga olib keladi.
Yem-xashak о‘tlarini almashlab ekish tizimini joriy etish tuproqni organik moddalar bilan tо‘yintirish, organik о‘g‘itlar solish, struktura hosil qiluvchi moddalardan foydalanib sun’iy struktura barpo qilish, tuproqning fizik yetilgan vaqtida haydash va ishlov berish tuproq strukturasini yaxshilashning va qattiq zich qatlamni yо‘qotishning asosiy yо‘llari hisoblanadi.

Tuproq – ekologik monitoring
	Monitoring deganda yer holatini baholash va bashorat qilish, tuproqdan oqilona foydalanish va muhofaza qilish maqsadida bо‘layotgan о‘zgarishlarning uzoq muddatli kuzatishlari tushuniladi.
	Tuproqlardan oqilona foydalanish va uni muhofaza qilishishlari tuproq holatlari, uning inson faoliyati ta’sirida о‘zgarishlari tо‘g‘risidagi barcha ma’lumotlarni bilishni taqozo etadi. Yer qobig‘i, gidrosfera, atmosfera va quruqlikda hayot kechiruvchi organizmlar о‘rtasida moddalar almashuvida sodir bо‘ladigan jadal jarayonlarda biosferaning aloqa vositasi bо‘lgan tuproqning roli nihoyatda katta, u atrof-muhitni keng doirada kuzatishning ayrilmas qismi bо‘lgan tuproq holatlarini alohida kuzatish zarurligini belgilaydi.
	Tuproq qoidalari, shu jumaldan tuproq-ekologik holatini kuzatish xizmatlarining ahamiyati muhim va о‘tkir muammo bо‘lib qolmoqda, chunki insonning tuproqqa kо‘rsatayotgan ta’sirining sur’atlari doimo oshib boradi. Xalq xо‘jaligining barcha tarmoqlarida, shu jumladan qishloq xо‘jaligida ham sodir bо‘layotgan jadal ilmiy- texnikaviy taraqqiyot asrimizga xos xususiyatlardan biridir. Ammo ba’zi joylarda tabiiy ekosistemalarga о‘ylamay-netmay, ba’zida esa bilimsizlarcha aralashuvning salbiy oqibatlari shu darajada namoyon bо‘ldiki, deyarli barcha jahon jamoatchiligi dehqonchilikni ekologizatsiyalash zarurligini tobora kо‘proq e’tirof etmoqda. Ma’rifatli jamiyat ekologiya qonunlarini sog‘lom iqtisodiyot bilan birga tushunib yetishi asosidagina tabiatdan, shu jumladan tuproqdan, foydalanishning maqbul tizimini yaratishi, dehqonchilikni ekologizatsiyalashtirishi mumkin. Turli kasbga mansub olimlar - tuproqshunoslar, agrokimyogarlar, biotexnologlar, agroekologlar, yertuzuvchilar, agronomlar ilmiy yutuqlarni tezroq integratsiyalashi zarur, bu esa yerlardan foydalanishning ekologik asoslarini vujudga keltirish imkonini beradi. Mazkur yо‘nalishdagi ishlar tuproqlarga ekologik baho berish tizimi, tuproq va qishloq xо‘jalik ekinlarining agroekologik bog‘liqlik tizimi, yerlarni texnikaviy va kimyoviy vositalarga nisbatan ekologik talablarini, inson texnogen faoliyatining agrotsenozlarga, jumladan tuproqlarga ta’sirini va shu kabi sohalarni о‘rganib baholashni taqozo etadi. Mana shularning hammasi yerlarning umumiy monitoringining ajralmas qismi sifatida tuproq-ekologik monitoringini maxsus tashkil etish zarurligini e’tirof etadi va belgilab beradi.
	Tuproq-ekologik monitoring oldida turgan umumiy vazifalar hajmi kattadir. Hozirgi bosqichda uning eng muhim vazifalari quyidagilardan iborat:
-tuproq degumifikatsiyasi va gumus holatini tiklash, saqlash va oshirish jarayonlarini baholash va nazorat qilish;
-о‘simliklarning asosiy ozuqa elementlari mutanosibligi tanqis regionlarni aniqlash va bu elementlarning miqdorini nazorat qilish;
-tuproqning biologik faolligini baholash va nazorat qilish;
-tuproqning og‘ir metallar bilan ifloslanishini nazorat qilish;
-tuproqning sanoat korxonalari ta’siri mintaqasida, transport magistrallarida og‘ir metallar va radionukleidlardan local ifloslanishini, shuningdek agroximikatlar, pestitsidlardan va aholi zich joylashgan xududlarda sanoat chiqindilaridan foydalanishni nazorat qilish;
-tuproqda kislotali va ishqoriy muhitning о‘zgarishini nazorat qilish;
-suv, shamol va irrigatsiya eroziyaga moyil yerlarni о‘z vaqtida aniqlash va bashorat qilish, eroziyaga uchragan yerlarni hisobga olish, unumdorligini tiklash va oshirish jarayonlarini baholash va nazorat qilish;
-hududlardagi shо‘rlangan tuproqlarni aniqlash va baholash, nazorat qilish;
-ikkilamchi shо‘rlanishga moyil yerlarni aniqlash va bashorat qilish, ikkilamchi shо‘rlanishga uchragan tuproqlarni aniqlash, baholash va ularni yaxshilash, unumdorligini tiklash va oshirish ishlarini baholash va nazorat qilish;
-gipsli tuproqlarni aniqlash va baholash, ulardan tо‘g‘ri foydalanishni kuzatish;
-toshloqli tuproqlarni aniqlash, va baholash, ulardan oqilona foydalanishni nazorat qilish;
-qumli va qumloq tuproqlarni aniqlash holatini baholash va nazorat qilish;
-tuproqlarni namlik, harorat, tuzilma holati, suv-fizikaviy va fizik-mexanik xossalarini davriy va uzoq muddatli nazorat qilish;
-о‘ta zichlangan tuproqlarni, qatqaloqli tuproqlarni, haydalma gorizontining osti zichqatlamli tuproqlarni aniqlash va baholash, nazorat qilish;
-gidromorf va yarimgidromorf sharoitlarda yer osti suvlarning chuqurligini, minerallashish darajasi va ifloslanishini davriy va uzoq muddatli nazorat qilish;
-yerlarda dehqonchilikning yangi tizimini joriy qilishda, yangi о‘g‘itlar, о‘simliklarni kimyoviy himoya qilish vositalari, yangi texnika vositalari va turli biotexnologiyalar, GIS texnologiyalar qо‘llanilganda tuproqda sodir bо‘lish ehtimoli bо‘lgan о‘zgarishlarni bashorat qilish, aniqlash va nazorat qilish;
-tuproqqa ishlov berishni ekologizatsiyalash ustidan nazorat qilish;
-tuproqlardan foydalanishning tо‘g‘riligini, ilmiy asoslanganligini, tuproqlarda agrotexnik va agromeliorativ tadbirlarning ekologik aniqligi va tо‘g‘riligi hamda unumdor tuproqlarni sanoat va kommunal maqsadlari uchun ajratishda ularning maydoni va tо‘g‘riligini nazorat qilish.
Yuqorida sanab kо‘rsatilganlar kо‘proq umumiy tarzda va u qadar tо‘la bо‘lmagan vazifalar rо‘yxati bо‘lib, ular respublikaning tuproq-geografiy, tuproq-iqlimiy va iqtisodiy rayonlashtirish, mintaqaviy shart-sharoitlarda tuproqlarga beriladigan ekologik bahoni hisobga olgan holda differensiallashtirilishi hamda ilmiy yondoshuvga asoslangandir.
О‘zbekiston Respublikasi istiqlolga erishishi, mustaqil davlat deb e’lon qilinishi va huquqiy jamiyat qurishi, о‘z xududida yer munosabatlarini tartibga solishda va rivojlantirishda tо‘lamustaqillikga erishganligi uchun yerlardan foydalanish, tuproqlarning ekologik holatini yaxshilash va muhofaza qilishning huquqiy asosini yaratish va takomillashtirishning imkonini berdi. Mamlakatimiz agrar tizimida islohotlarni huquqiy jihatdan ta’minlash maqsadida bir qator qonunlar qabul qilindi. "Yerkodeksi" hamda "Davlat yer kadastri tо‘g‘risida", "Tabiat muhofazasi tо‘g‘risida", "О‘rmon tо‘g‘risida", "Dehqon xо‘jaligi tо‘g‘risidagi", "Fermer xо‘jaligi" tо‘g‘risidagi va boshqa qonunlar shular jumlasidan. Bu qonunlar yerga munosabatni huquq asosida rivojlantirish va tartibga solish, tuproqlardan oqilona foydalanish va muhofaza qilish, tuproqlar unumdorligini tiklash va oshirish, yerning sifat bahosini aniqlash, undan foydalanish faoliyatiga va ekologik holatiga baho berishga qaratilgan. О‘zbekiston Respublikasi "Soliq kodeksi" va boshqa meyoriy hujjatlar qabul qilinishi mamlakatimizda halq xо‘jaligini, shu jumladan qishloq xо‘jaligini rivojlantirishga kata hissa qо‘shish bilan birga, kelajak avlodlarimizga sog‘lom, ekologik jihatdan toza yerlar, unumdor tuproqlar qoldirish yо‘lida kata qadam bо‘ldi.
Shunday qilib, tuproqlardan oqilona foydalanish, muhofaza qilish – hozirgi kunning g‘oyat о‘tkir jahonshumul muammosidir. Tuproqni muhofaza qilish va foydalanish yaxlit bir butun tadbir bо‘lib yer resurslarini muhofaza qilishga, sifatini yaxshilashga va ulardan oqilona foydalanishga qaratilgan chora-tadbirlar tizimidir. Bu tizim tuproq unumdorligini saqlab qolish va oshirish uchun, biosferani saqlab turish uchun zarurdir.
Buyuk ma’naviy merosimiz "Avesto"dagi atrof-muhitni, tabiatni, ona-zaminni toza, pok saqlash borasidagi "Inson butun umri davomida - suv, tuproq, olov umuman dunyodagi jamiki yaxshi narsalarni pok va bust-butun asrashga burchlidir" degan ibratli kо‘rsatmalari bugungi kunda ham ahamiyatini yо‘qotmagan. Shu narsa ravshanki, tuproqni muhofaza qilish, yer resurslaridan oqilona tejab-tergab foydalanish hozirgi vaqtda nafaqat qishloq xо‘jaligi, balki umumsayyora ahamiyatiga ham egadir. Shu bois olimlarimiz "Bugungi kunda biosferaga taaluqli narsalarning hammasi eng avvalo Yerning tuproq qatlamiga taaluqlidir", - deb takidlaganlari tasodifiy emas. Darhaqiqat, insonlarning taqdiri kо‘p jihatdan yer va tuproq taqdiriga bog‘liqdir.
Sinov savollari:
1. Tuproq muhofazasi deganda nimalarni tushunasiz?
2. Respublikamizni tuproq zahiralari maydoni va sifatiga kо‘ra qancha yerlar meliorativ holatini yaxshilashga muhtoj?
3. О‘zbekiston Respublikasi hududida qanday eroziya turlari tarqalgan va ulardan qancha maydonlar zarar kо‘radi?
4. Tuproqlarni sanoat eroziyasi va yerlar rekultivatsiyasi tо‘g‘risida nimalarni bilasiz?
5. Rekultivatsiya nima? Buzilgan landshaftlarni maqbullashtirish va tiklash uchun qanday tadbirlar olib borish kerak, ma’lumot bering.
6. Tuproq yuzasiga tushuvchi qattiq chiqindilar va ularni atrof-muhit va tuproqlarga ta’siri haqida ma’lumot bering.
7. Og‘ir metallar bilan ifloslangan tuproqlarni himoyalashga qaratilgan qanday tadbirlarni bilasiz?
8. Tuproq degumifikatsiyasi deganda nimani tushunasiz?
9. Tuproqda gumus holatini saqlashning eng muhim me’yorlari haqida ma’lumot bering.
10. Tuproqning zichlanishi haqida nimalarni bilasiz?
11. Zichlangan tuproqlarni muhofaza qilish uchun qanday tadbirlar olib borish kerak?
10-bob.Tuproqshunoslikning hozirgi zamon muammolari
Hozirgi kunda qishloq xo`jaligida kimyoviy preparatlarning 1000 dan ortiq turlari ishlatiladi. Ular juda harakatchan bo`lib, tuproq mikroorganizmlari, o`simlik, oziq-ovqat va chorvachilik mahsulotlari orqali inson va hayvonlar organizmiga o`tib, turlicha kasalliklarni vujudga keltiradi. Qishloq xo`jaligida ishlatiladigan yerlarning 50-60% pestitsidlar bilan ifloslangan. Pestitsid birikmalarining parchalanish davri bir necha o`n, yuz, hatto ming yillarni tashkil etadi. Qishloq xo`jaligida ishlatiladigan pestitsidlarning me’yori 100g/gadir, AQShda sug`oriladigan tuproqlarga solinadigan pestitsid me’yori 200 g/ga, Rossiyada 2 kg/ga, O`zbekistonda esa paxtachilikda 37 kg/gani tashkil qiladi.Sug`oriladigan yerlarning 60-70% maydoni og`ir metallar, ya’ni qo`rg`oshin, simob, ftor, rux, mis, kadmiy va boshqa metallar, birikmalar bilan ifloslangan.
O`simlik zararkunandalari va kasalliklarga qarshi kurashda judako`p har xil kimyoviy moddalar – pestitsidlar ishlatiladi (13-rasm).

13-rasm. Pestitsidlar qo`llash
Paxtachilikda ekologik vaziyatni buzuvchi sabablaridan biri - bu har gektar paxta maydoniga sepiladigan zaharli moddalardir. G`o`zaning begona o`tlariga qarshi ishlatiladigan gerbitsidlar, zararkunandalarga qarshi ishlatiladigan insektitsidlar, paxta terimi oldidan barglarni to`kish uchun ishlatiladigan defoliantlar, bularning barchasi dalaga tushib ekologik vaziyatni yomonlashtirmoqda. Yuqorida keltirilgan kimyoviy moddalar tuproq va atrof muhitni ifloslab, oziq zanjiriga o`tishi orqali insonlar sog`ligiga hamda ekologik vaziyatga salbiy ta’sir ko`rsatmoqda (14-rasm).
Akademik M.V.Muhammadjonovning (1987) yozishicha, mamlakatimizda har yili ko`p miqdorda pestitsidlar ishlatilmoqda. 

14-rasm.O`zbekiston tuproqlarining DDT metabolitlari bilan ifloslanishi (O`zRTMQDQ ma’lumoti)

Faqat paxta maydonining har gektariga 54,4 kg zaharli moddalar sepilmoqda. Rossiya Meditsina fanlari akademiyasining ma’lumotlariga qaraganda, bir gektar ekinmaydoniga bir kg zaharli moddalar ishlatilmoqda.
"PravdaVostoka" gazetasining 1990-yil 30-may sonida, 1989-yili jumhuriyatimiz dehqonchiligida 85 ming tonna zaharli moddalar ishlatilganligi haqida ma’lumot keltirilgan. Har gektar yerga sepilgan zaharli moddalar miqdori 20 kg ni tashkil qilib, bu sobiq ittifoqdagiga qaraganda bir necha marotaba  ko`pdir. Ishlatilgan umumiy dorilarning 28% kuchli va havfli, zaharlardir. Jumhuriyatimizning ko`pchilik tumanlarida, 20% gacha oziqa mahsulotlari  zaharli moddalar bilan ifloslangan. Ochiq suv havzalarining hammasida zaharli moddalar mavjudligi aniqlangan. Shu tufayli qishloq aholisi orasida har xil kasalliklarni keltirib chiqaradi. 
Zaharlanishga qarshi kurashish va ekologik vaziyatni saqlab turish maqsadida paxtachilikda ishlatiladigan ko`plab kuchli kimyoviy moddalar taqiqlandi. Zaharli moddalarni saqlaydigan maxsus xonalar va omborlari bo`lmagan xo`jalik va tashkilotlarga zaharli pestitsidlarni sotish ham to`xtatib qo`yilgan.
So`ngi yillarda maxsus, ilmiy va qishloq xo`jaligiga doir adabiyotlarida "og`ir metallar" degan ibora paydo bo`ldi. Bu ibora salbiy ma’noni bildirib, o`simliklar va hayvonlar uchun zaharli hamda xavfli bo`lgan kimyoviy elementlarni nazarda tutiladi. Og`ir metallar, bu zichligi 5 g/sm3dan ko`p bo`lgan bir guruh kimyoviy elementlardir. Biologik adabiyotlarda "og`ir metallar" deb atom massasi 40 dan ortiq bo`lgan kimyoviy elementlar guruhiga aytiladi.
Og`ir metallarning zaharliligi to`g`risidagi tasavvurni mutlaqo to`g`ri deb ham bo`lmaydi. Chunki bu kimyoviy elementlar guruhiga mis, rux, molibden, kobalt, marganets, temir, ya’ni biologik nuqtai nazardan  ijobiy ahamiyatiga ega bo`lgan elementlar ham kiradi. Demak, og`ir metallar va mikroelementlar deb, bir xil kimyoviy elementlarga aytilsada, ular har xil ahamiyatga ega. Bu aynan o`sha elementlarning tuproq, o`simliklar va hayvonlardagi me’yoriy ulushlari (konsentratsiyasi)ga bog`liq.
"Og`ir metallar" deganda, haqiqatdan ham odamlar va hayvonlarga havfli konsentratsiyada bo`lgan, nisbiy atom massasi 40 dan yuqori elementlar tushuniladi. Bu elementlarning (tuproqdagi, o`simliklardagi va hayvonlardagi konsentratsiyasiga bog`liq), oz konsentratsiyasi o`simlik va hayvonlarga foydali bo`lishi mumkin. Ammo, haqiqiy zaharli, havfli "og`ir metall" elementlari borki, bularga simob, kadmiy va qo`rg`oshin kiradi. Bu xil o`nta element sanoat va transportda ko`p ishlatilib, atrof-muhitni ifloslantiradi, odamlar, hayvonlar va o`simliklarning zaharlanish xavfini tug`diradi.
Tuproq metallionlarini singdirish qobiliyatiga ega bo`lib, ularni qabul qiladi va saqlaydi. Oz miqdorda bo`lsada metallarning davomli vaqtda tuproqqa tushishi, ularni shu yerda to`planishiga olib keladi.
Madaniy landshaftlarda keng tarqalgan og`ir metallar rux qo`rg`oshin, simob, kadmiy va xrom hisoblanadi. Dalalarda rezina qoldiqlari kuydirilsa, rux ko`payib ketadi. Avtomobillar va umuman ichki yonuv dvigateli ishlashi natijasida atrof-muhitda qo`rg`oshin ko`payadi. Dalalarda fosfor o`g`itlari ko`p ishlatilganda, u bilan birga tuproqqa kadmiy tushadi va to`planadi. Urug`larni dorilashda ishlatiladigan fungitsidlar simobning tuproqda to`planishiga olib keladi. Shahar chiqindilari organik o`g`it sifatida ishlatilganda ham tuproqqa simob tushishi mumkin. Fosforli o`g`itlar bilan tuproqqa uran, toriy, radiy elementlari tushib qolishi mumkin.
Superfosfat va fosfogips bilan birga tuproqqa stronsiy tushishi mumkin. Bu elementlar tuproqda ko`payib ketganda hosildorlikni kamaytiradi. Bu hol atrof-muhitning ifloslanishi va buzilishiga, ekologik vaziyatning yomonlashishiga olib keladi. Juda ko`plab og`ir metallarni o`simliklar tuproqdan ildizlar orqali o`zlashtiradi va zaharlanib nobud bo`lishlari mumkin.
Deyarli hamma og`ir metallarning tuproq va o`simliklardagi zaharli miqdori aniqlangan. Shu bois ularning tuproqdagi miqdorini tekshirib, ko`payib ketishiga yo`l qo`ymasdan oldini olish kerak. Shu maqsadda ularning tuproqdagi zararlik miqdorini kamaytirish uchun mikroorganizmlarning faoliyatini kuchaytirish zarur, degan fikr ham mavjud (Y.V. Alekseyev, 1987). Og`ir metallarning tuproqdagi zararli miqdorini oshirmasdan, ularning to`planishining oldini olish maqsadida, organik o`g`itlardan keng foydalanish tavsiya qilinadi. Organik o`g`itlarning ham juda ko`p ijobiy xususiyatlari ma’lum. Organik o`g`itning tuproqda chirishi natijasida, issiqlik ajraladi, mikroorganizmlar faoliyati kuchayadi. Organik moddalar kation va anionlarni shimib, o`ziga singdiradi, tuproq eritmasidagi tuzlar konsentratsiyasini pasaytiradi. Shu sabablarga ko`ra, ular og`ir metallar zararini kamaytirib, ularning o`simlik tarkibiga o`tmasligini ta’minlaydi. Og`ir metallarning tuproqdagi zararli miqdorini kamaytirish uchun "ionlarantagonizmi" nazariyasidan ham foydalanish mumkin.
Tuproqni har xil modda va elementlar bilan ifloslamasdan, toza holda saqlab turish muhim ahamiyatga ega. Toza tuproqda o`simlik uchun ekologik sharoit ham qulay bo`ladi. Tuproqqa solinadigan barcha chiqindilar va yangi o`g`itlarni yaxshilab tekshirib ko`rgandan keyingina uni ishlatish haqida xulosa chiqarish kerak. Demak, zaharli elementlar va moddalarning tuproqqa tushib to`planishiga va ifloslanishiga yo`l qo`ymaslik kerak. Mana shunda ekologik muvozanat buzilmaydi va toza holda saqlanadi.

Orol fojiasining atrof-muhit va tuproq qoplamiga ta’siri

O`rta Osiyodagi yirik ikki daryo Amudaryo va Sirdaryo o`z suvlarini Orol dengiziga quyar edi, ammo keyingi 20-30 yillikda sug`oriladigan dehqonchilik rivojlanib, lalmikor yerlar o`zlashtirildi, daryo suvlari kanallarga olina boshlandi va respublikaning 61 ta suv omborlariga yig`iladigan bo`ldi. Orol dengiziga keyingi 30-40 yil ichida deyarli daryolardagi suv yetib bormadi. Natijada Orol dengizining suv sathi 22 metrga pasayib ketdi, uning suv hajmi 1064 km3dan 115 km3 gacha kamaydi. Suvining mineralizatsiyasi 72 g/l ga oshib ketdi. Suvdan bo`shagan yer maydoni 4,2 mln gektarni tashkil qilib, qirg`oqdan 100-150 km uzoqlashib ketgan (15-rasm). 

15-rasm.Orol dengizining oxirgi 50 yildagi o`zgarishi

Quyi Amudaryo dambasida ko`llar maydoni 40-50 yillarda 12 % ni tashkil qilar edi. To`qay va qamishzorlar hozirgi paytda avvalgidan 90 % gacha kamayib ketgan. Sizot suvlarining sathi pasayib, mineralizatsiyalanish darajasi oshib ketgan. Orol atrofidagi havo harorati yoz oylarida +2 - +3 daraja, qishda esa -2 -4 darajagacha o`zgarib, qurg`oqlanish jarayoni rivojlanib ketdi. 
Iqlim sharoitining manfiy va musbat tomonga o`zgarishi natijasida quyi Amudaryo vohasida qurg`oqlanish jarayonining rivojlanishiga sababchi bo`ldi. O`tloqi-botqoq tuproqlarda namlik kamayib, tuproq tarkibidagi gumus parchalanib, bu tuproqlar yarim avtomorf, so`ngra esa taqir, sho`r xok va qumloqlarga aylanib bormoqda.
	O`zbekistonga hududidagi Orol dengizi suvidan bo`shagan yerlar 1 mln gektarni tashkil qiladi. Bu yerlarda shamol yordamida tuz, chang zarrachalari atmosferaga to`zon sifatida ko`tarilib, Orol bo`yi mamlakatlarining sug`oriladigan yerlariga har yili 500-750 kg/ga suvda eriydigan tuzlarni olib kelmoqda.
	Orol dengizini qayta tiklash to`g`risida bir qancha takliflar kiritilgan, ular quyidagilardan iborat:
	- Orol dengizi suvlarini yomg`ir yordamida to`ldirish;
	- Orol dengizini Kasbiy suvlari hisobidan to`ldirish;
	- Orol dengizi suvini yerosti artezian suvlari hisobidan to`ldirish;
	- O`rta Osiyo respublikalaridagi kollektor va zovur, oqava suvlari hisobidan to`ldirish;
	- Sug`orishda ishlatiladigan suvlarni tejash hisobidan Orolni to`ldirish.
	Hozirgi vaqtda eng muhim masalalardan biri Orol dengizi suvini pasayishini o`xtatish va shu holatda saqlab qolishdir. Bu masalani amaliy hal qilishda SANIIRI tomonidan taqdim etilgan polder sistemasi, ya’ni daryo suvlari bilan Orol dengizidan bo`shagan yerlarni tabaqalashtirib, bosqichma-bosqich suv bostirishdir. Mo`ynoq, Jildirbas va Adjibay ko`rfazlarining dengizdan bo`shagan joylarida suv bostirib sug`orish va fitomeliorativ ishlar amalga oshirilmoqda.
	Endi Orol muammosi faqatgina O`rta Osiyo mamlakatlari uchun fojia bo`lib qolmasdan, balki Yevropa, Osiyo, Afrika va Amerika mamlakatlarining atrof-muhit ekologiyasiga salbiy ta’sir etganligi tufayli hammani tashvishga solmoqda.
Sinov savollari:
1. Pestitsidlar deganda nimani tushunasiz?
2. Pestitsidlarning tarkibi va ishlatilishi qanday bo`ladi?
3. Og`ir metallar haqida nimani bilasiz?
4. Pestitsidlar va og`ir metallarning tuproq xossalariga ta’sirini tushuntiring.
5. Ularga qarshikurash choralari qanday?
6. Orol dengizi suvining qurishiga olib kelgan sabablarni tushuntiring.
7. Orol dengizining qurishi oqibatida kelib chiqayotgan muammolarni aniqlang.
11-bob. Amaliy mashg‘ulotlar
1-amaliy mashg‘ulot. Tuproq kesmasini olish usullari (chuqurcha, yarim chuqur, asosiy chuqur)
Ko‘p holatlarda laboratoriya tahlillariga e’tibor ko‘p qaratilib, tuproq namunalarini olish diqqat markazimizdan chetda qoladi yoki unga ko‘p to‘xtalinmaydi.  Namunlarni olish rejasi tuproq hosildorligining o‘rtacha ko‘rsatkichi va uning o‘zgarish darajasini ko‘rsata olishi kerak. Agar olingan namuna dalani tavsiflab bera olmasa yoki noto‘g‘ri olingan holatda, tahlil natijalari keraksiz bo‘lib  qoladi.  Ko‘pincha  laboratoriya analizlarini xato bajarilishidan ko‘ra, tuproq namunalarini  noto‘g‘ri olish holatlari ko‘proq ro‘y berib turadi. Shuning uchun ham laboratoriya analizlarining asosiy aspekti  namunani  dalada to‘g‘ri olish hisoblanadi. 
Odatda tuproq namunalarini saralashning ma’lum bir qoidalari mavjud emas, lekin ba’zi bir quyidagi holatlarga rioya qilish zarur bo‘ladi:
1. Namunalarni kombinatsiyalashgan usulda olish.
· IKARDAning tavsiyasi bo‘yicha diagonal bo‘yicha har gektardan 8 ta tuproq namunasi olinadi.
· Boshqa rejaga ko‘ra esa 2 dan 8ga maydonda 5dan 25 tagacha tuproq namunasi yoki namunachalari olish mumkin.
2. Namunalar olish vaqti.
· Namunalarni olish uchun ma’lum bir  vaqt belgilanmaganligi uchun,  tuproq sharoitlari to‘g‘ri kelgan vaqtda olish mumkin. Iloji boricha tuproqning o‘g‘itlangan davrida namunalarni olmaslikka harakat qilish kerak.
· O‘simliklarning o‘sish va rivojlanish vaqtida ham tuproq namunalarini olish mumkin. Bunday vaqtda o‘simliklarning oziqa elementlari bilan ta’minlanish darajasini kuzatish mumkin bo‘ladi.
· Olingan natijalarni solishtirish uchun, tuproq namunalarini takroriy olish vaqti iloji boricha yilning bir faslida olish maqsadga muvofiq bo‘lar edi.
3. Namunalarni olish chuqurligi.
Ko‘pgina hollarda tuproq namunalari asosan 20 sm chuqurlikdan olinadi.
· Ba’zi holatlarda namunalar 60 – 100 sm chuqurlikdan olinadi.
· Har bir maydondan bir xil  hajmda tuproq  namunasini olish talab etiladi.
· Mikroelementlarni aniqlash uchun namunalar zanglamaydigan asboblar orqali olinadi. 
· Tadqiqotchilar namuna olishda asosan maxsus bulardan foydalanishadi. Lekin belkurakdan ham foydalanish mumkin.
Dala sharoitida tuproq namunalariga ishlov berish.
Tanlab olingan namunalar polietilen paketlarga  etiketka va markerlangan holda joylanadi. Ular  ham alohida quti va qoplarga joylanib manzilga yetkaziladi.
Laboratoriyada tuproq namunalariga ishlov berish.
· Namunalardagi  mikroblar faoliyatini sekinlashtirish maqsadida, ularni sovuq xonalarda saqlash lozim.
· Har bir namuna raqamlanib, ular to‘g‘risidagi ma’lumotlar to‘liq yozib olinadi.
· Namunalar ochiq havoda  yoki termostatning 30o issiqligida quritib olinadi.
· Quritilgan namunalar tosh va o‘simlik qoldiqlaridan tozalab olinadi.
· Namunalar tuproq maydaligichga solinib, 0,25 va 1mm elaklardan o‘tkaziladi. 
· Mikroelementlarni aniqlash uchun tuproq hovonchada maydalanadi.2 mm dan kichik bo‘lgan fraksiyalar 500gr atrofida plastik bankalarga solinadi.
Tuproq namunalarini daladan olish usullari

O‘zbekiston sharoiti tuproqlari  uchun tuproq namunalari olishning quyidagi qoidagilari belgilangan:
1. Namuna olish uchun birinchi navbatda dala ko‘zdan kechiriladi. Uning umumiy maydoni, relefi (baland-pastligi), dala yuzida toshlar, shag‘al va boshqa yot narsalarning bor-yo‘kligi, tarkalishi,  begona o‘tlar bosganligi, mazkur dalaning tuprog‘i bir xilligi kabi holatlar hisobga olinadi.
2. Kesma devoriga quyosh nuri to‘g‘ri tushib turishi kerak. 
3. Dalaning umumiy maydoni 16-rasmda ko‘rsatilgandek, to‘rt bo‘lakka bo‘linadi va uning har bir bo‘lagi hamda o‘rtasidan namuna olinadi.

_________________        namuna olinadigan dalaning cheti;
-------------------------namuna olinadigan maydonning cheti.

16-rasm.  Daladan tuproq namunalarini olish tartibi
Ko‘rsatilgan nuqtalardan tuproqning  - 15 sm haydov katlami, ustki chirindiga boy qismi va 15 - 30 sm haydov qatlami ostki katlamlaridan belkurak yordamida namunalar olinadi. Namunalar olishdan oldin tuproqning yuzasi yirik toshlar, o‘simliklardan bir oz tozalanadi.
	16-rasmga asosan namunalar 5 ta 0 - 15 sm va 5 ta 15 - 30 sm qatlamlar bo‘yicha olinadi va ular birga qo‘shilib, brezent yoki polietilen plyonka ustida yaxshilab aralashtiriladi. Har biri 0 -15 va 15 - 30 sm.li bo‘lsa, undan ko‘p tuproq namuna sifatida texnik tarozida 0,1 g aniqlikda tortib olinadi. Namunalar gazmoldan tayyorlangan xaltachalar yoki karton qutichalarga solinadi. Maxsus etiketkalarga xo‘jalikning nomi, namuna olingan manzilning biron bir ko‘zga tashlanadigan belgisi (oriyentiri) dalaning raqami, namuna olingan kun, yil, olgan  shaxsning familiyasi, ismi, sharifi, lavozimi, namunaning og‘irligi  yozilib, xaltacha ichiga  solinadi va laboratoriyaga olib kelinadi.

Tuproqlarni analizga tayyorlash
Laboratoriyaga olib kelingan namunalar laboratoriya sharoitida yoki salqin, shamoldan pana, har  xil gaz va suv bug‘lari bo‘lmagan joyda 2 - 3 kun davomida quritiladi. Qurigandan so‘ng, undagi o‘simlik qoldiqlari, ildizlari va boshqa qo‘shilmalar terib olinadi.
Namunaga olingan tuproq yaxshi qurigandan keyin  chinni hovonchada yog‘och yoki rezina tayoqcha yordamida asta-sekin yirik kesakchalari maydalanadi (bunda mexanik zarrachalar parchalanib ketmasligi lozim) (17-rasm). 

17-rasm. Chinni hovonchada yog‘och yoki rezina tayoqcha yordamida yirik kesakchalarni maydalash

Shundan so‘ng, tahlil uchun kerakli miqdorda tayyorlanadi. Buning uchun tuproq brezent yoki toza oq qog‘oz ustiga yoyilib, yirik kesakchalar qo‘l bilan maydalanadi. Tahlilga o‘rtacha tuproq namunasi olish uchun brezentdagi tuproq yaxshilab aralashtiriladi va qo‘l yoki lineyka bilan bir tekis yassilanadi (18-rasm).

18-rasm. Tuproqlarni analizga tayyorlash
	Keyin bir tekis yupqa qilib yoyiladi, u bir necha katakchalarga  bo‘linadi.
	Katakchalarning har birida oz – ozdan tuproq olinib, ularning umumiy massasini 300 gr.dan 600 gr. Gacha yetkaziladi. Shu tartibda tayyorlangan tuproqdan har bir tahlil uchun yana o‘rtacha namuna olinib, maxsus elaklardan o‘tkaziladi.
Misol uchun tuproqning tarkibidagi chirindi (o‘simlik, hayvon qoldiqlaridan tashkil topgan organik moddalar)ni aniqlash uchun 0,25 mm.li mexanik (tabiiy katta – kichik kesakchalarni) tahlil qilish uchun 1 mm.li elakdan o‘tkazilgan tuproq namunalari shisha idishga solinib, og‘zi mahkam berkitilgan holda saqlanadi. Bunday idishlarda saqlangan tuproqning tarkibi va xususiyatlari uzoq vaqtgacha o‘zgarmaydi. 
Namunadan o‘simlik ildizlari, yirik mexanik zarralar va boshqa aralashmalar ajratib olinadi. Ajratib olingan aralashmalar namuna uchun olingan tuproq massasiga nisbatan foizlarda quyidagi ifoda bilan aniqlanadi:                                    
H = a – 100/1000, bu yerda
 N – namuna olingan tuproq massasi
 a – namunaga olingan tuproq ichidagi qo‘shilma
 100 – foizga o‘tkazish koeffitsiyenti 
Masalan, tahlil uchun olingan 1000 gr (100%) tuproqda 25 mg mexanik zarrachalar, 10 gr o‘simlik ildizlari, 5 gr boshqa qo‘shilmalar bo‘lsa, ular namunaga nisbatan foizlarni tashkil etadi.
Mexanik zarrachalar    


o‘simlik ildizlari      


Boshqa qo‘shilmalar     ni tashkil etadi.

Demak, 1000gr tahlil uchun olingan tuproq ichida (25+10+5) 40 gr qo‘shilma bo‘lganda u 

Namunaga nisbatan  ni tashkil etadi.

Agarda tuproq tarkibidagi nitrat birikmalari yoki ammiak miqdorini tahlil qilishga to‘g‘ri kelsa, olingan tuproq namunasining qurib qolishiga yo‘l qo‘ymaslik kerak. Bunday tahlillar tuproq qurimasidan oldin tozalanadi. Tuproq qurib qolsa, undagi ammiakning bir qismi oksidlanib nitratga aylanib ketadi. Tuproqning tuzilishi (strukturasi)ni tahlil qilish zarurati kelib chiqqanda, tuproq namunasi maydalanmasdan oldin tahlil qilinadi. Aks holda, tuproqning tabiiy tuzilishi buzilib ketadi, bunday tahlil natijasi to‘g‘ri bo‘lmaydi.         
Sinov savollari:
1. Tuproq kesmasini olish uchun joy qanday tanlanadi?
2. Tuproq kesmasi qanday usullarda olinadi?
3. Dala sharoitida tuproqlarga qanday ishlov beriladi?
4. Tuproqlar tahlil qilishga qanday tayyorlanadi?
2-amaliy mashg‘ulot. Tuproqning morfologik belgilarini  о‘rganish

Tuproqning morfologik tuzilishi deganimizda, biz uning rangi, donadorligi, zichligi va yumshoqligi, ichki tuzilishi, kelib chiqishi va rivojlanishini (evolyusiyasini) nazarda tutamiz.
	Tuproqshunoslar tomonidan tuproqni dala sharoitida kesmalar qazilib, qatlamlarning morfologik tuzilishini tavsifi bayon etiladi. Shu ko‘rsatkichlar tahlili asosida tuproq tipi hosil bo‘lishi, fizik xossalari, kimyoviy tarkibi, hamda unumdorligi haqida fikr yuritish imkoniyati yaratiladi. Tuproq morfologiyasiga kesma qatlamlarining rangi, donadorligi, tuzilishi, namlik darajasi, mexanik tarkib, yaralmalar va qo‘shilmalar kiradi.
	Amerika va Yaponiya tuproqshunoslari, tuproq rangini o‘rganib, ularni vujudga keltiradigan uchta omil: rang (spektr rangi, qizil, sariq, yashil, ko‘k, binafsha) rangning yorug‘lik darajasi, tozaligi, kuchiga bog‘liq deb aniqlangan. Tuproqning qora rangini chirindi miqdori 8-10 % bo‘lganda, tim qora, 4-5 % da esa qo‘ng‘ir tusni keltirib chiqaradi. Tuproqning qoramatir rangini MnO2, FeS, H2O, Fe2O4 kabi birikmalar ham berishi mumkin. Namlik darajasi ham tuproqning qoramtirligini oshiradi. Qizil va sariq ranglar tuproqdagi temirning oksidlari bilan bog‘liqdir. Kalsiy, gips, kaolinit, kremniy, alyuminiy birikmalari va suvda eriydigan tuzlar tuproqni oq tusga kiritadi. Tuproq rangini aniqlash uchun hozirgi paytda har xil tuslarga boy universal Mansel shkalasidan foydalaniladi. Bu uslubdan butun jahon mamlakatlarining tuproqshunos olimlari foydalanadilar.
	Tuproq namligi, undagi suv tarkibiga kapilyar tuzilish, donadorlik, mexanik tarkib va sizot suvlarining chuqurligi va minerallashuvi bilan chambarchas bog‘liqdir.
	Tuproqning mexanik tarkibi shag‘alli, qumli, changli, loyli va kolloid zarrachalar miqdori, o‘lchami bilan bog‘liqdir. Dala sharoitida tuproqning mexanik tarkibi qo‘l kafti va barmoqlari bilan ishqalanib aniqlanadi.
	Tog‘ jinslarining nurashi va tuproq hosil bo‘lish jarayonida organik va mineral moddalardan iborat yaralmalar hosil bo‘lishi mumkin. Ular asosan, gips, osh tuzi, karbonatlar, temir, alyuminiy, marganets hosil qilgan dog‘lar, krisstallar bo‘lishi mumkin.
	Tuproq tarkibidagi qo‘shilmalar tog‘ jinslarining bo‘laklari, mollyuskalar chig‘anog‘i, o‘simlik tomirlari, poyasi, chuvalchang, qumursqa, arilar va qo‘ng‘iz uyalari, yoki insoniyat tomonidan yaratilib tuproq tarkibida uchraydigan suyaklar, chinni va sopol idishlarining siniqlari, tangalar, qurol-aslaha bo‘laklari uchrab turishi mumkin.
	Tuproq kesmasining morfologik tuzilishiga binoan genetik A, B, C, D qatlamlar va uning ichida chim, qatqaloq, tuz, o‘rmon tushami, gumus va haydalma qatlamlar ajratilishi mumkin.
	Tuproq qoplamining morfologik tuzilishini ilk bor o‘rgangan tuproqshunoslar V.V.Dokuchayev va uning shogirdlaridir. Sobiq Ittifoq davrida tuproq morfologiyasi fanidan takomillashgan o‘quv darsligini yozgan olim Moskva universitetining professori B.G.Rozanovdir (1983,1988).
	Tuproq qoplami murakkab sistema bo‘lib, ularning morfologik tuzilishi turli pog‘onalardan iborat, ya’ni tabiiy tananing ichki tuzilishiyoki atrofdan qo‘shilgan qo‘shilmalar, bir-biridan morfologik shakli bilan farq qiladigan mahsulotdir. Tuproq qoplami bir-biridan morfologik elementlari va belgilari bilan ajralib turadigan ona jins va genetik qatlamlardan iboratdir. Ularning majmuasi kesma profilini tashkil etadi. Tuproq profili morfologik tuzilishining birinchi tabiiy tana sifatida shakllanishi, uning (gorizontlari) kesmalarining tabaqalanishi ikkinch io‘rinni egallaydi. Har bir kesim morfologik tuzilishi bilan farqlanadi. Ular morfonlardan, ya’ni organo-mineral moddalardan iborat bo‘lgan, qo‘shilmalar sifatida yoki boshqa genetik qatlamlardan o‘tgan mahsulotlardir. Keyingi morfologik bosqich genetik qatlamlarda turli o‘lchamdagi organo-mineral va alohida minerallardan iborat agregatlardir. Ulardan kichik bo‘lgan qismi  polyarizatsion mikroskoplar yordamida mikromorfologik usul bilan o‘rganiladi.
	Tuproq qoplamini tabiiy tana sifatida inobatga olgan holda tuproq tuzilishi, holati, donadorlik darajasi, agregatligi va tarkibini aniqlash maqsadga muvofiqdir. 
	Har bir tuproq tipiga xos tuproq kesmasi profili shakllangan bo‘lib, tuproq qoplami, uni hosil qiluvchi ona jinsining vertikal o‘zgarishiga binoan, ya’ni tuproq hosil bo‘lishi jarayoniga bog‘langan holda, qonuniyat asosida granulometrik, mineralogik, kimyoviy va biologik xossalarining o‘zgarishi kuzatiladi. Kesmada genetik qatlamlarning tabaqalanishi, moddalarning va energiyaning vertikal holatda mavsumiy yillik, ko‘p yillik davrida shakllanishi bilan bog‘liqdir. 
	V.V.Dokuchayev tuproqshunoslik fanining paydo bo‘lishi davrida tuproq profilini A-gumus akkumulyativ yuza qism, B-ona jins tomon o‘tuvchi, C-tog‘ jinsi yoki tuproq hosil qiluvchi yotqiziq kabi genetik gorizontlarga ajratdi.
	Tuproqning yuqori qatlami ham tabaqalanib organik, noorganik, ishlov berish mobaynida hosil bo‘lgan qatlamchalar simvolik harflar bilan beliganadi. Masalan, T-torf qatlami, O- o‘rmon yoki cho‘l to‘shami, Aal-suv o‘tlari  qobig‘i, Ad-chim qatlami, A-gumus qatlami, Ar-haydalma qatlami va hokakozalardan iboratdir.
	O`tuvchi B illyuvial qatlam, ya’ni Bt-loy illyuvial, Bf-temirli-illyuvial, BH-gumusli-illyuvial, Bna-sho‘rtob, BCa- karbonatli, BCa-tuzli, BCs-gipsli qatlamlarga ajratilishi mumkin. Bu qatlam o‘zining hosil bo‘lishi, shakllanishi va tuzilishiga binoan metamorfik, siollit metamorfik, ferrallit-metamorfik illyuvial qismlarga tabaqalanishi  mumkin. O‘ta namlik rivojlangan gleyli qatlamlar bo‘linib g harfi bilan belgilanadi. Tuproq hosil qiluvchi tog‘ jinslari yoki yotqiziqlar C,D, P harflari orqali ifoda etiladi.
	Tuproq profili o‘zining kelib chiqishi, shakllanishi va tuzilishiga qarab bir necha qismga bo‘linadi: 
	1) oddiy primitiv; 2) rivojlanmagan; 3) normal; 4) kuchsiz tabaqalangan; 5) eroziyaga uchragan holatdagilardir.
	Shuningdek genetik holatga nisbatan:
	1) akkumulyativ; 2) elyuvial; 3) sizot akkumulyativ; 4) elyuvial-illyuvial; 5) tabaqalangan profillarga ajratilishi mumkin.
	B.B.Polinov tuproq morfologik tuzilishini uch guruhga ajratgan: 1) har bir genetik qatlamga joiz va ularni aniqlashtiruvchi  xususiyatlar; 2) butun profil bo‘yicha tarqalgan holatlar; 3) profilning ma’lum qismiga monand, ammo genetik gorizontlar chegaralamaydigan shakllar. Masalan, tuproq rangi, yoriqlik, gumus-akkumulyativ, karbonat akkumulyativ jarayonlar misol bo‘la oladi.
	Tuproq profilining tuzilishi, shakllanishi va boshqa ko‘rsatkichlarga asoslanib ular tabaqalanmagan oddiy (primitiv), izogumusli, metamorfik, ellyuvial-illyuvial tabaqalangan, gidrogen tabaqalangan, kriogen va antropogen tabaqalangan kabi ko‘rinishlardan iboratdir.
	Genetik qatlamlar chegarasi aniq yoki bir-biriga o‘tuvchi holatlar bilan belgilanadi, ular quyidagi shaklda bo‘lishi mumkin: tekis, to‘lqinsimon, cho‘ntaksimon, tilsimon, oqimli, yuvilgan, changli va past ayvonli. Qatlamlarga chegaralash keskin, aniq, ko‘rinarli yoki asta-sekin holatlar. Eng asosiy tuproq morfogenetik xususiyatlari uning rangi, strukturasi (donadorligi) va g‘ovaklik xususiyatlari bilan bog‘liq bo‘ladi.
	Hozirgi paytda tuproqshunoslikda tuproqning morfologik tuzilishi yanada takomillashib zamonaviy polyarizatsion va elektron mikroskop hamda rentgen spektral uslublardan foydalanib genetik, evolyutsion, ekologik majmualarni hal qilish uchun mikromorfologik usul rivojlana boshlaydi. Mikromorfologiya fanining asoschisi bo‘lib avstriya tuproqshunosi V.Kubiyena hisoblanadi. Mikromorfologiya fanining rivojlanishida I.I.Feofarova, YE.I.Parfyonova, YE.A.Yarilova, N.G.Minashina, G.Artemyuller, A.I.Romashkevich, R.Broer, A.Yongersus, V.V.Dobrovolskiy, G.V.Dobrovolskiy, S.A.Shoba, K.N.Fyodorov, M.I.Gerasimova kabi tuproqshunos olimlar o‘z hissalarini qo‘shdilar. O‘zbekistonda tuproq mikromorfologiya yo‘nalishi bo‘yicha H.X.Tursunov va P.A.Morozova ilmiy tadqiqot ishlarini bajarganlar.
	Tuproq namunalari dala sharoitida profil va genetik qatlamlar bo‘yicha tabiiy buzilmagan holatda, monolit sifatida olinib, yupqa shliflar tayyorlanib polyarizatsion, elektron va skanerli elektron mikroskoplar yordamida tuproqning mineral, organik plazmasi, g‘ovakligi, mikroagregatlik holati o‘rganilib 100-10000 marta kattalikda fotosuratga tushiriladi. Tuproq mikromorfologiyasini o‘rganishda, uning asosini tashkil qilgan matritsa, plazmasi, skeletining shakli, holati, mineral tarkibiga katta e’tibor beriladi.
	O‘zbekiston tabiiy tuproqlarini tog‘ jigarrang, bo‘z, bo‘z-o‘tloqi, sur tusli qo‘ng‘ir sahro, taqir, qumli va ularni antropogen omillar sug‘orish, agrotexnik, meliorativ tadbirlar natijasida mikromorfologik tuzilishning o‘zgarishi va genetik masalalarni xal qilishda H.X.Tursunov o‘z hissasini qo‘shgan. Magmatik, metamorfik, cho‘kindi tog‘ jinslarining nurashi, surilmalar va erozion jarayonlarning rivojlanishida tuproq mikromorfologik tuzilishining o‘zgarishi va shakllanishiga ta’siri to‘g‘risidagi masalalarni ham hal qilishda ishtirok etgan.
Tuproqning morfologik belgilari quyidagi shakldagi jadvallarda qayd etib boriladi:
[image: ][image: ]

Tuproqning morfologik belgilarini o‘rganish
Umumiy tushuncha. Tuproqni tabiiy sharoitda tekshirish shu territoriyaning iqlimi, relefi, sizot suvlari va uning sho‘rlanishi hamda tuproq qatlamlarining morfologisi (tashqi ko‘rinishi) belgilarini to‘g‘ri aniqlashni, tuproq ona jinsi xususiyatini o‘rganishni talab etadi. Tuproqning qaysi tip va xilga mansubligini aniqlashda qatlamlarning morfologik belgilarini o‘rganish ayniqsa katta ahamiyatga ega. Tuproqning morfologik belgilari shu qadar harakterliki, ularni o‘rganish bilan o‘simlik yoki hayvonlar aniqlangandek, tuproqdagi minerallar ham aniqlanadi.
Shuning uchun ham tuproqning tashqi belgilarini o‘rganish uning paydo bo‘lishidagi biologik, fizikaviy, ximiyaviy, fizik-ximiyaviy, bioximiyaviy protsesslarni va unumdorlik darajasini aniqlashga yordam beradi.
Tuproqning tuzilishini, ya’ni morfologik belgilarini dalada, tabiiy sharoitda o‘rganish zarurligini va bunga oid metodikani birinchi marta V.V.Dokuchayev taklif etgan hamda ishlab chiqqan.
Shuningdek, tekshirilayotgan territoriya tuprog‘iga insonning ta’siri darajasi, xarakteri (ishlash, sug‘orish, o‘g‘itlash, tekislash va boshqalar) ham to‘liq va puxta o‘rganilgan bo‘lishi lozim. Bulardan tashqari, ayrim tip va boshqa xildagi tuproqlar tarqalgan territoriyaning sug‘orishga bog‘liq xususiyatlari hamda eroziya jarayoniga  doir ma’lumotlar ham o‘rganilgan bo‘lishi kerak. Tuproqni dalada tekshirish vaqtida to‘plangan material qancha to‘liq bo‘lsa, tuziladigan tuproq kartasi shuncha aniq va yozilgan ocherklar ham ma’lumotlarga boy bo‘ladi.
Tuproqlarni dalada tekshirish va ularning morfologik belgilarini o‘rganishda asosiy chuqur (razrez), yarim chuqur va chuqurchalar qaziladi. Qazilgan chuqur tekshirilayotgan tuproqning va tuproq ona jinsining morfologik xossalarini to‘liq o‘rganishga yordam beradi. Uning chuqurligi tekshirilayotgan joy relefining xususiyatiga, sizot (grunt) suvining sathi va ona jins xarakteriga qarab 150—200 sm, ba’zan 300 sm, kengligi 60-80 sm, uzunligi esa chuqurligiga mutanosib bo‘lishi kerak.
Ayrim tuproq tiplarining joylanish chegarasini aniqlash va tuproqning yuza qatlamlarining muhim xossalarini o‘rganish uchun yarim chuqur (25-75 sm) qaziladi. Tekshirish vaqtida yangiliklar ko‘rina boshlasa, yarim chuqur chuqurga aylantiriladi va to‘liq yoziladi.
Chuqurcha (25-75 sm) asosan tuproq xillarini va ularning tarqalish chegaralarini aniqlash maqsadida qaziladi. Chuqur qazishda dalaning geomorfologik va boshqa xususiyati jihatidan harakterli joyini topish kerak. Bunda dalaning rel`efi, o‘simliklari, shuningdek, bo‘z yoki qo‘riq ekanligi, o‘zlashtirilgan yer bo‘lsa, insonning ta’siri va ishlanish darajasi e’tiborga olinishi lozim. Dala relefi tekis bo‘lsa kamroq, rel`efi notekis, o‘simliklari turlicha, sho‘rlanish va grunt suvlari har xil bo‘lsa, ko‘proq chuqur qaziladi. Topografik asosning masshtabiga va tekshirishning maqsadiga muvofiq 1,5-5-10 yoki 10-15 gayerdan bitta chuqur qaziladi. Qazilgan chuqurlar kartaga tushirilib, nomer qo‘yib boriladi. Dalada bir necha xil tuproq borligi aniqlansa, joyning rel`efiga qarab, yarim chuqur yoki chuqur qazish bilan tuproq xillari orasidagi chegara topiladi. Chuqurning kungay tomoni tik va silliq qilib, oftob tushmaydigan tomoni esa zinapoya qilib qaziladi.
Qazilgan tuproq chuquri va ayrim qatlamlarining morfologik belgilarini yozishdan oldin tekshirilayotgan hududning (respublika, viloyat,tuman, fermer xo‘jaliklarning) nomi kundalik daftarga yoziladi. Shuningdek bu joyning rel`efi, o‘simliklari, sizot suvlari (chuqurligi va sho‘rligi), karbonatli, gipsli qatlami, tuproq ona jinsi va boshqalar ham aniq ko‘rsatiladi. So‘ngra chuqurning kungay tomoniga diqqat bilan qarab tuproqning genetik qatlamlari va ularning qalinligi (sm hisobida), tusi, mexanikaviy tarkibi, strukturasi, namligi, qovushmasi, yangi yaralmasi va qo‘shilmasi aniqlanib daftarga yoziladi. Bunday muhim morfologik belgilar quyidagicha izohlanadi.
Tuproqning genetik gorizonti (qatlami). Tuproqning yuza  qismidan o‘zgarmas pastki ona jinsiga qadar bo‘lgan oraliqqa uning genetik gorizonti deb aytiladi.
Qazilgan chuqurning tik devoridagi belgilar turli tuproq tiplarida va xillarida turlicha bo‘lib, tuproqning bir necha qatlamdan tuzilganligini ko‘rsatadi. Bu qatlamlar tuproqning genezisiga, ya’ni kelib chiqishiga bog‘liq. Tuproqning genetik qatlamini V. V. DokuchayevA — ustki, B — o‘tuvchi, C— tuproq osti kabi uch xil genetik gorizontga bo‘ladi.
Chirindili ustki qatlam (A) da organik modda, chirindi va har xil elementlar birikmasidan iborat mineral moddalar to‘planadi. Uning tusi quyi qatlamlarga nisbatan to‘q bo‘ladi. Shuning uchun ham bu qatlam chirindili akkumulyativ (to‘planish) gorizont deyiladi.
O‘rmon tuproqlari yuzasidagi «O‘rmon qiyi» va ba’zi botqoqliklardagi torf tamomila chirib o‘zgarmagan organik qoldiq yig‘indisi bo‘lganligi uchun ular tuproq usti qatlamchasi deyiladi va A0 ishorasi bilan yoziladi.
O‘tuvchiqatlam (B) elyuvial (yuviluvchan) gorizont deb ham ataladi. Tusi, strukturasi va qovushmasiga ko‘ra ustki qatlamdan ajralib turgan bu gorizontdagi ayrim birikmalar quyi qatlamga yuvilib tushib turadi. Bu protsess, ayniqsa, podzolga o‘xshagan kislotali va sho‘rtob singari ishqorli tuproqda ochiq ko‘rinib turadi.
Tuproq osti qatlami (C) da ustki qatlamlardan yuvilib tushadi gap ayrim birikmalarning to‘planishi tufayli u allyuvial (yig‘uvchi yoki shimuvchi) gorizont ham deyiladi. Bu qatlamning tusi tuproq ona jinsi rangidan bir oz farq qiladi.
Tuproq paydo qiluvchi faktorlar ta’sirida ona jinsning hali o‘zgarmagan quyi qismini professor S.A.Zaharov D ishorasi bilan ajratishni taklif etadi. Ba’zi tuproqlarning ayrim qatlamlari sernam bo‘lganligi sababli botqoqlanish belgisiga, ya’ni ko‘kimtir tusga ega bo‘ladi. Ko‘kimtir tusli bu qatlam berch (gleyli) gorizont deyiladi va g ishorasi bilan belgilanadi. Masalan, botqoqlanish ona jins joylashgan qatlamda bo‘lsa — Dg, illyuvial qatlamda bo‘lsa Cg, elyuvial qatlamda bo‘lsa — Bgishoralari bilan ko‘rsatiladi. Ko‘pchilik tuproqlarda, odatda har bir genetik qatlam bir necha qatlamchalarga ajratiladi. Bu holda ular Ai A2 ,B1, B2, C1C2ishoralari bilan belgilanib, ularning morfologiyasi xarakterlanadi.
[image: ]Tuproq genetik qatlamlari qalinligi. Tuproq qalinligi turli tuproq tiplarida va ularning ayrimA, B, C qavatlarida bir xil bo‘lmaydi. Tuproq deganda faqat ustki chirindili qatlam tushunilmaydi, balki tuproq paydo qiluvchi jarayon ta’sirida o‘zgargan va morfologik belgilariga ko‘ra ona jinsdan farqi bo‘lgan ma’lum qalinlikdagi qatlam tushuniladi. Shuning uchun tuproqning qalinligi uning tipiga ko‘ra, o‘rta hisobda 40 sm dan 150 sm gacha bo‘ladi. Ba’zan 250-300 sm qalinlikdagi tuproqlar ham uchrab, u yuqoridan pastga tomon sm bilan o‘lchanadi. Tuproqning umumiy qalinligi (genetik gorizonti)ni aniqlash bilan-birga har qaysi genetik gorizont (A,B,C) qalinligini belgilash ham agronomiya nuqtai nazaridan juda katta ahamiyatga ega. Masalan, chirindili akkumulyativ (A) gorizontning qalin bo‘lishi tuproqning unumdorligini, elyuvial (B) gorizontining ravshan ajralib turishi esa bu qatlamdan ayrim moddalarning pastga yuvilib ketganligini ko‘rsatadi. Demak, tuproqning qalinligi va ayrim genetik gorizontlar qalinligini o‘rganish bilan tuproq paydo bo‘lish jarayonining darajasini va tuproqning agronomik sifatlarini aniqlash mumkin.
[image: ] Tuproqning rangi. Tabiatda uchraydigan tuproq tiplari, xillari va ularning ayrim qatlamlari o‘ziga xos rangga ega bo‘lib, bu ularning eng muhim morfologik belgilaridan hisoblanadi. Tuproq bu belgisi bilan ona jinsidan,genetik gorizontlar esa bir-biridan aniq farq qiladi.
	Tuproqlar ko‘pincha rangiga qarab nomlanadi. Masalan, kashtan tuproq, qizil tuproq, bo‘z tuproq va boshqalar. Tuproqning asosiy rangi uning kimyoviy tarkibi va chirindi moddalariga qarab o‘zgaradi. Tuproq tarkibida organik modda—chirindi qancha ko‘p bo‘lsa, uning tusi shuncha qoramtir bo‘ladi. Shuning uchun tuproq rangini puxta o‘rganish va to‘g‘ri aniqlash bilan undagi chirindi miqdorini taxminlash mumkin. Chunonchi chirindi 10% dan ko‘p bo‘lsa, tuproq tim qora, 8—10% bo‘lsa qora, 6—8% bo‘lsa qoramtir yoki to‘q jigarrang tusda bo‘ladi. Tuproqda chirindi qancha kam bo‘lsa, uning tusi shuncha oqish bo‘ladi. 
Tuproqning tusini aniqlashda qatlamning namlik darajasini, strukturasini va unga yorug‘ tushishini e’tiborga olish kerak, chunki sernam tuproq quruq tuproqqa, strukturali tuproq strukturasiz tuproqqa, shuningdek soyadagi tuproq quyosh nuri to‘liq tushib turadigan tuproqqa qaraganda hamma vaqt to‘q tusda bo‘lib ko‘rinadi.
Tuproq paydo qiluvchi har bir ona jinsning o‘ziga xos rangi bo‘lganligidan, tuproq tusini aniqlashda ular sariq tusda, lyoss («soz tuproq») va shunga o‘xshashlar oq-sarg‘ish va hokazo tusda bo‘ladi. Ona jinsning kimyoviy tarkibi ma’lum darajada tuproq tusiga ta’sir etadi.
Tuproqning mexanikaviy tarkibi. Turli tipdagi tuproqlar va ularning ayrim qatlamlarini mexanikaviy tarkibi har xil - soz, qumoq, qumloq yoki qumli bo‘ladi.
Tuproqning mexanikaviy tarkibi ham tuproqning muhim morfologik belgilaridan biri bo‘lib, yerni ishlash, ekinlarni sug‘orish va tuproqning unumdorligini oshirishga yordam beradi. Tuproqlarning mexanikaviy tarkibini dalada ham taxminiy aniqlash mumkin. Soz tuproqlar quruq holida juda qattiq bo‘lib, kesakchalarini barmoq bilan maydalab bo‘lmaydi. Tuproqlarning mexanik tarkibini dalada aniqlash usullariga  keyinroq to‘xtalib o‘tamiz. 
		Tuproq strukturasi. Tuproq strukturasi turli tuproqlarda va ularning ayrim qavatlarida bir xilda bo‘lmay, asosan strukturasiz va strukturali bo‘ladi (19-rasm).

19-rasm.Tuproq strukturasi turlari
. 		Tuproqning bu morfologik belgisini aniqlash bilan tuproqdagi organik modda va boshqa ximiyaviy birikmalar hamda mexanikaviy zarracha va kolloidlar ustida to‘g‘ri mulohazalar yuritish mumkin bo‘ladi. Chunki strukturaning paydo bo‘lishi va struktura bo‘lakchalarining sifati tuproqning mexanikaviy, kolloid va ximiyaviy tarkibiga bog‘liq. Bulardan tashqari, strukturalilik holati tuproqning bir qancha fizik-ximiyaviy xossalariga, shuningdek, suv, havo, issiqlik va oziq rejimlariga ham kuchli ta’sir etadi.
Strukturasiz tuproqda shakl tuzilishi bo‘lmaydi (zichlangan yoki sochilma holida bo‘ladi). Strukturali tuproqlarda shakl tuzilishi bo‘lib, ular kubsimon, prizmasimon va plitasimon tiplarga. bo‘linadi. Bular o‘z navbatida bir qancha tur va xillarga bo‘linib, kubsimon tipdagi donador strukturalar dehqonchilikda eng yaxshi hisoblanadi.
Tuproqning bu morfologik belgisini puxta o‘rganib, uning strukturalilik holatini to‘g‘ri aniqlash lozim. Buning uchun struktura bo‘lakchalarining shakli, mahkamligi va kattaligi aniqlangan bo‘lishi kerak. O‘rta Osiyo respublikalarida ko‘pgina struktura bo‘lakchalari har xil kattalikdagi kesakchalar va mayda donachalar shaklida bo‘ladi.
	Tuproq qovushmasi. Har qaysi qatlamdagi zarra va bo‘lakchalar zichligining harakteri va darajasi tuproq qovushmasi deyiladi. Tuproqning bu morfologik belgisi ona jinsning tarkibiga, tuproqning organik, organomineral va mexanikaviy tarkibga, strukturasiga, namlik darajasiga bog‘liq. Asosan, tuproq qovushmasi juda qattiq, zich, g‘ovak va sochilma (qum) holatida ko‘p uchraydi.
Juda zich qovushmali qatlamni qazishda ketmon yoki bel bilan birga lom ham ishlatiladi. Bu xildagi qovushma oz chirindili, strukturasiz va og‘ir mexanikaviy tarkibli soz tuproqlarning ayrim quruq holdagi qatlamlarida uchraydi.Zich qovushmali qatlamlarni qazish ham sermehnat ish. Bu xildagi qovushma mayda zarrachalari ko‘p bo‘lgan qatlamga xosdir.
	G‘ovak qovushmali holat serchirindi, strukturali, qumoq yoki yengil soz tuproqlarda bo‘lib, zarra va struktura bo‘lakchalari bir-biriga yopishmaganligi sababli bu tuproqlarni ishlash juda oson bo‘ladi.
	Tuproqlarning mexanikaviy tarkibi sochilma, qovushma qum yoki qumloq tarkibli tuproqlarga xos bo‘lib, ko‘pincha bunday tuproqlarda organik modda (chirindi) juda oz bo‘ladi. Shunday qilib, tuproqningbu muhim morfologik belgisini o‘rganish bilan qatlamlardagi suv, havo rejimi va tuproqni ishlash og‘ir yoki yengil ekanligi aniqlanadi.
	Tuproqning namligi. Tuproqning namligi — absolyut quruq tuproq og‘irligi yoki hajmiga nisbatan protsent bilan ifodalangan suv miqdoridir. Tuproqning namligi undagi suv jamg‘armalarini, sug‘orish muddatlarini aniqlash, tuproqni ishlash va boshqalar uchun aniqlanadi.
	Tuproqning bu belgilarini o‘rganishdahar qaysi qatlamning namligini o‘rganish ham katta ahamiyatga ega, chunki tuproqning ba’zi belgilari uning namlik darajasiga qarab o‘zgaradi. Morfologik belgilariga ko‘ra tuproqlarning namlik darajasi, ho‘l, nam, nimxush va quruq bo‘ladi.
	Qatlam orasidan suv tomchilari sizib tursa ho‘l tuproq, zarra oralig’i suv bilan to‘yingan bo‘lsa nam tuproq, zarralar to‘zimasdan bir-biriga yopishib tursa nimxush tuproq va zarralar to‘zigan holda bo‘lsa quruq tuproq deyiladi. Lekin tabiatda absolyut quruq tuproq bo‘lmaydi. Tuproqning namlik darajasiga ko‘ra o‘ziga xos agrotexnika tadbirlari qo‘llaniladi.
	Tuproq qo‘shilmasi. Tuproq paydo bo‘lish jaryonigahech qanday aloqasi bo‘lmagan, keyinchalik sirtdan qo‘shilib qolgan mineral, tog‘ jinsi parchasi hamda organik qoldiqlar singari moddalar tuproq qo‘shilmasi deyiladi.
	Hayvonlarning suyagi, o‘simliklarning qoldig‘i kabilar biologik qo‘shilma hisoblanadi. Tosh, shag‘al kabilar esa mineral qo‘shilma bo‘ladi. Bulardan tashqari, uy-ro‘zg‘or asboblarining siniqlari (sopol, chinni, oyna va metall) arxeologik qo‘shilma deyiladi. Bu qo‘shilmalarni o‘rganish tuproqning yoshini va insonlarning tuproqqa qay darajada ta’sir qilganliklarini aniqlashga imkon beradi.
	Tuproqning yangi yaralmasi. Tuproq paydo bo‘lish jarayonida vujudga kelgan, shakli va tarkibi har xil bo‘lgan turli holatdagi birikmalar yangi yaralma deyiladi. Yangi yaralma paydo bo‘lishi jihatidan ximiyaviy va biologik bo‘ladi. Tuproq qatlamida to‘planib qolgan kalsi xlorid (СaС12), magniy sulfat (MgSO4}), gips (CaS042H20), ohak (СaСO)3singari tuzlar shuningdek, temir, kremniy oksidlari (Fe03, Si02) birikmalari ximiyaviy yangi yaralma deyiladi.
	Tuproq yangi yaralmasi tuproqlarning paydo bo‘lishida katta ahamiyatga ega bo‘lib, tuproqda yashaydigan jonivorlarning (umurtqali va umurtqasiz) hayot kechirishi va o‘simlik (ko‘p yillik va bir yillik) ildizlarining rivojlanishi natijasida paydo bo‘lgan qoldiqlar, shuningdek, ayrim jonivorlar organizmi orqali chiqarilgan moddalar biologik yangi yaralma deyiladi. Tuproq qatlamlaridagi har qaysi yangi yaralmalarning turi va harakterini o‘rganish bilan tuproqning paydo bo‘lishi va ayrim qatlamlardagi ximiyaviy va biologik protsesslarni aniqlash mumkin. Quyida sug‘oriladigan bo‘z tuproqning morfologiyasi keltiriladi. 
	A10-32 sm.Chirindili haydalma qatlam, och sur—sarg‘ish tusli, o‘rta qumoq tarkibli, yirik kesakchali, quruq holdagi g‘ovak qovushmali, o‘simliklar ildizining qoldiqlari va chuvalchang yo‘llari uchraydi.
	A232-65 sm.Chirindili qatlam, och sur tusli, og‘ir qumoq tarkibli, o‘rta kesakcha strukturali, bir oz nam va zichlangan, chuvalchang yo‘llari va o‘simlik ildizlari uchraydi. Qatlamning quyi qismida g‘isht parchalari va karbonat birikmalari uchraydi.
	B65-153 sm. Utuvchi qatlam, och- sur tusli, qumoq tarkibli, noaniq strukturali, o‘rtacha namli, o‘rtacha zichlangan qovushmali, o‘simlik va hayvon qoldiqlari kam uchraydi.
	C153-200 sm. Tuproq osti qatlam, sur-qo‘ng‘ir tusli, qumoq tarkibli, strukturasiz, o‘rtacha namli, bir oz zichlashgan, o‘simlik va hayvon qoldiqlari oz miqdorda uchraydi. 200 smdan quyi qismi lyoss yotqiziqlaridan iborat. Sizot suvlar juda chuqurda.
	Tuproqning morfologik belgilari dalada, tabiiy sharoitda o‘rganilishi bilan shu joydagi tuproqning paydo bo‘lishi hamda ayrim qatlamlarning xususiyatlari va harakteri aniqlanadi. Bu materiallar asosida tekshirilayotgan joydagi tuproqning qaysi tipga mansub ekanligi aniqlanadi. Bundan tashqari, sho‘rlanish va botqoqlanishning oldini olish, shuningdek, tuproq unumdorligini oshirish uchun qo‘llaniladigan agrokompleks tadbirlarni to‘g‘ri belgilash imkoniyatini ham beradi.
	Dala kundalik daftarining namunasi
Dala kundalik daftari
[bookmark: bookmark0]№	
Tekshiruvchi	
Vaqt	
Geografik holat	
Relef			
Mikrorelef	
O‘simlik va ekinlar 	
Kislota ta’sirichuqurligi	
Yangi yaralma chuqurligi	
Gipsli qatlam chuqurligi	
Ildizlar chuqurligi 	
Nam qatlam chuqurligi 	
Temir oksid chuqurligi ……………………
Sizot suvlar chuqurligi va sho‘rligi……….
Sho‘rlanish	
Botqoqlanish	
Tuproq ona jinsi 	
Tuproq tipi va xili		
Olingan namunalar chuqurligi (sm) . .	

Tuproq kesmasining umumiy ta’rifi

Qazilgan tuproq kesmasini izohlashdan oldin tekshirilayotgan hudud  qaysi respublika, viloyat va tumanga qarashliligi hamda kesma qazilgan xo‘jalik tuprog‘ining nami aniqlanib, chuqur qazilgan joy topografik asosda shartli belgi bilan aniq ko‘rsatiladi. Asosiy kesma ichiga (X) yozilgan doira bilan belgilanadi. Yarim chuqur esa doira, chuqur esa nuqta bilan (.) belgilanadi va albatta, nomerlab qo‘yiladi (20-rasm).
	[image: ][image: ]
20-rasm.Tuproq kesmasi qatlamlarini o‘rganish


Kundalik daftarga hamma xildagi kesmalar tartib bilan nomerlab boriladi. Joyning rel`efini topografik asosga tushirish uchun karta kompas yordamida belgilanadi. Bunda kompas strelkasining shimol nuqtasi kartadagi strelkaga to‘g‘ri kelishi kerak. So‘ngra kompasni osib kesma tomonidan yaqqol ko‘rinadigan qilib belgilanadi (yo‘l, almashlab ekilgan dala cheti, uy, qishloq, temir yo‘l, har xil ustunlar, kanal va hokazolar). So‘ngra chizg‘ichyordamida kesma va belgilash (oriyentr) nuqtasining masofasi o‘lchanadi.Bularning oralig‘ini ko‘z bilan chamalab, qadamlab (qadamni o‘lchash kerak) aniqlash mumkin.
Kundalik daftarga kesmalarning nomeri, joylashgan o‘rni, joyning relefi aniq yoziladi. Jumladan, mikro va makrorelef yoki tekislik, shuningdek qaysi tomonga nishab va hokazolar, o‘simliklari (turi, qalinligi, bo‘yi, holati), qishloq  xo‘jalik tarmog‘i, madaniy o‘simliklar, tuproq osti qavati, ona jinsi, uning mexanikaviy tarkibi, karbonatli, gipsli qavati hamda suvda oson eriydigan tuzlar yoziladi. Sizot suvining sathi, tarkibi, botqoqlanish sabablari, shuningdek tuproq ustki ko‘rinishi, qatqaloq, har xil yoriqlar, toshli, toshloq, qum va hokazolar yoziladi.
Chuqurning tik devori pichoq bilan sekin kovlab turiladi. Chuqurning tusi, yangi yaralmasi va boshqa morfologik belgilariga ko‘ra tuproqning genetik qatlamlari va qatlamchalarining qalinligi pichoq bilan chizib belgilanadi.
So‘ngra chuqurning tik devoriga o‘lchov metrni shunday o‘rnatish kerakki, uning 0 nuqtasi tuproqning yuzasiga to‘g‘ri kelsin. Shundan keyin har bir qatlamning qalinligi va chuqurning bo‘yi o‘lchanadi.
Kundalik daftarga rangli qalam bilan chuqurning rasmi chiziladi, bunda o‘simlik ildizlarining tarqalishi, chuqurligi, yangi yaralmalar va qo‘shilmalar uchragan joy belgilab qo‘yiladi. So‘ngra tuproqning kislota ta’siri chuqurligi (10% li HC1 eritmasi tomiziladi), har bir qatlamning ustki va tuproq osti qalinligi belgilanadi.

Sinov savollari:
1. Tuproqning morfologik belgilari deganda nimani tushunasiz?
2. Tuproqning morfologik belgilarining har biri tо‘g‘risida ma’lumot bering.
3. Dala sharoitida tuproqning morfologik belgilari qanday yoritiladi?
4. Tuproq morfologik belgilarni о‘rganish nima uchun kerak?

3-amaliy mashg‘ulot. Tuproqning mexanik tarkibini dala sharoitida о‘rganish
[bookmark: _Hlk53007531]Dalada  mexanik tarkibni aniqlash usuiblari
	Quruq» uslub. Buning  uchun ozgina tuproq olib, qo‘lning kafti ustida yaxshilab eziladi, so‘ngra yengil puflab, kaftda qolgan chang zarralari miqdori orqali tuproqning mexanik tarkibi, to‘g‘risida mulohaza yuritiladi. Agarda tekshirilayotgan maydon tuprog‘ining mexanik tarkibi qancha og‘ir bo‘lsa, kaftda qolgan zarrachashuncha ko‘p bo‘ladi. Bu mexanik tarkibni dalada aniqlashning eng qo‘pol uslubi bo‘lib, faqatgina og‘ir yoki yengil tuproq gruppalarini  ajratish imkonini beradi.
	«Loy halqachalar» orqali aniqlash. Buning uchun 3-5 gramm tuproq kaftga olinadi va bir oz suv qo‘shish orqali hamirsimon loy tayyorlanadi. Undan halqalar yasalib, uning tashqi holatiga qarab qum, qumloq, qumoq, soz kabi mexanik zarrachalarning gruppalari ajratiladi. 

Mexanik tarkibni dalada aniqlash uchun, 
[image: ]tuproqdan ozgina olib, uni ho‘llaymiz. 
uni qo‘limiz bilan sekinlik bilan yumshatib, arqonchalar yasaymiz.


[image: ]
[image: ]Tuproq holatiga qarab mexanik tarkibini 
osongina aniqlash mumkin. Tuproq sochilib
tursa, demak bu  qumli tuproq.








[image: ]Bu holatda tuproqdan sharcha yasash mumkin,lekin ozgina bosilsa, sochilib ketadi. 
Bundan bilish mumkinki, bu qumloq. 










  Tuproqdan sharcha yasaladi, lekin chetlari
yorilib ketsa, qumoqli tuproq hisoblanadi.

[image: images.jpg][image: скачанные файлы (6).jpg]
	Tuproq tipi
	Belgilari

	Qum
	Arqoncha yasash mumkin emas

	
	

	Qumloq
	Mustahkam bo‘lmagan arqoncha

	Yengil qumoq
	Arqoncha yasash mumkin, lekin tez bo‘linib ketadi

	O‘rta qumoq
Og‘ir qumoq
	Arqon yasalib, bukilganda
bo‘lib ketadi.
Mustahkam aylana hosil qilish mumkin, lekin usti darzlardan iborat bo‘ladi.

	Loy
	Silliq yuzaga ega bo‘lgan mustahkam aylana hosil bo‘ladi.


Tuproq mikro agregatlari elakchalar yordamida aniqlash
	Kerakli asbob – anjomlar:
1. Texnik tarozi
2. [image: http://credia.ru/wp-content/uploads/media/%D0%A4%D0%B8%D0%B7%D0%B8%D0%BA%D0%B0-%D0%BF%D0%BE%D1%87%D0%B2/image8.png]3 mm dan 0.25 mm gacha bo‘lgan elaklar
3. [image: глинистая почва срез.jpg]Chinni hovoncha, rezina uchli dastacha
4. Jun shyotka
Tuproq mexanik tarkibini elakchalar yordamida aniqlashuning tosh hamda qumlarini ma’lum gruppalarga (yirik, o‘rta, mayda) ajratish maqsadida ishlatiladi. Odatda tuproqning toshli qismini aniqlash uchun  diametri 3mm dan kata teshikchali elakchalar qo‘llaniladi. Tuproqning toshlilik darajasini aniqlash ko‘pchilik holda dala sharoitida olib boriladi. Buning uchun 1kg tuproq olib elakchadan o‘tkaziladi. Qolgan toshli qismi maxsus junli cho‘tkalar yordamidatoshlarda yopishib qolgan mayda zarralardan tozalanadi, so‘ng 0,1 g aniqlikkacha texnik tarozida o‘lchanadi va uning foiz hisobi topiladi. 
	Hisob-kitob absolyut quruq tuproq vazniga nisbatan foiz miqdorida aniqlanadi. Buning uchun toshli qismdan undagi gigroskopik namlikni  aniqlash maqsadida 15-20gr namuna olib termostatda quritiladi va quruqholdagi vazni o‘lchanadi. Olingan ma’lumotlar  asosida tuproqning toshli qism miqdori ko‘rsatkichiga (foiz hisobida) o‘zgartirish kiritiladi.
         Analizni davom ettirish maqsadida 3 mm li elakdan o‘tkazilgan tuproq namunasidan 100-150 g olib, chinni xovonchada rezinali (kauchukli) ezgich orqali maydalab bir-biriga kiygizilgan teshiklarining kattaligi 3-1 mm bo‘lgan elakchada-shagal, 1-0,5 mm da –yirik qum, 0,5-0,25 mm da-o‘rta qum, 0,25 mm dan kichik elakchada esa mayda qum miqdorini aniqlaymiz. Olingan ma’lumotlardan absolyutquruq tuproq vazniga nisbatan foiz miqdorini aniqlaymiz.  Olingan ma’lumotlar aniq bo‘lishi uchun qum zarrachalaridan chang va il ajralishi lozim. Buning uchun qum zarrachalari toza suvda qaynatiladi yoki maxsus eritmalar yordamida toki eritma tiniq holga kelguncha ishlanadi. Shu usul bilan qum zarralarining, hattoki toshli qismning miqdori ham topiladi. 

Sinov savollari:
1. Tuproqning granulometrik tarkibi deganda nimani tushunasiz?
2. Dalada mexanik tarkib qanday usullarda aniqlanadi?
3. Tuproqning granulometrik tarkibini aniqlash uchun qanday asbob uskunalar kerak bо‘ladi?
4. Tuproqning granulometrik tarkibini о‘rganish nima uchun kerak?


4-amaliy mashg‘ulot. Tuproq strukturasini о‘rganish

 Tuproqning donadorligi deganda uning tabiiy ravishda struktura bo‘laklari va agregatlariga ajralib ketish xususiyati tushuniladi; struktura bo‘laklari va agregatlar odatda gumus va tuproqdagi mayda mexanik zarralarining o‘zaro birikshidan hosil bo‘ladi.
	Struktura tuproqning muhim va o‘ziga xos alomati bo‘lib, uning genetik hamda agroishlab chiqarish xarakteristkasini aniqlashda katta ahamiyatga egadir.
	Tuproqlar strukturasinig morfologik tiplari S.A.Zaharov tomonidan yaxshi ishlab chiqilgan. Har bir tuproq va uning genetik qatlami uchun tuproqlar strukturasining ma’lum tipi to‘g‘ri keladi. Tuproq agregatlarining shakliga qarab strukturaning uch xil tipini ajratib ko‘rsatish qabul qilingan; kubsimon, prizmasimon va plitasimon strukturalar (21-rasm, 7-jadval).
[image: 4]
21-rasm. Tuproq strukturasining turlari va shakllari
I kubsimon tip: 1- yirik uvoqli; 2- yong`oqsimon; 3- donador; 4- changsimon.II prizmasimon tip: 5- ustunsimon; 6 –yirik prizmatik.
III plitasimon tip: 7- yassi qatlamsimon; 8- yaproqsimon.

7-jadval
Tuproq donadorligi tasnifi (S.A.Zaharov)

	№
	Turi
	Xili
	Agregat o`lchami, mm

	1 tip. Kubsimon

	1.
	Palaxsa
	Yirik kubsimon
Mayda palaxsa
	>10
10-1

	2.
	Kesakcha
	Yirik kesakcha
O`rta kesakcha
Mayda kesakcha
	10-3
3-1
1-0,05

	3.
	To`zon (chang)
	To`zon (chang)
	0,05

	4.
	Yong`oqsimon
	Yirik yong`oqsimon
O`rta yong`oqsimon
Mayda yong`oqsimon
	>10
10-7
7-5

	5.
	Donador
	Yirik donador
O`rta donador
Mayda donador
	5-3
3-1
1-0,5

	2 tip. Prizmasimon

	1.
	Ustunsimon
	Yirik ustunsimon
O`rta ustunsimon
Mayda ustunsimon
	>5
5-3
3

	2.
	Ustunnamo
	Yirik ustunnamo
O`rta ustunnamo
Mayda ustunnamo
	5
5-3
<3

	3.
	Prizmasimon
	Yirik prizmasimon
O`rta prizmasimon
Mayda prizmasimon
	>5
5-3
3-1

	3 tip. Plitasimon

	1.
	Plitasimon
	Slanetssimon
Plitasimon
Plastinkasimon
	>5
5-3
3-1

	2.
	Tangasimon
	Yaproqsimon
Yiriktangasimon
Maydatangasimon
	1
3-1
1




	Kubsimon struktura tipiga o‘lchamlari uchala o‘q (gorizontal va vertikal) bo‘ylab taxminan bir xil bo‘lgan agregatlar kiradi. Bunday agregatlar ko‘p yoqli dumaloqshaklda bo‘ladi. Shakli va katta-kichikligiga ko‘ra, kubsimon strukturaning quyidagi tiplari mavjud:
a)  palaxsali struktura – burchaklari, qirralari va yoqlari yaqqol ifodalanmagan, 5 sm dan katta bo‘lgan agregatlar:
b) uvoqchali struktura-yuqoridagidek, ammo o‘lchami 5 dan 0,5 sm gacha bo‘lgan agregatlar. Mayda-yirikligiga ko‘ra ular o‘z navbatida yirik uvoqchali, uvoqchali va mayda uvoqchali agregatlarga bo‘linadi;
v) yong‘oqsimon (g‘o‘rasha) struktura-burchaklari, qirralari va yoqlari yaqqol ifodalangan, 20-5 mm kattalikdagi agregatlar. Ular yirik yong‘oqsimon va mayda yong‘oqsimon agregatlarga ajratiladi.
g) donador struktura-yong‘oqsimon strukturaning aynan o‘zi, ammo agregatlarning kattaligi 5-0,56 mm ni tashkil etadi. Donador struktura yirik donador, donador, mayda donador yoki poroxsimon strukturalarga bo‘linadi.
d) prizmasimon struktura tipi vertikal o‘q bo‘yicha uzunchoq bo‘lgan, ikkita gorzontal o‘q bo‘yicha o‘lchamlari esa uncha katta bo‘lmagan agregatlarni o‘z ichiga oladi.
	Ularning umumiy ko‘rinishi prizma yoki ustunchashaklida bo‘ladi. Shunga ko‘ra ularning quyidagi turlari bo‘ladi: a) yuqori asosi dumaloq bo‘lgan ustunchali struktura; b) agregatlarning yuqori asosi yassi bo‘lgan prizmasimon struktura. Ustunchali struktura ko‘ndalang o‘lchamiga ko‘ra yirik ustunchali, ustunchali va mayda ustunchali strukturalarga bo‘linadi. Prizmatik struktura ham shu kabi turlarga ajratiladi.
	Plitasimon struktura tipi uchun gorizontal o‘qlar bo‘yicha kuchli rivojlangan, vertikal o‘q bo‘yiicha esa kalta bo‘lgan agregatlar xosdir. Ularning umumiy shakli yassi bo‘ladi. Qatlamli plastinkalarning qalinligiga ko‘ra qo‘yidagi turlari bo‘ladi: a) slanetssimon struktura-plastinkalarning qalinligi 5 mm dan ziyod; b) yassi plitasimon struktura-plastinkalarning qalinligi 3-5 mm; v) taxtasimon struktura – plastinkalarning qalinligi 1 mm dan yupqa; g) tangachasimon struktura – agregatlar yassi plitasimon va taxtasimon plitalardan kichik bo‘ladi.  
      Strukturaning turini to‘g‘ri aniqlash katta ahamiyatga ega, chunki tuproqlarning turli tiplariga va har qaysi genetik qatlamiga tuproq strukturalarining muayyan tiplari to‘g‘ri keladi. Masalan, gumusli qatlamlar uchun donador, uvoqli donador, kukunli-donador struktura; elyuvial qatlamlar uchun esa ustunli, prizmatik, yong‘oqsimon  (g‘o‘rasha), palaxsali kabi strukturalar xosdir.
	Tuproq strukturasining turini chuqur kavlayotganda chiqarib tashlangan sochilib turuvchi tuproqqa qarab aniqlash mumkin. Bu usuldan tashqari, tuproq qatlamidan pichoq bilan ozgina tuproq kesib olib va uni kaftda yoyib, agregatning shakliga qarab ham tuproq strukturasining turini aniqlasa bo‘ladi. Tuproq qatlamlarida ko‘pincha strukturaning har xil turlarini uchratish mumkin. Bu holda strukturaga ikki-uchta so‘z bilan ta’rif berishga va oxirgi so‘z bilan ko‘proq uchraydigan alomatlarni ta’kidlashga to‘g‘ri keladi. Masalan, agar qatlamda uvoqlar ko‘proq bo‘lsayu, palaxsalar ham uchrasa, bunday struktura palaxsali-uvoqli struktura deb ataladi. Qatlamlarda agregatlardan tashqari, agregatlarga yopishib bog‘lanmagan zarralar ham bo‘ladi. Bunday tuproqlar strukturasiz tuproqlar deb yuritiladi. Qumli tuproqlar strukturasiz tuproqlarga yaqqol misol bo‘la oladi.

Sinov savollari:
1. Tuproq strukturasi deganda nimani tushunasiz?
2. Tuproqning strukturasiga ta’sir qiluvchi omillarni bilasizmi?
3. Tuproq strukturasining suv, havo va oziqa rejimiga ta’siri qanday?
4. Tuproq strukturasi qanday uslublar orqali o`rganiladi? 

2-QISM.  AGROKIMYO

1-bob. Agrokimyo fanining predmeti, maqsadi,  vazifalari, tadqiqot usullari. Agrokimyoning rivojlanishida olimlarning qо‘shgan hissalari. О‘zbekistonda agrokimyoning rivojlanish tarixi.
	Inson oziqlanishi о‘simlik mahsulotining miqdori va sifatiga bog‘liq. Bundan tashqari о‘simlik mahsuloti sanoat uchun xomashyo bо‘lib xizmat qiladi.
	Hosil miqdori juda kо‘p omillarga bog‘liq, shularni ichida eng muhimlaridan biri qishloq-xо‘jalik ekinlarini oziq elementlar bilan kerakli miqdorda va о‘z vaqtida ta’minlashdir.
	Shundan kelib chiqib agrokimyo fanining predmetini aniqlash kerak bо‘ladi.
	Agrokimyo fani о‘simlik oziqlanishi va tuproq meliorativ holatini yaxshilash jarayonlarida о‘simlik, tuproq va о‘g‘it о‘rtasidagi о‘zaro munosabatni о‘rganadi. Buni akademik D.N.Pryanishnikov quyidagi uchburchak shaklida kо‘rsatgan (22-rasm):
[image: ]
22-rasm.О‘simlik, tuproq va о‘g‘itlarning о‘zaro munosabati sxemasi

	О‘simlik, tuproq va о‘g‘itlarni о‘zaro ta’sirini о‘rganganda iqlim va boshqa sharoitlar hisobga olinadi va bu bog‘lanishni quyidagicha tasvirlash mumkin (23-rasm).
[image: ]
22-rasm.Tuproq-iqlim-о‘g‘it-о‘simlik tizimini о‘zaro munosabati
	Agrokimyo fanining asosiy maqsadi, shu fanning asosiy quroli bо‘lgan о‘g‘itlar yordamida eng avvalo tuproq meliorativ holatini, unumdorligini yaxshilash va shu orqali о‘simliklar hosilini miqdorini kо‘paytirib, sifatini oshirishdan iboratdir.
	Shu maqsaddan kelib chiqib agrokimyoning asosiy vazifasi quyidagicha aniqlanadi: turli tuproq sharoitlarida har xil о‘g‘itlar samaradorligini aniqlash, dehqonchilikda oziq moddalar aylanish doirasini о‘rganish, tuproq va о‘simliklarda borayotgan jarayonlarga ijobiy ta’sir qilish tadbirlarini ishlab chiqishdir.
О‘simliklar oziqlanishini о‘rganish agrokimyoni avvalo о‘simliklar fiziologiyasi va biokimyosi bilan uzviy bog‘laydi. Tuproqda о‘g‘itlarni о‘zgarishi tuproqning xossalariga, kimyoviy va mikrobiologik jarayonlariga bog‘liq bо‘lib, agrokimyo fanini tuproqshunoslik, tuproqkimyosi, biologiyasi va mikrobiologiya fanlari bilan bog‘laydi.
Agrokimyo dehqonchilik va tuproq melioratsiyasi, о‘simlikshunoslik, о‘simliklarni himoya qilish, mexanizatsiya va iqtisod fanlari bilan bog‘langan holda ish olib boradi.
Agrokimyo fani о‘z oldiga qо‘ygan vazifalarni hal qilishda о‘zining maxsus tadqiqot usullaridan foydalanadi. Agrokimyoviy tadqiqotlar qо‘yilgan maqsad va vazifalardan kelib chiqqan holda laboratoriya, vegetatsion, lizimetr, dala va ishlab chiqarish tajribalari usullari bilan amalga oshiriladi. Bu usullar birgalikda qо‘llaniladi va bir-birini tо‘ldiradi. Laboratoriya yordamida asosan tuproq, о‘simlik va о‘g‘itlar kimyoviy analiz qilinadi va kichik laboratoriya tajribalari о‘tkaziladi.
Vegetatsion tajribalar maxsus uychalar, issiqxona, fitotron va vegetatsion maydonchalarda amalga oshiriladi va albatta о‘simlik о‘stirish bilan bog‘liq bо‘ladi.
Vegetatsion tajribalar yordamida ayrim omillarning, shu jumladan, oziq elementlarni о‘simlikning о‘sishi, rivojlanishi, modda almashinuviga va hosildorligiga ta’siri о‘rganiladi.
Lizimetr tajribalar maxsus qurilmalarda tabiiy sharoitga yaqinroq bо‘lgan muhitda olib boriladi. Bu usul yordamida tuproqdagi oziq elementlar migratsiyasi, transformatsiyasi, tuproq xossalarini о‘zgarishi, hamda izotop usullar yordamida о‘simliklarning modda almashinuvi va mahsulotning sifatini о‘zgarishi kabi masalalar о‘rganiladi.    
Dala tajribasi usuli ishlab chiqarish sharoitiga yaqin bо‘ladi va tо‘g‘ridan-tо‘g‘ri dalada har xil kattalikdagi maydonchalarda olib boriladi. Maydonning katta-kichikligiga qarab makro va mikro dala tajribalari bо‘ladi.
Hali katta maydonlarga chiqarish erta bо‘lgan masalalar oldin mikro-dala tajribalarida о‘rganiladi, undan keyin esa katta dalalarda makro dala tajribalari usuliga о‘tiladi. Shunday masalalar borki, ularni mikro-dala tajribalarida о‘rganish yetarli hisoblanadi. Agrokimyo fani ishlab chiqarish tajriba usulidan ham foydalanadi. Bunda tajriba uchun olingan yer maydoni kattaligi jihatdan ishlab chiqarish maydonlariga yaqin bо‘ladi. Shuning uchun ham ishlab chiqarish tajribasi natijalari asosida ishlab chiqilgan tavsiyalarni tо‘g‘ridan-tо‘g‘ri ishlab chiqarish sharoitida foydalanilsa bо‘ladi. Bulardan tashqari agrokimyo fani kimyo, fizika, о‘simliklar fiziologiyasi, mikrobiologiya, amaliy matematika va boshqa fanlar uslubiyatlaridan ham foydalanadi.
Turkistonda agrokimyo elementlarining rivojlanish tarixi va о‘simliklarning oziqlinishiga oid fikrlar
Ma’lumki, О‘rta Osiyo qadimiy dehqonchilik markazlaridan bittasi hisoblanadi. Miloddan  avvalgi VI-V ming yilliklarda avvaldan dehqonchilik bilan shug‘ullanish hozirgi Eron hududidan janubiy Turkmanistonga kо‘chib о‘tdi va bu yerda “Jayhun” deb nomlangan dehqonchilik madaniyatini yuzaga keltirdi. Qadim davrdagi dehqonchilik yerlarni bostirib sug‘orish asosida (tо‘g‘rirog‘i, bahorda, daryolar toshgan paytda, suv bosgan joylarga ekin ekish asosida) amalga oshirilar edi. 
	Eneolit (miloddan avvalgi IV-III) davriga kelib, Zarafshon vodiysida ham dehqonchilik bilan shug‘ullana boshladilar (“Sopolli” dehqonchilik madaniyati). Uzunligi uch kilometrga yetadigan kichik shoxariqlar qazilib, unumdor yerlarga suv chiqarilishi dehqonchilik tarixidagi muhim qadamdir.
	Miloddan avvalgi II minginchi yillarda hozirgi Buxoro hududlarida “Zamonbobo” va “Tozabegip” dehqonchilik madaniyatlari va shundan keyinroq “Chust” dehqonchilik madaniyati shakllandi.
	Bu davrga kelib bostirib sug‘orish о‘rniga kanallardan foydalanish, birmuncha murakkabroq ish qurollariga о‘tish bilan bir qatorda tuproq unumdorligini oshirish maqsadida mahalliy о‘g‘itlardan foydalanishning ham ilk alomatlari kо‘rina boshladi.
	Ayniqsa, “sopolli” dehqonchilik madaniyati davrida tuproqlarni qо‘sh hо‘kiz qо‘shilgan omochlar yordamida ishlanishi va podalarda yirik shoxli qoramollar sonining ortib borishi (ayrim ma’lumotlarga qaraganda, jami mollar sonining 28-29 foizini tashkil qilgan) buning yaqqol dalilidir. Qoramollar sonining ortishi esa, tabiiyki, ularning axlatlarini mahalliy о‘g‘it sifatida ishlatilishiga sabab bо‘lgan.
	G.N.Lisitsina tomonidan amalga oshirilgan maxsus tadqiqod usullari kо‘p miqdorda gо‘nglarning ishlatilishi neoantropogen tuproqlar tarkibidagi chirindi miqdorini 0,34-0,52 foizdan qadimiy sug‘oriladigan tuproqlarda 0,80-1,02 foizga yetishiga olib kelganligini kо‘rsatgan.
	Umuman olganda, О‘rta Osiyoda sug‘oriladigan dehqonchilik madaniyati va chorvachilik bundan 7-8 hatto 10 ming yillar avval paydo bо‘lganligi zardushtiylarning muqaddas kitobi “Avesto” da ham eslatiladi.
	Buyuk ensiklopediyachi olim Abu Rayhon Muhammad ibn Ahmad Beruniy (978-1048) mashhur “Kitob ul jamoxirfi ma’rifatil javohir” asari ona jins va tuproq mineral qismining xossalarini о‘rganish bо‘yicha saqlanib qolgan dastlabki muhim qо‘llanma hisoblanadi.
	X-XI asrlarda aytilgan ushbu ilmiy fikrlar dunyo miqyosida birinchi bо‘lib, tuproqlar nurash jarayonida hosil bо‘ladigan ona jinsining mahsuli ekanligi, ularning mineral qismi esa, tabiat va о‘simliklar hayotida katta о‘rin tutishi alohida ta’kidlab о‘tilgan.
	Taxminan XIV-XV asrlarda yozilgan “Ziroatnoma” (Fan-ikashtuziroa) asarida ajdodlarimizning ming yillik dehqonchilikka oid tajribalari umumlashtirilgan. Kitobdagi ayrim ma’lumotlarning guvohlik berishicha, ular ekinlardan yuqori va mо‘l hosil yetishtirishda о‘g‘itlarning muhim ahamiyatga ega ekanligini yaxshi bilganlar.
	Mazkur asarda turli chorva mollarining gо‘nglari tuproqlarga turlicha ta’sir kо‘rsatishi, qо‘y va echkilarning gо‘nglari ot gо‘ngiga nisbatan bir yarim baravar kuchliroq ekanligi e’tirof etilgan. Ayniqsa, chо‘chqa ahlati о‘g‘it sifatida unchalik ahamiyatga ega emasligi, uni qо‘llaganda turli-tuman illatlar kelib chiqishi alohida qayd etilgan.
	Shuningdek hozirgi kunda biz “kompost” deb ataydigan “nuriyi maxlut” ni tayyorlash usullari ularga о‘sha qadim zamonlarda yoq ma’lum bо‘lgan ekan. Nuriyi-maxlutni tayyorlash uchun gо‘ng, ariq va zovur tuproqlari, chirigan qamish, xashak va barglar, eski devor va tom tuproqlari, axlatlar, kul, iste’mol uchun yaramaydigan meva-chevalar, charm va polos qoldiqlari hamda suyak talqonlaridan ustalik bilan foydalanganlar.
	Nuriyi-maxlut tarkibidagi ozuqa elementlarni havo va yog‘in-sochinlar ta’sirida sezilarli darajada kamayishi (hozirgi ibora bilan aytilganda, denitrifikatsiyalanishi ham) ularning e’tiboridan chetda qolmagan.
	Bundan ancha ilgari yetishtirish borasida “Dasturi kishvarzon” (“Dehqonlarga yо‘riqnoma”) va “Kidyurnoma” (“Bog‘dorchilik haqida kitob”) kabi qimmatbaho asarlar yozilgan bо‘lib, ular shu davrlarda tez-tez bо‘lib turadigan urushlar paytida yо‘qolib ketgan.
	Ajdodlarimiz shuningdek, ekinlar va tuproq (tо‘g‘rirog‘i tuproqning xususiyatlari) о‘rtasidagi munosabatga azal-azaldan qiziqib kelganlar va о‘rganganlar. Natijada Quva va Dashnobodning tuproqlari anor, Namangan tuproqlari olma, Kattaqо‘rg‘on tuproqlari uzum yetishtirish uchun eng qulay ekanligi aniqlangan. Oltiariqning bodiringlari, Marg‘ilon anorlari va Chorjuy qovunlari qadim-qadimdan buyon ma’lum va mashhurdir.
	Yuqorida sanab о‘tilgan vositalar yordamida yaqin-yaqingacha ham tuproqlar tarkibidagi chirindi va ozuqa elementlarining miqdori kо‘paytirilgan.

О‘zbekistonda agrokimyo fanining yuksalish bosqichlari
	Aholi sonini tez su’ratlar bilan kо‘payib borishi Rusiya imperiyasining О‘rta Osiyoni bosib olib, о‘zining asosiy paxta bazasiga aylantirishi, ekinlar hosildorligini keskin oshirishni taqozo qilgan edi. Bu muammo tabiiyki, mineral о‘g‘itlarni qо‘llash yо‘li bilangina hal qilinishi mumkin edi.
Birinchi fosforli о‘g‘it 1843- yilda Looz tomonidan Rotamsted stansiyasida, kaliyli 1861- yilda Stasfurtda olingan bо‘lishiga va о‘g‘itlar ustida juda kо‘p tadqiqotlar о‘tkazilganligiga qaramasdan, Osiyoga mineral о‘g‘itlar birinchi marta XX asrning boshlarida, tо‘g‘rirog‘i 1906 yilda keltirilgan.
Turkistonda ekinlarga mineral о‘g‘itlarni qо‘llash borasidagi dastlabki tadqiqotlar R.R.Shreder, M.M.Bushuev, I.K.Negodnovlar tomonidan amalga oshirilgan va bu tajribalarda har bir gektar maydonga 30-60 kilogramm atrofida azotli va fosforli о‘g‘itlar qо‘llanilgan.
Qо‘llanilgan о‘g‘itlar miqdorining kamligi va agrotexnikaviy tadbirlar saviyasining pastligi tabiiyki, о‘g‘itlar samaradorligini kо‘rsatib berish imkonini bermagan.
Eski Qovunchida (hozirgi Yangiyо‘l) о‘g‘it qо‘llash stansiyasining ochilishi, о‘simliklar oziqlanishini о‘rganish borasida olib boriladigan ilmiy-tadqiqot ishlarining keng quloch yoyishiga yordam berdi.
Bu stansiyaning fa’oliyati A.I.Kurbatov, D.A.Sabinin, YE.A.Jorikov, V.P.Machigin, V.N.Mandrigin, I.T.Chernov va boshqa bir qator taniqli tadqiqotchilarning nomlari bilan chambarchas bog‘liqdir. Ular tomonidan bajarilgan ilmiy izlanishlar О‘rta Osiyoning barcha tuproq tiplarida ham azotli о‘g‘itlarni qо‘llash (ayniqsa fosforli о‘g‘itlar fonida) ijobiy natija berishini kо‘rsatdi.
О‘zbekistonda agrokimyo va tuproqshunoslik fanlarining rivojlanishida 1920 yilda О‘rta Osiyo davlat Universiteti qoshida tashkil etilgan Tuproqshunoslik va geobotanika institutining roli kattadir.
Institut hozirgi davrgacha turli nomlar bilan atalib, turli-tuman vazirlik va qо‘mitalar tassarufida bо‘ldi; 1932- yilda Butun ittifoq paxtachilik ilmiy tadqiqot institutining О‘g‘it va agrotuproqshunoslik Markaziy stansiyasiga aylantirildi. 1943-60- yillarda О‘zSSR Fanlar Akademiyasi, 1960-61- yillarda О‘zSSR qishloq xо‘jalik Fanlar Akademiyasi, 1961-64- yillarda О‘rta Osiyo Paxtachilik Davlat Qо‘mitasi, 1964-72- yillarda Qishloq xо‘jalik vazirligi, 1972- yildan 1999- yilgacha О‘zbekiston Fanlar Akademiyasi tarkibidagi va 1999- yildan boshlab О‘zbekiston Respublikasi Yer resurslari davlat qо‘mitasi ixtiyoriga о‘tkazildi.
1929-30- yillarga kelib о‘g‘it bо‘yicha ilmiy tadqiqot instituti (NIU) va paxtachilik ilmiy tadqiqot instituti (UzNIXI oldingi Sozyun IXI) larining ochilishi paxtachilikda о‘g‘it qо‘llash masalalarini hal qilishda va agrokimyo sohasini rivojlantirishda muhim о‘rin tutdi.
Shu davrda mazkur ikki ilmiy maskan О‘rta Osiyoning paxtachilik mintaqasida tarqalgan barcha tuproqlarda amalga oshiriladigan tajribalarni yо‘lga qо‘ydi. Tajribalar paxta yakka ziroati (monokultura) va almashlab ekish sharoitida о‘g‘itli va о‘g‘itsiz fonlarda amalga oshirildi.
Respublikamiz ishlab chiqarishiga kо‘plab iqtidorli  mutaxassislarni tayyorlab berishda, shuningdek agrokimyo va tuproqshunoslik fanlarini rivojlantirishda hozirgi Toshkent Agrar Universitetining alohida tutgan о‘rni mavjud. 1918- yilda Turkiston Xalq Universiteti qoshida qishloq xо‘jalik fakulteti ta’sis etilgan bо‘lib, 1930- yilning aprelida О‘rta Osiyo davlat universitetidan mustaqil О‘rta Osiyo Qishloq xо‘jalik instituti bо‘lib ajralib chiqdi. U 1956- yildan boshlab О‘rta Osiyo paxtachilik va ipakchilik instituti, 1934- yilda esa Toshkent Qishloq xо‘jalik instituti nomini oldi. 1990- yilning boshida Toshkent davlat Agrar Universitetiga aylantirildi.
1930-1936 -yillarda Paxtachilik ilmiy tadqiqot instituti, shu jumladan uning Markaziy о‘g‘it va agrotuproqshunoslik stansiyasi tuproq-agrokimyoviy xarita nomalarini tuzish hamda о‘g‘itlarning samaradorligini aniqlash borasida keng kо‘lamdagi tekshirishlarini о‘tkazadi. Shu maqsadda faqat 1935- yilning о‘zida birgina О‘zbekistonda 620 dan ortiq dala tajribalari о‘tkazildi. Bu tajribalarga Y.M.Chumakov, L.I.Golodkovskiy, D.V.Chernov, I.V.Sivinskiy va boshqalar rahbarlik qildilar. Mana shu ishlarni natijasi о‘laroq О‘zbekistonda, asosan paxtachilikda qо‘llash uchun, kо‘p miqdorda mineral о‘g‘itlar keltirila boshlandi. 1936- yilga kelib О‘rta Osiyoning paxtachilik xо‘jaliklaridagi о‘rtacha hosildorlik gektar hisobiga 16-17 sentnerga yetdi.
1936- yildan boshlab agrokimyo yо‘nalishidagi ilmiy tadqiqotlar о‘g‘itlarni, ayniqsa azotli о‘g‘itlarni, samaradorligini kо‘tarilishiga qaratildi. L.I.Golodkovskiy ma’lumotlariga qaraganda azotli о‘g‘itlardan foydalanish koeffitsiyenti bu davrga kelib 27 foizni tashkil qilgan.
Ulug‘ Vatan urushidan oldingi yillarda agrokimyoda nazariy masalalarni о‘rganishga kо‘proq e’tibor berildi. О‘g‘itlarni qо‘shimcha oziqlantirish sifatida qо‘llashning afzalliklari nazariy jihatdan asoslab berildi, g‘о‘za rivojlanishining turli davrlarida oziqa elementlarini о‘zlashtirish qonuni aniqlandi, о‘g‘itlarni mexanizatsiya yordamida qо‘llash yо‘lga qо‘yildi, tuproqlarning agrokimyoviy xossalarini о‘rganishga e’tibor kuchaytirildi.
1939- yilda B.P.Machigin О‘rta Osiyoning serkarbonat tuproqlari tarkibidagi harakatchan fosfatlar miqdorini aniqlash usulini taklif qildiki, qaysiki, bu usul hozirgi kunda ham о‘zining ahamiyatini yо‘qotmagan.
Urush yillarida Respublikamizga Rusiya va qardosh Respublikalardan kо‘plab ilmiy-tekshirish vositalari va ilm ahli evakuatsiya qilindi.
Ularning yordamida (D.N.Pryanishnikov va uning shogirdlari) bir qator amaliy agrokimyo masalalari hal qilindi. Ayniqsa, Samarqandda faoliyat kо‘rsatgan D.N.Pryanishnikov О‘rta Osiyoda almashlab ekish tizimiga qand lavlagini kiritilishi mamlakat aholisini qand bilan, shuningdek chorvachilikni tо‘yimli ozuqa bilan ta’minlash bilan bir qatorda g‘о‘za hosildorligini oshirishda ham ijobiy natija berishini isbotlab berdi.
XX asrning 50-yillaridan boshlab О‘zbekistonda agrokimyo fani yanada tez su’ratlarda rivojlana boshladi.
1949- yilda Toshkent Davlat Universiteti tarkibida ochilgan agronomiya kafedrasi (1985- yilda agrokimyo kafedrasi deb nomlangan) paxtachilikning bir qator nazariy va amaliy muammolarini hal qilishda salmoqli ishlarni amalga oshirdi. S.N.Rо‘jov, N.P.Malinkin, K.B.Saakyans, J.Sattorov, G.A.Kamenir-Bichkov kabi taniqli olimlar yetuk agrokimyogarlarni tayyorlash bilan bir qatorda bu fanni va Respublikamiz qishloq xо‘jaligini rivojlanishiga munosib hissa qо‘shdilar. О‘zbekiston fanlar akademiyasining haqiqiy a’zosi J.Sattorov nav agrokimyosi yо‘nalishiga asos soldi va о‘g‘it samaradorligini oshirish sharoitini yaratdi. G.A.Kamenir-Bichkov, B.S.Musayev bilan birgalikda tuproq gumusi va azotidan foydalanish va shо‘r yerlarni о‘g‘itlash ilmiy asoslarini ishlab chiqdi. О‘g‘it foniga  qarab g‘о‘za  navlari ildizining о‘sishini har xil bо‘lish sabablarini aniqladilar. 
Bu davrda asosiy e’tibor paxtachilikda о‘g‘it qо‘llash normalari, muddatlari va usullarini nazariy jihatdan asoslab berishga qaratildi.
Kuzgi shudgor ostiga (imkoniyati bо‘lmagan paytlarda, bahorgi ishlov berish payitida) yillik fosfor miqdorining 60-70 foizi, kaliyning 50 foizi qо‘llanilishi lozimligi asoslandi. Barcha ekin maydonlarida ekish bilan birgalikda gektariga 20-30 kg fosfor va 10-15 kg azot berish tavsiya  qilindi.
G‘о‘zaning oziqlanishida qо‘shimcha oziqlanishning ahamiyati, birinchi va sо‘nggi qо‘shimcha oziqlanishning muddatlari ilmiy jihatdan asoslab berildi.
Respublikamizda agrokimyo fanining rivojlanishiga paxtachilik ilmiy instituti (sobiq Soyuz NIXI) jamoasi salmoqli hissa qо‘shdi. Institutning Oqqovoqdagi tajriba maydonlarida sо‘nggi 80 yil ichida amalga oshirilgan tajribalar о‘g‘it qо‘llamasidan surunkali ravishda paxta ekiladigan maydonlarning har bir gektaridan 15 s, gektariga150 kg azot, 100 kg fosfor, 50 kg kaliy qо‘llanilgan maydonlardan о‘rtacha 35,8 s hosil olish mumkinligini kо‘rsatdi.
Bundan kо‘rinib turibdiki, hosilning yarmidan kо‘prog‘i (deyarli 2/3 qismi) mineral о‘g‘itlar hisobiga olinadi.
О‘rta Osiyoning tuproqlari kaliyga ancha boy bо‘lganligi sababli yaqin-yaqingacha ham kaliyli о‘g‘itlarni qо‘llash maqsadga muvofiq emas deb kelindi. Faqatgina M.A.Belousov, I.I.Madraimov, P.V.Protasovlarning olib brogan tadqiqodlari natijasida kaliyli о‘g‘itlarni paxta hosili va tolasining sifatiga kо‘rsatadigan ijobiy ta’siri asoslab berildi. 80-yillarning boshlariga kelib, kaliyli о‘g‘itlarni qо‘llash muddatlari, normalari va boshqa turdagi о‘g‘itlar bilan nisbatlari yuzasidan tegishlicha tavsiyalar ishlab chiqildi. Hozirgi davrga kelib kaliyli о‘g‘itlar paxtachilikda keng kо‘lamda ishlatilmoqda.
1963- yilda tuproqlarning ozuqa elementlari bilan ta’minlanganligini hamda qishloq xо‘jalik ekinlarining xususiyatlarini hisobga olgan holda turli tuproq-iqlim regionlarida о‘g‘itlarni taqsimlash va qо‘llashni ilmiy asosda tо‘g‘ri tashkil qilish maqsadida Respublikamizda  ixtisoslashtirilgan agrokimyo xizmati tashkil etildi.
Toshkent Davlat Universiteti, agrokimyo kafedrasida amalga oshirilgan kо‘p yillik tadqiqotlar natijasida (J.S.Sattorov, A.A.Nazarov, M.Teshaboyev, G.A.Kamenir-Bichkov, L.A.Kopeykina, B.S.Musayev, A.Raximov, A.Shomurotov va b.) agrokimyo fanida yangi yо‘nalish-paxtachilikda nav agrokimyosiga asos solindi. Buning natijasida g‘о‘zaning naviga bog‘liq holda 1 tonna paxta xomashyosini shakllanishi uchun 40 kilogrammdan 70 kilogrammgacha azot, 10 kilogrammdan 30 kilogrammgacha fosfor va 50 kilogrammdan 80 kilogramgacha kaliy kerak bо‘lishi isbotlandi, qaysiki kо‘p miqdorda mineral о‘g‘itlarni tejash hamda atorof-muhitni kimyoviy moddalar bilan ifloslanishini oldini olish imkonini beradi.
Respublikamizda sabzavot ekinlari hamda kartoshkani о‘g‘itlash masalalari Respublika sabzavot, poliz ekinlari va kartoshkachilik ilmiy tekshirish institutida (X.Z.Umarov rahbarligida) boshoqli don ekinlarini о‘g‘itlash masalalari esa, G‘allaoroldagi “Don” ilmiy ishlab-chiqarish birlashmasida о‘rganildi va о‘rganilmoqda.
Respublikamizda agrokimyo fanini rivojlanishiga munosib hissa qо‘shgan tadqiqotchilar R.R.Shreder, M.M. Bushuev, N.K.Balyabo, I.A.Mandrigin, B.P.Machigin, N.P.Malinkin, I.I.Chumachenko, YE.A.Jorikov, A.V.Harkov, V.I.Sivinskiy, S.A.Kudrin, Kaziyev, S.N.Rijov, M.A.Belousov, P.V.Protasov, T.P.Piroxunov, I.M.Madraimov, I.N.Niyozaliyev, J.S.Sattorov, B.I.Isayev, A.E.Ergashev, X.T.Risqiyeva va boshqalar hisoblanadi.

Sinov savollari:
1. Agrokimyo fanining maqsadi nima?
2. Agrokimyo fanining vazifalari nimalardan iborat?
3. Agrokimyoning qanday tadqiqot usullari bor?
4. Agrokimyoning rivojlanishida olimlarning qо‘shgan hissalari. 
5. О‘zbekistonda agrokimyoning rivojlanish tarixi.

2-bob. О‘simliklarning kimyoviy tarkibi va oziqlanishi
О‘simliklar kimyoviy jihatdan nihoyatda murakkab tuzilgan bо‘lib, ularning tanasi suv va quruq moddalardan tarkib topgan.
	О‘simliklarning quruq moddasi deganda, ular tarkibidagi mineral va organik moddalar yig‘indisi tushuniladi. О‘simlik tо‘qimalari tarkibida quruq moddalarning miqdori nisbatan kam, aksincha, suvning miqdori kо‘p bо‘ladi. Ular tarkibidagi suv va quruq moddalar nisbati odatda о‘simlikning turi, yoshi va tana qismi yoki tо‘qimalarining fiziologik holatiga bog‘liq ravishda о‘zgaradi (8-jadval).
8-jadval
Ayrim ekinlar tarkibidagi suv va quruq moddalarning nisbati, %
	Ekin va uning tana qismi
	Suv
	Quruq modda


	Zig‘ir va kungaboqar urug‘i
	7-10
	90-93

	G‘alla ekinlarining doni
	12-15
	85-88

	Qand lavlagining ildizi, mevasi va kartoshka tuganaklari
	75-80
	20-25

	Ekinlarning kо‘k massasi
	80-85
	15-20

	Sabzi, oshlavlagi, piyozboshi
	86-91
	9-14

	Karam, sholg‘om
	90-93
	7-10

	Pomidor va bodring
	94-96
	4-6



Suv-о‘simliklarning о‘suv organlari va tо‘qimalarida 70 dan 95% gacha, urug‘larning zahira tо‘plov va mexanik tо‘qimalari hujayralarida esa 5 dan 25% gacha suv bо‘ladi. О‘simlik qarib borgani sari tо‘qimalardagi, ayniqsa, reproduktiv organlar tо‘qimalaridagi suvning yalpi zahirasi va nisbiy miqdori kamayadi.
	О‘simlik tanasida funksiyalari bevosita uning fizikaviy va kimyoviy xossalari bilan bog‘liq.
	Suvdagi yuqori solishtirma issiqlik sig‘imi va har qanday haroratda ham bug‘lanish xususiyati о‘simliklarning qizib (kuyib) ketishidan saqlaydi. Suv-yaxshi erituvchi bо‘lib, unda aksariyat birikmalar elektrolitik dissotsiatsiyalanadi va zaruriy ozuqa elementlarining ionlari о‘zlashtiriladi.
	Suv о‘simliklardagi energetik о‘zgarishlarda, eng avvalo fotosintez jarayonida, kimyoviy birikmalarning hosil bo`lishida alohida ahamiyatga ega. U quyosh nurining fotosintez uchun zarur, kо‘zga kо‘rinadigan va shunga yaqin ultrabinafsha qismini о‘tkazib, infraqizil radiatsiyaning ma’lum qismini tutib qoladi.
	Suv tuproqdagi mineral tuzlarni erituvchi va о‘simlik tanasida moddalarning harakatlanishi hamda almashinuvi uchun muhitgina bо‘lib qolmasdan, ular hujayra tuzilishining ajralmas qismi hamdir. О‘simliklar tarkibidagi suvning miqdori uning turi va yoshiga, ta’minlanish darajasi, transpiratsiya va oziqlanish sharoitlariga bog‘liqdir.
Quruq moddalar. О‘simliklar tanasida quruq moddalarning to`planishi atmosferadan karbonat angidrid gazining yutilishi va ildiz tizimi tomonidan tuproqdagi mineral tuzlarning о‘zlashtirilishi hisobiga sodir bо‘ladi.
	Qishloq xо‘jalik ekinlari tarkibidagi quruq moddaning 42-45% I uglerod, 40-42% i kislorod, 6-7%i vodorod hissasiga tо‘g‘ri kelib, ularning yig‘indisi 90-94% ga tengdir. Azot va boshqa elementlarning yig‘indisi atigi 6-10% ni tashkil qiladi (9-jadval).
	9-jadval
G‘о‘zaning kimyoviy tarkibi, % (pishish davri)

	
Element
	Kimyoviyformulasi
	Quruq moddaga nisbatan%
	
Element
	Kimyoviyformulasi
	Quruq moddaga nisbatan %

	Kislorod
	O
	45,000
	Oltingugurt
	S
	0,200

	Karbon
	S
	43,000
	Xlor
	Sl
	0,050

	Vodorod
	N
	6,300
	Temir
	Fe
	0,030

	Azot
	N
	1,400
	Marganets
	Mn
	0,005

	Kaliy
	K
	1,500
	Stronsiy
	Sr
	0,004

	Kremniy
	Si
	0,500
	Bor
	V
	0,003

	Alyuminiy
	Al
	0,350
	Bariy
	Va
	0,003

	Kalsiy
	Sa
	1,000
	Rux
	Zn
	0,003

	Magniy
	Mg
	0,300
	Titan
	Ti
	0,001

	Fosfor
	R
	0,300
	Mis
	Si
	0,001

	Natriy
	Na
	0,200
	Rubidiy
	Rb
	0,0005



Uglevodlar, yog‘lar va boshqa azotsiz organik birikmalar uchta elementdan – uglerod, kislorod va vodoroddan tuzilgan, oqsil va boshqa azotli organik birikmalar tarkibida esa azot ham uchraydi. Mazkur tо‘rtta element–organogen elementlar deb ataladi va о‘simliklar quruq moddasining taxminan 95% ga yaqini ular hissasiga tо‘g‘ri keladi.
	О‘simliklar tanasida uchraydigan barcha elementlar о‘simlik hayotida tutgan о‘rni va miqdoriga kо‘ra uchta guruhga ajratiladi.
	Uglerod, kislorod, vodorod, azot, fosfor, kaliy, kalsiy, magniy, oltingugurt va temir kabi elementlar о‘simliklarning me’yorida о‘sib-rivojlanishi uchun о‘ta zarur hisoblanadi. Ularning miqdori odatda о‘simlik tanasining 0,01% I dan toki bir necha о‘n foyizini tashkil qiladi va makroelementlar deb yuritiladi.
	Marganets, bor, molibden, mis, rux, kobalt, yod, vannadiy kabi elementlar о‘simliklar tarkibida ancha kam (10-3–10-6%) miqdorda uchraydi, о‘simliklar tanasida sodir bо‘ladigan asosiy biokimyoviy va fiziologik jarayonlar uchun muhim ahamiyatga egadir. Bu elementlar mikroelement deb nomlanadi.
	О‘simlik tanasining juda ham kichik qismini (10-6 – 10-12 %) tashkil etadigan rubidiy, seziy, selen, kadmiy, kumush, simob va boshqa elementlar ham о‘ziga yarasha ahamiyat kasb etadi va ular ultra mikroelementlar deyiladi.
	О‘simliklar yondirilganda natriy, magniy, fosfor, oltingugurt, kaliy, kalsiy, temir, bor, marganets va boshqa elementlar kul tarkibida qolishi sababli ular kul elementlar degan nomini olgan.
	Turli о‘simliklar tarkibidagi azot va kul elementlarning miqdori bir-biridan sezilarli darajada farq qiladi. Bu bevosita о‘simliklarning biologik xususiyatlari, yoshi, о‘sish sharoitlari bilan bog‘liq bо‘lib, tanasining turli qismlaridagi miqdori ham turlichadir.
	Keltirilgan10-jadvalda asosiy qishloq xо‘jalik ekinlari tarkibidagi azotning miqdori 1-3% atrofida (don-dukkakli ekinlarning doni va kо‘k massasida о‘rtacha 2,5–5,0% gacha) о‘zgarib turishi kо‘rinib turadi. Kul moddalarining miqdori ancha katta miqdorda о‘zgaradi, chunonchi, beda, sebarga о‘simliklarida 6–12%, qand lavlagining ayrim navlari bargida 2,0% dan kо‘proq kul elementlari bо‘lishi mumkin.
10-jadval
Ayrim ekinlarning tarkibida azot va kul elementlarning miqdori, 
quruq moddaga nisbatan % da
	О‘simlik va uning organlari
	Azot
	Kul

	Bug‘doy va boshqa g‘alla ekinlari: doni
	1,5-3,0
	1,5-4,0

	Somoni
	0,4-0,6
	3,0-5,0

	Nо‘xat va boshqa dukkakli don ekinlari doni
	4,0-6,0
	2,5-5,0

	Poyasi
	1,0-1,5
	4,0-5,0

	Kartoshka: tuganagi
	1,0-2,0
	3,0-5,0

	Barglari
	4,0-6,0
	8,0-14,0

	Qand lavlagi va ildizlilar: ildizi
	1,0
	2,0-3,0

	Palagi
	1,5-2,5
	6,0-12,0

	Beda, sebarga (kо‘k massasi)
	2,5-5,0
	6,0-12,0



	О‘simliklar tarkibidagi kulning yalpi miqdorini emas, balki uning tarkibini bilish agronomiya nuqtai nazaridan muhim ahamiyatga ega. Masalan, donli va dukkakli don ekinlar urug‘I kulining 40–50% ifosfor (P2O5) kaliy (K2O) 30-40, magniy (MgO) 8-12 dan iborat. Demak, urug‘ tarkibining deyarli 90% I mazkur uch element oksidlarining xossasiga tо‘g‘ri keladi.
	Somon tarkibida fosfor miqdori 3–5 marta kam bо‘lgani holda, kalsiy va kremniyning miqdori esa keskin oshadi. Dukkakli va dukkakli don ekinlarining urug‘i va somonida oltingugurt nisbatan kо‘proq uchraydi. Kartoshka tuganaklari va ildizmevalilarning kuli о‘z tarkibidagi kaliy miqdorining kо‘pligi bilan ajralib turadi (40–60%). Ildizdagi fosfor miqdori о‘simliklarning poya, somon va palaklaridagiga qaraganda kо‘proq, natriy esa, aksincha, yer usti qismlarida kо‘proq bо‘ladi.
	О‘simliklarning bargi kaliyga boy bо‘lib uning miqdori yosh barglarda qari (eski) barglardagiga nisbatan kо‘proqdir. Kalsiyning miqdori aksincha, qari barglarda 50–60% bо‘lgani holda, yosh barglarda 20-40% dan oshmaydi. Fosfor va oltingugurt о‘simliklar rivojlanishining о‘rta davrlarida 10% ni tashkil qiladi, о‘suv davrining oxiriga borib, sezilarli darajada kamayadi. Butguldoshlar oilasiga kiradigan ekinlarning barglari oltingugurtni kо‘proq yutadi.
	Agronomlar о‘z ishfaoliyatida о‘simliklarda oziqa moddalarning miqdori ekin navi, tuproq– iqlim sharoitlari, qо‘llaniladigan mineral va mahalliy о‘g‘itlar miqdori va о‘simliklarning biologik xususiyatlariga bog`lik ravishda о‘zgarib turishini unutmasliklari kerak, qaysiki qishloq xо‘jalik ekinlariga belgilanadigan о‘g‘it me’yorlarini aniqlashda bu juda ham muhimdir. 

О‘simliklarning organik kimyoviy tarkibi
	О‘simliklar tanasida turli–tuman organik birikmalar uchraydi. Miqdorning oz yoki kо‘pligi va ahamiyatiga kо‘ra ularni bir nechta guruhga bо‘lish mumkin. Masalan, о‘simliklar tanasida oqsillar, fermentlar, nuklein kislotalar kamroq miqdorda uchraydi, lekin ular juda katta ahamiyatga ega bо‘lgan moddalardir. Sellyuloza, gemitsellyuloza, lignin kabilar о‘simlik tarkibining asosini tashkil qilib, somon, yog‘och, urug‘ qobig‘i, о‘simlik tolasining tarkibiga kiradi.
	Ayrim organik moddalar о‘simliklarning faqatgina muayyan qismida, masalan, urug‘, meva, ildiz va tugunaklarida zahira modda sifatida (zahira oqsil, kraxmal, yog‘, qand moddalari) shakllanadi va tо‘planadi. О‘simliklarning ayrim guruhlari alkoloid, glikozid, katron (smola) kauchuk va efir moylari kabi о‘ziga xos moddalarni sintezlash xususiyatiga ega.
	Yuqorida ta’kidlab о‘tilganidek, о‘simlik hosili umumiy massasining juda kichik qismi azot va mineral moddalar hissasiga tо‘g‘ri keladi. О‘simlik quruq massasining asosiy qismini, ba’zi hollarda 80-90% ini organik moddalar tashkil qiladi.
	О‘simliklar tanasida eng keng tarqalgan organik moddalar jumlasiga uglevodlar, yog‘lar va oqsillarni kiritish mumkin. Ularning ayrim qishloq xо‘jalik ekinlari tarkibidagi о‘rtacha miqdori 11-jadvalda keltirilgan.                                    
       11– jadval
Asosiy qishloq xо‘jalik ekinlari hosilining
о‘rtacha kimyoviy tarkibi, %
	Ekin va hosil turi
	Suv
	Oqsil

	Xomprotein
	Yog‘
	Kraxmal
	Sellyu
loza
	Kul

	Bug‘doy (doni)
	12
	14
	16
	2,0
	65
	2,5
	1,8

	Javdar (doni)
	12
	12
	13
	2,0
	68
	2,3
	1,6

	Suli (doni)
	13
	11
	12
	4,2
	55
	10,0
	3,5

	Arpa (doni)
	13
	9
	10
	2,2
	65
	5,5
	3,0

	Sholi (guruch)
	11
	7
	8
	0,8
	78
	0,6
	0,5

	Makkajо‘xori (doni)
	15
	9
	10
	4,7
	66
	2,0
	1,5

	Grechixa (doni)
	13
	9
	11
	2,8
	62
	8,8
	2,0

	Rus nо‘xati (doni)
	13
	20
	23
	1,5
	53
	5,4
	2,5

	Loviya (doni)
	13
	18
	20
	1,2
	58
	4,0
	3,0

	Soya (doni)
	11
	29
	34
	16
	27
	7,0
	3,5

	Kungaboqar (mag‘izi)
	8
	22
	25
	50
	7
	5,0
	3,5

	Zig‘ir (urug‘i)
	8
	23
	26
	35
	16
	8,0
	4,0

	Kartoshka (tuganagi)
	78
	1,3
	2,0
	0,1
	17
	0,8
	1,0

	Qandlavlagi (ildizi)
	75
	1,0
	1,6
	0,2
	19
	1,4
	0,8

	Sabzi (ildizmevasi)
	86
	0,7
	1,3
	0,2
	9
	1,1
	0,9

	Piyoz (piyozbosh)
	85
	3
	2,5
	0,1
	8
	0,8
	0,7

	Beda (kо‘kmassa)
	75
	3
	3,5
	0,8
	10
	6
	3,0


	
Tabiiyki, keltirilgan bu raqamlar о‘rtacha kо‘rsatkichlar bо‘lib, ularga о‘simliklarning turi va navi, iqlim, tuproq va oziqlanish sharoitlari  u yoki budarajada ta’sir kо‘rsatadi. Lekin shunday bо‘lsada, mazkur о‘rtacha kо‘rsatkichlar g‘alla ekinlaridagi asosiy organik moddalar oqsillar (9-18%) va kraxmal (50-60%) ekanligini kо‘rsatib turibdi. Don –dukkakli ekinlarda esa oqsil kо‘proq kraxmal birmuncha kamroq uchraydi. Kartoshka tuganaklarida kо‘proq kraxmal, ildizmevalilar va meva-chevalarda karbonsuvlar tо‘planadi. Moyli ekinlarning urug‘I tarkibida yog‘ va oqsil miqdori kо‘p bo’ladi. Har bir organik modda turiga alohida to’xtalib o’tish maqsadga muvofiqdir.
	Oqsillar. Oqsillar yuqori molekulyar organik birikmalardan hisoblanib, о‘z tarkibida ancha cheklangan miqdordagi aminokislotalarning yuzlab va minglab qoldiqlarini tutadi. Oqsillar о‘simlik tanasida ketadigan modda almashuvining barcha jarayonlarida xal qiluvchi rol о‘ynaganligi sababli organizmlar hayotining asosi hisoblanadi.
	Kо‘pchilik о‘simliklarda, ularning urug‘larida oqsillar zahira modda sifatida tо‘planadi. Ekinlarning о‘suv organlari tarkibida oqsil miqdori ular  quruq massasining 5-20 % ini, don–dukkakli va moyli ekinlar urug‘ining 20-30% ini tashkil qiladi (13-jadval).
	Oqsillarning tarkibi ancha barqaror bо‘lib, 51-55% ini uglerod, 20-24% ini kislorod, 15–18% ini azot, 6,5-7,0% ini vodorod, 0,3-1,5% ini oltingugurt tashkil qiladi.
	О‘simlik oqsillari aholini oziq-ovqat bilan ta’minlashda va chorvachilikda muhim ahamiyatga ega. Inson bir kun davomida kamida 70–100 gr oqsil iste’mol qilishi kerak, aks holda organizmda modda almashinuvi buzilib, jiddiy salbiy oqibatlar yuzaga keladi.
	Oqsil moddalarning molekulalari asosan  20 ta aminokislota va 2 ta amid (asparagine va glutamin) dan tuzilgan. Oqsillarning molekulyar og‘irligi juda katta bo’lib, aksariyat hollarda bir necha millionga yetadi.
	Barcha oqsillar ikkita guruhga proteinlar va proteidlarga bо‘linadi. Proteinlar yoki boshqacha aytganda, oddiy oqsillar, faqat aminokislota qoldiqlaridan tuzilgan bо‘lsa, proteidlar (murakkab oqsillar) oddiy oqsil va u bilan chambarchas bog‘langan oqsil tabiatli birikmadan iboratdir.
	Boshqa azotli birikmalar. Oqsillardan tashqari о‘simliklar tarkibidan oqsil tabiatli birikmalar uchraydi va ular “nooqsil azot” fraksiyasi deb yuritiladi. Bu fraksiya tarkibiga nitrat va ammiak shaklidagi azotning mineral birikmalari va nooqsil holatdagi azotli birikmalari kiradi. 
	О‘simliklar tarkibidagi organik birikmalarining kichikroq qismi peptidlar holida bо‘ladi. Peptidlar cheklangan miqdordagi aminokislotalardan tuzilgan bо‘lib, oqsillardan molekulyar massasining kichik bо‘lishi bilan ajralib turadi.
	Kartoshka tuganaklarida, ildizmevalilarda va ko’katlarda yalpi azot miqdorining yarmiga yaqini azotli nooqsil birikmalar hissasiga tо‘g‘ri keladi. Ular mineral birikmalar (erkin aminokislotalar va amidlar) shaklida bо‘ladi.
	Nooqsil tabiatli azotli birikmalar odam va chorva mollari tanasida oson hazm bо‘ladi. Shuning uchun ham о‘ziga xos biologik qimmatga egadir. О‘simlik mahsulotlarining sifatini belgilashda “xomprotein” kо‘rsatkichidan foydalaniladi. Xomprotein о‘simliklardagi yalpi azot miqdorini 6,25 koeffitsiyentiga (bu raqam oqsil va nooqsil, azotli birikmalar tarkibidagi azotning о‘rtacha miqdori 16% dan keltirib chiqarilgan) kо‘paytirish yо‘li bilan hisoblab topiladi. Odam va hayvonlarni oqsillarga bо‘lgan extiyojini tо‘la qondirish uchun qishloq xо‘jalik ekinlari tarkibidagi oqsil miqdori bilan bir qatorda nooqsil tabiatli azot miqdorini bir sо‘z bilan aytganda  “xomprotein”  miqdorini ham kо‘paytirishga alohida e’tibor beriladi.
	Uglevodlar. О‘simliklar tarkibidagi organic moddalarning yana bir muhim guruxi uglevodlardir. Qand moddalar, kraxmal, sellyuloza, pectin moddalar va boshqalar eng muhim uglevodlardan hisoblanadi. qand-о‘simlik tanasidagi zahira modda. О‘simliklarda monosaxiridlardan glyukoza, fruktoza, disaxaridlardan saxaroza kо‘p tо‘planadi. 
Glyukoza. Glyukoza meva-chevalar tarkibidagi kо‘proq qandlavlagi va boshqa ildizmevalilar tarkibida juda kam (bir % ga yetar-yetmas) uchraydi. Uzum glyukozaga eng boy mevalardan bо‘lganligi sababli (8-15%), uning “uzumshakari” degan nomi shundan kelib chiqqan. Odatda glyukoza a- va b- shakllarda bо‘lib ular birinchi uglerod atomida joylashgan vodorod va gidrooksilning holati bilan farqlanadi. Monosaxiridlar, birinchi navbatda glyukoza о‘simliklarning nafas olishida asosiy energiya manbai hisoblanadi, ularning fosfatiforlari boshqa shaker fosfatlar bilan birga fotosintezda, murakkab uglevodlar sentezida va boshqa modda almashinish jarayonlarida ishtirok etadi.
	Fruktoza. Fruktoza yoki boshqacha aytganda, “meva shakari”  danakli shirin mevalar tarkibida kо‘p bо‘lib, 6-10% ni tashkil qiladi. Tapinambur (yernoki) tarkibida fruktozaning miqdori eng kup-10-12% ga etadi. Sabzavotlar va gallguldoshlarining donlari tarkibida juda kam miqdorda (foizning undan va hatto yuzdan bir ulushicha)  uchraydi.  Fruktoza odatda saxaroza va boshqa polifruktoza hosillarining tarkibiga kiradi.    
	Saxaroza. Saxaroza eng muhim qand moddalaridan biri bo’lib, glyukoza va fruktoza molekulalari qoldiqlaridan tuzilgan.
	Saharoza barcha о‘simlik tо‘qimalarining tarkibida oz yoki kо‘p miqdorda uchraydi. Mevalar ( olmada – 5, apelsinda – 6, olxо‘rida – 8% gacha) va rezavor  mevalar, shuningdek, sabzi, oshlavlagi, piyoz va boshqa bir qator mahsulotlar о‘z tarkibida saharoza miqdorining kо‘pligi bilan ajralib turadi. Shakarqamish va qandlavlagi saxarozaga eng boy ekinlar jumlasiga kiradi. Ularning tarkibida bu moddalarning miqdori mos ravishda 11–15 va 14–22 % ga yetadi. Fotosintez, nafas olish, oddiy uglevodlardan murakkab uglevodlarning sintezlanishi kabi jarayonlar faqat saxaroza ishtirokida ketadi.
	Maltoza. Ua – shakldagi ikki molekula glyukozadan tashkil topadi, erkin holatda о‘simliklar tarkibida kam miqdorda uchraydi.
	Maltoza kraxmalning amilaza fermenti ta’sirida parchalanish jarayonida kо‘p miqdorda hosil bо‘ladi. Bu jarayon ayniqsa urug‘larning unishi davrida jadal ketadi.
	Kraxmal. Kraxmal о‘simliklarning о‘suv organlarida kamroq miqdorda, tuganaklar, piyozboshlar va urug‘larda asosiy uglevod sifatida (0,002-0,015 mm kattalikdagi donachalar holida) tо‘planadi. Ertaki kartoshka navlari tuganaklarida 10-14%, kechpishar navlarida esa 16-22% gacha kraxmal to`planadi. Ayniqsa donli ekinlar kraxmalga boy bо‘lib, eng kо‘p miqdori guruch tarkibida (70–80%), nisbatan kamroq miqdorda makkajо‘xori va pivobop arpa tarkibida uchraydi. Umuman olganda, barcha donli ekinlar urug‘iga kraxmalning miqdori 55-70% atrofida bо‘ladi.
	О‘simliklardagi oqsil va kraxmal о‘rtasida teskari bog‘liqlik mavjud. Oqsilga boydon–dukkakli ekinlar urug‘iga kraxmal miqdori g‘alla ekinlari urug‘idagiga qaraganda ancha kam bо‘ladi, moyli ekinlar urug‘ida kraxmal miqdori yanada kamroqdir. Kraxmal–odam va hayvonlar organizmi tomonidan oson о‘zlashtiriladigan uglevoddir.
	Sellyuloza – hujayra devorlarining asosiy komponenti. U о‘simliklarda lignin, pektin moddalari bilan bog‘langan bо‘ladi. Paxta tolasi 95–98% , zigir 80–90%, kanop va jun  tolalari ham deyarli shuncha miqdorda sellyuloza tutadi. Shuning uchun ham aytib о‘tilgan ekinlar asosan tolasi uchun yetishtiriladi. Daraxtlarning yog‘ochli qismida ham sellyulozaning miqdori kо‘p bо‘lib, 40–50% ga yetadi. Doni qipiq bilan о‘ralgan g‘allagullilar (suvli sholi, tarik) ning urug‘larida sellyulozaning miqdori 10–15% don–dukkakli ekinlar urug‘ida 3–5%, ildizmevalilar va kartoshka tuganaklarida esa 1% ga yaqin bо‘ladi. О‘simliklarning о‘suv organlarida sellyuloza ular quruq massasining  25 dan 40% ini tashkil qiladi.
	Toza sellyuloza tolasimon tuzilishga ega bо‘lgan oq modda. Uning tо‘la gidrolizlanishidan glyukoza hosil bо‘ladi. Sellyulozaning molekulyar og‘irligi bevosita о‘simlik turi va olinish usullariga bog‘liq bо‘lib, bir necha mln ga yetishi mumkin.
	Gemitsellyuloza. О‘simliklarning hujayra devorlari tarkibiga sellyuloza bilan bir qatorda gemitsellyuloza deb nomlanadigan, kichikroq molekulyar og‘irlikka ega polisaxaridlar ham kiradi. Gemitsellyulozalar kо‘proq somon va yog‘ochlarda (20–40% gacha) uchraydi. Ular sellyulozadan pentozanlar deb nomlanadigan 5 uglerodli qand moddalari zanjiridan iboratligi bilan ajralib turadi.
	Lignin. О‘simliklarni yogochlashgan tо‘qimalarining asosini tashkil etadigan modda. U kо‘proq (20–40%) о‘simliklarning poya va somonlarida daraxtlarning yog‘ochida tо‘planadi. О‘simliklarning barcha tо‘qimalarida lignin inkrustatsiyalash vazifasini bajaradi. U sellyuloza tolalarini biriktiradi, hujayra devorlari oralig‘idagi bо‘shliqlarni tо‘ldiradi. О‘simliklar yog‘och qismining mustahkamligi kо‘p jihatdan lignin miqdoriga bog‘liq. Toza lignin suvda va kislotalarda eriydigan sariq–jigarrang tusli modda.
	Pektin moddalar. Pektin moddalar–mevalar, ildizmevalilar va о‘simlik tolalarida bо‘ladigan yuqori molekulyar polisaxaridlardir. Ular tolali о‘simliklarda tolalarning alohida–alohida tutamlarini birlashtiradi. Pektin moddalarning kislota va ishqorlar ta’sirida jele yoki dirildoq massa hosil qilishidan qandolatchilik sanoatida keng foydalaniladi.
	Lipoidlar. Yog‘lar va yog‘simon moddalar ham о‘simlik hujayra sitoplazmasining komponentlaridan hisoblanib, kо‘pchilik о‘simliklarda zahira modda sifatida tо‘planadi. Yog‘larning oqsillar bilan hosil qiladigan birikmalari– lipoproteidlar о‘simlik tanasining barcha a’zolarida uchrab, ular hо‘l massasining 0,1–0,5% ini tashkil qiladi. Shuningdek, bu moddalar hujayra membranasining faoliyatini boshqarishda ham muhim о‘rin tutadi. О‘z urug‘ida kо‘p miqdorda yog‘ tutadigan о‘simliklar moyli ekinlar deb yuritiladi. Eng muhim moyli ekinlar urug‘larida moy (yog‘) ning  miqdori (%) quyidagicha:

Kanakunjut – 60 – 70                             Zig‘ir – 30
Kunjut     - 45 – 50                                 Kanop- 30
Kо‘knori   -45 – 50                                Xantal  - 30– 35
Zaytun    -  45 – 50                                 CHIgit  - 25
Soya  -        20
Kungaboqar - 24 – 50

Kimyoviy tuzilishiga kо‘ra yog‘lar uch atomli spirt– glitserinning murakkab efirlari bilan yuqori molekulyar yog‘ kislotalarning aralashmasidir. О‘simlik yog‘lari tarkibida olein, linol va linolen kabi tо‘yinmagan palmitin va steorin kabi tо‘yingan kislotalar mavjud. О‘simlik moylaridagi yog‘ kislotalarining tarkibi ularning quruqlik darajasi va suyuqlanishi, harorati kabi xossalarini achish va sovunlanish xususiyatlarini hamda ozuqaboblik qimmatini belgilaydi. Linol va lanolin kislotalari faqatgina о‘simlik moylari tarkibida bо‘lishini va inson organizmida bevosita sintezlanmasligini hisobga olsak, ularning ahamiyati yanada ravshanlashadi.
	Yog‘larning oksidlanishidan uglevod va oqsillar oqsillangandagiga qaraganda ikki barobar kо‘proq energiya ajralib chiqadi, qishloq xо‘jalik ekinlari tarkibidagi yog‘ miqdorining о‘zgarishi о‘simlik navi, tuproq va iqlim sharoitlari hamda qо‘llaniladigan о‘g‘it meyorlariga bog‘liqdir.
	Vitaminlar (darmondorilar). Ular о‘simliklar tarkibida oqsil, uglevod va yog‘larga nisbatan sezilarli kam miqdorda uchrasada, о‘simlik, inson va hayvonlarning hayot faoliyatida muhim rol о‘ynaydi. Odam va hayvonlar tanasida vitaminlar bevosita sintezlanmaydi, ularning yetishmasligi turli og‘ir xastaliklarni keltirib chiqaradi. Tirik organizmlarda vitaminlar organik katalizatorlar vazifasini bajaradi. Ular fermentlar bilan yaqin munosabatda bо‘lib, kо‘p hollarda ikki komponentli fermentlarning faol guruhlari tarkibiga kiradi. Hozirgi kunga kelib 40 dan ortiq vitamin aniqlangan. Asosiy qishloq xо‘jalik ekinlari tarkibidagi vitaminlarning miqdori 12–jadvalda keltirilgan.

 12–jadval
Asosiy ekinlar tarkibidagi eng muhim vitaminlar miqdori

	Ekinturi
	Karotin
	V1
	V2
	V6
	E
	K
	C

	Bug‘doy doni
	0,1
	0,5
	0,1
	0,4
	1,0
	0,05
	-

	Bug‘doy uni
	0,01
	0,1
	0,02
	0,1
	0,1
	-
	-

	Javdar
	0,1
	0,5
	0,1
	0,4
	0,6
	0,05
	-

	Makkajо‘xori
	2,0
	0,6
	0,2
	0,7
	0,5
	0,1
	-

	Nо‘xat
	0,2
	0,6
	0,2
	0,7
	0,5
	0,1
	-

	Kartoshka
	0,1
	0,1
	0,05
	0,1
	0,05
	0,1
	20

	Sabzi
	10
	0,1
	0,04
	0,1
	0,1
	2,0
	5

	Karam
	2
	0,1
	0,07
	0,1
	0,1
	3,0
	30,0

	Pomidor
	2
	0,04
	-
	-
	-
	-
	5,0

	Olma
	2,0
	0,5
	-
	0,1
	-
	-
	20,0

	Qora bodrezak
	10,0
	0,02
	-
	-
	-
	-
	200,0

	Uzum
	0,1
	-
	-
	-
	-
	-
	3,0

	Bir kecha-kunduzdagi iste’mol me’yori
	2-4
	2-3
	2-4
	1-3
	10
	2
	50-100



	C vitamin (askorbinkislota).Oziq-ovqatlar tarkibida C vitamin yetishmaganda singa deb nomlanadigan og‘ir xastalik kelib chiqadi. Bir kecha – kunduzda 50–100 mg miqdorda C vitaminini iste’mol qilish bu kasallikga chalinishning oldini oladi.
	B1 vitamini (tiamin) Organizmlardagi modda almashinuvi jarayonida muhim ahamiyatga ega. Oziq–ovqatlar tarkibida tiamin yetishmasa, polinevrit xastaligi kuzatiladi.
	B2 vitamini (riboflavin)–Oksidlovchi–qaytaruvchi fermentlar tarkibiga kiradi. Kо‘proq xamirturush va ayrim sabzovot ekinlari tarkibida bо‘ladi.
	B6 vitamini (piridoksin) –modda almashinuvida, ayniqsa azot almashinuvida muhim rol o’ynaydi: aminokislotalar almashinuvi reaksiyalarini shu jumladan qayta almashinish jarayonini ham tezlatuvchi fermentlar tarkibiga kiradi.
	E vitamini (tokoferol) –anti steril faollikka ega bо‘lgan moddalar guruhi. Bu vitamin yetishmaganda odam va hayvonlarda oqsil lipid va uglevodlar almashinuvi buziladi. Mazkur jarayonlarni buzulishi natijasida hayvonlarning jinsiy a’zolari zararlanadi va ular kо‘payish qobiliyatini yо‘qotadi.
	A vitamini (retinol) –odam va hayvonlarda kseroftalmiya xastaligining oldini oladi. Bu kasallikning belgilari kо‘z shox pardasining yallig‘lanishi va shapkо‘rlikdir. О‘simliklar tarkibida retinol uchramasada, A vitamin faolligiga ega bо‘lgan boshqa moddalar mavjuddir. Bunday moddalar jumlasiga karotinoidlar, shu jumladan karotin (S40N56) kiradi. Ular yashil barglarning xloroplastlarida, gul va mevalarda uchraydi, hamda fotosintez, о‘simliklarning kо‘payishi, oksidlanish-qaytarilish jarayonida muhim ahamiyatga ega. Odam va hayvonlar organizmiga tushgan karotin tezda A vitaminiga aylanadi. 
C vitamini – odam va hayvonlarda qonning me’yorida ivishi uchun xizmat qiladi. О‘simliklardagi oksidlanish-qaytarilish jarayonida va qisman fotosintezda ishtirok etadi. C vitamin о‘simliklarning yashil qismlarida sintezlangani uchun yashil barglarda kо‘proq uchraydi.
	Alkaloidlar. Alkaloidlar kuchli fiziologik ta’sirga ega bо‘lgan, ishqoriy harakterdagi geterotsiklik azot tutgan moddalardir. Ular ayrim qishloq xо‘jalik ekinlarining tanasida sezilarli miqdorda sintezlanadi va tо‘planadi. Hozirgi kunda anchagina alkaloid hosil qiluvchi о‘simliklar aniqlangan va ularni yetishtirish yо‘lga qо‘yilgan. Masalan, tamakining barglarida nikotin (3-7 %), lyupinning bargi va poyasida lupanin, spartein, lupanin alkaloidlori (1-3%), xina daraxtining pо‘stlog‘ida xinin (8-12%) tо‘planadi. Kо‘knori “suti” ning talqonida bir necha alkaloid uchrab (morfin, narkotin, kodein), ularning miqdori 15-20% ni tashkil etadi. Kofe doni tarkibida 1-3%, choy bargida 5% gacha kofein alkaloidi uchraydi.
	Alkaloidlar tibbiyotda va sanoatning ayrim tarmoqlarida keng kо‘lamda ishlatiladi.
О‘simliklarning oziqlanishi
Yer yuzidagi barcha tirik organizmlarning о‘sishi va rivojlanishi ularning oziqlanishi bilan bog‘liq. Lekin yuksak о‘simliklarning oziqlanishi hayvonot dunyosi oziqlanishidan keskin farq qiladi, chunki hayvonlar faqat tayyor organik mahsulotlarni iste’mol qilsalar (geterotrof oziqlanish), о‘simliklar o’zlari uchun kerakli organik moddalarni oddiy mineral birikmalar (karbonat angidrid, suv va ayrim tuzlar) dan quyosh energiyasi yordamida sintezlaydi (avtotrof oziqlanish).
Yashil о‘simliklarning oziqlanishi bir paytning о‘zida ikki sferada sodir bо‘ladi. Ularning ildizlari bilan tuproqdan suv va unda erigan mineral tuzlarni olsa, poya va barglari yordamida atmosferadan CO2 gazini о‘zlashtiradi. О‘simliklarda bir butun oziqlanish jarayonining ikki tomoni bо‘lgan havodan oziqlanish (fotosintez) va ildizdan (mineral) oziqlanish farqlanadi. О‘simliklarning ildiz tizimi va yer ustki qismida о‘suv davri davomida modda almashinuvi sodir bо‘lgani bois bu ikki oziqlanish tipi mushtarakdir.
	Shu sababdan о‘simliklarda mineral oziqlanishni о‘rganishdan avval havodan oziqlanish (fotosintez) masalalariga qisqacha tо‘xtalib о‘tamiz.

О‘simliklarning havodan oziqlanishi
	Yashil о‘simliklarning quyosh nuri ishtirokida karbonat angidrid gazi va suvdan organik moddalar hosil qilish jarayoniga fotosintez deyiladi.
	J.Pristli (1771) о‘simliklar nafas olish binobarida ifloslangan havoni tozalashini, Y.Ingengauz (1779) bu jarayon faqat yorug‘lik ishtirokida sodir bо‘lishini isbotladi. J.Senebyeva T.Sossyurlar tomonidan yashil о‘simliklar karbonat angidrid gazi va suvdan organik modda hosil qilish va bunda havoga erkin kislorod ajralib chiqishini kо‘rsatib berdi. K.A.Timiryazev о‘zining “Quyosh, hayot va xlorofill” nomli risolasida fotosintez jarayonining mexanizmini ochib berdi. Shuningdek, fotosintez jarayonini о‘rganishda A.P.Vinogradov, R.V.Teyes, S.Rubenva M.Kamen kabi olimlar ham katta hissa qо‘shdilar.
	Fotosintez ancha murakkab jarayon bо‘lib, bir necha bosqichda sodir bо‘ladi. Bargdagi yashil pigment – xlorofill yorug‘lik energiyasi kvantlarini yutgach, faol holatga о‘tadi. U barg tarkibidagi ikki molekula suv bilan ta’sirlashib ikki atom vodorodini tortib oladi. Qoldiq giroksil (ON) lardan vodorod peroksid hosil bo’ladi, qaysiki u о‘z navbatida suv va kislorod atomlariga parchalanadi:
N2O2N2OO
	Bargning atmosfera havosini kislorod bilan boyitishi bevosita mazkur jarayonga asoslangan.
	Fotosintezning yorug‘lik fazasida xlorofillda kuzg‘algan elektronlar fotolizga uchragan suv protonlari (H-ion) yordamida trifosfopirindin-nukleotid (TPX) ni qaytaribTPX –H2 ni hosil qiladi. Bu birikmaning boshqacha nomi kо‘pchilikka tanish bo’lgan NAD (nikotinamidadenin-nukletid) dir.
	О‘z navbatida NAD – H2 fotosintezning qorong‘ulik reaksiyalarida qaytaruvchi vazifani bajaradi. Yuqorida aytilgan barcha о‘zgarishlarda energiya donori bо‘lib ATF (fotosintetik fosforlanish maxsuli) xizmat qiladi.
	Fotosintezda asosiy mahsulot sifatida uglevodorodlar hosil bо‘ladi. 

674 kkal
6CO2 6H2O   ---C6H12O6  6O2

	Keyingi о‘zgarishlar natijasi о‘simlik tanasida oddiy uglevodlardan murakkab uglevodlar, shuningdek bir qator azotsiz organik birikmalar hosil bо‘ladi. О‘simliklar aminokislotalar, oqsil va boshqa azotli birikmalar sintezi azot (shuningdek fosfor va oltingugurt) ning mineral birikmalari va oraliq almashinish mahsulotlari– uglevodlar hisobiga amalga oshadi. Bu birikmalarning miqdori yorug‘lik kuchi, о‘simlik turi hamda yashash sharoitlari (tuproq namligi, oziq moddalar va harorat bilan ta’minlanishi) ga bog‘liq. О‘simliklarning yashash sharoitini yaxshilash orqali fotosintez jarayonida hosil bо‘ladigan mahsulotlar miqdori va tarkibini boshqarish mumkin.
	Barg yuzasiga yorug‘lik tushgandan keyin 5–10 soniya о‘tgan organik moddalar sintezining boshlanishi nishonlangan atomlar usuli yordamida aniqlangan. Qanday modda va qancha miqdorda sintezlanishi о‘simlikning tabiati, yoshi va yetilish sharoitiga bog‘liq.
	Bir kg barg tarkibida 1-3 g atrofida xlorofill bо‘ladi yoki boshqacha aytganda, har 25 sm2 barg yuzasiga 1 mg xlorofill tо‘g‘ri keladi. Bitta bargdagi xlorofill donalarining umumiy yuzasi shu barg plastinkasi yuzasidan qariyib 200 marta kattadir.
	Yoz faslida bir mg xlorofill bir soat davomida 5 mg karbonat angidridni assimilyatsiyalashda ishtirok etadi. Bitta kunduzda barg massasining 25% i atrofida organik modda sintezlanadi, lekin uning 5–10% i nafas olish jarayonida sarflanadi.
	Quyoshdan tarqaladigan yorug‘lik energiyasining juda kam qismi–atigi 1-2,5% i (ayrim о‘simliklarda birmuncha kо‘proq) fotosintez jarayonida о‘zlashtirilib, hosilning shakllanishida ishtirok etadi.
	Atmosfera havosidagi karbonat angidrid 0,03% dan 0,01% ga tushib qolsa, fotosintez tо‘xtaydi. Karbonat angidrid miqdori 30 marta va undan ham kо‘proq oshirilsa (sun’iy sharoitlarda), fotosintezning samarasi ham shunga mos ravishda ortib boradi.
	Barg 12 mol karbonat angidridni о‘zlashtirib, 112 kkal energiya tо‘playdi. Bir ga maydondagi kartoshka yoki qandlavlagi bir kecha kunduz 1 t ga yaqin karbonat angidridni о‘zlashtirib, 500 kg ga yaqin organik moddalarni sintezlaydi.
	Yer yuzidagi yashil о‘simliklar natijasida har yili 120 mlrd t organik modda hosil qiladi. Uning bir qismi dengiz va okean о‘simliklariga tо‘g‘ri keladi. Bu jarayonda о‘simliklar 200 mlrd t karbonat angidridni о‘zlashtirib, havoga 145 mlrd t erkin kislorod ajraladi. Hayot uchun zarur energiyaning kо‘p qismi okean va quruqlik о‘simliklarida hosil bо‘lishini e’tiborga olinsa, fotosintez energetikasi va mexanizmini о‘rganish qanchalar kata ahamiyatga ega ekanligi ayon bо‘ladi.

О‘simliklarning ildizdan oziqlanishi
О‘simliklarning havodan oziqlanishini, ya’ni fotosintez jarayonini boshqarish ancha qiyin muammolardan biridir. Bunga aksincha, о‘simliklarni ildizdan oziqlanishini boshqarish  mumkin. Juda kam hollarda tuproqda о‘simlik uchun zarur elementlarning hammasi jamlangan bо‘ladi. Kо‘pincha 2–3 ta, ayrim hollarda ulardan ham kо‘p oziq elementlar tanqisligi seziladi, qaysiki insonni о‘simliklarning oziqlanishi jarayoniga bevosita aralashishini taqozo qiladi.
О‘simliklar uchun zarur, lekin tuproqda kam yoki qiyin о‘zlashtiriladigan holatda uchraydigan elementlar mineral о‘g‘it sifatida kiritiladi va inson shu yо‘l bilan tabiatda moddalar aylanishida ishtirok etadi.
О‘simliklarning ildizdan oziqlanishi mineral oziqlanish deb ham yuritiladi. Bu tushuncha bir-biri bilan uzviy bog‘langan quyidagi jarayonlarni о‘z ichiga oladi.
1. О‘simliklarning ildiz tizimi tuproqning о‘zlashtirishga layoqatli oziq moddalar zahirasi tо‘plangan qatlamda rivojlanib (xemotropizm), о‘z nordon ajratmalari bilan tuproq qattiq fazasiga ta’sir qiladi, singdirish kompleksi, TSK) tomonidan almashinib singdirilgan ozuqa ionlarini eritmaga siqib chiqaradi va suvda qiyin eriydigan birikmalarni qisman eritadi.
2. Ildiz yuzasidagi bir qator fermentlar tuproqning mineral va organik moddalarini parchalash (gidroliz) da ishtirok etadi.
3. Ildiz tizimining faol yuzasi bilan muloqotda bо‘ladigan tuproq eritmasi tarkibidagi ayrim tuzlar diffuziya yо‘li bilan yutiladi. 
4. Diffuziya va ionlarning almashinuvchan adsorbsiyasi natijasida hujayra qobig‘i hamda protoplazma membranasiga surilgan tuzlar ildiz tukchalari tomonidan yutiladi.
5. Singdirilgan ionlar protoplazma ichida akkumulyatsiyalanadi va ildizda ketadigan sintezlanish jarayonlarida ishtirok etadi.
6. Barg va ildizda sintezlanadigan organik moddalar о‘zaro almashinadi.
7. Ildiz orqali yutilgan mineral moddalar ksilema bо‘ylab о‘simlikning yerusti qismiga qarab harakatlanadi va bunda mineral hamda organik moddalarning bir qismi tuproqqa ajraladi.
8. Yutilgan ayrim moddalar qari barglardan yosh barglarga, vegetativ organlardan reproduktiv organlarga oqib о‘tish yо‘li bilan о‘simlik tanasida qayta о‘zlashtiriladi – reutilizatsiya
О‘simlik ildiz tizimi, yerusti qismi va tuproq о‘rtasidagi о‘zaro munosabatni quyidagicha ifodalash mumkin (24-rasm):
[image: ]
24-rasm. О‘simlik ildiz tizimi
Barg va ildizda sodir bо‘ladigan sintezlanish jarayonlari ma’lum miqdorda energiya sarflanishini talab qiladi. Bu energiya bargda faqat organik moddalar sintezi uchun emas, balki fotosintetik fosforlanish uchun ham zarur bо‘lib, tо‘planadigan yorug‘lik kvantlari hisobiga yuzaga keladi. Ildizda energiya manbai bо‘lib, uglevodlarning oksidlanib fosforlanishi uchun xizmat qiladi: bunda о‘simlikning yerustki qismidagi energiya ATF holida tо‘planadi. Mazkur energiya yutilgan ionlarni sitoplazmada metabolik to’planishi uchun sarflanadi.
О‘simliklarning ildiz tizimi: tiplari, tuzilishi va funksiyalari
Odatda о‘simliklarda tashqi kо‘rinishiga qarab о‘q va popuk ildiz farqlanadi. Asosiy ildiz yaxshi taraqqiy etib, boshqa ildizlardan uzunligi va yo’g‘onligi bilan farq qilsa, о‘q ildiz, poyaning asosidan bir xil diametrli ipsimon ildizchalarga ajralib ketgan bо‘lsa, popuk ildiz deb yuritiladi.
Aksariyat о‘simliklarda asosiy va yon ildizlardan tashqari qо‘shimcha ildizlar ham shakllanadi. Ular bajaradigan funksiyasiga kо‘ra о‘q va popuk ildizlarga yaqin tursada, vegetativ organlardan, ya’ni poya va bargdan hosil bо‘lishi bilan farqlanadi. Qо‘shimcha ildizlar о‘simliklar hayotida katta ahamiyatga ega: ildiz tizimi hajmini oshiradi, asosiy va yon ildizlar nobud bо‘lganda, ularning о‘rnini bosadi.
Yashash sharoiti va ekologiya ta’sirida turli-tuman shakli о‘zgargan ildizlar ham yuzaga kelishi mumkin. Bunday ildizlar jumlasiga zaxira tо‘plovchi, odimlovchi, nafas olish va surgich ildizlarni kiritish mumkin.
Ildiz tizimi rivojlanishning dastlabki bosqichlarida о‘simliklarning yer usti qismiga nisbatan tezroq rivojlanadi. О‘simliklarning biologik xususiyatlaridan kelib chiqqan holda ildizning morfologik tuzilishi, shakllanish dinamikasi, rivojlanish sur’ati va tuproqqa kirib boorish chuqurligi har xil bо‘ladi. Sо‘nggi xususiyat asosida A.R.Modestov asosiy qishloq xо‘jalik ekinlarini bir nechta guruhga bо‘lishni taklif qilgan:
A) uzun ildizli о‘simliklar – beda, kungaboqar, qandlavlagi, lyupin, g‘о‘za – 2,5–4 m va undan chuqur;
B) о‘rtacha ildizli о‘simliklar – g‘allagulli don ekinlari, makkajo’xori – 1,5–2 m;
V) qisqa ildizli о‘simliklar – nо‘xat, rus nо‘xati, loviya, grechixa, soya, zig‘ir, mosh, kartoshka, ekinbop nasha – 1,5 mgacha.
Ildizni tuproqda tarqalishini sxematik tarzda bir-biriga teskari yо‘nalishda joylashtirilgan konuslar shaklida ifodalash mumkin (25-rasm).
[image: ]
25-rasm. О‘simliklar ildiz tizimining massasi (I) va shimish yuzasi (II) о‘rtasidagi munosabat

Birinchi konus tо‘ntarilgan kо‘rinishda bо‘lib, ildizning shakli va massasini ifodalaydi, ya’ni ildiz massasi tuproqning yuza qatlamlaridan pastki qatlamlarga qarab kamayib boradi. Ikkinchi konus tо‘g‘ri holatda joylashgan bо‘lib, ildizning shimish yuzasini ifodalaydi.
Ildizning tik va yonlama tarqalishi, massasi va hajmini bilish ekinlarning qator oralariga ishlov berish, о‘g‘itlash va sug‘orishni tо‘g‘ri tashkil qilishda muhim amaliy ahamiyatga ega.
О‘simliklarni oziq moddalarini о‘zlashtirish jarayonini to’g’ri tushunish uchun ildizning birlamchi tuzilishini ko’zdan kechirib chiqish lozim (26-rasm).
Ildiz odatda ildiz qini bilan himoyalangan uchidan boshlab о‘sadi. Ildiz qinchasi о‘zidan yelimsimon shilimshiq moddalar ajratadi, qaysiki ildizni tuproqning quruq va qattiq zarrachalari orasidan о‘tishini osonlashtiradi. Ildiz qinchasiga bevosita yaqin joyda (taxminan 1 mm dan keyin) – bо‘linishi zonasi boshlanadi. Bu zona meristema hujayralaridan tuzilgan bо‘lib uzunligi 1–2 mm ga yetadi. Undan yuqoriroqda chо‘zilish zonasi joylashgan. Bu yerda hujayralar bo’yiga cho’ziladi va hajman kattalashadi. Cho’zilish natijasida hujayralarning uzunligi boshlang‘ich uzunlikka nisbatan 10–20 marta oshadi. Chо‘zilish zonasida (uzunligi 3–4 mm) ildizning о‘tkazash tizimi shakllana boshlaydi, elakchasimon naychalar va ksilema yuzaga keladi. Ksilema orqali suv, yutilgan ionlar va ildizda sintezlangan organik moddalarning bir qismi о‘simlikning yerusti qismiga uzatiladi.

26–rasm. Ildiz tuzilishi. I-ildiz qini, II-bо‘linish zonasi, 
III-chо‘zilish zonasi, IV-ildiz tukchalari zonasi, V-ksilema,
VI–floema
Chо‘zilish zonasining chegarasidan boshlab ildiz tukchalari bilan qoplangan hujayralarning differensiatsiyalanish zonasi boshlanadi. Bu yerda ksilema va о‘tkazish tizimi to’la shakllanadi. Ildizning о‘suvchi qismi uning boshqa qismlaridan farqli o’laroq, suv va oziq elementlarini oson о‘tkazuvchi kutikulasiz sellyuloza qobig‘I bilan о‘ralgan bо‘ladi.
Ildiz tukchalari ildizni shimish yuzasini 20-30 va hatto bir necha yuz marta oshiradi. Ildiz tukchalarining soni turli ekinlarda turlicha. Masalan makkajо‘xori ildizining 1 mm2 yuzasida 425 ta, rus nо‘xatida 230 ta ildiz tukchasi bо‘lishi aniqlangan.
Ildiz tukchalari uzunligi 80 – 1500 mkm bо‘lgan о‘simtalardir. Bitta о‘simlikda bir necha о‘n mln. Dona ildiz tukchalari shakllanadi, natijada ildizning umumiy uzunligi va yuzasi juda katta raqamlarni tashkil qiladi (13-jadval).
О‘simliklarning ildiz tizimi bir qator funksiyalarni bajarishga moslashgan bо‘lib, suv va unda erigan moddalarni yutish, turli-tuman organik birikmalarni sintezlash, о‘zidan har xil moddalarni tuproqqa ajratish, shuningdek, tuproqlarni organik moddalar bilan boyitish shular jumlasidandir.
Respublikamizda olib borilgan tadqiqotlar asosida ildiz tizimi о‘zidan karbonat kislotadan tashqari aminli birikmalar, organik kislotalar, qand moddalar, fermentlar, fosfor, oltingugurt, kaliy, kalsiy, magniy kabilarni ajratishi aniqlangan.


13–jadval
Turli о‘simliklarda ildiz va ildiz tukchalarining rivojlanishi

	
Ekin turi
	Ildizlar
	Ildiz tukchalari
	Tuproqni ildiz bilan qamralgan qismi, %


	
	Uzunligi, m
	Yuzasi, sm2
	Soni, mln.
	Uzunligi, m
	Yuzasi,
sm2

	

	Suli
	4,5
	216
	6,3
	743,7
	3419
	0,55

	Javdar
	6,4
	503
	12,5
	1549,4
	7677
	0,85

	Soya
	2,9
	406
	6,1
	59,9
	277
	0,91

	Kungaboqar
	38,4
	2129
	51,9
	5166,3
	15806
	2,8



Ildiz ajratmalari tuproqni oziq elementlar bilan boyitish, qiyin eriydigan birikmalarni о‘simliklar о‘zlashtiradigan shaklga о‘tkazish jarayonlarida, shuningdek, tuproq mikroorganizmlari hayotida muhim ahamiyatga ega.
Oziqlanishga ta’sir etuvchi tashqi omillarning me’yordan u yoki bu tomonga sezilarli og’ishi ildiz ajratmalar miqdorining ortishi va о‘simliklar oziqlanishining yomonlashishiga sabab bо‘lishi mumkin.
О‘simliklarning ildiz tizimi tuproq unumdorligini oshirishda ham muhim о‘rin tutadi. Ayniqsa, bu borada dukkakli ekinlarning roli beqiyosdir. Tadqiqotlar asosida uch yillik bedaning ildizi 135 kg/ga azot tо‘plashi aniqlangan. I.I.Madraimovning ta’kidlashicha, beda о‘simligi hayotining birinchi, ikkinchi va uchinchi yillarida mos ravishda 65,2; 86,4 va 102,2 s/ga ildiz va angiz qoldiqlarini qoldiradi, qaysiki tuproqni organik moddalar bilan boyitadi va unumdorligini oshiradi.
Lipoiz nazariyasi. 1897-yilda Overgon taklif qilgan ushbu nazariyada protoplazma membranasidagi lipoid komponentlar hujayraga kiradigan moddalarni eritadi va tezkor kimyoviy reaksiyalarni amalga oshishiga yordam beradi deb qaraladi. Nazariyada ilgari surilgan о‘simlik ildizi suv va oziqa moddalarni alohida-alohida yutadi degan fikr uni diffuz-osmatik nazariyadan ustunligini kо‘rsatadi.
Ultra filtrlanish nazariyasi. Bu nazariyada о‘simlik ildizining shimish apparati nafis elak sifatida qaraladi. Tashqi eritmadagi moddalarning yutilishi tezligi bevosita teshikchalarning diametrik va yutiladigan moddalarning kattaligi bilan bog‘liq. Agar teshikchalar diametrik katta, molekulalar kichik bo’lsa, yutilishi jadal ketadi. Lekin ildiz tomonidan yutiladigan ayrim yirik diametrli organik  moddalar molekulalarini ayni nazariya asosida tushuntirib bо‘lmaydi. Nazariya Ruland tomonidan asoslangan.
Adsorbsiyalanish nazariyasi. 1928-1935- yillarda Traube moddalarning ildizga yutilishi ildiz yuza qatlamining kolloid holati bilan bog‘liqligini va almashinish tabiatiga ega reaksiyalar oniy tezlikda sodir bо‘lishini aniqladi.
Ildiz–tuproq eritmasi tizimida kechadigan adsorbsiyalanish jarayonlari 1935- yilda D.A.Sabinin va I.I.Kolosovlar tomonidan о‘rganilgan va hujayra protoplazmasining chegaraviy qatlamidagi moddalarda amfoterlik xususiyati mavjudligi aniqlangan.
Masalan, oqsildagi ayni xususiyat aminokislotalarda asos va nordon guruhlar mavjudligi bois yuzaga keladi. Ildiz tolalari yuzasida manfiy va musbat zaryadlangan maydonchalar mavjudligi bir paytning о‘zida kation va anionlarning yutilishiga imkon beradi.
Tashqi muhitdan moddalar yutilishining mazkur mexanizmi faqat oqsilning amfoterlik xususiyati bilan bog‘liq bо‘lmasdan, nafas olish jarayonida organik moddalarning, ayniqsa uglevodlarning quyidagi reaksiya asosida oksidlanishi bilan bog‘liqdir:
C6H12O6 6 O2 6 CO2+ 6 HOH+ 674 kkal 1 mol
Tuproqqa о‘g‘it sifatida kiritilgan tuzlar anion va kationlarga dissotsialanadi va о‘z navbatida о‘simliklarning nafas olishi jarayonida hosil bо‘ladigan Н va НСО3 ga almashinadi va ildizga adsorbsiyalanish nazariyasi asosida yutiladi.
Oziq elementlarning yutilishiga doir nazariyalar
Oziqa elementlarning hujayraga kirib borish yо‘llarini taxminan quyidagicha ifodalash mumkin :
-molekulalarning hujayradagi  “erkin bо‘shliq”qa diffuziya asosida sust yutilishi;
-sitoplazma yuzasi va pektin–sellyuloza membranalarda fizikaviy – kimyoviy adsorbsiyalanish ;
- metabolik yо‘l bilan molekulalarning biriktirilishi asosida yutilish;
- turli tashuvchilar yordamida yutilish;
- sitoplazma membranalarining faol harakati;
- pinotsitoz, fagotsitoz, sekretsiya va boshqalar.
Ozuqa elementlarini ildiz tomonidan yutilishini izohlash uchun diffuz-osmotik, lipoid, ultrafiltrlanish, adsorbsiyalanish, erkin bо‘shliq, tashuvchi ionlar, ion nasoslari, pinotsitoz, elektrokimyoviy kabi nazariya va taxminlar yaratilgan. Ularning birontasi mustaqil ravishda oziqlanish jarayonini tо‘la tushuntirib beraolmaydi.
О‘simliklarning oziqlanishiga oid nazariyalar о‘simliklar fiziologiyasiga oid qо‘llanmalarda batafsil yoritilgani bois biz ularga о‘g‘it qо‘llash muammolari asosida yondashamiz.
Diffuz-osmotik nazariyasi. Unda о‘simlik hujayrasi osmotik tizim sifatida qaraladi. Oziq moddalarning hujayraga kirishida hujayra shirasi va tashqi eritma konsentratsiyalari о‘rtasidagi farq muhim о‘rin tutadi.
Nazariya XIX asr sо‘nggida Pfeffer tomonidan yaratilgan. Uning fikricha, ozuqa moddalar diffusion harakat natijasida hujayraga kiradi va qо‘shni hujayralarga uzatiladi. Lekin mineral tuz ionlari kattaligini 0,4–0,6 mm ga, hujayra devorlari kanallari radiusini 5–20 mm ga tengligiga e’tibor bersak va uni ildiz hamda tashqi oziq eritmasi о‘rtasida yagona to’siq deb hisoblasak, diffuziya natijasida ionlar konsentratsiyasining shunchaki tenglashishi sodir bо‘lar edi. Vaholangki, о‘simlik hujayrasidagi oziq moddalar konsentratsiyasi kо‘p hollarda tuproq eritmasi konsentratsiyasidan ancha yuqoridir. Shuningdek, tashqi eritma va ildiz hujayrasidagi oziq elementlar miqdorlarining nisbati ham bir-biriga mos kelmaydi.
Ionlarning tuproq qattiq qismidan tuproq eritmasi tarkibiga о‘tishi jadal jarayon bо‘lib, ildiz tomonidan о‘zlashtirilishga nisbatan 250 marta tezroq sodir bо‘ladi.
Ionlarning asosiy qismi suv yordamida kuchirilishi, diffuziya bu borada qisman ahamiyatga molikligi tadqiqotlar asosida isbotlangan. Ildiz chegarasida suvning harakati qancha jadal bо‘lsa, tuproq eritmasining konsentratsiyasi shuncha yuqori bо‘ladi. Natijada о‘simlikning oziq moddalar bilan ta’minlanishi uchun yaxshi sharoit yuzaga keladi. Oziq moddalar eritmadan ildiz yuzasiga fizikaviy-kimyoviy adsorbsiyalanish asosida yutiladi.
Oziq moddalarning ildiz hujayrasiga yutilishda sitoplazma muhim rol о‘ynaydi. Undagi oqsilsimon moddalar nordon va asosli guruhlar tutgani bois sitoplazmaning yuza qatlami (plazmolema) da musbat va manfiy zaryadlangan maydonchalar hosil bо‘ladi. Musbat zaryadlangan maydonchalarning tashqi qatlamida ОН-manfiy zaryadlangan maydonchasida esa HQ guruhlar jamlanadi va ular keyinchalik ozuqa muhitidagi ionlar bilan almashinadi.
Sitoplazma yuzasida bir paytning о‘zida kationlar (К+, Nа+, NH4+,Мg+2vab.) va anionlar (PO4-3, NO3- va b.) adsorbsiyalanishi mumkin. Yutilgan oziq moddalar tonoplastdan o`tgach, о‘simlikning о‘tkazish tizimiga tushadi.
О‘simlik tanasida kechadigan nafas olish, moddalar almashinuvi, fotosintez, transpiratsiya kabi jarayonlar mineral moddalarning yutilishi va siljishini ta’minlaydi.
Protoplastning faoliyati natijasida mineral va organik birikmalarining kuchsiz konsentrlangan suvli eritmasidan hujayra shirasi hosil bо‘ladi. Unda zaxira ozuqa moddalar va osmotik faol birikmalarning tо‘planishi hujayra shirasining muhim fiziologik ahamiyatga egaligidan dalolat beradi.
О‘simliklarning ayrim moddalarini kо‘p yoki kam miqdorda о‘zlashtirishi va tо‘planishiga ildizning tanlab yutish qobiliyati deyiladi. О‘simliklar suyuq eritmalardan tuzni, konsentrlangan eritmalaridan esa suvni kо‘p va tez о‘zlashtiradi.
Har bir element hujayrada о‘ziga xos fiziologik biokimyoviy funksiyalarni bajaradi va uning о‘rnini boshqa bironta element (kimyoviy xossalari о‘xshash bо‘lsada) bosa olmaydi.
О‘simliklar turli kation va anionlarni turlicha tezlikda va ma’lum nisbatlarda о‘zlashtiradi. Oziq elementlar yutilish jarayonida hujayrani uning organoidlaridan ajratib turuvchi membrana, sitoplazma membranasi, sitoplazma massasi va tonoplast kabi tо‘siqlarini yengib о‘tishi kerak.
Oziq elementlarning о‘simlik ildizi tomonidan о‘zlashtirilishining boshlang‘ich bosqichlari yaxshi о‘rganilmagan va hozirgacha ionlar yutilishining yaxlit, universal mexanizmi yaratilmagan.
Hujayraga suv, gazlar va yog’da eriydigan moddalar oson sо‘riladi va chiqib ketadi. Aminokislotalar, monosaxaridlar, glitserin, yog‘ kislotalar bir muncha qiyin, disaxaridlar va kuchli elektrolitlar juda qiyin о‘zlashtiriladi.
Erkin bо‘shliq nazariyasi. Fanda diffuziya natijasida, shuningdek kuyish va erkin bо‘shliq energiyalari hisobiga sodir bо‘ladigan yutilish sust yutilish, ATF ning metabolik energiyasi ta’siridagi yutilish deb yuritiladi.
“Erkin bо‘shliq” deganda, tashqi muhitdagi ta’minlab turuvchi omil о‘z faoliyatini tо‘xtatganda xujayradan osonlikcha chiqib ketadigan beqaror oziqa moddalar tо‘planadigan tо‘qimalar tushuniladi. Bog‘lanishining labilligi jarayonining sust tabiatidan darak bо‘ladi.
Tashuvchilar yoki “ion nasoslari” nazariyasi. Mazkur taxminga kо‘ra ionlar membranada erkin holatda emas, balki tashuvchilar molekulasi bilan kompleks hosil qilgan holda kiradi. (kompleks membrana lipid fazasining yuzasida hosil bо‘ladi). Membrananing ichki yuzasida kompleks dissotsilanadi va ion hujayra ichida qoladi. Ionlarning xujayra ichiga kirib borishiga turli fermentlar kо‘maklashishi mumkin. Sust (nometabolik) yutilish. Ma’lumki, tranpiratsiya natijasida barg hujayrasida sо‘rish kuchi hosil bo’ladi (u hujayra shirasidagi suvda erigan moddalarning sitoplazmaga bosimi va xujayra suyuqligining xujayra qobig‘iga bosimi orasidagi farqdan kelib chiqadi). Bu kuch ildizning tuproqdan suvni yutishiga sabab bо‘ladi. Suv va mineral moddalarning yutilishi va harakatlanishida transpiratsiya bilan bir qatorda ildiz bosimi ham muhim ahamiyatga ega. Oziqa elementlarning sust yutilishi konsentratsiya gradiyenti buyicha ketib ionlar kattakon sentratsiyadan kichigiga qarab harakatlanadi va bunda metabolik energiyaning sarflanishi talab qilinadi. Bunday yutilish diffuzion osmatik hodisalar bilan bog‘liq “erkin bо‘shliq” energiyasi hamda transpiratsiya sarflanadigan quyosh energiyasi hisobiga sodir bо‘ladi.	
Faol (metabolik) yutilish. О‘simliklar tomonidan ozuqa moddalarning yutilishini tushuntirishda ionlarning faol harakati muhim ahamiyat kasb etadi.
Elektrokimyoviy nazariya. Ionlar elektr zaryadiga ega bо‘lgani bois mо‘tadil molekulalardan farqli o’laroq ikki xil kuch ta’siriga duchor bо‘ladi: kimyoviy potensiallar gradiyenti (konsentratsiya bilan bog‘liq) va elektr potensiallari gradiyenti. Mazkur ikki kuch natijasi elektrokimyoviy potensiallar gradiyenti deb yuritiladi.
Elektrokimyoviy nazariyaga kо‘ra ionlar elektrpotensiallari gradiyentiga teskari yо‘nalishda kо‘chsa, faol yutilish, aksincha, elektrokimyoviy potensiallar gradiyenti bо‘ylab kuchsa, sust yutilish hisoblanadi.
Elektrokimyoviy nazariya ionlar kо‘chishining sust yoki faol tabiatini kо‘rsatishga qobilligi bilan boshqa nazariyalardan ajralib turadi. Shu asosda odatdagi fiziologik sharoitlarda bironta ion ildiz hujayralari va tashqi muhit о‘rtasida sust tarqalmasligi aniqlangan. Anionlar (HO3-,H2PO4-, SO42-) hujayraga jadal yutiladi, sekin chiqib ketadi, kationlar (KQ dan boshqa) esa sekin yutilib, tez chiqib ketadi. Masalan, bu hayvonlar va ba’zi galofitlar hujayralarida natriy miqdorining kam, kaliyning kо‘p bo`lishiga sababdir. KQ ning hujayraga jadal kirishi bilan bir vaqtda NaQ ning tashqariga tо‘xtovsiz chiqib turishidadir. Natriy ionlarining zarur miqdori uning konsentratsiya gradiyenti bо‘ylab sust diffuziyalanishi hisobiga saqlab turiladi.
Pinotsitoz. XIX asr oxirida I.I.Mechnikov fagotsitoz  hodisasini kashf qilgan edi. 1931- yilda Lyuis hayvon hujayralarining plazmatik yuzasi goh shishib, goh puchayib turishiga e’tibor berdi va ahyon-ahyonda bu о‘simliklar birikib, muhitning bir qismini о‘rab olishini, hosil bо‘lgan pufakchani protoplazmaning ichki qismiga surilishini kuzatdi. Tirik hujayra tomonidan eritmani tomchi (pufakcha) holatda yutilishini Lyuis “pinotsitoz”deb atadi.
О‘simliklarga ham ozuqa moddalar pinotsitoz yо‘li bilan yutilishi mumkin. Bunda yutiladigan zarrachalar hujayra membrana yuzasida adsorbsiyalanadi. Sо‘ng membrana ichkarig qarab bukilib, “о‘ra” hosil qiladi. Zarracha о‘raga tushgach membrananing chetlari birlashadi. Hosil bо‘lgan pufakcha tashqi membranadan uzilib, hujayraning ichkarisiga qarab harakat qiladi va fermentlar ta’sirida parchalanadi.
Pufakchaning hosil bо‘lishi va tashqi membranadan uzilishi ma’lum miqdorda ATF shakldagi energiya sarflanishini talab qiladi.
О‘simlik tanasida pinotsitozga teskari jarayon hujayralarning ayrim keraksiz moddalarni chiqarib yuborishi ham kuzatiladi.
Oziqa moddalarning о‘simlikka yutilishiga oid fikrlarni umumlashtirib quyidagicha xulosa qilish mumkin: 
1. Yutilgan ionlar bir kator metabolik о‘zgarishlaridan keyin hujayra struktura elementlarining organik birikmalari tarkibiga о‘tadi;
2. Ortiqcha ionlar ildiz hujayra vakuolalarida tо‘planadi yoki kselema naylari bо‘ylab о‘simlik yerustki qismiga uzatiladi;
3. Yutilgan ionlarning bir qismi о‘simlik organizmidan tashqariga chiqariladi.
Ozuqa moddalarning yutilish bilan bir qatorda ularning ma’lum yо‘nalishda ko’chishi ham sodir bо‘ladi. Ildizda ionlar harakatini ifodalash uchun yaqin va olis ko`chish atamalari qabul qilingan. 
Birlamchi yutilish yoki ionlarni plazma membranasidan ajralishga yaqin kо‘chish, ionlarning tо‘qimalar, organlar va о‘simlik tanasi bо‘ylab bir hujayradan ikkinchi hujayraga о‘tishiga olis ko`chish deyiladi. 
B.V.Vaxmistrov ionlar siljishining ikkita variantini taklif qilgan: apoplazmatik (hujayra qobig‘i va hujayralar oralig‘i bо‘ylab) va simplazmatik (simplast bо‘ylab) siljish.
Hujayra qobig‘i va hujayra oraliqlari tо‘qimalari murakkab tuzilgani bois ionlarning apoplazmatik harakatlanishi sust kechadi. Ionlarning hujayradan hujayraga о‘tishi kо‘proq yagona tizim –simplastga birlashtiruvchi plazmodesmalar bо‘yicha amalga oshadi. Simplast bо‘ylab harakatlanishda ionlarning bir qismi (“erkin bо‘shliq”) bо‘shliqqa, keyinchalik suv oqimi bilan о‘zlashtiraladigan joy tomon asta-sekin harakatlanishi mumkin.
Oziq moddalarning ildizga yutilishi va harakatlanishi о‘simlikdagi modda va energiya almashinuvi, ildiz va yerusti qismining rivojlanishi hamda faoliyatiga bog‘liq.
Tashqi muhit omillarining о‘simliklar oziqlanishiga ta’siri
О‘simliklarning oziqlanishi – murakkab fiziologik jarayon. Uning me’yorida kechishi nafaqat ildiz tizimining, balki butun o’simlik tanasining faoliyati bilan bog‘liq.
Ekinlar hosildorligi va ularga oziq elementlarining yutilishi birinchi navbatda tuproqdagi oziq moddalar miqdori bilan belgilanadi. Oziq elementlar tuproqning eritmasi, organik va mineral qismlarida mavjud bо‘lib, ularning eruvchan va almashinib-yutiladigan shakllarigina о‘simliklarning oziqlanishi uchun yaroqlidir. Birlamchi minerallar nurash natijasida parchalangach, organik moddalar esa minerallashgandan keyin, о‘simliklar tomonidan о‘zlashtiriladi. Tashqi muhit omillarining о‘zgarishi (pH ning siljishi, oziq moddalarning mikrobiologik bog‘lanishi natijasida tuproqdagi oziq elementlarning bir qismi о‘simliklar tomonidan keyin о‘zlashtiriladigan shaklga о‘tadi. Shuningdek, ildiz ajratmalari ham ayrim qiyin eriydigan birikmalarini о‘simliklar oziqlanishi uchun molik shakllarga о‘tishiga yordam beradi.
Ekinlar tomonidan oziq moddalarning yutilishiga о‘simliklarning biologik xususiyatlari va tuproq xossalari (unumdorlik, organik moddalar miqdori, mexanikaviy va mineral tarkiblar, harorat, aeratsiya, rN, eritma konsentratsiyasi) kuchli ta’sir kо‘rsatadi.
Tuproq eritmasining konsentratsiyasi
Tuproq eritmasining konsentratsiyasi kichik bо‘lgan hollarda о‘simliklar sust rivojlanadi, ularda oziq elementlar tanqisligi kuzatiladi. Konsentratsiyaning juda yuqori bо‘lishi ham о‘simliklar oziqlanishida salbiy oqibatlarga olib keladi.
Tuproq eritmasining maqbul konsentratsiyasi ekin turi va naviga bog‘liq ravishda о‘simliklar rivojlanishining turli davrlarida (ontogenezda) keng kо‘lamda о‘zgaradi.
О‘simliklarning ildiz tizimi juda suyuq eritmalardan ham (0,01–0,05%) oziq moddalarni о‘zlashtirish xususiyatiga ega. Tabiiy sharoitlarda shо‘rlanmagan tuproqlar eritmasining konsentratsiyasi 0,02-0,2% ni tashkil qiladi. Tuproq eritmasi konsentratsiyasi birmuncha yuqori bо‘lganda ionlar о‘simliklar tomonidan yaxshi о‘zlashtiriladi, suv esa ildiz tomonidan tuproqning о‘g‘it kiritilmagan qatlamlaridan yaxshi shimiladi. Bu о‘g‘itlardan foydalanishda albatta hisobga olinishi lozim.
Tuzlar konsentratsiyasining yuqori bо‘lishi eritma osmotik bosimini oshiradi va tabiiyki, о‘simliklarga suv va oziq moddalar yutilishini qiyinlashtiradi. Qishloq xо‘jalik ekinlari rivojlanishining ilk davrlarida eritma konsentratsiyasining yuqori bo`lishini talab qiladi (14-jadval).
14-jadval
Eritma konsentratsiyasi, bodringning rivojlanishi va hosili о‘rtasidagi munosabat
	Oziq eritma konsentra
siyasi
	20 kunlik nihollar (10 dona) massasi
	Terim oldidan kо‘kmassa
	Meva hosili
	100 qism kо‘k massaga mos keladigan meva

	%
	mmol
	g
	%
	g
	%
	g
	%
	Dona

	Suv
	10
	-
	-
	-
	-
	-
	-

	0,41
	2,9
	138
	53,7
	145
	60,5
	27
	8,6
	19

	0,74
	5,4
	175
	68,0
	152
	63,5
	99
	31,6
	65

	2,13
	15,7
	265
	103,0
	230
	96,0
	174
	55,5
	46

	3,56
	25,9
	2,57
	100,0
	240
	100,0
	314
	100,0
	130

	4,96
	36,2
	188
	72,8
	205
	85,5
	130
	41,5
	65

	6,93
	46,5
	177
	69,0
	110
	46,0
	53
	16,9
	48



Keltirilgan ma’lumotlardan eritma konsentratsiyasi 25,9 mmol/g bо‘lganda bodringdan yuqori hosil olinishi kuzatiladi.
Konsentratsiyaning yanada oshirilishi barg chekkalarining qurishi, tomirlarining qо‘ng‘ir tus olishi va hosilning kamayishi bilan yakunlanadi.


Oziq muhitidagi elementlar nisbati
Oziq muhitidagi elementlar nisbatini hisobga olish о‘simliklar mineral oziqlanishini boshqarishda muhim ahamiyatga ega. Ekinlar rivojlanishining turli davrlarida turli nisbatdagi ozuqa elementlarni talab qiladi.
Ozuqa elementlarning ildizga yutilishi kо‘p jihatdan gidratlangan ionlar diametriga bog‘liq bо‘lib, diametrik kichik elementlar kо‘proq yutiladi. Ayrim elementlar bundan mustasno: masalan, diametri katta bо‘lsada, K+ ioni rubidiy va seziyga, Cl-esa boshqa galogenlarga nisbatan tezroq yutiladi.
О‘simlik tanasi faoliyatining meyorida bо‘lishi bevosita tashqi muhitdagi kation va anionlarning о‘zaro nisbatiga bog‘liq. Bunday oziq aralashmalarini tayyorlash va oziqlanish jarayonida rо‘y beradigan ionlar antogonizmini tushuntirishda foydalanish mumkin.
Oziq eritmasining fiziologik jihatdan muvozanatlashganligi о‘simliklarni rivojlanishiga kuchli ta’sir kо‘rsatadi. Oziq elementlarni о‘simliklar oson va samarali о‘zlashtiradigan nisbatlarda tutadigan eritmalar fiziologik jihatdan muvozanatlashtirilgan eritmalardir.
Faqat bitta tuz eritmasida о‘simliklar yaxshi rivojlanmasligini quyidagi misolda kо‘rsatish mumkin (15-jadval).
15-jadval
Tuzlar eritmasining о‘simliklar rivojlanishiga alohida va birgalikdagi ta’siri
	Tuz
	40 kunlik nihollar ildizning uzunligi, mm

	NaCl
	59

	KCl
	68

	MgCl2
	7

	CaCl
	70

	NaCl+KCl+ CaCl2
	324


Tajribalar asosida azot bilan yaxshi ta’minlangan о‘simliklar K, Ca, Mg, Cu, Fe, Mn va Zn kabi elementlarning yaxshi о‘zlashtirishi, fosforning ortiqcha miqdori Cu, Fe va Mn elementlari yutilishini cheklashi aniqlangan. Kaliy ta’sirida о‘simlik tanasiga Sa, Mg va yana bir qator elementlar kamroq yutiladi.
Oziqlanish muhitidagi bironta elementning boshqa elementlarning yutilishiga yordam berishi ionlar sinergizmi iboralari bilan yuritiladi. Agar tuzlar aralashmasining ta’siri alohida olingan komponentlar ta’siriga teng bо‘lsa, ionlar adidtivligi deyiladi.
Antogonizm xodisasi kо‘proq Fe va Ca: Al va Na: Fe va Zn: Mn va Zn; Cu va Zn; Zn va Fe; Mn, Su, Mo о‘rtasida yaqqol namoyon bо‘ladi. Ionlar sinergizmi esa Cu va Co, B; Mo va Cu; Cu va Mn; Ca va Co о‘rtasida kuzatiladi.
Azot, fosfor va kaliy yetarli bо‘lgan sharoitlarda о‘simliklarning mikroelementlarga talabchanligi ortadi. Masalan, tuproqda Fe, Mn va Zn taqchil bо‘lsa, о‘simliklarga azotning yutilishi kamayadi.
Cu, Zn, Mo kabi mikroelementlar fosforning yutilishiga ijobiy, kaliyning о‘zlashtirilishiga salbiy ta’sir qiladi.
Anionlar о‘rtasida, masalan, SO4-2 va SeO4-2 о‘rtasida antogonizm kuchsiz namoyon bо‘ladi yoki umuman kuzatilmaydi. NO3-, PO4-3vaSO4-2 о‘rtasida kuchli, galogenlarning ildiz tizimiga yutilishi antogonizm asosida sodir bо‘ladi..
Tuproqdagi ayrim elementlar miqdori juda katta ( Ca -1310, P, Mg, Fe, Mn – 100–300 marta, ayrimlari esa juda kichik, (Na va K –10 marta) intervalda о‘zgaradi. О‘simliklarning ildiz tizimi oziqa moddalarni tanlab ma’lum miqdor va nisbatlarda yutish qobiliyatiga ega.
Ekinlarning rivojlanishi va hosilini shakllanishida oziq elementlarning reutilizatsiyasi (qayta foydalanilishi muhim ahamiyatga ega). Reutilizatsiya – oziq elementlarning о‘simlikdagi qari barglardan yosh barglarga, о‘suv qismlardan urug‘ va mevaga oqib о‘tishidir. Ca, Fe, Mn, B, Zn kabi elementlar reutilizatsiyalanmaydi, oltingugurt qisman, azot, fosfor, kaliy va magniy kо‘p marotaba reutilizatsiyaga uchraydi.
Tashqi muhit omillari (harorat, namlik, yorug‘likvahavo) ionlar antogonizmi, sinergizmi va reutilizatsiyasiga kuchli ta’sir kо‘rsatadi. Masalan, issiqxonalarda yorug‘likning kam bо‘lishi, tuproqqa yuqori me’yorda azotli о‘g‘itlar kiritilishi sabzavot va poliz mahsulotlari tarkibida nitratlar miqdorini keskin ortishiga olib keladi.

Tuproq namligi
Tuproq namligining о‘simliklar oziqlanishiga kо‘rsatadigan ijobiy ta’sirini quyidagicha asoslash mumkin:
1. Suv о‘simliklarning fiziologik holatini yaxshilaydi, fotosintez, oqsillar biosintezi va moddalar almashinuvi jarayonlarini kuchaytiradi.
2. Me’yordagi tuproq namligi ildiz tizimining rivojlanishiga ijobiy ta’sir kо‘rsatadi va uning singdirish yuzasini oshiradi.
3. Suv oziq elementlarni tuproq eritmasi va singdirish kompleksi (TSK) dan ildiz tizimiga oqib о‘tishida diffusion muhit rolini bajaradi.
Tuproq namligi me’yorda bо‘lganda, о‘simliklar zarur ozuqa elementlarni kо‘proq о‘zlashtiradi, ortiqcha namlik ta’sirida ayrim zararli ionlar (masalan, temir 1 oksid) о‘simlik tanasiga о‘tadi. 
Namlik yetishmaganda fermentlar tizimining faoliyati buziladi, gidroliz, organik moddalarning parchalanishi kuchayadi, fotosintez jadalligi susayadi va о‘simliklar о‘sishi tо‘xtaydi.
Ma’lumki, ildiz tizimi orqali yutilgan suvning atigi 0,2% I о‘simlik tanasini shakllanishi uchun sarflanadi, 9% dan ortig‘I barglari orqali bug‘lanadi, о‘simliklar oziq moddalar bilan yaxshi ta’minlangan sharoitda quruq modda birligini yaratishga sarflanadigan suv miqdori ancha kamayadi (16-jadval).
Havoning ijobiy namligi yuqori bо‘lganda suvning bug‘lanishi kamayadi, binobarin oziq moddalarning yutilishi yaxshilanadi.
Yuqori me’yorda о‘g‘it berilayotgan sharoitlarda tuproq namligiga jiddiy e’tibor berish lozim. Sug‘oriladigan dehqonchilik sharoitida suv va oziq rejimlarini muvofiqlashtirish mо‘l hosil garovidir.
16-jadval
Quruq modda birligini yaratish uchun sarflanadigan suv miqdori

	Tajriba varianti
	Bug‘doy
	Zig‘ir

	О‘g‘itsiz
	800
	1093

	N
	917
	1198

	NR
	545
	1000

	NRK
	480
	787


Tuproq aeratsiyasi
	Tuproq aeratsiyasining о‘simliklar tomonidan yutiladigan oziq moddalar miqdoriga ta’siri Xogland tomonidan aniqlangan. О‘simliklar ildiz tizimi chegarasidagi kislorod va karbonat angidrid miqdori muntazam о‘zgarib turadi. Anaerob sharoitda hujayralarning kislorod bilan ta’minlanishi yomonlashadi, karbonat angidrid miqdori oshadi. Qishloq xо‘jalik ekinlari ildiz tizimi faqat aeratsiya yetarli bо‘lgan sharoitlarda me’yorda faoliyat kо‘rsatadi.
	Tuproqdagi kislorod  miqdori  moddalar yoki moddalar tizimining oksidlanish-qaytarilish potensialini belgilaydi. Karbonat angidrid gazi ildiz tomonidan nitratlar, fosfatlar va ammoniy ionining yutilishga depressiv ta’sir kо‘rsatadi (17-jadval).
	Tuproq aeratsiyasi mikroorganizmlar soni va ular tomonidan oziq moddalarning parchalanishiga kuchli ta’sir kо‘rsatadi.
						17-jadval
Aeratsiyasining pomidor hosildorligi va oziqlanishiga tasiri
	Eritma aeratsiyasi
	Pomidor hosili,
kg
	1 о‘simlik tomonidan о‘zlashtirilgan,
mg/ekv

	
	
	NO3-
	H2PO4-
	K+
	Ca++
	Mg++

	Oddiy
	7
	776
	115
	506
	329
	141

	Kuchli
	10
	1074
	160
	738
	445
	197


Harorat
Haroratning о‘simliklar faoliyatidagi ahamiyati yaxshi о‘rganilgan. Har bir qishloq hо‘jaligi ekini urug‘ining unib chiqishi uchun maqbul harorat mavjud (masalan, arpa uchun 20oS, suli, bug‘doy uchun – 25oC, makkajо‘hori va oqjо‘xori uchun -32oC). G’alla ekinlari harorat 23-25oC bо‘lganda azot va fosforni yaxshi о‘zlashtiradi. Bug‘doy tarkibidagi oqsil miqdori nisbatan issiq haroratli mintaqalarda yuqori bо‘ladi. Kanakunjut, soya, loviya va g‘о‘za kabi о‘simliklar 30-35oS haroratda oziq moddalarni yaxshi о‘zlashtiradi.
О‘simliklar ildiz tizimining rivojlanishi uchun birmuncha pastroq harorat kerak. Nisbatan past haroratlarda NH4+ shakldagi azot, NO3-ga nisbatan kо‘proq yutiladi. Haroratning 5–7oC ga qadar pasayishi kaliyning о‘zlashtirishiga ta’sir qilmaydi, lekin ildiz tomonidan azot, fosfor, kaliy va oltingugurtning yutilishini keskin kamaytiradi.
Ekinlar me’yorida oziqlantirilgan sharoitlarda haroratning 10oC dan pasayishi ozuqa elementlarning о‘zlashtirishiga salbiy ta’sir kо‘rsatadi.
Ozuqa elementlarining о‘zlashtirilishi haroratga mos ravishda ortib boradi, lekin 40oC dan boshlab keskin kamayishini fermentlar tizimining loxaslanishi bilan izohlash mumkin.
Yorug‘lik
Yorug‘lik va ozuqa moddalarning yutilishi о‘rtasida bevosita bog‘liqlik mavjud. О‘simliklar bir paytning о‘zida doimo о‘zgarib turadigan 2 ta oziqlanish muhiti (havo va tuproq) da oziqlanadi. Fotosintez jarayonida о‘simliklar yorug‘lik energiyasini yutadi va shu asosda tashqi muhit bilan energiya almashinuvi boshlanadi.
Yorug‘lik ta’sirida о‘simliklarda mineral oziqlanish kuchayadi. Qorong‘uda saqlanadigan о‘simliklarda faqat fotosintez jarayoni emas, balki ildiz orqali ozuqa moddalarning yutilishi ham susayadi. Uzoq muddat yorug‘likdan bahramand bо‘lmagan о‘simliklarda mineral oziqlanish tо‘xtaydi, chunki fotosintez jarayonida hosil bо‘ladigan moddalar ildiz orqali yutiladigan ionlarning keyingi metabolik reaksiyalari uchun energetik material sifatida xizmat qiladi.
Tuproq muhitining reaksiyasi
Tuproq muhitining reaksiyasi (tuproqlarning nordonligi yoki ishqoriyligi) tuproq eritmasidagi H+ va OH- ionlarining nisbatiga bog‘liq. Muhitning reaksiyasi odatda vodorod ionlari konsentratsiyasi 10 sonining manfiy logarifmi kо‘rinishida ifodalanadi va “pH” bilan belgilanadi.
Tuproq muhitining konsentratsiyasi barcha о‘simliklar uchun muhim fiziologik ahamiyatga ega. Nordon tuproqlarga oxak kiritilsa, H+ ionlari о‘rnini Ca++ egallaydi va va pH mо‘tadilga qarab siljiydi.
Tuproq muhitining reaksiyasi о‘simliklarga bevosita va bilvosita ta’sir kо‘rsatishi mumkin. Bilvosita ta’sir tо‘g‘ridan-tо‘g‘ri о‘simlikka emas, balki о‘simlik faoliyati uchun zarur sharoitlarga qaratilgan bо‘ladi. Masalan, nordon muhitda о‘simliklar о‘zlashtirishga molik Fe,Co, Mn, Cu miqdori ortib N, P, Mo, B miqdori kamayadi. Tuproq muhitining reaksiyasi о‘simliklar tomonidan oziq elementlarining yutilishiga kuchli ta’sir kо‘rsatadi (18–jadval).
Ma’lumki, nordon eritmalar tarkibidagi N+ ionlarianionlarning о‘zlashtirilishiga yordam bersa, ishqoriy eritmalarda – kationlar kо‘proq о‘zlashtiriladi. Bu hol, ayniqsa, ishqoriy tuproqlarda fosforli о‘g‘itlarni qо‘llashda yaqqol kо‘rinadi.
Tuproq muhitining reaksiyasining ta’siri boshqa tashqi muhit omillari ta’sirida  u yoki bu tomonga qarab siljiydi.
18-jadval
Eritma pH ning о‘simliklarga yutiladigan ionlarga ta’siri.
	
О‘simlik
	
EritmapH
	(NH4)2HPO4da yutilgan
 (mg/soat)

	
	
	NH4+
	HPO4-

	Don-dukkaklilar
	6,6
	0,89
	0,13

	
	7,4
	1,26
	0,06

	Bug‘doy
	6,7
	1,86
	0,28

	
	7,3
	2,26
	0,10


Tuproq mikroorganizmlarining faoliyati ham pH bilan bevosita bog‘liqdir. Singdirish sig‘imi va buferlik qobiliyati yuqori bо‘lgan tuproqlarda muhitning noqulay reaksiyasi о‘simliklarga kamroq zarar yetkazadi.

Tuzlarning fiziologik reaksiyasi
О‘g‘it sifatida ishlatiladigan barcha tuzlar kimyoviy xossalari bо‘yicha gidrolitik nordon, ishqoriy va mо‘tadil bо‘lishi mumkin.
	О‘simliklar rivojlanishi davomida ionlarni tanlab о‘zlashtiradi va tuproqqa kiritiladigan kimyoviy mо‘tadil tuzlar ham fiziologik jihatdan boshqa holatga о‘tishi mumkin.
	О‘g‘itlarning fiziologik nordonligi– о‘simliklar tomonidan tuz tarkibidagi kationlarni kо‘plab yutilishi va natijada muhit reaksiyasini nordonlashuvida namoyon bо‘ladi. О‘g‘itlarning fiziologik ishqoriyligi asosida aksincha, о‘simliklar tomonidan tuz tarkibida kо‘proq anionlarning yutilishi yotadi.
	Azotli о‘g‘itlar tarkibidan birinchi navbatda azot о‘zlashtiriladi. Shu boisdan barcha ammoniyli tuzlar fiziologik jihatdan nordon, selitralar esa ishqoriy hisoblanadi. Masalan, natriyli selitra dissotsilanganda Na+vaNO3 ionlarga ajraladi. NO3-о‘simliklar tomonidan tezda о‘zlashtiriladi va Na+ tuproqni ishqoriyligini oshiradi. Shuningdek, muhitda gidrolitik ishqoriy tuz– NaHCO3 yuzaga keladi.
	NH4Cl va (NH4)2SO4 kabi tuzlarning dissotsilanishidan hosil bо‘ladigan ammoniy kationi о‘simliklar tomonidan о‘zlashtiriladi. Kislota qoldiqlari eritmani jadal nordonlashtiradi. Ammiakli selitra (NH4NO3) ning dissotsiatsiyasi NH4+ va NO3- ionlari hosil bо‘lishi bilan boradi. NH4+ tezda TSK tarkibiga о‘tadi va NO3 tuproqqa nordonlik baxsh etadi. Lekin bu tuzning fiziologik nordonligi unchalik kuchli emas.
	Kaliyli tuzlarning fiziologik nordonligi yanada kuchsiz. Kaliyga talabchanligi kam bо‘lgan arpa va suli kabi ekinlarga kaliyli о‘g‘itlar mо‘tadil, qand lavlagi, kungaboqar va makkajo’xori kabi kaliysevar о‘simliklarga fiziologik nordon ta’sir kо‘rsatadi. (Kartoshka, tamaki, zig‘ir ham kо‘p miqdorda kaliyni о‘zlashtiradi).
	Oziq eritmasining о‘z reaksiyasini saqlay olish xususiyati bevosita uning tarkibi bilan bog‘liq. Masalan, eritmada Sa(NSO3)2 kо‘p miqdorda uchrasa ortiqcha kislota kalsiy bikarbonat bilan ta’sirlashib, kalsiy tuzi, suv va karbonat angidridni hosil qiladi:
[bookmark: _Hlk80050025]Ca(HCO3)2+ H2SO4= CaSO4+ 2H2O + 2 CO2
Bunday eritma muayyan buferlik xususiyatlarini namoyon qiladi. Buferlik qobiliyatiga shuningdek tuproqning singdirish sig‘imi va singdirilgan kationlar tarkibi kuchli ta’sir kо‘rsatadi.
Tuproq mikroorganizmlari
	Tog‘ jinslarining nurashi, torf, neft, toshkо‘mir, selitra va ohaktoshlarning yuzaga kelishi bevosita mikroorganizmlar faoliyati bilan bog‘liq. Tuproq hosil bо‘lish jarayonini ham mikroorganizmlarsiz tasavvur qilish qiyin. Tuproqning haydalma qatlamidagi bakteriyalar massasi 3 – 8 t/gani tashkil qiladi.
	Oziqlanish usuliga kо‘ra geterotrof va avtotrof mikroorganizmlar farqlanadi. Avtotrof  bakteriyalar karbonat angidriddagi uglerodni bog‘lash uchun fotosintezdan yoki ayrim mineral moddalarning oksidlanishidan hosil bо‘ladigan energiya (xemosintez)dan foydalanadi.
	Yashil va qizg‘ish bakteriyalar, nitrifikatsiyalovchilar, shuningdek oltingugurt va temir bakteriyalari fotosintezlash qobiliyatiga ega. Tayyor organik moddalar uglerodidan foydalanadigan geterotrof bakteriyalar jumlasiga aksariyat tuproq bakteriyalari, aktinomitsetlar, barcha zamburug‘ va soda mikroorganizmlar kiritiladi.
	Vodorod sulfid, oltingugurt va tio birikmalarni sulfat kislotaga qadar oksidlanishiga sulfofiksatsiya deyiladi va bu jarayon oltingugurt hamda tiobakteriyalar ishtirokida sodir bо‘ladi. Sulfat kislota о‘z navbatida tuproqdagi qiyin eriydigan mineral tuzlarni (masalan, fosfatlarni) oson eriydigan shaklga о‘tkazadi, asoslar bilan ta’sirlashib, о‘simliklar tomonidan oson о‘zlashtiriladigan sulfatlarni hosil qiladi.
	Temir bakteriyalar temir biroksidni temir oksidga aylantirishda,  shuningdek, marganets tuzlarining oksidlanishida ishtirok etadi.
	Ammonifikatsiya, nitrifikatsiya va denitrifikatsiya jarayonlari mikroorganizmlarsiz sodir bо‘lmaydi. Ayni jarayonlarda ishtirok etuvchi mikroorganizmlar tо‘g‘risida darslikning azotli о‘g‘itlarga oid bobida batafsil tо‘xtalamiz.
	Mikroorganizmlar turli-tuman kimyoviy birikmalar bilan oziqlanadi. Tuproq mikroorganizmlari birinchi navbatda azotga kuchli ehtiyoj sezadi. Avtotroflar asosan ammoniy va nitrat kislota tuzlarini о‘zlashtiradi. Ayrimlari atmosfera azotini ham о‘zlashtirish qobiliyatiga ega. Murakkab organik modda – gumus tarkibidagi ozuqa elementlarni о‘zlashtiradigan mikroorganizmlar ham mavjud.
	Tuproq va mikroorganizmlar hujayralaridagi barcha kimyoviy va biokimyoviy jarayonlar namlik tuproq tо‘la nam sig‘imining 50–60% i ga teng bо‘lgan sharoitda, anaerob mikroorganizmlar esa 80-90, hatto 100% namlikda (sholipoyada) ham yashaydi.
	Tuproqda turli guruh va turlarga mansub bо‘lgan, sellyuloza va pektin moddalarini parchalovchi mikroorganizmlar, hamda urobakteriyalar (mochevinani parchalaydi) uchraydi.
	О‘simliklarning ildiz tizimi о‘zidan turli tuzlar, qand moddalar, organik va aminokislotalar, vitamin va о‘stiruvchi moddalarni ajratadi. Bu moddalar mikroorganizmlarning rivojlanishi va tarkibiga kuchli ta’sir qiladi. Mikroorganizmlar, ildiz ajratmalari bilan bir qatorda nobud bо‘lgan ildiz qoldiqlarini ham iste’mol qiladi. Yuksak о‘simliklarning ildizi atrofida tuproq mikroorganizmlarining yashashi uchun qulay maskan – rizosfera yuzaga keladi. Rizosferadagi 1 ga tuproq tarkibida 10,7 mln dona mikroorganizm mavjud.
	Ayrim xollarda ildiz atrofidagi mikroflorasi о‘simliklarning oziqlanishiga salbiy ta’sir kо‘rsatadi. Ular oziqlanish va о‘z tanalarini shakllantirish uchun tuproqdan kо‘p miqdorda azot va kul elementlarini о‘zlashtirib о‘zlarini о‘simliklarga “raqib” sifatida namoyon qiladi. Kо‘p hollarda mikroorganizmlarning ozuqa moddalarni immobilizatsiya qilishi muvaqqat xarakterda bо‘lib, о‘simliklar oziqlanishiga kuchli ta’sir kо‘rsatmaydi. Lekin tuproqqa uglerodga boy moddalar (somon yoki sersomongо‘ng) kiritilganda, mikroorganizmlar juda tez kо‘payadi, kо‘p miqdorda azot, fosfor va boshqa makro- va mikro elementlarni о‘zlashtirib oziq moddalar taqchilligini yuzaga keltiradi. Natijada tuproqqa somon yoki tushamali gо‘ng kiritilgan ildiz hosilining sezilarli kamayishi kuzatiladi. Oziqa elementlarning biologik mukimlanishi uzoq davom etmaydi, mikroorganizmlar nobud bо‘lgach, tezda minerallashadi va о‘simliklar tomonidan о‘zlashtiriladi. Barcha mikroorganizmlarni о‘simliklar uchun foydali deb bо‘lmaydi. Ularning ayrimlari о‘simliklar uchun zararli moddalarni ajratishi va kasalliklarni qo’zg‘atishi mumkin.
О‘simliklarning rivojlanish davrlari va oziqlanish sharoitlari о‘rtasidagi munosabat
О‘simliklarning oziqlanishga talabi о‘sish davrining turli davrlarida turlicha bо‘ladi. Odatda, oziqlanishining kritik (cheklangan, lekin juda zarur) va jadal kechadigan davrlari farqlanadi.
	Rivojlanishning ilk davrlarida о‘simliklar oziq moddalarni kam miqdorda talab qiladi. Lekin ularning tuproqda kam yoki serob bо‘lishi nihollarga kuchli ta’sir kо‘rsatadi. Bu davrdagi fosfor tanqisligi о‘simliklarning butun vegetatsiya davridagi rivojlanishga salbiy ta’sir kо‘rsatadi. Keyingi davrlarda fosfor bilan mо‘l-kо‘l oziqlantirish ham rejadagi hosilni olishga yordam bermaydi. Rivojlanishning dastlabki davrlarida tuproqda fosforning meyorida bо‘lishi о‘simliklarning yaxshi ildiz otishiga yordam beradi.
	Boshoqli don ekinlar dastlabki uch–tо‘rtta barg yozish davridanoq reproduktiv organlar–boshoq va ruvakka asos solinadi. Bu davrda azot yetishmasligi keyinchalik tupdagi boshoqlar sonining kam bо‘lishi va hosilning kamayishiga olib keladi.
	О‘simliklarning yer ustki organlari–poya va barglari jadal rivojlanadigan davrlarida oziq moddalarga talabi ham kuchayadi. Azot bilan yetarli oziqlantirish vegetativ organlarining jadal о‘sishi va assimilyatsiya apparatining shakllanishiga yordam beradi.
	Gullash va meva tugish davriga kelib aksariyat о‘simliklarning azotga bо‘lgan talabi kamayadi. Lekin fosfor va kaliyga ehtiyoji ortadi. Bu bevosita ayni elementlarni reproduktiv organlarining shakllanishi, hosilning tovar qismida zaxiraviy modda sifatida tо‘planishi va ayniqsa, organik moddalarning sintezlanishi va harakatlanishida ishtirok etishi bilan bog‘liq.
	О‘sish organlari rivojlanishdan tо‘xtagan paytda о‘simliklar tomonidan ozuqa moddalarni о‘zlashtirishi ham asta-sekin susayadi va tо‘xtaydi. Bu davrda organik moddalarning tо‘planishi va boshqa hayotiy jarayonlar о‘simlikda ilgari tо‘plangan oziq moddalardan takror foydalanish (reutilizatsiya) hisobiga ta’minlanadi.
	Qishloq xо‘jalik ekinlarini vegetatsiya davrida oziq moddalarni yutish miqdori va tezligi jihatidan bir–biridan farq qiladi. Barcha boshoqli don ekinlari, zig‘ir, kanop, ertaki kartoshka jadal oziqlanadigan davrning qisqaligi bilan ajralib turadi.
	Masalan, kuzgi javdar kuz faslining о‘zidayoq barcha oziq moddalarning 25–30% ini yutadi, bu davrda о‘simliklarning quruq massasi oxirgi massasining 10% I ga yetadi xolos. Bahorgi bug‘doy nisbatan qisqa muddatda naychalashdan boshoqlashgacha oziq moddalar yalpi miqdorining 2-3 qismini iste’mol qiladi.
	Kartoshkaning о‘rta va kechpishar navlari ozuqa moddalarni asosan iyul oyida о‘zlashtiradi. Shu muddatda azotning 40, fosforning 50 va kaliyning 60% ini о‘zlashtiriladi. Kartoshkaning ertaki navlarida oziq moddalarni jadal uzlashtirish yanada qisqa muddatlarda sodir bо‘ladi.
	Zig‘irda oziq elementlarni eng kо‘p iste’mol qilish g‘unchalashdan gullash davrigacha, g‘о‘zada esa shonalashdan hosil elementlari shakllanib bо‘lguncha davometadi.
	Ayrim ekinlar – makkajо‘xori, kungaboqar, qandlavlagi va boshqalar oziq moddalarni bir me’yorda va uzoq muddat о‘zlashtirishi bilan ajralib turadi.
	Barcha oziq elementlar о‘simliklar tomonidan bir xil tezlikda yutilmaydi. Masalan, makkajо‘xorida kaliy tez, azot о‘rtacha va fosfor ancha sekin yutiladi. Kaliyning yutilishi ruvak chiqarish davrida tugasa, fosforning yutilishi deyarli vegetatsiya davrining oxirigacha davom etadi.
	Kanop tomonidan azot va kaliyning о‘zlashtirilishi maysalar unib chiqqandan keyin mos ravishda 3 va 5 xafta o’tgach yakunlanadi. Fosforning jadal yutilishi vegetatsiya davrining oxirigacha davom etadi.
	Qandlavlagining ham oziq moddalarni о‘zlashtirishi bir tekis emas. Nihollar paydo bо‘lganidan keying birinchi о‘n kunlikda fosfor va kaliy azotga nisbatan 1,5 barobar, burglar jadal shakllanadigan davrda 2,5-3 baravar kо‘proq о‘zlashtiriladi. Ildizmeva hosil bо‘lish va unda shakar tо‘planish davrida mо‘l oziqlantirilsa, tо‘pbarg о‘sib ketadi, ildizmeva kattalashib, shakar miqdori kamayadi.
	Oziqa moddalar yutilish jadalligi va о‘zlashtiriladigan miqdorning turlicha bо‘lishidan о‘g‘itlash tizimini ishlab chiqishda foydalanish mumkin. Vegetatsiyaning boshlanishi va ozuqa moddalar maksimal yutiladigan davrlarda о‘simliklarning oziqlanishi uchun qulay sharoit yaratish lozim.
	О‘simliklarning oziqlanish sharoitlarini о‘suv davrlariga mos ravishda о‘g‘it kiritish yо‘li bilan boshqarish va shu yul bilan hosil miqdori va uning sifatiga ma’lum darajada ta’sir kо‘rsatish mumkin.
Sinov savollari:
1. О‘simliklarning kimyoviy tarkibi. 
2. О‘simliklar tarkibidagi suv va quruq moddaning miqdori. 
3. О‘simliklar oziqlanishining avtotrof, mikotrof va bakteriotrof tiplari. 
4. О‘simliklarning ildiz va havo orqali oziqlanishi. 
5. О‘simliklarning ildiz tizimi, tiplari, tuzilishi va funksiyalari. 
6. Oziq eritmalari. 
7. Ionlar antogonizmi. 
8. Fiziologik muvozanatlashgan eritma. 

3-bob. Tuproqlarning о‘simliklar oziqlanishi va о‘g‘it qо‘llanilishi bilan bog‘liq bо‘lgan xossalari
Tuproqlarni о‘rganish, tarkibi, xususiyatlari hamda ularda sodir bо‘ladigan fizikaviy, fizikaviy-kimyoviy, kimyoviy va biologik jarayonlarni bilish deqqonchilikda о‘g‘itlardan samarali va oqilona foydalanishda muhim ahamiyatga ega. Tuproqdagi oziq moddalarning yalpi miqdori, ularni о‘simliklar qiyin о‘zlashtiradigan shakldan oson о‘zlashtiradigan shaklga о‘tishi va sodir bо‘ladigan teskari jarayon о‘simliklarning oziqlanish sharoitini belgilaydi.
Tuproq tarkibida о‘simliklar oson о‘zlashtiradigan oziq moddalar miqdori kо‘p bо‘lsa, о‘g‘itlarga bо‘lgan ehtiyoj sezilarli darajada kamayadi, aks holda kо‘proq о‘g‘it qо‘llash taqozo etiladi. Turli tuproq tiplarida oziq moddalarning yalpi va о‘simliklar oson о‘zlashtiradigan miqdori har xil bо‘lgani sababli ulardagi oziq moddalarga bо‘lgan talab va о‘g‘itlar samaradorligi ham turlichadir. Oziqlanish jarayonida о‘simlik, tuproq va о‘g‘it о‘rtasida uzviy bog‘liqlik yaqqol namoyon bо‘ladi. 
Tuproqqa kiritilgan о‘g‘itlar turli о‘zgarishlarga uchraydi, tarkibidagi oziq moddalarning eruvchanligi, о‘zlashtirilish darajasi va harakatchanligi о‘zgaradi. Mazkur о‘zgarishlar bevosita о‘g‘itlarning fizikaviy, kimyoviy va biologik xususiyatlari bilan bog‘liqdir. 
О‘g‘itlar ham о‘z navbatida tuproqlarga sezilarli ta’sir kо‘rsatadi: oziq moddalarga boyitadi, tuproq eritmasining reaksiyasini, mikrobiologik jarayonlarning xususiyati va jadalligini, shuningdek, unumdorlikka ta’sir etuvchi ayrim omillarni о‘zgartiradi.
Shu bois о‘g‘itlarni о‘rganish va qо‘llashdan avval tuproqlarning о‘simliklarni oziqlanishi va о‘g‘itlarga ta’sir etuvchi ayrim xossalariga tо‘xtalish maqsadga muvofiqdir.
Tuproqning tarkibi
Tuproqlarda о‘zaro chambarchas bog‘langan qattiq, suyuq va gazsimon fazalar farqlanadi. 
Tuproq havosi.Tuproq mikroorganizmlari tomonidan kislorodning о‘zlashtirilishi, organik moddalarning parchalanishi va ildiz tizimining nafas olishi natijasida karbonat angidrid (CO2) hosil bо‘ladi. Shu sababdan atmosfera havosida karbonat angidrid miqdori 0,03% bо‘lgani xolda tuproq havosida bir foiz atrofida, ba’zan 2-3% ga yetadi. 
Tuproqdagi karbonat angidrid miqdori atmosfera va tuproqdagi havo almashinuvi (aeratsiya) jadalligiga monand о‘zgaradi. Hosil bо‘ladigan karbonat angidridning bir qismi atmosferaga tarqaladi, bir qismi esa tuproqdagi namlik ta’sirida erib, karbonat kislotaga aylanadi. Atmosferaga uchib chiqadigan karbonat angidrid о‘simliklar tomonidan о‘zlashtirilib, hosil miqdorini oshirishga xizmat qilsa, karbonat kislota tuproq eritmasining nordonligini oshiradi:
CO2 H2OH2CO3 HHCO3 −
Atmosferadagi CO2 miqdori oshganda, tuproq eritmasidagi karbonat angidrid miqdori ham kо‘payadi. Aksincha, ayni gazning havodagi miqdorini kamayishi tuproq eritmasi tarkibidagi CO2 ning bir qismini atmosferaga uchib chiqishiga sabab bо‘ladi.
Tuproqda karbonat angidrid miqdorining kо‘payishi ham ijobiy ham salbiy oqibatlarga olib kelishi mumkin. Yaxshi tomoni shundaki, hosil bо‘ladigan karbonat kislota tuproqdagi mineral birikmalar (fosfatlar, kalsiy karbonat va boshqalar) ning eruvchanligini oshiradi va ularni о‘simliklar oson о‘zlashtiradigan shaklga о‘tkazadi. Ikkinchi tomondan, tuproqda namlik kо‘p, aeratsiya sust bо‘lsa, karbonat angidrid miqdorining ortishi va kislorodning yetishmasligi oqibatida о‘simlik va mikroorganizmlarning me’yorida rivojlanishi buziladi. Kislorod tanqisligida ildizning о‘sishi va nafas olishi susayadi, о‘simlik tomonidan oziq moddalarning о‘zlashtirilishi sekinlashadi. Bunda, ya’ni aeratsiya susayganda, tuproqda anaerob-qaytarilish jarayoni kuchayadi. 
Tuproq eritmasida NSO3-, ON-, S1-, NO3-, H2PO4−kabi anionlar, H+, Na+, K+, NH+4, Ca2+, Mg2+, Al3+, Fe3+kabi kationlar va suvda eruvchan organik moddalar mavjud. Bulardan tashqari unda kislorod, karbonat angidrid, ammiak kabi gazlar ham erigan bо‘ladi. Tuproq eritmasi konsentratsiyasini ortishi asosan minerallarni nurashi va parchalanishi, mikroorganizmlar ta’sirida organik moddalarning minerallashishi, mahalliy va mineral о‘g‘itlarni qо‘llash asosida sodir bо‘ladi.
О‘simliklarning oziqlanishi uchun tuproq eritmasida K+, NH+4, Ca2+, NO3-, SO42-,  H2PO4- kabi ionlarning bо‘lishi va doimiy ravishda tо‘ldirilib turilishi muhimdir. Tuproq eritasidagi tuzlar miqdori foizning yuzdan bir ulushidan (chimli podzol tuproqlarda) bir necha foizgacha (qora tuproqlarda) о‘zgaradi. Odatda tuproq eritmasidagi tuzlar miqdori 0,05% atrofida bо‘lib, konsentratsiyaning 2% dan oshib ketishi о‘simliklarga salbiy ta’sir kо‘rsatadi. 
Tuproq eritmasining konsentratsiyasi о‘g‘it qо‘llash, tuproq namligining kamayishi, organik moddalarning minerallashishi natijasida oshadigan bо‘lsa, о‘simliklarning oziqlanishi, oson eriydigan moddalarning tuproqni quyi qatlamlariga yuvilishi yoki erimaydigan shaklga о‘tishi natijasida kamayadi. Tuproq eritmasining tarkibi va konsentratsiyasi tuproqning qattiq fazasi, eritmasi va kolloidlari о‘rtasidagi almashinish reaksiyalari bilan uzviy boqliqdir. 
Tuproqning qattiq fazasi. Tuproqning qattiq fazasi о‘simliklar uchun asosiy zaxira moddalarni tutadi. Tuproq qattiq fazasining 90-99% ini mineral moddalar, faqatgina bir necha foizini organik moddalar tashkil qiladi. Organik moddalarning miqdori juda kam bо‘lsada, tuproq unumdorligini belgilashda muhim о‘rin tutadi. 
A.P. Vinogradov ma’luotiga kо‘ra (21-jadval), tuproq qattiq fazasining deyarli yarmini kislorod, uchdan bir qismini kremniy, 10% dan kо‘prog‘ini alyuminiy va temir tashkil qiladi. Atigi 7% ga yaqini boshqa elementlar hissasiga tо‘g‘ri keladi. Mazkur elementlarning barchasi tuproqning mineral qismida, turli mineral birikmalar tarkibida uchraydi. Uglerod, vodorod, kislorod, fosfor, oltingugurt tuproqning ham mineral va ham organik qismi tarkibida uchragani holda, azot faqat organik moddalar tarkibiga kiradi.
Tuproqning mineral qismi
 Tuproqning mineral qismi turli minerallarning juda mayda zarrachalaridan (kattaligi mm ning mln dan bir ulushidan bir mm gacha va undan ortiq) iborat. Hosil bо‘lishiga kо‘ra birlamchi va ikkilamchi tuproq minerallari farqlanadi.
Birlamchi minerallarga kvars, dala shpatlari, slyudalar, shox aldamasi va piroksinlar kiradi. Ular tog‘ jinslarining yemirilishi va nurashi natijasida tuproq hosil qiluvchi ona jins tarkibiga о‘tadi. 

19-jadval
Tuproq qattiq fazasining kimyoviy tarkibi
	Kislorod ...49
	Bariy ...0,05
	Gallliy ...( 10-3)

	Krenmiy ...33,0
	Stronsiy ...0,03 
	qalay ...( 10-3)

	Alyuminiy ...7,1
	Sirkoniy ...0,03
	Kobalt ...8 10-4

	Temir ...3,7
	Ftor ...0,03
	Kobalt ...8 10-4

	Uglerod ...2,0
	Xrom ...0,02
	Toriy ...6 10-4

	Kalsiy ...1,3
	Xlor ...0,01
	Yod ... 10-4

	Kaliy ...1,3
	Vanadiy ...0,01
	Seziy ...5 10-4

	Natriy ...0,6
	Rubidiy ...6 10-3
	Molibden ...3 10-4

	Magniy ...0,6 
	Rux ...5 10-3
	Uran ...1 10-4

	Vodorod ...(0,50)
	Seriy ...5 10-3
	Berilliy ...( 10-4)

	Titan ...0,46
	Nikel ...4 10-3
	Germaniy ...( 10-4)

	Azot ...0,10
	Litiy ...3 10-3
	Kadmiy ...( 10-5)

	Fosfor ...0,08
	Mis ...2 10-3
	Selen ...1 10-6

	Oltingugurt ...0,08
	Bо‘r ...1 10-3
	Simob ...( 10-6) 

	Margens ...0,08
	Qо‘rg‘oshin ...1 10-3
	Radiy ...8 10-11


Izoh: qavs ichida shartli zarur oziq elementlari kо‘rsatilgan
Bu minerallar tuproqlarda asosan qum (0,05-1,0 mm), chang (0,001-0,5 mm), qismanil (0,001 mmdan kichik) vakolloid (0,25 mkmdan kichik) zarrachalar xolida uchraydi. Kimyoviy jarayonlar (gidratlanish, gidroliz, oksidlanish) va turli-tuman organizmlarning hayot faoliyati natijasida birlamchi minerallardan bir yarim oksidlar (R2O3) va kremnezem gidratlari, turli tuzlar, kaolinit, montmorillonit, gidroslyuda kabi ikkilamchi minerallar (boshqacha nomiloyli minerallar) hosil bо‘ladi. 
Kimyoviy tarkibiga kо‘ra bu mineralllar kremniy-kislorodli birikmalar (silikatlar) ga va alyuminiy-kremniy-kislorodli (alyuminiy silikatlar) ga bо‘linadi.
Tuproqlarda kremniy-kislorodli birikmalardan kvars (SiO2) keng tarqalgan. U asosan qum va chang holatida qisman gil va kolloidlar holatida uchraydi. Deyarli barcha tuproqlarga kvarsning miqdori 60% dan kо‘proq, qumli tuproqlarda esa 90% gacha yetadi. Kvars barqaror va mustahkam birikma bо‘lib, kimyoviy jarayonlarda ishtirok etmaydi. 
Alyuminiy-kremniy-kisdlorodli birikmalar birlamchi va ikkilamchi birikalar shaklida uchrashi mumkin. Birlamchi alyuiniyli silikatlardan dala shpatlari  ortoklaz, anortitalbit keng tarqalgan. Slyudalardan biotit va flagotip kо‘proq uchraydi. 
Shox aldamalari va piroksinlar uncha keng tarqalmagan. Dala shpatlari va slyudalarning asta-sekin parchalanishidan о‘simliklar uchun zarur bо‘ladigan K, Ca, Mg, Fe va boshqa oziq elementlar yuzaga keladi. 
Ikkilamchi minerallar о‘zaro о‘xshash xususiyatlariga kо‘ra montmorillonit, kaolinit va gidroslyudasimon guruhlarga bо‘linadi. Montmorillonit guruhiga montmorillonit, beydellit va boshqa minerallar kiradi. Montmorillonitli loylar yuqori darajada dispersligi, bо‘kishi, qovushqoqligi va ilashimligi bilan ajralib turadi. Kaolinit guruhi minerallariga kaolinit va galluzitlar kiradi. Bu quruq minerallariga disperslanish, bо‘kish va ilashimlilikning kamligi kabi xususiyatlar xosdir. N.I.Gorbunovning ta’kidlashicha chimli podzol va qora tuproqlarda yuqori disperslikka ega minerallardan gidroslyudalar va montmorillonit keng tarqalgan, kaolinit esa kam uchraydi. Kaolinit guruhiga xos minerallar qizil va sariq tuproqlarda, shuningdek granit asosida yuzaga keladigan chimli podzol tuproqlarda uchraydi. 
Gidroslyudalar dala shpatlari va slyudalardan hosil bо‘lib, deyarli barcha tuproq tiplarida uchraydi va ulardan gidromuskovit va gidrobiotitlar keng tarqalgan. 
Ikkilamchi alyuminiyli-silikatli mineralllar kristall panjarasining tuzilishi, disperslik darajasi va shu kabi boshqa belgilari bilan о‘zaro farqlansada, ayrim umumiy belgilarga ham egadir. Tuproqlarda ular kattaligi bir necha mikrometrdan mikrometrning yuzdan bir ulushigacha bо‘lgan zarrachalar holida uchraydi. Dispersligi yuqori bо‘lgan bu minerallar katta yuza va kuchli singdirish qobiliyatiga ega. 
Kristall shakldagi va alyuminiyli silikatlar bilan bir qatorda tuproq mineral qismi tarkibiga amorf holatdagi moddalar ham kiradi. 
Tuproqlarda K, Sa, Mg vaNa larning karbonat, sulfat, nitrat, xlorit va fosfatlari ham uchraydi. Bu tuzlarning aksariyati (ayniqsa K va Na tuzlari) suvda oson eriydi, shu bois ularning tuproqdagi miqdori juda kam. Qiyin eriydigan tuzlar (Ca va Mg karbonatlari hamda kalsiy sulfat) ning miqdori tuproq qattiq fazasining asosiy qismini tashkil etadi. 
Tuproq mineral qismining turli mexanikaviy fraksiyalari nafaqat zarrachalarining katta-kichikligi, balki mineralogik va kimyoviy tarkibi bilan ham farqlanadi. 
Ma’lumki, gumus va uning  tarkibidagi azotning asosiy qismi tuproqning yuqori disperslikka ega bо‘lgan yuza qatlamlariga tо‘planadi. Shu bois tuproqning gilsimon va kolloid funksiyalari о‘simliklar oziqlanishida muhim ahamiyat kasb etadi. Bundan tashqari ayni fraksiyalar ancha faol bо‘lib, tuproqdagi adsorbsiya jarayonlarini va shunga bog’liq ravishda singdirish qobiliyatini ham belgilaydi. 
Qumli va qumloq tuproqlar kvars va dala shpatlaridan, qumoq tuproqlar birlamchi va ikkilamchi minerallar va kvars aralashmasidan tarkib topadi. 
Tuproqning mexanikaviy tarkibi bilan muhim fizikaviy, fizikaviy-kimyoviy va kimyoviy xossalari о‘rtasida uzviy munosabat mavjud. Temir, kalsiy, magniy, kaliy kabi elementlarning miqdori tuproqning mexanikaviy tarkibi bilan bog‘liq. Og‘ir mexanikaviy tarkibli tuproqlar qumli va qumloq tuproqlarga nisbatan oziq moddalarga ancha boydir.
Tuproqning organik qismi 
Organik moddalar tuproqning muhim tarkibiy qismi hisoblanadi. Organik moddalar, shu jumladan gumus miqdori har xil tuproq tiplarining haydalma qatlamida turlichadir (20-jadval).
                                                                                     20-jadval
Turli tuproq tiplaridagi gumus miqdori
	Tuproq tipi
	Haydalma qatlamdagi gumus miqdori, %
	Gumus zahirasi, t/ga

	
	
	   0-20sm
	0-100sm

	Chimli podzol
	2-4
	53
	80-120

	Sur tusli podzollashgan о‘rmon tuproqlari
	4-6
	109
	150-300

	Qora tuproqlar
	4012
	137-192
	300-800

	Kashtan tuproqlar
	3-4
	99
	200-250

	Bо‘z tuproqlar
	1-2
	37
	50

	Qizil tuproqlar
	5-7
	153
	150-300


20-jadvaldan tuproqlar tarkibidagi gumus miqdori ayrim tuproq tiplarida 10% va undan ham kо‘proqni tashkil etgani holda, ayrim tuproqlarda 1-2% atrofida bо‘lishi kо‘rinib turibdi. 
Tuproqning organik qismi turli-tuman organik moddalar majmuidan iborat. Ular ikkita guruhga ajratiladi:
-о‘simlik va hayvon qoldiqlaridan hosil bо‘lgan, lekin gumusga aylanmagan organik moddalar;
-gumus.
Gumusga aylanmagan organik moddalar deganda, tuproqda chirib ulgurmagan yoki chala chirigan о‘simlik qoldiqlari hamda unda hayot kechiradigan hayvon (chuvalchang va hasharotlar) va mikroorganizmlarning qoldiqlari tushuniladi.
I.V.Tyurinning aniqlashicha, bir ga maydondagi tuproqqa yil davomida 5-8 t о‘simlik qoldiqlari tushib, shundan 1-10% I tuproq haydalma qatlamining organik moddasiga aylanadi. Tuproqning 0-20 smli qatlamida mavjud bо‘lgan 0,7-2,7 t/ga (ayrim ma’lumotlarga kо‘ra 5-8 t/ga) bakteriyalarning atigi 1-2% I organik moddaga aylanadi. Tuproqdagi kimyoviy о‘ziga xos organik birikmalar asosan uglevodlar (sellyuloza, kraxmal, gemitsellyuloza) organik kislotalar, oqsillar, aminokislotalar, amidlar, yog‘lar, qatronlar, aldegidlar, poliuron kislotalar, oshlovchi moddalar va lignin kо‘rinishlarida uchraydi. 
Gumusga aylanmagan moddalar umumiy organik moddalar miqdorining 10-15% ini tashkil qilsada, tuproq unumdorligini belgilashda muhim ahamiyatga ega. Bu moddalar tuproqda ancha tez parchalanadi, tarkibidagi azot, fosfor, oltingugurt va boshqa elementlar osonlik bilan minerallashadi va о‘simiklarning oziqlanish manbaiga aylanadi. Ularning bir qismi tuproqda parchalanib, о‘ziga xos tabiatli organik moddalarga aylanishi va gumus hosil bо‘lishi uchun manba bо‘lib xizmat qilishini alohida ta’kidlash joiz. 
Gumus moddalari tuproq organik qismining 85-90% ini tashkil qiladi. Ular gumin va fulvo kislotalar hamda guminlardan tarkib topgan. Mazkur moddalar ichida gumin kislotalar yaxshi о‘rganilgan. Gumin kislotalar о‘z ichiga tarkibi va xossalari jihatidan о‘xshash bir qator moddalarni oladi.  Gumin kislotalarning eng sodda tarkibi quyidagicha: uglevodlar – 52-62, kislorod – 31-39, vodorod – 2,8-6,6, azot – 3,3-5,1%. 
Gumus moddalarning ikkinchi guruhi fulvo kislotalar bо‘lib, ular azotli yuqori molekulyar oksikarbon kislotalardir. Fulvo kislota gumin kislotadan о‘zining och tusi (fulvo sо‘zining lug‘aviy ma’nosi sariq, sarg’ish demakdir), suv va mineral kislotalarda eruvchanligi ham da kislotali gidrolizga oson berilishi bilan farqlanadi.
Fulvo kislotalarning eng sodda kimyoviy tarkibi quyidagicha: uglerod – 45-48, vodorod – 5-6, kislorod – 43-48,5 vaazot – 1,5-3,0%. Fulvo kislota tuzilishida chiziqli polimerlangan uglerod yon zanjirining ustunligi va aromatik uglerod tо‘rining kam ishtiroki ularni gumin kislotalardan asosiy farqlanish belgilaridan biridir. Gumin kislotalar kabi fulvo kislotalar ham fenol gidroksili, metoksil va karboksil guruhlarini tutadi. 
Turli tuproq tiplari о‘zaro faqat gumus miqdori bilan emas, gumin kislotalarning fulvo kislotalarga nisbati (Gk:Fk) bilan ham farqlanadi. Masalan, chimli podzol tuproqlarda bu nisbat 0,4-0,6 ga teng bо‘lsa, qora tuproqlarda 1,0-1,5 ni tashkil qiladi. Markaziy Osiyoning bо‘z tuproqlarida bu nisbat ancha о‘zgaruvchan bо‘lib, turli tuproq ayirmalarida turlichadir. Chо‘l mintaqa tuproqlarining gumusi tarkibida fulvo kislota nisbatan kо‘proqdir. 
Tadqiqotlarning kо‘rsatishicha, ekinlar о‘g‘itlanmasdan yetishtirilganda, tuproqda gumus va azot zahirasining keskin kamayishi kuzatiladi. Bu jarayon ayniqsa toza shudgor qilib tashlab qо‘yilgan maydonlarda ancha jadal ketadi. 
Agrokimyoviy tadbirlar tuproqdagi gumus miqdoriga kuchli ta’sir kо‘rsatadi.  Sug‘oriladigan bо‘z tuproqlarda qо‘riq tuproqlardan farqli о‘laroq gumusning hosil bо‘lishi va minerallashishi о‘ziga xos tarzda kechadi. Tuproqni haydash natijasida haydalma qatlamda gumus miqdori kamayib borayotganga о‘xshab kо‘rinadi. Aslida esa avval 4-5 sm li yuza qatlamda mavjud bо‘lgan gumus haydalma qatlam ostida tо‘plana boradi. Agar gumusning tuproqdagi yalpi miqdorini hisobga olsak, u sug‘oriladigan bо‘z tuproqlarda qо‘riq tuproqdagidan 1,2-1,4 marta kо‘pdir.
Tuproqda faqat gumusning parchalanishi emas, balki tо‘planishi ham sodir bо‘ladi. Mazkur ikki jarayonga bog‘liq ravishda tuproqlarda, gumusning miqdori ortishi yoki kamayishi mumkin. 
Organik moddalar miqdori ancha kam bо‘lsada, tuproqlar unumdorligini belgilash va о‘simliklar oziqlanishida muhim ahamiyatga ega.  Gumin, fulvo va boshqa organik kislotalar, shuningdek karbonat kislota ta’sirida silikatlar, alyumosilikatlar, kalsiy va magniy karbonatlari hamda boshqa qiyin eriydigan birikmalar parchalanadi va kalsiy, magniy, kaliy, fosfor kabi oziq elementlar о‘simliklar о‘zlashtiradigan shaklga о‘tadi.       
Organik moddalar о‘simliklar oziqlanishida asosiy manba hisoblanadi. Tuproqdagi azot zahirasi tо‘laligicha, fosfor va oltingugurt qisman, kaliy, kalsiy, magniy va boshqa elementlar kamroq miqdorda organik moddalarning tarkibida jamlangan bо‘ladi. 
Organik moddalar adsorbsiya jarayonida faol ishtirok etadi, tuproqning nam sig‘imi, suv va havo о‘tkazuvchanligi, issiqlik rejimi va strukturasiga ijobiy ta’sir kо‘rsatadi.
Tuproqdagi oziq moddalar va о‘simliklarning oziqlanishi uchun layoqatliligi
Tuproq tiplari tarkibidagi oziq moddalarning miqdori va tarkibi jihatidan о‘zaro sezilarli darajada farq qiladi (21-jadval).
Tuproqdagi yalpi azot miqdori bevosita gumus va fosfor miqdoriga bog‘liq: organik moddalarga boy tuproqlarda azot ancha kо‘p bо‘ladi, lekin kaliyning granulometrik tarkibi va ona jinsga bog‘liq ravishda о‘zgaradi.
21-jadval
Tuproqlarning haydalma qatlamidagi yalpi azot, fosfor va kaliy miqdori
	
Tuproq
	Azot
	Fosfor
	Kaliy

	
	%
	t/ga
	%
	t/ga
	%
	t/ga

	Chimli podzol tuproq
	0,02-0,05
	0,6-1,5
	0,03-0,06
	0,9-1,8
	0,5-0,7
	15-21

	Qora tuproq
	0,2-0,5
	6,0-15,0
	0,1-0,3
	3,0-9,0
	2,0-3,0
	60-75

	Bо‘z tuproq
	0,05-0,15
	1,5-4,5
	0,08-0,2
	1,6-6,0
	2,5-3,0
	75-90


Tuproqda rejalashtirilgan hosil uchun zarur bо‘ladiganidan bir necha baravar kо‘p oziq moddalar mavjud, lekin ularning asosiy qismi о‘simliklar bevosita о‘zlashtira olmaydigan birikmalar shaklidadir. Masalan, azot gumus moddalarning, fosfor qiyin eriydigan mineral tuzlarning, kaliy alyumosilikatli minerallar tarkibiga kiradi. Shunga kо‘ra oziq moddalarning yalpi zahirasi tuproqning faqat potensial unumdorligini xarakterlaydi. Tuproqning samarali (effektiv) unumdorligini aniqlashda ular tarkibidagi о‘simliklar tomonidan о‘zlashtiriladigan oziq moddalar miqdorini bilish lozim.
О‘simliklar tomonidan faqat suvda va kuchsiz kislotalarda eriydigan hamda almashinib singdiriladigan shakldagi moddalar oson о‘zlashtiriladi. Tuproqdagi oziq moddalarning о‘simlik о‘zlashtira oladigan holatga о‘tishi unda kechadigan biologik, fizikaviy-kimyoviy jarayonlarning tabiati va jadalligiga bog‘liq.
Oziq moddalarni о‘simliklar о‘zlashtira oladigan shaklga о‘tishi, shuningdek tuproqning mineralogik tarkibi, iqlim sharoitlari, qо‘llaniladigan agrotexnikaviy tadbirlarning darajasi va boshqa bir qator omillarga bog‘liq bо‘lib, hamma yerda bir xil jadallikda ketmaydi.  Odatda bu jarayon juda sekin sodir bо‘ladi va о‘zlashtirilish uchun layoqatli moddalarning miqdori о‘simliklarni butun vegetatsiya davrida ta’minlay olmaydi. Shuning uchun deyarli barcha tuproq tiplarida qishloq xо‘jalik ekinlari hosildorligini oshirish uchun albatta о‘g‘itlardan foydalanishga tо‘g‘ri keladi. О‘simliklar о‘zlashtira oladigan oziq moddalar miqdori tuproqning tipi, madaniylashganlik darajasi, yetishtiriladigan ekin turi va kiritiladigan о‘g‘it  miqdori bilan uzviy bog‘liqdir. Oziq moddalar miqdori bitta xо‘jalikning turli paykallarida ham turlicha bо‘lishi mumkin. Tuproq unumdorligini oshirish va о‘g‘itlardan oqilona foydalanishda harakatchan azot, fosfor va kaliy miqdorini aniqlash uchun о‘tkaziladigan agrokimyoviy tekshirishlar muhim ahamiyat kasb etadi. Tuproqdagi harakatchan oziq moddalar miqdori agrokimyo laboratoriyalarida aniqlanadi.
Kimyoviy tahlil natijalari agrokimyoviy xaritanoma tarzida rasmiylashtiriladi. О‘ta serharakat bо‘lganligi va agrokimyoviy tahlil etishning mukammal usuli yо‘qligi sababli azot uchun xaritanoma kam tuziladi. Muayyan tuproq tipi uchun tavsiya etilgan usul bо‘yicha harakatchan fosfor va almashinuvchi kaliy miqdori aniqlangach, ta’minlanganligiga kо‘ra 5 ta guruhga bо‘linadi: juda past, past, о‘rtacha, yuqori va juda yuqori. Har bir guruh uchun alohida rang yoki shartli belgi tanlangan bо‘lib, ulardan agrokimyoviy xaritanomalarni tayyorlashda keng foydalaniladi.
Tuproqning singdirish qobiliyati
Tuproqning singdirish qobiliyati deganda uni eritmadan turli moddalarning ion va molekulalarini yutish va ushlab qolish xususiyati tushiniladi. Tuproq tomonidan turli tuzlarning yutilishini ma’lum izchillikda о‘rganish D.Uey (1850-1854) ishlarida о‘z ifodasini topdi. Bu masalani о‘rganishga ayniqsa K.K.Gedroys, Vigner, S.Matson va boshqa tadqiqotchilar salmoqli hissa qо‘shdilar.
K.K.Gedroy sо‘z tadqiqotlari asosida 1922- yilda nashr qilingan “Tuproqning singdirish qobiliyati haqida ta’limot” nomli asarida tuproqning singdirish qobiliyatini batafsil bayon qildi. U tuproqning singdirish qobiliyati, о‘g‘it qо‘llash muammolari, о‘simlikning oziqlanishi va tuproqlarni kimyoviy melioratsiyasi о‘rtasida chambarchas bog‘liqlik borligini isbotladi va tuproqning singdirish qobiliyatini 5 ta turga bо‘ldi:
- biologik
-mexanik
-fizik
-kimyoviy
-fizik-kimyoviy
Biologik singdirish qobiliyati. Singdirishning bu turi о‘simlik va tuproq mikroorganizmlarining hayot faoliyati bilan bog‘liq. Ular tuproq eritmasidan oziq moddalarini tanlab singdiradi, о‘z tanalarida organik birikmalarga aylantiradi va shu yо‘l bilan yuvilib ketishdan saqlaydi. О‘simlik va mikroorganizmlar nobud bо‘lgach, tanasidagi birikmalar asta-sekin minerallashadi va о‘simliklar о‘zlashtiradigan shaklga о‘tadi.
Biologik singdirish jadalligi tuproq aeratsiyasi, namligi va boshqa xossalariga hamda geterotrof mikroorganizmlar uchun oziq va energiya manbai hisoblanadigan organik moddalarning miqdori va tarkibiga bog‘liq. Tuproqqa sellyulozaga boy, lekin tarkibida azot kam bо‘lgan organik moddalarni kiritish (masalan, somon yoki sertо‘shama gо‘ng) mikroorganizmlar sonining keskin oshib ketishiga olib keladi. Ular tuproqdagi mineral holatdagi azot va fosforning bir qismini о‘zlashtirib oladi, natijada о‘simliklarning oziqlanish sharoiti yomonlashadi va hosil miqdori kamayadi. Shu kabi jarayonlar fosfor, oltingugurt va о‘simlik uchun zarur bо‘lgan boshqa oziq elementlarida ham kuzatiladi.
Demak, ma’lum shart-sharoitlardan kelib chiqqan holda tuproqlarning biologik singdirish qobiliyati о‘simliklar oziqlanishida ijobiy yoki salbiy rol о‘ynashi mumkin.
Mexanik singdirish qobiliyati singdirishning nisbatan soda turlaridan biri bо‘lib, tuproqda mayda g‘ovaklar va nozik kapillyarlarning mavjudligi sababli sodir bо‘ladi. Tuproq barcha g‘ovak jinslar kabi о‘zidan shimilib о‘tadigan suv tarkibidagi mayda qattiq zarrachalarni tutib qolish xususiyatiga ega. Masalan, tuproq orqali о‘tkazilgan loyqa suv tiniqlashadi, bunda gilsimon zarrachalar tuproq tomonidan mexanikaviy yо‘l bilan singdiriladi.
Mexanik singdirish tuproqda eng zarur va muhim kalloid fraksiyaning saqlanib qolishiga yordam beradi. Tuproqning mexanikaviy singdirish qobiliyati о‘g‘itlardan foydalanishda ham о‘ziga xos ahamiyatga ega. Tuproqqa kiritiladigan, suvda erimaydigan kukunsimon о‘g‘itlar (masalan, kukunsimon superfosfat, fosforit talqoni) mexanikaviy singdirish  tufayli tuproqning yuza qatlamlarida ushlab qolinadi va pastki qatlamlarga yuvilishining oldi olinadi.
Fizik singdirish qobiliyati. Fizik singdirish- tuproq zarrachalari tomonidan erigan moddalarning butun-butun molekulalarini ijobiy yoki salbiy adsorbsiya qilinishidir.
Fizik singdirish faolligi asosan tuproq zarrachalari yuzalarining yig‘indisiga bog‘liq. Ma’lumki, jism zarrachalarining о‘lchami qanchalik maydalashib borsa, yuzalarining yig‘indisi shuncha ortadi. Masalan, hajmi 1 sm3 bо‘lgan moddaning yuzasi 6 sm2 ga teng bо‘lsin. Uni tomonlarining о‘lchami 0,001 va 0,000001 sm bо‘lgan kubchalarga ajratsak, ularning umumiy soni mos ravishda 109va 1018donaga, yuzalari esa 6000 va 6000000 sm2 ga yetadi. Shu sababdan tuproqda mayda dispers zarrachalar soni qancha kо‘p bо‘lsa, yuzalarining yig‘indisi ham shuncha katta bо‘ladi.
Agar tuproq zarrachalari tomonidan erigan modda molekulalari suvga qaraganda kuchliroq tortilsa, ijobiy molekulyar adsorbsiya sodir bо‘ladi. Ijobiy fizikaviy singdirilish yо‘li bilan spirt, organik kislotalar va yuqori molekulyar birikmalarning molekulalari singdirilishi mumkin. K.K. Gedroysning fikricha, mineral birikmalardan faqat ishqorlargina ijobiy fizik yо‘l bilan singdiriladi.
Agar yuqorida aytilganga teskari hol yuz bersa, ya’ni tuproq zarrachalari tomonidan suv molekulalari erigan modda molekulalariga nisbatan kuchliroq tortilsa, salbiy fizikaviy singdirilish sodir bо‘ladi.
Salbiy fizik singdirilish tuproqning xlorid va nitrat eritmalar bilan о‘zaro ta’sirlashishida kuzatiladi va bunda ular (nitrat va xlor ionlari) tuproqning quyi qatlamlariga yuvilib ketishi mumkin. О‘g‘it qо‘llashda xlor ionlarining bunday yuvilishi ijobiy ahamiyatga ega, chunki xlorning ortiqcha miqdori о‘simliklar uchun nihoyatda zararlidir. Shu bois tarkibida xlor tutgan mineral о‘g‘itlarning asosiy qismini kuzda, shudgor ostiga kiritish maqsadga muvofiq. Lekin nitrat ionlarni bu yо‘l bilan yuvilishi talabga javob bermaydi, shu sababdan tarkibida nitrat shaklidagi azot tutgan о‘g‘itlarni kuzda qо‘llash tavsiya etilmaydi.
Kimyoviy singdirish qobilyati. Kimyoviy singdirish deganda, tuproqning ayrim ionlarini suvda qiyin eridigan yoki umuman erimaydigan birikmalar hosil qilish yо‘li bilan tutib qolishi tushiniladi. Masalan, suvda oson eriydigan ammonniy fosfatni kalsiy bikarbonat bilan reaksiyasi natijasida kam eriydigan kalsiy difosfat hosil bо‘ladi (fosfat kislota anionlari tuproqning qattiq fazasi tarkibiga о‘tadi ):
(NH4)2 HPO4 Ca(HCO3)2 CaHPO4 2NH4HCO3
U yoki bu ionning kimyoviy singdirilishi ularni tuproq tarkibidagi ionlar bilan kam eriydigan yoki suvda umuman erimaydigan tuzlar hosil qila olishiga bog‘liq. Nitrat va xlorid kislotalarning anionlari  (NO3vaCI  ) tuproqdagi mavjud bironta kation bilan ham (Ca2, Mg2, K, Fe3, NH4)  erimaydigan birikmalar hosil qilmaydi, demak, ular kimyoviy yо‘l bilan singdirilmaydi. Bu xlorid va nitratlarning о‘ta harakatchanligiga bog‘liq.
Karbonat va sulfat kislota anionlari (CO23vaSO24) bir valentli kationlar bilan eruvchan, tuproqda kо‘p uchraydigan ikki valentli kationlar bilan (Ca2vaMg2) qiyin eriydigani birikmalar hosil qiladi. Shuning uchun mazkur anionlarning asosiy qismi kalsiy va magniy kationlari tomonidan ushlab qolinadi.
Fosfat kislota anionlari  (H2PO4- , HPO42- , RO43-) bir valentli kationlar bilan suvda yaxshi eriydigan tuzlar (KH2PO4,  Na2HPO4 , NH4H2PO4va boshqalar), kalsiy va magniy kationlari bilan esa bitta, ikkita va uchta vodorodga almashgan tuzlarni hosil qiladi. Fosfat kislotadagi bitta vodorod о‘rnini kation egallashidan hosil bо‘ladigan tuzlar ( masalan, Sa(N2RO4)2) suvda yaxshi eriydi, ikkita yoki uchta vodorod о‘rnini kation egallashidan hosil bо‘ladigan tuzlar esa(CaHPO4, Ca3(PO4)2 kameriydi. Alyuminiy va temirning uch valentli kationlari bilan ham fosfat kislota suvda qiyin eriydigan birikmalar hosil qiladi.
Fosfat kislotaning Ca, Mg, AL va Fe bilan qiyin eriydigan va erimaydigan birikmalar hosil qilishi suvda eruvchan fosforli о‘g‘itlarni tuproqda о‘zgarishga uchrashida muhim rol о‘ynaydi.
Tuproq eritmasida almashinib yutilgan kalsiy tutgan, mо‘tadil yoki kuchsiz ishqoriy muhitga ega tuproqlarda (bо‘z va qora tuproqlar ) fosfat kislota va birikmalarining singdirilishi kalsiy va magniyning suvda kam eriydigan fosfatlarining hosil bо‘lishi bilan boradi. Masalan, bо‘z tuproqlarga superfosfat kiritilganda, quyidagi reaksiya sodir bо‘ladi;
Ca(H2PO4)2  +Ca (HCO3)2= 2CaHPO4  +  2 H2CO3 
Ca(H2PO4)2   +  2 Ca (HCO3)2  =  Ca(PO4)2  +  4 H2CO3
Fosfat kislotaning suvda eriydigan tuzlari tuproqda almashinib yutilgan kalsiy bilan ta’sirlashishi natijasida ham singdirilishi mumkin:
(Tuproq)  Sa+2  +  Ca(H2PO4)2  = (Tuproq) 2 N+ + 2CaHPO4;
                                                     Sa+2         2N+
(Tuproq )      +  Ca(H2PO4)2  =  Tuproq   +   Ca3(PO4)2
Sa+2                   2N+
Tuproqdagi almashinib yutilgan kalsiy miqdoriga bog‘lik ravishda CaHPO4 yoki Ca3(PO4) hosil bо‘ladi. CaHPO4 – kuchsiz kislotalarda oson eriydi, shu bois о‘simliklar tomonidan yaxshi о‘zlashtiriladi. Ca3(PO4)2 nisbatan kam eriydi: bu tuz hosil bо‘lganda, о‘simliklar tomonidan fosfat kislotaning о‘zlashtirilishi qiyinlashadi. Tuproq eritmasining muhiti nordonlashib borgani sari qiyin eriydigan fosfatlarning eruvchanligi ortadi. Chunonchi, Ca3(PO4)2ning tuproqdagi nitrifikatsiya jarayonida hosil bо‘ladigan nitrat kislota bilan ta’sirlashishi natijasida oson eriydigan Ca(H2PO4)2 hosil bо‘ladi:
Ca3(PO4)2 + 4HNO3 = 2 Ca (NO3)2 + Ca(H2PO4)2
Tarkibida kо‘p miqdorda erkin bir yarim oksidlarni tutgan, nordon muhitli chimli podzol va qizil tuproqlarda alyuminiy va temir fosfatlar hosil bо‘ladi:
Al(OH)3 + H3PO4 = AlPO4 + 3H2O
Fe(OH)3 + H3PO4  = FePO4 + 3H2O
Yangi hosil bо‘lgan alyuminiy va temir fosfatlar о‘simliklar tomonidan qisman о‘zlashtirilishi mumkin, lekin vaqt о‘tishi bilan ularda kristallanish sodir bо‘ladi, qiyin eriydigan holatga о‘tadi va о‘simliklar tomonidan juda kam о‘zlashtiriladi. Shu sababli ham chimli podzol va qizil tuproqlarda fosfat kislota bо‘z tuproqlardagiga nisbatan ancha barqaror birikmalar hosil qiladi.
Kuchli kimyoviy singdirilish fosfat kislotaning harakatchanligini cheklaydi va о‘simliklar tomonidan о‘zlashtirilishini qiyinlashtiradi. Kо‘rib о‘tilgan tuproq tiplarini fosfat kislota bilan barqaror birikmalar hosil qilish kuchiga kо‘ra quyidagi tartibda joylashtirish mumkin:
Qora tuproqlar<bо‘z tuproqlar<chimli-podzol tuproqlar<qizil va sariq tuproqlar
Fizik–kimyoviy singdirish qobiliyati. Fizik–kimyoviy singdirish mayda dispers kolloidlar (0,00025mm) va loyqa zarrachalar (0,001mm)ning eritmalardan turli xil kationlarni о‘zlashtirish xususiyatidir. Eritmadan ayrim kationlarni singdirilishi tuproqning qattiq fazasi tomonidan avval о‘zlashtirilgan unga ekvivalent miqdordagi boshqa kationlarning siqib chiqarilishi bilan boradi:
K+
(Tuproq) Ca + 2KCl = (Tuproq) + CaCl2
K+
Tuproqdagi almashinadigan kationlarni singdirishda qatnashadigan organik (gumus tarkibida) va mineral (asosan gilli minerallar tarkibida) holatdagi mayda dispers zarrachalar yigindisini K.K.Gedroys tuproqning singdirish kompleksi – TSK deb nomlagan.
Organik va mineral kolloid zarrachalarning kationlarni almashib singdirish xususiyati ularning manfiy zaryadlanganligi bilan izohlanadi. Tuproqda musbat zaryadlangan kolloidlar (pH – 7-8 dan kichik bо‘lganda temir va alyuminiy gidrooksidlari) ham bо‘lib, odatda kо‘pchilik tuproqlarda manfiy zaryadlangan kolloidlar ustunlik qiladi.
Tuproqlar tabiiy holda doimo ma’lum miqdorda Ca2Q, Mg2Q ,HQ ,KQ,Al2Q ,NHQ va boshqa singdirilgan kationlarni tutadi. Bu xildagi kationlar tuproq eritmasidagi boshqa kationlar bilan almashinishi mumkin.
Kationlarning almashinish reaksiyasi juda tez sodir bо‘ladi. Tuproqga KCl, NH4Cl, NH4NO3 va shu kabi suvda oson eriydigan о‘g‘itlar kiritilganda, ular tezda tuproqning singdirish kompleksi bilan reaksiyaga kirishadi, tarkibidagi kationlarni tuproq eritmasida ilgaridan mavjud bо‘lgan kationlarga almashtiradi.
Kationlarni almashinish reaksiyasi qaytar bо‘lib, tuproq tomonidan singdirilgan kation yana qaytadan tuproq eritmasiga siqib chiqarilishi mumkin:
NH4+
Tuproq) Ca+2  + 2 NH4NO3Tuproq   +   Ca(NO3)2
  NH4+
Tuproq eritmasining konsentratsiyasi, hajmi va almashinadigan kationlarning tabiatiga qarab tuproq eritmasining kationi bilan tuproqning singdirish kompleksidagi kationlar о‘rtasida ma’lum darajada harakatchan muvozanat yuzaga keladi. Tuproq eritmasining tarkibi va konsentratsiyasi о‘zgarganda muvozanat ham siljiydi. Tuproqqa KCl kabi suvda oson eriydigan mineral о‘gitlar kiritilganda, tuproq eritmasining konsentratsiyasi oshadi, о‘g‘it tarkibidagi kationlar tuproqning singdirish kompleksidagi kationlar bilan almashinish reaksiyasiga kirishadi, bir qismi tuproqqa singadi.
О‘simlik tomonidan bironta kation о‘zlashtirilganda, uning tuproq eritmasidagi konsentratsiyasi kamayadi va bu kation tuproqning singdirish kompleksidan boshqa kationga almashgan xolda eritmaga о‘tadi. Tuproq singdirish kompleksining shu xil kation bilan tuyinish darajasi qancha yuqori bо‘lsa, tuproq eritmasidan kationlarni shuncha kо‘p va tez siqib chiqaradi.
Tuproqning turli kationlarni singdirish xususiyati bir xilda emas. Kationlarning zaryadi (valentligi) va atom massasi qancha katta bо‘lsa, u shuncha kо‘p singdiriladi va boshqa kationlar tomonidan qiyinchilik bilan siqib chiqariladi. Singdirilish xususiyatining ortib borishiga qarab kationlarni quyidagi tartibda joylashtirish mumkin:
Bir valentli kationlar :   7Li+ ,23Na+ ,18NH+ ,39K+;
Ikki valentli kationlar:   24Mg2+,40Ca2+;
Uch valentli kationlar:  27Al+3 56Fe3+.
Bir valentli kationlardan massasi bо‘yicha ikkinchi va singdirilish qobiliyati bо‘yicha uchinchi о‘rinda turadigan NH4+ va eng kichik atom massasiga ega H+ alohida о‘rin tutib, о‘zlashtirilgan boshqa kationlarni siqib chiqarish xususiyatiga ega.
Tuproqda kationlarning almashinmasdan singdirilishi. Ayrim kationlar tuproqda almashinmasdan ham yutilishi mumkin. Bunday kationlar jumlasiga kaliy, ammoniy, rubidiy va seziylar misol bо‘la oladi. Ularni almashinmasdan, ya’ni tuproqning singdirish kompleksiga kirmasdan, ushlab turilishini bevosita ayrim minerallarning kristall panjarasiga kirishi bilan izohlash mumkin. Yutilishning bu turi kengayuvchan uch qavatli kristall panjaraga ega bо‘lgan muskovit, vermikulit, illit va montmorillonite kabi loyli minerallarda kuchli namoyon bо‘ladi. Kristall panjaralar oralig‘idagi bо‘shliqqa kirib qolgan kationlar qavatlar qisqarganda ikkita kremniy-kislorodli tetraedr qatlamda kislorod atomlari hosil qiladigan yopiq geksagonal makonning «iskanjasiga» tushadi.
Kaliy va ammoniy kationlarining almashinmasdan yutilishi tuproqning granulometrik va mineral tarkibiga bog‘liq ravishda keng kо‘lamda о‘zgarib turadi.
Kationlarning almashinmasdan yutilishi tuproqning chuqur qatlamlariga qarab ortib boradi. Ayniqsa, tuproq goh qurib, gohida namlanib turadigan sharoitlarda yutilishning bu turi kuchli namoyon bо‘ladi.
Kaliy va ammoniy kationlarining almashinmasdan yutilishida faqat loyli minerallar emas, balki gumus ham faol ishtirok etadi. Almashinmasdan yutilgan kationlar almashinib yutilgan kationlarga nisbatan о‘simliklar о‘zlashtiriladigan shaklga ancha qiyin о‘tadi. Shu sababdan ham almashinmasdan yutilish kuchli ketadigan tuproqlarda qо‘llanilgan azotli va kaliyli о‘g‘itlar tarkibidagi azot va kaliyni о‘simliklar ancha sust о‘zlashtiradi.
Muntazam ravishda azotli, kaliyli va mahalliy о‘g‘itlar kiritilgan tuproqlarda kaliy va ammoniy kationlarining almashinmasidan yutilishi sezilarli darajada kamayadi. Azotli va kaliyli о‘g‘itlarni goh quruq, gohida namlanadigan tuproqlarga kiritishda ular tarkibidagi kationlarning almashinmasdan yutilishiga alohida e’tibor berish lozim.

Tuproqlarning nordonligi va ishqoriyligi
Tuproq eritmasining muhiti undagi vodorod ionlari (N+) ning gidroksil ionlariga (ON-) bо‘lgan nisbati bilan aniqlanadi. Eritmadagi vodorod ionlari konsentratsiyasini pH belgi bilan kо‘rsatish qabul qilingan, qaysiki, vodorod ionlari konsentratsiyasining manfiy logarifmini ifodalaydi. Vodorod ionlari konsentratsiyasi va pH kо‘rsatkichi asosida tuproq eritmasining muhiti (reaksiyasi) quyidagilarga bо‘linadi (22-jadval).
22-jadval
Tuproq eritmasining muhiti

	Muhit
	pH
	H ionlari konsentratsiyasi, g/l

	Kuchli nordon
	3 - 4
	10-3   -10 -4

	Nordon
	4 - 5
	10 -4  - 10-5

	Kuchsiz nordon
	5 – 6
	10-5   - 10-6

	Mu’tadil
	7
	10-7

	Kuchsiz ishqoriy
	7 - 8
	10-7   - 10-8

	Ishqoriy
	8 - 9
	10-8   -  10-9

	Kuchli ishqoriy
	9 - 11
	10-9   -  10-11



Tabiiy sharoitlarda tuproq eritmasining muhiti (pH) 3,0 – 3,5 dan (sphagnum torfi) 9 – 10 gacha (shо‘rtoblar) bо‘lib, asosan 4-8 oralig‘ida о‘zgaradi.
Nordon tuproqlar ham yer yuzida keng tarqalgan (masalan, oddiy va kuchli qora tuproqlar – kuchsiz nordon, sur tusli о‘rmon tuproqlari va chimli-podzol tuproqlar – nordon tuproqlar jumlasiga kiradi). Shu sababdan tuproqlarning nordonligini о‘rganish ham muhim ahamiyatga ega.
Tuproqlarda dolzarb (faol) va potensial (yashirin) nordonlik farqlanadi. Potensial nordonlikning о‘zi almashinuvchan va gidrolitik nordonliklarga bо‘linadi.
Tuproqning faol nordonligi. Faol nordonlik tuproq eritmasida vodorod ionlari (H) konsentratsiyasining gidroksil (OH) ionlariga nisbatan sezilarli darajada yuqori bо‘lishi hisobiga yuzaga keladi. Ma’lumki, tuproqlarda muntazam ravishda CO2 hosil bо‘lib turadi. Uning tuproqda erishidan karbonat kislota yuzaga keladi, u ham uz navbatida H va HCO3 ionlariga dissotsilanadi. Natijada tuproq eritmasida vodorod ionlarining konsentratsiyasi oshib ketadi va tuproqlar nordonlashadi.
Lekin tuproq eritmasida hosil bо‘ladigan karbonat kislota yutilgan asoslar (Ca, Mg, Na), shuningdek kalsiy va magniy karbonatlari tomonidan neytrallanadi.
Nordon va kuchli nordon muhitli chimli-podzol va torfli botqoq tuproqlarda singdirilgan kalsiy miqdori kam, vodorod hamda alyuminiy miqdori kо‘pdir. Bu tuproqlarning  nordonligini karbonat kislotadan tashqari kuchsiz organik kislotalar va alyuminiy tuzlari ham oshiradi.
Shunday qilib, tuproqning faol nordonligi karbonat kislota, suvda eriydigan organik kislotalar va gidrolizlanadigan nordon tuzlar asosida yuzaga keladigan nordonlik shaklidir.
Faol nordonlik darajasi suspenziya yoki tuproq suvli sо‘rimining pH ini aniqlash yо‘li bilan topiladi. Faol nordonlik о‘simliklarning oziqlanishi va tuproq mikroorganizmlarining faoliyatiga bevosita ta’sir kо‘rsatadi.
Tuproqning potensial nordonligi. Faol nordonlikdan tashqari tuproqda singdirilgan holatdagi vodorod va alyuminiy ionlari hisobiga yuzaga keladigan potensial nordonlik ham mavjuddir. Tuproq tomonidan yutilgan vodorod ionlarining bir qismi mu’tadil muhitli tuzlarning kationlari ta’sirida eritmaga siqib chiqariladi.
Natijada tuproq eritmasi nordonlashadi. Mazkur jarayonga tuproqning almashinuvchan nordonligi deyiladi.
Almashinuvchan nordonlik chimli-podzol, qizil va shimoliy qora tuproqlar uchun xos bо‘lib, kuchsiz nordon, mu’tadil va ishqoriy tuproqlarda umuman kuzatilmaydi.
Tuproqning gidrolitik nordonligi. Tuproqqa mu’tadil tuz eritmasi bilan ta’sir qilganda, vodorodning barcha singdirilgan ionlari eritmaga о‘tmaydi, ya’ni potensial nordonlikni tо‘la aniqlab bо‘lmaydi. Tuproqqa gidrolitik ishqoriy tuz eritmasi bilan (masalan, CH3COONa) ta’sir qilib, singdirish kompleksidagi vodorod ionlarini tо‘laroq siqib chiqarish mumkin.
Gidrolitik ishqoriy tuz ishtirokida aniqlanadigan nordonlik turiga tuproqning gidrolitik nordonligi deyiladi.
Gidrolitik nordonlik 100 g tuproq da mg/ekv birlik bilan ifodalanadi. Bu xildagi nordonlik kо‘pchilik tuproq tiplarida hatto qora tuproqlarda ham kuzatiladi.

Tuproqlarning ishqoriyligi
Tuproqlarning asoslar bilan tо‘yinganlik darajasi. Tuproq eritmasining muhiti (pH) faqat almashinuvchan va gidrolitik nordonliklarning darajasiga emas, balki tuproqlarning asoslar bilan tо‘yinganlik darajasiga ham bog‘liqdir. Agar biz tuproqning gidrolitik nordonligini N harfi bilan, singdirilgan asoslarning yalpi miqdorini (100 g tuproqda mg/ekv) S harfi bilan belgilasak, ularning yig‘indisi tuproqning umumiy singdirish sig‘imi T ni beradi:

T=S+N

Singdirilgan asoslar yig‘indisi (S) ning singdirish sig‘imi (T) ga nisbati tuproqning asoslar bilan tо‘yinganli kdarajasi deb yuritiladi va u V harfi bilan ifodalanadi:

V =  S : T∙ 100     yoki    V  = S: S +H  ∙ 100

Tuproqning buferligi
Tuproq muhitining keskin о‘zgarishi tabiiyki, о‘simliklarning rivojlanishi va mikrorganizmlarning faoliyatiga salbiy ta’sir kо‘rsatadi. Lekin tuproqda shunday bir qarshilik kо‘rsatish mavjudki, yuqorida aytib о‘tilgan salbiy holatlarning tо‘la ta’sir etishiga imkon bermaydi.Tuproqlarni eritma muhitining nordonlashuvi yoki ishqoriylanishiga qarshilik kо‘rsatish qobiliyatiga ularning buferligi deyiladi.
Tuproqning yalpi buferligi ularning qattik va suyuq fazalarining buferlik xususiyatlariga bog‘liq. Buni misollar yordamida kо‘rib о‘taylik. Tarkibida karbonat kislota va kalsiy bikarbonat tutgan tuproq eritmasi bilan nitrifikatsiya jarayonida hosil bо‘lgan nitrat kislotaning ta’sirlanishi natijasida mu’tadil tuz va kuchsiz dissotsilanadigan kislota hosil bо‘ladi, shu bois tuproq muhiti sezilarli о‘zgarmaydi:
Ca+2+ 2NSO3+ 2N++ 2NO3= Ca+2+ 2NO3-+ 2 H2CO3

Organik kislota va ularning tuzlaridan iborat tizimlarda ham shunga о‘xshash jarayon ketadi:

(PCOO)2Ca + 2 HNO3 = 2PCCOH + Ca (NO3)2
Kam dissotsilanadi

Tuproqning buferlik qobiliyatini belgilashda uning suyuq qismiga nisbatan qattiq fazasining, ayniqsa kolloid qismining ahamiyati kattadir. Tuproqning buferligi singdirish kompleksi tarkibidagi kationlarning miqdori va tarkibiga, singdirish sig‘imi va asoslar bilan tо‘yinganlik darajasiga bog‘lik. Tuproqning singdirish sig‘imi qancha kata bо‘lsa, uning buferligi shuncha yuqori bо‘ladi. Gumusga boy, granulometrik tarkibi og‘ir qumoq va loyli tuproqlarning buferlik darajasi yuqoridir.
Singdirilgan asoslar tuproqlarning nordonlashishiga qarshi buffer vazifasini о‘taydi. Asoslar bilan tо‘yingan tuproqqa ammoniy sulfat (NH4)2SO4о‘g‘iti kiritilsa, ma’lum о‘zgarishlar asosida H2SO4 yuzaga keladi. Kislota tarkibidagi vodorod ioni TSK kationlari bilan almashinib singdirilgan holatga о‘tadi, eritmada esa mu’tadil tuz hosil bо‘ladi:
CaH
           (Tuproq)      + 2N++SO42-              (Tuproq)  N+CaSO4
CaCa

Tuproq karbonatlari ham eritmaning nordonlashishiga monelik qiladi: 

2CaCO3+ H2SO4           CaSO4+ Ca (HCO3)2

Shu sababli asoslar bilan tо‘yingan bо‘z va qora tuproqlarning nordonlashishga qarshi buferlik qobiliyati kuchlidir. Tuproqlarning gidrolitik nordonligi ishqorlanishga qarshi buferlik qobiliyatini belgilaydi. Tuproqqa yuqori me’yorda gо‘ng kiritish ularning singdirish sig‘imi, asoslar bilan tо‘yinganlik darajasi va mos ravishda buferlik qobiliyatini ham oshiradi.
SINOV SAVOLLARI:
1. Tuproqning tarkibi qanday?
2. Tuproqning mineral qismini tushuntiring.
3. Tuproqning organik qismi nimadan iborat?
4. Tuproqdagi oziq moddalar va o‘simliklarning oziqlanishi uchun layoqatliligi.
5. Tuproqning singdirish qobiliyati nima?
6. Tuproqlarning nordonligi va ishqoriyligi.
7. Tuproqning buferligi.
4-bob. Asosiy oziq elementlari va ularning о‘simliklar
hayotidagi roli
О‘simliklar hayotida azotning ahamiyati
	O‘simliklarning o‘sish va rivojlanishida har qaysi oziq elementlarning o‘ziga xos vazifalari bo‘lib, bir element o‘rnini ikkinchi bir element almashtira olmaydi, ya’ni ularni fiziologik ahamiyati xilma xildir.
Biron bir makro yoki mikroelementning yetishmasligi o‘simliklarda fiziologik jarayonlarning va moddalar almashinuvini buzilishiga, ularning normal rivojlanmasligiga, hosil miqdorini kamayishiga va uning sifatini yomonlashishiga olib keladi. Oziq elementlari yetishmaganda yoki ular ortiqcha miqdorda bo‘lganda o‘simliklarda turli xil o‘zgarishlar sodir bo‘ladi. Shuning uchun ham, bazi bir oziq elementlarning fiziologik ahamiyatiga to‘xtalib o‘tamiz.
Azot - o‘simliklar hayotida muhim ahamiyatga ega bo‘lib, u barcha oqsil birikmalar tarkibiga kirib, ular massasining 16-18 foizini tashkil etadi. Azot RNK, DNK, fermentlar, xlorofill, vitaminlarva bazi bir alkaloidlar tarkibiga ham kiradi. O‘simlik quruq moddasi massasining 1-3 foizini azot tashkil etadi. O‘simliklarda azot yetishmasligidan, uning o‘sishi sekinlashadi, poyasi kalta va ingichka bo‘lib, barg sathi aydalashib, avvalo och yashil, keyinchalik sariq tusga kiradi. Sarg‘ayish barg tomirlaridan boshlanadi va barg plastinkalarining chetlariga tarqaladi. Keyin zararlangan barglar qurib qoladi va muddatidan oldin to‘kilib ketadi.
	 Azot yetishmasligi sababli o‘simliklarda oqsil va boshqa azotli birikmalar to‘planishi kamayadi, fotosintezlovchi barg va poya sust  shakllanib, meva  tugish organlarini hosil bo‘lishini cheklab qo‘yadi va hosil miqdorini kamayishiga hamda mahsulot sifatini buzilishiga olib keladi (27-rasm).

27-rasm.Makkajo‘xori o‘simligiga azot elementi yetishmasligi belgilari
	O‘simlik azot bilan yetarli darajada ta’minlanganda uning o‘sishi va rivojlanishi yaxshilanib, barglar to‘q yashil tusda bo‘ladi va to‘la qimmatli hosil qismlari shakllanadi.
О‘simliklar hayotida fosforning ahamiyati
	 Fosfor - hujayra yadrosining tarkibiga kirib, o‘simlikda uglevodlar va azotli birikmalarni hosil bo‘lishida ishtirok etuvchi fermentlar va vitaminlar asosini tashkil etadi. Fosfor o‘simlikdagi nuklein kislotalar, nukleoproteinlar, qandfosfatlar, fitin, kraxmalda va mineral shakllarda ko‘plab uchraydi. O‘simliklarni o‘suv qismlarida fosfor miqdori 0,2-0,8, hosil qismlarida esa 0,6-1 foizgacha bo‘ladi.
	Fosfor yetishmaganda o‘simlik ildiz sistemasi yaxshi rivojlanmaydi va barg sathi kichrayib ketadi. Shuningdek, fosfor yetishmaganda o‘simlikni o‘sishi juda sekinlashib, barglarning chekkalari, keyinchalik butun yuzasi kul rang yashil, to‘q qizil yoki qizil gunafsha rangga kiradi, natijada, hosil salmog‘i kamayadi va mahsulot sifati yomonlashadi. G‘allagullilar oilasiga kiradigan ekinlarda fosfor yetishmaganda hosil beradigan poyalarning to‘planishi va soni kamayadi.
	Fosfor yetishmaslik belgilari, ko‘pinchao‘simliklarning rivojlanishini boshlang‘ich davrlarida ildiz sistemasi yaxshi taraqqiy etmagan va tuproqdan qiyin eriydigan fosfatlarni o‘zlashtira ololmaydigan paytda namoyon bo‘ladi.
	Kartoshkada fosfor yetishmaganda mayda to‘q yashil dog‘lar hosil bo‘lib, barg plastinkalari yuqoriga qarab buralib qoladi. 
Qand lavlagi barglari fosfor yetishmaganda mayda, havo rangda tovlanib, pastki barglarining chekkalari quriydi va qorayadi, keyinchalik bu qorayish barg tomirlariga ham o‘tadi. Fosfor yetishmaganda pomidor barglarining pastki tomoni, so‘ngra bandi va poyalari qizil gunafsha tusga kiradi. G‘o‘zada fosfor yetishmaganda ildiz sistemasi kuchsiz rivojlanib, u sekin o‘sadi, mayda, tez qurib qoladigan barglar hosil qiladi (28-rasm).

28-rasm.Qishloq xo‘jalik ekinlariga fosfor elementining yetishmasligi
	O‘simliklar fosfor bilan yetarli darajada ta’minlanganda, ularning ildiz sistemasini rivojlanishi tezlashadi, hosildorligi don miqdori, mevalarda qand, kartoshka tuganagida kraxmalni ko‘paytirib, paxta va kanop tolasi sifatini oshiradi.

О‘simliklar hayotida kaliyning ahamiyati
	Kaliy -o‘simliklarning hujayra yadrosi va plastidlaridan tashqari, barcha qismlarida uchraydi. Ushbu elementning o‘simlikdagi faoliyati xilma--xildir. O‘simlik bargida kaliy 0,5-3, poya, somonida va turli ekinlarning donida 0,3-1,5 foizgacha bo‘ladi. Kaliy ko‘plab o‘simliklarni o‘sayotgan yosh qismlarida uchraydi.
	Kaliy uglevodlarning bargda to‘planishida va ularning o‘simlikni boshqa qismlariga o‘tishida qatnashib, hujayra va to‘qimalarning o‘zida suvni saqlab qolishga, tashqi muhitni  noqulay sharoitlarga chidamli bo‘lishiga va har xil kasallliklarga qarshi tura olish darajasini oshiradi.
	Kaliy yetishmasligining belgilari barg chetlari va uchi qo‘ng‘irlashishida, plastinkalarda mayda zang dog‘lar paydo bo‘lishida namoyon bo‘ladi (29-rasm).

	29-rasm. Bug‘doyda kaliy yetishmaslik belgilari 

Kartoshka, ildiz mevalarda, karam va ko‘p yillik o‘tlarda kaliy yetishmasligi juda sezilarli bo‘ladi. G‘allagullilarda kaliy yetishmasligi unchalik sezilmaydi. Lekin, kaliy ko‘p miqdorda yetishmaganda ular yaxshi shoxlamaydi, poyalarining bo‘g‘im oralari qisqarib, barglar, ayniqsa pastki  barglar tuproqda nam yetarli miqdorda bo‘lishiga qaramasdan so‘lib qoladi.
	Kaliyli o‘g‘itlarni qo‘llash tolali ekinlarda tola sifatini yaxshilaydi, undagi qand, oqsil va boshqa zahira moddadarini to‘planishini ko‘paytiradi, hamda o‘simliklarni sovuqqa chidamliligini oshiradi.  Shuning uchun ham kaliyga tarkibida ko‘plab qand, kraxmal to‘playdigan ekinlar, qand lavlagi, kartoshka juda talabchan bo‘ladi.
	Kaliyning o‘simliklar organizmidagi fiziologik funksiyalari turli tumandir. U sitoplazma kolloidlarining fizik holatiga ijobiy ta’sir etadi, ularning suvliligini, bo‘kuvchanligini va qovushqoqligini oshiradi. Bu esa hujayralardagi moddalar almashinuvi jarayonlari uchun, shuningdek o‘simliklarning qurg‘oqchilikka chidamliligini oshirish uchun katta ahamiyatga ega. Kaliy yetishmaganida va transpiratsiya kuchayganida o‘simliklar tezda turgorni yo‘qotadi va so‘lib qoladi. Kaliy bilan yaxshi ta’minlanganda o‘simliklarning suvni saqlab turish qobiliyati kuchayadi va qisqa vaqt qurg‘oqchilikka bardosh beradi.
	Kaliyning fotosintez, oksidlanish jarayonlari intensivliligi va o‘simlikda organik kislotalar hosil bo‘lishiga ijobiy ta’sir etishi, uning uglevod va azot almashinuvida ishtirok etishi isbotlangan. Kaliy yetishmaganida o‘simlikda oqsil sintezi sekinlashadi natijada azot almashinuvi umuman bo‘ziladi. Kaliy yetishmaganida oddiy uglevodlarning murakkab uglevodlarga aylanishi to‘xtab qoladi.
	 Kaliy moddalarning barglardan boshqa organlariga qarab o‘tishini kuchaytiradi,  uglevod almashinuvida  ishtirok  etadigan  fermentlarning, jumladan saharaza va amilazaning aktivligini oshiradi.
	Kaliy ta’sirida o‘simliklarning sovuqqa chidamligi kuchayadi, bu hol shakar  miqdorining ko‘payishi va  hujayra osmotik  bosimining ko‘tarilishi bilan bog‘liq. Kaliy bilan yetarli darajada oziqlantirilganda o‘simliklarning turli kasalliklariga chidamliligi, masalan, g‘alla  ekinlarining un shudring kasalligi, zang kasalligiga sabzavot ekinlari, kartoshka va ildizmevalilarning chirish kasalligini qo‘zg‘atuvchilariga chidamliligi ortadi. Kaliy mexanik elementlar lub tolalarining rivojlanishiga yordam beradi, shuning uchun poyalarning baquvvatligiga va yotib qolishiga chidamliligiga zig‘ir va kanop tolalarining miqdori hamda sifatiga ijobiy ta’sir etadi.
	Paxtachilikda  paxta bargi  va ko‘sagining mikrosporioz  kasalligi bilan kasallanishio‘simlikning kaliy bilan  qay  darajada ta’minlanganligiga bog‘liq bo‘lib, ko‘p yillik tajribalardan shu narsa ma’lumki kaliy bilan o‘g‘itlanmagan variantlarda  bu kasallik  kaliy bilan o‘g‘itlangan variantlarga nisbatan 1,5-2 barobar ko‘payib ketdi va o‘z navbatida hosilning texnologik sifatining ham pasayishiga sabab bo‘ladi.
	Kaliy yetishmaganida reproduktiv organlarning rivojlanishi to‘xtaydi- shonalar va boshlang‘ich to‘p gullar rivojlanmay qoladi, don puch bo‘ladi va unib chiqish darajasi pasayadi (30-rasm).O‘simliklardagi kaliy miqdoriuning optimal miqdoridan 3-5 marta kamayib ketganida kaliy yetishmasligining aniq tashqi belgilari ko‘rinadi.

30-rasm.O‘simlikda kaliy yetishmasligi alomatlari.

О‘simliklar hayotida kalsiy, magniy, oltingugurt va temirning ahamiyati
	K a l s i y –o‘simliklarni tuproq yuzasidagi qismlarini, ayniqsa, ildiz sistemasini rivojlanishida eng zarur element hisoblanadi. Kalsiy o‘simliklarni qariyotgan hujayra va to‘qimalarida ko‘plab uchraydi.
	 Donli o‘simliklar somonida uning miqdori ko‘p bo‘lib, 0,25-0,70 foizni tashkil etsa, donida esa -0,07-0,20 foiz  atrofida bo‘ladi. Donli - dukkakli  ekinlarda kalsiy miqdori 0,5-1,2, tolali va  texnik  ekinlarda 0,2-2,0, g‘o‘za bargida 6,0 foizgacha bo‘ladi.
	O‘simliklarda fotosintez va uglevodlarning harakatlanishida, azotni o‘zlashtirish jarayonida, hujayra qobig‘ini shakllanishida va suvni saqlab turishida, kalsiy muhim ahamiyatga ega.
	Kalsiy yetishmasligi birinchi navbatda o‘simlikning ildiz sistemasiga tasir etadi, yani ildizlarini rivojlanishi sekinlashib, ildiz tolalari hosil bo‘lmaydi va ular chirib ketadi. O‘simliklarda kalsiy yetishmaganda barglarining rivojlanishi to‘xtaydi, ularda dog‘lar (xloroz) paydo bo‘lib, sarg‘ayib tezda qurib qoladi (31-rasm).

31-rasm.Pomidorda kalsiy yetishmasligi

Kalsiy o‘simliklar tomonidan ammiakli azotni o‘zlashtirishda, organik kislotalarni neytrallashda va hujayra protoplazmasini qovushqoqligini oshirishda, hamda bazi bir fermentlar aktivligini oshirishda muhim ahamiyatga  ega.
	M a g n i y - o‘simlik tarkibida mineral holda bo‘lib, to‘g‘ridan- to‘g‘ri fotosintez jarayonida ishtirok etib, xlorofill, fitin va pektin moddalari tarkibiga kiradi.  O‘simlik tomonidan o‘zlashtirilgan magniyni 15-30 foizi xlorofill tarkibida bo‘ladi. O‘simlikda fosforni harakatlanishida va uglevodlar almashinuvida, oksidlanish – qaytarilish jarayonlarining aktivligini oshirishda magniyni roli juda kattadir.
	O‘simlik tarkibidagi magniyni asosiy qismi uning urug‘ida va o‘suv organlarida, bargida bo‘lib, quruq modda miqdorining 0,05-0,5 foizini tashkil etadi. Magniy yetishmaganda o‘simliklarning yashil qismlarida xlorofil miqdori kamayib, barg tomirlari orasida xloroz boshlanadi. O‘simlikda magniy ko‘plab yetishmaganda barglar "marmarsimon" bo‘lib, buralib tezda sarg‘ayib qoladi (32-rasm).

32-rasm.Qishloq xo‘jalik ekinlariga magniy yetishmasligi

	O l t i n g u g u r t - o‘simlikdagi barcha oqsillar tarkibida bo‘lib, sistin, metionin aminokislotalar, o‘simlik moylarida, tiamin va biotin kabi vitaminlar tarkibiga kirib, ba’zi bir antibiotiklarni (pensilin) asosini tashkil etadi.  O‘simliklarda azot, uglevod almashinuvida va nafas olish jarayonida, hamda yog‘lar sintezida oltingugurt ishtirok etadi. Oltingugurt dukkakli o‘simliklar ildizida tuganak bakteriyalar hosil  bo‘lishiga samarali ta’sir etib, ular tomonidan atmosferadagi azotni ko‘plab o‘zlashtirib, tuproqlarni ushbu element bilan boyitadi.
	O‘simlik tarkibidagi oltingugurt miqdori, quruq modda massasining 0,2-0,4 foizini tashkil etadi, qishloq xo‘jalik ekinlari har bir gektar yerdan o‘rtacha 10 dan to 70 kg gacha oltingugurtni o‘zlashtirib ketadi.
	Oltingugurt yetishmaganda oqsillarning sintezi sekinlashadi, o‘simlikni o‘sishi va rivojlanishi yomonlashib, poyalar cho‘zilib ketib, ularda och sarg‘ish rang mayda barglar hosil bo‘ladi va hosil miqdori hamda sifati pasayib ketadi.
	T e m i r - o‘simlik ushbu elementni makroelementlarga nisbatan kam miqdorda o‘zlashtiradi. Uning miqdori o‘simlikda 0,02 dan to 0,04 foizgacha bo‘lib, har bir  gektar yerdan 1 dan to 10 kg gachao‘zlashtirib ketadi. Temir o‘simliklarni qo‘shimcha mahsulotida (somon, poya va ildizida) ko‘proq bo‘lsa, donda kam miqdorda uchraydi.
Temir o‘simliklarda xlorofill hosil bo‘lishida ishtirok etuvchi fermentlar (peroksilaza, katalaza) tarkibiga kirib, oksidlanish-qaytarish, nafas olish hamda moddalar almashinuvi jarayonida qatnashadi. O‘simliklarda temir yetishmaganda (karbonatli tuproqlarda ko‘proq yetishmaydi), ayniqsa, mevali daraxtlarda va tokda xlorofill hosil bo‘lishi bo‘zilib xloroz kasalligi paydo bo‘ladi. Shuningdek, barglarni yashil rangi yo‘qolib, u oqaradi va tezda to‘kilib ketadi. Temir yetishmasligiga ko‘proq karam, pomidor, kartoshka va makkajo‘xori juda sezgir bo‘ladi (33-rasm).

33-rasm.Temir yetishmaslik belgilari


Mikroelementlarning о‘simlik hayotidagi roli
Hozirgi kunga kelib, о‘simliklar tarkibida kimyoviy elementlardan 74 tasining mavjudligi aniqlangan bо‘lib, shulardan 16 tasi о‘simliklar uchun zarur oziqa moddalar hisoblanadi. О‘simlik quritilib tekshirilganda, uning tarkibida 45% kislorod, 42% uglerod, 6,5% vodorodva 1,5% atrofida azot bо‘lib, bu 4 ta element о‘simlik tarkibidagi kimyoviy moddalarning 95% ini tashkil etadi. Qolgan 12 ta element juda oz miqdorda bо‘lib, atiga 5% ni tashkil etadi. О‘simlik tarkibidagi 87% uglerod va kislorodni fotosintez jarayonida barglari orqali havodan, vodorodni suvdan va boshqa qolgan oziq moddalarni esa, tuproqdan oladi. 
О‘simliklar tarkibidagi mikroelementlar miqdorini quyidagi misoldan yaqqol kо‘rishimiz mumkin. 1 gektardan olingan 270 s qandlavlagi tarkibidagi makro va mikroelementlarning ulushi quyidagicha: azot 166 kg, fosfor 42 kg, kaliy 157 kg, bor 0,162 kg, marganets 0,502 kg, mis 0,0053 kg, rux 0,0188 kg, kobalt 0,002 kg. Bor, marganets, rux, molibden, kobalt, yod va boshqalar о‘simlik organizmining 100000 va hatto undan ham kam ulushini tashkil qilganidan ular mikroelementlar deb atalgan. Bor, marganets, rux, mis, molibden, kobalt о‘simliklar uchun, rux, mis, yod, marganets, temir va kobalt esa insonlar uchun zarur moddalar hisoblanadi. Bu elementlar organizmda yetarli bо‘lmasa har xil kasalliklar kelib chiqishi mumkin. Masalan: ayrim hududlarda oziq moddalar va ichimlik suvida yodning kamligi tufayli inson va hayvonlarda buqoq kasalligi kelib chiqishi mumkin. Tuproqda va yaylovlarda kobalt yetishmasligi esa “sxotka” kasalligini keltirib chiqaradi. Hayvonlarning yungi tо‘kila boshlaydi. Tuproqda mis bо‘lmaganda esa, qо‘y va qoramollarning kasallanishi, о‘simliklarning hosilining keskin kamayib ketishi ilmiy jihatdan isbotlangan. 
Ma’lumki, fermentlar biologik katalizator vazifasini bajaradi. Modda almashinuvi sintez va parchalanish singari hayotiy jarayonlar ularning bevosita ishtiroki bilan kechadi. Nuklein kislotalar va oqsillar sintezining ta’minlanishida ham mikroelementlar muhim rol о‘ynaydi. Molibden nitrat reduktaza fermenti tarkibiga kiradi. Agar nitrat reduktaza fermenti bо‘lmasa, о‘simlik azotning nitrat tuzidan oziq sifatida foydalana olmaydi, natijada oqsil sintezlanmaydi. Mis esa, oksidlanish jarayonini aktivlashtiruvchi polifenol oksidaza va askorbin oksidaza fermentlari tarkibiga kiradi. Rux, marganets ham kо‘pchilik fermentlar faoliyatini yaxshilaydi.
Mikroelementlar fotosintez, nafas olish va boshqa bir qancha jarayonlarda bevosita ishtirok etadi. Shu sababli ham ular о‘g‘it sifatida tuproqqa solinganda, ekinlarning hosildorligini oshiribgina qolmay, ularning sifatini ham yaxshilaydi, shuningdek hosil shoxlarini shakllanishini, shonalash, gullash va hosilni erta pishib yetilishini tezlashtiradi. 
Bor (V) Bo relementi (bor arabcha “oq va zarrabin modda”) Farangistonlik olimlar Jozef Gey-Lyussak va Lui Tener (1808) lar tomonidan kashf qilingan. О‘simliklar tarkibida oradan 50 yil о‘tgach ma’lum bо‘ldi. 
Bor tanqisligida gullar soni keskin kamayadi, shona va tugunchalar tо‘kiladi, poya va ildizning о‘sish nuqtalari shikastlanadi. Bor hujayradagi suv miqdorini kо‘paytiradi, oqsil va uglevod almashinuv jarayonini tezlashtiradi. Bu qand moddalarini о‘sish nuqtalari va mevaga borishini tartibga soladi. О‘simliklarning qurg‘oqchilikka bardoshini oshiradi. 
Bor yetishmasa, fotosintez jarayoni sekinlashadi, shuningdek о‘simliklarning ildiz tizimi yaxshi rivojlanmaydi. О‘simliklar tarkibidagi bor miqdori о‘rtacha 0,0001% yoki 1 kg quruq moddada 0,1 mg ga tengdir.     
Bor tanqisligida о‘simliklarda quruq va jigarrang chirish, sarg‘ayish, ildizmevalarning о‘zaklanishi va bakterioz kabi illatlar kuzatiladi. 
Kungaboqar, pomidor, gulkaram, beda, xashaki ildizmevalilar, g‘о‘za, zig‘ir, sholi, sabzavotlar va qandlavlagi borga talabchan о‘simliklar jumlasiga kiradi. Tuproq tarkibida bor miqdori 30 mg/kg dan oshib ketsa, о‘simliklarda zaharlanish alomatlari paydo bо‘ladi. Poyaning pastki qismidagi burglar sarg‘ayadi, tо‘kiladi. Borning kо‘pligi chorva mollarining salomatligiga salbiy ta’sir kо‘rsatadi. Turli tuproqlarda bor tanqisligining quyi chegarasi turlicha bо‘ladi, bu kо‘rsatkich qora tuproqlarda 0,3-0,6 mg/kg, bо‘z tuproqlarda 0,45-2 mg/kg dan past bо‘lganda borli о‘g‘itlar qо‘llash lozim. Borli о‘g‘itlarni qо‘llash natijasida zig‘ir (tola) va paxtadan gektariga 2-3 sentnergacha qо‘shimcha hosil olish mumkin. Qandlavlagi hosildorligi 45 sentnerga oshib, tarkibidagi qand moddasi 0,3-2,1% ga kо‘payadi. 
Agarda tuproq tarkibida bor moddasi bо‘lmasa, о‘simlik yoshlik davridayoq о‘sishdan tо‘xtaydi. О‘simliklarda bor moddasining yetishmasligini uning tashqi kо‘rinishidan ya’ni, о‘simliklarni sekin о‘sishidan, yosh poya va yaproqlarning mо‘rtlasha boshlashidan dukkakli о‘simliklar ildiz tuganaklarining zaiflashganligidan bilish mumkin. Bu hol о‘simliklarda ozuqa moddalari harakat qiladigan yо‘llar faoliyatining buzilishiga bog‘liqdir.
Bor hamma elementlarga bir xil miqdorda zarur emas. Tarkibidagi borning miqdoriga qarab, ular bir biridan kuchli farq qiladi. Arpa, bug‘doy, tariq, suli, makkajо‘xori kabi bir pallali о‘simliklarda bor juda kam bо‘ladi, ikki pallali о‘simliklarda esa juda kо‘p bо‘ladi. О‘simlik tarkibida bor qanchalik kо‘p bо‘lsa, u borning yetishmasligini shunchalik tez sezadi. Bir о‘simlikning о‘zida (ildizda, poyasida, yaprog‘ida, gulida) turli vaqtda mikroelementlar miqdori turlicha bо‘ladi. Demak, о‘simliklarning borga bо‘lgan talablari turlichadir. Ba’zi о‘simliklar shonalash davrida borga juda boy bо‘ladi. Masalan: shudavrda kungaboqar yaprog‘ida uning miqdori 0,005% gacha yetadi, boshqa davrlarda esa juda kam bо‘ladi. Temperaturaning о‘zgarib turishi ham о‘simlikning borga bо‘lgan talabiga ta’sir kо‘rsatadi, temperatura pasayganda borga bо‘lgan talab ham pasayadi. 
Bularning hammasi о‘simliklarning о‘ziga xos xususiyatlarini, tuproqni tashqi muhit va boshqalarni hisobga olmay turib, mikroelementlarni bir xilda qо‘llash mumkin emasligini yana bir bor kо‘rsatadi. 
Mis (Si)Mis mikroelementi oksidlovchi fermentlar guruhi tarkibiga kiradi va о‘simlik hayotida asosiy element hisoblanadi. Askorbin oksidaza fermenti tarkibida 0,15-0,25% mis bor. Shu mikroelementlar yetishmaganda polifenol oksidaza umuman faoliyatsiz bо‘lib qoladi. О‘simlik hujayrasidagi oksidlanish-tiklanish jarayonlarida mis birikmalarining ishtirok etishining sababi ham ana shunda. Nafas olishning kuchayishi о‘z navbatida о‘simlikda uglevod almashinishini va oqsilning sintez bо‘lishini tezlashtiradi. Bularning hammasi о‘simlikning umumiy holatini yaxshilaydi, jumladan uni zamburug‘ kasalliklariga chidamliligini oshiradi. Mis asosan yaproq xloroplastlarida tо‘planib, xlorofillni buzilishdan saqlaydi. Bu ham oqsilning kuchli sintez bо‘lishi natijasidir. Oqsil kо‘p bо‘lgan taqdirda rang beruvchi xlorofill moddasi oqsil bilan qо‘shilib uning chidamliligi oshadi, bu esa yaproqning va umuman о‘simlikning hayotiy faoliyatini kuchaytiradi, fotosintez jarayonini uzaytiradi va natijada urug‘ hosili hamda undagi uglevodlar miqdorini kо‘paytiradi. Mis о‘g‘iti lavlagida shakarni, moyli о‘simliklarda yog‘ni, beda, lavlagi, kartoshka va boshqa о‘simliklarda “S” vitamin miqdorini kо‘paytiradi. Qizig‘I shundaki, mis birikmalari (bor, marganets va rux birikmalari singari) о‘simliklarning suv rejimiga va ularning qurg‘oqchilikka hamda sovuqqa bardosh berishiga ma’lum darajada ta’sir kо‘rsatib, yaproqlarda suvni sezilarli darajada kо‘paytiradi. 
Mikroelementning bunday ta’siri uning о‘simlik hujayrasi protoplazmasining kolloid-kimyoviy xossasiga qisman ta’sir etishi, hujayrani chо‘ziluvchan qilishi va suv о‘tkazish xossasini kamaytirishi kabi qobiliyatga ega bо‘lishi bilan izohlanadi. Mis yetishmasligi tufayli yuzberadigan kasalliklardan mevali daraxtlardan yuqori qismining qurib qolishi (ekzamtema) va о‘tsimon o’simliklarni zararlaydigan xloroz, barg uchining burishib qolishi kasalliklari yaxshiroq о‘rganilgan. 
Meva daraxtlari yuqori qismining qurib qolish hodisasi butun yer yuziga tarqalgan. Ayniqsa sitrusli о‘simliklar bu kasalliklarga tez-tez chalanib turadi. 
Yozda olma daraxtining tepa shoxlari quriydi. Shu kasallik tufayli daraxtning о‘sishi ham sekinlashadi. Yaproqning ba’zi joylari asta-sekin quriy boshlaydi. Kasallikning tez rivojlanishi natijasida yangi yaproqlar burishib qoladi va tо‘kiladi, novdaning yuqori qismi quriydi.
Kо‘pincha suli, arpa, bug‘doy va boshqa g‘alla о‘simliklari ham xloroz, barg uchlarining qurib qolishi kasalliklari bilan zararlanadi. О‘simlik qattiq zararlanganda о‘sishdan tо‘xtaydi va qurib qoladi. Mis birikmalaridan foydalanib, bu kasalliklarning hammasini yо‘qotish yoki butunlay bartaraf qilish mumkin. 
О‘simliklarda misning о‘rtacha miqdori 0,0002%  yoki 1 kg og‘irlik hisobiga 0,2 mg ga tо‘g‘ri keladi. О‘simlik hujayrasida 2/3 qism mis erimaydigan, birikkan holda uchraydi. О‘simlikning о‘suvchi qismlari va urug‘i nisbatan misga boy bо‘ladi. Bargdagi misning 70% I xloroplastlarda konsentrlanadi. Ma’lum darajada misning fiziologik ahamiyati uning mis tutuvchi oqsillar va fermentlarning tarkibiga kirishi bilan belgilanadi. 
Marganets (Mn) О‘simlik organizmlarida marganetsning bо‘lishi 1872- yilda qayd etilgan edi, lekin uning о‘simliklar oziqlanishi uchun zarurligi uzoq vaqtlar davomida ma’lum bо‘lmadi. Faqatgina 1897- yilga kelib, uning о‘simliklar hayotidagi ahamiyati aniqlandi.
Yetarli miqdorda marganetsning bо‘lishini talab etuvchi о‘simliklar jumlasiga donli ekinlar, dukkakli don ekinlari, qandlavlagi, ildizmevalilar, kartoshka va mevali daraxtlar kiradi. Har xil ekinlarning hosili bilan har gektar yerdan 1000-4500 g gacha marganets olib chiqib ketilishi mumkin. О‘simliklarda marganetsning umumiy miqdori о‘rtacha 0,001% ga yoki 1 mg ga tо‘g‘ri keladi. Uning asosiy miqdori burglar va xloroplastlarda tо‘planadi. 
Marganets yuqori oksidlash-qaytarish potensialiga ega, shu bois u о‘simliklar tanasida sodir bо‘ladigan biologik oksidlash reaksiyasida faol qatnashadi. Marganetsning fotosintez jarayonlarida ham ishtirok etishi aniqlangan. Marganets tanqisligini sezgan о‘simliklarga uni kiritilganda jarayonning kechish tezligi 20 minut ichida tiklanishi kо‘rsatib berilgan. Marganetsning fotosintez jarayonida kislorodning ajralishi va fotosintezning qaytarilish reaksiyalarida ishtirok etishi aniqlangan. Marganets shakar va xlorofil miqdorining oshishida, uning oqsil bilan bog‘lanishini mustaxkamligini ta’minlashda, shakarlarning harakatini yaxshilashda, nafas olish jadalligini kuchaytirishda ishtirok etadi. Marganets yana askorbin kislota sintezida ishtirok etuvchi fermentlar tarkibiga kiradi.
Marganetsning fiziologik ahamiyatini tushuntirishda uning gidroksilamin reduktaza fermenti tarkibiga kirishini kо‘rsatish lozim. Bu ferment gidroksilaminni ammiakkacha qaytarilishida ishtirok etadi. Marganets kо‘pgina reaksiyalarni faollashtirishda, jumladan nafas olish jarayonida hosil bо‘ladigan 2 va 3 karbon kislotalarning almashinish reksiyasida ishtirok etadi. Hozirgi kungacha marganets yordamida faollanadigan 23 ta metall oferment kompleksining borligi aniqlangan. Shunday ma’lumotlar borki, marganets fosforning qari pastki barglardan ustki yosh barglarga harakatini kuchaytirishga ijobiy ta’sir etadi. Marganets tо‘qimalarning suvni ushlab qolish qobiliyatini oshiradi, transsperatsiyani kamaytiradi,  о‘simliklarning hosil tugishiga kо‘maklashadi.
Marganetsning о‘ta tanqisligida rediska, karam, pomidor, nо‘xat va boshqa ekinlarning hosil tugishi umuman tо‘xtab qolishi kuzatilgan. Barglarning oqarishi va sarg‘ayishi, dog‘larning paydo bо‘lishi, dukkakli ekinlar bargaining yoppasiga xlorozga chalinishi, bodring barg plastinkasining buralib qolishi-marganets tanqisligining asosiy belgilaridan hisoblanadi. Marganets о‘simliklarning rivojlanishini tezlashtiradi. Marganets tanqisligida xlorozlar, g‘allasimonlarning kulrang dog‘liligi, qandlavlagining sariq dog‘liligi kuzatiladi.
Molibden (Mo) Molibdenning eng kо‘p miqdori dukkakli о‘simliklarda uchraydi. Dukkakli о‘tlar urug‘ida 1 kg quruq vazn hisobiga 0,5 mgdan 20 mg gacha molibden bо‘lishi, g‘allasimonlar urug‘ida esa 1 kg quruq vazn hisobiga 0,2 mgdan 1,0 mggacha molibden bо‘lishi mumkin. Molibden о‘simliklarga boshqa elementlarga nisbatan kamroq yutiladi. О‘simlik barglarida molibden boshqa a’zolariga nisbatan kо‘proq tо‘planadi. Aksariyat о‘simliklarda molibden miqdorining quyi chegarasi 1 kg quruq moddada 0,1 mg hisoblanadi. Dukkakli ekinlarda bu kо‘rsatkich 0,4 mg/kgni tashkil etadi. Molibden dukkakli о‘simliklarning ildizidagi tuganaklarning rivojlanishini kuchaytiradi, oqsil tarkibidagi azotning о‘zlashtirilishiga yordam beradi. Dukkakli о‘simliklarning tuganaklarida molibden birikmasi tо‘planadi. M.Y.Shkolnik va M.M.Steklovalarning tekshirishlari molibden birikmalari qо‘llanilganda donli о‘simliklarning yarovizatsiya davrini tezlashishini kо‘rsatadi. Beda ustida olib borilgan tajribalar ham molibden birikmasining ahamiyatini kо‘rsatadi. A.A.Drobkov ma’lumotlariga kо‘ra, molibden ta’siriostida bedaning yer sirtidagi qismi 70% ga, urug‘ hosili esa 90% dan kо‘proqqa kо‘payadi.  Turli ekinlar nо‘xat, loviya, pomidor, qandlavlagi, beda, lyupin va baqlajon hosilini oshirishda molibden mikroelementini ijobiy ta’siri isbotlangan. Molibden о‘simliklardagi nitrat reduktaza fermenti tarkibiga kiradi va nitratlarning nitritlargacha qaytarilishida ishtirok etadi. Umuman olganda, molibdenni о‘simliklardagi azot almashinish jarayoni mikroelementi deb atash mumkin. Molibden fotosintez, nafas olish, vitamin va fermentlar sintezida faol ishtirok etadi. 
О‘simliklardagi molibdenning eng kam miqdori 1 kg quruq vazn hisobiga 0,10 mg bо‘lgan chegara hisoblanadi,boshg‘qa о‘simliklar va dukkaklilar uchun 1 kg ga 0,40 mg ni tashkil etadi.  Bu kо‘rsatkichdan past bо‘lgan miqdor molibdenning tanqisligidan dalolat beradi. Bug‘doyning о‘rtacha hosili bilan 1 gektar yer hisobiga 6 g molibden, bedaning hosili bilan esa 10 g gacha molibden olib chiqib ketiladi. 
Oziq muhitidagi molibdenning tanqisligini tadqiq etish shuni kо‘rsatadiki, о‘simliklarda azot almashinuvi izdan chiqadi, tо‘qimalarda kо‘p miqdorda nitratlar tо‘planadi. Hayvon va odam organizmida kо‘p miqdorda iste’mol qilish tufayli konserogen birikmalarni trozaminlarning hosil bо‘lishi kuzatiladi. Molibdenning oshiqcha miqdori о‘simlikka toksik ta’sir kо‘rsatadi. Qishloq xо‘jalik mahsulotlarida molibdenning bо‘lishi odam va hayvonlarning sog‘ligiga putur yetkazadi. 1 kg quruq massada 1 mg molibden bо‘lsa, odam va hayvonlar uchun zararli hisoblanadi. О‘simliklar tarkibida 1 kg quruq massasi hisobiga 20 mg va undan kо‘proq miqdorda molibden bо‘lgan hollarda: hayvonlar molibdenli toksikoz, odamlar endemik padagra kasalliklariga duch keladi. 
Kobalt (Co) О‘simliklarning 1 kg quruq massasi tarkibida о‘rtacha 0,021 mg kobalt mavjud. Ayrim о‘simliklarda bu kо‘rsatkich 11,6 mg/kg ni tashkil etadi. Kobalt qо‘proq dukkakli о‘simliklarda uchraydi, kо‘proq tuganaklarda yig‘iladi. Shuningdek kobalt generative organlarda ham tо‘planadi, changdonda yig‘iladi va uning о‘sishini tezlashtiradi. О‘simlik tarkibidagi yalpi kobaltning 50% i ion, 20% vitamin V12 va qolgan 30% i barqaror organik birikmalar shaklidadir. V12 mikroorganizmlar tomonidan sintezlanib, о‘simliklarga tuproqdan о‘tadi yoki azot tо‘plovchi tuganaklarida hosil bо‘ladi. V12 uchraydigan о‘simliklar dukkaklilar, turp, piyozlar hisoblanadi. Uning 30% ga yaqini yuqori darajada barqarorlikka ega bо‘lgan hali aniqlanmagan organik birikmalar tarkibida uchraydi. О‘simliklar kobaltni molibdenga nisbatan 300 marta kam talab qiladi. Kobalt bakteriya va fermentlarning faoliyatiga ijobiy ta’sir kо‘rsatadi. Kobalt ta’sirida qandlavlagining hosildorligi gektariga 30-35 sentnerga shakar miqdori esa 0,8% ga oshishi kuzatiladi. 
Rux (Zn) Rux ham о‘simliklar uchun zarur bо‘lgan mikroelementlardan biri hisoblanadi. Rux о‘simliklarning issiqlikka va sovuqlikka bо‘lgan chidamliligini oshiradi, fosforning kо‘proq о‘zlashtirilishiga yordam beradi. Rux tanqisligida noorganik fosforning organik shaklga о‘tishi sekinlashadi, shuningdek о‘simliklar tanasida saharoza va kraxmal miqdori kamayadi, azotning nooqsil shakldagi birikmalari tо‘planishi kuzatiladi. Rux yetishmaganda о‘simlik hujayralarining bо‘linishi sekinlashadi, burglar och yashil (ba’zan oq) tusga kiradi, shakli о‘zgaradi, poyadagi bо‘g‘im oralari qisqaradi, mevalar burishib qoladi. 
Ruxning tanqisligiga grechixa, xmel (qulmoq), qandlavlagi, kartoshka, qizilbeda о‘ta sezgir bо‘ladi. Shuni ham aytib о‘tish kerakki, begona о‘tlar madaniy ekinlarga nisbatan ruxga boyligi bilan ajralib turadi. Ninabargli о‘simliklar tarkibida va shuningdek zaharli zamburug‘larning tarkibida rux kо‘p uchraydi. Dala ekinlarining ruxga bо‘lgan talabi mevali daraxtlarga nisbatan pastroq bо‘ladi.
Rux nafas olish fermenti karbongidraza tarkibiga kirib, о‘simliklarda auksinlar (fitogormonlar) hosil bо‘lishini aktivlashtiradi. Hozirgi vaqtda 30 dan ortiq rux tutuvchi fermentlar ma’lum. 
Fotosintez reaksiyalarida marganets, mis, temirlarning qatnashishi qayd etilgan, ruxning qatnashishi kо‘rsatilmagan. Lekin u xlorofilldan oldingi moddalarning hosil bо‘lishida qatnashadi. Fotosintez jarayonida rux tutuvchi ferment karboangidraza ma’lum ahamiyatga ega. Rux tutuvchi karboangidraza nо‘xat, petrushka va pomidor xloroplastida aniqlangan. Karboangidraza fermenti о‘zida 0,31-0,34% foiz rux tutadi.
Sо‘ngi vaqtda rux mikroelementini vitaminlarning, jumladan “S” vitamining tо‘planish jarayoni bilan bog‘liq ekanligi aniqlangan. M.Y.Shkolnikning tekshirishlariga kо‘ra, rux mikroelementi о‘simlikning yaproq va poyalarida uglevodlar miqdorini kо‘paytiradi, bu esa о‘simliklarning sovuqqa, qurg‘oqchilikka va shо‘rtob tuproqlarga chidamli bо‘lishiga bevosita bog‘liq. Rux birikmasi tuproq chirindisi tomonidan oson yutiladi, shuning uchun ham bu mikroelementning bir qismi tuproqning chirindili qavatiga chiqadi. Tarkibida rux bо‘lgan mikroо‘g‘itlar tuproqqa solinganda о‘simlik azot, fosfor, kaliy, kalsiy birikmalarini yaxshi о‘zlashtiradi. Bu mikroelement tuproq makroorganizmlari uchun ham zarur hisoblanadi. Dala ekinlari hosili orqali har yili 1 gektar yer hisobida 75-250 g rux olib chiqib ketiladi. 

Sinov savollari:
1. Azotning о‘simliklar hayotidagi roli. 
2. О‘simliklar hayotida fosforning ahamiyati. 
3. О‘simliklarning kaliy bilan oziqlanishi. 
4. О‘simliklar oziqlanishida kalsiy, magniy, oltingugurt, temir, bor, marganets, mis, kobalt, molibden va boshqa elementlarning roli. 

5-bob О‘g‘itlar, о‘g‘itlarning tasnifi. 
Ma’lumki, qishloq xo‘jaligini intensivlashtirishning asosiy omillaridan biri o‘g‘itlar qo‘llash hisoblanadi. Tarkibida о‘simliklar uchun zarur oziq moddalarni tutuvchi va dehqon tomonidan tuproqqa kiritiladigan moddalarga о‘g‘itlar deyiladi. 
Yer yuzidagi insonlarning har  4 nafaridan biri mineral o‘g‘itlar hisobiga olinayotgan qo‘shimcha hosil hisobiga  kiyinmoqda va oziqlanmoqda. Qishloq xo‘jalik ekinlaridan olinayotgan qo‘shimcha hosilning 50% i  o‘g‘itlar hisobiga olinishi ham ularga nisbatan ilmiy asoslangan tavsiyalar asosida yondoshish, ularning olinishi, xossa va xususiyatlari, saqlashning o‘ziga xos jihatlarini bilishni talab qiladi.
Kimyoviy tarkibiga ko‘ra barchao‘g‘itlar organik va mineralguruhlarga bo‘linadi. Kelib chiqishiga ko‘ra sanoat va mahalliy o‘g‘itlarga ajratiladi. Sanoat o‘g‘itlariga azotli, fosforli, kaliyli, kompleks va mikroo‘g‘itlar, mahalliy  o‘g‘itlarga  go‘ng, torf, kul va boshqa turdagi o‘g‘itlar misol bo‘ladi.
    Mineral o‘g‘itlarning turli mineral tuzlar shaklidagi oziqa moddalari saqlaydi. Tarkibidagi oziqa moddasi turi va miqdoriga ko‘ra o‘g‘itlar ikki guruhga bo‘linadi:  Oddiy va murakkab o‘g‘itlar: Oddiy o‘g‘it deb tarkibida o‘simlik o‘sishi va rivojlanishi uchun zarur bo‘lgan bitta oziqa moddasi saqlaydigan o‘g‘itlarga aytiladi. Oddiy o‘g‘itlarga azotli, fosforli, kaliyli va ayrim mikroo‘g‘itlar misol bo‘ladi.
	Kompleks yoki ko‘p tomonlama ta’sir etuvchio‘g‘itlarga o‘simlik ehtiyoji  uchun  kerakli  bo‘lgan  ikki va undan ortiq ozuqa moddasi saqlovchio‘g‘itlar misol bo‘ladi. O‘simlik tarkibida 0,1 foizdan to foizlar darajasida uchraydigan, muhim hayotiy jarayonlarda qatnashadigan elementlar makroelementlar deb, shular asosida olinadigan o‘g‘itlar makroo‘g‘itlar deb ataladi.
O‘simlikda foizning 0,0001- 0,000001 miqdorida uchrab muhim hayotiy jarayonlarda ishtirok etuvchi elementlar mikroelementlar deb, shu asosda olingan o‘g‘itlar mikroo‘g‘itlar deb ataladi.
   Mineral o‘g‘itlardagi ta’sir etuvchi modda miqdori massa foizida : azotli o‘g‘itlar N hisobida, fosforli o‘g‘itlar P2O5   hisobida,kaliyli o‘g‘itlar  K2O hisobida ifodalanadi.
    Ta’sir etuvchi moddalarni   o‘g‘itlarni fizik tuk hisobida 1 gektar maydonga belgilagan normada va dozada belgilaydilar.
   Kompleks o‘g‘itlar, tarkibida o‘simlik o‘sishi va rivojlanishi uchun zarur bo‘lgan ikki va undan ortiq ozuqa moddasi saqlovchi o‘g‘itlardir.
Kompleks o‘g‘itlar olinish usuliga ko‘ra 3 guruhga bo‘linadi:
      - Murakkab o‘g‘itlar
      - Murakkab-aralash o‘g‘itlar
      - Aralash o‘g‘itlar
   Murakkab o‘g‘itlar bitta kimyoviy formula bilan ifoda qilinadigan, tarkibiy qismi anion va kationdan iborat bo‘lgan, qo‘shilmalardan holi o‘g‘itlardir.
   Murakkab aralash o‘g‘itlar deb bitta texnologik  jarayonda, ammiak fosfor, azot va sul’fat kislotalari, ammoniy nitrat, fosforit yoki appatit, kaliy tuzlarini o‘zaro ta’sir ettirib olinadigan tarkibida 2  va undan ko‘p ozuqa moddasi saqlaydigan o‘g‘itlarga aytiladi.
   Aralash o‘g‘itlar bu 2  va  undan ortiq oddiy o‘g‘itlarni quruq aralashtirish yo‘li bilan olingan tarkibida 2-3 ozuqa moddasi saqlaydigan o‘g‘itlarga aytiladi.
  Organik yoki mahalliy o‘g‘itlarga go‘ng, go‘ng sharbati, torf, najas, parrandaqiyi, kompostlar, sapropel, xo‘jalik chiqindilari va yashil o‘g‘itlar misol bo‘ladi.
Azotli mineral о‘g‘itlar
	Azotli o‘g‘it ishlab chiqarish asosida ammiak   sintezi yotadi. Ammiak faqat ammoniyli tuzlarni emas, balki, turli-tuman azotli o‘g‘itlar ishlab chiqarishda xom ashyo vazifasini o‘taydi.
	Sintetik ammiak quyidagi usulda olinadi:

N2  3H2 2 NH3

	Bu jarayon maxsus moslamalarda yuqori bosim va harorat (400-500oS) da amalga oshiriladi. Ammiak olishda ishlatiladigan azot va vodorod turli aralashmalar (H2C, CO va boshqalar) dan xoli bo‘lishi kerak. Azot bevosita havoni yoquvchi koks to‘ldirilgan generatorlarda yoki Linde usulida siqib,fraksiyalarga ajratish yo‘li bilan olinadi. Vodorod olishning bir nechta usuli mavjud: suvni elektrolizlash: suv bug‘ini cho‘g‘langan ko‘mir ustidan o‘tkazash: koks pechlaridagi vodoroddan foydalanish va metanga boy tabiiy gazlardan ajratish.
	Ammiakni oksidlab nitrat kislota olinadi. Zavodlarda nitrat kislota olish uchun sintetik ammiak hamda kislorod yuqori haroratda qizdirilgan katalizator ustidan o‘tkaziladi va bunda quyidagi reaksiyalar sodir bo‘ladi:

4NH3  5 O2  4NO  6 H2O
2NH3 3O2  2HNO2  2 H2O
NH3   2O2  HNO2  H2O
4NH3  3O2  2N2  6 H2O

	Azotning molekulyar holatda yo‘qolishining oldini olish uchun gaz aralashmasining tarkibi va reaksiya harorati omilkorlik bilan boshqariladi. Hosil bo‘lgan nitrat kislota konsentrlangan sulfat kislota ishtirokida qayta haydalib, 96-98% li nitrat kislotaga aylantiriladi. Undan nitratli va ammiakli-nitratli o‘g‘itlar olishda foydalaniladi.
	Hozirgi kunda quyidagi turdagi azotli o‘g‘itlar ishlab chiqarilmoqda.
   1. Ammiakli-nitratli o‘g‘itlar - ammiakli selitra, ammoniy- sulfat-nitrat.
   2. Ammiakli o‘g‘itlar -ammoniy sulfat, ammoniy xlorid, ammoniy karbonat, suyultirilgan ammiak, ammiakli suv va ammiakatlar
   3. Nitratli o‘g‘itlar - natriyli selitra, kalsiyli selitra, kaliyli selitra.
   4. Amidli o‘g‘itlar - mochevina, kalsiy sianamid, mochevina formaldegidli o‘g‘itlar (MFO‘).

Ammiakli - nitratli o‘g‘itlar

	Ammiakli-nitratli o‘g‘itlarning asosiy vakili ammiakli selitra (NH4NO3) dir.
	Olinishi. Ammiakli selitra o‘z tarkibida o‘rtacha 34,6% nitrat va ammiak shakldagi azot tutadi. Uni 56-60% li nitrat kislotani gazsimon ammiak yordamida neytrallab olish mumkin:

NNO3NH3 (gaz)  NH4NO3

	Aralashma bug‘latilib, tarkibida 95-98% NH4NO3, bo‘lgan modda olinadi. Uni qayta kristallash  va quritish asosida olinadigan oq tusli, zarrabin mahsulot 98-99% NH4NO3 tutadi (qolgan 1-2% ni o‘g‘itning fizikaviy xususiyatlarini yaxshilash uchun qo‘shiladigan qo‘shimchalar tashkil qiladi).
     Ammiakli selitra gigroskopik bo‘lgani bois tezda nam tortib, mushtlashib qoladi. Bu xususiyatni yo‘qotish uchun unga fosforit yoki suyak talqoni, gips, kaolini kabi moddalar qo‘shiladi. Bu qo‘shilmalar unga sarg‘ish tus beradi.
	Amiakli selitraning asosiy qismi granullangan (donadorlangan) holatda ishlab chiqarilmoqda. Donador ammiakli selitra yaxshi fizikaviy xossalarga ega bo‘lib, sochiluvchanligini uzoq muddat saqlab turadi. 
	Ammiakli selitra tarkibidagi sof azotning miqdori 34,6% dan kam bo‘lmasligi, namligi 0,4% dan, qo‘shilmalar miqdori 0,1% dan oshib ketmasligi, muhiti mo‘tadil yoki kuchsiz nordon bo‘lishi lozim. Tayyor o‘g‘it nam tortmaydigan besh qavatltli qog‘oz yoki sellofan qoplarda saqlanadi.
	Ammiakli selitraning tuproq bilan o‘z’aro ta’siri. Oson eruvchan ammiakli selitra tuproq namligi ta’sirida to‘la eriydi. D.N.Pryanishnikov laboratoriyasida o‘simliklar tomonidan ammiakli selitra eritmasidan nitrat (NO3) anioniga qaraganda ammoniy (NH4) kationini tezroq o‘zlashtirishi aniqlangan, shu sababli u fiziologik jihatdan nordon o‘g‘it hisoblanadi. Lekin uning fiziologik nordonligi boshqa o‘g‘itlarga nisbatan ancha kuchsiz.
	 Ammiakli selitra tuproqning singdirish kompleksi (TSK) bilan o‘zaro ta’sirlashganda, NN4 kationi tuproq kalloidlariga yutiladi, NO3 anioni esa tuproq eritmasida qolib, o‘z harakatchanligini saqlaydi.
	 Serkarbonat (bo‘z va qora) tuproqlar eritmasida mo‘tadil tuzlar (kalsiy va magniy nitratlar hosil bo‘ladi va o‘g‘it yuqori me’yorda kiritilganda ham tuprq eritmasi nordonlashmaydi. Bunday tuproqlar uchun ammiakli selitra eng yaxshi azotli o‘g‘itlardan biri hisoblanadi.
Tarkibida N ionlari mavjud nordon tuproqlar (masalan, chimli podzol tuproq) eritmasida esa NNO3 hosil bo‘ladi, natijada  ularning nordonligi yanada ortadi;

N                                    NH4
Tuproq   NN4NO3  TuproqNNO3

	Nordonlikning ortishi vaqtinchalik mavqega ega, lekin tuproqqa muttasil ravishda yuqori meyorda ammiakli selitra kiritilsa, nordonlik oshib boradi va o‘g‘itning samaradorligi sezilarli darajada kamayadi.
	Nishonlangan atomlar usuli asosida azotli o‘g‘itlar tarkibidagi azotning 40-50% i o‘simliklar tomonidan o‘zlashtirilishi aniqlangan. Nitratlar o‘g‘itlar tarkibidagi azotning 10-20% i, ammiakli o‘g‘itlar tarkibidagi azotning 20-40% i organik holatga o‘tishi va mos ravishda 20-30 va 15-20% i tuproqdan gazsimon holatda yo‘qolishi aniqlangan.
	Ammiakli selitraning samaradorligini oshirish yo‘llari va qo‘llash usullari. Ammiakli selitra keng qo‘llaniladigan azotli o‘g‘itlardan biri hisoblanadi. U ayniqsa  mo‘tadil muhitli serkarbonat tuproqlarda qishloq xo‘jalik ekinlari hosildorligiga ijobiy ta’sir ko‘rsatadi.
	D.N.Pryanishnikov o‘g‘itlar samaradorligini oshirish uchun birinchidan, berilgan o‘g‘it tarkibidagi oziq elementlaridan foydalanish koeffitsenti yuqori bo‘lishiga erishish, ikkinchidan, o‘g‘itlarni o‘simlik uchun eng zarur davrlarda qo‘llanilishi lozimligini ta’kidlagan edi.
	Odatda mineral o‘g‘itlarni tuproqqa kiritishning asosiy (shudgor ostiga) o‘g‘itlash, ekish oldidan va qo‘shimcha oziqlantirish usullari farqlanadi.
	Ammiakli selitra tarkibidagi azotning bir qismi serharakat (NO3) va bir qismi kam harakat (NH4) shaklda bo‘lgani bois uni keng miqyosda, tabaqalashtirilgan holda, o‘g‘itlashning barcha muddatlarida qo‘llash mumkin.
	Nam iqlimli sharoitlarda, ayniqsa yengil mexanikaviy tarkibli tuproqlarda uni kuzda, asosiy o‘g‘itlashda qo‘llash yaxshi natija bermaydi, chunki bunda nitrat shaklidagi azot yuvilib ketadi.
	Ammiakli selitrani kam dozalarda (10-15 kg/ga) qand lavlagi va g‘alla ekinlari qator oraligiga, kartoshka va sabzavot ekinlarining uyalariga qo‘shimcha beriladi.  Paxtachilikda hozirgi kunda ham ammiakli selitraning oldiga tushadigan azotli o‘g‘it yo‘q.
Ammiakli azotli o‘g‘itlar

	Ammiakli azotli o‘g‘itlarni olish usuli bir muncha sodda. Sintetik ammiak olinmasdan ancha ilgari ammoniy sulfat olishda toshko‘mirdan foydalanganlar. Toshko‘mir tarkibida 0,5-1,5% azot mavjud. Ko‘mirni kokslash jarayonida azotning bir qismi ammiak holida ajralib chiqadi. Qaynoq suvda erigan ammiakni to‘la ajratib olish uchun “oxak suti” dan foydalaniladi, so‘ngra sulfat kislota bilan bog‘lanadi.
	Qattiq va suyuq holatda ammiakli o‘g‘itlar farqlanadi. Qattiq ammiakli o‘g‘itlar jumlasiga ammoniy sulfat, ammoniy natriy-sulfat, ammoniy xlorid va ammoniy karbonat kiradi. Suyultirilgan ammoniy, ammiakli suv va ammiakatlar suyuq azotli o‘g‘itlarning vakillaridir.
	Ammoniy sulfat. Ammoniy sulfat (NH4)2SO4o‘z tarkibida 20,5-20,0% azot tutadi. Jahon miqyosida ishlab chiqariladigan azotli o‘g‘itlarning qariyib 25% i ammoniy sulfat hissasiga to‘g‘ri keladi. Ammoniy sulfat konsentrlangan sulfat kislotani gazsimon ammiak bilan to‘yintirish orqali olinadi:
H2SO4 NH3  (NH4)2SO4
Ammoniy sulfat kuchsiz gigroskopik, sochiluvchan, tarkibida 24% atrofida olingugurt tutadi, qaysiki, o‘simliklarning oziqlanishida o‘ziga xos ahamiyatga ega.
	Ammoniy sulfatning fiziologik nordon o‘g‘itligini quyidagicha izohlash mumkin. Birinchidan, o‘g‘it tuproqqa tushgach nitrifikatsiya jarayoniga uchraydi. Tarkibidagi azot nitrat shakliga o‘tadi. Natijada nitrat kislota hosil bo‘ladi va sulfat kislota ajralib chiqadi:  
( NH4)2SO4  4O2  2 HNO3  H2SO4 2H2O
	Bu kislotalar tuproq eritmasidagi bikarbonatlar va tuproq kolloidlari tomonidan neytrallanadi:
2NNO3  Ca(HCO3)2  Ca(NO3)2  2H2CO3:
H2SO4  Ca(HCO3)2  CaSO4  2H2CO3:
                                                       Ca 2                                 Ca2
Tuproq      HNO3  Tuproq   Ca(NO3)2;
                                                       Ca 2                     2H
             Ca 2                                 Ca2
Tuproq     H2SO4  Tuproq  CaSO4
                                                       Ca 2                     2H

Mineral kislotalarning neytrallanishi tuproq eritmasi bikarbonatlarining parchalanishi va TSK dagi asoslarni vodorod yordamida siqib chiqarilishi asosida ketadi, natijada tuproqning buferlik qobiliyati pasayadi, u o‘z navbatida nordonlikning oshishiga sabab bo‘ladi. Ikkinchidan, tuproqqa tushgan ammoniy sulfat tezda erib, ionlarga ajraladi. O‘simliklar SO4 anioniga qaraganda NH4 kationini tez va ko‘p miqdorda o‘zlashtiradi, natijada anionlar to‘planib tuproqning nordonlashishiga sabab bo‘ladi;
                                                   Ca2                                 NH4
Tuproq    (NH4)2SO4  Tuproq      CaSO4
                                                             Ca 2Ca 2

NH4 kationlari tuproqning singdirish kompleksi tomonidan yutiladi va ilgari yutilgan boshqa kationlarning ekvivalent miqdoriga almashinadi. Yutilgan ammoniyni o‘simliklar yaxshi o‘zlashtiradi. Tuproqdagi harakatchanligi va yuvilib ketish xavfi kam bo‘lgani bois ammoniy sulfatni asosiy o‘g‘itlash davrida, ya’ni kuzgi shudgor ostiga kiritish mumkin. Ba’zi hollarda NH4 ning ko‘p miqdorda tuproqqa yutilishisalbiy oqibatlarga olib keladi. Qo‘shimcha oziqlantirish paytida yoki ekish bilan qator oralariga kiritilganda, ildiz tizimi yaxshi rivojlanmagan yosh nihollar ammoniy sulfat tarkibidagi azotdan yaxshi foydalana olmaydi.
Ammoniy sulfatni nordon tuproqlarga qo‘llashda 1 s o‘g‘itga 1,3 s oxak qo‘shish lozim. Asoslarga to‘yingan tuproqlarda ammoniy sulfat muttasil ishlatilganda ham nordonlashish sodir bo‘lmaydi. Shu sababli bo‘z tuproqlarda uning samaradorligi ammiakli selitradan yuqori bo‘ladi. Sug‘oriladigan ekinlarga, ayniqsa sholiga ammoniy sulfat qo‘llash yaxshi samara beradi.
	Ammoniy-natriy sulfat-(NH4)2SO4 ∙ Na2SO4. Tarkibida 16% azot va 2,5% atrofida organik qo‘shilmalari mavjud bo‘lgan, sariq tusli zarrabin modda. Kaprolaktan ishlab chiqarishda chiqindi mahsulot.
	Tarkibida natriy tutgani uchun qora va chimli podzol tuproqlarda qand lavlagi va oltin gugurt hamda natriyga talabchan butgullilar oilasiga mansub ekinlarni yetishtirishda muhim ahamiyatga ega.
	Ammoniy xlorid - NH4Cl. Ammoniy xlorid soda ishlab chiqarishda oraliq mahsulot sifatida olinadi;
	                            NH3  CO2  H2O  NaCl  NaHCO3  NH4Cl
	Ammoniy xlorid suvda oson eriydigan oq zarrabin modda. Tarkibida 24-25% gacha azot tutadi. Yaxshi fizikaviy xossalarga ega.
Ammoniy xlorid tuproqqa tushgach, uning singdirish kompleksi (TSK) bilan almashinish reaksiyasiga kirishadi;

Ca 2Ca 2
Tuproq	 2NH4Cl  Tuproq    CaCl
Ca 2                                          2NH4

	U tuproqda ammoniy sulfatga nisbatan sekinroq nitrifikatsiyalanadi, chunki tarkibidagi xlor ioni mikroorganizmlar faoliyatini biroz cheklab qo‘yadi.
	Ammoniy xlorid tarkibida 66,6% gacha xlor bo‘lgani uchun uni kartoshka, tamaki, tok kabi o‘simliklar xush ko‘rmaydi, g‘alla ekinlariga qo‘llash yaxshi samara bermaydi.
	Ammoniy xlorid kuzda, shudgor ostiga berilganda xlor ionlari yuviladi va o‘simliklar TSK ga birikkan NH4 dan bemalol foydalanadi. Buferlik qobiliyati kuchsiz ifodalangan tuproqlarga qo‘llashda, albatta, ohak qo‘shish lozim.
	Bu guruhga shuningdek ammoniy karbonat-(NH4)2CO3 va ammoniy bikarbonat-NH4NCO3 lar ham kiradi. Ularning tarkibida mos ravishda 24 va 17% azot mavjud. Ular kimyoviy jihatdan beqaror birikmalardan bo‘lganligi uchun dehqonchilikda keng qo‘llanilmaydi. Samaradorligi ammiakli selitra samaradorligiga yaqin.
	Suyuq ammiakli o‘g‘itlar. Suyuq ammiakli o‘g‘itlar jumlasiga suyultirilgan ammiak, ammiakli suv va ammiakatlar kiradi. Nitrat yoki sulfat kislota ishlatilmasligi, quritish va bug‘latish kabi tadbirlarga hojat yo‘qligi bois ularni ishlab chiqarish tannarxi ancha arzonga tushadi; 1 t ammiaklii selitra uchun sarflanadigan harajat bilan 2,5 t suyultirilgan ammiak olish mumkin.
	Suyultirilgan ammiak- NH3. Konsentratsiyasi yuqori (82,3% azot) ballastsiz o‘g‘it, Ammiak gazini yuqori bosim ostida siqib, suyultirish asosida olinadi. Rangsiz harakatchan suyuqlik. Solishtirma og‘irligi 0,61 bo‘lib, 340S da qaynaydi. NH3 ning uchib ketishini oldini olish uchun maxsus metall idishlarda saqlanadi va tashiladi.
	Suyultirilgan azot tuproqqa kiritilganda, tezda gaz holatga o‘tadi va tuproqning kolloid fraksiyasi tomonidan yutiladi. Fizikaviy-kimyoviy yutilishdan tashqari suyultirilgan ammiak nitrifikatsiya jarayoniga ham uchraydi. Suyultirilgan ammiakning tuproqqa yutilishi undagi gumus miqdori, mexanikaviy tarkibi, namligi va ko‘milish chuqurligiga bog‘liq.
	Amimakli suv - NH3N2O yoki NH4OH. Ammiakli suv sintetik yoki koks - kimyoviy ammiakning suvdagi eritmasi bo‘lib, ikki hil navi ishlab chiqiladi. O‘g‘itning birinchi navi 20,5% (25% li NH4OH), ikkinchi navi esa 16,4% (20% li NH4OH) azot tutadi. Bug‘larining elastikligi unchayuqori emas - 0,15 kg kuchg‘cm2, shu bois uni oddiy uglerodli po‘latdan tayyorlangan idishlarda tashish mumkin.
	Ammiakli suvda azot ayni paytning o‘zida NH4OH va NH3shaklida bo‘ladi. Ko‘proq qismi NH3shaklida bo‘lgani uchun tashish, saqlash va tuproqqa kiritish jarayonida sezilarli miqdorda azot isrof bo‘ladi.
	Ammiakatlar - ammiakli selitra (ammiakli va kalsiyli selitralar yoki ammiakli selitra va mochevina) ning suyuq ammiakdagi eritmasi. Tuzlarning suvli eritmasi quyidagi tarkibga ega bo‘lishi mumkin:

NH4NO3 ∙ nNH3 ∙ mH2O;
   Ca(NO3)2  ∙ n NH4NO3 ∙mH2O.
	Ammiakatlar tarkibiy qismlariga bog‘liq holda 30-50% azot tutishi mumkin. Ular maxsus moslamalarda tayyorlanadi. Markazdan qochma nasos bilan harakatlantirib turilgan 10-15% li suvli ammiakka qaynoq, 75-82% li ammiakli selitra eritmasi (ammiakli va kaltsiyli selitra yoki ammiakli selitra va mochevina eritmasi aralashmalari) qo‘shiladi va yaxshilab aralashtiriladi. Aralashma o‘g‘it talabiga javob beradigan shaklga kelgach,maxsus balonlarga quyib saqlanadi. Ammiakatlar qora metallarni korroziyaga uchratishi sababli balonlar maxsus po‘latlardan tayyorlanadi. Shuningdek o‘g‘it tarkibida ammiakli va kalsiyli selitralar, mochevina bo‘lgani uchun ishlab chiqarish ancha qimmatga tushadi.
	Suyuq azotli o‘g‘itlar og‘ir mexanikaviy tarkibli tuproqlarda kamida 10-12 sm, yengil tuproqlarda esa 14-18 sm chuqurlikda ko‘milishi lozim. Namligi yuqori bo‘lgan tuproqlarda azot isrofgarchiligi quruq tuproqlarga nisbatan ancha kam bo‘lishi kuzatilgan. Buni nam tuproqlarda ammiakni suvda erib, ammoniy gidrooksid hosil qilishi bilan izohlash mumkin:
NH3H2O  NH4OH
	Ammoniy kationi (NH4) tuproqning kolloid fraksiyasi tomonidan almashinib yutiladi, shu bois kam harakat shaklga o‘tadi. Ammiakatlar kiritilgan dastlabki kunlarda tuproq muhiti ishqoriylashadi, keyinchalik ammoniy azoti nitrifikatsiyalangani sari tuproq muhiti mo‘tadillashadi va azotning harakatchanligi ortadi.
	Suyuq azotli o‘g‘itlarni barcha qishloq xo‘jaligi ekinlariga asosiy o‘g‘itlash (ekishdan oldin) davrida ishlatish mumkin. Tor qatorlab ekiladigan ekinlarni suyuq azotli o‘g‘itlar bilan o‘g‘itlashda soshniklar (tuproqqa o‘g‘it kiritish moslamasi) 20-25 sm oralikda o‘rnatiladi.
	Chopiq talab ekinlarni qo‘shimcha oziqlantirish uchun suyuq azotli o‘g‘itlar ishlatiladi. Nihollarni kuydirib yubormaslik uchun o‘g‘itlar qator oralarining o‘rtasiga yoki o‘simlikdan 10-12 sm uzoqlikda kiritiladi.
	Suyuq azotli o‘g‘itlar bilan ishlaganda zarur xavfsizlik qoidalariga amal qilish lozim, chunki ammiak bug‘lari ko‘z va nafas yo‘llari shilliq pardalarini yallig‘lantiradi, bo‘g‘adi va yo‘tal qo‘zg‘aydi. Bunday o‘g‘itlar solingan idishlarni ko‘zdan kechirish va ta’mirlashda ham ehtiyot choralarini ko‘rish zarur, chunki ammiakning havo bilan aralashmasi portlash xususiyatiga ega.
Nitratli azotli o‘g‘itlar
	Nitratli azotli o‘g‘itlar jumlasiga natriyli, kalsiyli va kaliyli selitra (NaNO3, Ca(NO3)2  va KNO3) lar kiradi.
	Ko‘p yillar davomida bu guruh o‘g‘itlarning asosiy vakili Chili selitrasi bo‘lib, u Chilidagi guanoning tabiiy qatlamlari asosida olinar edi. Sintetik ammiak olish yo‘lga qo‘yilgach, selitralar sanoat negizida tayyorlanmoqda.
	Azotli o‘g‘itlar assortimentida niratli o‘g‘itlarning hissasi juda kam (1% atrofida). Shunday bo‘lsada, tuproq xossalari va ekish turlari bilan bog‘liq ravishda ular bilan tanishib chiqish katta ahamiyatga ega.
	Natriyli selitra - NaNO3. Nitrat kislota ishlab chiqarishda azot oksidlarini soda yoki ishqorga yuttirish asosida olinadi:
Na2CO3  NO  NO2  NaNO2  CO2;
Na2CO3  2NO2  NaNO3  NaNO2  CO2
yoki
2NaOH  NO  NO2  2NaNO2  H2O
2NaOH   2NO2  NaNO3 NaNO2  H2O
Nitritlarni nitratga aylantirish uchun aralashma kuchsiz HNO3 bilan ishlanadi:
3NaNO2  2HNO3  3NaNO3 2NO  H2O
	Eritma neytrallanadi, bug‘latiladi va sentrifugalangach, oq yoki oqish tusli zarrabin tuz olinadi. Tarkibida 15-16% azot tutadi, suvda yaxshi eriydi, gigroskopikligi yuqori bo‘lgani uchun mushtlashib qoladi.
	Kalsiyli selitra - Ca(NO3)2. Kalsiyli selitra 40-48% li nitrat kislotani ohak yoki bo‘r bilan neytrallab olinadi;
CaCO3  2HNO3  Ca(NO3)2 H2O  CO2
	U o‘ta gigroskopik bo‘lgani sababli odatdagi sharoitda gidrat holatiga o‘tib qoladi Ca(NO3)2 ∙ 4H2O. Mazkur hususiyatni hisobga olib Ca(NO3)2  alohida tarkibli modda shimdirilgan nam tortmas qoplarda saqlanadi. Shuningdek, gigroskopikligini kamaytirish uchun gidrofob moddalar, masalan parafinlangan mazut qo‘shiladi.
	Kalsiyli selitra birinchi sintetik azotli o‘g‘it bo‘lib, 1905 yilda Norvegiyada olingan (shu bois Norvegiya selitrasi deb yuritiladi). Olish texnologiyasi bir muncha murakkabligi va tarkibidagi azot miqdorining kamligi kalsiyli selitrani uzoq masofalarga olib borib qo‘llash iqtisodiy jihatdan o‘zini oqlamaydi.
	Natriyli va kalsiyli selitralar- fiziologik ishqoriy o‘g‘itlar. O‘simliklar bu o‘g‘itlar tarkibidagi NO3 anionini o‘zlashtiradi va Sa hamda Na kationlari tuproqda qolib, uni ishqoriylashtiradi;
                                            Ca2                      2Na
Tuproq   2NaNO3  Tuproq    Ca(NO3)2
                                             Ca2                      Ca2
                                             H                            Ca2
Tuproq  N   Ca(NO3)2   Tuproq  2HNO3
                                            H                             H
	Kationlar tuproqqa yutiladi, NO3 anionlari esa o‘z harakatchanligini saqlagan holda tuproq eritmasida qoladi. Shuning uchun nam iqlimli  sharoitlarda yoki iydirib sug‘orilganda nitrat shaklidagi azot tuproqdan ko‘plab yuviladi.
	Natriyli selitrani turli tuproqlarda barcha ekinlarga qo‘llash mumkin. Ayrim ekinlar (masalan, ildizmevalilar) tarkibida natriy bo‘lgan azotli o‘g‘itlarga o‘ta talabchan bo‘lib, hosildorlik bilan bir qatorda mahsulot sifatini ham yaxshilaydi. Tadqiqotlarning ko‘rsatishicha, o‘g‘it tarkibidagi natriy qand moddalarni bargdan ildizga tomon ko‘proq oqib o‘tishiga imkon beradi.
	Kalsiyli selitra nordon tuproqlarga kiritilganda, nordonlik kamayishi bilan birga tuproqning fizikaviy xossalari ham yaxshilanadi, chunki kalsiy tuproq kolloidlarini koagulyatsiyalaydi.
Amidli azotli o‘g‘itlar
	Mochevina (karbamid) - SO(NH2)2. Sintetik mochevina oq tusli zarrabin modda bo‘lib, tarkibida 46% azot tutadi. Mochevina SO2 va ammiakni yuqori bosim ostida ta’sirlashishi asosida olinadi:
ONH4                NH2
SO2  2NH3  CO          CO       H2O
NH2                NH2
	Mochevina suvda yaxshi eriydi, gigroskopikligi kam, lekin haroratning oshishiga mos ravishda ortib boradi. Uzoq saqlanganda yopishib, mushtlashib qoladi. Fizikaviy       xossalarini yaxshilash uchun granulalanadi (0,2-1,0 yoki 1-1,25 mm kattalikda) yoki yog‘li moddalar qo‘shiladi.
	Granulalash jarayonida o‘simliklarga zaharli ta’sir ko‘rsatuvchi modda- biuret hosil bo‘ladi;
CO (NH2)2   (CO NH2) NH  NH3
         Biuret
	Zarrabin mochevinada  biuret miqdori 0,8% dan, donador mochevinada esa 1,0% dan oshmasligi kerak. Uning miqdori 3,0% dan oshib ketsa, nihollar nobud bo‘ladi. Tuproqda biuret 10-15 kun ichida parchalanadi, shu bois mochevina urug‘larni ekishdan 20-30 kun oldin tuproqqa kiritilsa ekinlarga salbiy ta’sir ko‘rsatmaydi.
	Mochevina tuproqda to‘la eriydi va urobakteriyalar tomonidan ajratiladigan ureaza fermenti ta’sirida ammonifikatsiyalanadi;
CO (NH2)2   2N2O    (NH4)2CO3
	Bu jarayon gumusga boy tuproqlarda 2-3 kun ichida tugallansa, qumli va botqoq tuproqlarda nisbatan sekin kechadi. Hosil bo‘ladigan ammoniy karbonat-beqaror birikma. Havo ta’sirida u ammoniy bikarbonat va ammiakka aylanadi:
(NH4)2CO3   NH4HCO3   NH3
	Demak, mochevina yuza ko‘milsa yoki tuproqning betiga tushsa, azotning ammiak sifatida isrof bo‘lishi sodir bo‘ladi.
	Tuproqda ammoniy karbonat gidrolizga uchrab, ammoniy bikarbonat va ammoniy gidrooksidni hosil qiladi:
(NH4)2CO3   H2O  NH4HCO3  NH4OH
	Ammoniy ionlarining bir qismi tuproq kalloidlari tomonidan, qolgan qismi esa bevosita o‘simliklarning ildizi va bargi orqali yutiladi. Ma’lum davrdan keyin ammiak nitrifikatsiyalanadi:
2NH3  3O2  2HNO2  2H2O
2HNO2  O2  2HNO3
Mochevina tuproqqa kiritilgan dastlabki kunlarda gidrolitik ishqoriy tuz-(NH4)2CO3 hosil bo‘lishi tufayli tuproqda muvaqqat ishqoriy muhit yuzaga keladi. Ammoniy karbonat nitrifikatsiyalanib borgan sari tuprqning ishqoriyligi kamayadi.
	Mochevina-eng yaxshi azotli o‘g‘itlardan biri bo‘lib, aksariyat ekinlar uchun samaradorligi bo‘yicha selitraga, sholi uchun ammoniy sulfatga teng keladi.
	Mochevinani asosiy o‘g‘it sifatida ishlatish yoki barcha ekinlarga qo‘shimcha oziqlantirishda, sabzavotlar va mevali daraxtlarga ildizdan tashqari oziqlantirishda qo‘llash mumkin. Donli ekinlar mochevina bilan kech muddatlarda oziqlantirilsa, oqsil miqdori sezilarli darajada oshadi. Mochevina boshqa azotli o‘g‘itlardan farqli o‘laroq, yuqori konsentratsiyasi ham (5% dan ortiq) barglarni kuydirmaydi. Yem - xashakka qo‘shib berilgan mochevina chorva mollarining jadal rivojlanishiga yordam beradi.
	Kalsiy sianamid - CaCN2. Toza CaCN2 34,98 azot tutadi. O‘g‘it tarkibida 58-60% CaCN2, 20-28% CaO, 9-12% ko‘mir, kam miqdorda kremniy, temir va alyuminiy oksidlari mavjud.
	Kalsiy sianamid yengil, qora yoki to‘q kul rang tusli unsimon modda. Yuklash va tashish paytida changib, ko‘z va nafas yo‘llari shilliq pardalarini yallig‘lantiradi.
	Tuproqda kalsiy sianamid gidrolizlanib, tuproq kolloidlari bilan ta’sirlashadi:
2SaCH2 2 H2O  Ca (CNNH)2  CaOH 
                                                       HCa2
Tuproq Ca (CNNH)2 Tuproq  2 N2CN2
                                                        H
	Hosil bo‘ladigan sianid kislota (N2CN2) urug‘ va nihollar uchun zararli. Lekin u tuproqda tez mochevinaga aylanadi:
N2CN2 H2O SO(NH2)2
	Bu jarayonlarning barchasi mikroorganizmlarning ishtirokisiz, kuchsiz nordon muhitda kechadi va uning tezligi tuproq mineral moddalarining katalizatorlik ta’siriga bog‘liq. Keyingi o‘zgarishlarning barchasi mochevinadagi kabi sodir bo‘ladi.
	Kalsiy sianamid-ishqoriy o‘g‘it bo‘lgani uchun nordon tuproqlarda yaxshi samara beradi. Tannarxi yuqori bo‘lgani bois undan defoliant sifatida foydalanish maqsadga muvofiqdir.

Sinov savollari:
1. O‘g‘itlar nima, ularning qanday ahamiyati bor?. 
2. Azotli o‘g‘itlar, olinishi va xossalarini tahlil qiling. 
3. Ammiakli-nitratli o‘g‘itlar, tarkibi, olinishi va xossalari. 
4. Ammiak azotli o‘g‘itlar, tarkibi, olinishi va xossalari. 
5. Nitratli azotli o‘g‘itlar, tarkibi, olinishi va xossalari. 
6. Amidli azotli o‘g‘itlar, tarkibi, olinishi va xossalari. 

6-bob. Fosforliо‘g‘itlar
Fosforli o‘g‘itlar ishlab chiqarish uchun xomashyo. Tarkibida fosfor bo‘lgan ko‘p xil minerallardan vulqon natijasida chiqqan apatit va cho‘kma fosforitlar fosforli o‘g‘itlar ishlab chiqarishning xom-ashyosi hisoblanadi (34,35-rasmlar).

[image: АПАТИТ]
34-rasm.Apatit



[image: ЗВЕЗДА НЕДЕЛИ ⟩ Фосфорит - Мнение - Северное побережье]
35-rasm.Fosforit

      Apatit-vulqon natijasida chiqqan, keng tarqalgan mineral bo‘lib, tog‘ jinslarida dispers holatda bo‘ladi.  Uning konlari juda kam. Eng yirigi 1025- yil Kola yarim orolini Xibin degan joyida topilgan edi. Appatitlarning biroz kamroq va kam qimmatliroq konlari Ural, Baykalning janubi, hamda Braziliya, Ispaniya, Kanada, AQSH va Shvetsiyadan topilgan.
      Fosforitlar qadim geologik davrlarda yerda yashab o‘tib ketgan hayvonlarning skeletlarini mineralizatsiyasi, hamda suvdagi kalsiy yordamida fosfat kislotaning cho‘kishi tufayli hosil bo‘lgan.
      Fosforit konlari yersharida ko‘p uchraydi, lekin G‘arbiy Yevropada ular uncha katta bo‘lmay ishlab chiqarishda qo‘llash uchun yaroqli emas. Osiyo mamlakatlarida Xitoydan tashqari boshqa yerlarda deyarli uchramaydi. Fosforitlarning katta konlari Shimoliy Amerika davlatlarida uchraydi. Amerika qit’asida bu jinsga mansub konlar - Florida, Tennesi va boshqa shtatlarda topilgan.
      Afsuski, MDH mamlakatlarida uchraydigan fosforitlarda fosfor kam va bir yarim oksidlarga boy bo‘lganligi uchun superfosfatga aylantirish mushkul. Juda qimmatli fosforit koni 1937 y Qoratog‘ tog‘larida (Janubiy Qozig‘iston) ochilgan, u fosforli o‘g‘itlar solinishiga muhtoj bo‘lgan Markaziy Osiyo respublikalarini o‘rtasida joylashgan
      Appatit asosan kristall holida, fosforitlar esa ham amorf ham kristall holida uchraydi. Amorf xillari tez parchalanadi, shuning uchun unga kimyoviy ishlov bermasdan ham o‘g‘it sifatida ishlatish mumkin.
      Kelib chiqishi jihatidan har xil bo‘lishiga qaramay appatit va fosforitlarning kimyoviy tuzilishida umumiylik bor. Ular ortofosfat kislotaning uch almashingan kalsiyli tuzlari bo‘lib, tarkibida kalsiy ftor va shu kationning boshqa birikmalari hamda boshqa chiqindi moddalar bilan birgalikda uchraydi. Apatit kristallari yuqori darajadagi barqarorligi bilan ajralib turadi, ulardan ftorni kimyoviy yoki termik yo‘li bilan ajratish apatitning kristall panjarasini parchalaydi.
[bookmark: _Hlk80051354]      Appatitning emperik formulasi Ca5(PO4)3Fyoki (Ca3(PO4)2)3CaF2kalsiy ftorid uning xloridi, karbonati, gidroksili bilan almashinishi mumkin.
O‘zaro mos holda ftor-apatit, xlor-apatit, karbonat-apatit va gidroksil - apatitlar farqlanadi.
      Fosfat minerallardan tashqari fosforidlar ham uchrab, ularning tarkibida chiqindilar: polutor oskidlar, qum, tuproq ko‘p bo‘ladi. Xibinda apatitnefelinli jins tarzida uchraydi. Nefelin-(KNa)2Al2O32SiO2nSiO2 tarkibli alyumosilikatdir. Fosforitlar jelvaklangan (keng tarqalgan) yumaloqlangan tosh kabi va qatlamlangan, quyib qo‘ygan massaga o‘xshash hillarda uchraydi. Qatlamlangan eng quvvatli fosforit koniga misol tariqasida Qaratog‘ fosforitini keltirish mumkin, uning qatlamini qalinligi 7 m gachayetadi. Boshqa konlarda esa qalinligi 0,8 m, eni esa 1,5 m gacha bo‘lishi mumkin.
      U boshqa fosforit konlardan o‘zining sifati bo‘yicha ham farq qiladi: P2O5 ning miqdori 29,6 dan 35,6% gacha va polutor oksidlarning miqdori bor yo‘g‘i 2-2,5% (boshqalarda 4-11%) bo‘ladi. Lekin Qoratog‘ fosforitining kamchiligi ham bor bo‘lib, uning tarkibida magniyning miqdorini ko‘p bo‘lishi, ishlov berishni qiyinlashtiradi. Hosil bo‘lgan mahsulot o‘ta gigroskopikligi bilan ajralib turadi, uni yo‘qotish uchun maxsus texnologik uslublarni qo‘llash talab etiladi.
      Boshqa konlarda fosforning miqdori kam bo‘lib, bir yarim oksidlarning miqdori ko‘p bo‘ladi (23-jadval).
23-jadval
Fosforit konlaridagi fosforning miqdori
	Konlar
	Miqdoriy ko‘rsatkichlar ( % )

	
	P2O5
	Al2O3 + Fe2O3

	Aktyubinsk
	18 ga yaqin
	3,4

	Vyatsko-Kamskoye
	23-27
	5-10

	Yegorevsk
	16-25
	5-6 va ko‘proq

	Krolovetskoye
	18 ga yaqin
	3,5

	Higrovskoye
	16-17
	3,5



      Loysimon fosforitlar tarkibida fosforning miqdori ko‘p bo‘ladi, ular jumlasiga: Vyatsko-Kamskoye, Vurnarsk, Yegorevsk, Kijshemsk, Krolovetskoye konlari kiradi. Qumsimonlari (glaukonitlilardan tashqarilarda fosforning miqdori kam bo‘ladi), jumlasiga Donetsk, Marshansk, Seshansk konlari kiradi. Glaukonit K2O4P2O310SiO2PH2O tarkibli alyuminoferisilikat bo‘lib, undagi kaliy oksidining miqdori 8% gacha borib yetadi. Glaulonit fosforitlarida kaliy 1-4% bo‘lib, fosfor miqdori bo‘yicha loysimon va qumsimonlar o‘rtasidagi oraliq miqdorni tashkil qiladi.
      Fosfatli xom-ashyoda polutor oksidlarning bo‘lishi maqsadga muvofiq emas, chunki ularga qo‘shimcha ishlov berishda qo‘shimcha miqdorda kislota sarflanishini talab qiladi va fosfat kislota tuzlarini retrogradatsiyasi (ularni kamroq eriydigan shaklga o‘tishi) ga olib keladi.
      Fosforli o‘g‘itlar ishlab chiqarish uchun Xibinsk apatit koni yaxshi xom ashyo beradi. Maydalangan jinsni suvga solinib, olein kislotasi, kerosin va eruvchishishadan iborat reagent qo‘shiladi (1 t jinsga 1 kg). Pulpa orqali havoni jadal ravishda puflash natijasida apatit zarrachalari ko‘pikka o‘xshab qalqib yuzaga chiqadi va o‘zaro yopishadi, nefelin esa tubda qolib suv bilan yuvilib chiqib ketadi. Boyitilgan nefelindan tozalangan appatit konsentranti 39-40% P2O5 ga ega bo‘ladi va dunyoda eriydigan fosforli o‘g‘itlar olishda eng yaxshi xom ashyo hisoblanadi. Nefelinni ham xalq xo‘jaligida ishlatiladi. Nordon tuproqlarda uni kaliyli o‘g‘it sifatida ishlatish mumkin.
Yer kurrasida topilgan appatit va fosforit konlaridagi fosforning umumiy zahirasi 1.109 t ni tashkil qiladi, lekin ularning faqat biroz qismigina sanoat ahamiyatiga ega. Fosfat xom ashyosini zamonaviy qazib olinishi jadalligi bir yilda 28 mln.t.ni tashkil etadi, u 3000 yilgachayetgan bo‘lardi. Lekin yildan-yilga qazib olish jadalligi oshib borishi va undan fosforni ajratib olish uslublari takomillashganligini e’tiborga olish lozim. Shu nuqtai nazardan termik jihatdan qayta ishlash istiqbolli hisoblanadi, u elementar fosforni ajratib olish, shu asosida esa yuqori konsentrlangan polifosfor kislotalarni hamda ularning tuzlarini olish imkonini beradi. Hozirgi kunda ekstraksion uslubdan (apatit yoki fosforitni sulfat kislota yoki uning nitrat kislota bilan aralashmasi yoki fosfat kislota yordamida parchalash) ko‘proq foydalaniladi. Ekstraksion uslubda olingan fosfat kislotaning kamchiligi uning ifloslanganligi va undan olingan sunggi mahsulotlarning chiqindi moddalarga boyligi hamda ishlab chiqarilgan o‘g‘itning konsentratsiyasini pastligi hisoblanadi. Elementar (qizil fosforning ishlab chiqarish istiqbollari, unga mis oksidi (P massasiga 1% miqdorda) qo‘shilganda, asta-sekin tuproqda o‘simlik tomonidan oson o‘zlashtiriladigan ortofosfat (H3PO4) kislotagacha oksidlanadi. Elementar fosfor tarkibida chiqindi mahsuloti yo‘q va tashish uchun eng kam xarajatli (P2O5 ning miqdori 229%).
Fosforli o‘g‘itlarni ishlab chiqarish usullari
      Fosforli o‘g‘itlarning hammasi fosfat kislotaning kalsiyli tuzlari  hisoblanadi, ular uch guruhga bo‘linadi: 1) suvda eruvchan bir almashingan, 2) yarim eruvchan 2 almashingan (suvda erimaydigan, lekin kuchsiz kislotalarda eruvchan  o‘simliklar tomonidan  o‘zlashtiriladigan ) va 3) uch almashingan suvda erimaydigan va kuchsiz kislotalarda kam eruvchan. 
[image: ]
Fosforli o‘g‘itlarni ishlab chiqarish liniyasi
[image: Сунчхонский завод по производству фосфорных удобрений ввели в эксплуатацию  1 мая в провинции Пхеннан-Намдо | Agrotrade Club]
Sunchjon (Xitoy)da fosforli o‘g‘it ishlab chiqarish
Agar bu fosfatlar, tuproq nordonligi ta’siri natijasida ancha oson eriydigan shaklga o‘tmasa, ko‘p ekinlar tomonidan o‘zlashtirilmaydigan shakldagi fosfatlar hisoblanadi. Fosfatli xom-ashyoga ishlov berishdan asosiy maqsad fosfatlarni o‘simlik tomonidano‘zlashtiriladigan shaklga o‘tkazishdan iboratdir.

[image: Производство фосфорных удобрений в России - АО «Фертика»]

Rossiyada fosforli o‘g‘it ishlab chiqarish

[image: ЕвроХим нарастил производство азотно-фосфорных удобрений на Фосфорите на 30%]
Yevropada fosforli o‘g‘it ishlab chiqarish
FOSFORLI O‘G‘IT TURLARI
[image: ]
[image: Производство фосфорных удобрений в России - АО «Фертика»]
Bir almashingan fosfatlar
(Suvda eriydigan fosfatlar)
Superfosfat. Tegishli konsentratsiyadagi sulfat kislota (57 va undan yuqori) ni maydalangan fosfat xom ashyoga ta’sir etish natijasida kalsiy monofosfat va suvsiz kalsiy sulfat hosil bo‘ladi, vodorod ftorid uchadi va tutiladi:
(Ca3(PO4)2)3 . CaF2 + 7N2SO4+ 3N2O = 
3 Ca(H2PO4)2. H2O +7CaSO4+2 HF  (kalsiymonofosfat)
      Bir tonna xom ashyoga 1 tonna kislota sarflanadi va 2 tonnaga yaqin tayyor mahsulot olinadi. Shu sababli o‘g‘itdagi fosforning miqdori xomashyodagi miqdoriga nisbatan 2 marta kam bo‘ladi.  (36-rasm).
[image: Суперфосфат – инструкция по применению, действие удобрения. Меры  безопасности для суперфосфата, совместимость. | Справочник (Огород.ru)]

36-rasm. Superfosfat
Apatitli konsentratdan olingan superfosfat filtratida eruvchiP2O5ning miqdori 19,5% dan kam bo‘lmaydi. Qoratog‘fosforitida esa 14% gachao‘zlashtiriladigan fosfor (P2O5) tutadigan o‘g‘it olish mumkin.
Oliy navida uning miqdori 19,5% bo‘ladi. Qoratog‘fosforitiga ishlov berish natijasida olingan mahsulotning tarkibida bor yo‘g‘i 14% o‘zlashtiriladigan P2O5 bo‘ladi.Uch kalsiyli fosfat va sulfat kislota o‘rtasidagi asosiy reaksiyadan tashqari boshqa reaksiyalar ham bo‘lib o‘tadi. Masalan, aralashtirilishning unchayetarli bo‘lmagan joylarida sulfat kislotaning ortiqcha bo‘lib qolishi tufayli uch kalsiyli fosfat to‘liq parchalanib fosfat kislota, kalsiy sulfat  va vodorod ftoridga aylanish reaksiyasi sodir bo‘ladi.
Ca3(PO4)23 ∙ CaF210H2SO4  6H3PO410CaSO42HF
      Bu reaksiya tufayli Qoratog‘ mahsulotining oliy va birinchi navlarida ancha: 5% dan 5,5% gacha miqdorda fosfat kislota bo‘ladi. Fosfat kislota superfosfatga nordonlik va gigroskopiklikni ta’minlaydi (andozaviy ko‘rsatkich 12-15% dan oshmaydi). 
      Superfosfatni nordonlikdan xoli qilish uchun unga ammiak, ohak yoki fosforit qo‘shib neytrallanadi. Tabiiyki, reaksiyaga kirishuvchi massaning to‘liq aralashtirilmasligi tufayli sulfat kislota yetarli bo‘lmay qolgan joylarida ikki almashingan kalsiy fosfat (pretsipitat) hosil bo‘ladi, u ham o‘simlik tomonidan o‘zlashtiriladi. Chunki, kuchsiz kislotalarda eriydi:
(Ca3(PO4)23 ∙ CaF2  4H2SO4  12H2O
6CaNPO4∙ 2N2O  4CaSO4  2HF
                       kalsiy difosfat
	Shunday qilib superfosfat tarkibiga quyidagi o‘simliklar tomonidan o‘zlashtiriladigan birikmalar kiradi: kalsiy monofosfat, kalsiy difosfat va erkin fosfat kislota. Monofosfat va fosfat kislota jami 75% dan  90% gachaP2O5 ni beradi. Demak, difosfat 25-100% dan kam miqdordagi o‘zlashtiriladigan P2O5 ni  o‘zida tutadi. Qisman uch fosfatli kalsiy parchalanmay qoladi, fosfat kislotaning biroz qismi esa temir va alyuminiy bilan birikadi (1% temir oksidi 2% P2O5 ni 1% alyuminiy oksidi esa 1% li P2O5biriktiradi). Superfosfatdagi erkin fosfat kislota gipsning hosil bo‘lishiga halaqit beradi (CaSO42H2O), shuning uchun kalsiy sulfat suvsiz qoladi yoki faqat bir molekula suv birikadi. U o‘g‘it massasining 40% gacha qismini tashkil qiladi.
      Kukunsimon superfosfatning rangi to‘q va (fosforitdan olingan), och kul rang (apatitdan olingan) bo‘lib, undan fosfat kislota hidi anqib turadi. 
      Neytral asoslar bilan to‘yingan tuproqlarga solinganda tarkibidagi monofosfat tezda kalsiy difosfatga aylanadi.
Ca(H2PO4)2 Ca(HCO3)2  2CaHPO4 ∙ 2H2O  2CO2
      Karbonatlar ishtirokida reaksiya yana davom etadi va kislota tarkibidagi uchta vodorod o‘rnini kalsiy egallagan fosfatlar hosil bo‘ladi:
Ca(H2PO4)2 2 Ca(HCO3)2 Ca3(PO4)2 ∙ 2H2O 4H2O4CO2.
Bunday sharoitda tuproqda hatto gidroksil apatit va ftorappatitlarning hosil bo‘lishi ham mumkin. Neytral tuproqlarda superfosfatning tarkibidagi fosfat kislotaning ikki va uch almashingan kalsiy fosfatlar hosil qilishi orqali kimyoviy yutilishi, tuproqqa solingan o‘g‘it tarkibidagi fosforning harakatchanligini kamaytiradi.
Shu bilan birga yangi cho‘ktirilgan uch almashingan kalsiy fosfatlarning kuchsiz kislotalarda ancha miqdorda eruvchanligi va o‘simlik tomonidan o‘zlashtiruvchanligi ortadi.   Nordon polutor oksidlarga boy tuproqlarda kam eruvchan va shuning uchun o‘simliklar tomonidan qiyin o‘zlashtiriladigan temir va alyuminiy fosfatlari hosil bo‘lishi mumkin:
Ca(H2PO4)22Al(OH)3  2AlPO4Ca(OH)24H2O
      Hamma tuproqlarda fosfat kislotaningsh bir qismi anionlari musbat zaryadlangan kolloid zarrachalari tomonidan (boshqa anionlarga almashingan holda asosan HCO3-) adsorbsiyalanadi va ular o‘simliklar tomonidan o‘zlashtiriladigan holatda saqlanadi
      Tuproq mikroorganizmlari ham bir qism fosfatlarni birikttirib olib, ularni  hujayra plazmasiga ko‘chiradi. 
     Superfosfat fosforini kimyoviy bog‘lanishini uning tuproq bilan aralashuv yuzasini  kamaytirish hisobiga amalga oshirishda o‘g‘itni donador qilib chiqarish muhim ahamiyatga ega bo‘ladi. 
Donador superfosfat. Uni ishlab chiqarish uchun tayyor unsimon mahsulotni biroz namlash va aylanib turadigan barabanda quritish kifoya. Bunda har xil kattalikdagi granulalar hosil bo‘ladi. Diametri 1 mm dan 4 mm gacha bo‘lganlari ishlatish uchun yaroqli bo‘ladi (37-rasm). Donadorlangan superfosfatning bahosi kukunsimondan baland, va donador o‘g‘itning ta’siri kukunsimonga qaraganda, ayniqsa ekish vaqtida urug‘, ko‘chat va tuganakka yaqin solinganda ancha yaxshi samara beradi. 

37-rasm.Donador superfosfat
      Donador superfosfatni eng yaxshi xom ashyodan tayyorlanadi, u kam miqdorda namlikka ega (1-4%) va o‘zlashtiriladigan H2O5 ning miqdorini ko‘pligi - 19,5-22,0%, nordonligi, namligi-1-2,5 % (kukunsimonda 5-5,5% o‘rniga) va eng yaxshi fizik xossalari bilan ajralib turadi,  bu kabi xususiyatlari  o‘g‘itning yaxshi sepiluvchanligini ta’minlaydi.
Donador superfosfatni urug‘, kartoshka tuganaklari va ko‘chatlarning ildizi atrofiga solish yaxshi samara beradi. Bir sentner donador superfosfat 3 sentner kukunsimon superfosfatni o‘rnini bosadi.
Konsentrlangan superfosfat.(ikkilamchi va uchlamchi). Oddiy superfosfat tarkibida 40%  kalsiy sulfatning bo‘lishi uni transportga sarflanadi harajatlarini oshirib yuboradi.
      Gipsni hamma tuproqlar uchun ballast (oshiqcha) deb tushinish to‘g‘ri emas. Gips ta’sirida yaxshilanadigan sho‘rxak tuproqlar, chim-podzol va ayniqsa sulfatlari va umuman oltingugurti kam bo‘lgan hamma tuproqlar uchun, sulfat-ionlarga ega bo‘lgan o‘g‘itlar, nisbatan samarali hisoblanadi. Ba’zi ekinlar masalan, ko‘p miqdorda oltingugurt o‘zlashtiradigan dukkaklilar va butguldoshlar uchun superfosfat tarkibidagi gips juda foydali. Lekin boshqa xil ko‘p tuproqlar va ekinlar uchun gips deyarli foydasizdir. Shuning uchun superfosfat ishlab chiqarishda hamisha gipsdan qutilishga harakat qilinadi.
      Oldin fosfat kislota olish uchun fosforitga sulfat (past konsentratsiyali bo‘lsa ham bo‘ladi) kislota bilan ishlov beriladi (bu to‘g‘rida oldinroq to‘xtalib o‘tilgan edi). Keyin filtrlash yo‘li bilan H3PO4ni gipsdan ajratib olinib, u bilan yuqori foizli fosfat xomashyoga ishlov beriladi: shu yo‘l bilan konsentrlangan superfosfat, ya’ni xom- ashyoda mavjud bo‘lgan bir oz chiqindili kalsiy monofosfat olinadi:
Ca3(PO4)23 ∙ CaF214H3PO410H2O 10Ca(H2PO4)2 ∙ H2O2HF
      Fosfat kislotani bu uslubda olishni ekstraksion uslub deyiladi.Hozirgi kunda fosfat kislota olishning ancha mukammalroq   uslubi-past foizli fosforitlardan 1400-1600 C da elektr pechkalar yoki domna pechlarda koks yoki antratsit bilan fosforni xaydab chiqarib olish uslubi ishlab chiqilgan va tadbiq etilmoqda. Ajralib chiqqan elementar fosforni suv ostida yig‘ib olinadi, so‘ng havo ishtirokida yondiriladi va hosil bo‘lgan fosfor  besh oksidni suvga biriktiriladi:
P2O5  3H2O  2H3PO4
      Olingan fosfat kislota faqat konsentrlangan superfosfat olish uchungina ishlatilib qolinmasdan, balki boshqa qimmatbaho o‘g‘itlarni olishda ham ishlatiladi.
     Oddiy va konsentrlangan superfosfatlar fosfor miqdorini ekvivalent holda olganda hosilga deyarli bir hil ta’sir qiladi. Shuning uchun konsentrlangan superfosfat afzalligi uni idishlarga solish, tashish, saqlash va tuproqqa solishda namoyon bo‘ladi (38-rasm). 

38-rasm. Konsentrlangan superfosfat

Lokal ravishda (uya-uyacha) solib o‘g‘itlashda konsentrlangan superfosfatning donador shakldagisini qo‘llash lozim. Apatitli konsentratni sulfat va fosfat kislotalari aralashmalari bilan parchalanganda to‘yingan superfosfat olinadi, uning tarkibida 23,5-24,5% o‘zlashtiriladigan P2O5 bo‘ladi. Uni ham o‘g‘itning boshqa turlari kabi ishlatiladi. Superfosfatdagi o‘zlashtiriladigan P2O5 ning miqdorini tahlil qilish uchun uning o‘lchab olingan qismidan 2 xil eritmasi tayyorlanadi: suvli va ammoniyning limon kislotali tuzidagi: ikkinchisi reaktivlardan kalsiy difosfatini va qisman alyuminiy va temir fosfatlarini eritadi, keyingi tuzlar o‘zlashtiriluvchi fosfatlarga noo‘rin kiritiladi. Shuning uchun fosfat xomashyo tarkibida bir yarim oksidlar qancha ko‘p bo‘lsa, superfosfatni baholovchi ushbu uslubning xatosi shuncha katta bo‘ladi. Ba’zi o‘zlashtiriluvchi fosfat kislota miqdorini aniqlash uchun neytral limon kislotasining ammoniyli tuzidan foydalaniladi.
      Bu uslubning kamchiligi eritma faqat difosfatnigina emas, balki trifosfatlarni ham eritadi, aslida esa trifosfat o‘zlashtiriladigan fosfatlar guruhiga kirmaydi. Shundan ko‘rinib turibdiki “o‘zlashtiriladigan” fosfor tushunchasi shartlidir, buning ustiga bug‘doy va grechixa yoki kanakunjutl va xantal uchun o‘zlashtirilish darajasi bir xil emasdir, chunki keyin nomlangan o‘simliklar g‘allasimonlarga nisbatan oziqlanish uchun qiyin eruvchan tuzlardan ham foydalanishi mumkin (39-rasm).

39-rasm. Yarim eriydigan fosfatlar
(Ikki almashingan fosfatlar)

 Pretsipitat. Yuqorida kalsiy va magniyning ikki almashingan fosfatlaridagi fosforning o‘simliklar tomonidan o‘zlashtirilishi haqida mulohaza yurtilgan edi. Jahon amaliyotida ikki almashingan kalsiy fosfat oldindan superfosfatga nisbatan bir oz kam bo‘lsada, lekin keng ishlatilayotgan o‘g‘itlardan biri hisoblanadi. Buni shunday tushuntirish mumkinki, superfosfatni lokal (uya-uyacha) ham asosiy o‘g‘it sifatida ham, zaruriy bo‘lganda hatto oziqlantirish uchun ham (tuproqqa chuqur qilib solish) ishlatiladi (40,41-rasmlar).

40-rasm. Pretsipitat o‘g‘iti
[image: Преципитат кормовой | Продукция | ОАО «МОЖЕЛИТ» – производство желатиновой  продукции]
41-rasm. Pretsipitat chorva uchun

 Pretsipitat esa asosiy o‘g‘itlar sifatida dalaning yuza qismiga tekis sochish va kerakli chuqurlikka kultivator yordamida kiritiladi. O‘simlik asosiy o‘g‘itning fosforidan kuchli ildiz tizimini hosil qilib olgandan keyingina oziqlana boshlaydi. Lokal (uya-uyacha) solinadigan o‘g‘it ildiz tizimi uncha taraqqiy etmagan yosh maysalarning oziqlanishi uchun xizmat qiladi.
Peretsipitat ko‘p xil tuproqlarda asosiy o‘g‘it sifatida ishlatilganda superfosfat kabi samarali bo‘ladi. Nordon tuproqlarda u hosilga ta’siri jihatidan hatto superfosfatdan ham yuqori samara beradi, chunki nordon tuproqlarda superfosfat retrogradatsiyaga duch keladi va pretsipitatga nisbatan uning ko‘proq miqdori polutor oksidlarning fosfatlariga aylanadi. Pretsipitat fosfat kislotani ohakli suv (kalsiy gidroksidini suspenziyasti) bilan neytrallab olinadi:
H3PO4  Ca(OH)2  CaHPO4 ∙ 2H2O
P2O5 ning pretsipitatdagi miqdori dastlabki xomashyoni sifatiga bog‘liq holda 25-27 dan 30-35% gacha bo‘ladi. U ammoniyning limon kislotali tuzida eriydi va o‘simlik tomonidan o‘zlashtiriladi. Uni superfosfatni yerga solish normasi qancha bo‘lsa, shuncha miqdorda solinadi. Pretsipitat yaxshi fizik xossalarga ega, yopishib qolmaydi yaxshi sochiladi. Tashqi ko‘rinishidan oq yoki och kulrang kukun.
Ftorsizlantirilgan fosfat. Butun dunyoda surperfosfat ishlab chiqaruvchi sanoat, sulfat kislotani asosiy iste’molchisi hisoblanadi, shu bilan birgalikda N2SO4 ishlab chiqarish uchun kerak bo‘lgan oltingugurt va pirit minerallari yetarli emas. Shu sababga ko‘ra ilg‘or texnik sohada mashhur olimlarning ishlari fosforit va appatitlardan fosforli o‘g‘itlar olishda  ularni kislotasiz parachalash uslubini ishlab chiqishga qaratilgan. Hozirda termik ishlov berish sohasida katta yutuqlarga erishilgan, ayniqsa ftorsizlantirilgan fosfat ishlab chiqarish istiqbollidir (42-rasm). 

42-rasm. Ftorsizlantirilgan fosfat

Jarayonning mohiyati appatitni (2-3% kremnezem qo‘shib) 1400-1500 gradusgacha yoki Qoratog‘ fosforitini (oxak qo‘shib) suv bug‘lari ishtirokida qizdirishdan iborat. Bu sharoitlarda appatitning kristal panjarasi yemiriladi va ftorning 90% gacha qismi ajralib chiqadi. 
Har hil tarkibli kuchsiz kislotalarda eruvchi fosfaritlar hosil bo‘ladi. Appatitga ishlov berganda olingan o‘g‘it tarkibida 30-32% P2O5 bo‘ladi, fosforitni qizdirilganda esa 20-22%. Bu fosfatlarning 70-92% qismi 2% li limon kislotasida eriydi. P2O5 ning miqdorini bir hil qilib hisoblab olganda superfosfat va ftorsizlantirilgan fosfat asosiy o‘g‘it sifatida solinganda bir hil samara berishi aniqlangan. Ftorsizlantirilgan fosfat oziqa tarkibidagi P2O5  ning miqdori yetarli bo‘lmay qolganda hayvonlarning mineral ozuqasiga qo‘shib beriladi.
  Tomasshlak-fosfatlarga boy temir rudalarida Tomas uslubida ishlov berishda hosil bo‘ladigan qo‘shimcha mahsulot hisoblanadi (43-rasm).  

43-rasm.Tomasshlak
        Metall eritiladigan konventorlarga, kuydirilgan ohak solinadi, bunda ohak hosil bo‘lgan fosfat angidrid bilan reaksiyaga kirib tetrakalsiyli fosfat 4Ca·P2O5 (yoki Ca4P2O9) hosil qiladi. Bunda shlak yuza qismga chiqadi. Uni ajratib olingandan va sovitilgandan keyin maydalanadi. Hosil bo‘lgan mahsulot tarkibida tetrakalsiyli fosfat qatori, qiyin eriydigan fosfatlar ham bo‘ladi, ularning o‘simliklar oziqlanishi uchun ahamiyati bo‘lmaydi. Bundan tashqari o‘g‘it tarkibida kalsiy silikat, temir, alyuminiy vanadit, magniy, marganets, molibden va boshqa elementlar, mikroelementlarning birikmalari ham mavjud bo‘ladi.
Aniqlanishicha, bu o‘g‘itlardan foydalanish mikroo‘g‘itlarga bo‘lgan talabni ancha kamaytiradi. Tomosshlakning andozaviy tarkibga ega emasligining sabablaridan biri undagi limon kislotada eruvchi P2O5 ning miqdori 7-8 dan 16-20% gacha bo‘lishidir. Tomasshlak- to‘q rangli og‘ir kukun, undan faqat asosiy o‘g‘it sifatida foydalanish mumkin. Nordon tuproqlarda yaxshi ta’sir etadi, chunki ishqoriy reaksiyaga ega. Tomasshlak, fosfatshlak, ftorsizlantirilgan fosfatlarda P2O5 miqdori 2% limon kislotada eritib aniqlanadi. Fosfatning bu shakldagisini limon kislotada eruvchi fosfat deb yuritiladi. Eritmaga kalsiy mono-di-tetrafosfatlar, shuningdek tomasshlak tarkibiga kiruvchi silikofosfatlar, fosfatshlak va boshqa termofosfatlar (CaP2·SiO2yoki Ca4P2O9·CaSiO3) o‘tadi.
Marten fosfatshlak.Cho‘yandan po‘lat olishda marten sanoatida ham, fosfatni biriktirib olish uchun ohak qo‘shiladi. Chiqindi sifatida ajralgan shlak, tomasshlakdan fosfori kam; uni fosfatshlak deb nomlanadi. Uning tarkibida: kalsiy tetrofosfatning ikkilamchi tuzi, kalsiy, temir, marganets, magniy va boshqa moddalar bo‘ladi. P2O5 ning miqdori 8 dan 12% gacha bo‘ladi (44-rasm).

Marten fosfatshlak
Uning deyarli hammasi limon kislota eritmasida eriydi. O‘g‘itning reaksiyasi kuchli ishqoriy.  Uni nordon va kuchsiz nordon tuproqlarda qo‘llash qulay.
Fosfatshlakni faqat asosiy o‘g‘it sifatida ishlatiladi. Uni qand lavlagisi uchun ishlatish yaxshi samara beradi.

Suvda erimaydigan fosfatlar
(Uch almashingan fosfatlar)

Fosforit uni. Fosforitni mayda un tarzida yanchish yo‘li bilan olinadi. Undagi fosfor gidroksil-apatit 3Ca3(PO4)2Ca(OH)2, karbonat-apatit 3Ca3(PO4)2  CaSO3, ftor-apatit 3Ca3(PO4)2 7CaF, tarzida va Ca3(PO4)2 kalsiy trifosfat shaklida uchraydi. Bu birikmalar suvda, kuchsiz kislotalarda erimaydi va ko‘p ekinlar uni  qiyin o‘zlashtiradi (45-rasm).

45-rasm. Fosforit uni

Fosforit uni gigroskopik emas, mushtlashib qolmaydi, ohakdan tashqari har qanday o‘g‘it bilan aralashadi. O‘g‘it ishlab chiqish sanoati fosforit uni tarkibidagi fosforning umumiy miqdori quyidagicha bo‘lgan to‘rtta navini  ishlab chiqaradi: oliy nav-30%, 1 nav-25%, 2 nav-22%, 3 nav-19%. Shuni ta’kidlab o‘tish lozimki, namligi qaysi sort bo‘lishidan qat’iy nazar 3% dan oshmasligi, maydalanish darajasi 0,18 mm, elakda qolgan qoldig‘i 20% dan oshmasligi kerak.
Fosforit uni tayyorlash uchun kimyoviy qayta ishlab, superfosfatga aylantirish uchun yaramaydigan, past sortli fosforitlardan foydalanish mumkin. U eng arzonfosforli o‘g‘it bo‘lib,  fosforli o‘g‘itlar ishlab chiqarishning umumiy hajmiga [image: Фосфоритная мука 2кг - купить по цене 142 руб. в Москве в интернет-магазине  AVP.LAND]nisbatan  superfosfatdan keyin ikkinchi o‘rinni egallaydi.
Fosforit unini qo‘llashda tuproqning umumiy yutish xususiyatini aniqlash ham muhim ahamiyatga ega. Uni bilish tuproqning asoslar bilan to‘yinmaganligini qanday namoyon bo‘lishini, ya’ni tuproq tomonidan kationlarni almashinuvli yutish darajasi qanday ekanligi haqida fikr yuritish imkonini beradi.  Bundan tashqari tuproqning asoslar bilan to‘yinish darajasini ham hisobga olish muhim ahamiyatga ega.  Agar uning kattaligi 70 dan past bo‘lsa fosforit unini samaradorligi ehtimoli ancha baland bo‘ladi. Fosforit unining samaradorligi fosforitlar tarkibiga, maydalanganlik darajasiga, o‘simliklarning xususiyatlariga, tuproqning xossalariga va birga solinadigan o‘g‘itlar turiga bog‘liq. Fosforit unini o‘g‘it sifatida qo‘llash uni solishdan ma’lum foyda olishda ishonch bo‘lgan taqdirdagina o‘rinli bo‘ladi.
D.N.Pryanishnikov fosforit unini yuqori normada solish (fosforitlash) hozirgi MDH davlatlarining 80 mln gektar tuproqlarida o‘tkazilishi zarur ekanligini isbotlab berdi.
D.N.Pryanishnikovning fosforitlarni tabiati va xossalarini o‘rganishga bag‘ishlangan tajribalari shuni ko‘rsatadiki, kristall fosforitlarga nisbatan amorf xillarini qo‘llash yaxshi samara berar ekan, chunki ular tezroq parchalanish xususiyatiga ega. Bu kabi xususiyatlar fosforitni maydalash darajasiga bog‘liq, chunki zarrachalarning diametri qancha kichik bo‘lsa, ularning nisbiy yuzasi shuncha katta bo‘ladi. Tuproq eritmasi tarkibidagi kislotalar ham, fosforit unining eng mayda zarrachalari bilan ta’sirlanadi va uning fosfatlarini eriydigan shaklga o‘tkazadi. Dolgoprud (Rossiya) agrokimyoviy stansiyada olib borilgan ko‘p yillik tajribalar shuni ko‘rsatadiki, maydalangan fosforit unini  bir xil meyorda ishlatilganda (1 ga yerga 45 kg P2O5) uning ta’siri kuzgi javdar hosiliga xuddi superfosfatnikiga  o‘xshab teng kuchli ta’sir etadi (24-jadval). 
D.N.Pryanishnikov ma’lumotlariga ko‘ra,   fiziologik nordon o‘g‘itlar (ammiak tuzlari va biroz miqdorda kaliyli, kuldan sement changi va nefelindan tashqari) fosforit unini tuproqda parchalanishini tezlashtiradi, aksincha fiziologik ishqoriy o‘g‘itlar (selitra) bu jarayonni biroz susaytiradi. Fosforitni solishdan oldin tuproqqa ohak solish maqsadga muvofiq emas, chunki tuproq eritmasini nordonligini va tuproqning qattiq fazasini anchaharakatchan potensial (almashinuvchi) nordonligini neytrallaydi.
24-jadval 
Javdar hosiliga fosforitning maydalanish darajasini ta’siri

	

№
	

Qo‘shimcha don hosili
	

Superfosfat dan
	Fosforit unidan (zarrachalarning diametri mm hisobida)

	
	
	
	0,08 dan kichik
	0,08-0,17 gacha
	0,17-0,5 gacha

	1
	1 gektarga sentner hisobida
	4,1
	3,1
	2,9
	1,8

	2
	% hisobida
	26
	23
	18
	12



Shuning natijasida fosforitning tuproq bilan o‘zaro ta’sirlanishi uzoq muddatga cho‘zilib ketadi. Kuzatuvlar shuni ko‘rsatdiki, kalsiy karbonad mavjudligida fosforitdagi trifosfat tuproq tomonidan toki, karbonatli ohak erimaguncha parchalanmaydi (yemirilmaydi). Lekin fosforit unini solingandan keyin uning tuproq bilan qisman bo‘lsada reaksiyasi sodir bo‘ladi, shundan keyingina  nordon tuproqlarda ohak qo‘llashning ziyoni bo‘lmaydi. Hamma gap shundaki fosforitni iqtisodiy jihatdan samara beradigan normada (meyorda) solinganda u ohakning o‘rnini bosa olmaydi. Shuning uchun o‘ta nordon tuproqlarda nordonlik o‘simliklarga salbiy ta’sir ko‘rsatish bilan birga, ularni fosforitlarni eriydigan shaklga aylantirilgan birikmalarini o‘zlashtirish imkoniyatidan ham mahrum qiladi.
Dolgoprud agrokimyoviy stansiyasida o‘tkazilgan tajribalar shuni ko‘rsatdiki, hatto fosforit unini yuqori meyorchegarasida solinganda 10 yildan keyin uning ancha qismi parchalanib bo‘lgandan keyin ham, tuproqning nordonligi va uning asoslar bilan to‘yinish darajasi o‘zgarishsiz qolar ekan (25-jadval).
25-jadval
Tuproq xossalariga fosforit uni meyorlarining  ta’siri

	
№ 
	
Ko‘rsatgichlar
	Fosforit unidagi P2O5 ning meyori (1 gektarga kg hisobida)

	
	
	0
	45
	135
	270
	540

	1.
	Suv eritmasini pH
	5,7
	5,5
	5,6
	5,8
	5,8

	2.
	Potensial nordonlik 100 g tuproqda m. ekv hisobida
a) almashinuvli
b)gidrolitik
	

0,42
2,93

	

0,41
2,95
	

0,25
2,78
	

0,16
2,58
	

0,16
2,50

	3.
	Asoslar bilan to‘yinish darajasi (% hisobida)
	66
	68
	75
	78
	79



Shu narsani e’tiborga olish lozimki, amaliyotda P2O5 ning fosforitdagi miqdori 90-135 kg dan ziyod bo‘lganida qo‘llanilmaydi. Ma’lum bo‘lishicha, bu o‘g‘it ta’sirida nordonlikning o‘zgarishi juda kam bo‘ladi. Nordon torf fosforitni yaxshi parchalaydi.
D.N.Pryanishnikov labaratoriyasida olib borilgan tadqiqodlardan ma’lum bo‘ldiki, yuqorigi torf va fosforitning keng nisbati (100:1) da fosforit suvda eriydigan birikmaga aylanadi. Lekin uning to‘liq erishi uchun zarurat yo‘q. Agar u ikki almashingan kalsiy fosfatga aylansa shuning o‘zi yetarli bo‘ladi, shuning uchun torfofosforitli kompostlarni (aralashmalarni) tayyorlashda torfni fosforitga bo‘lgan nisbatlarini 95:5 tarzida olish mumkin bo‘ladi.
Bunday kopostlar tayyorlashda fosforitni parchalash uchun faqat yuqori torf  kerak bo‘lib qolmay; balki qo‘shimchayuqori potensial nordonlikka ega bo‘lgan pastda hosil bo‘lgan torf ham kerak bo‘ladi, buni ustiga bu torf azot va kul elementlariga ancha boy bo‘ladi.
Go‘ng, fosforitli kompostlar ham yuqori darajadagi ta’sir etish xususiyatiga ega.
D.N.Pryanishnikov tajribalari har xil o‘simliklarni fosforit uni o‘g‘itiga nisbatan har xil munosabatda bo‘lishini isbotlaydi. Ko‘p o‘simliklar uni faqat ma’lum nordonlikka ega bo‘lgandagina o‘zlashtiradilar. Bunday ekinlar jumlasiga g‘allasimonlar, zig‘ir, lavlagi, kartoshka, no‘hot, yo‘ng‘ichqalar kiradi.
Shulardan kuzgi javdar, yo‘ng‘ichqa, no‘hot boshqa ekinlaga nisbatan biroz fosforit unini yaxshiroq o‘zlashtiradi. Boshqa ekin guruhi fosforit unini kuchsiz nordon muhitda va hatto neytral muhitda yaxshi o‘zlashtiradi. Bular jumlasiga lyupin, grechixa, esparset, gorchitsalar kiradi. Bu ekinlar tuproq fosforini ham yuqori darajada o‘zlashtirish qobiliyatiga ega bo‘ladi.
Hosilga ijobiy ta’sir etish davomiyligi nuqtai nazaridan fosforit uni fosforli o‘g‘itlar orasida birinchi o‘rinda turadi. Demak, uzoq almashlab ekishning butun rotatsiyasi bo‘yicha nordon va kuchsiz tuproqlarda fosforitlashni takrorlashga hojat bo‘lmaydi. Superfosfatni esa hamma ekinlar uchun ekishdan oldin solinishi lozim. Xuddi shunday eruvchi va erimaydigan o‘g‘itlarni o‘zaro moslab ishlatilishi iqtisodiy jihatdan ham, o‘simliklar talabini qondirish jihatidan ham foydali bo‘ladi. Bunda faqatgina boshqa elementlar bilan oziqlanish darajasi (azot, kaliy) ga e’tibor berilishi lozim. Ularning tanqisligini birgina fosforning o‘zi bilangina to‘ldirib bo‘lmaydi. Ba’zida mikroelementlarning tanqisligi bo‘lgan hollar ham uchrab turadi.



Fosforli o‘g‘itlardan foydalanish

Fosforli o‘g‘itlarni asosiy tarzda solinishi. Superfosfatni uya-uya tarzida solinishi o‘simliklarning dastlabki o‘sishini tezlashtirish uchun lozim bo‘lsa, asosiy tarzda solinadigan o‘g‘it uzoq vaqt  davom etgan vegatatsiya davri davomida oziqlanishdagi fosfor tanqisligini bartaraf etish maqsadida  solinadi. Bu tanqislikning yuzaga chiqishi tuproq tarkibidagi tabiiy zahiralarini o‘simlik tomonidan o‘zlashtirilmaydigan holatdan o‘zlashtirilidigan holatga o‘tishida har xil omillarning ta’siri  sekin va yetarli bo‘lmasligidandir.
 Asosiy tarzda solinadigan o‘g‘itning to‘g‘ri tashkil etilishiga quyidagi omillar ta’sir etadi: 1) Solish muddati; 2) solish chuqurligi; 3) shakli (eruvchanlik); 4) norma (meyor) va 5) boshqa ozuqa moddalari bilan mutanosibligi.
Neytral reaksiyaga yaqin tuproqlar uchun suvda eruvchi fosfat kislota tuzlarini solish muddati uncha ahamiyatga ega bo‘lmaydi, chunki ularning ishqorlanishi natijasida yo‘qolishi kuzatilmaydi, kimyoviy bog‘lanish esa kalsiy difosfat hosil bo‘lishi bilan chegaralanadi, bu modda esa o‘simliklar tomonidan o‘zlashtirilaveradi. Superfosfatni qora tuproqqa ekishgacha 5-7 kun oldin solish  o‘simliklar (makkajo‘xori, suli, tariq, boda) ning hosilini pasaytirmaydi (46-rasm).

	[image: Фосфорные удобрения: какие бывают, виды, названия, особенности применения  для сада и огорода]
	[image: Минеральные удобрения: что это, состав, виды, применение, дозировки]


46-rasm. Fosforli o‘g‘itlarni asosiy tarzda solinishi

Nordon tuproqlarda ikki almashingan kalsiy fosfat qatori alyuminiy va temir fosfatlari ham hosil bo‘ladi, ularning o‘simliklar tomonidan o‘zlashtirilish ko‘rsatkichiyanada past. Bu narsani e’tiborga olgan holda, o‘simlik bo‘lmagan vaqtda, superfosfatning nordon tuproqlar bilan uzoq muddatda ta’sirlashuvini oldini olish lozim.
[image: Основные правила внесения минеральных удобрений | Наш огород | Яндекс Дзен]
47-rasm. Superfosfatni asosiy tarzda solinishi
Asosiy tarzda solinadigan superfosfatni solishda uni qancha chuqurlik oralig‘iga solish ahamiyat kasb etadi, chunki tuproqda fosfat kislota anionlari juda kuchsiz ravishda harakatlanadi (47-rasm).  
32P bilan olib borilgan tajribalar shuni ko‘rsatadiki,  yaylovlarda superfosfatning eng yuqori normadagi miqdorini (1 gektarga 450 kg P2O5) yerning yuza qismida taqsimlanganda fosfor 2,5 sm dan chuqurroqqa o‘tmas ekan.
O‘simlikning yoshiga qarab uning o‘g‘it tarkibidan o‘zlashtiradigan fosfor ulushi  kamaya boradi. Xususan, bu narsa makkajo‘xori o‘simligi bilan olib borilgan tajribada isbotlandi. Ekish vaqtida birinchi holatda superfosfatni urug‘dan 5 sm chuqurlikka, ikkinchiholatda 5 sm atrofidagi masofaga solindi.
O‘sishning boshlanish fazalarida o‘simlik fosforni  butun fosforli o‘g‘itlardan o‘zlashtiradi.  Pishish  fazasida bu faqat 0,1 qismini tashkil qilib, qolgan  0,9 qismini o‘simlik tuproqdan oladi. Ildiz tizimi tuproqning butun hajmini egallagan sharoitida, fosforni tuproqqa solinish chuqurligi o‘z ta’sirini ko‘rsatadi. Faqat 10 sm va undan ko‘proq  chuqurlikka solingandagina o‘g‘it o‘simlikning  fosforli oziqlanishida muhim ahamiyatga ega bo‘lishi aniqlandi.
Dalada tuproqqa solinadigan asosiy fosforli o‘g‘itning qancha chuqurlikka solinishi, ayniqsa, namligi kam bo‘lgan zonalarda o‘simlik tomonidan foydalanilish darajasiga kuchli ta’sir etadi (48-rasm). 

[image: Функциональные особенности и назначение разбрасывателя минеральных удобрений]
48-rasm. Dalada tuproqqa asosiy fosforli o‘g‘itni solish

O‘simlik suvni ham, ozuq moddalarini ham ildiz tuklari orqali qabul qiladi, lekin ildiz tuklari quruq tuproqda rivojlanmaydi va unda o‘ladi. Aynan haydalanadigan yerning yuqori qatlami hatto  namligi yetarli zonada ham bir necha bor yozda qurib qoladi.
Bu davrlarda uncha chuqur bo‘lmagan qatlamga solingan fosfatli o‘g‘it ildiz tomonidan o‘zlashtirilmaydi. Superfosfatni ancha chuqurroqqa solishning ahamiyatini K.A.Timiryazov Simbirsk guberniyasida 1867 qurg‘oqchilik yilida o‘tkazgan tajribasi orqali isbotlagan edi. U qurg‘oqchilik yillarida superfosfatning g‘allasimon ekinlarining qurg‘oqchilikka chidamliligini  oshirishini qayd etadi. Bu narsa keyinchalik ko‘p olimlarning ishlari tufayli takror-takror isbotlandi.
Hatto sug‘oriladigan sharoitda ham fosfatlar tuproqda juda sekin harakatlanadi: Virjiniya (AQSH) da olib borilgan to‘rt yillik kuzatuvlar shuni ko‘rsatdiki, changli-qumoq tuproqlarning yer yuzasiga har gektarga 112-224 kg P2O5 hisobida superfosfat berilganda, uning tarkibidagi fosfat-ionlar faqat 5 sm ga harakatlangan. Sug‘orilmaydigan sharoitda fosfat kislotaning kaliyli va kalsiyli tuzlari og‘ir tuproqlarda 0,5-1,5 sm ga, yengil tuproqlarda biroz chuqurlikkacha harakatlangan.
Tuproqning unchachuqur bo‘lmagan qismiga solingan o‘g‘it uning chuqurroq qismi bilan haydash jarayonida aralashadi, bu holat  keyingi ekiladigan ekinlarga ijobiy ta’sir etadi.  Muayyan ekin uchun qo‘llaniladigan haydash chuqurligi asosiy tarzda solinadigan fosforli o‘g‘itning solinish chuqurligini ham belgilaydi. Uning me’yoriy chegarasi tuproqning unumdorligiga, birinchi ekin, undan oldin ekilgan ekin, qo‘shilib solinadigan boshqa o‘g‘itlar miqdoriga bog‘liq holda, har gektar yerga P2O5 ga hisoblanganda 30-45 dan 90-120 kg gacha bo‘lgan miqdorni tashkil qiladi.
Fosforli o‘g‘itlarning yuqori me’yorlari mevali va texnikaviy ekinlar uchun, ayniqsa, unumdorligi kam bo‘lgan tuproqlarda, o‘rtacha miqdorlar-makkajo‘xori, kartoshka, sabzavot va yem-xashak o‘simliklari uchun, kam miqdorlar- don g‘allasimonlari va don dukkaklilari uchun qo‘llaniladi.
Birinchi ekin tomonidan fosforning o‘zlashtirilish koeffitsenti 5-15% bo‘lishi, qulay sharoitlarda esa 25% gachayetishi isbotlangan. Anchayuqori o‘zlashtirish koeffitsiyenti pichanzor va yaylovlarda kuzatilib uning miqdori 21-40% gachayetib boradi.
O‘simliklarning o‘g‘it tarkibidagi fosforni o‘zlashtirish samaradorligini oshirishning yana bir usuli uni zahira holda tuproqqa solishdir. Fosforli o‘g‘itlarning samaradorligi uni joy-joyiga (uya-uya qilib) solganda oshadi (26-jadval). 

26-jadval 
Fosforning o‘zlashtirilishiga fosfatli o‘g‘itlarni turlicha qo‘llashning ta’siri
	



№
	



Ekinlar
	N60 P60 K60 solishdan olingan qo‘shimcha hosil 1 ga yerga s hisobida
	Fosforni o‘zlashtirilishini hisoblash koeffitsenti (% hisobida, birinchi yil)

	
	
	Sochib solinganda
	Joy-joyiga (lokal) solganda
	Sochib solinganda
	Joy-joyiga (lokal) solganda

	1
	Kartoshka
	119,0
	116,0
	29,3
	50,2

	2
	Kuzgi bug‘doy
	7,1
	11,9
	13,7
	23,1

	3
	Kuzgi javdar
	4,4
	7,4
	9,4
	14,1

	4
	Suli
	5,7
	8,8
	8,2
	13,8



P2O5 ning o‘g‘it va tuproq tarkibidagi qismlarini o‘zlashtirilish darajasini aniq ravishda aniqlash uchun izotop uslubidan foydalanish zarur. Shu bois bu yerdagi hisob-kitob raqamlari ancha taqribiy ko‘rsatkichdir. Nazorat va o‘g‘it berilgan variantlarga qarab, o‘simliklarning fosforni har ikki holatda ham  ildizlar orqali o‘zlashtirilishi hisobga olinadi. Aslida o‘g‘itlangan ekinlar o‘g‘itlanmaganlarga nisbatan tuproqdagi fosforni yaxshiroq o‘zlashtiradi.
Dukkaklilardan keyin ekiladigan o‘simliklar, tuproqlarda tuganakli bakteriyalar tomonidan, atmosfera azoti hisobiga ancha miqdorda azot to‘plab, boshqa xildagi oldin ekilgan ekinlarga nisbatan fosforga ko‘proq talabchanlikni namoyon qiladi (27-jadval).





27-jadval 
Yo‘ng‘ichqa almashlab ekilgan maydonlarda bir xil normada solingan  superfosfatning samaradorligi

	

№
	
Tajriba stansiyalari
	
Ekin
	Almashlab ekish sharoitida olingan qo‘shimcha hosil
(1 gektar yerga s hisobida)

	
	
	
	Yo‘ng‘ichqasiz
	Yo‘ng‘ichqa bilan

	1
	Nosov
	Kuzgi javdar
	1,1
	6,2

	2
	Harkov
	Kuzgi javdar
	1,5
	3,5

	3
	Nemerchan
	Qand lavlagisi
	30,2
	66,6



Superfosfat solishdan olinadigan qo‘shimcha hosil hamma tuproqlarda o‘zaro bir-biriga yaqin bo‘lgan raqamlarni tashkil qiladi, bu qonuniyatdan sur tusli o‘rmon va janubiy qora tuproqlar mustasno, ularda tegishli miqdorlar ancha kam bo‘lgan raqamni tashkil qiladi. O‘simliklarning sur tusli o‘rmon tuproqlarda solingan superfosfatga nisbatan unchalik hozirjavob bo‘lmasligi ularda fosforning organik birikmalarini ancha yuqori darajadagi harakatchanligi va qora tuproqlarga nisbatan ekinlarning azot bilan ta’minlanishini yomonroq bo‘lishi tufaylidir, deb tushuntirsa bo‘ladi. Janubiy qoratuproqlarda namlikning kamligi bilan ko‘zga yaxshi tashlanadi.
 Oddiy va konsentrlangan superfosfatlar va pritsipitatlarning P2O5 miqdorini o‘zaro bir xil qilib solinganda chimli-podzol, sur tusli o‘rmon tuproqlar, degradatsiyalangan, kuchli va oddiy qoratuproqlarda har xil ekinlardan olingan o‘rtacha hosilning miqdori juda yaqin bo‘lgan. 
Fosforit unining samaradorligi ekin ekiladigan tuproqning nordonlik darajasi va boshqa omillarga bog‘liq. Mustaqil davlatlar hamdo‘stligi davlatlari hududlarida taxminan 4 mln tonna fosforit unidan foydalaniladi. Agar uni samarali va ilmiy asoslangan meyorchegaralarida, ya’ni har gektarga 3-4 s qo‘llanilsa, unda 10-12 mln gektar chim-podzol tuproqlarni o‘g‘itlash mumkin bo‘ladi.
MDH davlatlarining tuproqlarini xilma-xil bo‘lishi fosforli o‘g‘itlarining hammasidan unumli foydalanish imkonini beradi.
Ammiakni yo‘qotmaslik uchun fosforli o‘g‘itlarning ishqoriy shakldagi xillarini (tomasshlak, fosfatshlak) ammiakli tuzlar bilan aralashtirib bo‘lmaydi.
Quruq superfosfatni yerga solishdan birozgina oldin quruq ammiakli va nitratli azotli o‘g‘itlar bilan aralashtirish mumkin.
[image: Как рассчитать внесение фосфора | AgroCounsel] Ammiakli selitra bilan oldindan aralashtirib qo‘yish, aralashmaning namlanib qolishiga, ammoniy sulfat bilan aralashtirilishi esa uni yangidan hosil bo‘lgan gips bilan ushlab qolinishiga olib keladi. Nordon superfosfatni nitrat o‘g‘it bilan aralashtirilishi uchuvchan nitrat kislotani yo‘qolishiga olib kelishi mumkin:
H3PO4  NaNO 3 NaH2PO4  HNO3
Superfosfatning nordonligi o‘simlik uchun zararli, shuning uchun uni neytrallash lozim. Buning uchun mexanik aralashtirgan holda unga 15% gacha fosforit uni yoki 10% gacha dolomit uni yoki shuncha karbonatli ohak qo‘shiladi. O‘yuvchi ohakni qo‘shish mumkin emas, chunki bunda fosfat kislota o‘simlik tomonidan yomon o‘zlashtiriladigan birikma shakliga o‘tib qoladi. Superfosfat bilan olib borilgan ko‘p yillik tajribalar shuni ko‘rsatdiki, bu o‘g‘itni solish natijasida tuproqning nordonligi o‘zgarmaydi. Hamma fosforli o‘g‘itlarlarinng namlanish natijasida ularning fizik xossalari va sochiluvchanliklari yomonlashadi, masalan, superfosfatning  granulalari shikastlanib uvalanib ketadi. Buni oldini olish uchun uni zavoddan chiqarilgan idishda va albatta quruq joyda saqlash kerak.
Ekinlarni superfosfat bilan oziqlantirish
Ekinlarni ularning o‘sishi jarayonida oziqlantirishning maqsadga muvofiqligi, tashqi ko‘rinishidan namoyon bo‘lib qolgan fosforning tanqisligini oldini olish, asosiy o‘g‘itlar bilan fosfatlarni to‘liq ravishda solinmaganligini o‘rnini to‘ldirishdan iborat. Nordon tuproqlarda superfosfatni ularning zarrachalari bilan ta’sirlanish muddatini qisqartirish yoki bu ta’sirlanishni umuman oldini olish (ildizsiz oziqlantirish) yo‘li bilan o‘simliklar tomonidan P2O5 ning o‘zlashtirilishi koeffitsentini oshirishga qaratilgan bo‘ladi.
Fosfat kislota ionlari barglar tomonidan jadal yutilibgina qolmasdan, balki o‘simlikning boshqa qismlariga, to ildizlarigacha harakatlanadi, hatto ular orqali tuproqqacha ajratib chiqariladi. Lekin ildizsiz fosforli oziqlanish juda chegaralangan ahamiyatga ega bo‘ladi va o‘simlikka miqdoriy jihatdan kam foyda keltiradi. Ildizsiz fosforli oziqlantirishni katta maydonlarda amalga oshirish juda qiyin, bunda suvning ko‘p miqdorda sarflanishi tufayli, juda qimmatga tushadi, chunki barglarning kuyib qolishini oldini olish maqsadida o‘ta suyultirilgan eritmalardan foydalanib purkashni takror-takror amalga oshirish lozim bo‘ladi.
Superfosfat bilan tuproq orqali ekinlarni oziqlantirishning ham bir qator qiyinchiliklari mavjud. Fosfat kislota anionlarini tuproq tomonidan kimyoviy va fizik-kimyoviy jihatdan juda tez bog‘lanib olishi tufayli, o‘g‘itning uni tashlab qo‘yilgan joyidan ham vertikal, ham gorizontal yo‘nalishlar bo‘ylab harakatlanishi juda sust bo‘ladi. Demak, superfosfatni yeryuzasiga sepilishiga yo‘l qo‘ymaslik kerak, sepilgandan keyin esa (zig‘ir va boshqa sepib ekiladigan ekinlar uchun) boranalashni amalga oshirish kerak.
Amaliyotda xo‘jalik u yoki bu ekinga har xil sabablarga ko‘ra, asosiy o‘g‘itni yetarli miqdorda solmasligi mumkin, bunday holatda qo‘shimcha ravishda oziqlantirish zarur bo‘lib qoladi.
Qator orasiga ishlov beriladigan ekinlarga superfosfat bilan ishlov berish jarayonida tuproq orasiga solish (10-12 sm dan kam bo‘lmagan yaxshisi 14-16 sm chuqurlikka) yo‘li bilan oziqlantirish yaxshi samara beradi, lekin bu narsa asosiy o‘g‘it  yetarlicha solinmagan hollardagina mumkin bo‘ladi.
Sinov savollari:
1. Apatitlar va fosforitlar: ularning o‘xshash va farqlanuvchi belgilari.
2. Fosforli o‘g‘itlarni eruvchanligiga ko‘ra qanday guruhlarga bo‘lish mumkin?
3. Superfosfatni olish usulini tushuntirib bering. Oddiy va qo‘sh superfosfatniig farqi nimada?
4. Kuchsiz kislotalarda eriydigan fosforli o‘g‘itlarga tavsif bering.
5. Fosforli o‘g‘itlarni asosiy o‘g‘itlash jarayonida kiritish va
uning samaradorligi.
6. Fosforli o‘g‘itlarni ekish bilan birga qo‘llashning o‘ziga xos
tomonlarini tushuntiring. 
7-bob. Kaliyli о‘g‘itlar
Kaliy Yer qobig‘i massasining 2,5% ini tashkil etadi. Tabiatda kaliyning 3 ta izotopi: bo‘lib, oxirgisi radioaktiv hisoblanadi, yemirilish  davri 1,3 * 10 9 yilga teng.
Kaliyli о‘g‘it olinadigan xomashyolar. Tarkibida kaliy tutuvchi yuzlab minerallar ma’lum: silvinit nKCl+ mNaCl, karnallit KS1MgS12 6H2O, ortoklaz  K[AlSi3O8](49,50-rasmlar). 
[image: ]
49-rasm. Tarkibida kaliy tutuvchi minerallar

	[image: https://zakamnem.ru/wp-content/uploads/2019/08/Silvinit.jpg]
	[image: ]
	[image: https://www.geolib.net/wp-content/uploads/2010/11/Ortoklaz-150x150.jpg]

50-rasm. Tarkibida kaliy tutuvchi minerallar

Silvinit - bu galit va silvit (nNaCl+mKCl) va ba'zi aralashmalarning o'zgaruvchan qatlamlaridan tashkil topgan cho'kindi jins. Tosh konlari nisbatan kam uchraydi, asosiy qazib olish va undan o’g’it ishlab chiqarish Kanada, Rossiya, Belorusiya, Isroil, O'zbekiston va Germaniyada amalga oshiriladi.
Karnallit mineral bo’lib, qo'sh tuzdir: brom, rubidiy va seziy aralashmalaridan iborat suvli kaliy va magniy xloridi. Impirik formulasi: KCl · MgCl2 · 6H2O. U oq va qizil rangli donador massalar shaklida uchraydi. Bu kaliy tuzi kaliyli o'g'itlar ishlab chiqarish uchun muhim xomashyo manbaidir.
Ortoklaz - dala shpati guruhidagi keng tarqalgan mineral bo’lib, ortoklazkimyoviy formulasi K[AlSi3O8]. Ortoklazning asosiy konlari Hindiston (Madras), Shri-Lanka, Norvegiya, Shvetsiya va Madagaskarda joylashgan.Ortoklaz Yer qobig‘I massasining 18% ni tashkil etadi. Ortoklaz suv bilan kuchsiz reaksiyaga kirishsa ham, kaliyning ko‘p qismi tuproqqa ortoklazdan o‘tadi. Ortoklazning tabiiy suvlar, karbonat angidrid ta’sirida kimyoviy parchalanishi natijasida portlash hosil bo‘ladi. U suvda yaxshi eriganligi uchun o‘simliklar yaxshi o‘zlashtiradi. 
Kaliy sulfat eng qimmatli hisoblanadi. Odatda kaliy tuz shaklida ishlatiladi. Oqsillovchi va antiseptik modda kaliy xlorat KS1O3 (bertole tuzi) gugurt ishlab chiqarishda, potash K2SO3 esa shisha ishlab chiqarishda zarur. 

Kaliyli o‘g‘itlar ishlab chiqarish va ularning xossalari
Kaliyli o‘g‘itlar ishlab chiqarish uchun xomashyo bo‘lib, tabiiy kaliy tuzlari  hisoblanadi. Ularning asosiy konlari, Rossiya, Belorussiya, Qozog‘iston, O‘rta Osiyoda joylashgan.
      Barcha kaliy tuzlari konlari 2 turga bo‘linadi: xloridli (92%) va sulfatli. Xom-ashyoga bog‘liq ravishda ishlab chiqariladigan o‘g‘itlar ham xlorli va sulfatli turlarga bo‘linadi.
      Xloridli kaliyli o‘g‘itlar ishlab chiqarish uchun asosiy xom-ashyo bo‘lib, silvin (KS1) va galit (NaCI) minerallari aglomerati bo‘lgan silvinit hisoblanadi. Silvinit 12-15% K2O saqlaydi. Sulfatli kaliyli o‘g‘itlar kainit- KC1MgSO43H2O, langbeynit- K2SO42MgSO4, shenit –K2SO4MgSO46H2O kabi minerallardan olinadi.
      Nefelin konsentratidan (QNa) OA1O2SiO - kompleks ishlov berish orqali alyuminiy oqsili, sement, soda va potash K2SO3 olinadi.
      Karnalit KC1MgC16H2O rudalaridan magniy ajratib olingach kaliy–xlorid elektrolit olinadi.
      Kaliyli o‘g‘itlar konsentrlangan (xlorli kaliy, kaliy sulfati, xlorli kaliy elektrolit, kaliy tuzi, kalimagneziya, kaliy-magniyli konsentrat) va xom kaliy tuzlari (silvinit karnalit) turlariga bo‘linadi.
      K a l i y   x l o r i d i - KCl Asosiy kaliyli o‘g‘it bo‘lib umumiy ishlab chiqarilayetgan kaliy saqlovchio‘g‘itlarning 80-90% ini tashkil etadi. Tarkibida 53,7-60,6 % K2O, 1% dan kamroq namlik saqlaydi. Tashqi ko‘rinishi oq yoki pushti rangdagi kristall modda (50,51,52-rasmlar).







[image: Хлористый калий: описание, инструкция по применению, расход]

[image: Калийные удобрения - виды и способы применения]
[image: Калий хлористый (удобрение) мешок 50кг K 62% пр-во Беларусь: продажа, цена  в Чернигове. калийные удобрения от "AgroShop" - 238421306]
50-rasm.Kaliyxlorid

[image: Калийные удобрения: сернокислые и хлористые, способ применения]
51-rasm.Sulfatli va xloridli kaliyli o‘g‘itlar
[image: Калийные удобрения: что это, виды, применение]
52-rasm.Kaliyli o‘g‘itlar 

      Kaliy xloridi 2 usulda flotatsion va galurgik usulda olinadi.
      Flotatsion uslubda KC1 silvinit rudasidan olinadi. Bu usul KC1 va NaCI minerallarining yuzasi suv bilan turliga namlanishiga asoslangan. Maydalangan ruda suvli eritmaga moysimon aminlar qo‘shilib, pulpa orqali havo purkaladi. Eritma yuzasiga so‘zib chiqayotgan pufakchalarga KC1 ning gidrofob mineralli silvin qo‘shilib chiqadi. NaCI esa chukmada qoladi. Pufakchalar so‘zib olinadi, sentrifugada qo‘g‘itilib olinadi (53-rasm).

[image: Флотация флюоритовых руд - Способ флотации флюоритовых руд]

53-rasm.Flotatsion uslubda silvinit rudasidan KC1 olish sxemasi
Galurgik usul silvinit rudasi tarkibiy qismi bo‘lgan silvin va galit rudalarining suvda turlicha eruvchanligiga asoslangan. Eritish 90-100oC haroratgacha olib boriladi va 20-25oC haroratgacha sovitiladi. Eritma harorati 100oC darajaga yetganda KCl eruvchanligi 2 marta oshadi, NaCl eruvchanligi kamayadi. Sovutilganda silvin kristall holatda bo‘ladi, galit esa eritmada qoladi (54-rasm).
[image: ]
54-rasm.Galurgik uslubda silvinit rudasidan KCl olish sxemasi

Hozirgi paytda kaliy xloridi olishning gidrotsiklon usuli ham qo‘llaniladi. Bu usul silvin (1,987 g\sm) va galitning (2,176 g\sm) turlicha zichligi asosida ajratib olishga asoslangan.
	Flotatsion va galurgik usulda olingan kaliy xlorid mayda kristall bo‘lib, saqlanganda qotib qoladi. Shu tufayli uni ulchami 1-3 mm kattalikda donador holga keltiriladi. Kaliy xloridi qotib qolishini kamaytirish maqsadida uning tarkibiga aminlar qo‘shiladi.
	 K a l i y s u l f a t i – K2SO4.  Mayda kristalli oq rangdagi kukunsimon, 1,2% namlikdagi modda. Tarkibida 46-50 % K2O saqlaydi, qotib qolishga moyiligi kuchsiz, qopda va ochiq holda tashiladigan o‘g‘it.
	Kaliy sulfati 2 bosqichda shenit minerallini langbeynitga konversiyalash va kaliy xlorid qo‘shish orqali olinadi:
2KC1 + 2MgSO4 = K2SO4  * MgSO4  +  MgC12
K2SO4  * MgSO4  + 2KC1 = K2SO4+ MgC12
      Fizikaviy xususiyatlariga ko‘ra juda yaxshi, suvda oson eruvchan, xlorga sezuvchan ekinlar uchun qo‘llash qulay bo‘lgan o‘g‘it. Kaliy sulfati tannarxi yuqori bo‘lgani bilan boshqa kaliyli o‘g‘itlardan farq qiladi.
      K a l i y  x l o r - e l ye k t r o l i t - kaliy xloridning natriy va magniy xloridli aralashmasi. Tarkibida 31,6-45,5%  K2O, 5% dan MgO, NaO, va 50% gacha xlor saqlaydi. O‘simliklarga ta’siri bo‘yicha kaliy xlorididan qolishmaydi. Tarkibida 4% gacha namlik saqlovchi changlanuvchan sarg‘ish rangli kukunsimon  o‘g‘it. Ochiq holda saqlanganda qotib qolmaydi.
Qog‘oz holta yoki ochiq holda tashish mumkin.
      K a l i m a g n ye z i ya - K2SO4 * MgSO4. Kainit-langbeynit rudalaridan olinadi. Tarkibida  26-28 % K2O, 9% MgO saqlaydi, namligi 5% dan oshmaydi. Ochiq havoda qotib qolmaydi. Yengil mexanik tarkibli tuproqlarda kartoshka ekini uchun qo‘llashga tavsiya etiladi.
      K a l i y - m a g n ye z i a l   k o n s ye n t r a t - kulrang, donador 1,5-7 %  namlikdagi 18,5% K2O, 9% MgO oziqa moddalari saqlovchio‘g‘it. Xlorga sezgir ekinlar, xlorli sho‘rlangan tuproqlar sharoitida qo‘llash uchun tavsiya etiladi.
      40% li  k a l  i y   t u z i - KC1 + NaC1. Pushti rang kristallari mavjud bo‘lgan kulrang kristalli kukunsimon holdagi kaliy xlorid va silvinit aralashmasidan, iborat o‘g‘it. Namligi 2% dan ko‘p bo‘lmagan, 40% K2O   saqlovchi, ochiq havoda saqlanganda qotib qoladigan kaliyli o‘g‘it. Nitriyga talabchan ekinlar (ildizmevalilar) va qum va qumloq mexanik tarkibli tuproqlar sharoiti uchun tavsiya etiladi.
      K a i n i t - KCI*MgSO4*3H2O qisman NaCI saqlaydi. Qo‘ng‘ir-pushti rangli yirik  kristalli, 5% dan ko‘p bo‘lmagan namlikdagi  kaliyli o‘g‘it. Tarkibida 10% oziqa moddasi saqlaydi. Ochiq holda saqlaganda qotib qolmaydi.
      S ye m ye n t   ch a n g i - Sement ishlab chiqarish sanoati chiqindisi, xlorsiz kaliyli o‘g‘it hisoblanadi.10-15% K2O saqlovchi, donador qog‘oz qoplarga solingan holda ishlab chiqariladi. ushbu o‘g‘itda kaliy karbonat,-bikarbonat, sulfat va silikatli tuzlar shaklida bo‘ladi. Kislotali tuproqlarda xlorga sezgir ekinlar uchun tavsiya etiladi.
      P o t a sh -  K2CO3  . Fiziologik ishqoriy kaliyli o‘g‘it, tarkibida 63-67 % K2O saqlaydi. Gigroskopikligini kamaytirish maqsadida Ca qo‘shiladi. Kaliy bikarbonati KHCO3 47,0 % K2O saqlaydi. O‘tloqzor va dalalarni asosiy o‘g‘itlash uchun tavsiya etiladi.
      S i l v i n i t - KC1*NaC1. Maydalangan silvinit rudasi bo‘lib, pushti-qo‘ng‘ir rangli kristall modda, kristallar ulchami 1-4 mm, 11-12% K2O va 75-80% NaC1 salaydi. Ochiq havoda qotib, mushtlashib qoladi, ildizmevali natriyga talabchan ekinlar uchun tavsiya etiladi. Tarkibida kaliy kam bo‘lgani sababli uzoq masofaga tashish maqsadga muvofik emas.
K a r n a l l i t - KC1*MgC1 *6H2O. 12-13% K2O saqlovchi, juda gigroskopiq ochiq havoda qotib qoluvchi, maydalangan rudadir. O‘g‘it sifatida deyarli qo‘llanilmaydi. Magniy ishlab chiqarish uchun xomashyo hisoblanadi.
      Kaliyli o‘g‘itlar tuproq mexanik tarkibiga, undagi harakatchan kaliy miqdoriga, namlanish darajasi, ekin biologik xususiyati, rejalashtirilgan hosil miqdori va sifatiga bog‘liq ravishda taqsimlanadi. Kaliyli o‘g‘itlar avvalo qumli, qumloq chimli-podzol, torfli-botqoq va qayir tuproqlar sharoitida samaralidir.
      Qumoq mexanik tarkibli kulrang o‘rmon, ishqorsizlangan qora tuproqlarda kaliy bilan o‘rta va kam ta’minlangan sharoitlarda o‘g‘itlarning ekinlar hosiliga ta’siri yuqori bo‘ladi.
      Kaliyli o‘g‘itlar samarasi O‘zbekiston eskidan haydaladigan tuproqlar sharoitida g‘o‘za yetishtirishda yanada yuqori bo‘ladi.
      Kaliyli o‘g‘itlarning samarasi ularni  azotli va fosforli o‘g‘itlar bilan maqbul nisbatda qo‘llanilganda yanada ortadi.
      Kaliyli o‘g‘itlarning asosiy qismi kuzgi shudgorlashda qo‘llash maqsadga muvofiqdir. Xlorli sho‘rlanish sharoitida xlor saqlovchi o‘g‘itlar sho‘r yuvishdan ilgari qo‘llash tavsiya etiladi.
Yengil mexanik tarkibli tuproqlarda hamda sug‘oriladigan sharoitda kaliyli o‘g‘itlarning bir qismi oziqlantirish uchun tavsiya etiladi.
      Kaliyga talabchan ekinlarga kungaboqar, tamaki, kartoshka, qandlavlagi, sabzavot ekinlari, mevali daraxtlar hisoblanadi.
      Tamaki, toq mevali daraxtlar, sitrus ekinlari, kartoshka, zig‘ir xlorga sezgir bo‘lib, xlorsiz kaliyli o‘g‘itlar qo‘llash tavsiya etiladi.
      Qand lavlagi va boshqa  ildiz mevalilar uchun tarkibida Na bo‘lgan kaliyli o‘g‘itlar ahamiyati beqiyos.
      Karbonatli sho‘rlangan tuproqlarda kaliyli o‘g‘itlarni oshirilgan me’yorda   qo‘llash lozim. Kaliyli o‘g‘itlardan foydalanish koeffitsiyenti katta oraliqda o‘zgarib boradi (12-50%). Bu ekin turi, tuproq iqlim sharoitiga bog‘liq.
      Kaliyli o‘g‘itlar samaradorligini oshirishi yo‘llari:
    - kaliyli o‘g‘itlarni, uni jadal o‘zlashtiruvchi ekinlarda qo‘llash.
    - kaliyli o‘g‘itlarni azotli-fosforli o‘g‘itlar fonida qo‘llash.
    - kaliy o‘g‘itlarning samarali shakllaridan unumli foydalanish.
    - kaliyli o‘g‘itlarni tuproq - iqlim zonasi va o‘simlik talabidan kelib chiqib qo‘llash.
      Kaliyli o‘g‘itlar qo‘llash samarasi, ekinlardan olinadigan qo‘shimcha hosilda quyidagi ko‘rsatkichlarda kurinadi:
      100 kg K2O hisobiga olinadigan qo‘shimcha hosil:
      donli ekinlar    - 0,2-0,3 t\ga
      kartoshka   - 2,0-3,3 t\ga
      qand lavlagi     - 3,5-4,0 t\ga
      paxta                - 0,1-0,2 t\ga
      zig‘ir tolasi     - 0,1-0,15t\ga
      ko‘p yillik o‘tlar   - 2,0-3,3 t\ga

Sinov  savollari:

      1. Kaliyli xomashyo konlari.
      2. Tarkibida kaliy tutuvchi minerallarni ayting.      
      3. Kaliyli o’g’itlarning turlari.
      4. Kaliyli o’g’itlarni olish usullari.
      4. O‘zbekistonda qo‘llaniladigan kaliyli o‘g‘itlar

8-bob. Mikroelementlar va mikroо‘g‘itlar
Tadqiqotlarning ko‘rsatishicha, o‘simliklar tarkibida mikroelementlar miqdori 0,00001—0,01% ni tashkil qiladi. Masalan, qandlavlagi hosildorligi gektariga 300 s ni tashkil qilganda, mahsulot tarkibidagi mikroelementlar miqdori qo‘yidagicha bo‘ladi: bor (B) — 160 g; marganets (Mn) —500 g; mis (Cu) — 50 g; pyx (Zn) — 190 g; kobalt (Co) — 2 g.
Mikroelementlarni o‘rganish va qo‘llash borasida KA.Timiryazev, D.N.Pryanishnikov, YE.V.Bobko, M.V.Katalimoye, M.Y.Shkolnik kabi olimlar katta ishlarni amalga oshirganlar. O‘zbekiston tuproqlaridagi mikroelementlarni o‘rganish va dehqonchilikda mikroo‘g‘itlar meyorini belgilashda YE.Kruglova, B.Isayev, M.Aliyeva hamda Tuproqshunoslik va agrokimyo  ilmiy-tadqiqot instituti olimlarining hissasi katta.
Dehqonchilikda bir qator mikroo‘g‘itlar ishlatiladi (55-rasm).

55-rasm.Qishloq xо‘jaligida qо‘llaniladigan mikroо‘g‘itlar

Borli mikroо‘g‘itlar har xil tuproqlardagi turli о‘simliklar uchun juda zarur о‘g‘itlardan biri hisoblanadi. Bunda bor birikmalari juda kam miqdorda (1 gektar yerga 1-1,5 kg) solinib, kо‘pincha juda yaxshi natijalarga erishiladi. Bor kislotasidan bor li mikro о‘g‘it sifatida foydalanilsa bо‘ladi. Bor kislotasi ba’zi issiq buloq suvlarida, neft skvajinasi suvida va barcha toshkо‘mir kullari tarkibiga kiradigan natriy bor tuzida, shuningdek bor ning boshqa tabiiy birikmalarida uchraydi. 
Bor magniyli о‘g‘it-bor kislotasi korxonalari chiqiti eng kо‘p tarqalgan. Bu о‘g‘itning afzalligi shundaki, tuproqqa birdaniga 2 xil kimyoviy element-о‘simlik uchun zarur bо‘lgan bor va magniy solinadi. Bundan tashqari bor yog‘och kulida, torfda va gо‘ngda ancha kо‘p bо‘ladi. 
V.R.Vilyams nomidagi Yem-xashak instituti xodimlari azot, fosfor, kaliyli о‘g‘itlar solingan qumoq-ohakli tuproqlarda tajriba о‘tkazdilar. Bor birikmalari ishlatilmaganda 1 gektar yerdan 0,5 sentner beda urug‘i olindi. Gektariga 1,5 kg bor birikmasi solingan daladan esa 3 barobar kо‘p, ya’ni 1,7 sentnergacha hosil olindi. Xuddi shunday sharoitda 2 marta ziyodroq bor solinganda gektaridan 0,8 sentner о‘rniga 4,7 sentner ya’ni 6 marta kо‘proq beda urug‘i olindi.
M.V.Katalimov tajribalaridan birida borli о‘g‘itlarni ishlatmay gektaridan 5,4 sentner, bor о‘g‘itini ishlatib esa 11,6 sentnergacha karam urug‘I hosili olingan. 
Ohakli va ohaklangan tuproqlarga borli о‘g‘itlar juda yaxshi ta’sir kо‘rsatadi. Masalan, zig‘ir ekilgan tuproq ohaklanganda kо‘pincha u bakterioz kasalligi bilan zararlanadi (ohak tarkibida kalsiy bо‘lib u bakteriyalarning rivojlanishini kuchaytiradi). Olimlar о‘simlik bor mikroelementiga kuchli muhtoj bо‘lganda bakterioz kasalligi sodir bо‘lishini aniqladi. Bor bakterioz kasallini qо‘zg‘atuvchilarga qarshi kurashib, о‘simliklarga yordam beradi. Yana birmisol, zig‘ir ekiladigan dalalarga yetarli miqdorda mineral о‘g‘itlar (azot, fosfor, kaliy) solishlariga qaramasdan zig‘irdan kо‘p vaqtgacha yuqori hosil olinmagan, buning ustiga о‘simlik bakterioz bilan kasallanib uning yuqori qismi quriy boshlagan. Y.V.Peyve tuproqqa ozgina miqdorda borli о‘g‘itlarni xо‘jaliklardan biriga solishni tavsiya etdi. Natijada keskin о‘zgarish yuz berdi. Urug‘ hosili 2 martadan ziyodroqqa kо‘paydi, tola sifati yaxshilandi. Bundan tashqari mikroelement qо‘llangan uchastkalarda zig‘ir erta gulladi va tezroq pishib yetildi. Keyinchalik bunday tajriba boshqa xо‘jaliklarga ham tarqaldi va oldingi yillarga qaraganda zig‘ir urug‘i va tolasidan yuqori hosil olina boshlandi.
Borning yana bir ajoyib xususiyatlaridan biri tuproqqa (N:P:K) notо‘g‘ri nisbatlarda solinsa, bor birikmalari bu tengsizlikni barobarlashtiruvchi sifatida ta’sir etadi. Azotli almashinish tiklanadi. Shu narsa juda muhimki, bor birikmalari va ohak solingan uchastkalarda о‘stirilgan zig‘irning urug‘i birinchi yildagina emas, balki bundan keyingi yillarda ham yuqori hosil berish imkoniyatiga ega bо‘ladi. Zig‘irdan boshqa elementlarga ham bu mikroо‘g‘it ijobiy ta’sir kо‘rsatadi. Kо‘pgina hollarda qand lavlagisi “о‘zakchirishi” kasalligi bilan kasallanib turadi. Bu kasallik boshlanish paytida о‘simlikning о‘rta qimsmida joylashgan yosh barglar sо‘liydi va о‘rala boshlaydi, sо‘ng qorayib qurib qoladi. Natijada barg bandining о‘zi qoladi. Kо‘pgina hollarda tuprqda о‘simliklar oson о‘zlashtira oladigan bor birikmasi kamayib ketsa, bu kasallik yuzaga keladi. Bor li о‘g‘itlar qо‘llangan dalalarda lavlagining hamma tuplari sog‘lom о‘sadi. Bundan tashqari bor birikmalari bilan ishlash hosilni yanada oshiradi.
Boltiqbо‘yi respublikalari tuproqlarida о‘simlik tomonidan yaxshi о‘zlashtiriladigan borli birikmalar miqdori juda kam bо‘ladi. О‘rta Osiyo tuproqlarida bunday birikmalar nisbatan kо‘p bо‘lsada, sug‘oriladigan sharoitda yuqori hosil olish uchun yetarli emas. 
Bor yetishmasligi natijasida kartoshka о‘simligi ham “parsha” deb nomlangan kasallikka chalinadi. Borli о‘g‘itlar qо‘llanilganda esa bunday kasallik batamom yо‘qoladi.
Borli mikro о‘g‘itlar jumlasiga borat kislota, bor-magniyli о‘g‘it va borli superfosfatlar kiritiladi (28-jadval).
28-jadval
Borli mikro о‘g‘itlar
	О‘g‘it
	Suvda eriydigan bor miqdori, % 

	Borat kislota
	17,3

	Bor-magniyli о‘g‘it
	2,27

	Borli superfosfat
	0,2



Borli superfosfat tarkibida 0,2% bо‘r bо‘lib, asosan qandlavlagi, ozuqabop ildiz mevalilar, boshoqli don ekinlari, grechixa kabi ekinlarga tuproqqa ishlash paytida, gektariga 2-3 s, ekish oldidan qatororalariga 1-1,5 s miqdorda beriladi. 
Tarkibida 2,2% bо‘r tutgan bor-magniyli о‘g‘it ham asosan yuqorida aytib о‘tilgan ekinlar va zig‘ir uchun gektariga 20 kg miqdorida beriladi.
Borat kislota tarkibida 17,3% bor mavjud va undan asosan о‘simliklarni ildizdan tashqari oziqlantirishda foydalaniladi (0,5-0,6 kg/ga). Bir sentner urug‘ni 100g borat kislota bilan aralashtirib ekish ham yaxshi natija beradi.
Borli о‘g‘itlarni qо‘llash natijasida zig‘ir (tola) va paxtadan gektariga 2-3 s gacha qо‘shimcha hosil olish mumkin. Qand lavlagi hosildorligi 45 s/ga oshib, tarkibidagi qand moddasi 0,3-2,1% ga kо‘payadi. 
Molibdenli о‘g‘itlar. Molibden kо‘proq dukkakli don ekinlari tarkibida (0,5-20,0 mg/kg) uchraydi. Boshoqli don ekinlari 0,2-1,0 mgkg atrofida molibden tutadi. Molibden о‘simliklarda aminokislotala va oqsil hosil qilishda, nitratlarning amiakka aylanish jarayonlarida qatnashadi. Uni tratreduktaza fermenti tarkibiga kiradi. Molibden bilan yaxshi ta’minlangan tuproqlarda о‘stimliklar NPKni yaxshi о‘zlashtiradi. Oqsil azot tarkibiga tо‘liq о‘tadi, natijada sabzavot va poliz ekinlarida azotning nitrat shaklida tо‘planishining oldi olinadi. Shuning uchun molibdenni dukkakli ekinlarga fosfor va kaliy bilan, boshqa ekinlarga esa, azot bilan birga qо‘llash tavsiya etiladi. Molibden о‘g‘it sifatida kislotali va karbonatli tuproqlarda ijobiy natija beradi, paxta hosildorligini 3-3,5 s gacha, beda pichanining sifati va oqsil tarkibini yaxshilaydi. Molibden о‘g‘it sifatida tarkibida 53% molibden bо‘lgan ammoniy molibdat qо‘llaniladi. Molibdenli mikro о‘g‘itlarning turi kо‘p bо‘lsa ham, sanoatda kо‘proq tarkibida 52-53% molibden saqlaydigan ammoniy molibdat ishlab chiqariladi (29- jadval).

29-jadval
Molibdenli mikro о‘g‘itlar
	О‘g‘it
	Ta’sir etuvchi modda
	Ta’sir etuvchi modda miqdori, % 

	Ammoniy molibdat
	Mo
	52

	Nur quvvat- chiroq sanoat chiqindisi
	Mo
	5-8

	Molibdenli oddiy super fosfat
	R2O5
Mo
	20
0,1

	Molibdenli qо‘sh super fosfat
	R2O5
Mo
	43
0,2



Nur quvvat sanoati chiqindilari о‘z tarkibida 5-8% molibden tutgani uchun ulardan mikro о‘g‘it sifatida foydalanish mumkin. Molibdenli oddiy va qо‘sh super fosfatlar tayyorlash ham yо‘lga qо‘yilgan.
Molibdenli mikro о‘g‘itlar birnecha usulda qо‘llanilishi mumkin (30-jadval). О‘rug‘larni ekish oldidan molibdenli mikro о‘g‘itlar bilani shlash, о‘g‘it qо‘llashning samarali usuli hisoblanadi. Buning uchun 1 s yirik urug‘lar uchun 25-50 g, bedaning mayda urug‘lariga 500-800 g ammoniy molibdat olinadi, 2-3 l suvda eritilib, aralashtiriladi.
30-jadval
Molibdenli о‘g‘itlarni qо‘llash usullari va meyorlari
	О‘g‘it
	Ekin turi
	О‘g‘it dozasi
	Qо‘llash usuli

	Molibdenli qо‘sh superfosfat
	Donli ekinlar
	Ekish bilan birga 50 kg/ga
	Tuproqqa kiritiladi

	Ammoniy molibdat
	Nо‘xat, vika, sо‘ya va boshqa yirik urug‘lar
	25-30g о‘g‘it suvda eritiladi va 100 kg urug‘ namlanadi
	Urug‘lar ekish oldidan ishlanadi

	Ammoniy molibdat
	Beda va sebarga
	500-800gо‘g‘it 3 l suvda eritiladi va 100 kg urug‘ namlanadi
	Urug‘lar ekish oldidan namlanadi

	
Ammoniy molibdat
	Nо‘xat, xashaki dukkaklar, beda, sabzavotlar
	200 g о‘g‘it 100 l suvda eritilib, aviatsiya yordamida sepiladi
	Shonalash, gullash davrida ildizdan tashqari oziqlan-tirish

	Ammoniy molibdat
	Kо‘p yillik madaniy о‘tloqlar
	200g о‘g‘it 100l suvda eritilib, aviatsiya yordamida sepiladi
	Ildizdan tashqari oziqlantirish



Ildizdan tashqari oziqlantirishda 1 ga maydondagi nihollarga 200-600 g ammoniy molibdat ishlatiladi. 50 kg molibdenli superfosfat bilan tuproqqa 50-100 g molibden kelib tushadi.
Donli ekinlarga ekish bilan birga gektariga 50 kg molibdenli qо‘sh superfosfat beriladi.
Nо‘xat, vika, soya va boshqa ekinlar ekishdan oldin ishlanadi. 25-50 g ammoniy molibdat о‘g‘iti suvda eritiladi va 100 kg urug‘ namlanadi. Beda va sebarga  urug‘lari ham ekish oldidan ishlanadi. Buning uchun 500-800 gо‘g‘it 3 l suvda eritiladi va 100 kg urug‘ namlanadi.
Nо‘xat, xashaki dukkaklilar, beda, sabzavotlar, shonalash gullash davrida ildizdan tashqari oziqlantiriladi. Buning uchun 200 g ammoniy molibdat о‘g‘iti 100 l suvda eritilib, aviatsiya yordamida sepiladi, ya’ni shonalash gullash davrida ildizdan tashqari oziqlantiriladi. Kо‘p yillik madaniy о‘tloqlar uchun ham shu о‘g‘it va shu usul qо‘llaniladi.
Marganetsli о‘g‘itlar. Asosiy marganetsli о‘g‘itlar: marganets sulfat (20% Mn) va margenetslangan donador superfosfat (1-2% Mn) hisoblanadi (31-jadval).
                        


       31-jadval
Marganetsli mikro о‘g‘itlar
	О‘g‘it
	Ta’sir etuvchi modda
	Ta’sir etuvchi modda miqdori %

	Marganets sulfat
	MnSO4
	70

	Mnli superfosfat
	P2O5
Mn
	20
1-2

	Mnli ruda chiqindisi
	Mn
	17-18



Marganetsli о‘g‘it sifatida marganets ishlab chiqaruvchi sanoat korxonasining chiqindilari ham ishlatiladi. Chiqindilar tarkibida kо‘pincha 10-18% gacha marganets bо‘ladi. Qimmat turadigan marganets sulfat asosan issiqxona sabzavotchiligi uchun ishlatiladi. Marganetsning fosforli о‘g‘itlar orasida yaxshi samara berishini hisobga olib marganetslangan superfosfat ishlab chiqarish maqsadga muvofiq.
Tuproqqa solinadigan marganetsning miqdori 1 ga yerga element hisobida 2,5 kgni tashkil etadi. Qishloq xо‘jaligi uchun о‘simliklarni ildiz orqali bо‘lmagan oziqlantirilishi va urug‘larga ishlov berilishi uchun 30% ga yaqin marganetsli о‘g‘itlar ishlatiladi.
Marganetsni qо‘llash usullaridan biri urug‘larga ishlov berishdir. Bunda 50-100 g marganets sulfat 1 surug‘ bilan aralashtiriladi (qandlavlagi, bug‘doy, makkajо‘xori, nо‘xot). Dala ekinlarini ildiz orqali bо‘lmagan oziqlantirishda har ga yerga 200 g marganets sulfat ishlatiladi, mevali daraxtlarni purkash uchun har ga yerga 600-100 g dan ishlatiladi. 
Marganets sulfat suvda yaxshi eriydi, nam tortib mushtlashib qolmaydi, ekin dalalariga 3-3,5 kg dan sepiladi. Marganetsli mikro о‘g‘it ayniqsa, ishqoriy, neytral va karbonatli, mexanik jihatidan yengil tuproqlarda ijobiy natija beradi. Marganetsli о‘g‘itlar qо‘llash hisobiga qand lavlagidan 23,7, bug‘doydan 2,2, makkajо‘xoridan 11,8 va arpadan 3,0 s/ga qо‘shimcha hosil olinadi. Sо‘ngi yillarda, marganetsni trofoska (0,9%) yoki superfosfat tarkibiga kiritilib, fosforli о‘g‘itlar bilan birga qо‘llanilmoqda. Shuningdek ekinlarning urug‘ yoki chigitlarga ekish oldidan marganetsli eritmalar yoki kukunlari bilan ishlov berilmoqda. Masalan 1 s bug‘doy va makkajо‘xori va nо‘xat urug‘i ekishdan oldin 50 g margans sulfat bilan, zig‘ir 100-200 gyoki 1 s qand lavlagi urug‘i 100-450 g marganets sulfat bilan aralashtiriladi. Bunda 150-200 g marganets sulfat 100 litr suv bilan aralashtirilib traktorlar yordamida burglar orqali oziqlantiriladi. Marganets tanqisligi torfli, karbonatli, qumli, qayir va о‘tloqi qora, neytral va ishqoriy tuproqlardagi ekinlarda keskin sezilishi mumkin. Marganets tanqisligi ayniqsa temirning eruvchan birikmalari kо‘p bо‘lgan tuproqlarda yaqqol seziladi. О‘simliklarda marganets tanqisligi, uning kam harakatchanligi tufayli kо‘proq yosh barglarda seziladi.
G’о‘za bargining quruq massasida 240 mg gacha marganets bо‘ladi. Marganets tanqisligi kо‘pgina о‘simliklarda kuzatiladi. Masalan: paxta barglarida oq, sariq rangli dog‘lar paydo bо‘ladi va tо‘kila boshlaydi. Kartoshka, suli, nо‘xot, loviya, lavlagi, karam, shaftoli, olcha, olxо‘ri, olma, о‘rik, limon kabi ta’sirchan о‘simliklarda ham marganets tanqisligi tez seziladi.
Ruxli о‘g‘itlar. Ruxli о‘g‘it sifatida ba’zi sanoat chiqindilari, rux sulfat (ruxning miqdori 22%)va polimikro о‘g‘it (PMU-7), ruxli oq bо‘yoq ishlab chiqaruvchi zavodlarning chiqindilari ishlatiladi (32-jadval). 
                               32-jadval
Ruxli mikroо‘g‘itlar
	О‘g‘it
	Ta’sir etuvchi modda
	Ta’sir etuvchi modda miqdori %

	Rux sulfat
	Zn 
	21,8-22,8


	Polimikro  о‘g‘it
(PMО‘-7)
	Zp
	2-5



Ularning tarkibida 19,6% rux oksidi, 17,4% rux silikati, 21,1% alyuminiy oksidi, hamda bir ozmiqdorda alyuminiy, mis va marganets bо‘ladi. Makkajо‘xoriga PMО‘-7 ekish vaqtida qator orasiga (1 gaga 20 kg dan) solinadi. Ildizdan tashqari oziqlantirishda rux sulfat (1 ga ekin maydoniga 150-200 kg) ishlatiladi. Oziqlantirish kо‘p ekinlar uchun shonalash paytida yoki usimlik gullashining boshlanish fazalarida amalga oshiriladi.
Mevali daraxtlarni oziqlantirish bahorda hosil bо‘lgan barglarni (100 l suvga 200-500 grux sulfat solinadi), unga 0,2-0,5% sо‘ndirilgan ohak qо‘shib, barglar kuyib qolmasligi uchun neytrallanadi) purkaladi. 1 s donga ishlov berish uchun 4 litr suvda 4 g rux sulfat eritiladi. Makkajо‘xori urug‘ini 1 sentnerini polimikro о‘g‘it (PMО‘-7) ning 400 grami bilan kukunlashtirib ishlov beriladi. Shuningdek, ammofos 0,3-0,5% gacha rux bilan boyitilib, uni ekin dalalariga ekishdan oldin shudgor ostiga, gektariga 3-4 kg dan sepish mumkin, yoki mikro о‘g‘itlarga aralashtirib, gektariga 1-2 kg normada paxtaning shonalash davrida berish tavsiya etiladi.
Urug‘ni ekishdan oldin rux sulfatning konsentrlangan (0,03-0,04% li) eritmasi bilan 10-12 soat davomida, 2:1 nisbatdan amlash ham ijobiy natija beradi.
Rux yengil (qumli), neytral kuchsiz ishqoriy, karbonatli past unumdor tuproqlarda va shuningdek, bо‘z tuproqlarda ijobiy natijalar beradi.
Kuchsiz kislotali muhitga ega bо‘lgan podzol, torfli va chimli-podzol, chimli-gleyli tuproqlar ruxli mikro о‘g‘itlarga nisbatan unchali tanqislik sezmaydi. О‘rta Osiyo xududidagi bо‘z tuproqlarda, ruxli mikro о‘g‘itlarni qо‘llab, har gektaridan paxtadan 2-4, makkajо‘xoridan 5-7 va bug‘doydan 1,5-2 s gacha qо‘shimcha hosil olish mumkin.
Misli va kobaltli о‘g‘itlar. Qishloq xо‘jaligida keng qо‘llaniladigan misli mikro о‘g‘itlar jumlasiga miskuparosi, misli kukun va miskolchedani kiradi (33- jadval). 





33-jadval
Misli mikro о‘g‘itlar

	О‘g‘it
	Ta’sir etuvchi modda
	Ta’sir etuvchi modda miqdori, %

	Mis kuporosi

	Cu SO4 ∙ 5 N2O
Cu
	92,0-98,0
23,4-24,9

	Misli kukun
	Cu SO4
Cu
	14-16
5-6

	Mis kolchedani
	Cu
K2O
	25,0
58,6



50-100 g mis kuporosi bilan 1 s urug‘ aralashtirilib ekilsa yaxshi samara beradi. Ildizdan tashqari oziqlantirishda 200-300 g mis kuporosi 1 ga maydondagi nihollarga purkaladi. Mis kuparosi о‘z tarkibida 25,0% ga yaqin mis tutadi. Hozirgi kunda Olmaliqdagi “Ammofos” ishlab chiqarish birlashmasida tarkibida mis tutgan (0,25-0,30% Si) ammofos ishlab chiqarish yо‘lga qо‘yilgan.                                                     
Mis kolchedani mahalliy ahamiyatga ega bо‘lgan hisoblanadi (0,2-0,3% Su) va uni har 5 yilda 1 marta 500-600 kg/ga meyorda kuzgi shudgorga beriladi.
Kobaltli mikro о‘g‘itlar.Kobaltli mikroо‘g‘itlardan foydalanish hosilning sifatini faqatgina о‘simlik tomonidan muayyan elementning tо‘planishi bilangina oshirib qolmay, balki boshqa kо‘rsatkichlar bо‘yicha ham oshishiga sabab bо‘ladi. Masalan:  kobaltli о‘g‘itlar qand lavlagisi ildiz mevasining hosilinigina oshirib qolmay balki mevasi tarkibidagi qandning ham miqdorini oshiradi. О‘simliklar kobaltni molibdenga nisbatan 300 martakam talab qiladi va bakteriya va fermentlarning faoliyatiga ijobiy ta’sir kо‘rsatadi. О‘simliklarda kobalt 50% ion tarzda, 20% karbamid va vitamin V12 birikmalari tarzida uchraydi. 
Shuni alohida ta’kidlash lozimki, hayvonlar uchun tо‘la qimmatli ozuqa va oziq-ovqat mahsuloti sifatida ekiladigan ekinlar uchun har kg tuproqda kobaltning miqdori 2,0-2,5 mg bо‘lganda kobaltli о‘g‘itlarni qо‘llash kerak bо‘ladi.
Asosiy kobaltli mikro о‘g‘itlar sifatida kobalt sulfat, kobaltni trat va kobalt xlorid tuzlaridan foydalaniladi.

Sanoat chiqindilaridan mikro о‘g‘it sifatida foydalanish
Qishloq xо‘jalik ekinlarini hosildorligini oshirishda mikro elementlarning muhim ahamiyati va ularga bо‘lgan talabning tobora oshib borishi, sanoat oldiga qishloq xо‘jaligini istiqbolli mikro о‘g‘itlar bilan ta’minlash vazifasini qо‘yadi, bu о‘g‘itlar о‘simlik tomonidan samarali foydalanish imkoniyatini yaratishi lozim. 
Mikro elementning mutloq yetishmasligi ham ularning tuproq tarkibidagi о‘simlik tomonidan о‘zlashtiriladigan miqdorining kamligi ham о‘simliklar hosildorligini pasayib ketishiga olib keladigan asosiy omillardan biri bо‘lib xizmat qilishi mumkin. Bu xildagi tanqislikka misol tariqasida torfli tuproqlarda misning, nordon, chimli-podzol va sur tusli о‘rmon tuproqlarida molibdenning, karbonatli va qumoq tuproqlarda marganets, temir va ruxning tanqisligini keltirib о‘tish mumkin. Qishloq xо‘jaligini jadal ravishda kimyolashtirish sharoitida ekinlarning hosildorligini oshishi mineral oziq elementlarining, jumladan mikro elementlarning ham kо‘p miqdorda tuproqdan chiqarilishi bilan bog‘liq bо‘lib, bu narsa mikro el   ementlardan foydalanishga oid talab mezonini izdan chiqaradi. Tuproqda alohida olingan mikro elementning yetishmasligi azotli, fosforli va kaliyli о‘g‘itlarning samarasini tо‘liq namoyon bо‘lishiga yо‘l qо‘ymaydi. Mikro о‘g‘itlardan foydalanish esa о‘simlik oziqasining asosiy elementlarini samaradorligini oshishiga sabab bо‘ladi.
Qator tadqiqotlar shuni kо‘rsatadiki, mikro elementlar bilan boyitilgan о‘g‘itlarni ishlab chiqish va ulardan foydalanish shu jumladan kompleks о‘g‘itlarni ishlab chiqarishni yо‘lga qо‘yish maqsadga muvofiqdir. Ishlab chiqarish sharoitida mikro elementli о‘g‘itlarni sinab kо‘rish (ishqorlangan qora tuproq va chim-podzol tuproqlarda) shuni kо‘rsatadiki, faqat bor hisobida nitro ammofosdan olinadigan qо‘shimcha hosil har gektar maydonga qandlavlagisini ildizlari bо‘yicha 30-40 sentnerni, karamurug‘i bо‘yicha 2,3-2,9 sentnerni, nо‘xat doni bо‘yicha 2,1-3,7 sentnerni tashkil qiladi. Chim –podzol tuproqlarga super fosfatga molibdenni qо‘shib solish pichan uchun ekilgan dukkaklilar bо‘yicha qо‘shimcha ravishda har gektariga 5-6 sentner hosil olish imkoniyatini yaratadi. Misning keskin tanqisligida quritilgan qator (torf, chim-botqoq tuproqlarida) asosiy о‘g‘itlar fonida boshoqlilar deyarli don bermaydi, mis bilan boyitilgan kaliy xlor solinganda esa arpadan har gektar yerga 25-30 s hosil olish о‘g‘itlarning hosilini 15-18% ga, sabzavotlarning hosilini 20% ga oshishiga erishish imkonini yaratadi.
Mikro elementlarni asosiy о‘g‘itlar bilan birga qо‘shib qо‘llash iqtisodiy jihatdan ham ancha qulay hisoblanadi. Masalan qand lavlagi nitroammofosni bо‘r bilan qо‘shib berilganda mikro elementlardan foydalanish tufayli qо‘shimcha hosil qiymati 90 sо‘mni, shartli toza daromad esa gektariga 66 sо‘mnitashkiletadi. Mikro elementlarni mineral о‘g‘itlar fonida qо‘llaganda g‘о‘za, bug‘doy, va bedaning ham hosildorligi oshganligi kuzatilgan.
Qishloq xо‘jaligini mikro elementlarga bо‘lgan talabini qondirish 60-70% holatlarda asosiy о‘g‘it tarkibiga kiritilish orqali va 30-40% holatlarda ildiz orqali amalga oshmaydigan hamda ekishdan oldin amalga oshiriladigan oziqlantirish orqali amalga oshirilishi lozim.
Qishloq xо‘jalik ekinlaridan mumkin qadar sifatli va yuqori hosil yetishtirish, о‘simliklarni mutanosiblangan tarzda oziq elementlari bilan ta’minlash yoki mikro о‘g‘itlardan foydalanishga differensial yondoshishnigina talab qilib qolmasdan, balki tuproqlarning mikro elementlar bilan ta’minlanganlik darajasini, tuproq iqlim sharoitlarini, ekinlarni oziqlanishga bо‘lgan talabi va boshqalarni e’tiborga olishni talab etadi.
Mikro elementlarning tuproqdagi harakatchanligi va о‘simliklar tomonidan о‘zlashtirilish darajasiga reaksiya muhitini fiziologik nordonlik yoki mineral о‘g‘itlarning ishqoriyligi kata ta’sir kо‘rsatadi.
Organik о‘g‘itlarni yuqori normada qо‘llash odatda mikro elementlarning tuproqdagi zahirasin va harakatchan shakldagi miqdorini oshishiga sabab bо‘ladi. Sanoat chiqindilaridan mahalliy о‘g‘it sifatida foydalanish, shaharning axlat kompostlaridan, oqar suvlarning chо‘kmalaridan va h.lardan foydalanish, odam, о‘simlik va hayvonlar uchun toksik bо‘lgan alohida mikro elementlarning tuproqda yig‘ilishiga olib keladi. Bu kabi chiqindilarni alohida ishlov berilgandan keyingina qо‘llash tavsiya etiladi. Azotli о‘g‘itlardan foydalanish sur’atining doimiy ravishda oshib borishi sharoitida, mikro elementlardan foydalanishga alohida e’tibor berish va bunda nitrat va azot о‘zlashtirilishining boshqa jarayonlarini samaradorligini oshirishga qaratilgan harakatlar qishloq xо‘jalik mahsulotlarida nitratlarning tо‘planishi va ular bilan suvlarning ayniqsa ichimlik suvining ifloslanishini oldini olishga qaratilgan bо‘lishi lozim. Kо‘p tadqiqotlar molibdenning о‘g‘it va tuproq tarkibidagi azotni о‘zlashtirilishini yaxshilashni isbotladi. Mikro elentlardan о‘g‘it sifatida foydalanishga qaratilgan tadqiqotlar dehqonchilikda mikro elementlardan foydalanishining amaliy jihatlarini ishlab chiqishga, ulardan foydalanishning agro kimyoviy va iqtisodiy samaradorligini oshirishga qaratilgan bо‘lmog‘i zarur. Ular jumlasiga: 
1.  Tuproqni agrokimyoviy tahlil qilish asosida mikro о‘g‘itlarning samaradorligini aniqlovchi uslublarni ishlab  chiqish;
2.  Har xil tuproq sharoitida uzoq davom etadigan dala tajribalari о‘tkazish yо‘li bilan makro va mikro elementlarning mutanosibligini tadbiq qilish.
3.  О‘simliklardagi oziqlanish va moddalar almashinuvi jarayonida makro va mikro elementlarni о‘zaro ta’sirini, tuproq va о‘g‘itlar tarkibidagi asosiy oziq elementlardan foydalanishi va mahsuldorligiga mikro elementlar (mikro о‘g‘itlarning) ta’sirini о‘rganish.

	Yuqorida kо‘rsatilgan yо‘nalishlarning birinchisi bо‘yicha olib boriladigan tadqiqotlar tuproq va о‘simliklar tarkibidagi mikro elementlarning chegaraviy miqdorini aniqlashga, tuproqdagi mikro elementlarning о‘simlik tomonidan о‘zlashtiriladigan shakldagi miqdorini aniqlashning mukammal uslublarini ishlab chiqarishga qaratilgan bо‘lib, alohida tuproq-iqlim zonalari, tumanlar miqyosida ekinlarning xususiyatlariga, organik va mineral о‘g‘itlardan foydalanish darajasiga, suv bilan ta’minlanish uslublariga qarab о‘rganishni hisobga oladi. 
	Ilgari agro kimyoviy nuqtai nazardan о‘rganilmagan mikro element (yod, litiy, alyuminiy, vanadiy, titan, selen, rubidiy, brom va ftor) hamda alohida olingan mikro elementlar (masalan: mis, ftor, mishyak, xrom, qо‘rg‘oshin) larning texnologik ifloslanish va atrof-muhitni muhofaza qilish nuqtai nazaridan о‘rganishga alohida e’tibor berish lozim. Sanoat chiqindilaridan mikro о‘g‘it sifatida foydalanish bо‘yicha О‘zbekistonda ham birqancha ishlar amalga oshirilmoqda. Ma’lumki, О‘zbekistonda qazilma boyliklar juda kо‘p bо‘lib, ularni qayta ishlash jarayonida juda kо‘p chiqindilar hosil bо‘ladi. Bu chiqindilarning tarkibida esa kо‘plab mikroelementlar mavjud. Chiqindilardan foydalanishning afzalligi shundaki, ular arzonga tushadi. Paxtachilik ilmiy ishlab chiqarish birlashmasining ma’lumotlariga qaraganda, bu chiqindilar paxtaning о‘sishi va rivojlanishiga samarali ta’sir kо‘rsatadi, kо‘saklar sonini kо‘paytirib, hosilni oshiradi, tolaning sifatini esa yaxshilaydi. Masalan: Oxangaron sement zavodining chiqindisi paxta dalasiga 3 yil davomida solinganda paxta hosili 1,2-3,8 s/ga, Olmaliq va Oltintopgan zavodlarining chiqindisi esa hosilni 1,8-3,7 s/ga oshirgan. 
	Sanoat chiqindilarini ayniqsa aralash holda qо‘llash juda yaxshi samara beradi. Masalan: Olmaliq va Oltin topgan zavodlarining chiqindisi alohida-alohida gektariga 500 kg dan solinganda hosildorlik 3,6 va 2,7 s/ga, ular aralashtirilib birgalikda qо‘llanilganda esa hosildorlik 5,5 sentnerga oshgan. Shuningdek bu chiqindilar faqat tuproqqa solingan yildagina hosilni oshirib qolmasdan, ularning ta’siri keyingi 2-4 yillarda ham davom etgan. Demak, bu chiqindilarni 3-4 yilda 1 marta qо‘llash maqsadga muvofiqdir. 
	Sanoat chiqindilari yerni shudgorlashdan yoki chigit ekishdan oldin tuproqning 16-18 sm chuqurligiga gektariga 400-500 kg hisobidan beriladi. Ayniqsa bu chiqindilar ularga yaqin hududlarda mahalliy о‘g‘it sifatida ishlatilsa iqtisodiy samarasi yanada yuqori bо‘ladi. 


Mikro о‘g‘itlarning qishloq xо‘jalik ekinlari hosildorligiga ta’siri
	
Mikro о‘g‘itlarni qishloq xо‘jalik ekinlari hosiliga ta’siri, ularning hosildorlikni oshirishdagirolihaqidayuqoridaaytibо‘tildi. Bizrespublikamizningasosiyqishloqxо‘jalikekinlaridanhisoblangannpaxta hosildoligiga mikroо‘g‘itlarning ta’siri haqida tо‘xtalib о‘tishni lozim deb topdik.
Mikro о‘g‘itlarning paxta hosiliga ta’sirini tekshirish bо‘yicha respublikamizda bir qator tajribalar о‘tkazilgan bо‘lib, bu tajribalarning kо‘rsatishicha, mikro elementlar paxta hosilini oshirishda muhim ahamiyatga ega. Masalan, mikro о‘g‘itlarning paxta hosiliga ta’siri bо‘yicha M.V.Isayevning ma’lumotlariga kо‘ra rux elementini qо‘llab о‘tkazilgan 2 ta tajribada paxtadan olingan о‘rtacha qо‘shimcha hosil 3,6 s/gani tashkil etgan.
Mis о‘g‘itini qо‘llab о‘tkazilgan 16 ta tajribada paxta hosilidan olingan о‘rtacha qо‘shimcha hosil 2,9 s/gani, Mo bilan olib borilgan 11 ta tajribada 2,8 s/gani, bor qо‘llab о‘tkazilgan 8 ta tajribada 2,3 s/gani, marganets qо‘llab о‘tkazilgan  8 ta tajribada 2,4 s/gani, So mikro elementlarni qо‘llab о‘tkazilgan 8 ta tajribada esa 3,1 s/gani tashkil etgan. 
Mikro elementlarni chigitni ekish oldidan yoki vegetatsiya davrida namlash, paxtani bargi orqali oziqlantirish, shuningdek, uni mikro о‘g‘itlar bilan birga berish lozim. Masalan, chigit bor kislotasining 0,25% li eritmasi, marganets sulfatning 0,05% limis, rux va molibden tuzlarining 0,01-0,04% eritmasi bilan namlanganda uning unib chiqishi 17-22% ga tezlashgan. Yosh nihollar tez ildiz otgan. Rivojlanishi yaxshi bо‘lgan va umumiy hosildorlik gektariga 1,5-3,0 s /ga oshgan. 
Paxtachilik ilmiy-ishlab chiqarish birlashmasi bо‘z tuproqlari eksperimental bazasida о‘tkazilgan tajribalar natijasiga kо‘ra, chigit ekishdan oldin namlanib, tuproqqa molibden, bor va marganets mikro о‘g‘itlari solinganda paxta hosili 1,7-3,4 s/ga oshgan. Vilt kasalligi esa 50% ga kamaygan. Tajriba natijalariga kо‘ra, mikro elementlar paxta hosilini 8,6% dan 25% gacha kо‘paytiradi, vilt kasalligining ta’sirini sezilarli darajada kamaytiradi.
Mikro elementlarning texnik tuzlarini gektariga 0,1-6 kgdan (sof holda) solish tavsiya etiladi. Lekin hozirgi kunda bunday kichik normadagi о‘g‘itlarni sepuvchi texnikalarining bо‘lmaganligi sababli, О‘zbekiston respublikasi Fanlar akademiyasining kimyo institutida mikro elementlarni zavodlarda yoq azotli, fosforli о‘g‘itlar tarkibiga kiritish uslubi ishlab chiqildi va bu usul о‘zining ijobiy samarasini bermoqda. Masalan, mismikro elementi bilan boyitilgan ammofos о‘g‘iti Paxtachilik ilmiy-ishlab chiqarish birlashmasining dalalarida qо‘llanilganda kontrolga nisbatan, gektariga 2,9-3,8 sga kо‘p hosil olingan. Farg‘ona viloyati tumanlari dalalarining birida mis bilan boyitilgan ammofos qо‘llanilganda, hosildorlik kontrolga nisbatan 2,0 s/ga ortgan. Shuningdek Paxtachilik ilmiy ishlab chiqarish birlashmasining bо‘z tuproqlarda mis bilan boyitilgan ammofos sepilganda ham ijobiy natijalar olingan. Mis qо‘shilmagan ammofos shonalash oldidan solinganda (nazorat) hosildorlik 1 yili 41,4 s/gani, 2 yili 42,5 s/gani tashkil etgan. 2 kg mis qо‘shilgan ammofos (shonalash oldidan berilgan) berilgan variantda hosildorlik 1 yili 43,4 s/gani, 2 yili 45,5 s/gani qо‘shimcha hosil esa 1 yili 2,0 s/gani 2 yili 3,0 s/gani tashkil etgan. Mis qо‘shilmagan ammofos chigitni ekish bilan birga solinganda (nazorat) hosildorlik 41,7 sni tashkil etgan. 2 kg mis qо‘shilgan ammofos, chigitni ekish paytida solinganda hosildorlik 45,5 sni, qо‘shimcha hosil esa 3,8 sni tashkil etgan va h.k.
Ammofosni mis mikro elementi bilan boyitish texnologiyasi Olmaliq kimyo zavodida joriy etilgan bо‘lib, kompleks о‘g‘itning narxi sof ammofos о‘g‘itining narxiga nisbatan balandroq, lekin undan kelayotgan foyda esa harajatga nisbatan bir necha marta yuqori. 
Mikro elementlarning organik birikmalari suvda yaxshi eruvchan bо‘lib, о‘simliklar tomonidan oson о‘zlashtiriladi. Organik birikma holidagi mikro elementlarning biologik ta’siri ham juda yuqori bо‘lib, oddiy anorganik tuzdagi mikro elementlarga nisbatan о‘simliklarga ijobiy ta’sir etadi. Bunday holda mikro elementlar tuproqqa solinganda о‘simlik foydalana olmaydigan birikmaga aylanmaydi. Shuning uchun ham bunday birikmalardagi mikro elementlarni g‘о‘zaga solish normasi, oddiy tuzlardagi mikro elementlarning normasiga nisbatan kam bо‘ladi. 
Bо‘z tuproqlarda bor va marganets mikro elementining paxta hosiliga ta’siri bо‘yicha bir qator ilmiy ishlar о‘tkazildi va ular normada berilganda, bor paxta hosilini gektariga 1,3-4,7; marganets esa 0,7-3,7 s/ga oshirganligi aniqlandi. О‘zbekiston ilmiy tekshirish institutlarining ma’lumotlariga kо‘ra, paxta ekiladigan zona tuproqlarida bor, marganets, molibden, mis, kobalt kabi mikro elementlarning yetarli emasligi aniqlandi. Mikro elementlarning о‘simlik faoliyatidagi ishtirokini о‘rganish bо‘yicha ham maxsus tajribalar о‘tkazildi. Tajribalar shuni kо‘rsatadiki, bor va marganets berilmagan variantlarda о‘simlikning vegetative massasi ortsada, paxta hosildorligi kontrolga nisbatan keskin kamaygan. Bundan shu narsa aniq bо‘ldiki, mikro elementlarning yetishmasligi sababli, organik moddalarning sintezlanish jarayoni buzilib, natijada paxta hosilining oshishi о‘rniga uning ildiz, poya sistemasi yaxshi rivojlangan. 
G.A.Rafiqova о‘z tajribalaridan Mp ta’sirida tola chiqishi 1,3% ga 1000 dona chigitning vazni 5,2 ga kо‘paytirilganligini, barcha turdagi mikro elementlar qо‘llanilganda tolaning 1,3 mm dan 1,8 mm gacha uzayganligi, paxta hosildorligining esa 0,2 s- 5,8 s/ga oshganligini aniqladi.
G.A.Rafiqovaning dala tajribalaridan paxtaning shonalash davrida har gektar yerga 4 kg rux, 6 kg bо‘r, 10 kg molibden va ularning har xil aralashmalari berilgan. Natija shuni kо‘rsatadiki, eng yuqori hosil marganets va rux berilgan variantlarda olingan. Mikro elementlar yaqin yillargacha qishloq xо‘jalik ekinlariga qо‘llanilmasdi. Chunki uning tuproqdagi miqdori qishloq xо‘jalik ekinlari uchun yetarli hisoblanar edi. Sо‘nggi yillarda dehqonchilik va paxtachilik madaniyatining oshishi bilan hosildorlik ham sezilarli darajada ortdi, ammo tuproqdagi mineral moddalar miqdori kamayib ketdi.
Har yili solingan mikro о‘g‘itlar hisobiga о‘simliklarning tuproqdan olgan hissasi tо‘ldirilib bordi. Mikro elementlarning miqdori esa tashqi qо‘shimcha bо‘lmaganligi sababli kamayib bordi. Shu sababdan ham hozirda О‘zbekistonning asosiy ekin maydonlarining anchagina qismida mikro elementlarning ayniqsa, rux va misning yetishmasligi aniqlandi. Demak, bunday tuproqlarda paxtadan yuqori hosil olish uchun, mikro о‘g‘itlarni qо‘shimcha tarzda berilishi talab etiladi.

Sinovsavollari:
1. Mikro elementlarning о‘simliklar hayotidagi roli. 
2. Tuproq tarkibida mikro elementlarning miqdori. 
3. Borli, marganetsli, molibdenli, ruxli va boshqa turdagi mikro о‘g‘itlar, ularning olinishi. 
4. Mikro о‘g‘itlarning m’eyorlari, ularni qо‘llash muddatlari, usullari va texnikasi.

9-bob. Kompleks о‘g‘itlar
Kompleks о‘g‘itlar deganda ikki, uch va undan kо‘proq oziq elementlarini: azot, fosfor, kaliy, magniy va mikro elementlarning ma’lum nisbatda va xilma-xillikda saqlovchi о‘g‘itlarga aytiladi.
Ularni ikki elementli (fosforli-kaliyli, azotli-fosforli, azotli-kaliyli komponentdan iborat bо‘lgan) va uch elementli (azotli-fosforli-kaliyli) larga bо‘linadi. Olinish uslublariga qarab kompleks о‘g‘itlar murakkab, murakkab-aralash va aralash hamda, agregat holati bо‘yicha esa qattiq va suyuq holatdagi xillarga bо‘linadi.
Murakkab о‘g‘itlar deganda yagona kimyoviy jarayonda ammiak, fosfat, nitrat, sulfat kislotalar, suyuq ammoniy, nitrat, fosfarit yoki appatit, kaliyli tuzlar va boshqa xomashyo komponentlardan olingan kamida ikki oziq elementlaridan tashkil topgan о‘g‘itlarga aytiladi.
Murakkab-aralash о‘g‘itlarni tayyor oddiy о‘g‘itlarga suyuq va gazsimon mahsulotlarni singdirib olinadi. Murakkab-aralash о‘g‘itlarni oddiy super fosfatni ammonizatsiyalash yо‘li bilan yoki nitrat kislotali yoki kaliyli tuzlarga fosfat yoki sulfat kislota qо‘shib olinadi.
Aralash о‘g‘itlarga ikki yoki undan kо‘proq oddiy о‘g‘itlarni aralashtirish yо‘li bilan olingan о‘g‘itlar kiradi.
Komleks о‘g‘itlar ishlab chiqarishning kо‘p texnologik jarayonlarini tо‘rtta guruhga umumlashtirish mumkin:
1. Murakkab о‘g‘itlarni fosfat va poli fosfat kislotalari asosida olish.
2. Fosfat va polifosfat kislotalar asosida suyuq komleks о‘g‘itlar tayyorlash.
3. Tabiiy fosfatlarni nitrat kislota asosida parchalab qattiq murakkab о‘g‘itlar olish.
4. Aralash va murakkab-aralash о‘g‘itlar olish.
Oziq moddalarni yuqori konsentratsiyasi va bir yо‘la bir necha xil ozuqa elementlarini bо‘lishi komleks о‘g‘itlarning ustunligini belgilaydi. Masalan, ammofos, di ammofos, ammoniylashgan superfosfat, karbo ammofos, nitrofoslar ikkitadan oziqa moddasiga ega; nitrofoska, nitro ammofoska, karbo ammofoskalar-uchtadanga ega. Ba’zi murakkab о‘g‘itlar tarkibiga  mikro elementlar ham kiradi.
Hisoblar shuni kо‘rsatadiki, oddiy о‘g‘itlardan 2-3 marta alohida foydalanish, ularni tayyorlash va tuproqqa solishdagi harajatlarni kompleks о‘g‘itlarga nisbatan 1,5-2 martaga oshirar ekan. Buni ustiga kо‘pincha ozuqa moddalarining optimal nisbati ham buziladi.
О‘g‘itlarda oziq elementlarining miqdorini 10% ga oshishi transport uchun 5 mln tonna kilometr iqtisod qilish imkoniyatini yaratadi. Tajribalar shuni kо‘rsatdiki, azot, fosfor va kaliy bilan oziqlanishni alohida amalga oshirilsa birgalikda solishga nisbatan (alohida ildiz tutami orqali) makkajо‘xori yomon rivojlanadi va ildiz tizimi orqali P2O5 ni kam yutadi.
Fosforni azot va kaliylar bilan birgalikda solganda uning о‘simliklar tomonidan о‘zlashtirilishiga oid dastlabki tajribalar kompleks о‘g‘itlar bо‘yicha olib borilgan tadqiqotlar natijasida ham tasdiqlandi.
Kompleks о‘g‘itlardan foydalanish ildiz tizimi tomonidan oziq moddalarini yaxshiroq о‘zlashtirilish darajasini kuchaytiradi. 
Murakkab о‘g‘itlardan foydalanish о‘simliklarning ozuqa moddalariga bо‘lgan talabini qondirib qolmay, balki tashish, omborxonalar qurilishi, ortish, tushirish va tuproqqa solishishlariga mexanizatsiya vositalarini ishlatish bilan bog‘liq harajatlarni iqtisod qilish imkonini beradi.
Har xil turdagi kompleks о‘g‘itlarni ekvivalent oddiy о‘g‘itlar bilan solishtirish shuni kо‘rsatdiki, almashlab ekishda qatnashgan hamma ekinlarning rivojlanishi va hosilini shakllanishiga komleks о‘g‘itlarning ijobiy ta’siri kо‘proq bо‘lar ekan.
Kо‘p tadqiqotchilarning  ma’lumotlariga kо‘ra kо‘p hollarda kompleks о‘g‘itlar aralashmaga nisbatan qishloq xо‘jalik mahsulotlarini sifatiga kо‘zga tashlanarliroq ta’sir kо‘rsatadi.
Kompleks о‘g‘itlarda oziq moddalarining о‘zaro nisbati qanday bо‘lishi kerak? Tajriba natijalarini umulashtirish asosida bu ma’lumotlar 56-jadvalda keltirilgan.

Murakkab о‘g‘itlar
Murakkab о‘g‘itlar jumlasiga tarkibida 2 ta element saqlovchi (ammoniy polifosfat, ammofos, diammofos, nitrofos, karbo ammofos, siydikchil fosfatlar, fosfor-kaliyli) va 3 ta saqlovchi (nitrofoska, nitro ammofoska, karbo ammofoska) о‘g‘itlar kiradi (34-jadval).
34-jadval
Kompleks о‘g‘itlardagi oziq moddalarining о‘zaro nisbati va ularning umumiy miqdorga nisbatan ulushi

	№
	N:P2O5:K2O nisbati
	Umumiy miqdorga nisbati, % 
	Qaysi ekin va tuproq uchun mо‘ljallangan

	1
	1:1:1 (nitrofos kaliyli)
	32,0
	Kо‘p о‘simliklar va tuproqlar uchun har uchchala oziq moddalarini о‘zaro yaqin bо‘lgan samaradorligida

	2
	1:1,5:1
	11,1
	О‘zlashtiriladigan fosforning о‘ta tanqisligi sezilgan, о‘simliklarning azot va kaliy bilan ta’minlanishi о‘rtacha bо‘lgan tuproqlarda

	3
	1:1:1,5
	6,6
	Kaliy kam bо‘lgan tuproqlarda va kaliyni sevuvchi ekinlarga (kartoshka, qandlavlagi va boshqalar), hamda boshqa tuproqlarda

	4
	1:1,5:1,5
	6,3
	Kо‘p yillik dukkakli о‘tlar va о‘t-aralashmasi (masalan, chim-podzol tuproqlarda uzun tolali zig‘ir о‘stiraladigan maydonlarga)

	5
	1:1:0,5
	1,7
	Harakatchan kaliyning kо‘p miqdorli tuproqlariga va kaliyni kо‘p о‘zlashtirmaydigan о‘simliklarga (masalan, ishqorlangan tuproqlarga ekilgan g‘allasimon ekinlarga)

	6
	1:2,5:0
	6,2
	Gо‘za ekilgan maydonga ekish jarayonida solish va asosiy о‘g‘it sifatida solish uchun (tuproqda kaliyning tanqisligi bо‘lmagan hollarda)

	7
	1:4:0
	5,6
	G`allasimonlarga ekish jarayonida va asosiy о‘g‘it sifatida solinadigan janubiy viloyat tuproqlariga solish uchun (oddiy va janubiy qora tuproqlar, sug‘orilmaydigan kashtan tuproqlar va boshqalar)

	8
	1:1:0 (nitro ammofos tipi)
	1,3
	Kaliy yetarli о‘zlashtiriladigan tuproqlarda g‘allasimonlar va boshqa ekinlar uchun

	9
	0:1:1
	6,5
	Azot yetarli о‘zlashtiriladigan tuproqlarda g‘allasimonlar va boshqa о‘simliklar uchun

	10
	0:1:1,5
	3,3
	Fosforga nisbatan kaliyning yaqqol tanqisligi seziladigan tuproqlarda g‘allasimonlar va boshqa о‘simliklar uchun

	11
	Boshqa xillar
	19,4
	Agro kimyoviy xizmat tavsiyanomasiga mos bо‘lgan xolda



Ammofos NH4H2PO4- bir almashingan ammoniy fosfat. Bu tuzni tashkil qiluvchi ionlar (ammoniy va fosfat) hamma о‘simliklar uchun zarur va ular tomonidan hamma tuproqlarda о‘zlashtiriladi.
Ammofosning tarkibi 11-12% N, 46-60% P2O5 dan tashkil topgan. Uni tarkibida oshiqcha modda bо‘lmaydi. Ammofos ishlab chiqarish teznologiyasi juda oddiy: ammiak fosfat kislota bilan neytrallanadi:
NH3 + H3PO4  =  NH4H2PO4
Ammofosning kamchiligi azot va fosfor о‘rtasidagi nisbat farqini kata bо‘lishi (1:4 yoki hatto 1:5) bо‘lishidir. Bu narsa undan foydalanish imkoniyatini chegaralab qо‘yadi, chunki о‘g‘itdagi azot va fosfor о‘rtasidagi nisbat taxminan birga bir bо‘lishi lozim, binobarin kо‘p о‘simliklar hatto fosforga nisbatan azotni kо‘proq talab qiladi.
Di ammofos (NH4)2HPO4.Ammofos ishlab chiqarish erkin fosfat kislotani ammiak bilan tо‘yintirishga asoslangan. Agar bu jarayonni davom ettirilsa, unda diammofos hosil bо‘ladi. Di ammofosda azot va fosforning о‘zaro nisbati 1:2,5 ga yaqinlashadi:
2NH3 +H3PO4  = (NH4)2HPO4
Di ammofosda azotning miqdori 18% va undan kо‘proqqa va P2O5  ning miqdori 50% ga teng. Azot va fosforning di ammofosdagi yig‘indi miqdori 70% dan oshadi. Bu hamma murakkab о‘g‘itlar ichida eng konsentrlangan xili hisoblanadi.
Konsentrlangan о‘g‘itlarga xos bо‘lgan iqtisodiy ustunliklari qatori ammoniy fosfatlar hamma ekinlarni ekish va kо‘chat qilishda urug‘ materialiga yaqin qilib joy-joyiga, uyaga solish uchun qulaydir.
Ular uncha-muncha oshiqcha miqdorga ega emas (agar termik kislotadan tayyorlangan bо‘lsa) eritmaning yuqori konsentratsiyada bо‘lishiga, (joy-joyiga solganda oziqa moddalarining kam dozasi solinadi) va bunda tuproq eritmasining osmotik bosimini oshishiga olib kelmaydi. Shu bilan birgalikda har ikkala ion (ammoniy va fosfat) о‘simlik tomonidan oson о‘zlashtiriladi.
Kaliyli selitra KNO4 ham murakkab о‘g‘itlar jumlasiga kiradi. Tarkibida 13% azot va 45% gacha K2O bо‘ladi, uning 1 s miqdori kaliyli tuzning 1 s va ammiakli selitraning deyarli 0,4 s о‘rnini bosadi. KNO3 tarkibida kerak bо‘lmagan oshiqcha modda umuman bо‘lmaydi va fizik xossalarining yaxshiligi bilan ajralib turadi. Xlor ioniga nisbatan sezgirlikni namoyon qiladigan ekinlar uchun kaliy manbai sifatidagi qimmati juda baland bо‘ladi. Uning kamchiligi azot va kaliyning о‘zaro nisbat farqi katta (1:3,5) bо‘lishidir.
Shuning uchun undan foydalanilganda tuproqqa yana qо‘shimcha ravishda azotli о‘g‘itlarni, albatta fosforli о‘g‘itlarni ham solish lozim bо‘ladi.
Fosfo ammofos magneziya yoki magniy-ammoniy-fosfat MgNH4PO4KH2O-tarkibida 8% azot va 40% P2O5 tutuvchi suvda kam eruvchi murakkab о‘g‘itdir. Tuproq sharoitida bu о‘g‘itning ammoniysini nitrifikatsiyasi, ammoniy sulfat yoki ammoniy nitrat kabi tez bо‘lib о‘tadi. Katta normalarda qо‘llanganda ham asosiy о‘g‘it sifatida solishga yaroqli о‘g‘it hisoblanadi. Tuzning tarkibiga marganets, mis, ruh mikroelementlarini ham kiritsa bо‘ladi. Bunda azotli-fosforligina emas balki tegishli mikro о‘g‘it ham bо‘lib qoladi. Issiqxonalar uchun (gidro konika) muhim ahamiyatga ega bо‘ladi.
Nitro foskalar 1908- yilda yoq D.I.Pryanishnikov о‘g‘it olish maqsadida fosforitga sulfat kislota emas, balki nitrat kislota bilan ta’sir etish maqsadga muvofiq degan tavsiyani bergan edi, chunki bunda bir yо‘la ikki  xil: azotli va fosforli о‘g‘it olish imkoniyati yaratiladi (35-jadval).
Nitrat kislota bilan fosforli xomashyoga ta’sir etishdan kalsiyli selitra va pritsipitat (kalsiy di fosfat chiqindili) bir almashingan kalsiy fosfat olinadi. Lekin bu aralashmani hali tо‘la qimmatli о‘g‘it deb bо‘lmaydi, chunki kalsiyli selitra tomonidan suv bug‘larini yutilishi tufayli aralashmaning namligi yuqoriligi uchun yomon sochiluvchan bо‘ladi. Shuning uchun kalsiyli selitraning azotini boshqa birikma holatiga о‘tkazish lozim. Bunday ishlov berishning bir qancha uslublari bor.
1. Hosil qilingan aralashma-pulpaga, hali issiq va bо‘tqasimon bо‘lgan (ta’sirlanishni tezlashtiradi) paytda ammoniy sulfat qо‘shiladi. U kalsiyli selitra bilan ta’sirlanishi natijasida ammiakli selitra va suvsiz kalsiy sulfat hosil bо‘ladi:
Ca(NO3)2 + (NH4)2SO4 = 2NH4NO3 + CaSO4
35-jadval
Nitrofosfatlarning tavsifiy kо‘rsatkichlari

	
№
	
Nitrofosfatlar
	
N
	
P2O5
	
K2O
	Suvda eruvchi P2O5 li kislotaning о‘zlashtiriladigan P2O5 ganisbati (% dan kam bо‘lmagan)

	1
	A rusumli nitrofos
	23,5
	17
	-
	50

	2
	V rusumli nitrofos
	24
	14
	-
	50

	3
	A rusumli nitrofos (16:16:13)
	16-17
	16-17
	13-14
	55

	4
	B rusumli nitrofos (13:16:13)
	12,5-13,5
	8,5-9,5
	12,5-13,5
	55

	5
	V rusumli nitrofos (12:12:12)
	11-12
	10-11
	11-12
	55



Jarayonning shu bosqichda, agar uchlamchi о‘g‘it olish lozim bо‘lsa pulnaga kaliyxloriddan zarur bо‘lgan proporsiyada qо‘shiladi. U qisman ammiakli selitra bilan ta’sirlanib ammoniy xlorid va kaliyli selitra hosil qiladi:
KCl + NH4NO3 = NH4Cl + KNO3 
Keyinchalik olingan mahsulot quritiladi va donador qilinadi. Har bir granulada CaHPO4•2H2O, Ca(H2PO4)2•H2O, NH4NO3, NH4Cl, KCl, KNO3, CaSO4 va fosfatli xomashyoda mavjud bо‘lgan chiqindi uchraydi. Bu о‘g‘it sulfide linitrofoska deyiladi, u yaxshi fizik xossali bо‘ladi va har xil tuproqlar uchun xilma-xil uslublarda solish uchun yaroqli hisoblanadi.
2. Pulpaga ammiak va sulfat kislotasi qо‘shganda ammoniy sulfat qо‘shgandagiday samaraga erishiladi. Lekin ammiak mahalliy ishqorlantirishni yuzaga chiqarib  fosfat kislotaning о‘zlashtirilidigan tuzlarini qisman retrogdatsiyasini keltirib chiqarishi mumkin. Buni oldini olish uchun bir yо‘la kam miqdorda magniyning eriydigan tuzini ham qо‘shiladi. Kaliy xloridning ta’siri sulfatli nitro foskaga tarkib va xossalari bilan о‘xshash о‘g‘it olish imkonini yaratadi, lekinuni ajralib turishi uchun sulfatli nitrofoska deb yuritiladi.
Sulfat kislotadan foydalanish nitrofoska ishlab chiqarishni qimmatlashtiradi. Fosfat xomashyosining nitrat kislota ta’sirida parchalashning ustunligi sulfat kislotadan foydalanishga bо‘lgan talabni kamaytiradi yoki umuman yо‘qotadi. Nitrat kislota atmosfera azotini sintezi yо‘li bilan olingan ammiakni oksidlantirish yо‘li bilan olinadi.
3. Eng istiqbolli pulpaga (rudaga) ammiak va fosfat kislotani qо‘shish bо‘lib bunda kalsiy nitrat bir va ikki almashingan kalsiy fosfat va ammiakli selitraga aylanadi, bundan tashqari ammofos hosil bо‘ladi:
3H2O+2Ca(NO3)2+4H3PO4+5NH3=4NH4NO3+CaHPO4•H2O+Ca(H2PO4)2•H2O+NH4H2PO4
Bu nitrofoskada suvda eruvchi fosfat kislotaning eng yuqori ulushi (80% gacha) bо‘lgan holda oldingi ikki holatda о‘zlashtiriladigandan 55% ga yaqin miqdorni tashkil qiladi.
Kaliy xloridni kiritish yana NH4ClvaCaKNO3 ni beradi. Pulpa (ruda) tarkibidagi fosfat xomashyoda bо‘lgan eruvchi kalsiy fosfatlar va chiqindilar ham olingan о‘g‘itning tarkibiga kiradi. Bu fosforli nitrofoskadir. Nitrofoskalar 1-4 mm kattalikda granulalar shaklida chiqariladi. Granulalar mineral yog‘larni qо‘shib konditsionerlanganda ham, talk yoki maydalangan oxaktosh bilan changlashtirilganda ham ancha barqaror bо‘lib, tashilish va saqlash jarayolarida yopishqoq bо‘lib qolmaydi. Nitrofoska hajmining massasi 1,0 ga teng.
Odatda nitrofoskaning ta’siri NPK larning miqdori bir-birga yaqin bо‘lgan sharoitda о‘g‘it  aralashmasidan kuchli bо‘ladi.
Chim-podzol tuproqlarda olib borilgan tajribalar orqali isbotlanganki, azot, fosfor va kaliyning  nitrofoskadagi о‘simlik tomonidan о‘zlashtiruvchanligi super fosfatning, ammiakli selitra va kaliyxloridli aralashmalaridagiga qaraganda ancha yuqori bо‘ladi.
Bu narsa aftidan kompleks о‘g‘it granulalarining tuproqda tekkis tarqalishi tufayli rо‘yobga chiqsa kerak.
Tuproqda nitrofoska fosfatlari super fosfatnikiga qaraganda retrogradatsiyaga kamroq duch kelishi qayd etilgan. Shuningdek qishki bо‘g‘doyning ildiz tizimini yaxshiroq rivojlanishi va uning adsorbsion yuzasining nitrofoska bо‘yicha kо‘payishi va natijada bu ekin hosilining oshishi qayd etilgan. Kuzgi bо‘g‘doyning Mironovskaya 808 na’vining ildiz massasining miqdori xlor siz nitrofoska ta’sirida nazorat na’munasida 13,7% dan 33% gacha, ildizning va ildiz tugunchalarining uzunligini ham о‘zaro mos holda 17,9 va 23,3% ga oshishiga olib keldi.
Nazorat variantidagi kuzgi bug‘doy о‘simliklarning gullash bosqichida ildiz tizimining ishchi yutish yuzasi 0,30 m2 bо‘lgan holda xlorsiz nitrofoska solingan sharoitda 0,79 m2gayetadi.
Ammoniy fosfat asosidagi о‘g‘itlar
Ammoniy fosfat asosidagi murakkab о‘g‘itlarni fosfat va nitrat kislotalarni ammiak bilan neytarllash asosida olinadi. Bunday о‘g‘itlar oziq moddalari miqdorini yuqoriligi (50-70%) va suvda eriydigan fosforning miqdorini ham yuqoriligi (90-100%) bilan tavsiflanadi.
Nitro ammofos-mono ammoniy fosfat asosida, kaliy qо‘shi bolinadigan va nitro ammofoska deb nomlangan murakkab о‘g‘itdir. Bunga mos holda diammoniy fosfatdan diammonitrofos va diammonitrofoska olinadi. Bunda azot, fosfor va kaliyning har xil nisbatlardagi murakkab о‘g‘itlari olish mumkin (36-jadval).

36-jadval 
Ammoniy fosfat asosida olingan murakkab о‘g‘itlarning tarkibidagi NPK larning miqdori
	№
	О‘g‘itlar
	N
	P2O5
	K2O

	1
	Nitro ammofos: A rusumli (1:1)
B rusumli (1:1,5)
	23,0
16,0
	23,0
24,0
	-
-

	2
	Nitro ammofoska 1 nav (NPK yig‘indisi 50%)
	
16,0
	
16,0
	
18

	3
	Nitro ammofoska 2 nav (NPK yig‘indisi 44%)
	
14,0
	
14,0
	
16

	4
	Karbo ammofos
	30,0
	30,0
	-

	5
	Karbo ammofoska 1 nav (NPK yig‘indisi 60%)
	
20,0
	
20,0
	
20,0



Karbo ammofos-amid va ammiak shakllaridagi azot, fosfor hammasi suvda eriydigan shaklda bо‘lgan va tarkibida kaliy ham bо‘lgan о‘g‘it hisoblanadi. 
Karbo ammofoska mochevina, fosfat kislota, ammiak va kaliy tuzlarida nishlab chiqariladi. U 60% gacha oziq moddalari (N,P2O5vaK2O lardan) gaega.
Karbo ammofoska azotning fosfor va kaliyga nisbatini 1:1:1; 1,5:1:1; 2:1:1; 1:1,5:1 holatlarida ishlab chiqarilishi mumkin.
Kaliy qо‘shmasdan 60% gacha oziqa moddalari (NvaP2O5 30% dan) tutuvchi karboammofos olinadi. Bunda azot va fosforning о‘zaro nisbati karboammo foskadagidek bо‘lishi mumkin.
Nitro ammofosfatlar ammofos asosida olinadigan murakkab о‘g‘it, bu о‘g‘itlar va karbo ammofosfatlar granullangan tarzda (granulalarning kattaligi 1-3 mm) chiqariladi.
Mochevin afosfatlari. Mochevina fosfat (issiq) termik fosfat kislotanisin tetik mochevina bilan ta’sirlanishi natijasida hosil bо‘ladi. Uni ishlab chiqarish mochevina nifosfat kislota bilan kompleks birikma hosil qilishiga asoslangan. Qо‘shimcha ravishda ammiak kiritish vakaliy xlorid qо‘shish mumkin. О‘g‘it tarkibida 36% gacha N, 48% gacha P2O5yoki 24% gacha NvaP2O5 bо‘lishi mumkin. 
Fosfor amidlari-yuqori darajada konsentratlangan о‘g‘itlar azot va fosforning umumiy miqdori 120-147% gacha yetib boradi, bu miqdor ammofoska va  diammofoskalarga qaraganda deyarli ikki marta ziyod miqdorni tashkilqiladi.
Fosfat angidriddan fosfat kislotalarning amidlarini ishlab chiqarish, hamda ammoniy fosfatning degidratlangan shakllarini ishlab chiqarish istiqbolli hisoblanadi, ular ishqorlanmaydi va tuproqqa birikib ketmaydi. P2O5niNH3 bilan ta’sirlanishi azotli fosforli har xil tarkibli birikmalar: dio midopirofosfat kislota P2O5(NH2)2(OH)2, mono amida pirofosfat kislotaning ikki almashing anammoniyli tuzini P2O3(NH2)2(NH2)OH, yoki xuddi shunday polifosfat kislotaning ammoniyli tuzini hosil bо‘lishiga olib keladi, bular fosfor orqaligina emas, balki imido guruhlar (NH) orqali ham amalga oshadi.
Fosfonitrilamid. Tarkibida 93% P2O5 va 44% N bо‘lib, samaradorligi ammoniy nitrat va monoammoniy fosfatnikiga yaqin bо‘ladi. Apatitni kaliyxlorid ishtrokida sulfat kislota bilan parchalaganda fosforli-kaliyli о‘g‘itlar olinadi. Bular jumlasiga superfoska va konsentratlangan superfoskalar kiradi.
Superfoska. Naviga qara bо‘zida 11-16% gacha, konsentratlangan superfoska esa 18-27% gacha о‘zlashtiriladigan fosfat kislota tutadi, 1-navda kaliyning miqdori 12-21% bо‘lsa, 2-navda 23-33% bо‘ladi. Erkin kislota miqdori 5% dan ortmaydi, bu о‘g‘itlarning namligi 13-14% bо‘ladi. Ularni kukun tarzida ishlab chiqariladi.
Ammoniylashtirilgan superfosfat. Uni oddiy superfosfatni ammoniy bilan tо‘yintirib olinadi. Buni shuning uchun qilinadiki, erkin kislotani neytrallash lozim, bunda bir yо‘la о‘g‘itning gigroskopikligi ham kamayadi, qaysi kim uning fizik xossasini yaxshilaydi. Ular boshqa о‘g‘itlar bilan yaxshi aralashadi, seyalkalar yordamida yaxshi sochiladi.
Erkin fosfat kislota bilan super fosfat va ammiak birikib ammofos hosilq iladi.
Lekin neytralizatsiya uchun ammiakni kо‘proq kiritilsa fosfat kislotaning retrogradatsiyasi boshlanib, kalsiy uch fosfat hosil bо‘ladi. Bunday bо‘lishi maqsadga muvofiq emas, chunki bu narsa о‘simliklar tomonidan fosforning о‘zlashtirilishini susaytiradi. Oddiy kumushsimon superfosfat 6% gacha ammiakning azotini yuta oladi, lekin mono fosfatning retrogradatsiyasini oldini olish uchun uni 3-4% gacha kiritiladi.
Ammoniylashgan superfosfatdan azot hamma ekinlar tomonidan yaxshi о‘zlashtiriladi, lekin о‘simliklarning azotli oziqlanishini yaxshilash uchun bu miqdor kamlik qiladi. Shuning uchun ammoniylashtirilgan superfosfatni kо‘p azot solish shart bо‘lmagan hollarda qator orasiga urug‘ bilan birga solinadi. Asosiy о‘g‘it sifatida solinganda esa ma’lum normani hisobga olingan holda azotli о‘g‘itlarni  qо‘shib solish maqsadga muvofiq bо‘ladi.
Poli fosfatlar
Poli fosfatlar-yuqori konsentratlangan murakkab о‘g‘it bо‘lib boshqa hozirgi kunda ishlab chiqariladigan andozaviy о‘g‘itlardan fosfat komponentini maxsus xususiyatga egaligi bilan farqlanadi. Polifosfat anionning shakllanadigan zanjir va halqalarini hosil qiluvchi makroergik P-O-P bog‘lar о‘simliklarda sodir bо‘ladigan ba’zi fiziologik-biokimyoviy jarayonlarga bu о‘g‘itlarning ta’sir kuchini kо‘rsatadi.
О‘simliklarning ildiz tizimini va tuproq mikroflorasining P-O-P bog‘larni gidrolizlash qobiliyati, hamda о‘simliklarning gidrolizlanmagan P-O-P bog‘dan ham qisman yuta olish qobiliyatini bо‘lishi bu о‘g‘itlarning fiziologik ta’sir xususiyatini belgilaydi.
Poli fosfatlarning gidrolizi quyidagicha bо‘ladi:
2HPO3 H2OH4P2O7
H4P2O7 H2O 2H3PO4
H5P3O13  2H2O 3H3PO4 vah.k.
Harorat 7-12 S bо‘lganda gidroliz juda sekin sodir bо‘ladi, 12-15S da esa kuchayadi. Tuproqlar о‘rtasida farqlanish bо‘ladi, yuqori darajadagi biologik faollikka ega bо‘lgan tuproqlarda gidroliz tez ketadi.
Gidroliz uchun optimal harorat 30-35 S hisoblanadi.
Yaqin vaqtlargacha konsentratlangan superfosfat, pretsipitat va ammoniy fosfatlarni ishlab chiqarish ortofosfat kislota manbasida amalga oshirilar edi, u chiqindilardan xoli bо‘lgan eng toza bо‘lgan holatda 54% P2O5 ga ega bо‘ladi. Xozirgi kunda tayyorlanadigan polifosfat kislotalarning aralashmasida P2O5 ning miqdori 70 va hatto undan ham kо‘p (83%) bо‘ladi. Bu narsa yanada konsentrlangan kompleks о‘g‘itlar olish imkonini yaratadi.
Polifosfat kislotalarni olish, qizdirish va vakuumni talab qiladi:

2H3PO4 H4P2O7+H2O;

H3PO4H4P2O7 H5P3O10H2O;

H5P3O10  3HPO3H2Ox.k.
Bu reaksiyalarda kondensatsiya jarayoni sodir bо‘lib, (fosfat kislotani suv ajratib chiqarish yо‘li bilan tig‘izlashuvi), shuning uchun poli fosfat kislotalarni kondensirlangan ham deb yuritiladi.
Qator polifosfat kislotalarni HPO3 – meto fosfat, H4P2O7 –piro fosfat, H5P3O10-tripolifosfat, H6P4O13-tetropolifosfat kislotalar tarzida yozish mumkin. P2O5 ning erishilgan maksimal konsentratsiyasi 83% ni tashkil qiladi.
Polifosfat kislotalarni tabiiy yoki butilka uchi kliyoki pо‘lat sisternalarda (temir yо‘llarda ham avtomobillarda ham) tashiladi. Sobiqi  ttifoqda dastlab polifosfatlar 1964 yilda olingan edi.
Polifosfatlar (umumiy formulasi NnQ2PnO2nQ1) ipsimon polimer bо‘lib tarkibida yuzlab PO4 lar bо‘ladi. Tarkibida minglab shunday guruhga ega bо‘lgan ultrapolimerlar ham uchraydi.
Polifosfatlar ishlab chiqarishda dastlabki xomashyo sifatida ekstraksion uslubda olingan konsentrlangan orto fosfat kislota yoki termik yо‘l bilan olinadigan elementar fosfor xizmat qiladi.
Granulalangan  ammoniy fosfatni (15-62-0) reaktorlarda bosim ostida superfosfat kislotani (76-77% P2O5) ammonizatsiya qilish yо‘li bilan olinadi. Suyuq massa granullanadi, sovitiladi va elanadi. Bu о‘g‘it qattiq holatda ishlatiladi yoki tez eruvchan bо‘lganligi sababli suyuq va suspenziyalangan о‘g‘itlar tarkibiga kiritilishi mumkin.
Polifosfatlarning tuzilmaviy xususiyatlari ularning tarkibiga mineral  oziqalarning elementlarini bir nechtasini (azot, kalsiy, kaliy) va mikro elementlarni kiritish imkonini beradi. Bu narsa bu yо‘nalishdagi tadqiqotlarni davom etdirish va shu xildagi yangi xil о‘g‘itlarni olish istiqbollari borligini kо‘rsatib beradi.
Polifosfatlar tuzilmasidagi maxsus xususiyatlar tuproqda fosfor rejimini aniqlaydi va ularni tuproqlar xiliga qarab qay tarzda foydalanishning agrokimyoviy nuqtai-nazardan samardorligini belgilash imkoniyatini tug‘diradi.
Mikro elementlarni polifosfat molekulalari tarkibiga kiritish imkoniyati bо‘lganligi sababli bu о‘g‘itlarning qimmati ortadi. Tadqiqotlar shuni kо‘rsatdiki ammoniytripoli fosfatit arkibi garuh mikro elementini kiritish uni kiritmasdan berilgan о‘g‘itga nisbatan zig‘ir urug‘i hosilini 18% ga oshirishini kо‘rsatdi. Ruhni ammoniy ortofosfatga kiritish urug‘ mahsulotini yanada oshishiga sabab bо‘ldi.
Kaliy Tripoli fosfat tarkibiga marganetsni kiritish bu о‘g‘itning samaradorligini oshirdi: uzun tolali zig‘irning umumiy hosili (Mn siz о‘g‘it qо‘llagandagidan) 24%, urug‘ bо‘yicha hosili 29%, poya bо‘yicha hosili 22% ga oshishiga olib keladi. Marganetssiz qо‘shimcha hosil о‘zaro mos xolda 14,14 va 15% ni tashkil qildi.
Karbonatli kulrang tuproqda vegetatsion tajribalar orqali isbotlanganki, makkajо‘horining hosili bir idish hisobiga kaliy tripolifosfat qо‘llaganda 12,2 g ga oshsa, kaliytripolifosfat va ruh qо‘llanganda 17 g gacha kо‘payar ekan.
Polifosfatlarning о‘simlik uchun о‘zlashtiruvchanlik darajasi ularning tuproqda gidrolizlanish darajasiga bog‘liq. Bu jarayonga harorat, biologik faollik, pH, tuproqning mineral tarkibi ta’sirqiladi.
Tuproqda polifosfatlar, ortofosfatlarga nisbatan temir, alyuminiy, marganetslar bilan sekinroq erimaydigan birikmalar hosil qiladi.
Ular kalsiy va magniy bilan tezroq ta’sirlanib ammoniy tutuvchi kompleks birikmalar hosil qiladi (asosan pirofosfatlar), ular о‘simlik uchun azot va fosfor bilan qanoatlantiradigan manba hisoblanadi. Polifosfatlarning tuproqdagi harakatchanligi ortofosfatlarga nisbatan kichik, chunki ular tuproq minerallari bilan faolroq ta’sirlanadilar, lekin u kо‘p jihatdan fosfat shakliga qaraganda tuproqning xossalariga kо‘proq bog‘liq bо‘ladi.
Polifosfatlarkat ionlar xossalariga ega bо‘lib, ular kalsiy va boshqa kationlarni NH4QvaN ga almashinib adsorbsiyalash qobiliyatiga ega.
Kimyoviy jihatdan polifosfatlar о‘zaro bir-birlariga juda о‘xshash, ularni faqat xromotografiya yо‘li bilan ajratish mumkin.
Tuproqda pirovatripoli fosfatlar temir va alyuminiy birikmalarini eritadi, shu orqali bu kationlarning ortofosfat shaklda chо‘kishiga xalaqit beradi. Pirofosfatlarning kalsiy va magniy bilan ta’sirlanishi natijasida о‘simliklar uchun yaxshi о‘zlashtiriladigan tuzlar hosil qiladi. Tuproqning sterilizatsiyasi har xil tuproqlarda triammoniy-pirofosfatning gidroliz darajasini keskin kamaytiradi. Tripolifosfatlarning orto va pirofosfatlarga nisbatan tuproqda tezroq harakatchanligini isbotlovchi kuzatuvlar bor.
Istiqbolli murakkab о‘g‘itlar orasida polifosfatni qayd etish joiz, uning tarkibida 15% Hva 60% P2O5 bо‘ladi. Ammoniypolifosfatlarning samaradorligini yuqori darajadaligi uni О‘rta Osiyoning karbonatli tuproqlarida, Qozog‘iston, Kuban, Moldovo va Ukrainaning janubiy hududlarida qо‘llash mumkin.
Aralash о‘g‘itlar ishlab chiqarishda ammoniy polifosfatlar о‘zini yaxshi xomashyo о‘g‘it sifatida namoyon qiladi. Ularga ammiakli selitra va kaliyxlorid qо‘shib, uchlamchi о‘g‘it tayyorlanadi, unda 12%H, 24% P2O5va 24% H2O bо‘ladi.
Ammoniy polifosfatga mochevina va kaliyxlorid qо‘shganda bu moddalarning miqdori 20% dan bо‘lgan о‘g‘itishlab chiqarish mumkin.
Kaliy metafosfat.Qumoqchim-podzol tuproqlarda kartoshka va qand lavlagisi ekiladigan maydonlarga kaliy metafosfat solinganda, ularning hosiliga ekvivalent miqdorda oddiy о‘g‘it solingandagiga qaraganda ancha yaxshi ta’sir etishi isbotlangan. Og‘ir mexanik tarkibli chim-podzol tuproqlarda kartoshka va arpamaydonlariga kaliy metofosfatni sepish yо‘li bilan va uya-uyaga solish yо‘li bilan (azot fonida) hosilga kaliy xloridli superfosfat qanday ta’sir etsa xuddi shunday ta’sir kо‘rsatar ekan.
Shuni ham qayd etish joizki, bu narsa qiyin eriydigan mayda kristall (KPO3)4 ga ham tegishli. О‘simliklardagi P2O5 va K2O miqdorlari ham о‘zaro teng nisbatda edi. Uzun tolali zig‘ir bilan о‘tkazilgan tajriba shuni kо‘rsatdiki, fosfor metofosfatdan ham superfosfatdan ham bir xil о‘zlashtiriladigan bо‘lsa, kaliy KCl dan yaxshiroq о‘zlashtirilishi aniqlandi.
Kuchli qora tuproqda (Harkov viloyati) kaliy metofosfatning qandlavlagisi va bug‘doyga kо‘rsatadigan ijobiy ta’siri nuqtai nazardan superfosfat va kaliy xlorid aralashmasini kо‘rsatadigan ta’siriga teng ta’sir kо‘rsatdi.
Suyuq va suspenziyali о‘g‘itlar
Suyuq kompleks о‘g‘itlar (SKО‘) ga tarkibida ikki yoki uch xil birinchi darajali oziqa element (N, P, K) lar, ikkinchi darajali oziqa elementlari (Ca, Mg, S) va mikro elementlar (Fe, Mn, B, Cn, Mo, Co, Cl) lar bо‘lgan eritmalar kiradi.
Tadqiqotlar shuni kо‘rsatdiki, qattiq va suyuq komplek sо‘g‘itlarning о‘simlikka ta’siri deyarli bir xil bо‘ladi. Polifosfat kislotalarda tayyorlangan SKО‘ni samaradorligi asoslar bilan tо‘yingan karbonatli va boshqa tuproqlarda ancha yuqori bо‘ladi.
SKО‘ ning samaradorligi nordon tuproqlar (qizil, chim-podzol tuproqlar) da uya-uya qilib solinganda oshadi.
SKО‘ mineral о‘g‘itlarning eng istiqbolli xillaridan hisoblanadi.
SKО‘ ning olinishini prinsipial (tamoyilli) sxemasi fosfat kislotani ammiak bilan RN 6,5 gacha neytrallash (ekstraksion yoki termik) hisoblanadi. Neytrallovchi modda sifatida olinish sxemasiga qarab suvli yoki suvsiz ammiak ishlatiladi. Ikki xil SKО‘ turlari uchraydi, ularni olinishida foydalaniladigan qolgan fosforning xiliga: ortofosfor kislota yoki tarkibida 72-80% P2O5 bо‘lgan orto- va polifosfor kislotalar aralashmasi asoslarida olinishiga qarab farqlanadi.
SKО‘ dagi azotning miqdorini oshirilishi, uni ammiakli selitra, mochevina yoki mochevinani ammiakli selitra bilan aralashmasini qо‘shish orqali erishiladi.
Ortofosfat kislota negizida olingan SKО‘-deyarli tiniq suyuqliklar, ekstraksion ortofosfat negizida esa loyqali eritmalar hisoblanadi. Superfosfat negizidagi azot fosforli SKО‘ larning konsentratsiyasi, orto fosfat negizida olinadiganlardan ancha yuqori bо‘ladi (37- jadval).
37-jadval
Ortofosfat kislota va superfosfat negizida olinadigan suyuq о‘g‘itlarnin gtarkibidagi N:P2O5:K2 Olarning о‘zaro nisbati
	№
	N:P2O5:K2O
	Ortofosfat kislotasi negizida
	Superfosfat negizida

	1
2
3
4
5
6
	4:1:0
3:1:0
2:1:0
1:1:0
1:2:0
1:3:0
	16-4-0
18-6-0
16-8-0
13-13-0
9-18-0
8-24-0
	24-6-0
24-8-0
22-11-0
19-19-0
15-30-0
12-36-0


Eslatma: Mochevinava ammoniyli selitradan SKО‘ ning komponenti sifatida foydalaniladi. 
Poli fosfatlar ham ekstraksion fosfat kislotani ammonizatsiyalash va biroz miqdor superfosfat (kaliyli SKО‘ uchun 20%, kaliyli uchun esa 30%) qо‘shganda chо‘kadigan chiqindilarni emulsiyalaydi, bu narsa ekstraksion negizda olinadigan SKО‘ ni tiniqlashtiradi (loyqasizlantiradi).
Uchlamchi suyuq о‘g‘itlar olish. Uchlamchi suyuq о‘g‘itlarni issiq va sovuqar alashtirish uslublarida olinadi.
1. Issiq aralashtirish. Fosfat va polifosfat kislotalarni gazsimon va suyuq ammiaklar bilan neytrallanadi, hamda olingan aralashmaga boshqa komponentlar qо‘shiladi va eritiladi. Azotli va kaliyli komponentlar 28-0-0 yoki 32-0-0 markali mochevinali-ammiakli-nitrat eritmasi va kaliy xlorid qо‘shiladi.
 2. Sovuq aralashtirish-dastlab tayyorlab olingan eritmalarni mexanik aralashtirishdir. Sovuq aralashtirishda ammoniy fosfatlari va qattiq di ammoniy fosfatishlatiladi. Azotli va kaliyli komponentlar xuddi issiq aralashtirishdagidek tarkibli bо‘ladi. 	
Sovuq uslubda olinadigan suyuq о‘g‘itlar aralashmasi. Eng kо‘p tarqalgan 10-30-0 yoki 11-37-0 ammoniy polifosfatning mochevinali-ammoniyli-nitrat (N miqdori 28,3 yoki 32% bо‘lgan) va kaliyli eritmalar bilan aralashmasidir. Hamma tarkibiy qismlar aralashtiruvchi kameraga solinadi. Sovutishning hojati bо‘lmay qoladi, shunin guchun issiq uslubda ishlab chiqarishga nisbatan harajatlar ikki baravar kamayadi. 15-62-0 qattiq ammoniy polifosfat ham suyuq о‘g‘itlar ishlab chiqarishda ishlatilishi mumkin Uni aralashtirish jarayonida ma’lum pH chegarasiga olib borguncha ammonizatsiyalanadi.
Har xil markali SKО‘ larga qо‘shimcha azot mochevina, ammiakli selitra yoki har ikkala komponentni birdan solish yо‘li bilan kiritiladi.
Mochevina va ammoniy nitratlarning eritmalarini qattiq granullangan mahsulotlarni suv bilan aralashtirib olish mumkin. Lekin ularni bevosita zavodlarda olishancha iqtisodiy jihatdan tejamli bо‘ladi.
Polifosfat kislotalarni hozirgi kunda kо‘proq  miqdorda suyuq о‘g‘itlar ishlab chiqarishda ishlatiladi. Ammoniylashgan termik kislotalarning 0S dagi eruvchanligi ammoniylashganlik darajasi va konsentratsiyasiga bog‘liq bо‘ladi. 76% P2O5 li polifosfat kislotalarning eritmasidagi fosforning deyarli yarmi polifosfat shaklda bо‘ladi: ular oziqa elementlari konsentratsiyasi 46% dan oshmaydigan darajaga yetguncha eriydi. Bu eritmaning tarkibi (% hisobida) 10-34-0 (N:P2O5= 0,30) bо‘ladi.
Tarkibida 78 dan 80% gacha P2O5 bо‘lgan kislotalardan foydalanilganda 11-37-0 tarkibli (N:P2O5= 0,30) eritma olinadi.
Eritmada poli fosfatlarning ortofosfatlargacha gidrolizlanishi yuz beradi uning darajasi harorat past bо‘lganda past, harorat oshishi bilan yuqori bо‘ladi. Uzoq muddat issiqob-havoda saqlash gidrolizni kuchaytiradi. 10-34-0 о‘g‘itni uzoq vaqt saqlash va uni tarkibida magniy chiqindisini kо‘p bо‘lishi natijasida magniy ammoniy polifosfat (NH4)2MgP2O74N2O ning kristallarini chо‘kishiga olib kelishi mumkin, bu kristallar tez о‘sa boshlaydi. 11-37-0 tarzida 20% li P2O5 qо‘shish kristallizatsiyani susaytiradi va о‘g‘itni saqlash muddatini besh haftadan uch oygacha oshiradi.
Fosfat kislota negizidagi SKО‘ qiyosiy jihatdan oziqa moddalarini umumiy miqdori bо‘yicha uncha yuqori bо‘lmagan (24-30%) kо‘rsatgichga ega bо‘ladi, chunki past haroratda yuqoriroq konsentratsiyadagi eritmalarda, tuzlarning kristallizatsiyasi yuz beradi va ularning chо‘kmasi hosil bо‘ladi.
Odatda 9:9:9, 7:14:2, 6:18:6, 8:24:0 va boshqa xil tarkibli SKО‘ lar Ham ishlab chiqariladi.
Polifosfat kislota negizida oziq moddalarning miqdori 40 % bо‘lgan SKО‘ lar ishlab chiqariladi. Bunday SKО‘ larning asosiy (negiz) eritmasi 10-34-0 va11-37-0 bо‘ladi. Bu eritmalar uchlamchi SKО‘ lar ishlab chiqarish uchun ishlatiladi, ularga mochevina, ammoniyli selitra va kaliy xlorid qо‘shiladi. Kо‘rsatib о‘tilgan eritmalarning zichligi 1,35-1,4, kristallizatsiya harorati -18S bо‘ladi. Ularni uzoq muddatda saqlashda har qanday noqulay о‘zgarishlar (hatto haroratning eng keskin о‘zgarishlari) bо‘lib о‘tganda ham о‘g‘itning о‘zgarishi yuz bermaydi.
SKО‘ tarkibida erkin NH3 bо‘lmaydi, shuning uchun uni dalani yuza qismiga har qanday tuproqqa ishlov beradigan moslama yordamida: di skalibarona, kultivator, omochlar bilan purkash mumkin. Maxsus mashinalar yordamida SKО‘ ni uya-uyaga, tasmasimon tarzda har qanday ekinga, ayniqsa, chopiq olib boriladigan ekinga solish mumkin. SKО‘ dan sug‘oriladigan maydonlarga ega bо‘lgan tumanlarda foydalaniladi.
SKО‘ lardan foydalanish о‘g‘itlarni yuklash va tushirish ishlarini hammasini tо‘liq mexanizatsiyalash, tashish, saqlash va tuproqqa solish jarayonlarida isrofgarchilikni oldini olish imkonini beradi. Yana suyuq kompleks о‘g‘itlarning qator ustunliklarini keltirish mumkin, ular jumlasiga: dalada о‘g‘itlarni taqsimlanishini avtomatik nazorat qilish imkoniyatini beradi, о‘g‘itning yuqori darajada teng taqsimlanishiga, u esa о‘simliklarning bir xil muddatda pishib yetilishiga bog‘liq holda yig‘im-terimdagi isrofgarchilikni oldini olishga olib keladi. Shuningdek yana bir ustunlik SKО‘ larda gerbidsitlar, insektitsidlar, mikro elementlar va о‘sishni jadallashtiruvchi moddalarni ham qо‘shib solish mumkinligi hamdir. Bundan tashqari SKО‘ olish uchun quruq о‘g‘itlarga nisbatan har bir tonna о‘g‘it hisobidagi miqdorga kamroq kapital xarajat qilinishi isbotlangan, bu narsa ishlab chiqarishning texnologik jarayonini ba’zi bosqichlarini qisqartirish imkonini yaratadi.
Suyuq о‘g‘itlarning iqtisodiy samaradorligi shubhasizdir. SKО‘ larni ishlab chiqarish sexlarini qurilishiga qattiq quruq о‘g‘itlarga nisbatan 20-30% kam (quritish va granulalash zarurati yо‘q) harajat sarflanadi.
Hatto bir xil qimmatga ega bо‘lgan SKО‘ va qattiq о‘g‘itlarda ham SKО‘ ni qо‘llashda mehnat harajati 3-3,3 barobar kam bо‘ladi.
Bunda, ayniqsa, о‘g‘itlarni ortish-tushirish va tashish jarayonlarida kata miqdor iqtisod qilinadi. SKО‘ ni yetkazish va tuproqqa solish qattiq о‘g‘itga nisbatan 2,0-2,5 barobar arzonga tushadi. Hisoblar shuni kо‘rsatdiki, SKО‘ eng yuqori iqtisodiy samara ega.
SKО‘ ni tuproqqa solish uchun mavjud bо‘lgan ammiakli suv, gerbitsidli-ammiakli о‘g‘itlarni solish mashinalaridan ham foydalanish mumkin.
Lekin SKО‘ ni tadbiq qilish nihoyatda yuqori darajadagi sur’atga ega bо‘lgan mashinalarni ishlab chiqarish zaruratini taqazo qiladi. Bunda SKО‘ (ayniqsa suspenziyalanganlari) yuqori darajadagi korrozion faollikka ega ekanligini e’tiborga olish joiz.
Kelajakda о‘g‘itlar ichida SKО‘, ba’zi tumanlarda esa asosiy о‘g‘it shakli bо‘lib qoladi. SKО‘ о‘zining agronomik samaradorligi bо‘yicha qattiq о‘g‘itlardan kam emas. Ulardan foydalanish ayniqsa karbonatli bо‘z tuproqlar va boshqa ishqoriy reaksiyali tuproqlarda istiqbolli hisoblanadi.
MDH davlatlari orasida SKО‘ larni qо‘llash hududlari jumlasiga: Belorusiya, Ukrainaning qandlavlagi ekiladigan viloyatlar, Rossiyaning Markaziy, Markaziy-qora tuproq viloyatlari, hamda sug‘oriladigan dehqonchilik hududlari kiradi.
SKО‘ larni solish muddati, uslubi va normasini aniqlash muhim ahamiyatga ega bо‘ladi. SKО‘ ning fosfori qattiq о‘g‘itlarning orto fosfatlariga nisbatan suvda yaxshi eriydi, shu sababli yuza oqimi bilan tez yuviladi va shuning uchun SKО‘ ni solishda relfni hisobga olish lozim.
Suspenziyalangan о‘g‘itlar. Suyuq о‘g‘itlar ishlab chiqarishda eng muhim qiyinchiliklardan biri mahsulotni qattiq moddalar hosil bо‘lishidan xoli qilish zaruratidir, chunki suspenziyalar tarkibida suvda eruvchi tuzlarning kristallari va erimaydigan yoki yomon eriydigan moddalarning zarrachalari bо‘ladi.
Suspenzilangan suyuq о‘g‘itlar uchun bunday chiqindilarning bо‘lishi salbiy ahamiyatga ega bо‘lmaydi, chunki suspenziyani kolloidloy (2% gacha muallaq zarrachali mahsulot olgunga qadar) qо‘shib tayyorlanadi.
Suspenzilarning hamma markalari, ularga о‘xshash tiniq suyuqliklarga nisbatan oziq moddalarining miqdorini yuqori darajada bо‘lishi bilan ajralib turadi, hamda quruq aralashmalar bilan qiyoslash mumkin bо‘ladi. Kristallarning kattalashuvi va qattiq zarrachalarning chо‘kishini oldini olish, hamda SKО‘ dagi oziq moddalari konsentratsiyasini oshirish uchun ularga barqarorlovchi moddalar-kolloidloylar qо‘shiladi, ular о‘ta tо‘yingan eritmalarda qattiq fazani chо‘kmaga  tushishidan saqlaydi.
О‘g‘itlarni bazisli (negizli) suspenziyalashda 12-40-0 tarkibga ega va uning asosida har xil tarkibli uchlamchi SKО‘ (15-15-15, 10-30-10, 9-27-13 va boshqalar) tayyorlash mumkin. Suspenziyaning zichligi 2-3 hafta saqlanganda 1,4-1,5 bо‘lib, oson quyuqlashadi va qatlamlanadi, shuning uchun ularni bu muddat oralig‘ida tayyorlash lozim bо‘ladi.
Suspenziyani tashish va yerga solish uchun maxsus mashinalar kerak.
Suspenziyalangan 12-40-0 tarkibli о‘g‘itni olish uchun termik superfosfat kislotani (80% P2O5li) ammoniylashtiriladi va 3% (og‘irlik hisobida) kolloid loy qо‘shiladi. Bunday о‘g‘it 0 dan 27C ga cha haroratda 3 oygacha saqlanadi, lekin-18C qattiq bо‘lib qoladi. 36C da saqlash tez borada о‘g‘itning gidrolizlanishiga va di ammoniyfosfat (NH4)2HPO4 ning hosil bо‘lishiga olib keladi. Qо‘shiladigan loyning kamayishi kristallizatsi yani susaytiradi, lekin о‘g‘it sifatini yomonlashtiradi. Demak, suyuq va suspenziyalangan о‘g‘itlarni yangi tayyorlangan holda uzoq muddat saqlamasdan qо‘llash yaxshi samara beradi.
10-34-0 bazali mochevinali-ammoniyli-nitrat eritmasi, quruq mochevina va kaliyxlor negizida tayyorlangan suspenziya quyidagi tavsifga ega bо‘ladi: tarkibi (% hisobida) 13-13-13, zichligi 1,427, PN 6,39, loy ulushi 3%. Uzoq muddat о‘zgaruvchan haroratda (0-30S) mahkam yopilgan idishlarda saqlaganda suspenziya qatlam-qatlam bо‘lib qoladi, lekin aralashtirganda yana bir xil konsistensiyaga о‘tadi.
Mochevina dozasini oshirish yо‘li bilan 9-9-9 tarkibli о‘g‘it olish mumkin, uning kristallizatsiya harorati-18S bо‘ladi. Sovuq sharoitda aralashtirish yо‘li bilan о‘g‘itni 1-15-30 tarkibda mochevinali-ammoniyli-nitratda 12-40-0 eritma negizida tayyorlash imkonini beradi. Tarkibiga ammoniy polifosfat kiradigan suspenziya mikro elementlarini ham kiritish mumkin. 12-40-0 ammoniy polifosfat negizida mochevinali-ammoniyli-nitrat (32-0-0) va kaliy eritmalaridan tayyorlangan 15-15-15 tarkibli suspenziya hisoblanadi, unga mikro elementlarni: 0,35% BniNa2B4O75H2O; 1,2% Ci-SiSO4N2O; 1,2% Fe-Fe2(SO4)39N2O; 0,34% Mn-MnSO4H2O; 2,5% Zn-ZnSO4 tarzlarida kiritish mumkin. 13-13-13 tarkibli loychil suspenziyaga mikro elementlar (marganets, ruh, mis, kobalt, molibden va bor) har biri alohida-alohida, hamda hammasi birgalikda kiritilgan edi. Kiritilgan mikro elementlarning miqdori qishloq xо‘jaligi talablariga mos keladi (38-jadval).
38-jadval
Suspenziya 13-13-13 dagi mikro elementlarning miqdori
	№
	Mikro element tuzi
	Mikro element kiritish normasi (60 kgP2O5 ga kg hisobida
	Tayyor mahsulotda mikroelement
konsentratsiyasi
(% hisobida)
	Suspenziyaningbarqarorligi (kun hisobida)

	1
2
3
4
5
6
7
	MnSO4
ZnSO4
CuSO4
Cu(NO3)26H2O
(NH4)6Mo7O246H2O
H3BO3
1-6 gacha tuzlar
	5,0
0,5
0,6
-
0,2
0,4
-
	0,975-Mn
0,108-Zn
0,172-Cu
0,200-Cu
0,0432-Mo
0,0863-B
1,585
	20
30
30
30
30
30
20


Deyarli hamma suyuq kompleks о‘g‘itlar va suspenziyalar ikki xil sxema asosida: murakkablari-reagentlarning kimyoviy ta’sirlanishi (issiq aralashtirish) va aralashlari oraliq eritmalardan sovuq holatda aralashtirish yо‘li bilan olinadi.
Murakkab aralash о‘g‘itlar
Bu guruhga kiruvchi kompleks о‘g‘itlar tayyor о‘g‘itlar (ammofos, di ammofos x.k.) niammiak, ammiakat va kislotalar bilan ishlov berish va keyinchalik granulatsiya qilisha sosida olinadi. Bu о‘g‘itlar ancha bir xil granulo metrik tarkibli (granulalarning kattaligi 1-3,2 mm-90%) bо‘ladi.

Aralash о‘g‘itlar

Aralash о‘g‘itlar ikki xil: qattiq va suyuq bо‘ladi.
Qattiq о‘g‘itlarni ishlab chiqarish uslubiga bog‘liq xolda ikki: mexanik aralash holatdagi va murakkab-aralash о‘g‘itlar xillariga bо‘linadi. Mexanik aralashmalarni olishda komponetlarni aralashtirishida uncha chuqur kimyoviy о‘zgarishlar amalga oshirmasdan ham olish mumkin bо‘ladi. О‘z navbatida bu aralashmalarni kukunsimon va granullangan xillarga bо‘lish mumkin. Granullangan quruq о‘g‘itlarning afzalligi shundaki, ularni olishda oziqa moddalarini har qanday nisbat kо‘rsatkichlarida ham hosil qilish mumkin. Murakkab-aralash granullangan о‘g‘itlarni bir yoqlama о‘g‘itlarga ammiak va anorganik kislotalar (H2SO4vaH3PO4) larni qо‘shish va sо‘ng granullash yо‘li bilan olinadi. Mamlakatimizda murakkab-aralash о‘g‘itlarni oddiy superfosfat quyma xolidagi azotli tuzlar, ammiakat (yoki kristallik xoldagisini) va kaliyli tuzlarni aralashmasini ammoniylash yо‘li bilan olinadi. Murakkab-aralash о‘g‘itlarning besh xilini ishlab chiqarish nazarda tutilgan. Hamma rusumli о‘g‘itlar granulalarining mustahkamlik kо‘rsatkichi 2 MPa (20 kgm/sm2) dan kam bо‘lmasligi lozim. Granulometrik tarkibi: kattalik jihatdan 1-3,2 mm oralig‘i 90% kam bо‘lmagan miqdorda, 1 mm dan kichigi 5% dan oshiq bо‘lmagan miqdorda bо‘lishi  talab qilinadi.
Mexanik о‘g‘it aralashmasi tayyorlash jarayoni besh bosqichga bо‘linadi:
1) о‘g‘itlarni tayyorlash-aralashtirish;
2) komponentlarni о‘g‘it aralashtiruvchi qurilmaga yо‘naltirish;
3) dozalashtirish;
4) aralashtish;
5) о‘g‘it aralashmasini tashish vositasiga taqsimlash, bunker yoki omborga yuborish.
Granulalangan о‘g‘it aralashmasiga qо‘yiladigan asosiy talab-yaxshi sochiluvchan, yopishmaydigan, mexanizatsiya bilan sochishga yaroqli mahsulot ishlab chiqarish. 39-jadvalda har xil rusumli murakkab-aralash о‘g‘itlar tarkibidagi oziqa modalarini miqdori keltirilgan. 
39-jadval
Har xil rusumli murakkab-aralash о‘g‘itlarning tarkibidagi ozuqa moddalarining miqdori
	

№
	
О‘g‘it rusumi
	Ozuqa moddalarining miqdori
(% hisobida)
	Suvda eriydigan
P2O5 ning о‘zlashtiriladi
Ganga nisbati
(% hisobida

	
	
	
N
	О‘zlashtirila
digan P2O5
	
K2O
	

	1
2
3
4
5
6
7
	1:1:1
0:1:1,5
1:0,7:1
1:1:1,5
1:1,5:1
1:1,5:0
1:2:2
	10-11
0
12-13
9-10
8-9
10-11
8-9
	10-11
13-14
8-9
9-10
12-13
15-16
17-18
	10-11
19-20
12-13
14-15
8-9
0
17-18
	85
85
85
85
85
85
85



О‘g‘it aralashmalarini fizik-kimyoviy xossalariga oid talablar qator omillar orqali belgilanadi, ular jumlasiga: о‘g‘it aralashtirish hajmi, ularni tayyorlash muddatlari va uslublari, о‘g‘itar alashmasini dalaga qarab yо‘naltirishi va x.k. kiradi.
О‘g‘it aralashmasini hosil qilishning ikki xil uslubi bor: birdaniga aralashmani hosil qilib peshma-pesh dalaga solish va uni tayyorlab qо‘yib saqlash.
Foydalaniladigan quruq о‘g‘it aralashmasi bir tomonlama va tarkib jihatdan muvozanatlanmagan о‘g‘itlar bо‘lib, maxsus vagonlarda tashilganda, ortib-tushirganda va 6 oy muddatda saqlaganda sochiluvchan, yopishib qolmaydigan va uning granuli metrik tarkibi о‘zgarmaydigan bо‘lishi kerak.
Namning miqdori mochevina va ammoniyselitrada 0,12% dan, ammofos, di ammofos va kaliyxloridda 1% dan, ikkilamchi superfosfatda 3,5% dan (1% oshmaydigan erkin kislotalikda) ortmasligi lozim. О‘g‘itlardagi 1-3 mm li kattalikdagi granulalarning miqdori 90% gacha, ular orasida 2-3 mm liklari 50% dan kam bо‘lmasligi, 1 mm liklari esa 1% dan oshmasligi talab qilinadi.
Granulalarning aralashtirish jarayonida yemirilishi 3% dan oshmaydi, ularning mustahkamligi 1 mm dan kam bо‘lmagan zarrachalari uchun 2 MPa (20 kgs/sm2) dankam emas.
Kimyoviy sanoat tomonidan ancha keng assortimentdagi granullangan о‘g‘itlar ishlab chiqariladi, ular о‘g‘it aralashmalarini tayyorlashda ishlatiladigan: mochevina, ammoniyliselitra, ikkilamchi va oddiy superfosfat, ammofos, kaliy xloridlardir.
О‘g‘it aralashmalarining fizik xossalarini yaxshilash maqsadida neytrallovchi qо‘shimchalar: bо‘r, oxaktosh, fosforit unini qо‘shish mumkin.
Ikki xil о‘g‘it aralashmasini tayyorlashning texnik sharoitlari ishlab chiqilgan, ular: MRTU 6-08-141-69 rusumli kukunsimon superfosfatga fosforit unini 1:1 nisbatdagi aralashmasidan iborat bо‘lgan va kristall kaliy xlorid va oddiy super fosfat aralashtirib olinadigan hamda presslash yо‘li bilan granulalanadigan ikkilamchi fosforli-kaliyliTU 6-08-336-75 rusumli о‘g‘itlar hisoblanadi. Bu о‘g‘itdagi granulalarning 1-4 mm gacha bо‘lgan xillari 90% dan kam emas, 4-6 mmli xili 5% dan kо‘p emas va 1mm dan kam bо‘lmaganlari 5% dan kо‘p emas bо‘lgan talab darajasida bо‘ladi.
Granulalarning mexanik mustahkamlik darajasi 3,5-4 MPa (35-40 kgs/sm2) bо‘ladi.
Daslabki о‘g‘itlarning fizik-kimyoviy xossalari ularning aralashib ketish imkoniyatlarini chegaralab qо‘yadi.
Masalan, ammiakli selitrani superfosfat bilan aralashtirganda nitrat kislota yoki azot oksidining bug‘lari ajrab chiqishi mumkin:
NH4NO3 + Ca(H2PO4)2 NH4H2PO4 + HNO3
Kalsiy nitratning hosil bо‘lishi aralashmaning gigroskopikligini oshiradi:
2NH4NO3 + Ca(H2PO4)2  2NH4H2PO4 + Ca(NO3)2;
Ishqoriy reaksiyali va takibida erkin kalsiy oksidga ega bо‘lgan kalsiy karbonat va bikorbonatlarni ammoniyli selitra yoki ammoniy sulfatga aralashtirish mumkin emas, shuningdek ammoniy fosfatni va uning polifosfatlarini ammiak holatida yо‘qotish mumkin bо‘lganligi sababli о‘zaro aralashtirib bо‘lmaydi:
CaO + (NH4)2SO4  2NH3 + CaSO4 + H2O
Fizik-kimyoviy xossalarni yaxshilash uchun bir qancha komponentlardan foydalanish uzoq muddat saqlash uchun yaroqli bо‘lgan kompleks saralash о‘g‘itlar tayyorlash imkonini beradi. Masalan, neytrallovchi qо‘shimchalar (dolomit, suyak yoki fosforit uni) ni, hamda ammoniylangan super fosfatni qо‘shish nitrat kislota hosil bо‘lishini, monokalsiy fosfatni di kalsiy fosfatga aylanishini oldini oladi, о‘g‘itning fizikaviy xossalarini yaxshilaydi.
Superfosfatni tо‘liq neytrallash yoki uning tarkibida erkinP2O5 ning va namlikning (oddiy super fosfatda 4% gacha, ikkilamchi super fosfatda 3% gacha) miqdorini kamayishiga olib keladi, hamda karbamid о‘g‘iti bilan hosil qilingan aralashma-о‘g‘itning о‘zaro nisbatini 1:1:1 kо‘rsatkich darajasiga erishish imkonini beradi.
Ammofosning kaliy xlorid bilan aralashtirilib superfosfatlar va ammoniy sulfatlar bilan neytrallanishi orqali hosil qilingan andozaviy granullangan aralashmasi yaxshi fizik xossalarga ega bо‘ladi, gigroskopikligi kuchsiz bо‘lishi esa, ularni uzoq muddat omborlarda saqlash imkonini beradi.
Aralash о‘g‘itlarning  sifatiga qо‘yiladigan asosiy talab ularning granullangan tarkiblarini bir xilligi, bu narsa aralashmaga kiradigan dastlabki о‘g‘itlarning granulalari kattaligini bir xil bо‘lishini ta’minlash orqali erishiladi. О‘g‘itlarning juftlarini aralashtirishdagi chegaralovchi diagramma:
Ammoniy selitra                1  0
Karbolid                              2  1 1
Ammoniy sulfat                  3  1 1 2
Neytrallangan superfosfat
(oddiy va ikkilamchi)          4  1 1 2 2
Pretsipitat                           5  1 1 2 2 2
Fosfatuni                           6  0 1 0 0 0 2
Metalurgik shlaklar           7  1 1 2 2 2 2 0
Ammofos                               8  1 1 1 1 1 1 1 1
Kaliy xlorid                        9  1 1 2 2 2 2 2 2 2
Kaliy sulfat                      10  1 2 3 4 5 6 7 8 9 10

Shartli belgilar: 0-aralashmaning xossalari ancha yomonlashadi; 1-aralashmalarni uzoq muddatda saqlab bо‘lmaydi; 2-oldindan aralashtirib bо‘lmaydi.
Quruq о‘g‘itlarni aralashtirish
О‘g‘itlarni quruq holda ralashtirish-kompleks о‘g‘itlarni olishda eng oddiy va iqtisodiy jihatdan foydali uslub bо‘lib, oziq elementlarini maqsadga muvofiq ta’minlash imkonini beradi.
О‘g‘itlarni aralashtirishda ma’lum qoidalarga rioya qilish kerak (56-rasm).

[image: ]
56-rasm. О‘g‘itlarni aralashtirish qoidalari. [image: ]
Amaliyotda quruq aralashma-о‘g‘it olishning ikki xil yо‘li tadbiq etilgan: 
1) Omborlarda о‘g‘itlarni tayyorlash, tashish, tuproqqa solishga ishlatiladigan (MVS-3M, D-665) aralashmalarni kо‘chma о‘g‘it aralashtirish qurilmalari hamda mashinalaridan foydalanib xо‘jaliklarni о‘zida tayyorlash;
2)  Yuqori darajadagi ishlab chiqarish samaradorligiga ega bо‘lgan qurilmalardan (40-60 t/soat) foydalanib aralashma-о‘g‘it tayyorlash, bu qurilma bir tumanning barcha xо‘jaliklarini yoki bir yо‘la bir necha tumanlar xо‘jaliklariga xizmat qilishi mumkin.
О‘g‘it ishlab chiqarish sanoatining engmuhim yо‘nalishlaridan biri konsentratlangan oddiy va kompleks mineral о‘g‘itlarishlab chiqarishni har tomonlama rivojlantirish hisoblanadi.
Kompleks о‘g‘itlarning sifat va samaradorligini oshirish uchun ularning tarkibiga magniy va mikro elementlarni qо‘shganda qishloq xо‘jalik ekinlari va ularni о‘stiriladigan tuproq xillari xususiyatlarini hisobga olishga alohida e’tibor berish maqsadga muvofiqdir.
Yaqin kelajakda о‘simliklarning tuproq orqali rivojlanishini asosiy muammolari о‘z yechimini topishini e’tiborga olib, xususan nordon tuproqlarni ohaklash, ishqoriy tuproqlarni gipslash asosida ish yuritish, kompleks о‘g‘itlarni qо‘llash samaradorligini amalga oshirishda olib boriladigan tadqiqotlar, ulardan foydalanish tamoyillarini tubdan о‘zgartirish, tuproqdagi ozuqa elementlarini harakatchan shaklga о‘tish tezligini programmalashtirish masalalarini hal qilishga qaratiladi.
Bunday о‘g‘itlarni qо‘llashga qaratilgan izlanishlar jumladagi uzoq muddat ta’sir doirasiga ega bо‘lganlari har xil tuproq-iqlim zonalarida va har xil ekinlar uchun foydalanish tizimini ishlab chiqish imkonini beradi.
О‘g‘itlarning yangi shakllari о‘simlik tomonidan ham о‘g‘it tarkibidagi, ham tuproq tarkibidagi zahira holdagi ozuqa elementlaridan tо‘laroq о‘zlashtirish imkonini beradi. Albatta, bu narsa qishloq xо‘jalik mahsulotlarini arzonlashtirish va atrof-muhitni ifloslantirishni oldini olish imkonini yaratadi.

Sinov savollari:
1. Kompleks о‘g‘itlarning tasnifi, tarkibi va xossalari. 
2. Nitrofoska, nitrofos, ammofos, ammoniylashtirilgan superfosfat va boshqa turdagi kompleks о‘g‘itlar. 
3. Murakkab, murakkab aralashgan va aralashgan о‘g‘itlar va ularni olish usullari. 
4. Kompleks о‘g‘itlarni qо‘llashning о‘ziga xos xususiyatlari.
5. Istiqbolli yangi kompleks о‘g‘itlar.




10-bob.Organik va bakterial о‘g‘itlar
О‘zbekiston Respublikasi dehqonchiligida organik о‘g‘itlarni keng ishlatish katta ahamiyatga egadir. Respublikamizning sug‘oriladigan tuproqlari ayniqsa sahro tuproqlari organik moddaga ya’ni chirindiga juda kambag‘aldir. 
Shuning uchun qishloq xо‘jalik ekinlaridan yuqori hosil yetishtirish va tuproq unumdorligini oshirishda, ularni organik moddalar bilan boyitish uchun uni sun’iy ravishda kо‘paytirish, о‘g‘it solish yoki hamma tuproqlarda almashlab ekishni keng joriy etish tavsiya etiladi. 
Organik о‘g‘it qо‘llanilganda tuproqning agrokimyoviy va agrofizikaviy xossalari ijobiy tomonga о‘zgaradi, tuproqdagi mikro organizmlar faoliyati yaxshilanadi va о‘simliklarning mо‘tadil о‘sib rivojlanishi, hamda oziqlanishi uchun qulay sharoit yaratiladi. 
Organik о‘g‘itlarga gо‘ng, kunjara, hayvon qoldiqlari, yashil о‘g‘itlar, sanoat va shahar hо‘jalik chiqindilari, gо‘ng bazasida tayyorlangan turli xil kompostlar, daraxtlarni xazonlari va ariq loyqalari kiradi. Bularning hammasi mahalliy о‘g‘itlar hisoblanadi. Organik о‘g‘itlar tarkibida о‘simlik uchun zarur bо‘lgan oziq elementlar–azot, fosfor, kaliy, kalsiy, magniy, oltingugurt va mikro elementlar mavjud. Tuproqdagi organik moddaning chirishi natijasida karbon kislotasi ajralib chiqadi. Bu kislota tuproqdagi mineral moddalarni eritadi. Tuproqning ustki qismida karbon kislotasining kо‘payishi о‘simlikdagi fotosintez jarayonini yaxshilaydi. Organik о‘g‘itlar tufayli tuproqda kо‘p miqdorda mikro organizmlar tо‘planadi. Ular о‘simlikning oziq moddalarini о‘zlashtirishni yaxshilaydi. Organik о‘g‘itlar tuproqda namlikni uzoq vaqt davomida saqlab turishga yordam beradi. Organik о‘g‘itlar tuproqdagi mikro organizmlar uchun energetik manba hisoblanadi. Undan tashqari tuproqqa kо‘p miqdorda mikro organizmlar tushadi. Buning natijasida tuproqqa azot tо‘plovchi bakteriyalar, nitrifikatorlar, ammoniyfikatorlar, va boshqa guruh bakteriyalarning tuproqdagi hayot faoliyati kuchayadi.
Ilmiy tadqiqot institutlarning ma’lumotlariga qaraganda 30-40 t organik о‘g‘itlarning parchalanishi natijasida har kuni gektariga о‘g‘itlanmagan yerlarga nisbatan 100-200 kg karbonat angidrid kо‘proq tо‘planadi.
Ilmiy tadqiqot ishlari shuni kо‘rsatadiki gektaridan 25-30 s g‘alla yetishtirish uchun har kuni 100 kgSO2, 40-50 t kartoshka va sabzovot uchun 200-300 kgCO2talab qilar ekan.
Organik о‘g‘itlarni mineral o‘g‘itlar bilan birgalikda tо‘g‘ri nisbatda ishlatilganda qishloq  xо‘jalik ekinlaridan yuqori hosil yetishtirishda yaxshi imkoniyat yaratiladi.
Yengil mexanik tarkibli tuproqlarda ozuqa elementlarining biologik singdirish qobiliyatini kuchaytiradi va ularning tuproqdan yuvilib ketishidan saqlaydi.
Gо‘ng
О‘zbekiston Respublikasida tо‘planadigan mahalliy о‘g‘itlarning asosiy qismini qoramol gо‘ngi tashkil qiladi. Qishloq xо‘jalik ekinlarida uni qо‘llashning kо‘p tomonlama afzalliklariga qaramasdan u mamlakatimizda kam miqdorda tо‘planmoqda. 1999- yil Respublikamiz bо‘yicha 19,5 mln tonna mahalliy о‘g‘it tayyorlanish rejalashtirilgan bо‘lib, amalda 13,5 mln tonna ya’ni 69% ga bajarildi. 
Gо‘ng organik о‘g‘itlarning eng asosiy turi bо‘lib, uning sifati kо‘p jihatdan tо‘g‘ri jamg‘arilishi va saqlanishiga bog‘liq. Uning tarkibida о‘simliklar uchun zarur bо‘lgan barcha (makro va mikro) oziq elementlar mavjud.
Masalan: qoramolning har bir tonna quruq gо‘ngidan tuproqqa 20 kg azot, 10 kg fosfor (P2O5), 24 kg kaliy (K2O), 28 kg (CaO), 6 kg magniy (MgO), 4 kg oltingugurt (CO3), 25 gbur, 230 g marganets, 20 gmis, 100 gruh, 1,2 g kobalt, 2 g molibden, 0,4 g yod va boshqa elementlar tushadi. Bunday о‘g‘itni tо‘liq о‘g‘it deb yuritiladi. Gо‘ng sug‘oriladigan tuproqlarga, ayniqsa chо‘l mintaqasida tarqalgan tuproqlarga har tomonlama ijobiy ta’sir kо‘rsatadi. 
Demak, gо‘ng о‘simlikning oziqlanishi uchun eng muhim oziq modda hisoblanadi. 
20-30 t gо‘ng bilan tuproqqa 1 tonna kul tushadi va undan dehqonchilikda foydalanish oziq elementlar balansini tartibga solishda katta ahamiyat kasb etadi. 
Mamlakatimizda mineral о‘g‘itlar qanchalik kо‘p ishlab chiqarilmasin, bari bir gо‘ng о‘z  ahamiyatini yо‘qotmaydi.
Gо‘ngning ahamiyati haqida D. N. Pryanishnikov shunday degan  “Mamlakatda mineral о‘g‘itlar qanchalik kо‘p ishlab chiqarilmasin, gо‘ng hech qachon о‘z ahamiyatini yо‘qotmaydi va dehqonchiligimizda asosiy о‘g‘itlardan biri bо‘lib qolaveradi”.
Respublika ilmiy tekshirish institutlarining ma’lumotlariga qaraganda gektariga 20-30 tonna gо‘ng berilgan yerlardan birinchi yili ekinlar turiga qarib 6-7 s dan 60-70 s gacha va undan ortiq qо‘shimcha hosil olish mumkin. 
Uning ta’siri 2-3 yillarda ham davom etadi. Gо‘ng va boshqa о‘g‘itlardan foydalanish ayniqsa, Respublikamizning yangi о‘zlashtirilgan, mehanik yengil tuproqlari uchun juda ahamiyatli hisoblanadi, chunki bu tuproqlar chirindi va о‘simliklar о‘zlashtiradigan oziq elementlarga kambag‘al hisoblanadi. Shu sababli bu yerlarda ekilgan qishloq xо‘jalik ekinlaridan yuqori va sifatli hosil yetishtirish uchun sistematik ravishda gо‘ng va boshqa organik о‘g‘itlardan foydalanish maqsadga muvofiq bо‘ladi. Gо‘ng tuproqni chirindiga boyituvchi manba bо‘lib, tuproqdagi fiziologik jarayonlarni tezlashtiradi. О‘zbekiston Paxtachilik ilmiy tekshirish institutida о‘tkazilgan tajribalar shuni kо‘rsatdiki, paxtani birinchi sug‘orishda gо‘ng solinmagan variantlarda har gektar yerga bir soatda 120 m3 suv shimilgan bо‘lsa har yili gо‘ng solingan variantlarda esa 200 m3  suv shimilgan. 20 yil davomida gо‘ng solingan sug‘oriladigan tipik bо‘z  tuproqlarning 0 haydalma qatlamida gо‘ng solinmagan variantlarga nisbatan uglerod 70%, umumiy azot miqdori esa 88% ga kо‘paygan.
О‘zR Yer geodez kadastr Davlat qо‘mitasi Tuproqshunoslik va agro kimyo institutining ma’lumotlariga qaraganda, yangi о‘zlashtirilgan sur tusli qо‘ng‘ir va taqirli tuproqlarda о‘tkazilgan tajribalardan kо‘rinib turibdiki, 40 tonna gо‘ng berilgan variantlarda chirindi miqdori 46%, azotning umumiy miqdori esa 25% oshgan. 
Gо‘ngning tarkibi
Otxona, molxona va qо‘ralardan chiqqan hо‘l gо‘ngning tarkibida о‘simlikka zarur bо‘lgan moddalarni hammasi, masalan 75% suv, 21% organik moddalar, 0,5% azot, 0,25% fosfor, 0,6% kaliy va boshqa elementlar bor. Gо‘ngning tarkibi va о‘g‘itlik xususiyatichor va mollarining turiga, ovqatining xiliga va mol tagiga solinadigan tо‘shamaga bog‘liq (40-jadval).
Hayvonlarning qattiq va suyuq holatdagi ajratmalarining tarkibi turlicha bо‘ladi. Hayvonlarga beriladigan yem-xashagidan gо‘ng tarkibiga о‘rtacha 40% organik modda, 80% fosfor, 50% azotva 95% gacha kaliy о‘tadi. Lekin hayvonning yoshiga va ovqatining xilma-xilligiga qarab, gо‘nga о‘tadigan moddalarning ma’lum miqdori о‘zgarib turadi. 
40-jadval
Gо‘ngning kimyoviyt arkibi
(% hisobida)
	Gо‘ngning tarkibiy qismi
	Qoramol
	Chо‘chqa
	Qо‘y, echki
	Ot
	Aralash gо‘ng
	Torfli tо‘shamadagi gо‘ng

	
	
	
	
	
	
	qoramol
	Ot

	Suv
	77.3
	72.4
	64.6
	71.3
	75.0
	77.5
	67.0

	Organik moddalar
	20.3
	25.0
	31.8
	25.4
	21.0
	-
	-

	Umumiy azot
	0.45
	0.45
	0.83
	0.58
	0.50
	0.60
	0.80

	Ammoniyli azot
	0.14
	0.20
	-
	0.19
	0.15
	0.18
	0.28

	Fosfor (P2O5)
	0.23
	0.19
	0.23
	0.28
	0.25
	0.22
	0.25

	Kaliy(K2O)
	0.50
	0.60
	0.67
	0.63
	0.60
	0.48
	0.53


Hayvonlarga yuqori konsentrlangan yem-xashak berilsa, ularda oqsil moddasi shunchalik kо‘p bо‘ladi. Natijada gо‘ngning tarkibida azot va fosfor kо‘p tо‘planadi.
Ilmiy tadqiqot institutlarning ma’lumotlariga qaraganda (VIUA) hayvonlarga berilayotgan ovqatlarning miqdori va sifatiga qarab gо‘ngning tarkibida azot moddasi har xil miqdorda bо‘ladi (41-jadval). 
Masalan, otning qattiq ajratmasida azot 0.50% dan 1% gacha, qoramolning siydigida 0.23% dan 0.98% gacha о‘zgarib turadi. Ot, qо‘y-echki va qoramollarda qattiq ajratmalar suyuq qismiga nisbatan kо‘p tо‘planadi. Chо‘chqalarda esa buning teskarisi–qattiq qismiga nisbatan suyuq ajratmalari ikki marta kо‘p bо‘ladi. Qoramolning ajratmalarida quruq qoldiq, azot, fosfor, kaliy va boshqa elementlar boshqa hayvonlarning ajratmalariga nisbatan ancha kam bо‘ladi. Ot va qо‘y-echkilarning gо‘ngi quruq modda, azot, fosfor, va boshqa elementlarni kо‘ptutishi sababli tо‘plangan joyida о‘zidan kо‘p issiqlik ajratib chiqaradi. Bu “issiq” gо‘ng deyiladi.
41-jadval
Bir kecha-kunduzda har bir hayvondan olinadigan qattiq va suyuq ajratmaning miqdori va sifati
	Hayvon turi
	Bir kecha-kunduzdagi ajratma
	Qattiq va suyuq ajratmalar nisbati

	
	Qattiq ajratma (kg)
	Suyuq ajratma (l)
	

	Qoramol
	20-30
	10-15
	2.0

	Ot
	15-20
	4-6
	3.5

	Qо‘y-echki
	1.5-2.5
	0.6-1.0
	2.5

	CHо‘chqa
	1.2-2.2
	2.5-4.5
	0.5



Bunday gо‘ngni parniklarni isitishda va parchalangan organik о‘g‘itlar tayyorlashda ishlatiladi.
Qoramol va chо‘chqa ajratmalaridan hosil bо‘lgan gо‘ng tarkibida suvni kо‘p tutishi va ozuqa elementni kam tutishi sababli u sekin parchalanadi. Harorat sekinlik bilan kо‘tarilishi sababli u “sovuq” gо‘ng deb ataladi (42-jadval).


42-jadval
Har xil hayvonlar ajratmalarida quruq qoldiq, Azot va kul elementlarini miqdori (%)
	Hayvonlar turi
	Quruq modda
	N
	P2O5
	K2O
	CaO
	MgO
	CO2

	Qattiq ajratmalari

	Qoramol
	16
	0.29
	0.17
	0.10
	0.35
	0.13
	0.04

	Ot
	24
	0.44
	0.35
	0.35
	0.15
	0.12
	0.06

	Qо‘y-echki
	35
	0.55
	0.31
	0.15
	0.46
	0.15
	0.14

	Chо‘chqa
	18
	0.60
	0.41
	0.26
	0.09
	0.10
	0.04

	Suyuq ajratmalari

	Qoramol
	6
	0.58
	0.01
	0.49
	0.01
	0.04
	0.13

	Ot
	10
	1.55
	0.01
	1.50
	0.45
	0.24
	0.06

	Qо‘y-echki
	13
	1.95
	0.01
	2.26
	0.16
	0.34
	0.30

	Chо‘chqa
	3
	0.43
	0.07
	0.83
	0.01
	0.08
	0.08



Gо‘ngning normasi uning sifatiga va miqdoriga, ekiladigan ekinlar turiga va tuproq unumdoriligiga bog‘liq. О‘tkazilgan tajribalar shuni kо‘rsatdiki, gо‘ng bilan azot, fosfor, va kaliyni birga qо‘shib ishlatilganda hosildorlik 20-60% ga oshgan.
Gо‘ng tarkibidagi quruq organik moddaning gumusga aylanish koeffitsiyentini 0.2% deb olsak, namligi 70% bо‘lgan 1 tonna gо‘ng tuproqda 60 kg chirindi hosil bо‘lishini ta’minlaydi. Kо‘rinib turibdiki, tuproqda chirindi tanqisligini bartaraf etishda gо‘ng eng samarali boy ma’nba hisoblanadi. Biroq sug‘oriladigan har bir gektar yerda kamida 1000-1200 kg chirindi bо‘lishini ta’minlash va qishloq xо‘jalik ekinlaridan yuqori hosil yetishtirish uchun har yili gektariga 18-20 t dan gо‘ng solinishi kerak bо‘ladi. Undan tashqari, tuproqda chirindi yetishmasligini bartaraf qilishda paxta-beda almashlab ekishni joriy etish yо‘li bilan bu muammolarni hal qilish mumkin bо‘ladi.

Tо‘shamali gо‘ng
Gо‘ngning tarkibi hayvon turiga bog‘liq bо‘ladi. Tо‘shamaning miqdori va sifatiot gо‘ngi, qoramol va chо‘chqa gо‘ngiga nisbatan azot va fosforga boy bо‘ladi. Hayvon tagiga solingan tо‘shama hisobidangо‘ng miqdorini 30-40% ga oshirish mumkin va undagi azot va suyuqlik miqdorini isroflanishidan saqlaydi.
Bir kecha-kunduzda har bir qoramol va ot tagiga 3 kg, qо‘y va echkilarga 0.5-1 kg, chо‘chqaga 1-3 kg tо‘shama solish kerak bо‘ladi. Respublikamiz viloyatlarida tо‘shama sifatiga somon, poxol, qipiq, g‘о‘zapoya, daraxt barglari, kesilgan qamish va boshqa о‘simlik qoldiqlarini ishlatish mumkin.
Xorazm viloyati sharoitida mol tagiga solish uchun quruq tо‘shama sifatida qum va tuproqdan foydalaniladi. Ayrim sharq mamlakatlarida tо‘shama sifatida chirindili tuproqlar ham ishlatiladi.
Tо‘shamalar mol tagini yumshoq va quruq saqlab, sharoitlarni yaxshilaydi va agronomik ahmiyat kasb etadi. Bu xildagi gо‘ng transportda tashish va tuproqqa solish uchun ancha qulay bо‘ladi (43-jadval).
Tо‘shama bilan gо‘ng tarkibiga tо‘plangan qо‘shimcha oziq elementlar mikro biologik jarayonlar ta’sirida о‘simliklar о‘zlashtira oladigan holatga о‘tadi.
43-jadval
Bir kecha-kunduzda hayvon tagiga solinadigan tо‘shama miqdori (kg)
	Hayvonlar turi
	Somon
	Torf

	Qoramol
	3-6
	7-20

	Buzoq
	2-3
	3-10

	Ot
	3-5
	4-10

	Chо‘chqa
	1-3
	0.5-3

	Qо‘y-echki
	0.5-1
	–



Tо‘shama hayvonlarning suyuq chiqindisini shimib olib, ammoniy azotini saqlab qolishga imkon yaratadi. Mol tagiga sepilgan tо‘shama gо‘ngning fizik, fizik-kimyoviy va biologik xossalarini yaxshilaydi. Uni hamma molxonalarda ishlatish maqsadga muvofiq bо‘ladi. 
Tо‘shama uchun asosan somon va torf kо‘proq ishlatilsa ulardan sifatli gо‘ng olish mumkin bо‘ladi. Gо‘ngning miqdori va uning sifati kо‘p jihatdan gо‘ng saqlash jihatiga bog‘liq. Gо‘ngning saqlash davrida uning tarkibidagi azotva azotsiz organik moddalar mikro organizmlar ta’sirida parchalanadi. Avvalo hayvonlarning quruq ajratmasi tarkibidagi mochevina va boshqa organik birikmalar parchalanadi (44-jadval).
Mochevina ureaza fermentlari ta’sirida ammoniy karbonatga aylanadi: 
(CO(NH2)2+2H2O=(NH4)2CO3)
Ammoniy karbonat tezlik bilan ammiak,karbonat angidrid va suvga parchalanadi:
(NH4)2CO3=2NH3+CO2+H2O
44-jadval
Tо‘shamadagi о‘rtacha oziqa moddalar miqdori (% hisobida)
	Tо‘shama turi
	N
	P2O5
	K2O
	CaO
	
Namligi


	Bug‘doy somoni
	0.50
	0.20
	0.90
	0.30
	14.3

	Torf
	0.80
	0.10
	0.07
	0.22
	25.0

	Qipiq
	0.20
	0.30
	0.74
	1.08
	25.0

	Suli somoni
	0.65
	0.35
	1.60
	0.40
	14.0

	Sholi poxoli
	0.45
	0.18
	1.20
	0.50
	14.2

	Xazonlar
	1.10
	0.25
	0.30
	2.00
	14.0



Hayvonlarning qattiq ajratmasi tarkibidagi azotli birikmalar va tо‘shama, asosan oqsil ammiakkacha parchalanadi, lekin bu jarayon sekin о‘tadi. Hosil bо‘lgan ammiak mikro organizmlar tomonidan tо‘liq о‘zlashtiriladi.
Tо‘shamali gо‘ngni saqlash jarayonida yuz beradigan о‘zgarishlar
Mikro organizmlar ishtirokida gо‘ngni saqlash jarayonida hayvonning qattiq axlatlari va tо‘shamalarning parchalanishi natijasida ancha oddiy mineral birikmalar (xususan, ancha murakkab oqsil moddalardan ammiakli azot) ning hosil bо‘lishi va ikkilamchi sintez jarayonlarining rо‘yobga chiqishi, masalan ammiakli azotning mikro organizmlar oqsillariga aylanishi yuz beradi. Ammiakli azotning bir qismi amid shakliga о‘tadi.
Hayvonning suyuq ajratmalari tarkibida mochevina CO2(NH2)2, gippur kislota C6H5CONHCH2COOH va siydik kislota C5H4N4O3 bо‘ladi. Ulardan gо‘ngniva shaltoqli gо‘ngni saqlash jarayonida mochevina tez parchalanadi, undan biroz sekin gippur kislota, undan ham sekinroq siydik kislotasi parchalanadi. Mochevina uro bakteriyalar tomonidan ishlab chiqariladigan u reaza fermenti ta’sirida tezda ammoniy karbonatga aylanadi:
CO(NH2)2 + 2H2O = (NH4)2CO3
Ammoniy karbonat beqaror birikma bо‘lib, u tezda ammiak, karbonat angidrid va suvga parchalanadi:
(NH4)2CO3              2NH3 + CO2 + H2O
Gippur kislota dastlab benzoyt kislota va amino sirka kislotaga parchalanadi:
C6H5CONH – CH2COOH+H2O                  C6H5COOH+NH2CH2–COOH
Hosil bо‘lgan amino sirka kislota о‘z navbatida, ammiakni ajratib sirka kislota yoki oksi sirka kislotaga
 parchalanadi:
NH2–CH2–COOH+H2O               CH2ON–COOH+NH3
Siydik kislotani almashinuvi oldin mochevina va keyinchalik ammoniy karbonat hosil bо‘lishi orqali yuz beradi:
C5H4N4O3+O+H2O               C4H6N4O3+CO2;
Allantoin yoki glioksildi ursid
C4H6N4O3+2H2O               2CO(NH2)2 +H–CO–COOH;
Glioksil kislota
CO(NH2)2  + 2H2O             (NH4)2CO3;
(NH4)2CO3               2NH3 + CO2 + H2O

Shunday qilib hayvonlarning suyuq ajratmalarini azotli birikmalari alohida yokigо‘ng bilan birgalikda saqlash jarayonida erkin ammiakgacha parchalanishi mumkin. Gо‘ngning ayniqa, uni notо‘g‘ri saqlaganda kо‘p yо‘qoladi. Torfli tо‘shamadan foydalanilganda hosil bо‘lgan ammiak torf tomonidan yutilishi mumkin:
[torf] N + NH3  =  [torf] NH4yoki
[torf] H + NH4OH  =  [torf] NH4+H2O
Tо‘shamali gо‘ngning parchalanishi jarayonida katta yutilish sig‘imiga ega bо‘lgan organik kislotalar va chirindi moddalari hosil bо‘ladi. Bu moddalar xususan ammiakni yutadilar va shu yо‘l bilan uning bug‘lanib chiqib ketishini oldini oladi. Gо‘ngda organik kislota kо‘p miqdorda tо‘planishi uning parchalanishi jadal bо‘lmaganida kuchli bо‘ladi. 
Parchalanish ancha jadal yuz berganda, masalana eratsiya kuchli bо‘lganda, gо‘ngda ammiakni ushlab qoluvchi moddalar kam qoladi.
Gо‘ngda parchalanish jara yonida ajralib chiqadigan karbonat angidrid ham erkin ammiak hosil bо‘lishini kamaytiradigan muhim omil hisoblanadi. Yuqorida qayd etilganidek, gо‘ng tarkibidagi mikro organizmlarning faoliyati natijasida hosil bо‘ladigan ammiakli azot qisman organik birikmalar tarkibiga о‘tadi. Shuning uchun mikro organizmlarning sintetik faoliyatini kuchaytirishga oid sharoit yaratish (masalan, tо‘shama miqdorini kо‘paytirish) gо‘ngni saqlash jarayonida yuz beradigan azotning yо‘qolishi miqdorini kamaytiradi. 
Molxonalarda tо‘shamani odatdagi normasini solinganda u tomonidan suyuq ajratmalarning hammasi yutilmaydi. Yutilmagan suyuq ajratmalarni shaltoq tо‘plovchi chuqurlarga tо‘plash zarur.
Mustahkam yopiladigan shaltoq tо‘plovchi chuqurchalarda havo kam bо‘lgan sharoitlarda va uning karbonat angidrid va suv bug‘lar bilan tо‘yinish darajasi yuqori bо‘lgan sharoitda shaltoq va shaltoq chuquri qopqog‘i о‘rtasidagi oraliqda ammiakning yо‘qolishi miqdori ancha kam bо‘ladi.
Axlat va tо‘shamani organik moddalarini parchalanish tezligiga qarab ikki guruhga bо‘lish mumkin. Birinchi, ulush jihatidan kam miqdorni tashkil  qiladigan, о‘ziga oson parchalanuvchi moddalarni: shakar, kraxmal, peptozanlar, pektin, organik kislotalarni biriktiradigan guruh hisoblanadi. Bu moddalarni parchalanishi kislorod ishtirokida juda tez yuz beradi va haroratning 60–700S gacha kо‘tarilishi orqali bо‘lib о‘tadi. Ikkinchi guruhning tarkibi kletchatka va boshqa shunga о‘xshash sekin parchalanuvchi organik moddalardan iborat bо‘ladi. Birinchi guruh moddalarini miqdori qancha kо‘p bо‘lsa parchalanish tez yuz beradi. Gо‘ngning azotsiz organik moddalarini parchalanishi asosan saqlash jarayonida,  tuproqqa solishgacha yuz berishi ancha muhimdir. Aksincha azotning mikro organizmlar tomonidan kuchli biologik yutilishi havfi tug‘iladi va shunga bog‘liq holda о‘simlikning azotli oziqlanishini yomonlashuvi yuz beradi.
Gо‘ngning azotsiz organik moddalari kislorodning mо‘lligida (aerob bakteriyalar ta’sirida) karbonat angidrid va suvga parchalanadi:
(C6H10O5)n + n6O2 + nH2O              n(6CO2 + 5H2O)
Kislorodsiz sharoitda (anaerob mikro organizmlar ishtirokida)azotsiz moddalar metan va CO2ga cha parchalanadi:
(C6H10O5)n + nH2O     n(3CH4 + 3CO2)
Aerob sharoitdagi gо‘ngda giorganik moddalarning parchalanishi kislorodsiz sharoitga nisbatan tezroq yuz beradi.
Gо‘ngning miqdori saqlash jarayonida karbonat angidrid, metan, suv bug‘larining ajralishi va havo ga chiqib ketishi tufayli kamayadi. Bunda quruq modda miqdorining kamayishi azotning kamayishiga nisbatan tezroq yuz beradi. Shu narsaga bog‘liq holda parchalanish tufayli gо‘ngda faqat fosfor va kaliyninggina foiz miqdori kо‘payib qolmasdan balki, azotning foiz miqdori ham kо‘payadi (45-jadval).
45-jadval
Gо‘ngning parchalanish darajasi uning tarkibiga ta’siri (% hisobida)
	№
	Gо‘ng tarkibidagi moddalar
	Yangi gо‘ngda
	Ikki oy saqlangandan sо‘ng
	Tо‘rt oy saqlangandan sо‘ng
	 5-8 oy saqlangandan sо‘ng

	1
	Suv
	72.0
	75.5
	74.0
	68.0

	2
	Organik moddalar
	24.5
	19.5
	18.0
	17.5

	3
	Umumiy azot
	0.52
	0.60
	0.60
	0.73

	4
	Oqsil azoti
	0.33
	0.45
	0.54
	0.68

	5
	Ammiak azoti
	0.15
	0.12
	0.10
	0.05

	6
	Fosfor (P2O5)
	0.31
	0.38
	0.43
	0.48

	7
	Kaliy (K2O)
	0.60
	0.64
	0.72
	0.84



Tо‘shamali gо‘ngning parchalanishi dastlabki bosqichida asosan azotning ikki xil shakli: oqsil va ammiak azotlari bо‘ladi. Keyinchalik gо‘ngning parchalanish darajasi oshishi bilan oqsil azotining miqdori oshib boradi, ammik azoti esa kamayib boradi. Yangi kam parchalanadigan gо‘ngda nitrifikatsiya bо‘lmaydi va nitrat ham hosil bо‘lmaydi. Nitratlarning yо‘qligini gо‘ngning aerob sharoitda parchalanishi tufayli nitrifikatsiya bakteriyalarining yuqori temperaturada о‘lib ketishi, anaerob sharoitlarda esa ular qat’iy aerob bо‘lganliklari tufayli umuman rivojlanmasliklari orqali tushintirish mumkin. Tо‘shamali gо‘ngda kletchatkaning miqdori kо‘p bо‘lishi tufayli uni parchalovchi bakteriyalar mineral holga kelib qolgan azotni kuchli ravishda о‘zlashtiradilar. Yangi va kam parchalangan gо‘ngning saqlanishi jarayonida nitratlarning bо‘lmasligi tufayli denitrifikatsiya jarayoni ham sodir bо‘lmaydi.
Nitrat azot gо‘ngning tarkibida uning gumifikatsiyasi yuz bera boshlaganda hosilbо‘laboshlaydi. Parchalanishi ancha darajaga borib qolgan gо‘ngda (masalan, sochiladigan holga kelgan chirindida) oqsil va ammiakazoti bilanbirga kamroq miqdorda nitratli azot (umumiy azotning foiz miqdorini о‘ndan bir ulushi darajasida) ham uchraydi.
Gо‘ngning parchalanish darajasi
Har xil darajada parchalangan tо‘shamali gо‘ng parchalanish darajasiga qarab: yangi, yarim chirigan, chirigan, gо‘nglar va chirindilar farqlanadi. Tо‘shama sifatida somon ishlatilgan yangi yoki yarim parchalangan gо‘ng deb hali somonning о‘ziga xos rangi (sariq) va barqarorligini saqlagan gо‘ngga aytiladi.
Yarim chirigan gо‘ng va somon barqarorligini yо‘qota boshlaydi va tо‘q jigar rangga о‘tadi.Bunday gо‘ngdan tayyorlangan suvli eritma quyuq, tо‘qranglibо‘ladi. Yarim chirigan gо‘ngning massasi yangi gо‘ngning massasiga nisbatan 20–30% ga kamayadi.
Chirigan yoki kuchli parchalangan gо‘ng–qora yopishqoq massa hisoblanadi, undan tashqi kо‘rinishdan alohida somon bо‘laklari (yoki boshqa xil tо‘shama turlarini fizik elementlari) sezilmaydi. Bunaqa gо‘ngdan tayyorlangan suvli eritma rangsiz, chirigan gо‘ng dastlabki gо‘ngning 50% ni tashkil qiladi.
Saqlash jarayonida zarurat bо‘lmagan hollarda gо‘ngning bu parchalanish bosqichlaridan о‘tkazish va chirindiga aylantirish shart emas.  Bu narsa organik moddalar tarkibidagi azotning kо‘p miqdorini yо‘qotishga olib kelgan bо‘lardi.
Odatda, tuproq–iqlimiy sharoitlarni hisobga olgan holda tо‘liq chirindiga aylangan yoki yarim chirindiga aylangan gо‘nglardan foydalaniladi. MDH mamlakatlarining janubiy–sharqiy tumanlarida, qurg‘oqchil iqlimli sug‘orilmaydigan sharoitlarda, tuproqni qurib ketmasligini oldini olish maqsadida, bahorda yerga solish uchun tо‘liq chirindiga aylangan gо‘ngishlatiladi. Namligi yetarli bо‘lgan tumanlarda, xususan chim–podzol tuproqlarda yarim chirindiga aylangan gо‘ngdan foydalanish maqsadga muvofiq. Tuproqqa oldindan vegetatsiya davri ancha uzun bо‘lgan ekinlarga solinganda bu tumanlarda hatto yangi gо‘ngni solish ham yuqori samara beradi. Janubiy – g‘arbda esa yarim chirindiga aylanganini solish maqsadga muvofiq bо‘ladi.
Gо‘ng tarkibidagi azotsiz organik moddalar, asosan kletchatka va oson parchalanadigan boshqa organik birikmalardan iborat bо‘ladi. Gо‘ng qanchalik sersamon bо‘lsa, tarkibidagi organik modda kо‘p bо‘ladi, uning о‘g‘itlik sifati shuncha yaxshilanadi va tuproqqa solinganda tez parchalanadi. 1 kg somonli tо‘shama о‘zida 2-3 kg suyuqlikni va 0.8-3.7 g ammoniy azotini saqlasa, shuncha miqdordagi torf tо‘shamasi esa 10-15 kg suyuqlik va 8-10 gammoniy azotini yutar ekan.
Gо‘ng turlari
Gо‘ng yangi, yarim chirigan, chirigan va batamom chirigan bо‘lishi mumkin. Yangi gо‘ng tarkibidagi xas-chо‘plar chirimagan bo’ladi, bunday gо‘ngni ishlatish tavsiya etilmaydi. Chalachirigan gо‘ngdagi xas-chо‘p taxminan 20-30% chiriganbо‘ladi. Uni kuzgi shudgorla sholdida nishlatish mumkin. Chirigan gо‘ng bir xil qoramtir tusga kirgan, xas-chо‘plari 50% chirigan bо‘ladi. Uni chigit ekish oldidan, hatto g‘о‘zani о‘suv davrida ham ishlatish mumkin.
Tо‘la chirigan gо‘ng kо‘pincha eski parni kо‘ralarida chiqadi. Unga mineral о‘g‘it aralashtirib ishlatiladi.Shuningdek sabzavotchilikda chirindi tuvakchalar yasashda birinchi navbatda kо‘p yil g‘о‘za ekib kelingan yerga kuzgi shudgorlash oldidan, gektariga 10-15 t hisobidan, chiriganini mineral о‘g‘itlarga aralashtirib gektariga 0.5 t hisobidan g‘о‘za ga о‘suv davrida solinadi. Gо‘ngning ekin hosilini oshirishga kо‘rsatadigan ta’siri 3-4 yil davom etishi mumkin. 
Gо‘ngni saqlash sharoitiga qarab organik moddalarning parchalanishi turli xil tezlikda boradi va natijada har xil sifatli gо‘ng hosil bо‘ladi.
Gо‘ngni saqlash usullari
Gо‘ngni zich, g‘ovak va g‘ovvak-zichsaqlash usullari mavjud.Gо‘ngni saqlash usullariga kelsak, agar uni zich, ya’ni sovuq holda saqlansa gо‘ng uyumlaridagi harorat 20-30 0S bо‘ladi. Uning ichiga kiradigan havo chegaralangan bо‘lib, gо‘ng tarkibida mikro biologik jarayonlar sekin boradi va organik moddalarning parchalanishi ham juda sekin boradi.
Ya’ni gо‘ng 3-5 oy saqlangandan keyingina yarim chirigan holga keladi. Zich holda saqlangan gо‘ng tarkibida ammoniyli azot miqdori kо‘p bо‘lib, uning samaradorligi ham boshqa usulda saqlangan gо‘ngnikiga qaraganda yuqori bо‘ladi. 
Shibbalamasdan g‘ovvak holda saqlangandagi gо‘ng tarkibidagi organik moddalar va azot kо‘p yо‘qotiladi va bir xilda parchalanmaydi, uning о‘g‘itlik sifati pasayadi.
Yangi gо‘ng g‘ovvak-zich usulda (qizdirib) saqlanganda, u dastavval zichlashmasdan 1 m balandlik kacha uyuladi. Bu holatda gо‘ng tarkibiga havo yaxshikiradi. Mikro biologik jarayonlar tezlashadi va uning tarkibidagi organik moddalarning tо‘liq parchalanishi jadallashadi. Gо‘ng qatlamidagi harorat 60-700S (3-5) kunda kо‘tariladi va azot kо‘p miqdorda yо‘qotiladi. 
Gо‘ng shibbalanib qolgandan keyin gо‘ng qatlamidagi harorat 30-350Sga pasayadi, uning hajmi ham kamayishi natijasida parchalanish sharoiti aerob sharoitdan anaerob sharoitga о‘tadi va organik modda va azotini yо‘qotish kamayadi. Gо‘ng shu usulda saqlansa uning parchalanishi ancha tezlashadi, undagi begona о‘t urug‘lari va oshqozon-ichak kasalliklarini qо‘zg‘atuvchi bakteriyalar nobud bо‘ladi. Gо‘ng saqlashni uchala usuldan eng samaralisi, sovuq holda saqlashdir. Gо‘ng harorati 40-500Sdaraja atrofida bо‘lganda zarpechak urug‘i nobud bо‘ladi. О‘rta Osiyo sharoitida sovuq holda saqlangan gо‘ngning о‘rtacha harorati ham shu atrofda bо‘ladi. Bunday gо‘ngni tarkibida 3 oydan keyin zarpechak urug‘i 0,04% qoladi.
Bu xildagi gо‘ngni barcha ekin dalalariga tо‘g‘ridan-tо‘g‘ri ishlatish mumkin. Agar gо‘ng kichik-kichik uyumlarda zichlanmasdan saqlansa unin yuqoridagi qismiga issiqlik yaxshi ta’sir qilaolmaydi. U shamol ta’sirida quriydi, qishda muzlaydi. Undagi oziq moddalar qor va yomg‘ir ta’sirida yuvilib ketadi. Bunday gо‘ng tarkibida begona о‘tlar urug‘i juda kо‘p bо‘ladi va kasallik tarqatuvchi mikro organizmlar kо‘payib ketadi. 
46-jadvaldan kо‘rinib turibdiki havo lusulda saqlangan gо‘ng tarkibidagi organik modda va azot miqdori g‘ovvak-zich va zich usulda saqlangan gо‘nga nisbatan bir qancha kо‘proq bо‘lar ekan.
46-jadval
Gо‘ng tarkibidagi azot, suyuqlik va organik moddaning
4 oy davomidagi holati (%)
	Gо‘ngni saqlash usullari
	Somonli tо‘shama gо‘ngidan yо‘qolgan
	Torf tо‘shama gо‘ngidan yо‘qolgan

	
	Organik modda
	Azot
	Suyuqlik
	Organik modda
	Azot
	Suyuqlik

	G‘ovvak
	32.6
	31.4
	10.5
	40.0
	25.3
	4.3

	G‘ovvak-zich
	24.6
	21.6
	5.1
	32.9
	17.0
	3.4

	Zich
	12.2
	10.7
	1.9
	7.0
	1.0
	0.6



Saqlanayotgan gо‘ngning о‘g‘itlik qobiliyatini saqlash maqsadida unga, massasiga nisbatan 3% miqdorida super fosfataralashtirib kompostlashtirilganda uning tarkibidagi azotning yо‘qolishi minimumgacha kamayadi va gо‘ng fosfor moddasi bilan ancha tо‘yinadi. Undagi organik moddalar tez parchalanadi. 
Yozda 2-3 oyda, qishda 3-4 oyda yetiladi. Mikro organizmlar ta’sirida gо‘ngning parchalanashida CO2 organik kislota hosil bо‘ladi, fosforit tarkibidagi fosfor о‘simliklar oson о‘zlashtira oladigan holatga о‘tadi. Shu bilan bir vaqtda NH4H2PO4 hosil bо‘lishi bilan gо‘ngdan ajralib chiqadigan ammiak bog‘lanib, azotni isrof bо‘lishini kamaytiradi.
О‘zbekiston Respublikasi tuproq va iqlim sharoitlarini hisobga olgan holda mineral о‘g‘itlar bilan birgalikda gо‘ng ishlatilgan yerlarda qishloq xо‘jalik ekinlari hosildorligi oshgan va tuproq unumdorligi kо‘paygan.
Masalan qarshi chо‘lining sug‘oriladigan taqirli tuproqlariga mineral о‘g‘itlar bilan birgalikda gektariga 20 t gо‘ng solingan variantlarda paxta hosildorligi 4-5 soshgan va tuproq tarkibidagi chirindi 20-25% kо‘paygan.
Tuproq shunoslik va agro kimyo instituti olimlari meliorativ holati juda yomon, fizik xossalari og‘ir va unumdorligi past bо‘lgan Qoraqalpog‘iston Respublikasida tarqalgan taqir tuproqlar ustida о‘tkazgan tajribalardan olingan ma’lumotlar shuni kо‘rsatib turibdiki, mineral о‘g‘itlar bilan birga gektariga 20-40 t gо‘ng solingan variantlarda chirindi miqdori 20-50% gakо‘paygan, paxta hosildorligi 14-16 sga oshgan.
Tо‘shamasiz gо‘ng
Gomogenezatsiyalashgan tо‘shamasiz gо‘ngning tarkibi (%)
	Mollar turi
	Suv
	Quruqmodda
	Organikmodda
	Umumiy azot
	Ammiakli azot
	P2O5
	K2O
	CaO
	MgO
	Na2O

	Qoramollar
	88.5-92
	11.5-8.0
	8.60-6.0
	0.40-0.28
	0.25-0.17
	0.20-0.14
	0.45-0.32
	0.15-0.10
	0.10-0.07
	0.10-0.01

	CHо‘chqalar
	90.0-92.0
	10.0-8.0
	5.0-3.9
	0.47-0.38
	0.33-0.26
	0.24-0.19
	0.23-0.18
	0.19-0.15
	0.10-0.08
	0.10-0.08



Suyuq gо‘ngni tuproqqa solish dozasi uning tarkibidagi azot miqdoriga bog‘liq. Agar fosfor bilan kaliy yetarli bо‘lmasa mineral о‘g‘itlarni qо‘shish bilan tо‘ldirish mumkin. 
Suyuq gо‘ngni eng yuqori ishlatish miqdori donli va texnik ekinlar (paxta, kartoshka) uchun gektariga 35-40 t qilib belgilash maqsadga muvofiq bо‘ladi.
Suyuq holatdagi gо‘ngni sabzavot, dorivor о‘simliklar va daraxtlarni oziqlantirishga tavsiya etilmaydi. 
Respublikamizda tо‘planadigan mahalliy о‘g‘itning asosiy qismini qoramol gо‘ngi tashkil etadi.
Hozirgi paytda Respublikamiz bо‘yicha umumiy jamg‘ariladigan organik gо‘ngning bir gektar maydonga tо‘g‘ri keladigan miqdori о‘rta hisobda 5-6 t ni tashkil qiladi. Tuproq unumdorligini oshirishda va uning о‘rniga tо‘ldirish yо‘llaridan biri boshqa turdagi mahalliy о‘g‘itlar (parranda qiyi, gidrolizlilignin, shahar chiqindisi, daraxt barglari va boshqa organik chiqindilar) dan ham foydalanish mumkin.
Gо‘ngni ekinlarga ishlatish uchun uning sifatiga va miqdoriga, ekin turiga, tuproq unumdorligiga va xо‘jaliklar imkoniyatlariga bog‘liq.
CHо‘l mintaqasida tarqalgan unumdorligi past, shо‘rlangan, taqir, mexanik tarkibi engil bо‘lgan tuproqqa erta bahorda, yerni shо‘rini yuvgandan keyin gektariga 30-40 t gо‘ng solinadi. Sabzavotlar ekiladigan yerlarga gо‘ng yuqori normada gektariga 30-40 t solish tavsiya etiladi. Gо‘ngni asosan kuzda yerni haydash oldidan solinsa yaxshi natija beradi.
Somonni о‘g‘it sifatida ishlatilishi
Hayvonlarning qattiq va suyuq axlatlari har qanday konsistensiyali (tarkibli) gо‘ngning tarkibiga kiradi. О‘rtacha hayvon iste’mol qiladigan oziqa hosil bо‘lgan gо‘ngning 40% organik moddaga, 80% fosforga, 50% azotga, 95% ga yaqin kaliyga aylanadi. Lekin chorva molini turiga va yoshiga qarab gо‘ngga aylanadigan moddalarning tarkibi keng chegarada о‘zgaradi. Bu omillar qattiq va yumshoq axlatlarning о‘zaro nisbatiga va ularning tarkibidagi ozuqa moddalarini miqdoriga ham ta’sir qiladi. Masalan, oziqa qancha suvli bо‘lsa suyuq axlatning miqdori shuncha kо‘p bо‘ladi. Ozuqaning hazm bо‘lishi tez bо‘lib о‘tsa, quruq moddasi shuncha kam va suyuq qismi kо‘p bо‘ladi. Hayvonlarga konsentrlangan ozuqani qancha kо‘p berilsa va u oqsilga boy bо‘lsa ularning gо‘nggida azot va fosforning miqdori shuncha kо‘p bо‘ladi. Boshqa holatlarda teng sharoitda bо‘lganda о‘sayotgan yosh organizmda voyaga yetgan hayvonlardagiga nisbatan azot va fosfor uzoqroq turib qoladi (ular gо‘ngga kamroq miqdorda о‘tadi).
Hayvonlarning qattiq va suyuq axlatlari tarkib va о‘g‘it sifatlari bilan bir xil emas. Hayvonlar organizmi axlatlaridagi hamma fosfor qattiq axlatga о‘tadi, u suyuq axlatlarda juda kam bо‘ladi. Oziqaning tarkibidagi azotning 1/2–2/3 qismi, deyarli kaliyning hammasi hayvonlar organizmidan siydik bilan birgalikda ajraladi.       
Tо‘shama poxol sifatida har xil materiallardan foydalaniladi: somon, torf, qipiq va boshqalar. Somonli tо‘shamali gо‘ng, somonli gо‘ng, torf tо‘shamalisi–torf gо‘ng deyiladi.
Tо‘shama katta zoogigiyenik va agronomik ahamiyatga ega bо‘ladi. О‘zbekiston hayvonlar uchun yumshoq va quruq sharoit yaratiladi va gо‘ng miqdorini oshiradi. Tо‘shama orqali gо‘ngga qо‘shimcha miqdorda oziq moddalari о‘tadi, ular mikrobiologik jarayonlar ta’sirida о‘simlik tomonidan ancha о‘zlashtiriladigan shaklga о‘tadi. Tо‘shama bо‘lmasa yoki kam bо‘lsa bu moddalar molxonalarda va gо‘ng saqlaydigan joylarda ancha miqdorda yо‘qoladi.
Somonli tо‘shamaning bir qismi ikki va undan kо‘p suyuqlikni yutishi mumkin, bir qism past qatlam torfolti–yetti va yuqori qatlamli torf о‘n–о‘n besh qism hayvonning suyuq axlatlarini yutishi mumkin. Tо‘shama gо‘ngning fizik, fizik–kimyoviy va biologik xossalarini yaxshilaydi: uning namligi kamayadi, saqlash jarayonida tezroq parchalanadi. Tо‘shama bо‘lganda gо‘ngni tashish, tuproqqa solish osonlashadi. Tо‘shamani faqat chorva mollarini boqiladigan imoratlargagina qо‘llab qolmay, balki hayvonlarni bog‘lamasdan boqiladigan ochiq maydonlarga ham qо‘llash lozim. 
Tо‘shama sifatida somon va torf ishlatiladi. Ularni qо‘llaganda gо‘ng eng yuqori sifatli bо‘ladi. Somon yoki torfkamchil bо‘lgan hollarda yog‘och qipig‘i ishlatiladi. Lekin bu xolda gо‘ng yomon sifatli bо‘ladi, azotning miqdori kam va uning tarkibida sekin parchalanadigan klechatka va ligninning miqdori kо‘p bо‘ladi. Bunday gо‘ngni qishloq  xо‘jaligi ekinini ekilishidan ancha oldin solish lozim bо‘ladi; uni agar uzoq vaqt davomida kompostlangandan keyin solinsa yanada yaxshi bо‘ladi. 
Somonni 10-15 sm uzunlikda qilib maydalanganini solish ma’qulroq. Maydalangan somon butun somonga nisbatan ancha kо‘p miqdorda siydik va ammiakli azotni yutadi, gо‘ngni tashishni uni taxlash va tuproqqa solishni ancha yengillashtiradi. 
Torf, ayniqsa uning yuqori qatlami tо‘shama uchun yaxshi material hisoblanadi. U tо‘shamaning boshqa xillariga nisbatan hayvonning suyuq ajratmalari va gо‘ngning ammiakli azotini kuchliroq yutadi. Hayvon boqiladigan hovlida torfni tо‘shama sifatida ishlatish, uning о‘g‘itlovchi sifatini yaxshilaydi, Torfning tuproqqa solingandan keyingi parchalanishi uchun qulay sharoit yaratadi. Tо‘shama sifatida parchalanish darajasi 25-30% va namligi 30-55% bо‘lgan torfdan foydalanish yaxshi natija beradi. Reproduktiv (urchitiladigan) chо‘chqachilik uchun tо‘shama sifatida somondan yoki namligi 10-15% bо‘lgan moxli tolali torfdan foydalanish yaxshi samara beradi. 
Yuqorida aytib о‘tilganidek tuproqni organik moddalar bilan boyitishda qо‘shimcha manbalaridan foydalanishni taqozo etadi. Bu manalardan biri somonni о‘g‘it sifatida ishlatish maqsadga muvofiq bо‘ladi.
Bir qator fermer xо‘jaliklari hosilni yig‘ib olganlaridan keyin yerda qolgan somon va ularning poyalarini haydab yuboradilar. Somonning tarkibida о‘rtacha 0.5% N, 0.25% P2O5va 0.8% K2O tutadi (48-jadval).
	48-jadval
Somon tо‘shamasida oziq moddalarining о‘rtacha miqdori (% hisobida)
	№
	Tо‘shamaxili
	N
	P2O5
	K2O
	CaO
	Namligi (% hisobida

	1
	Kuzgi bug‘doy
	0.50
	0.20
	0.90
	0.30
	14.3

	2
	Javdari bug‘doy
	0.45
	0.26
	1.00
	0.30
	14.3

	3
	Suli
	0.65
	0.35
	1.60
	0.40
	14.0

	4
	Yuqori qatlamdagi torf
	0.80
	0.10
	0.07
	0.22
	25.0

	5
	Past qatlamdagi torf
	2.25
	0.30
	0.15
	3.00
	30.0

	6
	Daraxt barglari
	1.10
	0.25
	0.30
	2.00
	14.0

	7
	Qipiq
	0.20
	0.30
	0.24
	1.08
	25.0



Somondan о‘g‘it sifatida samarali foydalanish uchun uni azot, fosfor yoki suyuq gо‘ng bilan aralashtirib kuzda haydab tashlash kerak bо‘ladi. Somonga aralashtiriladigan azotning miqdori gektariga 40-50 kg yoki uning massasining og‘irligiga nisbatan 0,5-1,3% tashkil qilishi kerak.
О‘g‘it solingandan keyin chisel yoki lushilniklar bilan 5-7 sm chuqurlikda kо‘mib, 2-3 haftadan keyin ya’ni somon parchalana boshlangandan keyin haydab tashlanadi.
Somonni kuzda haydab tashlashning foydali tomonlari shundan iboratki, chirishi natijasida tarkibidan ajralib chiqadigan о‘simliklar uchun zararli bо‘lgan fenol birikmalari tuproq tarkibidan yuvilib ketadi.
Ilmiy tadqiqot institutlarining ma’lumotlariga qaraganda texnik va boshqa ekinlarga gektariga aralashtirilgan somondan 5-10 t ishlatilsa uning samaradorligi oddiy gо‘ngnikidan qolishma sekan.
Somonni dukkakli о‘simliklar ekiladigan tuproqlarda haydab tashlash maqsadga muvofiq bо‘ladi.
Parranda qiyi
Parranda qiyi boshqa hayvonlarning gо‘ngiga nisbatan ozuqa moddalarga boy bо‘ladi. Gо‘ngga о‘xshash tarkibida о‘simliklar uchun kerakli bо‘lgan barcha elementlarni tutadi. Parranda qiyi tarkibidagi oziq moddalar ularga beriladigan yem tarkibiga qarab juda о‘zgaruvchan bо‘ladi.
Hozirgi paytda О‘zbekiston Respublikasida 50 dan ortiq parrandachilik fermalari mavjud bо‘lib, ularni tozalash tufayli har biridan kuniga 50 t parranda о‘g‘iti olinadi har bir tovuqdan yiliga 6-7 kg ,о‘rdakdan 7-9 kg chiqindi olinadi.Bir yilda 190 ming tonnani tashkil etadi.
Parranda qiyi, ayniqsa tovuq qiyi tarkibida azot, fosfor va kaliy kо‘pligi bilan oddiy gо‘ngdan keskin farq qiladi.
Buning asosiy sababi shundaki, parrandachilik fabrikalarda tarkibida tо‘yimli modda kо‘p bо‘lgan ozuqa ratsioni bilan boqiladi.
Azot asosan siydik kislotasi tarzida muayyan bо‘lib, undan ammiak va uglevod kislotalari tez ajralishi bilan boshqa organik о‘g‘itlardan ustun turadi.
Parranda qiyi tarkibidagi oziq moddalar о‘simlik о‘zlashtira oladigan holatda bо‘ladi (10-jadval).
Parranda qiyi, shuningdek, makro va mikro elementlarga ham boydir (49-jadval). Masalan, 100 gr quruq qiy tarkibida15-38 mg marganets, 12-29 mg ruh, 1-2 mg kobalt, 2.5 mg mis, 367-900 mg temir о‘tadi. 
49-jadval
Har xil parrandalar qiyi tarkibida suv va oziqa elementlar miqdori
(hо‘l modda massasi hisobida %)
	Parranda turi
	H2O
	N
	P2O5
	K2O
	CaO
	MgO
	CO2

	Tovuq
	56
	2.2
	1.8
	1.1
	2.4
	0.7
	0.4

	О‘rdak
	60
	0.8
	1.5
	0.5
	1.7
	0.3
	0.3

	G’oz
	80
	0.6
	0.5
	0.9
	0.6
	0.3
	0.1



Parrandachilik fabrikalarida parranda tagiga quruqlik sifatida bir qator organik materiallar, jumladan maydalangan poxol, makkajо‘xori va g‘о‘za poya qirindi va boshqa narsalardan foydalaniladi. Ularning namligi 30% dan oshmasligi lozim.
Itta tovuquchun har kuni 100-150 gramm, о‘rdak, g‘oz va kurkaga 200-250 gramm quruqlik ishlatiladi.
Parranda qiyi turli organik moddalar va 3-5% fosfor aralashtirib kompostga aylantirilgan holda saqlash keng ommalashgan usullardan biri hisoblanadi. Bunda azotning yо‘qolishi 10% dan oshmaydi. Qiy xonalarda asrashda parranda qiyi juda qо‘l keladi. Yana bir xususiyatga maxsus xandakka saqlash jarayonida organik moddalarning minerallanish jarayoni yuz beradi. Tuproqda parranda qiyini xо‘jaliklarning  gо‘ng almashtirish rejasiga qarab bedazorlar buzilsa 4-5 yildan keyin kuzgi shudgor oldidan gektariga 10-15 t dan solish tavsiya etiladi.
Sо‘nggi yillarda olib borilgan tajriba natijasilari shuni kо‘rsatadiki, parranda qiyi qimmatli о‘g‘it bо‘lib, ekinlardan yuqori va qо‘shimcha hosil olish imkonini beradi. Uni hamma ekinlar uchun asosiy ‘g‘it sifatida kuzgi shudgor oldidan gektariga 4-5 t (quruq) va 15-20 t (tabiiy nam holda) solinadi. Parranda qiyidan tayyorlangan kompot poliz, sabzavot va boshqa ekinblar uchun ham muhim bо‘lib gektariga 5-8 t dan solish tavsiya qilinadi.

Shahar chiqindilari
Shahar va sanoat chiqindilari о‘zimliklarning oziqlanishi uchun muhim organik о‘g‘it hisoblanadi. Ularga shahardagi о‘simlik qoldiqlari, oshxona va uy-rо‘zg‘or chiqindilari, qog‘oz va latta, chang va kullar kiradi. Bu chiqindilar tarkibida oziq elementlari miqdori ancha kо‘pdir. Shaharchiqindisi tarkibida uy-rо‘zg‘or chiqindilari va chang kо‘p bо‘lmgani sababli u tez parchalanadi. Bunday chiqindini kompostlashtirmasdan tо‘g‘ridan-tо‘g‘ri о‘g‘it sifatida foydalanish mumkin.
Agar chiqindilar tarkibida qog‘oz latta va qipiqlar kо‘p bо‘lsa uni darhol kampostlash kerak.
Yangi yig‘ilgan chiqindilarni tarkibida zararli mikro organizmlar
bо‘lishini hisobga olib, uni tо‘g‘ridan-tо‘g‘ri о‘g‘it sifatida ishlatib
bо‘lmaydi.
Shahar chiqindilari о‘z tarkibida (quruq modda hisobida) о‘rtacha 0.6-0.7% azot, 0.5-0.6% P2O5va 0.6-0.8% K2O va bir qancha mikro elementlar saqlaydi.
Shahardagi uy-rо‘zg‘or va sanoat chiqindilari dehqonchiligimiz uchun qо‘shimcha organik о‘g‘it manbai hisoblanadi. Masalan, Toshkent shahridan chiqqan chiqindi shahardan tashqarida quritilgan bio zavodlarda qayta ishlanadi va yiliga 70-100 ming t о‘g‘it tayyorlanadi. Respublikamizda bunday chiqindi tо‘planadigan shaharlarimiz kо‘p, imkoniyatlarimiz katta kelajakda bu raqamni 300 ming tonna va undan ham kо‘pga yetkazish mumkin bо‘ladi. Rossiya shaharlarida bunday organik о‘g‘itlar yiliga 6-7 mln t jamg‘ariladi.
О‘g‘itlarni asosan shahar atrofidagi xо‘jalik yerlariga va parniklarga ishlatilish maqsadga muvofiq bо‘ladi. Tuproq unumdorligini oshirish va yuqori hosil yetishtirishda shahar chiqindilaridan tayyorlangan о‘g‘itlarni hamma ekinlar uchun kuzgi shudgor oldidan kompostlashtirilmaganidan gektariga 20-60 t, kompostlashtirilganidan 20 t gacha berish mumkin bо‘ladi.
Shahar chiqindilarini mineral о‘g‘itlar bilan birgalikda ishlatilganda tuproq tarkibidagi gumus miqdori 30-35 foizgacha kо‘paygan va paxta hosildorligi sug‘oriladigan tipik bо‘z tuproqlardan azorat variantiga nisbatan gektariga о‘rtacha 5,3 s va yangidan sug‘oriladigan och tusli bо‘z tuproqlarda  8,5 sentnergacha oshgan (50-jadval).
50-jadval
Shahar chiqindilari ishlatilgan tuproqlarda gumus miqdori
(Tuproqshunoslik va agro kimyo instituti ma’lumotlari)
	Tajriba variantlari
	Tuproq qatlami, sm
	Gumus, %

	Sug‘oriladigan tipik bо‘z tuproqlar (Toshkent)

	Nazorat – о‘g‘itsiz
	0-30
	0.835

	
	30-50
	0.620

	
	50-70
	0.590

	N200P175K125Q20 t/ga shahar chiqindisi
	0-30
	1.012

	
	30-50
	0.970

	
	50-70
	0.700

	Yangidan sug‘oriladigan och tusli bо‘z tuproqlar (Jizzax vil.)

	Nazorat – о‘g‘itsiz
	0-30
	0.400

	
	30-50
	0.320

	N250P175K125Q10 t/ga shahar chiqindisi
	0-30
	0.520

	
	30-50
	0.420



Yashil о‘g‘itlar
Tuproqni organik moddalar va azot bilan boyitish maqsadida yashil о‘simliklarni haydab, tuproqqa qо‘shib yuboriladi. Bunday о‘simliklarni sideratlar va ularni о‘stirish usuli sideratlash deyiladi.
О‘zbekistonda sideratlar sifatida javdar, nо‘xat, gorchitsa, bersima, arpa, raps, shabdar, mosh, loviya, qoplama beda va xantal tavsiya etiladi.
Yashil о‘g‘itlar boshqa organik о‘g‘itlarga о‘xshash tuproqning xossalariga va qishloq xо‘jalik ekinlarining hosildorligiga har tomonlama ijobiy ta’sir qiladi. Ular hammadan ham tuproq tarkibidagi organik modda va azotni kо‘paytiradi (51-jadval). 
51-jadval
Dukkakli ekinlar tarkibidagi oziq moddalar,  
(kо‘kligidagi massasiga nisbatan, % hisobida)
	Yashilо‘g‘itlar
Turi
	N
	P2O5
	K2O
	CaO
	H2O
	Kо‘k
massa
	Azot
kg/ga

	Nо‘xat
	0.50
	0.15
	0.50
	0.30
	88
	130-250
	75-130

	Xashaki nо‘xat
	0.50
	0.15
	0.50
	0.30
	85
	160-250
	80-130

	Xashakli dukkaklilar
	0.50
	0.15
	0.50
	0.32
	87
	150-250
	80-140

	Gina
	0.48
	0.14
	0.49
	0.30
	82
	100-180
	50-90

	Qizil sebarga
	0.48
	0.13
	0.44
	0.40
	80
	130-260
	70-140

	Shabdor
	0.50
	0.14
	0.50
	0.40
	82
	180-350
	70-140

	Mosh
	0.50
	0.15
	0.50
	0.40
	80
	180-220
	75-130



Yashil о‘simliklarning ishlatilish sharoitiga qarab har gektar yerga 35-45 t organik massa haydab yuborilsa, tuproqqa 150-200 kg azot tushadi. О‘z navbatida bu о‘rtacha 35-40 t gо‘nga tengdir. Gо‘ng yetishmaganda uning о‘rniga kо‘kat о‘g‘itlar tо‘ldiriladi. Sideratlar tarkibidagi azot gо‘ng tarkibidagi azotdan kо‘proq bо‘lishi mumkin. Lekin fosfor va kaliy elementini biroz kamroq tutadi. Yashil о‘g‘it tarkibidagi yetishmaydigan fosfor va kaliy elementini о‘g‘it solish yо‘li bilan tо‘ldirish mumkin. 
О‘simliklarni yashil о‘g‘itlar tarkibidagi azotdan foydalanish koeffitsiyenti (birinchi yili) gо‘ng tarkibidagi azotga nisbatan ikki barobar yuqoridir.
Yashil о‘simliklarni tuproqqa aralashtirib haydab tashlangandan keyin tuproqni sernam tutilsa, u tez parchalanib ta’siri oshadi. Tarkibidagi tо‘plangan azot tuproqda butunlay saqlanib qoladi, ya’ni yо‘qolmaydi. U boshqa organik о‘g‘itlarga nisbatan tez parchalanadi.
Yashil о‘g‘itlar ta’sirida tuproqning agro kimyoviy xossalari yaxshilanadi. Tuproqda chirindini kо‘payishi natijasida uning biologik faolligi tezlashadi. Tuproq va tuproq usti havosi karbonat angidridga boyiydi, natijada о‘simliklarni havo oziqlanishi yaxshilanadi, tuproqda о‘simliklar о‘zlashtira oladigan kul elementlari kо‘proq tо‘planadi. Shuning bilan bir vaqtda tuproqdagi mikro organizmlarni oziq elementlarni yutish qobiliyati tezlashadi va bu elementlarni, ayniqsa azotni tuproqning pastki qatlamlariga yuvilishi keskin kamayadi.
Yashil о‘g‘itlar chirindi nifraksion tarkibini о‘zgartiradi. Kо‘p yillik о‘tkazilgan tajribalar ma’lumotlariga kо‘ra, yashil о‘g‘itlar qо‘llanilgan tuproqlarda gumin kislotalar miqdorini 20-30% ga oshirgan.
О‘zbekistonda Tuproqshnoslik va agro kimyo instituti olimlari tomonidan sug‘oriladigan tipik va о‘tloq tuproqlarda raps va shabdor о‘simliklari bilan о‘tkazilgan tajribalar shuni kо‘rsatdiki, tuproq unumdorligini oshirish bilan qiyin eriydigan fosfatlar о‘simlik о‘zlashtira oladigan holatga о‘tgan va harakatchan formalari tuproqda kо‘paygan. 
Yashil о‘g‘itlar mustaqil (shudgor qilinadigan dalaga) va oraliq ekin sifatida (alohida dalani band qilmay) kuzda ekiladi, kо‘klamda asosiy ekin ekilishi oldidan tuproqqa qо‘shib haydab yuboriladi. Dehqonchilikda о‘rib olinadigan yashil о‘g‘itlardan ham foydalaniladi. Bunday о‘rib olinadigan yashil о‘g‘itlar boshqa maydonda о‘stiriladi. 
Kuzda oraliq ekin sifatida ang‘izga aralashtirib va alohida holda javdar, nо‘xat, gorchitsa va boshqa dukkakli, suli shuningdek yashil о‘g‘it о‘rnida qoplama beda ekish tavsiya etiladi.
О‘zbekistonning sug‘oriladigan dehqonchiligi sharoitida ang‘izga ekiladigan oraliq ekin sifatida makkajо‘xori qо‘llaniladi. Buning uchun kuzda g‘о‘za poyadan tozalangan maydonlar yaxshilab baronalanadi va oraliq ekinlar ekiladi. Bahorda kо‘k massa chorva mollarga ozuqa uchun о‘riladi, tuproq qatlamida qolgan qismi makkajо‘xoriga oziq bо‘ladi. 
Hosil yig‘ishtirib olingach, nо‘xat ekiladi va kuzda kо‘k massa haydab tashlanadi. U kelgusi yili g‘о‘zaga о‘g‘it bо‘lib xizmat qiladi.
Paxta yetishtiriladigan unumdorligi past, qumli, tuprog‘i eroziyaga uchraydigan yerlarga oraliq ekinlarni har yili ekish maqsadga muvofiq bо‘ladi. Tuproq yuzasidagi kо‘k massa bahorda oziqa uchun yig‘ishtirib olinadi, ildiz qismi va ang‘izdagi poya esa g‘о‘zaga oziq sifatida haydab tashlanadi.
Bakterial preparatlar, ularning turlari va ulardan foydalanish uslublari
	Tuproqning foydali mikro organizmlarining tarkibini yaxshilash va aktivligini oshirish uchun bakterial preparatlar qо‘llaniladi. 
	Mineral va organik о‘g‘itlarni tuproqqa solganda, о‘simlik uchun о‘zlashadigan yoki о‘zlasha oladigan shaklga о‘tadigan ozuqa moddalari tushadi. 
	Bakterial preparatlarni tuproqqa solganda, ozuqa moddalar emas, balki о‘simliklar oziqlanish sharoitini yaxshil ovchi turkum tuproq mikro organizmlari tushadi.
	Bakterial preparatlarning quyidagi turlari mavjud:
	1. Nitragin bakterial preparatlar
	2. Azotobaktrin bakterial preparatlar
	3. Fsoforobakterin bakterial preparatlar
	4. AMB bakterial preparatlar
	1. Nitragin – aktiv tuganak bakteriyali bakterial preparatdir.
	Tuganak bakteriyalari о‘zlariga xos xususiyatga egadir, yani ular ma’lum bir dukkakli ekinlar ildizida tuganak hosil qiladi, xolos.
	Ulardan birlari faqat bedaning ildizida tuganak hosil qilsa, boshqalari esa nо‘xatning, yana boshqalari loviya va soyaning ildizida rivojlanadi va tuganak hosil qiladi. Baozi hollarda tuganak bakteriyaning о‘ziga xos xususiyatlari shunday kuchli namoyon bо‘ladiki, hatto bir turdagi о‘simliklar ildizlaridagi tuganak bakteriyalar shu turning ichidagi boshqa о‘simliklarning ildizida rivojlanadi. Tuganak bakteriyalari о‘zlariga xosliklaridan tashqari yana virulentlik va aktivligi bilan ham farq qiladi.
	Virulentlik – tuganak bakteriyalari yening dukkakli ekinlar ildiz tolalaridan ularning ildizlariga kirib, tuganaklar hosil qilish xususiyatidir. 
	Tuganak bakteriyalarining aktivligi esa ularning atmosfera azotini о‘zlashtirish qobiliyatidir.	
	Bu bakteriyalarning faqat aktiv guruhlari dukkakli ekinlarni azot bilan taminlaydi.
	Aktiv bо‘lmaganlari esa hatto о‘simliklari halok qilishi mumkin. Dukkakli ekinlar ildiz mevalariga virulentlik xususiyatiga ega bо‘lgan bakteriyalarni yuqtirganda ham aktiv bо‘lmagan bakteriyalar tuganak hosil qiladi. Lekin atmosfera azotini bog‘lamaydi. 
	Eskidan haydalik kelinadigan, madaniylashgan tuproqlarda tez-tez dukkakli ekinlar yetishtirilib kelinayotgan bо‘lsa, dukkakli ekinlarning ildizlarida hatto nitragin solinmasa ham tuganaklar hosil bо‘laveradi. 
	Lekin ilgari dukkakli ekinlar о‘stirilmagan joyga ular ekilsa, ularning ildizlariga nitragin yuqtirilmasa, tuganak bakteriyalari ildizlarida tuganak paydo bо‘lmaydi. Dukkakli ekinlarning ildizlarida tuganak paydo qiluvchi bakteriyalarning xususiyatlariga kо‘ra guruhlari:

	Bakteriyalarning xususiyatlari bо‘yicha guruhlari
	Ildizida tugunaklar hosil bо‘ladigan о‘simliklar

	1. 
	yо‘ng‘ichka

	2. 
	nо‘xat, china, chechvitsa-

	3. 
	beda, donnik, trigonella

	4. 
	lyupinvaseradella

	5. 
	soya

	6. 
	loviya

	7. 
	mosh

	8. 
	yeryong‘oq

	9. 
	jut

	10. 
	esparset

	11. 
	Oq akatsiya

	12. 
	Sariq akatsiya



	Kislotali muhitga ega bо‘lgan tuproqlarda tuganak bakteriyalari kam aktiv shaklga о‘tadilar. Botqoq tuproqlarda ular umuman bо‘lmaydilar. Shuning uchun bunday tuproqlarda dukkakli ekinlarni yangi ekkanda, nitragin yuqtirish lozim.
	Tuganak bakteriyalarining virulentligi va aktivligi tashqi muhittaosirida kuchayishi va passayishi mumkin.  Kislotali tuproqlarga ohak solganda, organik, fosfor, kaliyli va mineral mikro о‘g‘itlars olinganda, tuproqning namligini optimal darajagacha yetkazilganda, tuganak bakteriyalarning aktivligiva virulentligi ortadi,  azotli о‘g‘itlar solinganda esa pasayadi.
	Ilgari tuproqni tuganak bakteriyalari bilan boyitish maqsadida oldin dukkakli ekinlar ekilgan maydondagi tuproqdan olib, yangidan dukkakli ekinlar ekilayotgan maydonning tuprog‘iga tuganak bakteriyalarning yuqtirishni tavsiya etiladi. Bu esa yangi may donga tuganak bakteriyalaridan tashqari har xil bakteriyali va virusli kasalliklarni kelishigiga ham sabab bо‘lardi. Keyinchalik bu usul ta’qiqlandi. 
1. Nitragin.Tuproqlarning tuganak bakteriyalari bilan boyitishning eng ishonchli va samarali usuli – bu nitragindan foydalanishdir. Nitraginni maxsus zavod laboratoriyalarida tayyorlanadi.
	Bir gektar maydondagi dukkakli ekinlarga tuganak bakteriyalarini yuqtirish uchun bitta yarim litrlik shishadagi nitragin yetarlidir.
	Nitragin tayyorlangan kundan boshlab 9 oy saqlanadi. Uzoq vaqt saqlanganda esatuganak bakteriyalarining aktivligi pasayib ketadi. 
	Nitraginni yadoximikatlar saqlanadigan xonalarda, omborlarda saqlash qatiyanman etiladi.
	Nitgarinni tuproqqa dukkakli ekinlarning urug‘lariga yuqtirish yо‘li bilan solinadi. Buninguchun dukkakli ekinlar ekiladigan kuni toza idishga kerakli miqdorda preparat solinadi.
	Uning ustiga 10 kg urug‘ning ustiga 2 stakan toza suv quyiladi, 20 kg urug‘iga bir stakan suv quyilib, yog‘och tayoqcha bilan 3-5 minut davomida nitragin suvga aralashtiriladi. Aralashmani tindirib qо‘ymasdan, tezlik bilan taxta pol yoki brezent ustiga yoyib qо‘yilgan urug‘lar namlanadi.
	Urug‘larning hammasi birday namlanguncha ulara ralashtiriladi.
	Urug‘lar qurishi bilan ular qoplarga solinib, ekiladigan joylarga yuboriladi.Nitraginlash soyada olib boriladi.
	Agar dukkakli ekinlarning urug‘lari formalin bilan zaharlangan bо‘lsa, urug‘lar yaxshilab quritiladi, shamollatiladi va undan sо‘ng tuganak bakteriyalari yuqtiriladi.
	Agar urug‘lar gronozan bilan zaharlangan bо‘lsa, nitragin faqat ekishdan oldin yuqtirilishi mumkin. 
	Nitraginna faqat urug‘lar bilan birga, balki tuproqqa aralashtirib ham yerga solish mumkin. Buning uchun dukkakli ekinlar ekiladigan maydonda 300-400 kg tuproq olinib, har gektariga sarflanadigan nitragin miqdori bilan yaxshilab aralashtiriladi va bu aralashma yerga sepiladi.
	Xо‘jaliklarda tayyorlanadigan nitragin quyidagicha tayyorlanadi: kuzda, kasalliklarga chalinmagan, yaxshi hosil bergan dukkakli ekinlar ekilgan yerlardagi ildizlar terib, tо‘planib olinadi va yaxshilab tozalanadi hamda mayalanadi. Shunday ildizlarni tanlab olish lozimki, ulardagi tuganaklari yirik –yirik bо‘lishi kerak.
	Quritilgan ildiz yaxshilab maydalanadi va elakdan о‘tkaziladi.Shunday poroshok nitragin sifatida foydalanish mumkin. Bunday nitragin 2 yilgacha saqlanishi mumkin.1 g shundan itraginda 8-19 mln tuganak bakteriyalari bо‘ladi.
	2. Azotobakterin  - tarkibida azotobakteri bо‘lgan preparatdir. 
	Azotobakter – tuproqda erkin yashovchi vaa erob guruhiga kiruvchi azot bog‘lovchi bakteriyalardir. Bu bakteriyalarning tuganak bakteriyalaridan farqi shundaki, bu bakteriyalar ildizning ichiga kirmaydi, ildizning yaqinida erkin holda yashaydi. Azotobakter о‘zining rivojlanishi uchun о‘simliklar ildizlari ajratmalaridan va ildizning chirigan qismidan foydalanadi,  ildiz atrofi tuprog‘ini azot bilan oziqlanishini yaxshilaydi. Azotobakterin tuproqli, torfli va agarli bо‘ladi. Tuproqli yoki torfli azot obakterin chiqindili tuproqdagi yoki kuchli parchalangan neytral reaksiyali torfdagi kо‘paytirilgan azot obakteriyalardir.
	Bunday azot obakterin g‘allali ekinlar, sabzavot va texnika ekinlari urug‘lariga har gektariga 3 kg dan, kartoshka va sabzavot ekinlari kо‘chatlariga 6-9 kgdan ishlatiladi.
	Urug‘lar poyaga yoki brazen tustiga yoyiladi va suv bilan 30-40 kg urug‘ uchun 1 l suv sarflanadi.
	Shundan keyin kerakli miqdordagi azotobakterin bilan aralashtiriladi. Agar azotobakterin urug‘larga yopishmasa, ular yana qaytadan namlanadi. Namlanganda urug‘lar bir-biriga yopishib qolsa, ular shamollatib,sergitiladi. Azotobakterin yuqtirilgan urug‘lar 24 soat ichida ekib yuborilmasa, ularga yana azotobakterin yuqtiriladi.
	Azotobakterinni kartoshkaga yuqtirib, ekish uchun kartoshka ekiladigan yerdan azotobakterin miqdoriga nisbatan 8-10 barobar kо‘p bо‘lgan tuproq bilan aralashtiriladi. Keyin bir gektarga yetadigan kartoshka urug‘i 15 l suv bilan namlanadi va tayyorlangan azotobakterin tuproq aralashmasi sepiladi va yaxshilab aralashtiriladi.
	Sabzavot ekinlari kо‘chatlarining ildizlarini torfli azotobakterindan tayyorlangan quyuq eritmaga botirib olib ekiladi. Agarliazoto bakterin shishalarda tayyorlanadi. Urug‘larni ekishdan oldin azotobakterin borshishaga 200 ml suv quyiladi va bir sutkada 5-6 marta chayqatiladi. Urug‘lar ekiladigan kuni tayyorlangan aralashma suv bilan suyultiriladi. Urug‘lar uchun 1 gaga 1 l, kartoshka uchun 10 l hisobida suyultiriladi. Eritmalar urug‘lar bilan, kartoshka bilan yaxshilab aralashtiriladi.
	3. Fosforobakterin – tuproqdagi fosforli organik birikmalarni minerallashtirish xususiyatiga ega bо‘lgan mikro organizmlardan iborat bakterial preparatdir. 
	Urug‘lar bilan tuproqqa tushgan fosforobakterin о‘simlik ildiz sistemasi yaqinida rivojlanadi va fosforli organik birikmalarni о‘simliklarga yaxshi о‘zlasha oladigan mineral shakliga о‘tkazadi. Fosforobakterin suyuq va quruq holda ishlatiladi. 
	Suyuq fosforo bakterin shisha idishlarda bо‘ladi. G‘allali, sabzavot va texnik ekinlari urug‘lari uchun 1 gektariga 50 ml, kartoshka, bо‘za urug‘lari va lavlagi uchun 100 ml sarflanadi.
	Ekiladigan urug‘lar fosforobakterin bilan ekishgacha ozroq muddat qolganda ishlanadi.
	Fosforobakterinning konsentratsiyali eritmasi iliq suv bilan suyultiriladi. Mayda urug‘lar uchun 50-70 kg ga va yirik urug‘lar uchun 100-200 kg ga suv sarflanadi, 10-20 l suv 1,5-2 t kartoshka uchun sarflanadi.
	Fosforo bakterin yuqtirilgan urug‘lar yaxshilab aralashtiriladi, 20-25 sm qalinlikda yoyiladi va havoda quritiladi. Kartoshka urug‘i quritiladi.  Poroshok holidagi fosforobakterin 1 gektariga 250 gr sarflanadi.
	Ishlashidan oldin suv bilan suyultiriladi, bu eritma yaxshilab 5-6 marta chayqatiladi, xona haroratida 2-3 soat qoldiriladi. Qolgan jarayonlar suyuq fosforobakterindan qanday foydalanilgan bо‘lsa, shunday amalga oshiriladi.
	AMB – kombinatsiyalangan bakterial preparati bо‘lib, tuproqdagi chirindini minerallashtirib, о‘simliklar uchun oson о‘zlashadigan ozuqa moddalari hosil qiladi.
	AMB preparati yordamida tuproq chirindi moddasining parchalanish va cherish jarayonlarini tezlashtirishi mumkin.
Azotni biologik bog‘lanishining mohiyati
	Atmosfera molekulyar azotining bog‘lanishi favqulodda murakkab jarayondir.
	Atmosfera azotining bog‘lanishini S.N.Vinogradskiy,  S.Kostichev, J.Busengo, M.Breynik, G.Gelpriger, G.Vilpfort, M.S.Voronin, V.L.Omelyanskiy, D.N.Pryanishnikov, kabi juda kо‘p taniqli olimlar tomonidan о‘rganilgan .D.I.Mendeleyevva A.Timiryazev ham atmosfera azotining biologik bog‘lanishiga g‘oyat katta ahamiyat bergan edilar.
	Tuganak bakteriyalarini 1866- yilda birinchi bо‘lib M.S.Voronin aniqlagan edi. Keyinchalik M.Breynik (1888) ozuqaviy muhitdan ajratib oldi va mikro biolog hamda fiziologlar tomonidan har tomonlama о‘rganildi. Bakteriyalar dukkakli ekinlarning ildiziga ildiz tukchalari orqa tushadi va ildizning chuqurroq, ichki qavatlariga parenximasiga kiradi, hujayralarni kuchli bо‘linish va о‘sishga hosil qiladi. 
	Boshlanishida bakteriyalarо ‘simlikning ozuqa moddasini iste’mol qiladi, о‘zlashtiradi va shuning uchun о‘simlikning rivojlanishini susaytiradi. Keyinchalik tuganakning о‘sishi, kattalashishi bilan bakteriya va dukkakli о‘simlik о‘rtasida simbiotik hayot boshlanadi.
	Bakteriya о‘simlikdan uglerodli oziq moddalarni va mineral moddalarni oladi, о‘rniga о‘simlikka azotli birikmalarni beradi. S.N.Vinogradskiyning fikriga kо‘ra, atmosfera azotining tuganaklarda va erkin yashovchi azot tо‘plovchilarda bog‘lanishining boshlang‘ich mahsuloti fermentlar taosirida atmosfera azotining aktiv vodorod bilan qaytarilishi natijasida hosil bо‘lgan ammiakdir. 
	S.P.Kostichev ham atmosfera molekulyar azotning bog‘lanish ximizmi ammiak hosil bо‘lish orqali amalga oshiriladi, deb aytgan edi. S.VinogradskiyvaKostichelar bо‘yicha atmosfera molekulyar azotining tо‘g‘ridan-tо‘g‘ri qaytarilishi quyidagi sxema bо‘yicha amalga oshadi:
	D.N.Pryanishnikov atmosfera molekulyar azotni bog‘lanishini ikki yо‘li tо‘g‘risida yozgan edi: 
	1) amiakni qaytarilish orqali hosil bо‘lishi avvalgi dratatsiya, yaoni azotning gidrat birikmalarini hosil bо‘lishi bilan;
	2) hosil bо‘lgan azotning gidrat birikmalarini gidroksila mingacha qaytarilishi orqali amalga oshadi. 
	Qaytarilish jarayonlari uchun zarur bо‘lgan vodorod manbai – bu organizmdagi moddalar almashinuvi jarayonida sodir bо‘ladigan uglevodlar va boshqa birikmalarning biokimyoviy о‘zlashishidir. 
	Yer yuzining har gektar quruqligi va suvlik qismining yuzasi ustida 80 ming tonna azot mavjuddir, qaysiki bu azot kо‘pchilik о‘simliklar uchun atmosfera azotining о‘zlashtiradigan va tо‘playdigan maxsus tuproq bakteriyalari alohida ahamiyatga ega. 

Azot bog‘lovchilarinng asosiy vakillari
	Atmosferadagi erkin molekulyar azotni о‘zlashtiradigan tuproq bakteriyalarining ikki turi mavjud:
	1. Erkin yashovchi aerob va anaerob bakteriyalar
	2. Dukkakli ekinlar ildizida ular bilan birgalikda yashaydigan tuganak bakteriyalaridir.
	Tuproqda aerob sharoitda yashaydigan azot о‘zlashtiradigan azotobakterkrokokkum va azotobakteragiliy singari bakteriyalarning hayot kechirishlari uchun tuproqning harorati 25-30 S, tuproq muhitining reaksiyasi neytral bо‘lishiengqulay sharoit hisoblanadi. 
	Tuproqdagi kislorodsiz muhitda ham hayot kechiradigan azot tо‘plovchi kristridi umpaterianum bakteriyasi mavjudki, bu bakteriyalar tashqi muhit sharoitiga unchalik talabchan emas. 
	Kislorod yetarli muhitda о‘sayotgan dukkakli ekinlar ildizida yashaydigan P sevdomonasradikikola deyiladigan aerob tuganak bakteriyalarning turi ham kо‘p uchraydi.
	Ildiz tuganak bakteriyalari, ularning turlari va ahamiyati
	Kо‘pchilik yashil о‘simliklar va mikro organizmlar atmosferadagi juda kо‘p miqdordagi molekulyar erkin azotdan foydalanadi. Shuning uchun atmosfera azotini о‘zlashtiradigan va tо‘playdigan maxsus tuproq bakteriyalari alohida ahamiyatga ega. Kislorod yetarli sharoitda о‘sayotgan dukkakli ekinlar ildizida yashaydigan Psevdomonosradikikola deyiladigan aerob tuganak bakteriyalarining turi ham kо‘p uchraydi. Har qaysi dukkakli ekin ildizida о‘ziga xos tuganak bakteriyalar yashaydi.
	Bu mikro organizmlarga sebarga bakteriyasi, beda, yо‘ng‘ichka, nо‘xat, loviya bakteriyalari, soya bakteriyalari va boshqalar kiradi.
	Havoda va tuproqda namlikning yetishmasligi, harakatning keskin о‘zgarishi, tuproq kislotaliligining ortishi azot bog‘lovchi bakteriyalar akitvligini kuchli darajada pasaytiradi. Tuganak bakteriyalari tuproqning neytral va kuchsiz ishqoriy muhitida (pH=6-7) yaxshi rivojlanadi.
	Kislotali tuproqlarni ohaklash tuganak bakteriyalari hayot faoliyatini yaxshilaydi, ularning aktivligini oshiradi va ularning kо‘payishini kuchaytiradi.
	Tuganak bakteriyalarining aktivligi tuproqning ozuqa moddalari bilan ta’minlanishiga bog‘liq. Tuproqni yuqori darajada organik  moddalar bilan, fosfor va kaliyning harakatchan shakllari bilan ta’minlanishi tuganak bakteriyalarning aktivligini oshiradi. 
	Dukkakli ekinlarning о‘sishi va rivojlanishi bilan asta-sekin tuganak bakteriyalarining aktivligi ortib boradi va gullash davrida kelib ularning aktivligi eng yuqori darajaga kо‘tariladi.
	Atmosfera azotining bog‘lanishi о‘simlikning yoshidan kо‘ra tuganaklarning kattaligiga ham bog‘liq. 
	D.N.Pryanishnikovning ma’lumotiga kо‘ra, bir yilda yо‘ngichka 150-160 kg, l yupin 160-170 kg, beda 250-300 kg, soya - 100, vika, loviya, nо‘xat 70-80 kg dan azot tо‘playdilar.
	Tuganak bakteriyalari о‘zlashtirgan aorganik birikmalar holida bо‘lgan azot ular nobud bо‘lgandan keyin parchalanib, о‘simlik ildiziga oson singadigan azottzlarini hosil qiladi. 
	Lekin tuproq tarkibidagi organik moddalarning parchalanishi va atmosfera azotini bog‘lash natijasida hosil bо‘lgan azot bilan ekinlarning hosildorligini oshirish uchun dukkakli ekinlar о‘g‘itlarni qо‘llashni birga qо‘shib olib borish kerak.
	
Sinov savollari:
1. Organik (mahalliy) о‘g‘itlarning turlari: gо‘ng, kompostlar, parranda axlati, chuchuk suv xavzalarining chо‘kindilari va boshqalar.
2. Gо‘ngning kimyoviy tarkibi. Gо‘ngning tuproq unumdorligi va xossalariga ta’siri. Gо‘ngdan ajraladigan SO2-tuproq unumdorligi va uning xossalarini yaxshilovchi vositadir.
3. Tо‘shamali va tо‘shamasiz gо‘ng. Tо‘shamaning turlari. Gо‘ng saqlashning о‘ziga xos tomonlari. 
4. Gо‘ngni samaradorligini fosforittal qoni bilan kompostlash yо‘li bilan oshirish. 
5. Ekinlarga qо‘llaniladigan gо‘ng normalari. 
6. Gо‘ngning qо‘llanilgandan keyingi ta’siri. 
7. Organik va mineral о‘g‘itlarni birgalikda qо‘llash. 
8. Gо‘ng suyuqligi va undan samarali foydalanish yо‘llari. Kompostlar. Parranda axlati.
9. Bakterial preparat nima va u nima uchun tuproqqa solinadi?
10. Nitragin qanday preparat?
11. Tuganak bakteriyalarining о‘zlariga xos xususiyatlarini ayting?
12. Tuganak bakteriyalarning virulentligi nima?
13. Tuganak bakteriyalarining aktivligi nima?

11-bob. О‘g‘itlarni qо‘llash usullari, muddatlari va samaradorligini oshirish yо‘llari
О‘g‘it qо‘llash tizimida ishlatiladigan iboralardan tо‘g‘ri foydalanish lozim:
- asosiy о‘g‘itlash (ekishgacha, ekish bilan); 
- qatorlab о‘g‘itlash (ekish bilan birga); 
- qо‘shimcha oziqlantirish( ekinlarning о‘suv davrida).
О‘g‘itlarni tuproqqa quyidagi muddatlarda kiritish mumkin:                             
-kuzda; bahorda; yozda; belgilangan ma’lumotlarda.
О‘g‘itlashning asosiy usullari jumlasiga quyidagilar kiradi:                      
-yoppasiga (sochma); joyiga(uyalab, о‘chog‘iga, qatorlab); lokal-tasmasimon; zahiraviy; mexanizmlar yordamida; havodanvah.k..
О‘g‘itlarni tuproq bilan aralashtirishda plug, kultivator-oziqlantirgich, diskali va tishlitirma kabi moslamalardan foydalaniladi.
Kо‘p hollarda о‘g‘it meyori (normasi) va о‘g‘it dozasi tushunchalari almashtirib yuboriladi. О‘g‘itmye‘yori – ekinga butun о‘suv davri davomida beriladigan о‘g‘it miqdorining kо‘rsatkichi bо‘lib, birga maydonga qо‘llaniladigan sof moddalarning kg( ba’zi hollarda t) birlikda ifodalanishidir.
О‘g‘it dozasi deganda esa, muayyan muddatda (masalan, ekish oldidan, 3-4 chin barg davri va h.k.) bir marta beriladigan о‘g‘it miqdori nazarda tutiladi.                                                     
О‘g‘itlarni tuproq xossalari va ekinlar ildiz tizimining tarqalishini hisobga olgan holda turli chuqurlikka tushishiga erishish muhim agronomik tadbirdir.Tuproqning ancha chuqur, namqatlamiga tushgan о‘g‘itlar oson eriydi va о‘simliklar tomonidan butun о‘suv davri davomida yaxshi о‘zlashtiriladi.
О‘g‘itlarni qо‘llashda ularnig ravitatsiya suvlari ta’sirida harakatlanishi, yuvilishi va gaz shaklida yо‘qolishi kabi salbiy jarayonlarni hisobga olish lozim. Bu birinchi navbatda azotli о‘g‘itlarga tegishli bо‘lib, nitrat shaklidagi azot sug‘orma suvlar ta’sirida yuviladi va atrof-muhitni ifloslantiradi.Mazkur jarayon ayniqsa yengil mexanikaviy tarkibli tuproqlarda jadal ketadi.
Nitratlarning  yuvilishi erta bahor va kech kuz davrlarida sezilarli darajada kuchayadi. Quruq iqlimli sharoitlarda sug‘orishdan keyin nitratlar suvning kapillyar kо‘tarilishi jarayonida tuproqning yuza qatlamlariga qarab harakatlanadi.  Shu sababdan azotli о‘g‘itlarni qо‘llash muddatlari va ammiak shaklidagi azotning nitrifikatsiyalanish jadalligini bilish kata amaliy ahamiyatga ega. Nitratli-azotli о‘g‘itlar tarkibida nazotning yо‘qolishi boshqa turdagi azotli о‘g‘itlardagiga qaraganda kuchliroqdir. Qattiq holatdagi ammiakli va amidli-azotli о‘g‘itlar tuproqqa yuza kiritilganda, rN,о‘g‘it meyori va tuproq namligining ortishi bilan ularning isrof bо‘lishi ham oshib boradi. Ma’lumotlarning kо‘rsatishicha, ammiakli selitra va mochevina yuza qо‘llanilganda, tarkibidagi azotning 1-3 %i bekorga isrof bо‘ladi.
Suyuq azotli о‘g‘itlarni tuproqning yuza qatlamlariga qо‘llash kо‘p miqdordagi azotning  yо‘qolishiga  sabab bо‘ladi.Qumoq tuproqlarda suvli ammiak 10-12, suyuq ammiak 16 sm chuqurlikka kiritilganda, azotning bekorga isrof  bо‘lishi kuzatilmaydi. Soz tuproqlarda esa bu kо‘rsatkich mos ravishda 7-8 va 12-14 sm ni tashkil etishi lozim.
Fosforli о‘g‘itlarancha qiyin eriydigan shaklda bо‘lganligi sababli odatda ular tuproq profilib о‘ylab juda ham sekin harakatlanadi. Shuning uchun fosforning о‘simliklarni asosiy ildiz tizimi tarqaladigan qatlamdan yuvilishi sezilar-sezilmas miqdordadir. 
Ma’lumki ,kaliy tuproqning singdirish kompleksi (TSK) tomonidan almashinib singdirilgan  bо‘ladi. Qumli va qumloq tuproqlardan kamroq miqdorda kaliy yuvilishi mumkin.
Fosfor va kaliyning tuproqda fiksatsiyalanishi juda tez(tuproqqa tushgach 1-2  kecha-kunduz davomida) sodir bо‘ladi. Bunda fosforning anchagina qismi (60-70 %i) qiyin о‘zlashtiriladigan birikmalar tarkibiga о‘tadi. Fosforning mazkur holatga о‘tish miqdori va jadalligi bevosita о‘g‘itning fizikaviy holatiga bog‘liq. Odatda kukunsimon holatda gifosforoli о‘g‘itlar donador fosforli о‘g‘itlarga nisbatan tuproq bilan tezda muloqotga kirishadi va qiyin о‘zlashtiriladigan shaklga о‘tadi.
Fosforli va kaliyli о‘g‘itlar ekishgacha tuproqning yuza qatlamlariga kiritilganda, ularningasosiy qismi о‘simliklar tomonidan о‘zlashtirilmay qoladi. О‘suv davrida oziqlantirgichmoslamayor damida beriladigan qо‘shimcha oziqlantirish tо‘g‘risida ham shunday fikr yuritish mumkin. Shu sababdan ham fosforli va kaliyli о‘g‘itlar yillik meyorining asosiy qismi (50-60 %i) kuzgi shudgor ostiga beriladi.
Tuproqlarning mexanikaviy tarkibi, suv rejimi va о‘g‘it me’yoriga bog‘liq ravishda yil davomida birga maydondan 1-30 kg azot (kiritilgan azotning 1-10 %i), 0,4-60 kg kaliy, 8-360 kgkalsiy, 3-90 kgmagniy, 4-60 kg oltingugurt, 100 kgga yaqin xlor va juda kam miqdorda fosfor yuvilib ketadi.
Suv eroziyasi ta’sirida har yili yer yuzasidan kо‘p miqdordagi unumdor tuproq qatlami( 10 t/ga va undan kо‘p) yuviladi. Suv oqimi bilan har yili birga maydondan 40 kg gacha azot, 50 kg gacha fosfor, 3-1600 kgkaliy, 7-50 kgkalsiy, 230 kg magniy, 1,5-29 kg oltingugurt va 1450 kg organik modda yuviladi.О‘g‘itlarni notо‘g‘ri qо‘llash va sug‘orishni notо‘g‘ri amalga oshirish oqibatida juda kо‘p miqdordagi nitratlar sizot suvlari va suv havzalariga kelib qо‘shiladi va atrof-muhitni ifloslantiradi. Lekin о‘g‘it qо‘llashning ilmiy asoslangan tizimini ilg‘or agrotexnikaviy tadbirlar va mehnatni tashkil etishning progressiv usullarini uyg‘unlashtirish asosida atrof-muhitga zarracha zarar yetkazmasdan qishloq xо‘jalik ekinlaridan mо‘l va sifatli hosil yetishtirish mumkin.
	Asosiy( ekishgacha ) о‘g‘itlash.О‘g‘itlashning bu usuli ekinlarni butun о‘suv davri mobaynida, ayniqsa, oziq moddalariga yuqoritalab qо‘yiladigan, jadal rivojlanish davrida, oziq elementlari bilan ta’minlash uchun qо‘llaniladi. Asosiy о‘g‘itlashda rejalashtirilgan о‘g‘it meyorining asosiy qismi tuproqqa kiritiladi. Xо‘jalikning tuproq-iqlim sharoitlari va ayrim iqtisodiy-tashkiliy muammolaridan kelib chiqqan holda asosiy о‘g‘itlash ko’proq kuzda, ba’zi hollarda bahorda amalga oshiriladi.
О‘g‘itlarni tuproqqa kiritish chuqurligi asosan yerni ishlash texnikasi bilan bog‘liq (52-jadval).
52-jadval
Ishlov berish moslamalariga bog‘liq ravishda о‘g‘itlarning
tuproq qatlamlari bо‘ylab tarqalishi, %
	Ishlov berish moslamasi va aralashtirish
chuqurligi,sm
	Tuproq qatlami,sm
----------------------------------
0-5       5-10    10-20

	ChimqirqarliPN-4-35 rusumliplug, 20 sm
	-            -      100

	ChimqirqarsizPN-4-35 rusumliplug, 20 sm
	-         23        77

	BDT-2,2 rusumli og‘ir diskalitirma
	27        45        28

	Prujinali-keskichli kultivator, 20 sm
	32        31        37

	О‘qsimon-keskichli kultivator, 20 sm
	38        34        28

	О‘qsimon-keskichli kultivator, 10 sm
	84        16         -

	Tishli yengiltirma
	100          -        -

	Tishli og‘irtirma
	97         3          -



Jadval ma’lumotlaridan о‘g‘itlarni tuproqning chuqur qatlamlari bilan aralashtirishda eng yuqori samaraga chim qirqarli plug yordamida erishish mumkinligi kо‘rinib turibdi. Tuproqni ishlash chuqurligi bir xil bо‘lishiga qaramasdan, prujina keskichli kultivator о‘qsimon keskichli kultivatorga nisbatan о‘g‘itni ancha chuqur qatlamlarga tushirib beradi. Tuproqni ishlash chuqurligi  10sm bо‘lganda,  о‘g‘itning  80 %dan ziyodrog‘i tuproqning yuza, quruq qatlamlarida qolib ketadi, qaysiki, kaliyli va fosforli о‘g‘itlarning fiksatsiyalanishini kuchaytirib yuboradi.
Asosiy о‘g‘itlashning eng maqbul muddatlarini belgilashda tuproqning mexanikaviy tarkibi, namlanish sharoitlari va о‘g‘itlarning xususiyatlari hisobga olinadi. Oson eruvchan va serharakat bо‘lganligi sababli nitratli va ammiakli-nitratli azotli о‘g‘itlar faqat tuproqni bahorda qayta haydash davrida yoki kultivator-о‘g‘itlagich yordamida kiritiladi. Bahorgi nam va iliq davrda ammiak shaklidagi   azot juda qisqa muddatda  nitrat shakliga о‘tadi va atmosfera yog‘in-sochinlari yoki sug‘orma suvlar ta’sirida osonlik bilan pastki qatlamlarga yuviladi.
Fosforli о‘g‘itlarni iloji boricha chuqurroq kо‘mish uchun ular odatda kuzgi shudgor yoki bahorda qayta haydash oldidan sochib chiqiladi.
Tarkibida xlor tutgan kaliyli о‘g‘itlar yillik meyorining 50 %iyoki undan ham kо‘prog‘i kuzgi shudgor ostiga kiritilsa,  kuzdagi yog‘in-sochinlar ta’siridaxlorning о‘simliklarga kо‘rsatadigan salbiy ta’siri ancha kamayadi. 
Gо‘ngni ham kuzda, ayrim hollarda bahorgi ishlov paytida ishlatish yaxshi samara beradi. Gо‘ngni kо‘mish chuqurligi bevosita tuproqlarning namligiva mexanikaviy tarkibi bilan bog‘liq. Nam va og‘ir mexanikaviy tarkibli tuproqlarda gо‘ngni yuzaroq kiritish yaxshi samara beradi.
Asosiy о‘g‘itlashda kо‘proq sochma va local (joyiga) usullardan kengroq foydalaniladi. Tajribalar natijalarining kо‘rsatishicha, о‘g‘itlar lokal-tasmasimon usulda qо‘llanilganda, ekinlar hosildorligi 3-23 %ga oshadi.
Keyingi yillarda zahiraviy о‘g‘it qо‘llash muammolari о‘rganilmoqda Bunda fosforli о‘g‘itlar har yili ma’lum miqdorda ( masalan, 60 kg/ga) kiritilmasdan tо‘rtyillik fosfordozasi (4x60  240 kg/ga) bir yо‘la qо‘llaniladi.     О‘g‘itlashning bu usuli fosfor tezda qiyin eriydigan holatga о‘tib qoladigan tuproqlarda uncha yaxshi samara bermaydi. Shuningdek, bu usulni iqtisodiy jihatdan nochor xо‘jaliklarda qо‘llash maqsadga muvofiq emas, chunki juda kо‘p miqdordagi  fosforli о‘g‘itlarni ishlatishga tо‘g‘ri keladi. Fosforli о‘g‘itlarni zahiraviy qо‘llash usulini birinchi navbatda qimmatbaho texnikaviy ekinlar ekiladigan paykallardan boshlash kerak.
О‘g‘itni ekish bilan birga qо‘llash. Ekish bilan birga о‘g‘it qо‘llashda maxsus о‘g‘itlagich moslamalardan foydalaniladi. О‘g‘itlarni bu usulda qо‘llashdan kutiladigan asosiy natijani hollarni rivojlanishning ilk  6-15- kunlarida oziq moddalari bilan yetarlicha ta’minlash bо‘lib, asosan oson eriydigan mineral о‘g‘itlar (kompleks о‘g‘itlardan ham) dan foydalaniladi. Ekish bilan birga kiritiladigan о‘g‘itlar( о‘g‘itning “start dozasi’’) о‘simliklarning ildiz tizimini jadal rivojlanishiga hamda unga tuproq va о‘g‘it tarkibidagi oziq moddalari yutilishini tezlashtirish tirishga yordam beradi. Bu usulda о‘g‘it urug‘dan 2-3 sm uzoqlik va chuqurlikka kiritiladi( Agar urug‘ о‘g‘it bilan aralashtirilib, sungra ekilsa, urug‘larning unuvchanligi  pasayadi va hatto unib chiqqan nihollar nobud bо‘lishi ham mumkin). Shuningdek, ekish bilan birga о‘g‘itlarni aralashtirib qо‘llash ham maqsadga muvofiq emas, chunki kо‘pincha azotli va fosforli о‘g‘itlar aralashtirilganda, bо‘tqasimon massa hosil bо‘ladi, qaysiki о‘g‘itlagich moslamalar ishini mushkullashtiradi.
Ekish bilan birga asosan azotli va fosforli о‘g‘itlar  kiritiladi. Kaliyli о‘g‘itlar о‘g‘itlashning bu usulida qо‘llanilmaydi, chunki ularning tarkibidagi xlor о‘simliklarga salbiy ta’sir kо‘rsatadi.  Kuz yoki erta bahorda tuproqqa kо‘p miqdorda о‘g‘it kiritilgan bо‘lsa, ekish bilan birga beriladigan о‘g‘itning samarasi ancha pasayadi.
Ekinlarni qо‘shimcha oziqlantirish.Ma’lumki, sug‘oriladigan dehqonchilik sharoitida, shuningdek, nam iqlimli regionlarda azotli о‘g‘itlarni, ayniqsa, nitratli va ammiakli-nitratli azotli о‘g‘itlarni, asosiy о‘g‘itlash vaqtida qо‘llab bо‘lmaydi. Azotli о‘g‘itlarning 70-80 %i, kaliyning yarmi va fosforning kamroq qismi tuproqqa qо‘shimcha oziqlantirish sifatida kiritiladi.
Umuman olganda, qо‘shimcha oziqlantirish quyidagi hollarda amalga oshiriladi:
- kuzgi g‘alla ekinlari va kо‘p yillik о‘tlarni azot bilan oziqlantirishda;
- yengil mexanikaviy tuproqlarda, shuningdek, sug‘oriladigan sharoitlarda yetishtiriladigan chopiq talab ekinlarni azot va kaliy bilan ta’minlashda;
- tuproqdagi tuzlar konsentratsiyasining oshib ketishiga о‘ta sezgir ekinlardan yuqori hosil yetishtirish rejalashtirilganda;
- mevali daraxtlar va butalarni oziqlantirishda;
- ayrim sabablarga kо‘rayillik о‘g‘it me’yorining tegishli qismi asosiy о‘g‘itlash davrida kiritilmaganda.
Qishloq xо‘jalik ekinlariga о‘g‘it me’yorlarini belgilash
Respublikamizda ekinlardan mо‘l va sifatli hosil olish uchun qishloq xо‘jaligiga kо‘p miqdorda mineral va mahalliy о‘g‘itlar yetkazib berilmoqda. О‘g‘it me’yorlarini tо‘g‘ri belgilash agrokimyo fani va amaliyotining asosiy vazifasi bо‘lib qolmoqda.О‘g‘it me’yorini belgilashda tuproq, о‘simlik, о‘g‘it, iqlim va agro texnikaviy tadbirlar о‘rtasidagi bog‘liqlik hisobga olinishi lozim. 
Turli ekinlar uchun о‘g‘it me’yorini belgilashda mahalliy qishloq xо‘jalik va ilmiy muassasalarning tavsiyalaridan yoki ma’lumotnoma adabiyotlarida kо‘rsatilgan miqdorlarlardan foydalanish mumkin. Tavsiya etiladigan о‘g‘it me’yorlariga muayyan tuporoq, xо‘jalik sharoitlari hamda rejalashtirilgan hosil asosida tegishli aniqlik va tuzatishlar kiritiladi. О‘g‘it meyorini rejalashda xо‘jaliklarning mineral о‘g‘itlarni sotibolishga bо‘lgan moliyaviy ahvoli hamda tо‘planadigan mahalliy о‘g‘itlar miqdoriga ham alohida e’tibor beriladi.
Agro kimyoda о‘g‘itlashning maqbul, oqilona va eng yuqori meyorlari farqlanadi. О‘g‘itlashning maqbul mye‘yori deb har ga maydondan tuproq unumdorligini saqlagan yoki oshirib brogan holda mо‘l va sifatli hosil hamda eng yuqori darajada sofdaromad olish uchun kerak bо‘ladigan о‘g‘it miqdoriga aytiladi. Ma’lumki, о‘g‘it meyorining cheksiz ortib borishigabog‘liq ravishda qо‘shimcha hosil miqdori ham oshib boravermaydi, ma’lum darajadan keyin qо‘shimcha hosil miqdorining kamayishi kuzatiladi. Shuning uchun agar xо‘jalikda mineral о‘g‘it miqdori kam bо‘lsa, kamroq maydonga yuqori me’yorda о‘g‘it qо‘llashdan kо‘ra, kо‘proq maydonga о‘rtacha me’yorda qо‘llab yalpi hosil miqdorini oshirgan ma’qul.
О‘g‘itlashning oqilona mye‘yori  -  ishlab chiqarishning muayyan tashkiliy-xо‘jalik sharoitida birga maydondan imkon qadar yuqori hosil olishni va shubilan bir qatorda ma’lum miqdordagi iqtisodiy samaradorlikni ta’minlaydigan о‘g‘it me’yoridir.
О‘g‘itlashning eng yuqori me‘yori deganda, talab darajasidagi sifatga ega bо‘lgan, maksimal miqdordagi hosil yetishtirish uchun qо‘llaniladigan о‘g‘it me’yori tushuniladi. О‘g‘itlashning bu usuli xо‘jaliklar о‘g‘it bilan juda yuqori darajada ta’minlangan hollardagina о‘zini oqlashi mumkin.
Hozirgi davrda о‘g‘it meyorlarini belgilashning bir nechta usuli mavjud.

О‘g‘it me’yorini dala tajribalarining natijalari va agrokimyoviy xarita noma ma’lumotlari asosida belgilash
Respublikamizdagi ilmiy-tadqiqot muassasalari tomonidan о‘tkazilgan dala tajribalari natijalarini umumlashtirish asosida turli ekinlar uchun umumlashtirilgan о‘g‘it me’yorlari ishlab chiqilgan (53-jadval).
          53-jadval
Sabzavot, poliz ekinlari va kartoshka uchun tavsiya etiladigan
Mineral о‘g‘it me’yorlari
	Ekin
turi
	Hosil,
s/ga
	Bо‘z tuproqlar
Azot fosfor kaliy
	О‘tloqi va о‘tloqi bot-
qoq tuproqlar
Azot fosfor kaliy

	Kartoshka
	120-150
	120-150 100      60
	100-120 120-150  60-80

	Pomidor
	280-300
	180-200 140-150 90-100
	140-180 140-150  100

	Karam
	250-300
	150-200 100-150 75-100
	120-150 120-150  80-100

	Piyoz
	200-220
	200      150       75
	160      160        80

	Bodring
	200-250
	150-200 100-150 50-75
	120-150 120-150  60-75

	Sabzi
	150-200
	120-150 80-100  40-50
	80-100   100-120  50-60

	Poliz ekinlari
	250-300
	100-150 100-150 50
	80-100   100-120  50-60



Dala tajribalaridan olinadigan natijalar ishlab chiqarish sharoitida olinadigan hosildorlikdan sezilarli darajada yuqori bо‘lishi( masalan, g‘alla ekinlarida-30 %, kartoshkada-50 %ga cha)ni, albatta, hisobga olish kerak.
Tavsiya qilingan fosforli va kaliyli о‘g‘it me’yorlariga tuproqlarning harakatchan fosfor va almashinuvchan kaliy bilan ta’minlanganligiga qarab tegishlicha tuzatish koeffitsiyentlari kiritiladi. Tuproqdagi azot miqdori bо‘yicha agro kimyoviy xaritanoma tuzilmasligi sababli azot meyoriga tuzatish fosfor miqdori asosida belgilanadi (54- va55-jadvallar).

54-jadval
Tuproqlarning harakatchan fosfor bilan ta’minlanganligi bо‘yicha fosforli о‘g‘it me’yoriga kiritiladigan tuzatish koeffitsiyentlari
(О‘zbekiston davlat agrosanoat qо‘mitasi)
	P2O       miqdori
mg/kg
	Fosforli о‘g‘it me’yoriga tuzatish koeffitsiyenti
	P2O5miq-
dori,
mg/kg
	Fosforli о‘g‘it me’yoriga tuzatish koeffitsiyenti
	P2O5miq-
Dori,
mg/kg
	Fosforli-
о‘g‘it me’yoriga
tuzatish ko-
effitsiyenti

	    7         
	     1,25
	   25
	     0,96
	   43
	       0,66

	    8
	     1,24
	   26
	     0,94
	   44
	       0,64

	    9
	     1,23
	   27
	     0,93
	   45
	       0,62

	   10
	     1,21
	   28
	     0,91
	   46
	       0,61

	   11
	     1,19
	   29
	     0,89
	   47
	       0,59   

	   12
	     1,18
	   30
	     0,88
	   48
	       0,57

	   13
	     1,16
	   31
	     0,86
	   49
	       0,56

	   14
	     1.14
	   32
	     0,84
	   50
	       0,54

	   15
	     1,13
	   33
	     0,82
	   51
	       0,52

	   16
	     1,11
	   34
	     0,81
	   52
	       0,51

	   17
	     1,09
	   35
	     0,79
	   53
	       0,49

	   18
	     1,08
	   36
	     0,77
	   54
	       0,47

	   19
	    1,06
	    37
	     0,76
	    55
	      0,46

	   20
	    1,04
	    38
	     0,74
	    56
	      0,44

	   21
	    1,03
	    39
	     0,72
	    57
	      0,42

	   22
	    1,01
	    40
	     0,71
	    58
	      0,41

	   23
	    0,99
	    41
	     0,69
	    59
	      0,39

	   24
	    0,98
	    42
	     0,67
	    60
	      0,37




55-jadval
Tuproqlarning almashinuvchan kaliy bilan ta’minlanganligi bо‘yicha kaliyli о‘g‘it me’yorlariga kiritiladigan tuzatish koeffitsiyentlari
(О‘zbekiston davlat agrosanoat qо‘mitasi)
	K2O miqdori,
mg/k
	Kaliyli о‘g‘it me’yoriga tuzatish koeffitsiyenti
	K2O miq-
dori,
mg/kg
	Kaliyli о‘g‘it me’yoriga tuzatish koeffitsiyenti
	K2O
miq-
dori,
mg/kg
	Kaliyli о‘g‘it
Me’yoriga tu-
Zatish koef-
fitsiyenti

	  50   
	1,25
	  170
	     0,95
	    290     
	      0,65

	  55
	1,24
	  175
	     0,94
	    295
	      0,64

	  60 
	1,23
	  180
	     0,93
	    300
	      0,63

	  65
	1,21
	  185
	     0,91
	    305
	      0,61

	  70
	1,20
	  190
	     0,90
	    310
	      0,60

	  75
	1,19
	  195
	     0,89
	    315
	      0,59

	  80
	1,18
	  200
	     0,88
	    320
	      0,58

	  85
	1,16
	  205
	     0,86
	    325
	      0,56

	  90
	1,15
	  210
	     0,85
	    330
	      0,55

	  95
	1,14
	  215
	     0,84
	    335
	      0,54

	  100
	1,13
	  220
	     0,83
	    340
	      0,53

	  105
	1,11
	  225
	     0,81
	    345
	      0,52

	  110
	1,10
	  230
	     0,80
	    350 
	      0,50

	  115
	1,09
	  235
	     0,79
	    355
	      0,49

	  120
	1,08
	  240
	     0,78
	    360
	      0,48

	  125
	1,06
	  245
	     0,76
	    365
	      0,46

	  130
	1,05
	  250
	     0,75
	    370
	      0,45

	  135
	1,03
	  255
	     0,74
	    380
	      0,43

	  140
	1,03
	  260
	      0,73 
	    385
	       0,41

	  145
	1,01
	  265
	      0,71
	    390
	       0,40

	  150
	1,00
	  270
	      0,70
	    395
	       0,39

	  155
	0,98
	  275
	      0,69
	    400
	       0,38



О‘g‘itlar me’yorini balans usulida aniqlash
Rejalashtirilgan hosil uchun о‘g‘it meyorini hisoblashlar yо‘li bilan ham aniqlash mumkin. Mazkur usul asosida hosilning shakllanishi uchun sarflanadigan oziq elementlari hamda tuproq va о‘g‘it tarkibidan о‘zlashtiriladigan oziq elementlari miqdorini taqqoslash yotadi.  
Hosil birligi bilan tuproqdan olib ketiladigan oziq moddalarining miqdori doimiy bо‘lmasdan, yetishtirish sharoitlariga bog‘liq ravishda о‘zgaradi, Shuning uchun hisoblash ishlarida olib chiqib ketiladigan oziq elementlari miqdorini kо‘rsatish uchun xо‘jalikda yoki unga yaqin ilmiy muassasalarda olingan ma’lumotlardan foydalanish maqsadga muvofiqdir.
Gо‘ng va mineral о‘g‘itlar tarkibidagi azot, fosfor va kaliyning о‘zlashtirilish koeffitsiyentlari ham ekin turi, tuproq-iqlim sharoitlari, о‘g‘itlarni qо‘llash dozasi, muddati va usullari ta’sirida sezilarli darajada о‘zgaradi.
О‘g‘it meyorini belgilashda albatta о‘g‘itsiz (qiyosiy) sharoitda shakllanadigan hosil miqdori yoki shu davrgacha qо‘llanilib kelinayotgan о‘rtacha о‘g‘it me’yori ma’lum bо‘lishi kerak.
Rejalashtirilgan hosil uchun о‘g‘it me’yorini hisoblashda tuproq tarkibidagi harakatchan shakldagi oziq elementlarining olib chiqib ketiladigan qismi ham nazarda tutiladi. Lekin tuproqdagi harakatchan oziq elementlaridan foydalanish koeffitsiyenti doimiy kattalik bо‘lmasdan fosfor uchun 2 dan 20 %gacha, kaliy uchun esa 10 dan 55 %gacha о‘zgarib turadi. Shuning uchun bu kattaliklardan faqat eksperimentlarning  ma’lumotlari mavjud bо‘lgan hollardagina foydalanish mumkin.

О‘g‘itlar me’yorini qoplama koeffitsiyentlar asosida hisoblash
Qoplama koeffitsiyentlar ( Kq) о‘g‘it qо‘llash bо‘yicha о‘tkazilgan dala tajribalarining  natijalari asosida hisoblab topiladi:


Kq(NPK)=  ,    bu yerda

Ma - о‘g‘itning amaldagi me’yori;
Ha – shu asosda olingan hosil, t/ga;
CH  -hosil birligi (tonna) bilan olib ketiladigan oziq
Moddalari miqdori, kg (asosiy va oraliq mahsulot-
larning kimyoviy analizi asosida topiladi).
Qoplash koeffitsiyentidan foydalanib mineral о‘g‘itlar meyori aniqlanadi:
M(NPK)=HrxCHxKqxS bu yerda:
M – hisoblab topiladigan о‘g‘it me’yori, kg/ga;
Hr- rejalashtirilgan hosil, t/ga;
S – tuproqning agrokimyoviy xossalari asosida kiri-
tiladigan tuzatish koeffitsiyenti.

О‘g‘itlar me’yorini oziq moddalarining hosil bilan olib ketiladigan miqdori va tuproq hamda о‘g‘itdan о‘zlashtirilish koeffitsiyentlari asosida hisoblash.
О‘g‘it va tuproqdagi oziq moddalarining о‘zlashtirilish  koeffitsiyentlari  (Kо‘g‘vaKt) ) quyidagicha hisoblab  topiladi:
Kо‘g‘=Δh • CH ;Kt=Hо‘g‘ • CH ,  bu yerda
MaO
Δh – bir oziq elementi ( masalan, azot)ning amaldagi me’yorini qolgan ikki element( fosfor va kaliy) fonida beradigan qо‘shimcha hosili, t/ga;
CH – hosil birligi (tonna) bilan olib ketiladigan oziq moddalari miqdori;
Ma- amaldagi о‘g‘it me’yori, kg/ga;
Hо‘g‘-о‘g‘itlangan variant hosili, t/ga;
O – tuproqdagi harakatchan shakldagi oziq moddalari miqdori,  kg/ga ( mg/kg birlikni haydalmia qatlamdagi tuproq massasiga kо‘paytirish yо‘li bilan topiladi.
Mazkur koeffitsiyentlar asosida maqbul о‘g‘it me’yorlari hisoblanadi. Bunda azotli о‘g‘it meyori (MN) rejalashtirilgan qо‘shimcha hosil ( Δh) asosida, fosforli va kaliyli о‘g‘it meyorlari esa ( MP vaMK ) rejalashtirilgan hosil asosida topiladi:

MN =Δh • CH• 100 ;      M(PK)=100 •Hо‘g‘ • CH – O • Kt
Kо‘g‘Hо‘g‘

О‘g‘it meyorini rejalashtirilgan qо‘shimcha hosil
asosida hisoblash.
Hosil birligini shakllantirish uchun sarflanadigan oziq elementlari asosida rejalashtirilgan qо‘shimcha hosil bilan olib ketiladigan miqdori topiladi.Qо‘shimcha hosil olish uchun lozim bо‘ladigan о‘g‘itdagi oziq elementlarining miqdori tuproq unumdorligiga tuzatish kiritish va о‘g‘itdagi oziq moddalarining о‘zlashtirilish koeffitsiyentini hisobga olish yо‘li bilan aniqlanadi.
Rejalashtirilgan qо‘shimcha hosil bо‘yicha о‘g‘it me’yorini aniqlashda quyidagi formula qо‘l keladi: 
M(NPK)=100 •(Hr • Ha) •CH • S, bu yerda:
Kо‘g‘
M(NPK) - о‘g‘it meyori, kg/ga;
Hr       - rejalashtirilgan hosil, s/ga;
Ha       - amaldagi о‘rtacha hosil, s/ga;
CH    - hosil birligi(tonna) bilan olib ketiladigan oziq moddalari miqdori, kg;
S – tuproqning agrokimyoviy xossalari asosida kiritiladigangan tuzatish koeffitsiyenti;
Kо‘g‘      - о‘g‘it tarkibidagi oziq moddalarining о‘zlashtirilish koeffitsiyenti, %.
Shu asosda ish kо‘rilganda, ekin tomonidan tuproq tarkibidan о‘zlashtiriladigan moddalarning о‘ta shartli ma’lumotlaridan foydalanishga о‘rin qolmaydi (56-jadval). 


56-jadval
Rejalashtirilgan qо‘shimcha hosil asosida о‘g‘itlar me’yorini aniqlash
( J.Sattorova S.Sidiqov, 1993 )
	Kо‘rsatkichlar
	G‘о‘za
	Makkajо‘xori

	1.Rejalashtirilgan hosil, s/ga
	
35
	
70

	s/ga
	
30
	
50

	3. Qо‘shimcha hosil,
s/ga
	
5
	
20

	4. Hosil bilan chiqib
Ketadigan oziq mod-
dalar, kg/t
	 
Azot fosfor kaliy
40       12      12
	
Azot fosfor kaliy
34      12       37

	5. Qо‘shimcha hosil b-n
Chiqib ketadigan oziq
moddalar, kg/ga
	

20       6       9
	

68     24      74

	6.Qо‘shimcha hosil uchun kerakli о‘g‘it, kg
	
20        6          9
	
68       24     74

	7.О‘g‘it oziq moddalarining 1-yilda о‘zlashtirilish koeffitsiyenti,% (K)  
	


65       20         70
	


65       20     70

	8.Kga asosan kiritiladigan о‘g‘it miqdori
Kg
	

31      30        35
	

105     120    106

	9. О‘g‘itlardagi oziq
Moddalari miqdori,%
	ammiak- super- kaliy
lise-    fos-   xlo-
litrafatrid
35          20       56
	ammiak- super- kaliy
lise-    fos-   xlo-
litrafatrid
35          20       56

	10.9-bandga asosan kiritiladigan о‘g‘it miq
dori, ga/kg
	

89        150      62
	

300       600     189

	11.Tuproqning oziq
Moddalari bilan ta’-
minlanganligi
	

Past о‘rtacha past
	

о‘rtacha yuqori past

	12.Ta’minlanish darajasiga kо‘ra о‘g‘it me’-
Yorini tuzatish
	1/3 ga
kamayti-
riladi
	1/3 ga   1/4 qis
Kamay timi kiri
riladitiladi

	13.Agrokimyoviy xari
tanoma asosida tavsiya
etiladigan о‘g‘it me’-
yori, kg/ga
	


89        100       62
	


200        150     189




О‘g‘itlar me’yorini rejalashtirilgan hosil va tuproqdagi harakatchan fosfor hamda almashinuvchan kaliy miqdorining kelajakda о‘zgarishi asosida hisoblash.
Rejalashtirilgan hosilni olish bilan qatorda tuproq tarkibidagi harakatchan fosfor va kaliy miqdorini oshirish ham maqsad qilib qо‘yilgan bо‘lsa, о‘g‘it me’yorlari quyidagi formula asosida hisoblanadi:
M(NPK)=Hr • CH+(Oi – Oa) • О‘, bu yerda:
Kо‘g‘V
Hr  -rejalashtirilgan hosil, s/ga; 
CH  -hosil birligi(tonna) bilan olib ketiladigan oziq moddalari miqdori, kg
Kо‘g‘- о‘g‘it tarkibidagi oziq moddalarining о‘zlashtirilish koeffitsiyenti, bir butunga nisbatan; 
OivaOa – tuproqdagi harakatchan oziq moddalarining istiqboldagi (kutiladgan) va amaldagi miqdori,mg/100 gramm tuproqda.     
О‘  - 100 gramm tuproqdagi harakatchan fosfor va kaliy miqdorini 1 mg roshirish uchun kerak bо‘ladigan mineral о‘g‘it (sof modda hisobida) miqdori, kg/ga; 
V  -harakatchan shakldagi oziq elementlarini kutiladigan miqdorga yetkazish uchun ketadigan vaqt, yil.

Mineral о‘g‘itlar me’yorini belgilashning
uyg‘unlashtirilgan usuli
Usulning asosida rejalashtirilgan hosil, tuproqning oziq elementlari bilan ta’minlanganligi, bonitirovka balli, о‘g‘itlar ustida о‘tkazilgan tajribalarning natijalari, о‘tmishdosh ekin va tuproqning bir qator xossalari yotadi.
Bunda quyidagi tartibda ish yuritiladi:
          1. Hosildorlik belgilanadi:
H=Hr • Bbp;   bu yerda
Bо‘r
H  - muayyan sug‘oriladigan paykal uchun hisoblangan hosil,  s/ga;
Hr – rejalashtirilgan hosil, s/ga:
Vbp-sug‘oriladigan paykalning bonitirovka balli;
Bо‘r-xо‘jalik uchun chiqarilgan о‘rtacha bonitirovka balli.
О‘rtacha bonitirovka balli(Bо‘r) quyidagicha hisoblanadi:
Bо‘r=Bbp• S1+Bbp• S2+. . . . . . .Bbp• Sn ;bu erda
S1 QS2 +. . . . . . Sn
        S1, S2,...Sn  -  sug‘oriladigan paykallar yuzasi, ga.

Tuproq uchun о‘rtacha koeffitsiyent (Kt) aniqlanadi:
            KtqKtt •  Km  •  Kshx  •  Kо‘m  •  Ke •  Ktek •  Ksh  •  Ks;
Mazkur koeffitsiyentlarning izohi va kattaliklari 57-jadvalda о‘z  ifodasini topgan.                                                        
57-jadval
Azot meyorini aniqlash uchun tuproq xossalari asosida kiritiladigan tuzatish koeffitsiyentlari (О‘zbekiston davlat agrosanoat qо‘mitasi)

	Kо‘rsatkichlar
	Azot me’yorini tuzatish uchun koeffitsiyentlar


	Tuproq tipi(Ktt)
	

	Tipik bо‘z tuproqlar mintaqasi
	

	Tipik bо‘z tuproqlar
	1,00

	О‘tloqi-bо‘z tuproqlar
	1,00

	Och tusli о‘tloqi tuproqlar
	0,95

	Tо‘qtusli(saz) о‘tloqi tuproqlar
	0,86

	Botqoq-о‘tloqi tuproqlar
	0,86

	Och tusli bо‘z tuproqlar mintaqasi
	

	Ochtusli bо‘z tuproqlar
	1,07

	Bо‘z-о‘tloqi va о‘tloqi-bо‘z tuproqlar
	1,07

	Och tusli о‘tloqi tuproqlar
	1,00

	Tо‘q tusli о‘tloqi tuproqlar
	0,95

	Botqoq-о‘tloqi tuproqlar
	0,95

	Chо‘l mintaqasi
	

	Surtusli qо‘ng‘ir tuproqlar
	1,15

	Chо‘lning qumli tuproqlari
	1,15

	Taqirli tuproqlar
	1,10

	О‘tloqi-taqirli tuproqlar
	1,10

	О‘tloqi tuproqlar
	1,05

	Botqoq-о‘tloqi tuproqlar
	1,00

	О‘zlashtirilish muddati(Kо‘m)
	

	3 yilgacha
	1,20

	3 yildan 5 yilgacha
	1,10

	10 yildan ziyod
	1,00

	Eroziya darajasi (Ke)
	

	Eroziyaga uchramagan
	1,00

	Kuchsiz yuvilgan
	1,10

	О‘rtacha yuvilgan
	1,20

	Kuchli yuvilgan
	1,30

	Shо‘rlanishi(Ksh)
	

	Shо‘rlanmagan
	1,00

	Kuchsiz shо‘rlanga n(2,5 ming m3/ga miq-
Dorda bir marta yuvish kerak)
	1,10

	О‘rtacha shо‘rlangan (5,0 ming m3/ga miq-
Dorda ikki marta yuvish kerak)
	1,20

	Kuchli shо‘rlangan (7,5 ming m3/ga miq-
Dorda uch marta yuvish kerak)
	1,30

	Mexanikaviy tarkibi(Km)
	

	Loyli
	1,00

	Og‘ir qumoqli
	1,05

	О‘rta qumoqli
	1,10

	Yengil qumoqli
	1,15

	Qumloq
	1,20

	Qumli
	1,25

	Shag‘alli qatlam chuqurligi(Kshq)
	

	0-30
	1,40

	30-50
	1,30

	50-100
	1,20

	100-200
	1,00

	Skeletliligi(Ks)
	

	Kuchsiz skeletli(10 %)
	1,10

	О‘rtach askeletli(10-20 %)
	1,20

	Kuchli skeletli(20-50 %)
	1,30

	Juda kuchli skeletli(50 %dankо‘p)
	1,40

	Tekislanganligi(Kt)
	

	25-50 sm qatlam qirilgan
	1,20

	О‘tmishdosh ekin(Kо‘e)
	

	Bedapoya buzilgandan keyin 1-yil
2-yil
3-yil
	0,70
0,80
0,90




Topilgan ma’lumotlar quyidagi formulaga qо‘yiladi:
MN=H  •  CHN  •  Kt •   Kо‘e •   Ki;  bu yerda
MN – azotning hisoblab topiladigan me’yori, kg/ga;
H   - rejalashtirilgan hosil, s/ga;
CHN  - 1 sentner hosil uchun sarflanadigan azot miqdori, kg/ga (57-jadval);
Kt  - tuproq uchun umumlashtirilgan koeffitsiyent;
Kо‘e - о‘tmishdosh ekin uchun koeffitsiyent;
Ki  - ishlab chiqarish sharoiti uchun koeffitsiyent (1,20).
57-jadval
1 sentner hosilni yetishtirish uchun sarflanadigan azotning maksimal miqdori (О‘zbekiston davlat agrosanoat q о‘mitasi)
	Ekin turi
	Olib keti-
ladigan azot
kg/ga
	Tuproq xossalari-
ga bog‘liq
ravishda
azot sarfi
	
Fosfor va ka-
liyning azot-
ga nisbati


	                 1
	        2
	      3
	    4            5      

	Bug‘doy
	      3,33
	    4,42
	    0,7         0,3

	Javdar
	      2,73
	    3,83
	    0,7         0,3

	Arpa
	      2,73
	    3,63
	    0,3         0,7

	Suli
	      3,13
	    4,16
	    0,3         0,7            

	Dukkakli-don ekinlari
	      3,00     
	    3,98   
	    1,0         1,5                                 

	Makkajо‘xori (don)
	      2,81
	    3,73
	    0,5         0,7

	Qо‘qon jо‘xori(sorgo)
	      3,50                           
	    4,65
	    0,5         0,7                      

	Paxta(о‘rta tolali)
	      6,00    
	    7,97
	    0,5         0,7

	Paxta(ingichka tolali)
	      6,90   
	    9,17
	    0,5         0,7     

	Kanop
	    10 1,03
	   1,37  
	   0,5         0,8      

	Tamaki
	      4,40        
	    5,84 
	    0,5         0,8      

	Moyli ekinlar
	      5,47
	    7,27
	    0,3         0,7      

	Kungaboqar
	      5,27
	    7,00
	    0,3         0,7      

	Kartoshka
	      0,68
	    0,90
	    0,5         0,7      

	Sabzavot ekinlari
	      0,47 
	    0,62
	    0,4         0,7      

	Pomidor
	      0,47
	    0,62
	



Azot me’yori asosida fosfor va kaliyning me’yorlari osonlik bilan hisoblab topiladi:     

N : P : K    1 : 1,5 : 1  - bedapoya buzilgach 1-yilda;
1 : 1 : 1     - ikkinchi yilda;
1  : 0,7 : 0,5 - 3- va keying yillarda.

MrqMN • KP;
MkqMN  • Kk formulalar yordamida fosfor va kaliy me’yorlari aniqlanadi.      
Formulalardagi KrvaKklar( fosfor va kaliy uchun tuzatish koeffitsiyentlari) quyidagicha hisoblanadi:

Kr     1,375 - 0,01667 • Sr
         Kk     1,375 - 0,0025  •Sk;  bu yerdaSrvaSk lar tuproqning harakatchan fosfor va kaliy bilan ta’minlanganligi.

Asosiy qishloq xо‘jalik ekinlarini о‘g‘itlash.
G‘о‘zani о‘g‘itlash
Bir t paxta xomashyosi va unga mos vegetativ massani tо‘plash uchun g‘о‘za tuproqdan о‘rta hisobda 50-60 kg azot, 15-20 kg fosfor va 50-60 kg kaliyni о‘zlashtiradi. G‘о‘za yetishtiriladigan maydondan oziq moddalarning chiqib ketishi hosil miqdori va tarkibiga bog‘liqdir.Hosildorlik yuqori (45-50 s/ga) bо‘lganda, g‘о‘zaning hosil qismlari о‘suv organlariga nisbatan kuchliroq rivojlanadi va tabiiyki, bunda bir tonna xomashyo uchun nisbatan kamroq miqdorda oziq moddalari sarflanadi. Nihollar unib chiqqandan shonalash davrigacha g‘о‘za juda sekin rivojlanib,  organik qismining atigi 4-5 % i shakllanadi. Shonalashdan to gullashgacha о‘simlik quruq massasining 25-30 % i shakllanadi, vegetativ  massaning jadal tо‘planish sur’ati kо‘saklarning ochilish davrigacha davom etadi.Quruq massa miqdorining bundan keyingi oshib borishi hosilorganlari salmog‘ining ortishi hisobiga sodir bо‘ladi.
G‘о‘zaning oziq moddalariga bо‘lgan talabi bevosita quruq massaning tо‘planish sur’ati bilan bog‘liq, lekin bu jarayon bir me’yorda ketmaydi. Boshqa ekin turlari kabi g‘о‘za ham о‘suv davrining boshlarida fosfor va azotga kuchli ehtiyoj sezadi.  Chigit ungandan shonalash davrigacha hosil bilan chiqib ketadigan oziq moddalarning 8-10 %i, gullashdan pishish davrigacha esa,  asosiy qismi о‘zlashtiri-ladi (58-jadval). 
58-jadval
G‘о‘zaning о‘suv davrida oziq moddalariga bо‘lgan talabi:
Hosil bilan chiqib ketadigan yalpi oziq moddalarga nisbatan%larda
	О‘suv davri
	Azot
	fosfor
	kaliy

	Chigitning unishidan shonalashgacha
	       8
	      8
	   10

	Shonalashdan hosil tо‘plashgacha
	      60
	     56
	   64

	Hosil tо‘plashdan-о‘suv davrining oxi-
Rigacha
	      32
	     36
	   26



Sug‘orib dehqonchilik qilinadigan maydonlar tuprog‘ining nitrifikatsiyalash qobiliyati yuqori bо‘lganligi sababli ularda azotning jadal migratsiyasi sodir bо‘ladi. Sug‘orish jarayonida nitratlar suv bilan birga tuproqning quyi qatlamlariga yuvilib tushadi, sug‘orishlar orasida о‘tadigan davr ichida esa yuqoriga kо‘tariladi, bu о‘sim-liklarni azot bilan me’yorida oziqlanishini cheklab qо‘yadi. Bunday sharoitda nitratlarning yuvilib ketishi va denitrifikatsiyaga uchrashi natijasida azotli о‘g‘itlarning anchagina qismi isrof bо‘ladi. Azotli о‘g‘itlar isrofgarchiligini kamaytirish va ularning samaradorligini oshirish uchun о‘g‘itlash muddati va usulini tо‘g‘ri belgilash, sug‘orish rejimiga qat’iy amal qilish, shuningdek, ammiakli azotli о‘g‘itlar va mochevina tuproqqa kiritilganda, azotning nitrifikatsiyalanishini ma’lum darajada cheklaydigan tadbirlarni qо‘llash hamda nitrifikatsiya ingibitorlaridan foydalanish muhim ahamiyat kasb etadi.
G‘о‘zaga beriladigan azotli о‘g‘itlar me’yori quyidagi formul asosida hisoblab topiladi:
A =(V – v) • 5 • 100 ; bu yerda
40
A - azotning biologik   me’yori, kg/ga;
V – paxta hosildorligi, s/ga;
v – tuproqning tabiiy unumdorligi hisobiga olinadigan hosil,s/ga;
           5 - 1 sentner paxtaning shakllanishi uchun sarflanadigan azot miqdori, kg;
   40- о‘g‘it tarkibidagi azotdan о‘simliklarning foydalanish koeffitsiyenti, %;
          100- о‘zgarmas son.
Masalan, gektaridan 30 sentner paxta hosili yetishtirish rejalashtirilgan bо‘lsa, azotning yillik me’yori:


A=(30 – 10) •  5 •  100    250 kg/ga ni tashkil etadi.
                                  40
Lekin bu miqdor tuproqning bir qator xossa va xususiyatlari asosida oshirilishi yoki kamaytirilishi mumkin: tipik va о‘tloqi bо‘z tuproqlarda 1,0 , och tusli bо‘z va shu mintaqaning о‘tloqi-bо‘z tuproqlarida 1,1 , taqirli-о‘tloqi va taqirli tuproqlarda 1,2, tо‘q tusli о‘tloqi va och tusli bо‘z tuproqlar mintaqasining о‘tloqi tuproqlarida mos ravishda 0,7 , 0,8  va 0,9 koeffitsiyentlarga kо‘paytiriladi. Shuningdek, paxtaga azotli о‘g‘itlar me’yorini belgilashda о‘tmishdosh ekin va uni tuproq unumdorligiga  kо‘rsatadigan ta’sirini hisobga olish muhim ahamiyatga ega (59-jadval)
59-jadval
О‘tmishdosh ekin asosida paxtaga beriladigan azot me’yori
ga tuzatish kiritish
	
Agrofon
	Hosil,
s/ga
	Yillik
Azot me’yori,
kg/ga
	Tuzatish
koeffi-
siyenti
	Azotning tu-
zatilgan me’-
yori, s/ga

	1. Makkajо‘xoridan
Кeyin
	    30

	   250
	    1,2
	      300

	2. Bedapoya buzilgach:
        1-yil
        2-yil
        3- va undan keyin-
gi yillar
	    30

    30
    30
	   250

   250
   250
	    0,6

    0,8
    1,0
	      150

      200
      300




Ma’lumki, azotli о‘g‘itlar ekishgacha, ekish bilan birga va qо‘shimcha oziqlantirish sifatida qо‘llaniladi. Ekishgacha ( erta bahorda chizellash paytida) yillik azot me’yorining 20-25 kg miqdori ( 8-10 %i)  berilishi mumkin. Bunda azotli о‘g‘it bahor faslidagi yog‘in-sochin ta’sirida erib, tuproqning 30-50 sm qatlamiga yuviladi, qaysiki, nihollarning ildiz tizimi orqali osonlikcha о‘zlashtiriladi.   Kо‘p hollarda azotli о‘g‘itlarning bir qismi tuproqqa ekish bilan birga kiritiladi, lekin uning miqdori gektariga 20-25 kgdan oshib ketmasligi lozim, aks holda chigit atrofidagi azotning konsentratsiyasi ortib ketishi hisobiga ularning unib chiqishi kechikadi. 
G‘о‘za nihollarini qо‘shimcha oziqlantirishlar soni azotning yillik me’yori va tuproq sharoitlariga bog‘liqdir. Yillik azot me’yorining ekishgacha va ekish bilan birga berilgandan keyin qoladigan qismini rivojlanishning 2-3 chin barg, shonalash va gullash davrlarida teng miqdorlarda taqsimlanishi maqsadga muvofiqdir. Sо‘nggi qо‘shimcha oziqlantirish iyul oyining birinchi о‘n kunligidan kechiktirilmasligi lozim, chunki kech muddatlarda kiritilgan azotli о‘g‘itlar g‘о‘zani “g‘ovlab ketishi”ga, hosil miqdorining kamayishi va pishishining kechikishiga sabab bо‘ladi.
Paxtadan yuqori va sifatli hosil yetishtirishda fosforli о‘g‘itlarning ahamiyati katta. Kо‘p sonli dala tajribalari ma’lumotlarining kо‘rsatishicha, fosforli о‘g‘itlar hisobiga bо‘z tuproqlarda 2-3 s/ga, о‘tloqi tuproqlarda 3-5 s/ga, ayrim allyuvial tuproqlarda esa, 6-7 s/ga qо‘shimcha paxta hosili olish mumkin.
G‘о‘zaga fosforli о‘g‘it yillik me’yorining qismi tuproqni asosiy ishlash davrida beriladi. Buni quyidagicha izohlash mumkin: birinchidan, bо‘z tuproqlarda, о‘tloqi tuproqlarda ham, о‘g‘it tarkibidagi fosfor tezda qiyin eriydigan kalsiy fosfatlarga aylanadi. Ikkinchidan, nihollar unib chiqqandan keyin qisqa muddatda (10-12 kunichida) g‘о‘zaning asosiy  ildizi  tuproqning 40-50 sm chuqurligiga tushib ulguradi. Shuning uchun ham kuzgi shudgor paytida yerni 30-35 sm chuqurlikda haydash maqsadga muvofiq hisoblanadi. Qо‘llanilayotgan fosforli о‘g‘itlarning samaradorligi tuproqdagi harakatchan shakldagi fosfatlar miqdoriga bevosita bog‘liq. Harakatchan fosfor miqdori bо‘yicha tuzilgan agrokimyoviy xaritanomalarning ma’lumotlari asosida fosforning tabaqalashtirilgan me’yorini belgilash sezilarli iqtisodiy samaradorlikka erishish imkonini beradi. Shuningdek, fosforli о‘g‘itlar me’yorini belgilashda rejalashtirilgan paxta hosili miqdorini hisobga olish muhim ahamiyatga ega . Bunda bir chigitli paxta uchun fosforsarfi 1,5 kg deb qabul qilinadi. Tuproqdagi harakatchan fosfor miqdori 15 mg/kg dan kam bо‘lganda, g‘о‘zaga belgilangan yillik fosfor me’yori uchta muddatda beriladi: shudgor ostiga, ekish bilan va gullash davrida qо‘shimcha oziqlantirish sifatida.
Respublika paxtachilik institutida g‘о‘zaga fosforli о‘g‘itni ekish bilan birga qо‘llash bо‘yicha turli tuproq sharoitlarida 100 dan ortiq tajriba о‘tkazilgan. Tajribalardan olingan natijalar ushbu tadbir asosida paxtadan о‘rtacha 2,5-3,0 s/ga qо‘shimcha hosil olish imkoniyati mavjudligini kо‘rsatgan(60-jadval).Harakatchan fosfor miqdori 16-30 mg/kg atrofida bо‘lganda fosforning yillik me’yori ikki muddatda; shudgor ostiga va ekish bilan birga kiritilishi maqsadga muvofiq. Harakatchan fosfor bilan о‘rtacha va undan yuqori darajada ta’minlangan tuproqlarda ( bir kg tuproqda 31 mg dan kо‘p) fosforning yillik me’yori tо‘laligicha kuzgi shudgor ostiga kiritilsa, yaxshi iqtisodiy samara beradi (61-jadval).
60-jadval
Ekish bilan birga kiritilgan fosforning paxta
hosildorligiga ta’siri
	

Tuproq
tipi
	
О‘tkazil-
gan taj-
ribalar
soni
	Hosildorlik, s/ga
----------------------------
fosforsiz     ekish bi-
lan 30
kg/ga
fosfor
	Fosfor hisobiga olingan qо‘shimchahosil,
s/ga

	Och tusli va tipik bо‘z
Tuproqlar
	42
	37,4              40,8
	2,4

	Bо‘z-о‘tloqi tuproq
	8
	40,5              43,0
	2,5

	О‘tloqi tuproqlar
	16
	36,1              39,1
	3,1



61-jadval
Tabaqalashtirilgan fosforli о‘g‘it me`yorlarining
taqsimlanishi (Respublika qishloq xо‘jaligi vazirligi tavsiyanomasi)
	


Tuproqdagi
P2O5 miqdo-
ri, mg/kg


	


Hosil

s/ga
	Hosil
bilan
chiqib
ketadi-
ganfos
for,
kg/ga
	Tuza-
tish
koef-
fitsi-
yenti
	Fosfor
ning ta-
baqalash
tiril-
gan me’-
yori,
kg/ga

	Yillik fosfor me’-
Yorining taqsimla-
nishi, kg/ga

	15 dan kam
	30
	45
	5
	225
	140      45       40

	16-30
	30
	45
	4
	180
	135      45        -

	31-45
	30
	45
	3
	135
	135       -         -

	46-60
	30
	45
	2
	90
	90         -         -

	60 dan kо‘p
	30
	45
	1
	45
	45         -         -



Respublikamizdagi paxta yetishtiriladigan xо‘jaliklarning tuproqlari yalpi kaliy bilan azot va fosforga nisbatan yaxshi ta’minlangan. Lekin paxta va boshqa qishloq xо‘jalik ekinlarining hosili bilan tuproqdan kо‘p miqdorda kaliyning olib chiqib ketilishi natijasida о‘simliklar tomonidan oson о‘zlashtiriladigan kaliyning miqdori keskin kamayadi, qaysiki, kaliyli о‘g‘itlarni qо‘llashni taqazo etadi.
Tuproqqa azotli va fosforli о‘g‘itlar kо‘p miqdorda kiritiladigan yerlarda, shuningdek, g‘о‘za-beda almashlab ekish sharoitida ekinlarning kaliyga bо‘lgan talabi keskin oshadi.
Odatda g‘о‘zaga kaliyli о‘g‘itlarning me’yori tuproqdagi almashinuvachan kaliy miqdorini bilgan holda belgilanadi. Agar tuproq mazkur element bilan о‘rtacha va yuqori darajada ta’minlangan bо‘lsa, kaliyning yillik me’yori kamaytiriladi, juda yuqori darajada ta’minlangan tuproqlarga kaliyli о‘g‘itlar kiritilmasa ham bо‘ladi.
Kaliyli о‘g‘itlarning  yillik me’yori kam bо‘lgan hollarda, tо‘laligicha shonalash yoki gullash davrlarida qо‘shimcha oziqlantirish sifatida qо‘llaniladi, yuqori me’yorda bо‘lsa, yarmi kuzgi shudgor ostiga, qolgan yarmi esa shonalash davrida tuproqqa kiritiladi. G‘о‘za qator oralariga ishlov berish vaqtida qо‘shimcha oziq sifatida beriladigan kaliyni mumkin qadar tuproqning chuqurroq qatlamlariga tushishiga erishish lozim.
G‘о‘za-beda almashlab ekishda ( 3 yil beda va 5-6 yil g‘о‘za) bedapoya haydalgandan keyingi birinchi yili chigit ekiladigan yerlarni kuzgi shudgorlashda fosforli va kaliyli о‘g‘itlarning oshirilgan me’yori bilan о‘g‘itlash tavsiya etiladi. Beda tuproqda kо‘p miqdorda  azot tо‘plash xususiyatiga ega, lekin beda pichani bilan tuproqdan kо‘p miqdorda fosfor va kaliy olib chiqib ketiladi.
Kaliyli о‘g‘itlarni bahorda faqatgina qumli va qumoq tuproqlarga, shuningdek, shо‘ri yuvilgan tuproqlarga qо‘llash mumkin.
G‘о‘zani oziq moddalari bilan ta’minlashda mahalliy о‘g‘itlarning ahamiyati katta. Mahalliy о‘g‘itlar ichida gо‘ng, najas, kompostlar va tuproqli о‘g‘itlar alohida о‘rin tutadi. Gо‘ng tarkibida azot, fosfor va kaliydan tashqari kо‘p miqdorda uglerod hamda kamroq miqdorda mikro elementlar mavjud. Tuproqqa kiritilgan gо‘ng tezda mikro organizmlar ta’sirida parchalanadi. Uning tarkibidagi uglerod oksidlanib, karbonat kislotani hosil qiladi, qaysiki о‘z navbatida tuproq fosfatlarining eruvchanligini oshirib, о‘simliklarning oziqlanishi uchun layoqatli shaklga о‘tkazib beradi. Uglerodning bir qismi yana mikroorganizmlar ta’sirida tuproq chirindisi tarkibiga о‘tadi. Qishloq xо‘jalik ekinlariga gо‘ngni chala chirigan yoki compost holida qо‘llash lozim.
Gо‘ng bilan birinchi navbatda qadimdan dehqonchilik qilinayotgan maydonlar о‘g‘itlanadi. Tuproqqa kiritiladigan gо‘ngning о‘rtacha yillik me’yori gektariga 15-20 tonna qilib belgilangan. U yuza kо‘milgan paytda tarkibidagi uglerod va azotning asosiy qismi uchib ketadi. Gо‘ngni mineral о‘g‘itlar bilan birgalikda qо‘llash sezilarli darajada yuqori hosil olish imkonini beradi. Mahalliy о‘g‘it sifatida hojatxonalardan olinadigan najasni ham ishlatish mumkin. Lekin uni ishlatishdan oldin, albatta, kompostlash lozim. Kompostlanmagan najasni sharbat qilib oqizish sanitariya nuqtai-nazardan maqsadga nomuvofiqdir. Kompost tayyorlashda eni 2,0-2,5 m, chuqurligi 0,5-0,7 m bо‘lgan xandaqlardan foydalaniladi. Unga najas va tuproq qatlam-qatlam qilib ( bir tnajasga bir ttuproq) tashlab chiqiladi, usti yopiladi va ma’lum muddat о‘tgandan keyin belkurak bilan aralashtiriladi. Sо‘ngra bir jinsli qoramtir-qо‘ng‘ir tusga aylanguncha saqlanadi. Najas-tuproqli kompost har ga maydonga 12-15 tonna me’yorida qо‘llaniladi.

Kuzgi bug‘doy va javdarni о‘g‘itlash
Kuzgi don ekinlar  yuqori hosildorlikka ega bо‘lib, о‘g‘itlarga ham talabchandir. Kuzgi bug‘doy javdarga qaraganda mо‘tadil muhit va tuproq unumdorligiga bir muncha talabchan. Past haroratga chidamsiz.Tuproqdagi qiyin eriydigan birikmalarni sust о‘zlashtiradi. 25 s don va 60 s somon shakllantirish uchun kuzgi bug‘doy 105 kg azot, 35 kg fosforva 70 kg kaliy sarflaydi. Ayni miqdorda hosil berish uchun kuzgi javdarga 80 kg azot, 35 kg fosfor va 75 kg kaliy zarur.
Kuzgi don ekinlari tuplanish davrigacha oziq moddalarini uncha kо‘p talab qilmaydi, lekin ularning, ayniqsa fosforning, tanqisligiga о‘ta sezgir.Naychalashdan boshoq tortishgacha о‘tadigan davrda va gullash oldidan oziq moddalarni kо‘p miqdorda talab qiladi (62-jadval). Urug‘ unib chiqqandan toki nihollar qishlovga kirguncha eng mas’uliyatli davr hisoblanib ,bu davrda tuproqda yetarli miqdorda oziq moddalar bо‘lishi taqazo etiladi.    
Kuzgi ekinlar yaxshi о‘sib rivojlanishi va qishlashi uchun kuzda fosforli-kaliyli о‘g‘itlarni kо‘proq, azotli о‘g‘itlarni kamroq qо‘llash kerak. Ayni hol о‘simliklarning yaxshi tuplanishiga, baquvvat ildiz otishiga,tanasida kо‘p miqdorda qand moddalar tо‘plashiga va oqibatda sovuqqa chidamliligi oshishiga yordam beradi.
62-jadval
Kuzgi don ekinlarning oziq moddalarga talabi:
Eng yuqori talabga nisbatan,%
	О‘suv davri
	Azot
	Fosfor
	Kaliy

	
	Kuzgi
	Javdar
	

	Naychalash
	76
	58
	82

	Gullash
	93
	78
	99

	Mum pishish
	100
	100
	100

	
	Kuzgi
	bug‘doy
	

	Kuzda va erta bahorda
	47
	30
	48

	Boshoqlash
	69
	65
	68

	Gullash
	90
	93
	95

	Sut pishish
	98
	97
	100

	Tо‘la pishish
	100
	100
	100



Kuzgi don ekinlarni asosiy о‘g‘itlash kо‘p jihatdan о‘tmishdosh ekin turiga, о‘g‘it me’yori va tuproq unumdorligiga bog‘liq. Bu xil ekinlar erta bahordan jadal о‘sa boshlaydi.  Shu bois ularning azotli о‘g‘itlarga bо‘lgan talabi bu davrda kuchayadi. Ma’lumki, erta bahorda tuproqda azotning mineral shakldagi birikmalari juda kam bо‘ladi, chunki kuzgi-qishki mavsumda tuproq harorati past bо‘lganligi sababli ammonifikatsiya va nitrifikatsiya jarayonlari sust ketadi, mavjud nitratlar yuvilib va denitrifikatsiyalanib ketganligi sababli о‘simlik ildizlari о‘sgan qatlamda deyarli qolmaydi. Fosforli-kaliyli о‘g‘itlar bilan qо‘shimcha oziqlantirishning samarasi ularni kuzgi shudgor ostiga qо‘llagandagiga qaraganda ancha kam bо‘ladi.
Kuzgi don ekinlariga о‘g‘itlash me’yorini belgilashda ulardan olinadigan hosil miqdori, о‘tmishdosh ekin va tuproq iqlim sharoitlari hisobga olinadi. О‘g‘itlarning о‘zlashtirilishiga kuchli ta’sir kо‘rsatishini hisobga olib, sug‘orishga alohida e’tibor qaratiladi.
Yaxshi madaniylashgan, о‘tmishdosh ekin me'yorida о‘g‘itlangan va kо‘p yillik о‘tlardan bо‘shagan maydonlarda yetishtiriladigan kuzgi don ekinlariga fosforli-kaliyli о‘g‘itlar tо‘laligicha, azotli о‘g‘itlarning bir qismi kuzda kiritiladi. Kuzgi don ekinlarga gо‘ng yoki kompost qо‘llash yaxshi samara beradi. Mahalliy о‘g‘itlarning samaradorligi tuproqning chirindi bilan ta’minlanish darajasiga bog‘liq: tuproq chirindi bilan qanchalar kam ta’minlangan bо‘lsa, gо‘ng ta’sirida hosildorlik shuncha yuqori bо‘ladi. Agar kuzgi don ekinlarni ekishdan oldin tuproqqa gо‘ng kiritilgan bо‘lsa, kuzda azotli va kaliyli о‘g‘itlar qо‘llanilmasa ham bо‘ladi (yengil mexanikaviy tarkibli, kam unumli tuproqlar bundan mustasno).  
О‘simliklarni rivojlanishning ilk davrlarida oziq moddalar bilan ta’minlanishini yaxshilash uchun oz miqdorda azotli-fosforli murakkab о‘g‘it qо‘llash lozim. Azotli-fosforli murakkab о‘g‘itlar, ayniqsa, ekishgacha о‘g‘itlanmagan kuzgi ekinlar uchun muhimdir.
Serkarbonat  tuproqlarda azotli, fosforli va kaliyli о‘g‘itlarni о‘rtacha me’yorda kiritish gektaridan 4-7,0 s qо‘shimcha hosil olishni ta’minlaydi. Sug‘oriladigan  dehqonchilik sharoitlarida kuzgi ekinlarga qо‘llaniladigan о‘g‘itlarning samaradorligi yanada yuqori bо‘ladi. Qо‘llaniladigan bir kg NPK hisobiga 7-8 kg don olinadi. Sug‘oriladigan sharoitlarda donli ekinlardan yuqori hosil olishda birinchi о‘rinda azot, undan keyin fosfor turadi.                
Sug‘oriladigan tuproqlarda donli ekinlarning kaliyga bо‘lgan talabi asosan tuproqdagi  kaliy zahirasi hisobiga qondiriladi. Lekin bu ekinlardan imkon qadar mо‘l hosil yetishtirish uchun azot va fosfor bilan bir qatorda kaliyli о‘g‘itlarni qо‘llashga ham ehtiyoj seziladi.
Sinov savollari:
1. О‘g‘itlarning tuproq xossalari va agrotexnikaviy tadbirlarga bog‘liq holda qо‘llash. 
2. О‘g‘itlarni tuproq-iqlim sharoitiga bog‘liq holda qо‘llash.
3. Olinadigan iqtisodiy samaradorlikning о‘g‘itlarni qо‘llash texnikasi, namlik, tuproqning madaniylashganligi va boshqa tadbirlarga bog‘liqligi. 
4. Sug‘oriladigan va lalmikor dehqonchilik sharoitida о‘g‘it qо‘llashning о‘ziga xos tomonlari. 
5. Turli tuproqlarda mineral о‘g‘itlarning transformatsiyasi.
6. О‘g‘it normalari, qо‘llash muddatlari va usullari. 
7. Vegetatsiya davrida о‘simliklarning oziq elementlariga bо‘lgan ehtiyojini me’yorida ta’minlash yо‘llari. 
8. Asosiy о‘g‘itlash-о‘simliklarni vegetatsiya davrida oziq moddalari bilan ta’minlash tadbiridir. 
9. Asosiy о‘g‘itlashda oziq elementlarining me’yori va nisbatlari.
10. Qо‘shimcha oziqlantirish vegetatsiyaning ayrim davrlarida о‘simliklar oziqlanishini yaxshilash tadbiridir.

12-bob. Agro kimyoning ekologik muammolari
Qishloq xо‘jaligi ekinlaridan yuqori hosil yetishtirishda, mahsulotni sifatini yaxshilashda, tuproq unumdorligini oshirishda о‘g‘itlar muhim ahamiyatga ega. Kо‘pgina mutaxassislarning ma’lumotlariga kо‘ra, hozirgi kunda yetishtirilayotgan qishloq xо‘jalik mahsulotlarining 50-60% mineral о‘g‘itlar qо‘llash evaziga olinmoqda.
Kо‘pchilik tuproqlar tarkibida о‘simliklar uchun kerak bо‘lgan azot, fosfor, kaliy, ba’zan magniy, mis, marganets, rux, molibden, kobalt tabiatan kam bо‘ladi. Undan tashqari tuproqdan yuvilish, gazsimon holda uchib ketish yoki tuproq bilan birikish hisobiga ham ancha miqdorda oziq moddalar yо‘qoladi. Tuproqda yetishmaydigan oziq moddalar о‘rnini mineral о‘g‘itlar tо‘ldiradi. Ilg‘or xо‘jaliklar tajribalari shuni kо‘rsatadiki, agar  mineral о‘g‘itishlatish har bir sentner g‘alladan 3,5 s, paxtadan 4 s, kartoshkadan 27 s gacha qо‘shimcha hosil olish imkonini beradi. Shuning uchun ham mineral о‘g‘itlar tuproq unumdorligini oshirishning eng muhim usullaridan biri hisoblanadi.
Shu bilan birga о‘g‘itlar va boshqa ximikatlarni qо‘llash tabiiy muhitga zararli ta’sir kо‘rsatmoqda. Mineral о‘g‘itlar tarkibidagi turli zaharli aralashmalar, о‘g‘itlarning sifatsizligi, hamda о‘g‘itlar qо‘llash texnologiyasini buzish jiddiy negativ holatlarga olib kelmoqda.
Tabiatni muhofaza qilish-qishloq xо‘jalik xodimlarining eng muhim vazifalaridan biridir. Tuproqshunos, agrokimyogar va dehqon о‘z faoliyati bilan tabiatda eng birinchi tartib о‘rnatuvchi va uni saqlovchidir.
Tuproq unumdorligini yaxshilash uchun organik va mineral о‘g‘itlardan samarali foydalanish lozim. Buning uchun atrof muhit muvozanatini buzmaslik, qishloq xо‘jalik ekinlari mahsulotining sifati, yer ustki va grunt suvlari tarkibidagi nitratlarni miqdori, pestitsidlarni miqdori nazorat qilinmog‘i  zarur.
Mineral о‘g‘itlar tarkibida asosiy oziq elementlar bilan birga og‘ir metall tuzlari, organik birikmalar, radioaktiv moddalar ham uchraydi. Mineral о‘g‘itlar olinadigan xomashyolar-fosforitlar, apatitlar, xom kaliyli tuzlar tarkibida anchagina aralashmalar bо‘ladi (10-5dan 5% gacha va undan kо‘p). Toksik aralashmalardan margimush, kadmiy, qо‘rg‘oshin, ftor, selen, stronsiy uchraydi va ular atrofni ifloslantiruvchi potensial manbalar hisoblanadi. Tuproqqa mineral о‘g‘itlar solishda ularni miqdori qat’iy hisobga olinadi. Bularning ichida yuqori toksik elementlarga simob, qо‘rg‘oshin, kadmiy va ularning birikmalari kiradi.
Antropogen ta’sir natijasida tabiatda og‘ir metallar tо‘planadi. Og‘ir metallar tuproqda harakat qilmaydi. Ularni yuqori konsentratsiyasi qishloq xо‘jalik ekinlari uchun zaharlidir.
Og‘ir metallar bilan ifloslanganra yonlarda kislotali yomg‘irlarni tuproqqa tushishi, og‘ir metallarni harakatini oshiradi, ularnig runt suvlariga tushish havfini tug‘diradi, hamda о‘simlikka ortiqcha miqdorda о‘tishini oshiradi.
Shaharlarni qurilishi, sanoatni rivojlanishi bilan og‘ir metallarning qishloq xо‘jalik ekinlariga ta’siri tezlashadi, natijada eko sistema buziladi va shu zonadagi о‘simliklarni rivojlanishi yomonlashadi.
Turli xil о‘simliklarning ifloslangan tuproqlardan elementlarni yutish qobiliyati turlicha bо‘ladi.
Texnik ekinlar, don ekinlari kam yutish qobiliyatiga, sabzavot ekinlari esa yuqori yutish qobiliyatiga ega. Kadmiy va nikel о‘simliklarga oson о‘tib, ularning vegetativ massasida tо‘planadi.
Shuni aytish zarurki, og‘ir metallar biosferaning ajralmas qismidir. Temir, marganets, rux, mis, molibden, vannadiy va kobalt oz miqdorda barcha о‘simliklar, hayvonlar va insonlar uchun zarurdir. Har qanday oziq elementning ortiqcha miqdorda bо‘lishi toksik bо‘lib, tirik organizmlarning hammasiga zarar keltiradi.
Avtomashinalarni tutaydigan gazlari bilan tuproq yuzasiga 250000 t qо‘rg‘oshin tushadi. Qо‘rg‘oshin past konsentratsiyada  ham о‘simlik organizmiga zarar yetkazadi. Ifloslanmagan tuproqlardagi о‘simliklarda uning miqdori bir kilogramm quruq massada 2-3 mg ni tashkil etadi. Tuproqda 20 mg/kg ga teng. Bо‘g‘doy donida uning miqdori fon darajasidan 5-8 martakо‘p. Karamni ustki barglarida, ichki barglariga nisbatan uning miqdori bir necha baravar yuqori. Tuproqda uning konsentratsiyasi 50 mg/kg ga teng bо‘lganda insonlar sog‘ligiga zarar yetkazadi.
Mineral о‘g‘itlar tarkibidagi nitratlar, fosfatlar, sulfatlar bilan birga tuproqqa margimush tushadi. Qо‘sh super fosfat bilan 300 mg/kg, ammiakli selitra bilan 60 mg/kg gacha margimush tuproqqa tushadi.
Sistemali ravishda organik о‘g‘itlarni yuqori normalarda qо‘llash tuproqda mikro elementlarni umumiy miqdorini va harakatchan formalarini miqdorini oshiradi.
О‘g‘itlarni ishlab chiqarishda, tashish va qо‘llash vaqtida ularni isrof bо‘lishi atrof muhitni ifloslantiradi. О‘g‘itlarni maxsus idishlar, qoplarga solib yuklash natijasida ularni isrof bо‘lishi 2,5 marta kamayadi. 
Tuproqni, о‘simliklarni og‘ir metallar bilan ifloslanishi va qishloq xо‘jalik ekinlarida toksikantlarni miqdorini boshqarib turishning eng asosiy choralaridan biri – mineral va organik о‘g‘itlarni ilmiy asosda qо‘llashdir.
Inson faoliyati ta’sirida tashqi muhitni kimyoviy tarkibini о‘zgarishi, ya’ni havo, suv va tuproqdagi elementlarni konsentratsiyasini о‘zgarishi organik dunyo va insonlarning о‘ziga salbiy ta’sir kо‘rsatadi. Atrof muhitni og‘ir metallar bilan ifloslanishi xavf tug‘diradi, chunki ularni ta’siri kо‘p yillargacha davom etadi. Og‘ir metallarni asosiy massasi tuproqning yuqorigi chirindi qatlamida tо‘planadi va chuqur qatlamlar bо‘ylab kamayadi. Bu metallarni tuproqda harakat qilish jarayoni yaxshi о‘rganilmagan. Shuning uchun bu muammolarni о‘rganish dolzarb hisoblanadi.
Suv va shamol eroziyasi natijasida tuproqning unumdor qismi suv havzalariga о‘tib, tuproqdagi oziq moddalarni miqdori kamayadi, tuproq strukturasi va suv rejimi buziladi. Eroziyaga kam uchraydigan tuproqlarga: о‘rmon tuproqlari, о‘tloq, yaylov, qishloq xо‘jalik ekinlari bilan band tuproqlar kiradi.
Shudgorga qoldirilgan tuproqlar eroziya jarayoni natijasida oziq moddalarni kо‘proq miqdorda yо‘qotadi.
V.N.Kudiyarov va boshqalar  ma’lumotlariga  kо‘ra, har yili bir gektar yerdan 100 kgN, 5 kgP2O5, 60 kgK2O yо‘qoladi. О‘rmon tuproqlaridan N-18 kg, P2O5-0,2 kg, K2O-55 kg yо‘qoladi.
Tuproqdan tashqariga chiqib ketadigan oziq moddalarning miqdori turli faktorlarga: tuproqni fizik, mexanik xossalari, solinadigan о‘g‘itlarni miqdoriga, relefga va yog‘ingarchilik miqdoriga bog‘liq. О‘g‘itlar yuza solinganda oziq elementlarni yо‘qolishi ortadi.
Suv havzalarida oziq moddalarni о‘ta yuqori konsentratsiya siplanktonni (dengiz va daryolarda yashaydigan hayvon va о‘simliklardan iborat organizmlar dunyosi), qirg‘oq bо‘ylarida о‘sadigan floralarni tez kо‘payishiga sabab bо‘lib,  ularni botqoqlanishiga, suvda yashovchi organizmlarni halok bо‘lishiga olib keladi (kislorod yetishmasligi natijasida).               
Azotli о‘g‘itlarni, ayniqsa, fiziologik kislotali azotli о‘g‘itlarni yuqori dozalarda qо‘llash natijasida tuproq profilli bо‘yicha gumin va fulvo kislotalarni, kalsiy va magniy kationlarini harakati tezlashib, о‘simliklarni kaliy bilan oziqlanishi buziladi. Kalsiy va magniy migratsiya sinitratlar, sulfatli va xloridli о‘g‘itlar qо‘llaganda sodir bо‘ladi. Bu anionlar tuproqda ushlanmasdan yuvilib, ekvivalent miqdorda Ca, Mg va boshqa elementlarni tuproqdan olib chiqib ketadi.
Xalqaro sog‘liqni saqlash tashkilotining standarti bо‘yicha nitratli azotni (N-N03) ichiladigan suvlardagi konsentratsiyasi-10 mg/lgateng. Yevropa mamlakatlarida- 22 mg/l. Yer yuzidagi daryo suvlarida uning о‘rtacha konsentratsiyasi  0,04 - 4 mg/l о‘rtasida bо‘ladi. Kimyoviy birikmalar grunt suvlariga ba’zan 90-100 m chuqurlikkacha  о‘tishi mumkin. Inson organizmi uchun bezarar bо‘lgan nitratlarning eng yuqori konsentratsiyasi 5 mg g‘k gni tashkil etadi. Eng yuqori havfni nitratlar emas, balki ulardan hosil bо‘ladigan nitritlar va nitrozaminlar tug‘diradi. Ular qondagi gemoglobinga zarar yetkazadi va natijada uning funksiyasi buziladi. Hashak va pichanlar uchun nitratlarning toksik konsentratsiyasi 0,2% ga teng.
Qishloq xо‘jalik mahsulotlari tarkibida nitratlarni tо‘planishi azotli о‘g‘itlarning dozasi, solish muddatlari, yorug‘ kun uzunligiga va yorug‘likka ham bog‘liq. О‘simliklar qalin ekilgan, yorug‘lik kam tushadigan maydonlardagi о‘simliklarning tarkibida nitratlarning miqdori kо‘p bо‘ladi.
Azotli va boshqa о‘g‘itlar yuqori dozalarda bir marotaba solinganda ularning yо‘qolishi ortadi, moddalar aylanishiga о‘g‘itdagi azot bilan birga tuproqdagi azot ham о‘tadi, natijada biosfera ifloslanadi. N15 izotopi yordamida solingan azotni 75% gacha yо‘qolishi mumkinligi aniqlangan (kо‘pincha 20-25% yо‘qoladi).
Azot oksidi (N2O) turli xil yoqilg‘i materiallarini yoqish natijasida hamda denitrifikatsiya jarayonida hosil bо‘ladi. U yer yuzasidagi hamma tirik organizmlarni halok etuvchi ultra fiolet nurlaridan himoya qiluvchi atmosferadagi ozon qatlamini buzish qobiliyatiga ega. Azot oksidi suv molekulasini biriktirib, azot va nitrat kislotasini hosil qiladi. Bu kislotalar atmosfera yog‘in-sochinlari bilan yer yuziga va okeanlarga tushadi.
О‘g‘itlarni isrof bо‘lishini, tuproqdagi biogen elementlarni yо‘qolishinioldini olishning eng muhim agronomik tadbirlariga  ilmiy asoslangan almashlab ekishni to`g‘ri joriy etish kiradi. Almashlab ekishda ekinlarni ilmiy asosda navbatlab joylashtirish, ya’n iildizi chuqurlikka kirib boradigan ekinlarni kiritish (kо‘p yillik о‘tlar va boshqalar) bilan nitratlarni yuvilib ketishini kamaytirish mumkin. Bu esa chuqur qatlamlardagi (2 mgacha) oziq moddalarni yaxshi о‘zlashtirishga imkon yaratadi.
Tо‘shamasiz gо‘ngni sistemasiz ravishda qо‘llash atrof muhitga zarar yetkazadi. Kichik maydonlarda tо‘shamasiz gо‘nglarni yuqori normalarda qо‘llash ham tabiiy suv manbalarini ifloslantirib, tuproq unumdorligini pasaytirib, tuproq xossalarini yomonlashtiradi. Natijada bu maydonlardan olinadigan о‘simlik mahsulotlari oziq-ovqat va yem-xashak sifatida ishlatish uchun yaroqsiz bо‘lib qoladi. Organikо‘g‘itlar qо‘llash texnologiyasini buzishdagi xatoliklar quyidagilardan iborat: tо‘shamani yetarli miqdorda qо‘llamaslik, gо‘ng va kompostlarni dalalarga bir tekis solmaslik, qoramollar soni bilan о‘g‘itlanadigan maydonning nisbatini buzish, tо‘shamasiz gо‘ngni dalalarga g‘alla ekinlari xashagini maydalab solish bilan birga qо‘llashga amal qilmaslik va hokazo.
Organik о‘g‘itlarni quyidagi qoidalarga rioya qilgan holda qо‘llash biogen elementlarni yо‘qolishini kamaytiradi:
1.  Almashlab ekish maydonining har gektariga 200 kg dan ortiq azot solmaslik.
2.  Chorvachilik kompleksi bо‘lgan xо‘jaliklarda almashlab ekish dalalariga oraliq ekinlar kiritish (masalan, yashil kо‘katlarni ham hayvonlarga yem-xashak hamda yashil о‘g‘it sifatida ishlatish).
3.  Kuzda tо‘shamasiz gо‘ngni maydalangan xashak bilan birga yoki yashil о‘g‘itlar bilan birga qо‘llash .
Fosfor biogen element sifatida tuproqda kam harakatchan bо‘lgani uchun azotga nisbatan ekologik havf tug‘dirmaydi.
Fosforni yо‘qolishi kо‘proq tuproq eroziyasi jarayonida sodir bо‘ladi. Tuproqni suv bilan yuza yuvilishi natijasida bir gektar yerdan 10 kg gacha fosfor yо‘qoladi. Qumoq tuproqlar, loyli tuproqlar  yuqori yutish qobiliyatiga ega bо‘lgani uchun tuproq profilli bо‘yicha uni harakat qilishiga yо‘l qо‘ymaydi, ayniqsa, grunt suvlarigacha yetolmaydi.
Fosforni inson sog‘lig‘iga  toksikligi CaO:P2O5 nisbatiga bog‘liq. Ularning nisbati 1:1 va 1:1,5 ga teng bо‘lishi zararsiz hisoblanadi.
Dunyo bо‘yicha bir  yilda 30 mln tonna fosforli о‘g‘itlar ishlab chiqariladi. Shuncha  miqdor о‘g‘it bilan tuproqqa 2-3 mln tonna ftor tushadi. Ftorni ortiqcha miqdori fotosintez, nafas olish jarayonlarini va о‘sishni sekinlashtiradi. Assimilyatsiya qiluvchi apparatni strukturasini buzadi. Ichiladigan suvlar tarkibida bu elementni ortiqcha konsentratsiyasi (2 mg/l) insonlar tishini emalini buzadi, suyak flyu orozi kasalligini vujudga keltiradi. Bir tonna superfosfat bilan tuproqqa 160 kg ftor tushadi. Oddiy superfosfatda ftor -20 mg/kg, rux -100 mg/kg, margimush -300 mg/kg bо‘ladi. Fosforit unida 20 mg/kg qо‘rg‘oshin, 2 mg/kg kadmiy bо‘ladi. Bundan tashqari fosforli о‘g‘itlar bilan tuproqqa vannadiy ham tushadi.
Tuproqni yuza qismini yuvilishi bilan bir gektar yerdan 14 dan 34 kg gacha P2O5 chiqib ketadi. Fosforni tuproqdan yо‘qolishi eroziyaga qarshi olib boriladigan tadbirlar bilan kamayishi mumkin. Suvda fosforning tо‘planishi suv о‘tlarining tez о‘sishiga (evtrofikatsiya) sabab bо‘ladi va suv yuzasini suv о‘tlari bosib ketadi. Suv havzalariga kо‘p miqdorda azot va fosfor  tutuvchi birikmalar kelib tushadi va suvdagi hayvonlarni zaharlanishiga sabab bо‘ladi.
Suvda  biomassaning kо‘payishi kislorodni kamayishiga sabab bо‘ladi va anaerob jarayon kuchayadi, oltingugurt va ammiak tо‘planadi va hakazo. Oksidlanish-qaytarilish jarayonlar ibuzilib kislorod defitsiti vujudga keladi, bu esa baliqlarni nobud qiladi va bu suv ichishga ham hatto chо‘milishga ham yaroqsiz bо‘lib qoladi. Shuning uchun ham toza suvlarni saqlash uchun kurashish-tabiatni muhofaza qilishning eng muhim vazifalaridan biri hisoblanadi.
Suvdagi о‘simliklarni optimal о‘sishi fosforni konsentratsiyasi 0,09-1,8 mgl, nitratning konsentratsiyasi 0,9-3,5 mglga teng bо‘lganda kuzatilgan. Bu elementlarning konsentratsiyasini kamayishi suv о‘tlarini о‘sishini tо‘xtatadi. Suvga tushadigan 1 kg fosfor 100 kg fitoplank tonni hosil qiladi. Suv о‘tlarining ta’sirida suvni “gullashi” fosforning suvdagi konsentratsiyasi 0,01 mgl dan yuqori bо‘lganda kuzatiladi. Insonlar salomatligi nuqtai nazaridan suvdagi nitratlarvat oksik moddalarning miqdori standart bо‘yicha rux satetilgan konsentratsiyadan (REMCH) oshmasligi juda muhimdir
Kichik maydonlarda tо‘shamasiz gо‘ngni yuqori normalarda qо‘llash tabiiy suv manbalarini ifloslantiradi, tuproq unumdorligini pasaytiradi va tuproq xossalari yomonlashadi. Natijada bu maydonlardan olinadigan о‘simlik mahsulotlari oziq-ovqat va yem-xashak sifatida ishlatish uchun yaroqsiz bо‘lib qoladi. 
Kaliy fosfor kabi tuproqda kam harakat qiladi, shuning uchun uni tuproqdan yо‘qolishi va suv havzalarini ifloslantirish darajasi nitratlar qaraganda pastroq, ammo fosforga qaraganda yuqori bо‘ladi. Kaliy tuproqlardan yuvilish va eroziya natijasida tabiiy suvlarga kelib tushadi. Mexanik tarkibi yengil tuproqlardan kaliy kо‘p yuviladi. Kaliyni ichladigan suvlardagi ruhsat berilgan yuqori konsentratsiyasi 1-2 mglga teng. Asosiy kaliyli о‘g‘it sifatida kaliy xlorid ishlatiladi. Kaliy xloridni eng asosiy salbiy xususiyati-tarkibida xlor bо‘lib, atrof-muhitga salbiy ta’sir kо‘rsatadi, tuproqni xlor bilan ifloslantiradi. Kaliyliо‘g‘itlarniо‘tloq va yaylovlarda yuqori dozalarda qо‘llash tuproqda magniy, kadmiy va borni (V) balansini buzadi, bu elementlarni yem-xashak tarkibidagi nisbati uni istemol qiladigan hayvonlarning sog‘lig‘iga zarar yetkazadi.
Mineral о‘g‘itlarni salbiy ta’sirini oldini olish, samaradorligini oshirish uchun о‘simliklarni о‘g‘itlardan foydalanish koeffitsiyentini oshirish va ularni yо‘qolishini kamaytirish zarur. Mineral о‘g‘itlarni atrof-muhitga salbiyta’sirini kamaytirishning eng asosiy yо‘li-о‘g‘itlar qо‘llash texnologiyasini mukammallashtirishdir (о‘g‘it solish muddati, usuli, chuqurligi va boshqalar). 
Sug‘oriladigan dehqonchilik sharoitida о‘g‘itlar qо‘llash alohida о‘rin egallaydi, sug‘orish ishlari notо‘g‘ri olib borilganda, tuproqlarni shо‘rlanishi mumkin. Sug‘oriladigan dehqonchilik sharoitida sekin ta’sir etuvchi о‘g‘itlarni qо‘llash hamda nitrifikatsiya  ingibitorlarini qо‘llash muhim ahamiyatga ega. Azotli о‘g‘itlarni bо‘lib-bо‘libsolish maqsadga muvofiqdir. Nitratlarni yuvilishini oldini olish uchun о‘g‘itlarni qо‘llash muddatlari va usullarini eroziyaga qarshi ishlash chora-tadbirlari bilan birgalikda olib borish kerak. Tabiiy suvlarni azotli mineral birikmalar bilan ifloslanishi kimyolashtirish ta’sirida vujudga kelmasdan, balki tuproqqa о‘g‘itlar qо‘llash texnologiyasini buzish natijasidir. 
Shunday qilib, о‘g‘itlarni notо‘g‘ri qо‘llash, о‘simliklarni oziq elementlariga bо‘lgan ehtiyojidan ortiqcha miqdorda solish, tabiiy suv va о‘simliklarda ayrim elementlarni ortiqcha miqdorda tо‘planishining asosiy sababidir.
Oziq elementlarning ekologiyaga ta’siri.
Tuproqning xossalari va ekologik muammolar
Tuproqning fizik yoki kimyoviy xossalaridan qaysi biri о‘simliklar hayotida hal qiluvchi ahamiyatga ega ekanligini aniqlashda tuproqning bir xossasini boshqasidan ajratish qiyin, ya’ni bunda о‘simliklar uchun zarur bо‘lgan tuproq ekologik sharoitining butun kompleksini hisobga olish zarur bо‘ladi. Tuproqning ba’zi fizik xossalarining ekologik ahamiyati bilan tanishayotganda uning kimyoviy xossalariga ham e’tibor berish zarur, lekin bu va boshqa xossalari bir-biri bilan uzviy bog‘liqligini esdan chiqarmaslik kerak.
Tuproqning boshqa xossalari, shuningdek, о‘simliklarning mineral oziqlanishi kо‘p jihatdan tuproq eritmasining reaksiyasiga bog‘liq. Tuproq reaksiyasi tuproq eritmasinig tarkibi, ayniqsa, uning tarkibidagi kislota va asoslar miqdori bilan belgilanadi. Ular о‘simliklar hayotida muhim ahamiyatga ega bо‘lgan eritma reaksiyasini hosil qiladi. Tuproq eritmasining reaksiyasi HvaOH- ionlarining nisbatiga muvofiq aniqlanadi. Tuproqning kislotaliligi, bir tomondan, tuproq eritmasidagi vodorod ionlari bilan, ikkinchi tomondan, singdirilgan ionlar bilan hosil qilinadi. Vodorod ionlari tuproq eritmasining aktiv, ya’ni aktual kislotaliligini, singdirish-potensial (almashinuvchi va gidrolitik) kislotaliligini ta’minlaydi. Ekologiya uchun aktiv kislotalilik muhim ahamiyatga ega bо‘lib, u odatda pH bilan, ya’ni eritmadagi vodorodionlari konsentratsiyasining manfiy logarifmini о‘zida namoyon qiluvchi vodorod kо‘rsatkichi bilan ifodalanadi. Tuproqning ishqoriy reaksiyasi odatda, gidroliz jarayonida kuchli ishqorlar hosil qiladigan tuzlarning ortiqchaliligiga bog‘liq bо‘ladi. Gumid hududlarda, odatda, kalsiy karbonatlar, arid xududlarda natriy va kalsiy karbonatlar ana shunday ta’sir kо‘rsatadi. Dengizlarda umuman pH ning qiymati ancha turg‘un bо‘lib, u taxminan 8,0 ga teng. Quruqlikda esa yashash joyiga qarab pH о‘zgarib turadi: muayyan yashash joyi chegarasida pH tuproq gorizontlari bо‘yicha, ya’ni vertikal bо‘yicha о‘zgaradi. Tuproqning yuza qatlami kislota hosil qiluvchi organik moddalarga boy bо‘lganligi uchun har doim kislotali bо‘ladi. Shunday qilib tabiiy sharoitda tuproqning kislotaliligi iqlim, ona jins, tuproqning mineral va organiktarkibi, joyning relefi, shuningdek о‘simliklar ta’sirida shakllanadi. Masalan, yaylov va chо‘llarning arid sharoitida neytral va ishqoriy tuproqlar ustunlik qiladi. Gumid sharoitida yog‘ingarchilik kо‘p va temperature past bо‘lganligi uchun о‘simliklar qoldig‘ining parchalanishi jarayoni oxirigacha yetmaydi va suvda oson eriydigan kо‘p miqdordagi organik kislotalar hosil bо‘lishi bilan birga boradi. Bu holda tuproqda ohak yetishmasligidan u kislotali reaksiyaga ega bо‘ladi. Masalan, mо‘tadil zonadagi nina bargli о‘rmonlar tuprog‘ining  reaksiyasi kо‘pincha beshga yaqin. О‘rmon zonasida neytral reaksiyali tuproqlar nisbatan kam uchraydi. Arid zonada organik qoldiqlar tez parchalanishi va tuproq tarkibida CaCO3 kо‘pligi tufayliuasosan ishqorli bо‘ladi. Rel`yefi tekisliklardan iborat bо‘lgan sernam iqlim sharoitida tuproqda suv turib qoladi, shunga kо‘ra, tuproqda aeratsiya uchun noqulay sharoit vujudga keladi, bu esa о‘z navbatida tuproqning kislotaliligini kuchaytiradi.
О‘simlik qoplamining tarkibi ham tuproqning kislotaliligiga kata ta’sir kо‘rsatadi. Archa о‘rmonlari tuprog‘i qora qarag‘ay о‘rmonlari tuprog‘iga qaraganda ancha kislotali, bargli о‘rmonlarnikiga qaraganda esa kamroq kislotali bо‘ladi. Lekin tilog‘och daraxtlari tagidagi tuproqning, odatda, kislotaliligi past bо‘ladi, chunki uning nina barglari kalsiyga nihoyatda boy bо‘ladi. Odatda, d daraxtlar kesilgandan keyin, ayniqsa daraxtlar yoqilgan joylarda kalsiyga boy bо‘lgan kul moddasi kо‘p qolganda tuproqning kislotaliligi pasayadi. Tuproq reaksiyasi tuproq hosil bо‘lish protsessiga, mineral oziq moddalar ajralib, foydalanish qulay bо‘lgan shaklga о‘tishiga, tuproq organizmlarining yashash sharoitiga, biologik aktivligiga va tuproqning boshqa kо‘p xossalariga ham ta’sir etadi.
Kislotali tuproqlarda odatda о‘simliklar foydalanishi qulay bо‘lgan shakldagi makro elementlardan azot, fosfor, kaliy, oltingugurt, magniy, kalsiy:mikro elementlardan esa molibden kam bо‘ladi.Lekin ayniqsatuproq kislotaliligini ortishi azot bilan oziqlanishida salbiy  iz qoldiradi, bunda nitrifikatsiya pH ning tor doirasida, ya’ni neytralga yaqin bо‘lgan darajada boradi. Shunday qilib, kislotali tuproqlar fizik xossalari yaxshi emasligi, tarkibida chirindi kam bо‘lishi, erkin holatdagi kislotalar kо‘p bо‘lishi (bundapH -4 dan past bо‘ladi), azot, fosfor, kaliy elementlari va mikro elementlari kamligi mikro biologik protsesslar sust borishi harakatchan shakldagi alyuminiy va marganets elementlari kо‘p bо‘lishi bilan farq qiladi, deyish mumkin. Tuproqning kislotaliligi bilvosita ta’sir kо‘rsatishi ham mumkin.  Masalan, kasallik tarqatuvchi parazit bilan xо‘jayin о‘simlikning pH ga chidamliligi har xil bо‘lsa, zamburug‘lar keltirib chiqaradigan kasalliklar ham turli darajada namoyon bо‘ladi. Chuninchi, tuproq bakteriyalari va yomg‘ir chuvalchanglari pH ning pastligiga, ya’ni tuproqning kislotaliligiga nihoyatda ta’sirchan bо‘lishi kuzatiladi. Bundan tashqari, kislotali tuproqlardagi ba’zi redu sentlar faoliyatining  susayishi tо‘liq  parchalanmagan  mahsulotlardan kо‘p miqdorda zaharli moddalar hosil bо‘lishiga sabab bо‘ladi.

Azotli о‘g‘itlarning ekologik sharoitga ta’siri
О‘simliklarning о‘sish, rivojlanish, fitomassa hosilqilishida va hosilning yetishishida mineral о‘g‘itlar, shu jumladan azotli о‘g‘itlarni ham optimal dozada yerga berish katta foyda beradi, ularning ortiqchasi esa kо‘p ziyon keltiradi. Azot о‘simlik va umuman tirik organizmlarning hayot komponentlari tarkibiga kiruvchi muhim elementdir. Azot tanqisligi oqsil, ferment, xlorofil moddalar sintezini susaytiradi, uglevodlar sintezi esa xlorofilsiz bormaydi, о‘simliklarning rivojlanish jarayoni susayadi. О‘simliklar rivojlanish jarayonida tuproqdan qabul qilgan azotning amino kislota va oqsillarni sintez qilishda tо‘la foydalanmaganliklari tufayli ular tanasida azotning nitrat formalari tо‘planib boradi. О‘simliklar tomonidan nitratlar assimilyatsiya jarayonlarining buzilishiga, о‘g‘itlarning yerga berilish vaqti, dozasi, ob-havo sharoiti, о‘simliklar navi, ekish vaqti va berilgan oziq moddalarning bir-biriga nisbati kabi omillar sabab bо‘ladi. Azotli о‘g‘itlar dozasini oshirish о‘z navbatida yetishtirilgan mahsulotlarda nitratlar miqdori ortishiga ularda S vitaminining kamayishiga va mahsulot biologik sifatining buzilishiga olib keladi. 
Azot ayniqsa yangidan tashkil topayotgan hujayralar uchun juda zarur. Shunga kо‘ra о‘simlik avj olib rivojlanayotgan, ya’ni hosil tugishi davrida azotni kо‘ptalab qiladi.
Azotli о‘g‘itlar о‘simlikni oziqlantiruvchi elementlardan biri bо‘lganligi tufayli ham ular dehqonchilikni rivojlantirishning asosiy о‘zagi va bazasi hisoblanadi. Ekinlardan normal hosil olish uchun har gektar yerga 100 kgdan 300 kg gacha sof azot hisobida о‘g‘it solinadi. Shuning bilan birga ekinlarning azotga nisbatan talabi har  xil bо‘lib, bu о‘simlikning turi, tuproq unumdorligi va joyning ekologik sharoitiga bog‘liq. О‘g‘itlardan tо‘g‘ri foydalanish uchun ana shu kо‘rsatkichlarni bilish  kerak bо‘ladi. Turli о‘simliklarning azotga bо‘lgan talabi har xil bо‘lishi bilan birga, ularning organlari (ildizpoya, barg, meva va boshqa) ham vegetatsiya  davrida azot niturli miqdorda iste’mol qiladi. О‘simlik hosilini pishib yetilish davrida vegetativ organlaridagi azot generativ organlari tomon oqadi. Ana shu vaqtda о‘simlik tuproq azotini ham kо‘p talab qiladi.
Yetishtirilgan hosilning bir qismini inson о‘z ehtiyojlarini qondirish uchun iste’mol qiladi. Demak, о‘simlik tomonidan tо‘plangan azotning bir qismi qaytib tuproqqa tushmaydi. Shuning uchun ham tuproqda yetishmaydigan azot о‘rnini tо‘ldirish  maqsadida har yili yerga mineral va organik о‘g‘itlar solinadi. Agar mineral о‘g‘it tarkibidagi azotning foydali koeffitsiyentini 50-60%, organik о‘g‘it tarkibidagisini 30-40% deb olsak, kо‘pchilik ekin ekiladigan yerlarda azot tanqisligi rо‘y beradi. Shunga kо‘ra yerga solinadigan azotli о‘g‘itning miqdorini kо‘pchilik maydonlarda oshirishga tо‘g‘ri keladi. Bunda tuproqdagi harakatchan azot va tuproqning bu xildagi о‘g‘itdan foydalana olish qobiliyatini hisobga olish kerak. Azotli о‘g‘itlardan о‘z vaqtida kerakli miqdorda foydalanish hosilni kо‘paytiribgina qolmay, balki atrof- muhitni ortiqcha azot birikmalari bilan ifloslanishdan saqlaydi.  
Tuproqdagi azot miqdori normadagidan ortib ketsa, о‘simlikning vegetativ organlarining generativ organlariga nisbatan rivojlanishini tezlashtirib yuboradi.
Tuproqdagi ortiqcha azot asosan nitratlar shaklida tо‘planadi. Nitratlar tuproqqa singmay, tezda yuvilib ketishi yoki gaz holatida tuproqdan atmosferaga uchib yо‘qotilishi mumkin (63-jadval).
                            


   63-jadval
Tabiatdagi azotning bir yillik balansi

	Azot birikmasining hosil bо‘lish manbai
	Mlnt
N
	Sarflanishi
	Mlnt
N

	Tuproqdagi biologik fiksatsiya
	30
	Denitrifikatsiya:
	

	Dukkakli о‘simliklar
	14
	Tuproqda
	43

	Dengiz fiksatsiyasi
	10
	Dengizda
	40

	Sanoatdagi fiksatsiya
	30
	Yotqiziqlarda
	0,2

	Atmosfera havosidagi fiksatsiya
	7,6
	Yо‘qolishi (hammasi bо‘lib)
	83,2

	Boshqa yо‘llar bilan hosil bо‘lishi
	0,2
	
	

	Azotning tо‘planishi (hammasi bо‘lib)
	91,8
	Qolgani (hammasi bо‘lib)
	8,6



	Shuni ham aytib о‘tish lozimki, mineral о‘g‘itlar miqdorini uzluksiz oshirib borish yо‘li bilan hosilni oshirib bо‘lmaydi. Ortiqcha normada berilgan о‘g‘itlar atrof-muhitni ifloslanishi va ichimlik suv manbalarida nitrat miqdorining keskin oshib ketishiga sabab bо‘ladi. Suv manbalarida nitrat miqdorining 40-45 mglga yetishi kishilarda turli xil kasalliklarni kelib chiqishi va suvdagi jonivorlarning zaharlanishiga sabab bо‘ladi. Nitratlar zaharli bо‘lmasada, ular ichakka о‘tgandan keyinichak bakteriyalari ta’sirida nitritlarga aylanib, qondagi gemoglabin bilan birikib, uni metgemoglobinga aylantiradi. Metgemoglobin  esa о‘z navbatida qonning organizmni kislorod bilan ta’minlash faoliyatiga salbiy ta’sir kо‘rsatadi va zaharlaydi.
	Amaliyotda о‘g‘it sifatida nitrat formadagi azotli о‘g‘itlardan tashqari ammiak formadagi birikmalari ham ishlatiladi. Bular ham tuproqni va atrof-muhitni ifloslantirishi mumkin. Ayniqsa, ionlashgan ammiakning 1 litr suvdagi miqdori 0,02-5 mg dan ortiq bо‘lishi о‘ta zaharli hisoblanadi. Biroq haroratning kо‘tarilishi bilan ionlashgan ammiakning zaharli kuchi о‘n martagacha (0,2 mgl) kamayib ketadi. Ammoniyli birikma shaklidagi azotning asosiy manbai chorvachilik, parrandachilik fermalari chiqindilari va yirik shaharlarning tashlandiqlaridir. Bu chiqindilar tushadigan havzalar atrofidagi tuproqlarda N-NO3 ning miqdori 400 mgkg, N-NH4 ning miqdori 2200 mgkg ga qadar borishi mumkin.
	Bulardan tashqari azotni nazorat qilish qiyin bо‘lgan manbalaridan biri sanoat chiqindilaridir. Sanoat korxonalaridan atmosferaga chiqarilib yuboradigan azot oksidlarining miqdori har yili ishlab chiqarilayotgan azotli о‘g‘itning yarmini tashkil qiladi. Faqat yog‘in-sochin suvlari bilan har yili tuproqqa gektar boshiga о‘rtacha 10-15 kgazottushadi.
	Azotli о‘g‘itlardan foydalanishda: 1) Tuproq, suv va havodagi azotni yerda tо‘planishini inobatga olish kerak, 2) Ekinlar о‘zlashtiradigan, lekin tuproqdan sekin yuviladigan azot birikmalarini ishlatish, 3) Ekin maydonlariga mineral о‘g‘it berish bilan almashtirib ekishnib bog‘lab olib borish, 4) Turli tuproqlarda о‘simlik kasalligi va zararkunandalarning kо‘payib ketish sabablarini aniqlash, 5) Azotli о‘g‘itni kam tо‘playdigan mevali va boshoqli ekinlar ekilgan yerlarga berish, 6) Ekin maydonlariga biologik azotni kо‘paytirish yо‘lini ishlab chiqishn ijori yetish kerak.

Fosforli о‘g‘itlarning ekologik sharoitga ta’siri
	Fosforli о‘g‘itlar qishloq xо‘jaligida keng foydalaniladigan о‘g‘itlardan biri hisoblanadi. Ular superfosfat, qо‘sh super fosfat hamda murakkab о‘g‘itlar: ammofos, diammofos, nitroammoska, karboammofoska kо‘rinishida bо‘lib, о‘simliklar tomoni dantez о‘zlashtiriladi.
	Fosforbiogenel element hisoblanib, organizmning unga bо‘lgan talabi azotga nisbatan 10 barobar kam bо‘lsada, о‘simliklarning kо‘payishi, massa hosil qilishi va energiya almashinishida muhim rol о‘ynaydi.
	Fosforazot singari eng muhim hayotiy elementdir. Fosfor nukleoproteidlar, fosfatidlar, fitin, qandli fosfatlar va boshqa birikmalar tarkibiga kiradi. Fosfor asosan о‘simlikning о‘sish nuqtalari va donlarida kо‘proq tо‘planadi, ildiz va poyalarida uning miqdori unchalik kо‘p bо‘lmaydi. О‘simliklarning turi va talabiga qarab, har gektar yerdan normal hosil olish uchun sarf bо‘ladigan fosfor 15 kgdan 50 kg gacha va undan kо‘proq bо‘lishi kerak.
	Biologik yо‘l bilan tо‘plangan fosforning uchdan ikki qismini qishloq xо‘jalik mahsulotlari sifatida odam iste’mol qilib, tuproqqa uchdan bir qismi qaytadi.
	Fosfor muammosi uning tabiiy zapaslarining tugab borayotganligi bilan bog‘liqdir. Ma’lumki, tuproqqa solinadigan mineral о‘g‘itlarning bir-biriga nisbati (N; P;K) - 1;1;1 dan 1;2;2,5 gacha bо‘lishi kerak. Agar azotning fosforga nisbati birdan past bо‘lsa, u vaqtda qishloq xо‘jalik mahsulotlarida azotning qayta tiklangan birikmalarining miqdori ortib, uning konsentratsiyasi zaharli darajagacha yetishi mumkin. Shuning uchun N,R,K elementlarining mineral о‘g‘it hamda oziq moddalari tarkibidagi nisbati bir biriga tо‘g‘ri kelishi juda katta ahamiyatga ega. Fosfor elementining azot singari biologik manbai bо‘lmagani uchun, uni hamisha tuproqqa mineral о‘g‘it sifatida solinib, yetishmagan qismi tо‘ldirib boriladi.
	Fosforli о‘g‘itlarning foydali koeffitsiyenti azotnikiga qaraganda deyarli ikki barobar kamdir. Fosforli о‘g‘itlar tarkibidagi fosfor, tuproqdagi kalsiy, magniy, temir va ammoniy elementlari bilan tezda birikib, suvda yomon eriydigan fosfatlarni hosil qiladi. Bundan tashqari fosfor tuproqning mineral va organik qismi orqali kimyoviy singdirilishi mumkin. Fosforga xos bо‘lgan bu xususiyatga asosan fosforli о‘g‘itni tuproqdagi yetishmaydigan miqdoriga nisbatan bir necha bor ortiq solish kerak bо‘ladi. Shu bilan birga fosforli о‘g‘itni yerga solish normasini belgilashda uning tuproqdagi harakatchan formadagi miqdorini ham hisobga olish kerak bо‘ladi.
	Fosforli о‘g‘itlar odatda о‘simlik ildizlariga yaqinroq qilib solinadi. Amerikalik olimlarning hisoblariga qaraganda yem-xashak tayyorlash uchun sarflangan 10 qism fosforning bir qismini odam oziq mahsulotlari bilan iste’mol qilsa va uch qismi tuproqda singib qolsa, qolgan olti qism chiqindi va suv orqali suv havzalariga yuvilib ketadi. Shuning uchun odamlar zich joylashgan va chorva molar tо‘plangan yerlar fosfor bilan ifloslantiriladigan asosiy manba hisoblanadi.
	Fosforli birikmalar suvda yomon erishiga qaramay, ularning asosiy geo kimyoviy  aylanma harakati kо‘llar, daryolar, dengizlar va okeanlar orqali rо‘y beradi. Hisoblarga qaraganda, hozir har yili 4 mln t ga yaqin fosfor yerdan okeanlarga yuvilib chiqib ketadi. Shu bilan birga turli dengiz hayvonlari-baliqlar, molyuskalar, suvо‘tlarini dengizlardan quruqlikka chiqarilishi, quruqlikda dengiz mahsulotlarini kо‘p ishlatilishi bir qism fosforning dengizdan quruqlikka kо‘chishiga, ba’zi yerlarda fosfor miqdorini normadan ortib ketishiga olib kelyapti. Tuproq va suv havzalarini yana bir ifloslantiruvchi manba fosfor organik birikmalarning biotsidlar sifatida kо‘plab qо‘llanilishidir.
	Atrof-muhitni ifloslantiruvchi birikmalardan yana biri, u ham bо‘lsa detergentlardir. Detergentlarga yuvish (tozalash) mahsulotlari kiradi. Detergentlar orqali atrof-muhitga har yili 5 mln t ga yaqin fosfor tushadi. Bu muhitga tushadigan zaharli fosforning 46% ini tashkil qiladi. Detergentlar neft distillyatsiyasi mahsulotidir. Mahsulot olishda dastlab ular fermentlar ta’sirida parchalanmay, tozalash inshootlari orqali osongina о‘tib tuproq va suvlarni ifloslantiradi.
	Bundan tashqari fosforli о‘g‘itlar bilan toksik elementlar tuproqqa tushadi. Mis, kobalt, nikel, selenlardan tashqari toksik birikmalardan ftor ham bо‘ladi. Tuproqda qolgan fosfor, kalsiy, alyuminiy va temir bilan bog‘lanadi. Yerga berilgan fosforli о‘g‘itning 34% i transport bilan tashish va saqlash jarayonida, 26% I tuproqdan yuvilib ketsa va eroziya jarayonida yо‘qoladi.
	Fosforli о‘g‘itlardan foydalanilganda ularning xom-ashyo birikmalari, tuproqning og‘ir metallar va toksikantlar bilan ifloslanish darajasi, о‘g‘itni yerga berilganda ekologik yomon oqibatlarga olib kelmaslik yо‘llarini bilish shart.
	О‘simliklarning о‘sishi, rivojlanishi va hosildorligi uchun fosforning ham ahamiyati kattadir. Turli tuproqlarda 150, 180, 200 kg azot va 50, 100, 150, 200 kg fosfor о‘g‘iti ishlatilgan. Superfosfat solingan tuproq tarkibida harakatchan fosfor miqdori bahorda kо‘p bо‘lib, keyinchalik g‘о‘zani о‘zlashtirishi tufayli uning miqdori kamayadi. Fosforning me’yori gektariga 150-200 kg bо‘lgan taqdirda о‘simlik yaxshi rivojlanadi, hosil gektariga 34,4-34,8 s ni tashkil qiladi (Majidov, Zokirov,1991).
	Tuproqdagi azotli, fosforli va kaliyli о‘g‘itlarning nisbatini о‘zgartirib turish kerak, aksincha tuproqda ortiqcha moddalar tо‘planadi va shu yerda о‘sadigan о‘simliklarga salbiy ta’sir qilishi ham mumkin. Shuning uchun ham ma’lum tadbirlar kо‘riladi. Ya’ni tuproqda yig‘ilgan fosfordan biologik usul bilan foydalanishda, yerga oraliq ekinlari ekiladi, ularni kо‘k о‘g‘it sifatida haydab yuboriladi. Oraliq ekinlar ichida ildizidan nordon moddalar chiqarib, tuproqdagi eruvchi fosfatlarni eritib, g‘о‘za va boshqa о‘simliklar о‘zlashtirishi mumkin holga keltiriladi. Oraliq о‘simliklarga  javdar va raps kabilar kirib, ular tanlab olinadi. Raps oraliq о‘simligi sifatida ekilib, gektaridan 20-30 sdan hosil olinganda, shu о‘simlik о‘zi bilan 25 kg dan ortiq kalsiyni tuproqdan olib ketadi. Undan tashqari raps tuproqda juda ham kо‘p ildiz qoldiradi. Uning ildizlari chirib, tuproqni organik birikmalar bilan boyitadi.
	Oraliq ekinlari ekilgan yerda paxta yetishtirilsa, fosforli о‘g‘it bermasa yoki kamroq bersa ham bо‘ladi. Tuproqdagi fosforni yaxshi eritadigan oraliq ekinlariga о‘t bilan shabdor qо‘shib ekilsa, yaxshi natija beradi. Ular ekilgan yerga paxta ekilsa, uning hosili 4,6 s ga yuqori bо‘lib, vilt bilan kasallanish 30-40% ga kamayadi.

Kaliyli о‘g‘itlarning ekologik sharoitga ta’siri
	Kaliy elementi ham azot va fosfor singari eng zarur oziq moddasi hisoblanadi. U о‘simlik organizmida turli hayotiy vazifalarni bajaradi-fotosintezning normal ketishiga, barglarda uglevodlarni о‘simliklarning boshqa organlariga oqib о‘tishiga yordam beradi, bir qancha fermentlarning aktivligini oshiradi, protoplazma kolloidlarining gidrofillik darajasini kuchaytirib, hujayralarning turgorlik holatini saqlash uchun osmotik konsentratsiyasini bir me’yorda tutib turishiga yordam beradi. О‘simlik tarkibida kaliyning miqdori 0,01% dan 2-3% gacha boradi.
	Kaliy elementini о‘simliklar rivojlanishining birinchi davrida (gullagunga qadar) kо‘pishlatib, ikkinchi davrida unga nisbatan talabi qariyib ikki barobar kamayadi.
	Kaliy kо‘pchilik tuproqlarda yetarli miqdorda bо‘lib, о‘simliklar uni kaliyioni shaklida о‘zlashtiradi. О‘simliklarda kaliy kolloidlarning bо‘kishi uchun imkoniyat yaratadi va hujayralarning turgor holatini saqlab turadi. Kaliy yetishmasa о‘simliklar sо‘lib qoladi, haddan tashqari kо‘p bо‘lganda esa, hujayra shirasining osmotik bosimi ortib ketadi. 
	Kaliyli о‘g‘itlardan eng kо‘p tarqalganlari: kaliyxloridi, kaliysulfati, kaliyning tabiiy xomashyo tuzlari (silvinit va boshq.) kiradi. Kaliyli о‘g‘itlar tarkibida xlor, natriy kabi elementlar bо‘ladi. Agar kaliyli о‘g‘itlar muntazam yerga berilganda, tuproqda  xlor, natriyning tо‘planishi va hosildorlikni kamayishi kuzatiladi. О‘g‘itda xlor miqdori kо‘paytirilsa, g‘alla ekinlari somonida xlor miqdori 4-5 martaga kо‘payadi.
	Kaliy о‘g‘itlarida og‘ir metallarning bо‘lishi juda xavfli hisoblanadi. Ular (Cd, Hg, Pb, Sr, Al) tirik organizmlar tanasida tо‘planadi va tuproqdan yerosti suvlariga о‘tadi (64- jadval).
	Kaliy tuzlarining ortiqchasi о‘simliklar tanasida tо‘planadi va yomon oqibatlarga olib keladi, о‘g‘itlarda K, Naning bir-biriga nisbati K:N5:1 bо‘lishi va yem-xashaklarda kaliy miqdori 0,03-0,10 %i hayvonlar talabini qondiradi. Yem-xashakda K2O miqdori 2,5-3,0% dan, Na miqdori esa 0,25% dan ortmasligi kerak. О‘tlarda magniy miqdori 0,13-0,15% gacha kamaysa, hayvonlar gipomagneziya kasalligiga uchraydi. Hayvonlarning normal rivojlanishi uchun ularni 1 kg massasiga ozuqa orqali 12-15 mg Mg о‘tishi kerak.
64-jadval
Zararli elementlarning kaliy о‘g‘itlardagi miqdori, mgkg
	
О‘g‘itlar
	
 Pb
	
Cd
	
Al
	
 Hg
	
 Cr


	KCl
	6,5
	0,2-0,3
	1,3-7,7
	  -
	  -

	K2SO4
	12,0
	  1,00
	  0,2
	  0,075
	0,250

	Kaliy tuzi
	 4,0
	 0,09
	  2,6
	   -  
	  -

	40%li kaliy tuzi
	  4,5
	  0,16
	  4,1
	  -   
	  -



	Kaliyning muhitdan yо‘qolishiga tuproq suv rejimi, fizikaviy tuzilishi, gumusning miqdori, tuproqda kaliy zahirasi kabi omillar sabab bо‘ladi.
	Organik-mineral о‘g‘itlarning tuproq va о‘simliklarga ta’siri  har xildir. Yerga berilgan mineral о‘g‘itlarni о‘simliklar (agar yetarli darajada namlik bо‘lsa) tezlikda qabul qilishni boshlaydi. Organik о‘g‘itlar asta-sekin qabul qilinadi, organik moddalar mineralizatsiyalanishi bilan ulardan foydalanish, ularning о‘simliklar tanasiga о‘tishi tezlashadi. Organik о‘g‘itlarni mineral о‘g‘itlar bilan birgalikda qо‘llash, ularni alohida-alohida qо‘llashga qaraganda yuqori samara beradi.  Yuqori agrotexnika hamda biologik usullardan foydalanish, tuproqning  unumdorligini oshiradi hamda olingan qishloq xо‘jalik mahsulotini ekologik zararsiz qilib yetishtirish imkonini yaratadi.
	О‘simliklar uchun mineral ozuqalar ichida azot va fosfordan keyin kaliy ham katta ahamiyatga egadir. Kо‘p yillik qishloq xо‘jalik tajribalaridan ma’lumki, bir tonna paxta hosili olish uchun 30 kg dan 80 kg gacha kaliyishlatish kerak. Agar о‘rtacha paxta hosili gektaridan 30-35 s ni tashkil etsa, shu hosilni  yetishtirish  uchun 200 kg gacha kaliy о‘g‘iti berish kerak. Azot, fosfor va kaliy bilan о‘g‘itlangan maydonda о‘simliklar о‘zida 124 kg atrofida kaliy tо‘playdi. I.I.Madraimovning tajribalari kо‘rsatishicha, 3 yil davomida о‘stirilgan beda har gektar yerdan xashagi bilan 800-900 kg gacha kaliyni tuproqdan olgan. Makkajо‘xori donining hosili gektariga 60 s, kо‘k poya massasi 700 s bо‘lganda tuproqdan 150-180 kg kaliy chiqib ketgan.
	Tabiiy bо‘z va о‘tloq tuproqlar (haydalma qatlamida) 1 ga maydonida kaliyning umumiy miqdori 150 kg dan 450 kg gacha bо‘ladi. Tuproqda tabiiy kaliy kam bо‘lganda gektariga 100-120 kg kaliy berish kerak. Tuproqda kaliy yetishmagan vaqtda paxta chigitining vazni yengil va sifatsiz, moy miqdori kam bо‘ladi.
	О‘simliklarning normal о‘sib, rivojlanishi va yaxshi hosil berishi uchun qishloq xо‘jaligida yerga azot, fosfor, kaliy kabi о‘g‘itlar bilan bir qatorda turli mikro elementlar ham keng ishlatiladi. Masalan, g‘о‘zaning yaxshi rivojlanishi uchun 1kg tuproqda mis 0,4-0,8 mg, rux 1,5-2,5, marganets 80-100, bor 0,8-1,2, molibden 0,20 mg bо‘lishi kerak. Ulardan tashqari kobalt (2 g/ga), kaliy, oltingugurt (2-20 kg/ga), temir, kremniy, natriy kabi kimyoviy elementlar qatorida xlor, sulfat, magniy ham zarurdir. Lekin ekologik jihatdan har birkimyoviy elementning foydali miqdori ishlatilishi kerak, aks holda ular tuproqda ortiqcha bо‘lib, tirik organizmlarga zahar modda sifatida salbiy ta’sirqiladi.
	Biz yuqorida nomlarini qayd qilgan mikro elementlar (qо‘rg‘oshin, rux, mis, molibden, bor, kobalt, marganets, simob, temir, kadmiy, vannadiy, rubidiy, yod, ftor kabi elementlar) va ularning birikmalari ma’lum miqdori biologik jihatdan foydali bо‘lsa, ekologik nuqtai nazardan zaharlovchi og‘ir metallar guruhiga kiradi. Ularning konsentratsiyasi tuproq-о‘simlik-hayvonlar tanasida ortib ketsa, zahar sifatida ta’sirqiladi.
	Qishloq xо‘jaligida tuproqning biologik xususiyatlarini yaxshilash, uning unumdorligini oshirish maqsadida ekinmay donlariga kо‘plab organik о‘g‘it ishlatiladi. Organik о‘g‘it tarkibida о‘simlik uchun zarur bо‘lgan makro va mikro elementlar bо‘ladi. Masalan, 1 t quruq gо‘ng tarkibida azot-20kg, fosfor-10kg, kaliy-24, kalsiy-29, magniy-6, oltingugurt -4kg, bor-25g, marganets-230g, mis-20g,rux-100g, molibden-2g, yod-0,4 gbо‘ladi.
	Agar tuproqqa 20-30 tga quruq gо‘ng solinsa, u bilan birga 400-650 kg azot, 200-300 kg fosfor va kо‘p miqdorda kaliy hamda turli mikro elementlar tushadi. Ekin maydonlarda mineral о‘g‘itlar miqdorini kamaytirib, organik о‘g‘itlardan kо‘proq foydalanib, almashtirib ekishni keng qо‘llash yо‘li bilan tuproqning ekologik holatini yaxshilash hozirgi kunning dolzarb vazifasidir.
Kalsiyning ekologik sharoitga ta’siri
	Kalsiy yer pо‘stlog‘ining tuzilishida ishtirok etadi. Ayniqsa ,ohakli tog‘ jinslari kalsiyga boy bо‘ladi, ular tarkibidagi CaCO3 (marmar, bо‘r) miqdori 99% gacha yetadi. Gipsda (CaSO4.2H2O), dolomitda CaMg(CO3)2hamda mergelda kalsiy kо‘p bо‘ladi. Tarkibida Ca3(PO4)2 bо‘lgan apatit juda muhim mineral hisoblanadi. О‘simliklar gips va ohakli tog‘ jinslari tarkibidagi kalsiyni, shuningdek, tuproq  kolloidlarining almashinuvchi kalsiysini oson о‘zlashtiradi. Bulardan tashqari tuproqda fosfor, kremniy va organik kislotalarning kalsiyli tuzlari bо‘ladi. Tuproqdagi kalsiy miqdori 3% dan ortiq bо‘lsa, ular kalsiyga boy tuproqlar hisoblanadi. Buhildagi tuproqlar xlorid yoki sirka kislotalari ta’sirida “qaynab chiqadi”. Tuproqning kolloid kompleksida Sa kolloid zarrachalari tomonidan о‘zlashtirilgan ionlar shaklida bо‘ladi. HvaOH- erkin ionlar soni, ya’ni tuproq eritmasining reaksiyasi kolloidlarning kalsiy bilan tо‘yinish darajasiga bog‘liq bо‘ladi. Shunday qilib Ca tuproqning ekologik xossalarini aniqlashda katta ahamiyatga ega bо‘ladi. Gumid iqlimda yuvilish kuchli darajada bо‘lganligi uchun kalsiy kam bо‘lgan tuproqlar ustunlik qiladi,  arid iqlimda esa buning aksi kuzatiladi ya’ni tuproq kalsiyga boy bо‘ladi. 
	О‘simliklar kalsiyni о‘zlashtirib, uni yuvilib ketishdan saqlaydi, ular nobud bо‘lgandan keyin esa kalsiy yana tuproqqa qaytib tushadi. Kalsiyning bunday aylanib yurishida ildizi tuproqqa chuqur kirib  boradigan о‘simliklar, shuningdek daraxtlar, ayniqsa ,katta ahamiyatga ega bо‘ladi. О‘t о‘simliklaridan Ca ni tо‘plashi bо‘yicha dukkakdoshlarni kо‘rsatish mumkin, ular Sa ni tuproqni chuqur qatlamlaridan о‘zlashtiradi, nobud bо‘lganida esa tuproqni yuza qatlamini yana kalsiyga boyitadi.
	Kalsiy kо‘p jihatdan tuproqning fizik va kimyoviy xossalariga, ya’ni shu bilan о‘simliklarga bilvosita ta’sirkо‘rsatadi. Yerga kalsiy solinsa (ohaklash), vodorod va alyuminiy ionlarining zararli ta’sirini kamaytiradi, bu esa chirindi mavjud bо‘lgan sharoitda tuproqning mustahkam donador strukturasini hosil qiladi, natijada tuproqning suv, havo hamda issiqlik rejimi yaxshilanadi, unumdorligi ortadi. Bundan tashqari, kalsiy tuzlari temir va alyuminiyning qiyin eriydigan fosfatlari bilan almashinuv reaksiyasiga kirishib, ularni eruvchan holatga, ya’ni о‘simliklar foydalanishi uchun qulay shaklga о‘tkazadi. Kislotalarni neytrallovchi CaCO3 bilan boy  bо‘lgan tuproqlar neytral yoki kuchsiz  ishqoriy reaksiyaga ega bо‘ladi. Lekin Ca miqdorining ortishi tuproqning ishqoriyligini yanada kuchaytirmaydi. Chunki pH tuproq tarkibidagi karbonatlar yig‘indisiga bog‘liq bо‘lmaydi. Tuproqning neytral reaksiyasi tuproq mikro organizmlari uchun qulay sharoit yaratadi va tuproqning kо‘p xossalarida о‘z aksini topadi. Odatda, ohakli tuproqlar har doim quruq va issiqroq bо‘ladi.
	Ohaklanishning muhim elementi hisoblangan Ca moddalar almashinuvida ichki hujayralarga ta’sir kо‘rsatadi. U ayniqsa zararli tuzlarni neytrallaydi va ularning zaharli ta’sirini tо‘xtatadi. Ba’zi turlarda hujayra shirasida Sakeragidan ortiqcha bо‘lishi kaliy elementi о‘zlashtirilishini tormozlaydi va ba’zi fiziologik protsesslarni zararli ta’sir etishiga sabab bо‘ladi.
	Tuproqda kalsiy bо‘lishi munosabatiga qarab, odatda, о‘simlik turlari quyidagi gruppalarga bо‘linadi: 1) doim kalsiy talab, ya’ni normal rivojlanishi uchun ohakka boy substratga muhtoj turlar; 2) kalsifillar -“ohaksevar”, ya’ni ohakli tuproqlarda yaxshi о‘sadigan turlar; 3) kalsifoblar – ohakdan qochuvchilar, kalsiyning ortiqcha bо‘lishi bular uchun zararlidir (masalan, sfagnummoxi); 4) kalsiyga befarq bо‘lgan turlar.
	Kalsiy tuproqning kо‘p xossalariga bog‘liq bо‘ladi. Agar mazkur tuproq kalsiy kam bо‘ladigan tuproq xossalariga ega bо‘lsa, u vaqtda bu xildagi tuproqlar kalsifitlar uchun ham yaroqli bо‘lishi mumkin. Bizningcha, bu holda о‘simliklarga tuproqning kimyoviy xossalari qanchalik ta’sir kо‘rsatsa, fizik xossalari ham shunchalik ta’sir kо‘rsatadi.
	Shunday qilib, kalsifillik va kalsifoblik masalasi juda  murakkab bо‘lib, uni barcha turdagi о‘simliklar uchun bir tomonlama hal qilish mumkin.
	Magniy ham, kalsiy kabi, yer qobig‘ida va kо‘pgina tog‘ jinslari tarkibida kо‘p miqdorda uchraydi. Serpentin haqiqiy magniy jinsi hisoblanadi. Tuproqda magniy karbonatlar (dolomit) shaklida, silikatlar (avgit, olivin), sulfatlar, xloridlar tarkibida bо‘ladi. Xlorofill molekulasining tarkibiy qismi sifatida magniyfotosin tez protsessida ishtirok etadi, bundan tashqari, u kolloidlarning bо‘kishini regulyatsiyalanishiga ta’sir kо‘rsatadi. Magniy yetishmasligi mexaniy tarkibi yengil bо‘lgan kislotali tuproqlarda kuzatiladi. О‘sishning susayishi va eski burglar tomirida xloroz paydo bо‘lishi magniy yetishmasligi belgilaridir.
Mineral va organik о‘g‘itlarni birgalikda qо‘llashning ekologik mohiyati
	Qishloq xо‘jaligini jadallashtirish va yerdan yuqori hosil olish uchun yildan-yilga kо‘plab mineral va organik о‘g‘itlar ishlatilmoqda. Shu bilan bir qatorda qishloq xо‘jalikda yangi uslublar, progressiv texnologiya, yuqori hosil beruvchi navlar joriy . Lekin kо‘plab mineral о‘g‘itlardan va turli texnologiyadan foydalanish natijasida tuproqqa antropogen og‘irlik tushirib, tuproqning biologik va ekologik holatlarini о‘zgarishiga sabab bо‘lmoqda. Yerga me’yorida berilgan mineral va organik о‘g‘itlar tuproqning oziqalik hamda agrokimyoviy holatini oshirgan, ekinlar mahsuloti  yuqori bо‘lgan, tuproqda turli foydali mikro organizmlar (ammoniy, nitrat, denitrit va sellyulozani parchalovchilar)ning miqdori kо‘paygan, tuproqning fermentlik faoliyati oshgan.
	Yerga yuqori miqdorda mineral о‘g‘it berish juda kо‘p salbiy ekologik voqeliklarni keltirib chiqaradi, ya’ni tuproqda azotning natriyli birikmalari ortib ketadi. Nitrat ekinlarning hosili (ayniqsa, kartoshka, piyoz, sabzi, bodring, pomidorlar)da kо‘p miqdorda tо‘planadi, tuproqning kimyoviy tarkibini buzadi va ayrim kimyoviy elementlarning harakatchan formasi hosilda tо‘planishiga sabab bо‘lib, tuproqning umumiy ekologik holatini buzadi, mahsulot ekologik zaharli bо‘ladi.
	Undan tashqari yerga yuqori miqdorda о‘g‘it berish natijasida yana qо‘shimcha salbiy ekologik holatlar yuzaga keladi. Jumladan, ekinzordagi о‘simliklarning poyasi nimjon bо‘lib, tanasi poyasini kо‘tara olmasdan yotib qoladi, bu holda ekinzorning hosili past, ikkinchi tomondan tuproqda turli tuzlar miqdori ortib ketadi. Uchinchidan, mikroorganizmlar qabul qilib tо‘playdigan molekulyar azot, organik azot birikmasiga aylanishga ulgurmasdan, atmosferaga qaytib chiqib ketadi. Demak, yerga doim kо‘plab mineral о‘g‘it berish natijasida tuproqda bо‘lib о‘tadigan mikro biologik  jarayonlar va о‘simliklarning oziqlanish rejimi buziladi, tuproq unumdorligi pasayadi, ekinlardan kam hosil olinadi. Lekin mineral va organik о‘g‘it birgalikda qо‘llanilganda tuproqda mikro organizmlar yaxshi rivojlanadi va ularning faoliyati kuchayadi. Shuning uchun ham tuproqning agrokimyoviy holatlari va uning bio ekologik faoliyatini birlikda qaramoq kerak.
	Shunday qilib, ekin maydonlaridan olinadigan hosil tuproqning biologik holati, unumdorligi, о‘simlik navining xususiyatlari, ma’lum tuproq sharoiti, navning ekologik moslashishi hamda tuproqda о‘tadigan mikro biologik jarayonlarga bog‘liqdir.
	Olimlarning kо‘pyillar davomida olib borgan tadqiqot ishlari natijalarining kо‘rsatishicha, chimli kulrang tuproqli yerlarni gektariga 180 kg azot, 180 kg fosfor, 180 kg kaliy va 60 t gо‘ng berilgan. Lekin yuqori miqdordagi mineral о‘g‘it berilgan yerga ekilgan kartoshka hosili juda oz miqdorda oshgan, undan tashqari kartoshkaning sifati yomonlashgan, uning tarkibida kraxmal miqdori kamayib, oqsil miqdori ortgan, hosil ekologik foydali bо‘lmagan.
	Yuqori miqdordagi mineral о‘g‘itlar qо‘llash, tuproqdagi mikro biologik jarayonlarni buzilishiga, organik о‘g‘itlarning mohiyatini pasayib ketishiga olib kelgan. Masalan, uzoq yillar mobaynida qand lavlagi ekilgan yerning 1 gektariga azot 240 kg, fosfor 300 va kaliy 360 kg miqdorida о‘g‘it (jami 900 kgga) berilganda nitrifikator bakteriyalar miqdori 1,5 barobar, denitrofikatorlar 10, ammonifikator 13 va sellyuloza parchalovchi mikroorganizmlar 7 marta kamayib, zamburug‘lar soni 2 martaortgan. Markaziy qora tuproq mintaqasi yerlariga g‘alla va lavlagi almashtirib ekish jarayonida gektariga mineral о‘g‘it 150 kgdan (azot 45, fosfor 60, kaliy 45 ) 450 kg gacha (azot 135 kg, fosfor 180, kaliy 135 kg) ishlatilgan. Buning natijasida tuproqda  mikroorganizmlarning umumiy miqdori ortgan. Tuproqning ekologik holati yaxshilangan.
	Kо‘p miqdordagi mineral va organik о‘g‘itlar birgalikda yoki alohida-alohida qо‘llanilganda ham kam foyda bergan, hosil kam, uning ustiga kartoshkaning sifatipast, tarkibida protein va azotning nitrat formasi kо‘p, kraxmalning miqdori kam bо‘lgan. Natijada kartoshkaning zarrachaligi pasayib, u tezda qorayib qoladigan va ta’mi, mazaliligi yomonlashgan (Mineyev, Rempe,1990). Arpa ekilgan yerlarga organik-mineral о‘g‘it birgalikda berilganda  ammonifikator bakteriyalarning  miqdori 3-20 marta, denitrifikatorlar 2-10, nitrifikator bakteriyalar miqdori esa 1,7-2,8 barobar ortgan. О‘g‘it miqdori azot 60 kg, kaliy 60, fosfor 60 kg, gо‘ng gektariga 40 tonna bо‘lganda arpadan eng yuqori hosil olingan. Arpada oqsilning miqdori 1,4-3,4% gacha oshgan. 
	Organik va mineral о‘g‘itlarni birgalikda qо‘llash jarayonida azotning foydalilik koeffitsiyenti 4-5% ga ortadi, uning  gazsimon formada yо‘qolishi 14-16% ga kamayadi, tuproqning azotni ushlab qolish qobiliyati esa kuchayadi va organik azotning о‘simlikka о‘tishi tezlashadi.  Tuproqdagi bu ijobiy jarayonlar, uning bio ekologik xususiyatlarini yaxshilanganligidan dalolat beradi. Yer unumdor, olingan hosil esa ekologik toza bо‘ladi.
	Keyingi yillarda О‘zbekistonning kimyogar olimlari oddiy mashina-uskunalar yordamida organik chiqindilardan hidsiz, begona о‘tlarning urug‘i qolmagan, qishloq xо‘jalik ekinlari uchun zarur bо‘lgan mikro elementlarga boy, kо‘pchigan va sochilib ketadigan modda – biogumus о‘g‘itini  kashf  etishdi. Organik chiqindidan olingan bu biogumus о‘g‘it tarkibida 5% azot, 4% gacha fosfor, 4,5% gacha kaliy va 50% gacha organik modda va 27% gacha gumus bor. Foydali moddalarga boy bu о‘g‘it “sof” gо‘ngdan ham ustundir. Sababi gо‘ngda organik chiqindi tо‘la chirib yetmagan va ikkinchi tomondan uning tarkibida begona о‘tlarning ming-minglab urug‘i bо‘lib, ular ekinzorlarni begona о‘tlar bilan ifloslaydi. Biogumus о‘g‘iti esa chirigan, begona о‘simliklar urug‘isiz va yerga berilganda tuproqda mikro biologik jarayonlar  yaxshi о‘tadi, о‘g‘itdagi moddalar esa о‘simliklar tomonidan tez о‘zlashtiriladi. Olingan hosil esa ekologik toza va zararsiz bо‘ladi.
	1995- yilgi ma’lumotlarga kо‘ra, Faqat О‘zbekistonda 50 dan ortiq parrandachilik fabrikasi, 26 ta chо‘chqachilik fermasi, 29 ta yirik sanoat chorvachilik majmui, 116 ta bо‘rdoqichilik korxonalari, minglab fermalar bо‘lgan. Ularda ming-ming tonnalab organik chiqindi tо‘plangan Ularni ishlab chiqarish texnologiyasini joriy etilsa ishlov, faqat Toshkent, Andijon viloyatlari va Qoraqalpog‘istonda hozirgi kunning о‘zida 5 mln tonna biogumus о‘g‘iti olish mumkin.
	Respublika miqyosida biogumus о‘g‘iti tayyorlanib, ekin maydonlarida qо‘llanilsa, tuproqni zaharli moddalardan toza saqlab, uning fizikaviy, kimyoviy va bio ekologik xislatlarini tiklab, olingan hosilning ekologik toza bо‘lishi bilan bir qatorda atrof-muhit (suv, tuproq, havo) ning organik chiqindilar bilan ifloslanishini oldini olgan bо‘lamiz.


Atrof muhitni о‘g‘itlar bilan ifloslanishini oldini olish chora-tadbirlari
	Insonlar uchun kerakli bо‘lgan oziq-ovqat mahsulotlarini kо‘payishi, qoramollar uchun yem-xashak mahsulotlarining sifatini yaxshilanishi va umuman qishloq xо‘jalik rentabelligini ortishida agrokimyoviy vositalarning roli katta.
	Shuni aytish lozimki, agrokimyoviy vositalardan notо‘g‘ri foydalanilsa, ular hosildorlik va atrof-muhitga negativ  ta’sir kо‘rsatadi. Sо‘nggi yillarda bu masalalar bizning mamlakatimizda va chet ellarda muhokama qilinmoqda. Kо‘pgina mamlakat olimlarining diqqati biosfera nima’dan о‘g‘itlar bilan ifloslanishiga qarshi kompleks tadbirlarishlab chiqishga qaratilgan.
	Atrof-muhit masalalari global masshtabda bо‘lib, xalqaro ahamiyatga ega. “Dunyo bо‘yicha beriladigan о‘g‘itlar, agro kimyoviy vositalarning uchdan bir qismi tuproqdan yuvilib ariqlarga, kо‘llarga va nihoyat daryolarga tushishi mumkin. Ariqva kо‘llarda oziq elementlarining, birinchi navbatda fosforli birikmalar, bog‘langan azot va boshqalarning yig‘ilishi natijasida kо‘k-yashil suv о‘tlarining gullashi va organik  moddalarining yig‘ilib suvlarning ifloslanishiga olib keladi”, deb yozadiA.Vinogradskiy.
	Shunga о‘xshash anologik fikrlarni    Gerasimov va M.Budikolar ham bildirdilar. Qishloq xо‘jaligida, о‘rmonchilikda va boshqa xо‘jaliklarda turli ma’dan о‘g‘itlarni va boshqa kimyoviy vositalarni qо‘llash ijobiy ta’siri bilan bir qatorda modda va energiyalarning tabiiy aylanish (sikl) bosqichlarini buzilishiga olib keladi.
	Atrof-muhitni о‘g‘itlar bilan ifloslanishini oldini olishning asosiy chora-tadbirlari, asosiy yо‘llari bizning fikrimizcha quyidagilardir:
	1.О‘g‘itlarni tashish, saqlash va qо‘llashni tashkil qilish;
	2.Almashlab ekishda va alohida ekin turlariga о‘g‘it qо‘llash texnologiyasi qoidalariga rioya qilish;
	3.О‘g‘itlarning kimyoviy, fizikaviy va mexanik xossalarini yaxshilash.

О‘g‘itlarni tashish, saqlash va qо‘llash
	Kо‘pgina tekshirishlar shuni kо‘rsatadiki, tog‘lardan tabiiy fosfatlarni olish natijasida u yerlarda xomashyoning 25% dan 50% gachasi qolib ketadi. Birlamchi va ikkilamchi jarayonlarda (yuvish, maydalash, flotatsiyalash va xkz) rudalarning 30-40% i yо‘qotiladi. Tabiiy fosfatlarni mexanikaviy va kimyoviy ishlov berish natijasida superfosfat, fosfat kislotasi va konsentrlangan о‘g‘itlarga о‘tkaziladi. Buning natijasida fosforning taxminan 5-6% I yо‘qotiladi.
	Tayyor о‘g‘itning yana bir qismi (10-15%) uni tashish, saqlash va tuproqlarga berish vaqtida yо‘qotiladi (Volfkovich,1979). Xomashyo va о‘g‘itlardan ratsional foydalanish hamda tabiiy muhitni toza saqlash quyidagi zanjir asosida borishi kerak: 
Tabiiy resurs–zavod-dala
	О‘g‘itlarni tashishning asosiy kamchiliklardan biri zavodlardan dalagacha yetkazib berishdagi transportirovkadir. Chunki transport tashkilotlari umumiy yо‘nalishlaridagi avto samosvallarda о‘g‘itlarni tashishadi. Bu esa о‘g‘itlarni qisman yо‘qolishiga sabab bо‘ladi. Ma’dan о‘g‘itlarni tashish uchun mо‘ljallangan avtosamovallar yetarli darajada ta’minlanmagan.
	Ma’dan о‘g‘itlarni saqlash borasida ham bir qancha kamchiliklarga yо‘l qо‘yiladi. О‘g‘itlarning miqdori omborxonalar hajmiga mos kelmaydi. О‘g‘itlarning samaradorligini pasayishi ularni qaysi holatda saqlashga ham bog‘liq: omborxonalarda saqlansa 2,55% ni, ochiq joylarda esa 11,1% yо‘qotiladi. 
	R.A.Betextinava V.I.Shapovning (1982) kо‘rsatishicha, о‘g‘itlarni nobud bо‘lish bosqichlari quyidagicha ekan: (bosqichlar bо‘yicha umumiy og‘irlikka nisbatan % miqdorda), yо‘lda 1,4; yuklash tushirishishlari davrida-4,8; omborxonalarda saqlash vaqtida 2,8. Ma’dan о‘g‘itlarni har xil vagonlarda tashish va ularni yuklash vaqtida 100 kgdan 600 kg/ vagon yо‘qotilar ekan.
	Tо‘rt yil davomida olib borilgan tekshiruvlar о‘g‘itlarni yо‘qolishini faktlar asosida kо‘rsatib berdi (65-jadval). 
О‘g‘itlarni yopiq (о‘zi yuklovchi Xopperturi) vagonlarda (Texnologiya instituti kо‘rsatmalari asosida) omborxonalarga tashish natijasida о‘g‘itlarni 1010-1145 kg, vagonda esa 260-300 kg yо‘qotilar ekan. О‘z navbatida omborxonalardan avtotransportga yuklash natijasida esa har 60 tonna о‘g‘itdan 500 kg yо‘qotilar ekan. 


65-jadval
Mineral о‘g‘itlarni tashish va yuklash vaqtidagi
о‘rtacha nobudgarchilik
	
№

	
О‘g‘it turlari
	Texnologiya qо‘llash natijasidagi nobudgarchilik, (%)

	
	
	Qо‘llanilayotgan
	Yangi

	1.
	Granulali superfosfat
	2,05
	  0,70

	2.
	Kaliytuzi
	2,44
	2,08

	3.
	Fosforituni
	2,62
	0,13

	4.
	Karbamid
	-
	0,54



Qoplangan о‘g‘itlarda yо‘qotish 70-184 kg/vagonnitashkilqiladi. Vagonlardanomborxonalargaqoplanmaganholatdaolibkelinganо‘g‘itlarningnobudgarchiligi 187-218 kg/vagonnitashkilqilarekan.
О‘g‘itlarni qо‘llash texnologiyasi
	Mineral о‘g‘itlar nobudgarchiligi alohida ekinlarni almashlab ekishda va о‘g‘itlarni qо‘llash texnologiyasining buzilishi natijasida yuzaga kelishi mumkin. Respublikamizda tuproq-iqlim sharoitlarning xilma-xilligi tuproq xossa xususiyatlari, unumdorligiga, о‘simlikshunoslikning ixtisoslashganligiga hamda yuqori hosilli navlardan foydalanishdan kelib chiqqan holda ilmiy asoslangan о‘g‘it qо‘llashni talab qiladi. Dehqonchilikda о‘g‘itlar meyori va oziq elementlar nisbatlarini tо‘g‘ri belgilash, ularning maqbul formalarini tanlash hamda о‘g‘it qо‘llash vaqti va usullarini bilish muhim ahamiyat kasb etadi. Bularning hammasi qishloq xо‘jaligida о‘simliklarning ozuqa elementlaridan foydalanish koeffitsiyentining oshishiga va ularning atrof muhitni ifloslantirishini kamayishiga olib keladi. Hozirgi davrda о‘g‘it qо‘llash natijasida atrof muhitni ifloslanishi va ularni kamaytirish yо‘llari haqida о‘zimizda va xorijdan yig‘ilgan ma’lumotlar juda kо‘p. Tuproq oziq elementlarining yо‘qolishiga qiyin boshqariluvchi omillardan yog‘in-sochin, tuproqning granulometrik tarkibi ta’sir qiladi (66-jadval).
66-jadval
Oziq elementlarning atmosfera yog‘in-sochinlari ta’sirida о‘rtacha yuvilish miqdori
	Element
	Yuviladigan oziq elementlar miqdori (kg/ga yerga)

	
	Qumoq
	Qumli

	Azot
	1-6
	14-18

	Kaliy
	7
	10-12

	Kalsiy
	50
	70-120

	Magniy
	3-7
	10-15

	Oltingugurt
	14
	25


	Kо‘pincha noqora tuproq zonalari oziq elementlari yuvilishi bо‘yicha potensial darajada deb qaraladi. Chunki bu  tuproqlar yuviluvchan suv rejimi,  ayniqsa bahorda va kuzda hosil yig‘ib olingandan sо‘ng tuproq qatlamlaridagi suv oqimi, solishtirma og‘irligining kattaligi, yengil granulometrik tarkibi bilan ajralib turadi.
Ma’dan о‘g‘itlarni qо‘llash va ularning ekologik omillari
	Tuproq unumdorligi pasayib borayotgan sharoitda oddiy superfosfat, fosforituni, ammiakli selitra, ammoniy sulfat kabi tarkibida tegishli elementlar miqdori kam bо‘lgan о‘g‘itlar о‘rniga, polimerfosfatlar, suyuq kompleks о‘g‘itlar hamda suvsiz ammiakni tez fursatlarda ommaviylashtirish maqsadga muvofiqdir. 
	Polifosfatlarning afzalligi shundaki, uning tarkibida sof fosfor miqdori kо‘p, ikkinchi bir afzalligi uning tuproq-о‘g‘it-о‘simlik sistemasidagi о‘ziga xosligidir. Bular о‘z navbatida fosfordan foydalanish koeffitsiyentini oshirishga imkon beradi. О‘simliklar hozirgi ma’lum fosforli о‘g‘itlarning 15-20% azotli, kaliyli о‘g‘itlarning 40-60% о‘zlashtiradi xolos. Polifosfatlar esa, tuproq tarkibidagi metallar bilan birga о‘simliklar tomonidan oson о‘zlashtiriladigan komplekslar hosil qiladi ya’ni о‘simliklar faqat fosforit ionlarinigina emas, kompleks tarkibidagi mikro element kationlaridan ham foydalaniladi.
	Tuproq tarkibidagi oziq elementlarning yomg‘ir va sug‘orish suvlarida yuvilib ketmasligi uchun uzoq muddatda sekinlik bilan ta’sir etuvchi fosforli о‘g‘itlardan superfos, azotli о‘g‘itlardan ureaform va ammofos asosidagi polimer о‘g‘itlarni sanoat miqyosida kо‘plab ishlab chiqarish maqsadga muvofiqdir. 
	Tuproqqa solinadigan mineral va organik о‘g‘itlar bir jinsli, mayda zarrachali, qumoqlashib qolmagan, kukun holatida bо‘lmagan, donador bо‘lmog‘i lozim. Nam tortib qotib qolgan о‘g‘itlar maxsus maydalagichlar yordamida maydalanadi va elanadi.
	Mineral о‘g‘itlarni saqlaganda, ularni sifati buzilmasligi uchun tegishli qoidalar va xavfsizlik choralariga qat’iy rioya qilish kerak. Masalan ammiak selitra siportlovchi xususiyatga ega bо‘lsa, kaliy va natriyli selitralar yonishga juda moyil.
	Suyuq о‘g‘itlar sisternalarda tashib keltiriladi va gorizontal yoki vertikal holda yasalgan katta idishlarda saqlanadi. Bu idishlarning hajmi 600-2000 m3 ni tashkil etadi.
	Masalan, NH3 selitrani yaxshi jixozlangan ya’ni talabga javob bera oladigan omborxonada saqlansa, og‘irligi ham oziq ementlarining miqdori kamaymagan, shu о‘g‘itni ochiq ayvonlarda yozda saqlansa, о‘g‘itning 41% nobudgarchilikka olib kelgan, ammoniy sulfatni ochiq holda saqlansa, uning fizik, kimyoviy xossalari yomonlashadi va monolit holatiga olib keladi. Uni tuproqqa solishda qо‘shimcha qо‘l mehnati talab qiladi. Mineral о‘g‘itlar kimyoviy tarkibini yaxshilash ham ekologik muammolarini hal qilishda muhim ahamiyat kasb etadi. Ma’lumki, aksariyat о‘g‘itlar tarkibida ftor, xlor, natriy va boshqa moddalar mavjud bо‘lib, muntazam ishlatiladi, uning tuproqdagi miqdori oshib boradi va atrof-muhitga sezilarli ta’sir qiladi. О‘g‘itlar bilan tuproqqa tushadigan ftor chorva mollari mahsuldorligini pasaytiradi, rivojlanishini sekinlashtiradi, nimjon qilib qо‘yadi. Insonlar salomatligiga salbiy ta’sir kо‘rsatadi.
	Atmosfera asosan sanoat va transport chiqindilari bilan ifloslanadi. Mineral о‘g‘itlar qо‘llanilgandan keyin atmosferada azot, fosfor, oltingugurt birikmalari uchraydi. Ular uncha kо‘p bо‘lmasada, baribir namoyon bо‘ladi. Shunday qilib yer sharida 15 mlrd ga maydon bо‘lib, uning 1,5 mlrd gektaridan dehqonchilikda foydalaniladi. Bu esa jami quruqlik maydonining 11% initashkil qiladi holos.
	Mineral о‘g‘itlar salbiy ta’sirini oldini olish uchun quyidagilarga qat’iy amal qilish tavsiya etiladi:
	1. О‘g‘itlarni saqlash, omborxonalarni, suv havzalari va aholi punktlaridan uzoqroqda qurish;
	2. Tashish va qо‘llash qoidalariga rioya qilish;
	3. Tabiiy geografik sharoit, tuproqqun uumdorligi va rejalashtirilgan hosilni hisobga olish;
	4. Mineral о‘g‘itlarni agroxim kartogrammalarga asosan qо‘llash;
	5. Yer osti sizot suvlarini hisobga olish.

Sinov savollari:
1. Atrof muhitni saqlash va uni muhofaza qilish masalalari haqida umumiy tushuncha. 
2. Atrof muhitni yaxshilashning agro kimyoviy tadbirlari. 
3. Atrof muhitning о‘g‘itlar bilan ifloslanishi va undan xalos bо‘lish yо‘llari.  
4. О‘g‘itlarning xossalari va sifatini yaxshilash-atrof muhitni о‘g‘itlar bilan ifloslanishdan saqlash yо‘llari. 
5. О‘g‘itlarning tuproq unumdorligi, xossalari hamda о‘simlik mahsulotining sifatiga salbiy ta’siri. 
6. Ekologik muammolarni hal qilishning agro kimyoviy yо‘llari.





13-bob. Laboratoriya mashg‘ulotlari
1-laboratoriya mashg‘uloti. О‘simlik namunasining gigroskopik namligini aniqlash

Ishning maqsadi: O’simliklar tarkibidagi quruq modda va gigroskopik namlikni aniqlash.
Ishda foydalaniladigan asboblar va jihozlar:
· termostat 
· analitik tarozi
· eksikator 
· qisqich 
· L,5-5,0 sm diametrli shisha
· byukslar
· steklograf
· xona haroratida quritilgan o’simlik namunalari.

Ishning nazariy asoslari: Ishning mohiyati o’simlik tarkibidagi quruq modda va namlikni 100-105°C da termostatda quritish va farqini hisoblashdan iborat.
Odatda, agrokimyoviy tahlil natijalari  mutloq quruq moddaga nisbatan aniqlanadi, qaysiki, o’simlik namunasi tarkibidagi gigroskopik namlikni aniqlashni taqazo etadi. Tahlil namunani qizdirish asosida tarkibidagi gigroskopik suvni yo’qotish va quruq, moddani tarozida tortishga asoslangan.
O’simliklar namunasi xona harorati sharoitida quritilgan holatda ma’lum miqdorda namlik saqlaydi. Shu gigroskopik namlik hisoblanadi. Yangi o’zilgan meva-sabzavotlar tarkibida 70-97%, donli, dukkakli don va moyli ekinlar urug’ida 7-17% namlik bo’ladi. O’simliklar o’suv davri mobaynida quruq modda namlik miqdorini aniqlash ularning etilish muddati, yig’im terimga tayyorligini aniqlash imkonini beradi.
Bundan tashqari don va mevalarni  saqlashga quyish va saqlash davrida quruq modda, namlik miqdorini kuzatib borish mahsulotning buzilishi, aynishi, sifatning pasayishini oldini oladigan tadbirlar ishlab chiqishiga imkoniyatyaratadi.quruq modda va gigroskopik namlik o’simliklarni kimyoviy analiz natijasini absalyut quruq modda holida hamda standart namlikn aniqlashda foydalaniladi.
O’simlik tarkibidagi quruq modda 2 xil  usulda:
1. Ho’l o’simlik namunasida. 
2. Xona sharoitida quritilgan namunada. 
Quruq modda miqdorini aniqlash uchun og’irligi ma’lum bo’lgan yangi o’simlik namunasi 100-105°S haroratda, massasi o’zgarmay qolguncha quritish va qayta tortishga asoslangan.
O’simlik mahsulotlari tarkibidagi quruq modda miqdorini aniqlash muhim ahamiyatga ega. Quruq modda miqdorini aniqlash uchun og’irligi ma’lum bo’lgan yangi o’simlik materiyali 100-105° haroratda, massasi o’zgarmay qolguncha quritiladi va qayta tortiladi.

Ho’l o’simlik namunasida gigroskopik namlikni aniqlash 
Laboratoriya ishini bajarish tartibi: Diametri 3,5-5,0 sm bo’lgan shisha byukslar olinadi va ularning stakan shlifi hamda qopqog’iga bir xil raqamlar qoyiladi. Qopqog’i ochiq holda termostatda 30-40 daqiqa quritiladi va massasi aniqlanadi.
2-4 g atrofida o’simlik namunasi byukslarga solinadi va analitik tarozida massasi aniqlanadi. Qopqog’ini ochib, termostatga quyiladi va  100-105°C haroratda 6 soat quritiladi, so’ngra qisqich yordamida termostatdan olinadi, eksikatorda quritiladi, tarozida tortiladi.
Byukslar shu haroratda yana 1,5-2,0 soat quritiladi va massasi aniqlanadi. Massalar orasidagi farq sezilar-sezilmas bo’lsa, uchinchi marta takrorlashga hojat qolmaydi. Ayrim mualliflar 17-18 soat davomida 8.5-90° C da, so’ngra 1 soat davomida 105° C da quritib, bir marta tortishni tavsiya qiladilar.
Laboratoriya ishlari natijalarini hisoblash boyicha ko’rsatmalar:Gigroskopik namlik quyidagi formula asosida hisoblanadi:

G = (a-v) • 100/v-A 
bu erda
a va v - byuks va namunaning quritishgacha va quritishdan keyingi massalari, g; A -quruq byukning massasi, g.

Olingan natijalarni qayd etish jadvali

	Sana
	Namuna turi va raqami
	Byuksning raqami
	Idishning(tayoqcha va qumbilan)
	Yangi material solingan idishning
	Namuna bilan quritilgan idishning
	Gigroskopik namlik,%

	
	
	
	massasi, g
	

	
	
	
	
	
	
	



Quruq modda miqdorini aniqlash
Laboratoriya ishini bajarish tartibi:Toza quruq byuksga 10 g chamasi toza kvarst qum va uchi to’mtoq shisha tayoqcha solinadi. Byuks qopqog’i ochiq holda (ichidagilari bilan birga), termostatda 100-105°C haroratda 30-40 daqiqa quritiladi va eksikatorda sovitilgach, texnik tarozida 0,01 g aniqlikda tortiladi.
Byuksni quritish jarayonida quruq moddasi aniqlanadigan mahsulotning namunasi tayyorlanadi. Kartoshka tugunaklari, karambosh va sabzavotlar o’q chizg’i bo’ylab ikkiga bo’linadi va bir bo’lagi yana ikkiga bo’linadi hamda uning bir bo’lagi mayda bo’lakchalarga ajratiladi.
Olma, nok, bexi kabilarning urug’lari va urug’ joylari, olcha, gilos va olxo’ri kabilarning danaklari, shuningdek, barcha meva va sabzavotlarning po’sti va pardasi olib tashlanadi. 
Maydalangan mahsulotdan kerakli miqdorda olib (olinadigan miqdor mahsulotning barcha qismlarini o’z ichiga olishi kerak), qaychi, qirg’ich yoki gomogenizatorda maydalanadi va taxtacha ustiga yoyiladi. Undan taxminan 5-6 g namuna olib, byuksga solinadi va shisha tayoqcha yordamida qum bilan aralashtiriladi hamda og’irligi shu tarozining o’zida   aniqlanadi. Termostatda, qopqog’ini ochib, 100-105°S  haroratda 6 soat quritiladi, vaqti-vaqti bilan byuksdagi aralashma shisha tayoqcha bilan aralashtirib turiladi. Byuksniig qopqog’i yopiladi, eksikatorda sovitiladi va tarozida tortiladi. Byukslar shu taxlit yana 1 soat quritiladi va tortiladi. Massalar orasidagi farq 0,02 g dan ortiq bo’lsa, yana 30 minut quritiladi.
Laboratoriya ishlari natijalarini hisoblash boyicha ko’rsatmalar:Quruq modda miqdori quyidagi formula asosida hisoblanadi:
X = (s-a/v-a)  100 
bu yerda
a - idishning massasi, g
v - namuna solingan idishning boshlang’ich massasi, g,
s - idishning namuna bilan birgalikda so’ngi massasi, g.
Olingan natijalarni qayd etish jadvali
	Sana
	Namuna turi va raqami
	Byuksning raqami
	Idishning(tayoqcha va qumbilan)
	Yangi material solingan idishning
	Namunabilanquritilganidishning
	Quruqmoddamiqdori,%

	
	
	
	massasi, g
	

	
	
	
	
	
	
	



Nazorat savollari:
1. O’simliklar tarkibidagi quruq  modda va gigroskopik namlikni aniqlashning mohiyati nima?
2. O’simlik tarkibidagi quruq modda qanday usullarda aniqlanadi?
3. Laboratoriya ishlari natijalaridan qayerda foydalaniladi?

2-laboratoriya  mashg‘uloti. Bitta о‘simlik namunasida azot, fosfor va kaliyni aniqlash
Ishning maqsadi: O‘simlik kuli hosil qilish va o’simlik tarkibidagi azot, fosfor, kaliyni bitta namunada Ginzburg, Sheglova va Vulfius usulida aniqlash.
	Ishda foydalaniladigan kerakli jihoz, reaktiv va asbob uskunalar: 
O’simlik namunasi, 50-60 ml konussimon kolba, sovutgich, voronka, spirtli lampa, plitka, eksikator,  distillangai suv,  100 ml sig’imli,osi 250 ml sig’imli o’lchov kolbasi, fotoelektrokolorimetr.

Analitik tarozi

Termostat

Alangali fotometr



Kul hosil qilish uchun:
1. Konsentrlangan sulfat kislota  sol. massa  1,84  va 57% li  NSlO4 1:10  
     nisbatdagi aralashmasi tajriba oldidan tayyorlanadi.
Azotni aniqlash uchun:
1. 10, 50% li  o‘yuvchi ishqor eritmasi 500 g  Na OH 1l suvda eritiladi
2.  Segnet tuzining 50% li eritmasi, 
3. Nessler reaktivi, 
4. 0,7405 g ammoniy xlorid.
5. 0,02n   sulfat kislota
6.   0,02n    o‘yuvchi ishqor, fiksanaldan tayyorlanadi.
7.   metil qizil indikatori
8.   fenolftalein  yoki lakmus qog‘ozi.
Fosforni aniqlash uchun:
1. Suyultirilgan sulfat kislota, zichligi 1,84 bo‘lgan konsentrlangan   
    sulfat 10 ml kislota 700 ml suvda 150 ml hisobida eritilib  1l   
hajmga yetkaziladi.
2. Kislotali muhitdagi ammoniy molibdati 20 g ammoniy molibdat tuzi   
    distillangan suvda eritilib, hajmi 1l ga yetkaziladi
3. Qalay xlorid eritmasi 2 g qalay xlorid 30-40 ml konsentrlangan  vodorid xloridda suv hammomida quriguncha qizdiriladi. Qoldiq 10 ml suyultirilgan sulfat kislota bilan eritiladi. Bu 20%li  qalay xlorid eritmasi 1-2 oy saqlanadi. 1%li eritma tayyorlash uchun 1 ml  20% kalay xlorid eritmasi 5 ml  suyultirilgan sulfat kislota bilan qo‘shilib, 20 ml  hajmga distillangan suv bilan yetkaziladi.
4. 0.1%li beta-dinitrofenolning suvdagi eritmasi
5. 0,1%li fenolftaleinning spirtli eritmasi
6. 10%li  NaOH
7. 10%  li  HCl

Ishning nazariy asoslari:Ginzburg, Sheglova va Vulfius usuliazot, fossfor va kaliy miqdori o’simlik tortimini kuchli sulfat kislotada (xlor kislota- HCl O4 ishtirokida) tezkor kuydirish asosida aniqlashga asoslangan. 
Xlor kislota ham o’simlikdagi organik moddalarning parchalanishida faol qatnashadi:
H2SO4 → SO3 + H2O;
2SO3 →2SO2+ O2;
4 HClO4 → 2C12 +7O2 + 2H2O;
2HClO4→Cl2+3O2+H2O2.

O‘simlik tarkibidagi quruq moddaning 42-45%i uglerod, 40-42% i kislorod, 6-7%i vodorod hissasiga to‘g‘ri kelib, ularning yig‘indisi 90-94% ga tengdir. Azot va boshqa elementlarning yig‘indisi atigi 6-10% ni tashkil qiladi.
Uglerod, kislorod, vodorod, azot, fosfor, kaliy, kalsiy, magniy, oltingugurt va temir kabi elementlar o‘simliklarning meyorida o‘sib-rivojlanishi uchun o‘ta zarur hisoblanadi. Ularning miqdori odatda o‘simlik tanasining 0,01% idan toki bir necha o‘n foyizini tashkil qiladi va makroelementlar deb yuritiladi.
Turli o‘simliklar tarkibidagi azot va kul elementlarning miqdori bir-biridan sezilarli darajada farq qiladi. Bu bevosita o‘simliklarning biologik xususiyatlari, yoshi, o‘sish sharoitlari bilan bog‘liq bo‘lib, tanasining turli kismlaridagi miqdori ham turlichadir.
Azot o‘simliklar uchun zarur oziq elementlardan biri hisoblanadi. U barcha oddiy va murakkab oqsillar, nuklein kislotalar (RNK va DNK), xlorofill, fosfatidlar, alkaloidlar, ayrim darmondorilar va fermentlar tarkibiga kiradi. O‘simliklar oziqlanishida azot manbai bo‘lib ammoniy (NH4+) va nitrat (NO3-) tuzlari xizmat qiladi.
Asosiy qishloq xo‘jalik ekinlari tarkibidagi azotning miqdori 1-3% atrofida (don-dukkakli ekinlarning doni va ko‘k massasida o‘rtacha 2,5–5,0% gacha) o‘zgarib turishi ko‘rinib turadi. Kul moddalarining miqdori ancha katta miqdorda o‘zgaradi, chunonchi, salat va ismaloq o‘simliklarida 14–18%, qand lavlagining ayrim navlari bargida 20% dan ko‘proq kul elementlari bo‘lishi mumkin.
O‘simliklar tarkibidagi kulning yalpi miqdorini emas, balki uning tarkibini bilish agronomiya nuqtai nazaridan muhim ahamiyatga ega. Masalan, donli va dukkakli don ekinlar urug‘i kulining 40–50% i fosfor (P2O5) kaliy (K2O) 30-40, magniy (MgO) 8-12 dan iborat. Demak, urug‘ tarkibining deyarli 90% i mazkur uch element oksidlarining xossasiga to‘g‘ri keladi.
       Fosforning oksidlangan birikmalari so‘zsiz hamma tirik organizmlar uchun zarur. Fosfat kislotasiz bironta tirik xujayra mavjud bo‘lolmaydi. Fosfor o‘simlik uchun eng zarur bo‘lgan juda   ko‘p organik moddalarning tarkibiga kiradi, ularsiz organizmning hayotiy jarayonlari amalga oshmaydi. Fosfor tanqisligi sharoitida ekinlarning o‘sishi to‘xtab qoladi, hosilning pishib etilishi kechikadi. Shuni ham qayd etish joyizki, fosforning oshiqchaligi uning o‘simlik tomonidan o‘zlashtirilishini yomonlashtiradi. 
	Somon tarkibida fosfor miqdori 3–5 marta kam bo‘lgani xolda, kalsiy va kremniyning miqdori esa keskin oshadi. Dukkakli va dukkakli don ekinlarining urug‘i va somonida oltingugurt nisbatan ko‘proq uchraydi. Kartoshka tuganaklari va ildizmevalilarning kuli o‘z tarkibidagi kaliy miqdorining ko‘pligi bilan ajralib turadi (40–60%). Ildizdagi fosfor miqdori o‘simliklarning poya, somon va  palaklaridagiga qaraganda ko‘proq, natriy esa, aksincha, yer usti qismlarida ko‘proq bo‘ladi.
	Kaliy o‘simliklarda ion shaklida bo‘ladi va hujayraning organik birikmalari tarkibiga kirmaydi. U asosan sitoplazma va vakuolada bo‘ladi, yadroda esa bo‘lmaydi, 20% ga yaqin kaliy o‘simliklar xujayrasining sitoplazmasini kolloidlarida almashinuvli yutilgan holatda bo‘ladi. O‘simliklarning bargi kaliyga boy bo‘lib uning miqdori yosh barglarda qari (eski) barglardagiga nisbatan ko‘proqdir. 
Kaliy eng avvalo sitoplazma kolloidlarini gidrotatsiyasini kuchayishiga ta’sir etadi, bunda ularning dispersligini kuchaytiradi. Bu esa o‘simlik tomonidan namlikni ushlab turilishini va vaqtincha qurg‘oqchilikka chidamliligini oshiradi. Kaliy ta’sirida kartoshka tuganagida kraxmalning va qand lavlagisida saharozaning va qator mevali va sabzavot ekinlarda monosaharidlarning to‘planishini kuchaytiradi. Kaliy o‘simliklarning sovuqqa va qishga (xujayra shirasini osmotik bosimini kuchaytirish tufayli), o‘simliklarni zamburug‘ va bakterial kasalliklarga chidamliligini oshiradi.
	Agronomlar o‘z ish faoliyatida o‘simliklarda ozuqa moddalarning miqdori ekin navi, tuproq–iqlim sharoitlari, qo‘llaniladigan mineral va mahalliy o‘g‘itlar miqdori va o‘simliklarning biologik xususiyatlariga bog’liq ravishda o‘zgarib turishini unutmasliklari kerak, qaysiki qishloq xo‘jalik ekinlariga belgilanadigan o‘g‘it meyorlarini aniqlashda bu juda ham muhimdir. 
Laboratoriya ishini bajarish tartibi: 0,2 g maydalangan o’simlik tortimi 50-60 ml sig’imli konussimon kolbaga joylanadi (paxta hom ashyosidan 1,5 g olinadi). Ustiga 5 ml (paxta hom ashyosiga 15 ml) konstentrlangan sulfat kislota quyiladi, chayqatiladi, og’zi zo’ldirsimon sovutgich yoki voronkacha bilan yopiladi va 12-14 soat qoldiriladi.
Bir paytning o’zida reaktivning tozaligini tekshirish uchun toza kolbaga 5-15 ml atrofida konstentrlangan sulfat kislota olib, yuqoridagi tartibda ish ko’riladi (nazorat tahlil).
So’ngra aralashmalar kuchsiz olovda sulfat kislotaning oqbug’lari paydo bulgunchaqizdiriladn. Kolbalar olovdan olib sovutiladi, voronkani ko’tarib, 5-6 tomchi xlor kislota tomiziladi, kuchli olovda 5-7 daqiqa qaynatiladi. Eritma rangsizlanmasa, yana 1-2 tomchi xlor kislota tomiziladi va qaynatish davom ettiriladi
Aralashmaning to’la rangsizlanishi uchun 7-8 tomchi xlor kislota kifoya. Rangsizlangan aralashma yana 15 daqiqa davomida past olovda qaynatiladi. Kolbalar sovutiladi va ustiga kam miqdorda distillangai suv quyiladi va 100 ml sig’imli (paxta xom ashyosi 250 ml sig’imli) o’lchov kolbasiga o’tkaziladi. Eritmadan 10 ml olib, hajmi 10 ml ga yetkaziladi va u A eritma deb yuritiladi.
«A» eritmadan 25 ml olib, 100 ml sig’imlu o’lchov kolbasiga o’tkaziladi, o’lchov chizig’igacha distillangan suv kuyiladi («B» eritma) va undan fosfor hamda kaliyni aniqlashda foydalaniladi.

Azot miqdorini FEK da aniqlash
«A» eritmadan 50 ml sig’imli o’lchov kolbasiga 0,5-2,0 ml olinadi, ustiga 20-30 ml suv qo’shiladi va 1 tomchi metil qizili ishtirokida eritmaning och pushti rangi yuqolguncha 10% li NaOH eritmasi bilan neytrallanadi. Ustiga 2 ml Segnet tuzining 50% li eritmasi hamda 2 ml Nessler reaktivi qo’shiladi, yaxshilab aralashiriladi va 10 daqiqadan keyin fotoelektrokolorimetrning ko’k yoki binafshayorug’lik filtrida ko’riladi. Nazorat tahlil bilan ham shu taxlit ish olib boriladi va uning natijasi tajriba natijsidan ayirib tashlanadi.
Azotning miqdori kalibr egri chizig’i asosida topiladi. Buning uchun 0,7405 g ammoniy xlorid olinadi va 1000 ml suvda eritiladi. Undan 10 ml olib, hajmi 500 ml ga etkaziladi (eritma 0,00388 mg/ml N-NO3 tutadi). Kalibr egri chizng’ini tayyorlash uchun pipetka yordamida 5; 10, 15; 20; va 25 ml olib, ustiga yuqorida aytilgan reagentlardan qo’shib, eritmalar bo’yaladi va FEK da ko’riladi.
Laboratoriya ishlari natijalarini hisoblash bo’yicha ko’rsatmalar:O’simlikdagi azot miqdori quyidagi formula asosida hisoblanadi:
X = A∙W1∙W2-∙100/1000-∙T-V; bu erda:
X - azotning miqdori, %; A - kalibr egri chizig’idan olingan azot miqdori, mg; W1 -tahlil qilinayotgan eritmaning yalpi hajmi, ml; W2 - boyalgan eritma hajmi, ml; V -boyash uchun olingan so’rim hajmi, ml; T - o’simlik tortimi, g; 100 va 1000-% va g larga aylantirish koeffistienti.

Fosforni aniqlash
«B» eritmadan 100 ml sig’imli o’lchov kolbasiga 5-10 ml olib, ustiga 20-25 ml suv qo’shiladi. 2 tomchi dinitrofenol indikatori tomiziladi va och sariq rang hosil bo’lguncha 10% li NHtOH bilan titrlanadi, keyin 2 tomchi 10% li HCI yoki yordamida rangsizlantiriladi. So’ngra 2 ml molibdenli reaktiv qo’shib, o’lchov chizig’igacha distillagan suv quyiladi va 0,5 ml qalay (II) xlorid eritmasi qo’shiladi. Aralashma ko’k ranga o’tadi va u qizil rangli yorug’lik filtri (№7) yordamida kolorimetrlanadi.
Kalibr egri chizig’i uchun eritma tayyorlash 0,1917 g (k.t.) KH2PO4 stakanda, distillangan suvda eritiladi va 1  l sig’imli o’lchov kolbasiga o’tkazilib, chizg’igacha suv quyiladi. Bu eritmadan 25 ml olib, o’lchov kolbasida hajmi 250 ml ga yetkaziladi, qaysiki, 0,01 mg /ml P2O5 tutadi. Kalibr egri chizig’i uchun ayni eritmadan 50 mlli o’lchov kolbalariga 0,5; 1,0; 1,5; 2,0; 2,5; 3,0, 3,5 va 4,0 ml dan olib, tegishli reaktivlar bilan bo’yaladi va FEK da ko’riladi.
[image: фос калибр]
Laboratoriya ishlari natijalarini hisoblash bo’yicha ko’rsatmalar:Fosfor (P2O5) miqdori quyidagi formula asosida hisoblanadi:
X = A • W1 -W2 •100 • 4/ 1000- T • V;   bu erda:
X – fosforning  miqdori, % A - kalibr egri chizigndan olingan fosfor miqdori, mg; W1 - «A» eritma hajmi, ml; W2 - boyalgan eritma hajmi, ml; V - kolorimetrlash olingan so’rim hajmi, ml; T - o’simlik tortimi, g; 100 va 1000 % va g larga aylantirish koeffistienti; 4 - «A» eritmani suyultirsh koeffistient


Kaliyni aniqlash
Kaliy «B» eritmani alangali fotometr (PFM) da ko’rish asosida aniqlanadi.   Hisoblashlar tahliliy eritmalar kabi sul’fat kislotada tayyorlangan standart eritmalar asosida amalga oshiriladi. Agar o’simlik tortimini kuydirish uchun 5 ml H2SO4 olingan bo’lsa, B eritmannng 100 millilitri tarkibida 1,25 ml H2SO4 bo’ladi.
Kaliy miqdorini o‘lchash uchun kalibrlangan egri chiziq chiziladi. Buning uchun 1l hajmli kolbada 1,5826 KCl eritilib, belgisigacha distillangan suv bilan to‘ldiriladi. Bu eritmaning 1ml i  1mg K2O saqlaydi.1 dan 10 gacha belgilangan 100 ml li o‘lchov kolbasiga 0; 0,1; 0,5; 1,0; 1,5;2,0; 4,0; 6,0; 8,0; 10,0  ml  standart eritma solinadi. Belgisigacha distillangan suv bilan to‘ldiriladi. Fotometrdan o‘tkazilib kalibrlangan grafik tuziladi.
Yuqoridagi usulda tayyorlangan eritmalar stakanchalarga quyiladi va alangali fotometrning  galvanometridan olingan ma’lumotlar absstissalar o’qiga, eritma konstentrastiyasi esa ordinatalar o’qiga qoyilib, kalibr egri  chizig’i chiziladi.
Laboratoriya ishlari natijalarini hisoblash bo’yicha ko’rsatmalar:
X = a ∙ Wi ∙ W2 ∙ 100 / 1000 ∙ T ∙ V;    bu erda:
X kaliyning miqdori, %; A - kalibr egri chizig’idan olingan kaliy konstentrastiyasi, mg/ml; W - «A» eritma hajmi, ml; W2 - PFM dan o’kazilgan«B» eritma ml (100); V - suyultirish uchun olingan«A»  eritma  hajmi,ml; T – o’simlik tortimi g;
Nazorat savollari:
1. O’simlik tarkibidagi azot, fosfor, kaliy qanday usulida aniqlanadi?
2. Azot miqdorini aniqlashning mohiyati nimadan iborat?
3. Fosfor miqdorini aniqlashning mohiyati nimadan iborat?
4. Kaliy miqdorini aniqlashning mohiyati nimadan iborat?




3-laboratoriya mashg‘uloti. О‘g‘it turlari va shakllarini aniqlashning sifat analizi. 
Ishning maqsadi:Mineral o’g’itlarni turlari va shakillarini tashqi ko’rinishi va sifat reakstiyalar asosida farqlash.
Ishda foydalaniladigan asboblar va jihozlar: konussimon kolbalar, filtr qog’ozlar, 50 ml sig’imli o’lchov kolbalari, pipetkalar, elektr plitka, analitik tarozi, fotoelktrokolorimetr, alangali fotometr, distillangan suv, bariy xlorid 2-5% li eritmasi, ishqor  eritmasi 8-10% li, xlorid kislota 1% li eritmasi yoki 1:10 nisatdagi sirka essentsiyasi, Ko’mir cho’g’i, kumush nitrat 1-2% li eritmasi.

	[image: Картинки по запросу газ плита лабораторный]
	[image: Картинки по запросу охаус аналитический вес]
	[image: Похожее изображение]

	Gaz plita
	Analitik tarozi
	Kolba


[image: Похожее изображение][image: Похожее изображение]						KFK-3					Alangali fotometr	
[image: Медицинская техника и химические реактивы - Винница Отзывы и оценки  винничан - ТОП 20]

Ishning nazariy asoslari:Qishloq xo’jalgida keng assortimentdagi mineral o’g’itlardan foydalaniladi. Lekin aksariyat mineral o’g’itlar tashqi belgilarning (rangi, zarrachalarining shakli va b.) o’xshash bo’lishi, shuningdek, ularni noto’g’ri tashish va saqlash natijasida ifloslanishi tashqi belgilariga ko’ra farqlashni qiyinlashtiradi.
[image: Минеральные удобрения: практическое пособие по свойствам и особенностям  применения - Agrovesti.net | АПК]

Bunday hollarda laboratoriya sharoitida sodda usullar yordamida o’g’itlarning turi va nomini aniqlash mumkin.	
O’g’it sinchiklab kuzatiladi, uning rangi, hidi, tuzilishi, namligiga e’tibor beriladi, ayrim kimyoviy moddalarga ta’siri o’rganiladi va olingan natijalar quyidagi shaklga yozib boriladi yoki ilova qilingan «kalit» asosida aniqlanadi.
Mineral o’g’itlarni sifat reakstiyalar asosida aniqlash natijalari

Mineral o’g’itlar zarrabin (kristal) yoki kukunsimon (amorf) holatda bo’lishi mumkin. Barcha azotli (kalstiy stianamiddan boshqa) va kaliyli o’g’itlar (kalimagdan boshqa) hamda ammofos zarrabin holatdadir. Fosforli o’g’itlar va ohakka kukunsimon tuzilish xos.
Suvda eruvchanligiga ko’ra barcha mineral o’g’tlar shartli ravishda uchta guruhga bo’linadi: 1) to’la eriydigan o’g’itlar (barcha azotli va kaliyli o’g’itlar, ammofos va diammofos); 2) chala eriydigan o’g’itlar (prestipitat, superfosfat, qo’shsuperfosfat, kalimag, nitrofoskalar); 3) erimaydigan o’g’itlar (aksariyat fosforli o’g’itlar, ohak, gips).
Laboratoriya ishini bajarish tartibi:1-2 g chamasi o’g’it toza probirkaga solinadi va 15-20 ml distillaggan suvda eritiladi.  Agar o’g’it suvda erisa, eritma uchta toza probirka va bita chini kosachaga bo’linadi va ularga navbat bilan NaOH,BaCI2, AgNO3 va difenilamin eritmalari ta’sir ettiriladi.
[image: Интернет магазин химических реактивов]
O’yuvchi natriy o’g’it tarkibida ammiak borligini aniqlashga yordam beradi. Probirkadagi o’g’it eritmasiga kamroq miqdorda ishqor eritmasi tomiziladi va aralashma gaz alangasida qizdiriladi. Qizil lakmus qog’ozning ko’karishi yoki o’ziga xos hidning chiqishi ammiak borligidan dalolat beradi (demak, o’rganilayotgan o’g’it NH4NO3, (NH4)2SO4yoki NH4CI lardan biridir).
Bariy xlorid eritmasi qo’shilganda oq rangli og’ir cho’kmaning tushishi, o’g’it tarkibida SO42- ioni mavjudligidan darak beradi. Agar hosil bo’lgan cho’kma kuchsiz xlorid yoki sirka kislotada erimasa, bu cho’kma haqiqatan ham BaSO4 bo’ladi. Bundan ushbu o’g’it (NH4)2SO4, K2SO4, KCI- MgSO4-3H2O lardan biri hisoblanadi.
Kumush nitrat eritmasi o’g’it tarkibida xlor yoki fosfat kislota borligini aniqlashda yordam beradi. Agar reaksiya natijasida oq iviqsimon cho’kma (AgCl) hosil bo’lsa, o’g’it tarkibida xlor mavjud (KC1, KCl- MgSO4-3H2O, KCI + mKCl- nNaCl); sariq cho’kma tushsa yoki eritma sarg’aysa o’g’it o’z tarkibida fosfor tutadi (superfosfat, prestipitat). Superfosfatni (oq yoki och kulrang granula) prestipitatdan (kulrang jilvali oq kukun) farqlash uchun ko’k lakmus qog’oz va bariy xloriddan foydalaniladi. Prestipitat eritmasiga botirilgan ko’k lakmus o’zgarmaydi, superfosfat eritmasida esa qizaradi. Superfosfat tarkibidagi gips (CaSO4) bilan ta’sirlangan BaCI2 oq cho’kma hosil qiladi, prestipitatda bu narsa kuzatilmaydi.
O’g’it eritmasi tarkibida kalsiy mavlud bo’lsa, ammoniyning shovul kislotali tuzi eritmasi ta’sirida cho’kma tushadi.
Selitralar (Ca(NO3)2, NaNO3, KNO3)ning eritmalari difenilamin ta’sirida ko’k rangga o’tadi
O’g’itlarning ko’mir cho’g’iga munosabati asosida azotli va kaliyli o’g’itlarni bir-biridan farqlash mumkin. Pichoq uchida olingan kaliyli o’g’it ko’mir cho’g’iga tashlansa, o’zgarmaydi, ba’zan chirsillaydi. Selitralar esa, ko’mir cho’g’ida o’ziga xos ovoz chiqarib yonadi. Ammiakli selitra ko’mir cho’g’ida eriydi, qaynaydi va ammiak hidini chiqaradi. Shuningdek, bu o’g’itlar alanga ranggiga ham o’ziga xos ta’sir ko’rsatadi. Qoshiqchadagi o’g’it gaz alangasiga tutilganda, alanga apelsinsimon-sariq; ranga o’tsa - natriyli selitra, alanga binafsha rangga o’tsa, kaliyli selitra hisoblanadi.
Kaliyli o’g’itlarni bir-biridan zarrachalarining ko’rinishiga qarab ajratish mumkin. Agar o’g’it yirik pushti va mayda oq rangli zarrachalar aralashmasidan iborat bo’lsa, kaliy xlorid (KCl), mayda pushti va oq zarrachalar aralashmasidan iborat bo’lsa, kaliy tuzi (KCl  + mKCl•nNaCl),  oq, pushti va ko’k zarrachalar aralashmasidan iborat bo’lsa, silvinit (mKCl•nNaCl) hisoblanadi.
Ma’lumki, qishloq ho’jaligida nitrofos, nitrofoska, nitroammofos, nitroammofoska, ammofos, diammofos kabi murakkab va murakkab-aralash o’g’itlardan ham keng foydalaniladi. Bu o’g’itlar bir paytning o’zida 2-3 ta oziq elementi (NP, NPK) sulfit ionlari, xlor va kalstiy tutgani bois tahlil bir oz boshqacha tarzda amalga oshiriladi: chinni havonchada maydalangan o’g’itdan 1 g chamasi olib, toza probirkaga joylanadi, ustiga 15 ml distillangan suv quyiladi va aralashgirib turgan holda 5 daqiqa qizdiriladi. Cho’kma tushib bo’lgach, tiniq eritma 5 ta probirkaga teng bo’linadi va ularga quyidagi moddalap ta’sir ettiriladi:
1. NaOH (ammiak ajralishi yoki Ca(OH)2cho’kmasi tushishi uchun);
1. BaC12 (sulfat ionlarini aniqlash uchun);
1. AgNO3 (xlor ioni  mavjudligini  aniqlash uchun);
1.  difenilamin (NO3 mavjudligini aniqlash uchun);
1.  Barton reaktivi (fosfat ionlari bilan apelsinsimon-sariq rang hosil qiladi).
	Kompleks o’g’itlar ustida amalga oshiriladigan reakstiyalar oddiy mineral o’g’itlardagi reaksiyalar kabi amalga oshiriladi.
Laboratoriya ishlari natijalarini hisoblash boyicha ko’rsatmalar: O’g’itlarni sifat reakstiyalar asosida aniqlash uchun «kalit»(qavs ichidagi raqamlar aniqlash jarayonida murojaat qilinadigan keyingi bosqichlarni ko’rsatadi)
1. O’g’it suvda yaxshi eridi (2). O’g’it suvda kam eridi yoki erimadi (14).
1. O’g’it eritmasiga  oyuvchi  natriy  eritmasi qo’shib qizdirilganda  ammiak hidi  chiqdi  (3). Oyuvchi natriy eritmasi qo’shilganda ammiak hidi chiqmadi (8).

[image: k2co3+р-р аммиака+ р-р соляной к-ты. - YouTube]

1. O’g’it eritmasi kumush nitrat eritmasi bilan cho’kma (nitrat kislotada erimaydigan) hosil qildi (4).  Kumush nitrat eritmasibilan cho’kma hosil qilmadi, loyqalandi (6).
[image: Химия 11 класс: Водород. Галогены]

1. Cho’kma oq rangda (5).Cho’kma sariq rangda - ammofos-NH4H2P04yokidiammofos-(NH4)2HPO4.
[image: Идентификация неорганических веществ - PDF Скачать Бесплатно]

1. Quruq o’g’it oq yoki sarg’ish tusda, ko’mir cho’g’ida chirsillamadi, oq tugun hosil qildi, ammiak va xlorid kislota hidi  chiqdi - ammoniy xlorid- NH4Cl.

[image: Глава I. ЯВЛЕНИЯ ПРЕВРАЩЕНИЯ ВЕЩЕСТВ]

1. O’g’it eritmasi bariy xlorid eritmasi ta’sirida oq cho’kma(kuchsiz xlorid yoki sirka kislotada erimaydigan) hosil qildi (7). O’g’it eritmasi bariy xlorid eritmasi ta’sirida oq cho’kma hosil qildi, ko’mir cho’g’ida erimadi,   chaqnamadi,  ammiak hidi chiqdi - ammoniy sulfat-(NH4)2SO4.  O’G’IT eritmasi bariy xlorid eritmasi ta’sirida oq cho’kma hosil qilmadi (loyqalandi), o’g’it zarralari ko’mir cho’g’ida erib,   qaynadi va ammiak hidi chiqdi – ammiakli selitra NH4 NO3.

[image: Получение осадка сульфата бария | Ba(NO3)2 + Na2SO4 = BaSO4 + 2NaNO3 -  YouTube]
1. O’g’it eritmasi kumush nitrat eritmasi bilan kuchsiz nitrat kislotada erimaydigan iviq oq cho’kma hosil qildi (8). O’g’it eritmasi kumush nitrat eritmasi ta’sirida cho’kma hosil qilmadi, sezilar - sezilmas loyqalandi (9). 
1. O’g’it pushti rangli kristallar ko’rinishida - silvinit- mKCl•nNaCl. O’g’it oq va pushti kristallar aralashmasidan iborat - kaliy xlorid-KCl.O’g’it nam, kirchil oq va pushti  kristallar aralashmasi ko’rinishida - kaliy tuzi- KCl + mKCl•nNaCI
1. O’g’it eritmasi ammoniyning  shovulsirka kislotali tuzi eritmasi bilan oq cho’kma hosil qildi, difenilamin ta’sirida ko’kardi, ko’mir cho’g’ida eridi, cho’g’lanib, oq dog’ qoldirib yondi - kalsiyli selitra- Ca(NO3)2. O’g’it eritmasi cho’kma hosil qilmadi, sezilar-sezilmas loyqalandi, difenilamin ta’sirida ko’kardi (10).
1. O’g’it namunasi qoshiqchaga olib qizdirilganda yoki qo’mir cho’g’iga tashlanganda,  ammiakning o’tkir hidi anqidi - mochevina- CO(NH2)2.O’g’it qizdirilganda ammiak hidi chiqmadi (11).
[image: ]
Ishqoriy metallarning alangada hosil qiladigan ranglari
1.  O’g’it nam holatdagi yirik kristallardan iborat, ko’mir cho’g’ida chirsillab,  sariq alanga berdi - natriyli selitra-NaNO3. Mayda kristall shakldagi o’g’it ko’mir cho’g’ida chirsillab, binafsha tusli alanga berib yondi - kaliyli selitra- KNO3.  O’g’it mayda, quruq kristallardan iborat, uning eritmasi bariy xlorid eritmasi bilan kuchsiz sirka va xlorid kislotalarda erimaydigan oq cho’kma hosil qildi - kaliy sulfat-K2SO4. Ayni reaksiya kainit-(KCl•MgSO4,•ZH2O)ga ham xos bo’lib, kumush nitrat eritmasi bilan ta’sirlashganda nisbatan ko’proq cho’kma hosil bo’ldi.
1.  Probirkadagi  moddaga xlorid yoki sirka kislota qo’shilganda,  qaynab-ko’piklandi (13). Probirkadagi moda kislotalar ta’sirida qaynamadi yoki sezilar-sezilmas qaynadi (14).
1.  O’g’it oq yoki oqish kulrang tusda - ohaktosh-SaSO3yoki mergel-MgCO3. O’g’it kulrang, changsimon kukun (ko’mir qoldiqlari bilan) holatida -o’choq kuli.
1. Quruq o’g’it oq rangda (15). O’g’it boshqa rangda (16).
1.  O’g’it eritmasiga kumush nitrat eritmasi qo’shilganda, cho’kmaning ustki qismi sarg’aydi - prestipitat- CaHPO4•2H2O. Cho’kmaning yuqori qismi sarg’aymadi - gips- CaSO4•2H2O.
1.  O’g’it och-kulrang yoki kulrang tusda (17). O’g’itboshqa rangda (20).
1.  O’g’itning ta’mi va reaksiyasi nordon (ko’k lakmus qizardi), bariy xlorid ta’sirida oq cho’kma tushdi (o’g’it tarkibidagi gips hisobiga) - superfosfat Ca(H2PO4)2• N2O + 2CaSO4 -2H2O.
1.  O’g’it ko’mir cho’g’ida qorayib, kuygan suyak hidini chiqardi - suyak talqoni. O’g’it ko’mir cho’g’ida o’zgarmadi (19).
1. O’g’it havorang-kulrang tusda, mayda, qiyin namlanadigan kukun holatida  -   apatit  konstentrati Ca3(PO4)2 •Ca(K,C1)2+ boshqa aralashmalar. O’g’it tuproqsimon - kulrang tusda, yirik zarrachali -fosforit talqoni-Ca3(PO4)2 +boshqa aralashmalar.
1.  O’g’it deyarli qora rangda, mayda, mayin kukun holatida -kalsiy stianamid-CaCN2. O’g’it to’q  jigarrang tusda, og’ir kukun holatida - tomas shlak-Ca4P2O9yoki Ca3(PO4)2• CaO. O’g’it to’q kulrang tusda, kesakmasimon, bariy xlorid bilan yaqqol reaksiya berdi, kumush nitrat ta’sirida loyqalandi - kalimag-K2SO4•2MgSO4
Nazorat savollari:
1. Qanday usullar yordamida o’g’itlarning turi va nomini aniqlash mumkin?
2. O’g’itlarni sifat reaksiyalari nimaga asoslangan?
3. Suvda eruvchanligiga ko’ra mineral o’g’tlar nechta guruhga bo’linadi?

4-laboratoriya mashg‘uloti. Ammoniyli va ammoniy-nitratli о‘g‘itlar tarkibidagi azot miqdorini aniqlash
Ishning maqsadi:Ammiakli va ammiakli-nitratli o’g’itlar tarkibidagi azot miqdorini formalin usulida aniqlash.
Ishda foydalaniladigan asboblar va jihozlar: konussimon kolbalar,  filtr qog’ozlar,  50 ml sig’imli o’lchov kolbalari,  pipetkalar,  elektr plitka, analitik tarozi.
[image: Похожее изображение]
[image: Химия и Химики № 1 2011. Что такое эксикатор?]

[image: Купить Химической Лаборатории Посуда оптом из Китая]

	[image: Похожее изображение]
	

	Gaz plita
	Analitik tarozi
	Kolba
	



Reaktivlar: metil qizili, formalin eritmasi, 0,1n li NaOH, fenolftalein.

[image: Медицинская техника и химические реактивы - Винница Отзывы и оценки  винничан - ТОП 20]

Ishning nazariy asoslari:Azotli o‘g‘it ishlab chiqarish asosida ammiak   sintezi yotadi. Ammiak faqat ammoniyli tuzlarni emas, balki, turli-tuman azotli o‘g‘itlar ishlab chiqarishda xom ashyo vazifasini o‘taydi.
Sintetik ammiak quyidagi usulda olinadi:

N2  3H2 2 NH3

[image: ]
Ammiak ishlab chiqarish
Aniqlash o ‘g’it tarkibidagi ammiakni formalin yordamida geksametilentetramin (CH2)6N4 deb nomlanadigan organik birikmaga aylantirishga asoslangan Ammiakli o’g’itlarning formalin bilan ta’sirlashishi jarayonida o’g’it tarkibidagi ammiak miqdoriga ekvivalent miqdorda mineral kislota (H2SO4yoki HNO3) hosil bo’ladi:

2(NH4)2SO4 + 6HCON =(CH2)6N4 +2H2SO4 + 6H2O;
4NH4NO3 + 6HCOH = (CH2)6N4 + 4HNO3 + 6H2O
[image: Синтез фенолоальдегидных полимеров: новолаки и резолы]
Hosil bo’ladigan kislota  ishqor yordamida titrlanadi va shu asosda o’g’it tarkibidagi azotning  miqdori (%) hisoblab topiladi.
Laboratoriya ishini bajarish tartibi:1. O’g’it eritmasini tayyorlash uchun maydalangan 2 g ammiakli selitra, yoki 5 g ammoniy sulfat 200 ml sig’imli stakanga solinadi va 50 ml distillangan suvda eritiladi. Eritma 250 ml sig’imli o’lchov kolbasiga filtrlab o’tkaziladi (stakan 2-3 marta chayib, u ham filtrdan o’tkaziladi) va o’lchov chizig’igacha distillangan suv quyiladi.
[image: Лабораторная посуда, купить с доставкой стр.2]
[image: Купить Химической Лаборатории Посуда оптом из Китая]
[image: Мерная химическая посуда — Мегаобучалка]

2. Bir paytning o’zida quritilgan va tortib olingan byukslarda o’g’itning namligi aniqlanadi. Byukslar analitik tarozida tortib olingan o’g’it (5 g atrofida) bilan birgalikda qopqog’i ochiq holda, termostatda 2 soat davomida, 100° S haroratda quritiladi. 15-20 daqiqa eksikatorda sovitilgach, yana analitik tarozida tortiladi va namlikning miqdori quyidagi formula  yordamida  hisoblab topiladi;
[image: Взвешивание — Национальная сборная Worldskills Россия]


[image: Химия и Химики № 1 2011. Что такое эксикатор?]

[image: Лаборатория метрологи и влагометрии и стандартных образцов (241) — УНИИМ —  филиал ФГУП «ВНИИМ им. Д.И.Менделеева»]
Laboratoriya ishlari natijalarini hisoblash boyicha ko’rsatmalar:

N=A·100 / T;   bu erda:
A- tortishlar orasidagi farq; g; T – o‘g‘it tortimi, g;

3. O‘g‘it eritmasi tarkibidagi azotni aniqlash Filtratdan 12,5 ml olib 250  ML sig‘imli konussimon kolbaga (1-idish) quyiladi, 2 tomchi metil qizili ishtirokida pushtidan tillasimon-sariq rangga o’tguncha   0,1n li NaOH bilan neytrallanadi. 
Boshqa xuddi shunday kolbaga (2-idish) 10 ml 25% li formalin eritmasi olinadi, 2 tomchi metil qizili tomiziladi va 0,1n li NaOH yordamida neytrallanadi.
[image: Химическая посуда для лабораторий » Автомобильные новости]

2-idishdagi eritma ehtiyotkorlik bilan 1-idishdagi eritmaga quyiladi va bunda formalin hamda ammiakning o’zaro ta’siri natijasida mineral kislota va geksametilentetramin hosil bo’ladi, qaysiki, aralashma rangining pushti tusga o’tishida namoyon bo’ladi.
Hosil bo’lgan eritma ustiga 2 tomchi fenolftalein quyiladi va 0,1n li NaOH yoki KON bilan titrlanadi. Bir paytning uzida 2 ta indikator bo’lgani bois, titrlash jarayonida aralashma rangi ikki marta o’zgaradi: avval pushti rang och-sariqqa (metil qizili,  r/1v,2), keyin esa och-pushti tusga ( fnolftalenn, rI 8,2) o’tadi. Och-pushti rang titrlash tugaganidan dalolat beradi. 
[image: Titration Experiment Photograph by]
Ammoniyning formalin bilan ta’sirlanib geksametplentetramin hosil qilishi mo’tadil yoki kuchsiz ishqoriy muhitda jadal ketishini hisobga olib, fenolfgalein ishlatiladi. Titrlash uchun sarflangan ishqor miqdori asosida o’g’it tarkibidagi azot (%) hisoblab topiladi.
4. Tahlil natijalarini hisoblash 1 ml 0,1 n li eritma 0,1 mg-ekv. Ishqor tutadi, qaysiki 0, 1 mg-ekv ammoniy yoki azotga mos keladi. Azotning 0,1 mg-ekv ni 0, 0014 ga tengligini hisobga olsak:

X = A · K ·0,0014 ·100 ·100 / t - (100 - n);  bu erda:

X - azotning miqdori, %; A - titrlash uchun sarflangan 0,1 n ishqor, ml;  K -0,1 ishqorniig titriga tuzatish koeffistienta; 0,0014 - 1 ml 0,1 ishqorga mos keladigan azot, g,  100 - natijani % da ifodalash soni;  100/100-n - namlik uchun tuzatish (n-o’g’itdagi namlik, %).
Bu usulda asosan ammoniy shakldagi azot miqdori aniqlanadi. Ammiakli selitra tarkibidagi azotni aniqlash uchun hisoblab topilgan raqamlar 2 ga ko’paytiriladi, chunki bu o’g’it tarkibida ammoniy shakldagi azotga teng miqdorda nitrat shakldagi azot mavjuddir.
Nazorat savollari:
1. Ammiakli va ammiakli-nitratli o’g’itlar tarkibidagi azot miqdorini qanday aniqlanadi?
2. Formalin usulining mohiyati nima?
3. Azotli o‘g‘it ishlab chiqarish asosida nima yotadi?

5-laboratoriya  mashg‘uloti. 
Fosforli o’gitlar tarkibidagi fosfor miqdorini aniqlash

Ishning maqsadi:Fosforli o‘g‘it namunasini quruq yoki ho‘l usulda kuydirib, uning tarkibidagi umumiy fosforni kalorimetrik yoki hajmiy usullarda aniqlash. 
Ishda foydalaniladigan asboblar, jihoz va reaktivlar: Analitik va texnik tarozi toshlari bilan,  fosforli o‘g‘it, alyuminiy yoki shisha stakanchalar, termostat, eksikator, K’eldal kolbasi, asbest to‘r, konussimon  kolbalar, o‘lchov kolbasi (100-250 ml li), pipetka, menzurka, suv hammomi, sulfat va nitrat kislota aralashmasi (1:1 nisbatda), sof nitrat kislota (solish. og‘ir. 1,41), molibden reaktivi MoO3, qalay eritmasi, distillangan suv, salitsil kislota eritmasi, kaliy sulfat eritmasi, konsentrlangan sulfat kislota. 
Ishning nazariy asoslari: Fosforli o‘g‘it namunasini analizga tayyorlash.Buning uchun oldindan yaxshilab aralashtirilgan va maydalangan fosforli o‘g‘it olinadi. Agar fosforli o‘g‘it quruq bo‘lmasa, uning namligi aniqlanadi.
Fosforli o‘g‘it tarkibidagi namlikni aniqlash.Buning uchun tarozida 3-5 g fosforli o‘g‘it tortib olinib, alyuminiy yoki shisha stakanchaga solinadi va termostatda 100-105oS temperaturada 3-4 soat davomida massasi o‘zgarmaguncha quritilib tortiladi. Namlikni quyidagi formula yordamida hisoblanadi:

U= (a-b) ∙ 100/a
Bunda: 
a- fosforli o‘g‘itning qurimasdan oldingi massasi, g hisobida; b- fosforli o‘g‘itning qurigandan keyingi massasi, g hisobida; 100- protsentga aylantirish koeffitsienti. 
Labaratoriya ishini bajarish tartibi: Quruq fosforli o‘g‘itdan 5 g olib toza, quruq probirkaga solinadi va tarozida tortiladi, so‘ng 500 ml li Keldal kolbasiga solinadi. Probirkani qaytadan tortib, fosforli o‘g‘itning aniq massasi aniqlanadi.
Kuydirish.Keldal kolbasiga konsentrlangan sulfat va nitrat kislota aralashmasidan 20-25 ml quyiladi (reaktiv 1). So‘ng  mo‘rili shkafga qo‘yilib, aralashma kuydiriladi. Kolbadan qora tutun chiqa boshlashi azot oksidining ajralib chiqishidan dalolat beradi. Bunda kolba qattiq qaynamasligi uchun asbest to‘ridan foydalanish kerak. Kolbani qattiq qaynatmaslik zarur. Unga vaqti-vaqti bilan 1-1,5 ml dan konsentrlangan nitrat kislota (reaktiv II) quyib turiladi. Agar kuydirish vaqtida faqat sulfat kislota bo‘lsa, fosforli o‘g‘itning usti qorayib, kuydirish muddati sekinlashadi. Har safar nitrat kislota quyishda kolba biroz sovitiladi. Kolbadagi eritma rangsizlangach kuydirish nihoyasiga etgan bo‘ladi. Shundan so‘ng kolbadagi aralashma sovitiladi, ustiga 100 ml distillangan suv quyib qaynatiladi. Bu vaqtda eritmada qolgan nitrat kislota havoga uchib ketadi. Eritma qaynagandan so‘ng filtrlanadi. Filtrlanganda eritmadagi silikat kislota, gips, qum va boshqa elementlar tozalanadi. Kolba tagida qolgan cho‘kma esa qaynoq distillangan suv bilan bir necha marta yuviladi. Hosil bo‘lgan eritmaning hammasi 250 ml li o‘lchov kolbasiga solinadi va kolbaning belgisigacha distillangan suv quyiladi. Eritmani aralashtirib, uning yarmisidan kaliyni aniqlashda foydalanish mumkin.
Eritmani analiz qilishdan oldin 10 marta suyultirish kerak, buning uchun tayyorlangan aralashmadan 25 ml olib, 250 ml li o‘lchov kolbasiga solinadi va kolbaning belgisigacha distillangan suv quyiladi. Tayyorlangan bu eritma kalorimetr yordamida aniqlanadi. Buning uchun yuqorida tayyorlangan eritmadan 20 ml olib, 50 yoki 100 ml li o‘lchov kolbasiga solinadi. Uning ustiga 2 ml molibden reaktivi va 8-10 tomchi qalay eritmasidan qo‘shib kalorimetrlanadi.
Kalorimetrlashda to‘lqin uzunligi 740 nm, qizil yorug‘lik filtridan foydalaniladi. Kolorimetrning sezgirlik darajasi 3 ga teng bo‘lishi lozim.
Laboratoriya ishlari natijalarini hisoblash bo‘yicha ko‘rsatmalar. Laboratoriya ishlari natijasini hisoblash uchun standart eritmalar shkalasi tayyorlanadi va optik zichligi aniqlangandan so‘ng  kalibrlangan grafik tuziladi. 
Buning uchun sig‘imi 100 ml li o‘lchov kolbasi 1 dan 10 gacha raqam bilan belgilanadi. №1 kolbaga 5 ml; №2 10 ml; №3 kolbaga-15 ml; №4-20 ml; №5-25 ml; №6 30 ml; №7 35 ml; №8-40 ml; №9-45 ml; №10-50  ml standart eritma solinadi. 1 ml standart eritma 0,002 mg P2O5 saqlashi e’tiborga olinsa, kolbalarda tegishlicha 0,01; 0,02; 0,03; 0,04; 0,05; 0,06; 0,07; 0,08; 0,09; 0,1 mg P2O5 bo‘ladi. 
Har bir kolbaga 60-70 ml gacha suv, so‘ng 10 ml  suyultirilgan sulfat kislota 10 ml kislotali muhitdagi ammoniy molibdat eritmasi hamda 0,5 ml qalay xlorid eritmasi qo‘shiladi va belgisigacha suv quyilib kalorimetrlanadi. Eritmalarning optik zichligi o‘lchangach, millimetrli qog‘ozda kalibrlangan chiziq chiziladi(5-rasm).[image: ]
5-rasm. O‘g‘it tarkibidagi fosfor miqdorini aniqlash uchun kalibrlangan grafik
100 ml tekshirilayotgan eritma tarkibidagi P2O5 ning mg dagi miqdori kalibrlangan grafikdan topiladi. O‘g‘it tarkibidagi umumiy fosfor miqdori  quyidagi formula bilan aniqlanadi:
a ·V2 ·V4 ·100
X = ----------------------
H · V1 ·V3
Bu yerda:
X  =  P2O5miqdori, %;
a  = P2O5 ning kalibrlangan grafikdagi miqdori, mg-100 ml da
V1 =  kul hosil qilingan kolbadagi eritma hajmi, 100 ml
V2 = suyultirish uchun olingan eritma hajmi, 20 ml
V3  = suyultirilgan eritmaning umumiy hajmi, 100 ml
V4  = suyultirilgan eritmadan olingan eritma hajmi, 10 ml

O’g’itlar tarkibidagi fosfat kislota miqdorini Betger-Vagner usulida aniqlash
Ishning maqsadi:O’g’itlar tarkibidagi fosfat kislota miqdorini Betger-Vagner (stitrat) usulida aniqlash.
 Ishda foydalaniladigan asboblar va jihozlar: konussimon kolbalar, filtr qog’ozlar, 50 ml sig’imli o’lchov kolbalari, pipetkalar, elektr plitka, analitik tarozi, fotoelktrokolorimetr, alangali fotometr, chinni havoncha, o’lchov kolbasi, kimyoviy stakan, shisha tayoqcha, chinni tigel, eksikator.

Reaktivlar: 50% li ammoniy stitrat: 500 g zarrabin limon kislota tahminan 500-600 ml,25% li ammiakda (d=0,9l) eritiladi, distillangan suv bilan o’lchov chizigaga (1 l) etkaziladi va filtrlanadi;
[image: Без названия]				[image: Похожее изображение]
             Konstentrlangan sulfat kislota			    Xlor kislotasi
ishqoriy magnezial aralashma: 55 g magniy xlorid iz 70 g ammoniy xloriddistillangan suvda eritiladi, ustiga 250 ml 0% li ammiak   (d=0,9G) quyiladi va hajm 1 l-ga etkaziladi, aralashtirilgandan keyin filtrlanadi.
· 2,5; 10 va 25% li ammiak eritmalari;
· 20% li limon kislota;
· fenolftalein;

Ishning nazariy asoslari: Fosfot kislota ishqoriy magnezial aralashma yordamida magniy-ammoniy fosfat holatida cho’ktiriladi:
H3PO4 + MgCl2 + NH4C1 = NH4Mg PO4 +3HC1
yoki
Ca(H2PO4)2+ 2MgCI2+2NH4Cl = NH4MgPO4+CaC12+ 4HC1
Hosil bo’lgan cho’kma filtrlanadi, yuviladi, kuydiriladi va magniy pirofosfat (Mg2P2O7) cho’kmasining massasi asosida tahlil qilinayotgan o’g’it tarkibidagi P2O5 ning miqdorini (X) topiladi:
NH4MgPO4 → Mg2P2O7 + 2NH3 + N2O
Fosfat kislotani cho’ktirish uchun muddatda ammoniy stitratning bo’lishishart. Limon kislota eritmadagi kalstiy, alyuminiy va temirni tutib qoladi va ularni fosfat kislota tuzlari holida shaklida tushishining oldi olinadi.

Laboratoriya ishini bajarish tartibi: 5 g superfosfat havonchada maydalanadi, ustiga 20-25ml suv quyib, eziladi. 250 ml sig’imli o’lchov kolbasiga 5-6 ml xlorid kislota quyiladi, zich filtr kolbasi orqali havonchadagi aralashma filtrlanadi. Hayvonchada qolgan modda eziladi, ozroq suv qo’shib yana filtrdan o’tkaziladi. Bu tadbir uch marta takrorlanadi va  shundan keyin havonchadagi qoldiq modda to’laligicha filtrga o’tkaziladi va ustiga bir necha marta suv quyib, kolbaga filtrlab  o’tkaziladi. Kolbaniig o’lchov   chizig’igacha  suv quyib, aralashtiriladi
200-250  ml sig’imli  kimyoviy  stakanga  o’lchov  kolbasidagi eritmadan 25 ml olinadi va ustiga 12,5 ml 50% li ammoniy stitrat eritmasi va 2 tomchi fenolftalein qo’shiladi. Eritma 10% li ammiak bilan och pushti ranggacha neytrallanadi. Ustiga ehtiyotkorlik bilan, shisha tayoqcha bilan aralashtirgan holda, 15 ml ishqoriy magnezial aralashma (MgCl2 + NH4Cl + NH4OH), 5 daqiqadan keyin 12,5 ml 25% li ammiak quyiladi va fosfat kislotani to’la cho’ktirish uchun 30 daqiqa   davomida shisha   tayoqcha  bilan aralashtirib turiladi. Aralashma zich filtr orqali filtrlanadi, filtrdagi qoldiq 25% li ammiak bilan yuviladi (yuvindi eritma 100 ml bo’lguncha).
Filtr va undagi qoldiq modda avvaldai quritilgan va tortilgan chinni tigelga loylanadi, sekin-asta quritib, kuydiriladi. Keyin tigel mufel pechga quyiladi va ichidagi modda massasi o’zgarmay qolguncha kuydiriladi, eksikatorda  ovitiladi va analitik tarozida tortiladi. 
Laboratoriya ishlari natijalarini hisoblash boyicha  ko’rsatmalar: Tahlil natijasi quyidagi formula asosida hisoblanadi
X% = (a-v) · 0,6379· 100 / T;  bu erda:
X – suvda eriydigan fosfor miqdori, %; a - tigelning magni piri fosfat bilan kuydirishdan keyingi massasi, g; v - bo’sh tigelning massasi, g; 0,6379 –Mg2P2O7ni P2O5 ga aylantirish koeffistienti; 100 - % larda ifodalash koeffistient; T-cho’ktirish uchun olipshn so’rim hajmiga mos keladigan o’g’it massisi, g.
Nazorat savollari:
1. Fosforli o’gitlar tarkibidagi fosfor miqdorini aniqlash nimaga asoslangan?
2. Fosforli o‘g‘it namunasi analizga ganday tayyorlanadi?
3. Fosforli o‘g‘it tarkibidagi namlik nima uchun aniqlanad?
4. Standart eritmalar shkalasi ganday tayyorlanadi?
6-laboratoriya mashg‘uloti
Kaliyli o’g’itlar tarkibida kaliy miqdorini  aniqlash
Ishning maqsadi: Kaliyli o’g’itlar tarkibidagi kaliy miqdorini tartrat usulida aniqlash.
Ishda foydalaniladigan asboblar va jihozlar: konussimon kolbalar, filtr qog’ozlar, 50 ml sig’imli o’lchov kolbalari, pipetkalar, elektr plitka, analitik tarozi, fotoelktrokolorimetr, alangali fotometr, chinni havoncha, o’lchov kolbasi, kimyoviy stakan, shisha tayoqcha, chinni tigel, eksikator.

Reaktivlar: 0,33 n li natriy bitartrat eritmasi: 62,72 g NaHC4H4O6 2H2O 1 l sig’imli o’lchov kolbasida eritiladi va o’lchov chizig’igacha suv quyiladi; fenolftalein; oyuvchi natriyning 0,1 n li eritmasi.

Ishning nazariy asoslari:O’g’itlar tarkibidagi  kaliy natriy bitartrat-NaHC4H4O6 ta’sirida qiyin eriydigan tuz-KHC4H4O6 ni hosil qiladi:
Na HC4H4O6 + KCl = KHC4H4O6 +NaCl
Kaliyni bog’lash uchun sarflanmagan natriy bitartrat ishqor bilan titrlanadi. Natriy bitartratning boshlang’ich va qoldiq miqdorlari orasidagi farq asosida kaliyni bog’lash uchun sarflangan miqdori aniqlanadi, qaysiki, ug’it eritmasidagi kaliy miqdoriga ekvivalent bo’ladi.
Laboratoriya ishini bajarish tartibi:Kimyoviy stakanga olingan 10 g ug’it tortimi ustiga 80 ml distillantan suv quyiladi va shisha tayoqcha bilan yaxshilab aralashtiriladi hamda 100 ml sig’imli o’lchov kolbasiga filtrlab o’tkaziladi. Stakan 1-2 marta chayiladi va chayindi ham filtrdan o’tkaziladi va o’lchov chizig’igacha distillangan suv quyiladi.
O’lchov kolbasidan pipetka yordamida 2 ml eritma 100-150 ml sig’imli o’lchov kolbasiga olinadi, ustiga 0,33 n li natriy bitartrat eritmasidan quyib, shisha tayoqcha bilan 15- 20 daqiqa davomida aralashtiriladi). Hosil bo’lgan kaliy bitartrat cho’kmasi filtrlanadi, 5 ml filtrat stakanga olinadi, ustiga 2 tomchi fenolftalein tomizib, 0,1 n li ishqor bilan och pushti ranga o’tguncha titrlanadi.
Laboratoriya ishlari natijalarini hisoblash boyicha ko’rsatmalar:quyidagi formula asosida hisoblab topiladi:
X% = (a-v · 4,4) · 0,1 · 0,47 · 100 / T 
bu erda:
X - o’g’it tarkibidagi kaliy miqdori, %; ya - 2 ml o’g’it eritmasiga quyilgan, 0,1 n ga aylantirilgan natriy bitartrat miqdori (20-0,33=6,6); v - natriy bitartratning ortiqcha miqdorini titrlash uchun sarflangan 0,1 n li ishqor eritmasi, ml; 4,4 -titrlash natijalarini eritmaning hajmiga nisbatan olish soni (2 ml o’g’it eritmasi + 20 ml 0,33 i li bitartrat = 22 ml; titrlash uchun 5 ml filtrat olingan; 22 : 5 = 4,4); T-o’g’it tortimi, g; 0,1-ishqorning normalligi; 0,047 - uning 1 mg-ekv iga mos keladigan K2O miqdori, g;  100 - natijalarni %da ifodalash soni.
Hisoblashda 20 ml 0,33 n li natriy bitartrat eritmasi uning 66 ml 0,1 n li eritmasiga to’g’ri kelishini e’tiborga olish lozim.
Nazorat savollari:
1. Kaliyli o’g’itlar tarkibidagi kaliy miqdori qanday usulda aniqlanadi?
2. Tartrat usulining mohiyati nima?
3. O’g’itlar tarkibidagi  kaliy natriy bitartrat ta’sirida nima hosil qiladi?

7-laboratoriya mashg‘uloti
Gо‘ng tarkibidagi azot, fosfor va kaliy miqdorini aniqlash
Go’ng tarkibidagi azot miqdorini aniqlash
Ishning maqsadi: Go’ng tarkibidagi ammiak shakldagi azotni I.Romashkovich usulida aniqlash.
Ishda foydalaniladigan asboblar va jihozlar:

konussimon kolbalar, filtr qog’ozlar, 50 ml sig’imli o’lchov kolbalari, pipetkalar, elektr plitka, analitik tarozi, fotoelktrokolorimetr, alangali fotometr.

		KFK-3				Alangali fotometr	
Reaktivlar:
1. 0,05 ya li NS1.
2. Segnet tuzi-SN(ON) COOK- COONa-CH(OH) ning 25X li eritmasi: 25 g reaktiv distillangan suvda eritiladi va hajmi 100 ml ga etkaziladi.
3. NH4C1 ning etalon eritmasi-0,7405 g NH4C1 (k.t.) 1000 ml distillangan suvda eritiladi; undan 20 ml olib yana 1000 ml ga etkaziladi (0,005 mg/ml NH4 tutadi). 
4. Nessler reaktivi. 17 g xlorli simob 500 ml sig’imli kimyoviy stakanda 300 ml distillangan suvda eritiladi; 2) 35 g kaliy yodid 100 ml suvda eritiladi va 1500 ml sig’imli Sklyankaga o’tkaziladi va uning ustiga birinchi eritma asta-sekin simob yodidning qizil cho’kmasi erimay qolguncha quyiladn. Reaktivning hajmi 20% li NaOH eritmasini qo’shish yo’li bilan 1000 ml ga etkaziladi hamda yana birinchi eritma erib ketmaydigan cho’kma hosil bo’lguncha qo’shiladi. Sklyankadagi tindirilgan eritmaning ranggi och sariq bo’lmasa, yana bir oz xlorli simob eritmasi qo’shiladi va tuq tusli idishda qorong’u joyda saqlanadi.
5. Cho’ktiruvchi aralashma. 50 g NaOH va 50 g soda 600 ml distillangan suvda eritiladi va u tarkibidagi ammiakni yo’qotish uchun 500 ml qolguncha qaynatiladi.
Ishning nazariy asoslari:Go’ng tarkibidagi ammiak shakldagi azot miqdori o’ta muhiim ko’rsatkich bo’lib, tuproqda solingandan keyin birinchi yil ekilgan ekinga go’ngning qanday ta’sir etishi tarkibidagi ammiakli azot miqdoriga bog’liq. NH4 ning miqdori shuningdek, go’ngning parchalanish darajasini belgilovchi muhim ko’rsatkich hisoblanadi.
Ammiak go’ngdan  xlorid  kislota  eritmasi yordamida siqib chiqariladi va shu kislota yordamida bog’lanadi:
NH3 + HCI = NH4C1
NCl ning kichik konstentrastiyali eritmasi go’ngning organik 1-qismini parchalamaydi va shu sababdan aniq natijalar olinadi.
So’rimga Nessler peaktivi-(K2(HgI4) qo’shilganda sariq tusli yodli merkurammoniy hosil buladi:
NH4Cl+4KOH+2K2(HgI4) =Hg(OH)2-(NH2)I+7KI+KCl+3H2O
FEK da eritmaning konstentrastiyasi aniqlanadi va uni qiyosiy eritma konstentrastiyasiga taqqoslash asosida  NH4 ning  miqdori hisoblab topiladi.   Tahlilga  Mg, Sya va  boshqa  ionlar  halaqit bermasligi uchun eritmaga Segnet tuzi eritmsi qo’shiladi.
Laboratoriya ishini bajarish tartibi:Go’ng namunasi maydalanadi va yaxshilab aralashtiriladi. Soat oynasi yoki chinni kosacha da 25 g atrofida go’ng tortib olinadi va filtr qog’ozga o’rab 1 l sig’mli, keng bo’g’izli kolbaga solinadi (idishga yopishgan go’ng ham filtr qog’oe bilan artib olinadi va kolba ichiga tashlanadi).  Ustiga 500 ml 0,05 n lixlorid kislota eritmasi (1-reaktiv) quyiladi, 30 daqiqa rotatorda chayqatiladi va filtrlanadi. Filtratning ilk tomchilari loyqa bo’lgani bois tashlab yuboriladi yoki filtrga qaytarib quyiladi. 250 ml sig’imli o’lchov kolbasiga (filtrat dan 10 ml olib, o’lchov chizig’igacha distillangan suv quyiladi Undan 100 ml sig’imli o’lchov kolbasiga 25 ml olinadi va ustiga 25 % li Segnet tuzi eritmasidan (2-reaktiv) 4 ml qo’shiladi va hajmi distillangan suv bilan 80-90 ml ga etkaziladi, So’ngra 4 ml Nessler reaktivi (3-reaktiv) qo’shib, o’lchov chizig’igacha  distillangan suv quyiladi (Agar   Segnet tuzi eritmasi ta’sirida eritma tiniqlashmasa, cho’ktirilgan filtratdan stilindrga 100 ml olib, ustiga 1 ml cho’ktiruvchi aralashma qo’shiladi va 12 soatdan keyin sifon yordamida 25 ml olib, tahlil davom ettiriladi).
Tahlil bilan bir paytda qiyosiy eritmalar shkalasi tayyorlanadi. Buning uchun etalon eritmadan (4-reaktiv) 100 ml sig’imli kolbalarga 10, 20, 25 ml miqdorda olinadi va ustiga 4 ml dan Nessler reaktivi qo’shib (Segnet tuzi qo’shilmaydi), o’lchov chizig’igacha distillangan suv quyiladi va yaxshilab chayqatiladi.
Oradan 15 daqiqa o’tgach, eritmalarning optik zichligi FEKda, 430-450 nm to’lqin uzunligida ko’riladi. Absstissalar o’qiga azot miqdori (m/g/100 ml), ordinatalar o’qiga esa FEKning ko’rsatishini qoyib kalibr egri chizigi chiziladi
Laboratoriya ishlari natijalarini hisoblash bo’yicha ko’rsatmalar: Go’ngdagi N-NH4 nnng miqdori (X%) quyidagi formula asosida hisoblanadi:

X% = A · 100 / T;  bu erda:
A - tekshirilayotgan eritmadagi azot konstentrastiyasi (kalibr egri chizig’idan olinadi), mg\00 ml; T -tahlil uchun olingan eritmaga mos keladigan go’ng tortimi, mg.
Go’ng tarkibidagi fosfor miqdorini aniqlash
 Ishning maqsadi:O’g’itlar tarkibidagi fosfat kislota miqdorini Betger-Vagner (stitrat) usulida aniqlash.
 Ishda foydalaniladigan asboblar va jihozlar: konussimon kolbalar, filtr qog’ozlar, 50 ml sig’imli o’lchov kolbalari, pipetkalar, elektr plitka, analitik tarozi, fotoelktrokolorimetr, alangali fotometr, chinni havoncha, o’lchov kolbasi, kimyoviy stakan, shisha tayoqcha, chinni tigel, eksikator.
	[image: Картинки по запросу газ плита лабораторный]
	[image: Картинки по запросу охаус аналитический вес]

	Analitik tarozi
	Kolba


Reaktivlar: 50% li ammoniy stitrat: 500 g zarrabin limon kislota tahminan 500-600 ml,25% li ammiakda (d=0,9l) eritiladi, distillangan suv bilan o’lchov chizigaga (1 l) etkaziladi va filtrlanadi;
[image: Без названия]				[image: Похожее изображение]
             Konstentrlangan sulfat kislota			    Xlor kislotasi
ishqoriy magnezial aralashma: 55 g magniy xlorid iz 70 g ammoniy xloriddistillangan suvda eritiladi, ustiga 250 ml 0% li ammiak   (d=0,9G) quyiladi va hajm 1 l-ga etkaziladi, aralashtirilgandan keyin filtrlanadi.
· 2,5; 10 va 25% li ammiak eritmalari;
· 20% li limon kislota;
· fenolftalein;

Ishning nazariy asoslari: Fosfot kislota ishqoriy magnezial aralashma yordamida magniy-ammoniy fosfat holatida cho’ktiriladi:
H3PO4 + MgCl2 + NH4C1 = NH4Mg PO4 +3HC1
yoki
Ca(H2PO4)2+ 2MgCI2+2NH4Cl = NH4MgPO4+CaC12+ 4HC1
Hosil bo’lgan cho’kma filtrlanadi, yuviladi, kuydiriladi va magniy pirofosfat (Mg2P2O7) cho’kmasining massasi asosida tahlil qilinayotgan o’g’it tarkibidagi P2O5 ning miqdorini (X) topiladi:
NH4MgPO4 → Mg2P2O7 + 2NH3 + N2O
Fosfat kislotani cho’ktirish uchun muddatda ammoniy stitratning bo’lishishart. Limon kislota eritmadagi kalstiy, alyuminiy va temirni tutib qoladi va ularni fos fat kislota tuzlari holida shaklida tushishining oldi olinadi.
5 g superfosfat havonchada maydalanadi, ustiga 20-25
Laboratoriya ishini bajarish tartibi:ml suv quyib, eziladi. 250 ml sig’imli o’lchov kolbasiga 5-6 ml xlorid kislota quyiladi, zich filtr kolbasi orqali havonchadagi aralashma filtrlanadi. Hayvonchada qolgan modda eziladi, ozroq suv qo’shib yana filtrdan o’tkaziladi. Bu tadbir uch marta takrorlanadi va  shundan keyin havonchadagi qoldiq modda to’laligicha filtrga o’tkaziladi va ustiga bir necha marta suv quyib, kolbaga filtrlab  o’tkaziladi. Kolbaniig o’lchov   chizig’igacha  suv quyib, aralashtiriladi
200-250  ml sig’imli  kimyoviy  stakanga  o’lchov  kolbasidagi eritmadan 25 ml olinadi va ustiga 12,5 ml 50% li ammoniy stitrat eritmasi va 2 tomchi fenolftalein qo’shiladi. Eritma 10% li ammiak bilan och pushti ranggacha neytrallanadi. Ustiga ehtiyotkorlik bilan, shisha tayoqcha bilan aralashtirgan holda, 15 ml ishqoriy magnezial aralashma (MgCl2 + NH4Cl + NH4OH), 5 daqiqadan keyin 12,5 ml 25% li ammiak quyiladi va fosfat kislotani to’la cho’ktirish uchun 30 daqiqa   davomida shisha   tayoqcha  bilan aralashtirib turiladi. Aralashma zich filtr orqali filtrlanadi, filtrdagi qoldiq 25% li ammiak bilan yuviladi (yuvindi eritma 100 ml bo’lguncha).
Filtr va undagi qoldiq modda avvaldai quritilgan va tortilgan chinni tigelga loylanadi, sekin-asta quritib, kuydiriladi. Keyin tigel mufel pechga quyiladi va ichidagi modda massasi o’zgarmay qolguncha kuydiriladi, eksikatorda sovitiladi va analitik tarozida tortiladi. 
Laboratoriya ishlari natijalarini hisoblash bo’yicha  ko’rsatmalar: Tahlil natijasi quyidagi formula asosida hisoblanadi
X% = (a-v) · 0,6379· 100 / T;  bu erda:
X – suvda eriydigan fosfor miqdori, %; a - tigelning magnii piri fosfat bilan kuydirishdan keyingi massasi, g; v - bo’sh tigelning massasi, g; 0,6379 –Mg2P2O7 ni P2O5 ga aylantirish koeffistienti; 100 - % larda ifodalash koeffistient; T-cho’ktirish uchun olipshn so’rim hajmiga mos keladigan o’g’it massasi, g.

Go’ng tarkibidagi kaliy miqdorini aniqlash

Ishning maqsadi:Go’ng tarkibidagi umumiy kaliyni natriy kobalt-nitrat eritmasi - Na2Co(NO2)6  ishtirokida aniqlash. 
Ishda foydalaniladigan asboblar, jihoz va reaktivlar: Natriy kobalt-nitrat eritmasi - Na2Co(NO2)6 ,  10 foizli sirka kislota, 2-2,5 foizli natriy sulfat eritmasi, 0,1 n KMnO4 eritmasi, N2SO4  ning 20 foizli eritmasi, oksalat kislota. Analitik va texnik tarozi toshlari bilan,  chuchuk suv loyqasidan tayyorlangan noan’anaviy o‘g‘it, chinni kosacha, konussimon kolbalar, 500-600 ml hajmli stakan, o‘lchov kolbasi (100-250 ml li), tigel, filtr qog‘oz, pipetka, menzurka, suv hammomi.
Ishning nazariy asoslari:Noan’anaviy o‘g‘it tarkibidagi umumiy kaliy suvda yaxshi eriganligi uchun o‘simlik uni oson o‘zlashtiradi. Shuning uchun bunday eritma miqdorini aniq bilish o‘g‘itlardan to‘g‘ri foydalanishda muhim ahamiyatga ega. 
Usulning mohiyatichuchuk suv loyqasidan tayyorlangan noan’anaviy o‘g‘it tarkibidagi umumiy kaliyni natriy kobalt-nitrat eritmasi - Na2Co(NO2)6  ishtirokida aniqlashga asoslangan. Yani, 1 ml 0,1 n kalsiy permanganatga 0,711 ml kaliy yoki 0,856 ml K2O to‘g‘ri keladi.
Labaratoriya ishini bajarish tartibi: Chuchuk suv loyqasidan tayyorlangan noan’anaviy o‘g‘it tarkibidagi umumiy fosfor aniqlanadigan eritmadan 100 ml olib, uni chinni kosachaga solinadi va quriguncha suv hammomida bug‘latiladi. Qurigandan so‘ng 3-4 ml 10 protsentli sirka kislotada eritiladi va kulsizlantirilgan filtr orqali filtrlanadi. Chinni kosacha qaynoq distillangan suv bilan bir necha marta yuviladi. Yuvindi eritma 10 ml qolgunicha suv hammomida bug‘lantiriladi. So‘ngra buning ustiga tomchilatib, 10 ml natriy kobalt-nitrat eritmasidan quyiladi. 
Eritma quyuqlashguncha shisha tayoqchayordamida aralashtirib turiladi. Eritma quyuq holga kelgach, sovitiladi va unga 10 foizli sirka kislota eritmasidan 3 ml quyib, quyqa eritiladi. Unga yana 10 ml distillangan suv quyiladi. Shu paytda chinni kosacha tubida sariq rangli cho‘kma hosil bo‘ladi. Bu cho‘kma uchlamchi tuz K2NaCo (NO2)6  kaliy natriy kobalt-nitritdir.
Hosil bo‘lgan cho‘kma nuch tigel orqali yoki qattiq filtr qog‘oz orqali filtrlanadi, filtrda qolgan cho‘kma 2-2,5 foizli natriy sulfat eritmasi bilan 3-4 marta yuviladi. Yuvish voronkadan o‘tayotgan eritma rangsizlanguncha davom ettiriladi.
Eritma filtrlanguncha 500-600 ml hajmli stakan olib, unga 200 ml distillangan suv va 50 ml 0,1 n KMnO4 eritmasidan solib, kolba suv hammomida 70-800 S gacha isitiladi. Filtr qog‘oz cho‘kmasi bilan stakanga solinadi va 2-3 minut shisha tayoqchayordamida chayqatiladi. Bu eritmaning ustiga N2SO4  ning 20 foizli eritmasidan 10-15 ml yoki 10 foizli eritmasidan 20-25 ml quyiladi. Stakandagi eritma 15-20 minut davomida qisman eriydi. Agar shu vaqt davomida eritma rangsizlansa, unga byuretkadan yana ozroq (5-10 ml)  KMnO4  eritmasi quyiladi (eritmaning rangsizlanishi KMnO4 ning etishmasligidandir). Bunda stakandagi aralashma och pushti rangga kiradi. Aralashma rangsizlangunicha oksalat kislota eritmasi bilan titrlanadi. Bunda kaliy permanganat to‘liq eriydi: 
2KMnO4 + 5S2N2O4 + 3N2SO4 = K2SO4 + 2N2SO4 + 10CO2 + 8N2O
Titrlanganda oksalat kislotaning miqdorini aniq bilish qiyin, lekin uning miqdori stakandagi KMnO4 miqdoridan oshmasligi kerak. Hosil bo‘lgan aralashma suv hammomida 800 S gacha qizdiriladi va hosil bo‘lgan pushti rang 1 minut davomida yo‘qolmagunicha  KMnO4 ning 0,1 n eritmasi bilan titrlanadi.
Laboratoriya ishlari natijalarini hisoblash bo‘yicha ko‘rsatmalar. O‘g‘it tarkibidagi kaliy quyidagicha formula yordamida hisoblanadi:
X=[(a+b) ∙ T1- vT2] ∙ 100 ∙ 100/ N (100-u) = 0,000856
Bunda: 
a- stakandagi 0,1 n KMnO4 ning miqdori; b- 0,1 n KMnO4 ning titrlashdagi miqdori; v- 0,1 n S2N2O4 ni titrlashdagi miqdori; T1- 0,1 n KMnO4 ni tuzatmasi; T2- 0,1 n S2N2O4 tuzatmasi; 100- foizga aylantirish koeffitsienti.
K2O ning miqdori o‘g‘it tarkibidagi sof K ga nisbatan hisoblansa, u holda har 0,1 ml 0,000711 g to‘g‘ri keladi; H- analiz uchun olingan 10 ml eritmadagi o‘g‘itning og‘irligi.
Buni topish uchun masalan, o‘g‘itdan 5 g olingan bo‘lsa:
5 g --------------- 250
X --------------- 10
ml bundan
X = 5 ∙ 100/250 = 0,2 g bo‘ladi
100/100-u –o‘g‘itning namligini aniqlab, quruq holatga aylantirish uchun; u- o‘g‘it namligi, % hisobida.
Nazorat savollari:
1. Go’ng tarkibidagi ammiak shakldagi azot qanday usulda aniqlanadi?
2. NH4 ning miqdori qanday ko’rsatkich hisoblanadi?
3. O’g’itlar tarkibidagi fosfat kislota miqdori qanday usulda aniqlanadi?
4. Betger-Vagner (stitrat) usulining mohiyati nima?
5. Fosfot kislota ishqoriy magnezial aralashma yordamida nima hosil qiladi?
6. Go’ng  tarkibidagi  umumiy  kaliyni  qanday usulda aniqlanadi?

	YONadiganslanets
	Organik qismi, asosan, azot saqlamaydigan organik birikmalardan iborat xomashyo

